
1 skyrius 
MATEMATIKAS 


KLEONAS PIRMASIS - paskutinysis Galaktikos Imperatorius 
iš Antunų dinastijos. Gimė 11988 Galaktikos Metais. Tais pačiais 
metais gimė ir Haris Seldonas. (Manoma, jog Seldono gimimo da- 
ta, kurios tikslumu daug kas abejoja, beveik sutampa su Kleono. 
Yra duomenų, jog su valdovu Seldonas susipažino vos tik atvykęs 
į Trantorą.) 

Užėmęs Imperatoriaus sostą (tai atsitiko 12010 m., kai jis bu- 
vo vos dvidešimt dvejų), Kleonas Pirmasis valdė Imperiją išskir- 
tinai ramiu laikotarpiu. Turint galvoje, kokie neramūs buvo lai- 
kai prieš jam žengiant į sostą, įsiviešpatavusią taiką ir ramybę ga- 
lima laikyti išmintingo bei sumanaus jo sekretoriaus Edo Demer- 
zelio nuopelnu, kuris taip vengė viešumo, jog tikslių duomenų 
apie šį žmogų išliko labai nedaug. 

O pats Kleonas... 


GALAKTIKOS ENCIKLOPEDIJA* 

Nusižiovavęs, Kleonas prabilo: 

- Sakyk, Demerzeli, gal kartais girdėjai apie žmogų vardu Haris 
Seldonas? 

„„Kleonas valdė jau daugiau nei dešimtmetį ir kartais (ypatingai 
svarbiomis progomis), apsirengęs paradiniais drabužiais su visomis 
regalijomis, atrodydavo tikrai įspūdingai - galingas valdovas pana- 
šus į holografinį atvaizdą sienos nišoje už savo nugaros. Atvaizdas 
buvo pateiktas taip, kad esančių kitose nišose Kleono protėvių fi- 
gūrų fone atrodytų kiek galima palankiau. 

Atvirai sakant, paveikslas nelabai atitiko realybę. Kaštoniniai 
Imperatoriaus plaukai nebuvo tokie vešlūs; dešinysis viršutinės Iū- 
pos kraštas nuleistas, kairysis kiek pakeltas. Dėl nesuprantamų 


* Visos citatos, leidėjams sutikus, paimtos iš Galaktikos Enciklopedijos 116 
leidimo, pasirodžiusio 1020 metais Terminuse. Jį išleido Galaktikos Enciklo- 
pedijos leidykla. 


priežasčių šių apmaudžių smulkmenų paveiksle nesimatė... Be to, 
jei Imperatorius atsistotų šalia savo statulos, kurios ūgis buvo met- 
ras aštuoniasdešimt trys centimetrai, būtų akivaizdu, jog iš tiesų 
valdovas kiek žemesnis... ir ne toks lieknas. 

Bet paveikslas atsirado tada, kai Kleonas buvo ką tik karūnuo- 
tas. Žinoma, tada jis buvo jaunesnis. Nors jis ir dabar atrodė ne- 
blogai. Laisvomis nuo oficialių ceremonijų valandomis jo veidas 
retsykiais nušvisdavo paprastu žmogišku gerumu bei švelnumu. 

Demerzelis labai mandagiai bei pagarbiai atsakė: 

- Haris Seldonas? Šitas vardas man nieko nesako, sere. Ar 
verta juo pasidomėti? 

- Vakar vakare man apie jį papasakojo mokslo ministras. Pa- 
maniau, gal tu ką nors Žinai apie tą jaunuolį. 

Sekretorius vos pastebimai susiraukė, nes raukytis Imperato- 
riaus akivaizdoje niekam nevalia. 

- Sere, mokslo ministrui pirmiausia derėjo apie tą Žmogų pra- 
nešti man. Juk aš Vyriausybės sekretorius. Jei kiekvienas ministras 
užvers jus informacija... 

Kleonas kilstelėjo ranką, ir sekretorius išsyk nutilo. 

- Na, Demerzeli, kartais nebūtina laikytis formalumų. Tiesiog 
sutikau ministrą priėmime, ir jis pradėjo pasakoti. Negalėjau per- 
traukti jo, pats supranti. Žinai, aš nepasigailėjau - informacija pasi- 
rodė man pikantiška ir įdomi. 

- Kokia prasme, sere? 

- Matai, tie seni geri laikai, kai klestėjo mokslas, ypač mate- 
matika, jau praėjo. Maniau, jog viskas jau atrasta. Bet, pasirodo, ir 
dabar dar gali atsitikti kai kas įdomaus. Bent jau mane tuo įtikino. 

- Sere, ar jus įtikino mokslo ministras? 

- Taip. Jis man pasakė, jog Haris Seldonas kalbėjo matematikų 
kongrese, Trantore. Jie kartą per dešimtmetį vis dar rengia kongre- 
sus. Seldonas tikino įrodęs, jog galima numatyti ateitį... matematiškai. 

Demerzelis leido sau šyptelėti. 

- Manau, jog arba mokslo ministras suklydo, kažko nesuprato, 
arba klysta tas matematikas. Ateities pranašystės - tai vaikiškos pa- 
sakaitės. 

- Tu taip manai? Bet juk Žmonės tuo tiki. 

- Sere, žmonės daug kuo tiki. 

- Bet jeigu jie /uo tiki, net nesvarbu, ar pranašystės tikslios. Jei 
tas matematikas išpranašaus, jog aš valdysiu ilgai ir sėkmingai, o 
Imperija suklestės... hm-m-m... kas čia blogo, leisk paklausti? 

- Išgirsti tokią pranašystę, žinoma, malonu, bet kokia iš to nau- 
da, sere? 

- Kokia nauda? Labai didelė! Svarbiausia, kad tauta tuo patikė- 
tų. Tai jau labai daug. Daugybė pranašysčių išsipildo tik todėl, kad 
žmonės tuo tiki. Ar tik ne tu pats kadaise man apie tai kalbėjai? 

- Turbūt, sere, - pripažino Demerzelis. Jis įdėmiai žiūrėjo į Im- 
peratorių svarstydamas, ar verta jam prieštarauti, ar leisti monar- 
chui išsikalbėti. - Bet jeigu taip, pranašu galima pasirinki bet ką. 

- Žmonės bet kuo nepatikės. O štai matematikas, galintis pa- 
grįsti savo teiginį gausybe įmantrių formulių ir apipinti nesupranta- 
ma terminologija, visai kas kita. Vargu, ar kas jį supras, tačiau pa- 
tikės beveik kiekvienas. 

- Sere, - Demerzelis pagarbiai nulenkė galvą, - jūsų išmintis, 
kaip visada, neprilygstama. Mes gyvename neramiais laikais, todėl 
būtina siekti taikos ir ramybės, tuo labiau, kai galima tą padaryti ne- 
naudojant nei ginklų, nei pinigų. Tačiau ankstesni panašūs bandymai 
nedavė teigiamų rezultatų. 

- Būtent, - patenkintas atsakė Imperatorius. - Surask tą Harį 
Seldoną. Ne kartą tvirtinai, jog tavo rankose visos mūsų neramaus 
pasaulio gijos - netgi tos, kurios man nepasiekiamos. Tai truktelėk 
vieną jų ir atgabenk man šitą matematiką. 

- Klausau, sere, - pasakė Demerzelis. Jis ir pats jau pastebėjo 
Seldoną ir dabar mintyse dėkojo mokslo ministrui už tai, kad šis at- 
liko jo darbą. 

Tuo metu Haris Seldonas neatrodė išskirtinai įspūdingai. Jis bu- 
vo Imperatoriaus Kleono bendraamžis - trisdešimt dvejų metų juo- 
daplaukis vyriškis, nedidelio ūgio, švelnios lygios odos, linksmo 
veido. Rengėsi, kaip tikras provincialas. 

Vėliau... tie žmonės, kurių vaizduotėje Haris Seldonas buvo le- 
gendinis herojus, mitinis pusdievis, šitą žmogų matė žilą, raukšlių 
išvagotu veidu, su išmintinga šypsena lūpose, sėdintį invalido veži- 
mėlyje... Bet dabar Seldonas buvo būtent koks, kaip čia aprašytas. 

Iš prigimties linksmas, žvalus, šiomis dienomis jis jautėsi ypač 
laimingas - juk jam teko garbė kalbėti kongrese. Be to, jo praneši- 
mas atkreipė kai kurių žmonių dėmesį. Pats senis Osterfitas linkte- 
lėjo jam ir pagyrė: "Išradinga, jaunuoli. Labai išradinga." Osterfito 
lūpose tai skambėjo kaip didžiausias pagyrimas. Geriau nebūna. 

O dabar įvykiai pasisuko dar labiau netikėtai, ir Seldonas net 
nežinojo džiaugtis tuo ar nerimauti. 


Priešais jį stovėjo aukštas jaunuolis, vilkintis karinę uniformą. 
Jo uniforminę striukę puošė emblema "Erdvėlaivis ir Saulė". 

- Leitenantas Albanas Velis, - prisistatė Imperatoriškos gvardi- 
jos kariškis. - Ar galite eiti su manimi, sere? | 

Jis, žinoma, buvo ginkluotas. Už durų stovėjo dar du gvardie- 
čiai. Seldonas suprato neturįs pasirinkimo, tačiau bent jau paklausti 
jis turi teisę! 

- Pas Imperatorių? - išlemeno jaunuolis. 

- Į Rūmus, sere. Man įsakyta jus atvesti. 

- Bet kas atsitiko? 

- Man nieko nepaaiškino, sere. Tik leido suprasti, jog privalau 
jus atvesti. 

- Bet tai primena areštą, o aš niekuo nenusikaltau. 

- Aš įvertinčiau kiek kitaip: įsivaizduokite, kad jums skirta gar- 
bės palyda. Viskas būtent taip ir atrodys, jei nedelsdamas eisite su 
manim. 

Seldonas pakluso. Tik tvirčiau sučiaupė lūpas, tarsi mėginda- 
mas neleisti išsprūsti netinkamam klausimui, linktelėjo ir žengė pir- 
myn. Nejautė jokio džiaugsmo, nors galbūt jo laukė susitikimas net 
su pačiu Imperatoriumi ir imperatoriškos pagerbimo ceremonijos. 
Jis buvo pasirengęs tarnauti Imperijai - visiems jos pasauliams, ska- 
tinti jų klestėjimą, saugoti ramybę. Imperijai, bet ne Imperatoriui. 

Leitenantas žingsniavo priekyje, du gvardiečiai juos lydėjo. 
Žygiuodamas koridoriumi, Seldonas šypsojosi žmonėms, stengda- 
masis neparodyti, jog kažkas negerai. Prie viešbučio jų laukė vy- 
riausybinis automobilis. Seldonas neatsispyrė pagundai ir paglostė 
delnu prabangią sėdynę - tokiu automobiliu jam niekada neteko va- 
Žiuoti. 

Mašina važiavo vienu iš pačių prabangiausių Trantoro rajonų. 
Čia kupolas buvo toks aukštas, jog susidarė įspūdis, kad jo apskri- 
tai nėra, ir kiekvienas, netgi Haris Seldonas, gimęs ir užaugęs atvi- 
roje planetoje, galėjo prisiekti, kad jokio kupolo čia niekada nebu- 
vo. Nei saulės, nei šešėlių, tačiau viskas užlieta šviesa, Ir oras gai- 
vus bei skaidrus. 

Netrukus viskas pasikeitė, kupolas pasidarė žemesnis, priartėjo 
sienos, ir automobilis nėrė į uždarą tunelį, kurio sienas puošė "Erd- 
vėlaiviai ir saulės". Seldonas nusprendė, kad jie važiuoja tik aukš- 
tiems pareigūnams skirta trasa. 

Bet staiga tunelis baigėsi. Nučiuožė į šalį masyvios durys, ir 
automobilis išlindo į atvirą erdvę. Trantore buvo vienintelė žemės 
salelė, nepaslėpta po kupolu - du šimtai penkiasdešimt kvadratinių 
kilometrų. Čia stovėjo Imperatoriaus Rūmai. Seldonas seniai svajo- 

jo čia patekti, žinoma, ne dėl Rūmų - čia buvo Imperijos Universi- 
tetas, o svarbiausia - Galaktikos Biblioteka. 

Ir štai kas įdomu: palikęs Trantoro pasaulį ir atsidūręs ten, kur 
auga miškai, įveisti parkai, jis pamatė debesimis apgaubtą dangų ir 
susigūžė nuo šalto vėjo dvelksmo. Jaunuolis spustelėjo mygtuką ir 
uždarė automobilio langą. 

Oras buvo prastas. 

Seldonas nesitikėjo pamatyti paties Imperatoriaus. Geriausiu at- 
veju, jo laukė susitikimas su kokiu nors ponu, kuriam leista kalbėti 
Imperatoriaus vardu. 

Turbūt nedaug yra žmonių, kuriems nusišypsojo laimė išvysti 
gyvą Imperatorių? Ne holovizoriaus ekrane, o pamatyti savo aki- 
mis... tokį, kurį galima net paliesti. Imperatorius beveik niekada ne- 
palikdavo savo salelės, kuria dabar kaip tik ir riedėjo Seldoną ve- 
žantis automobilis. 

Dvidešimt penki milijonai apgyvendintų pasaulių, kiekviename 
jų maždaug po milijardą gyventojų, gal net ir daugiau, ir kam gi iš 
Galaktikos Imperijos laimingųjų teko pamatyti gyvą Imperatorių? 
Kiek tokių buvo? Tūkstantis? 

Nors, kam tai rūpi? Juk Imperatorius viso labo tik Imperijos 
simbolis, panašiai kaip "Erdvėlaivis ir Saulė", tik dar mažiau realus. 
Imperija dabar šį tą reiškė tik kariškiams bei valdininkams, jų visur 
knibždėte knibždėjo, žmonėms ta našta tapo nepakeliama. Tautai 
jie ir buvo Imperija - jie, o ne Imperatorius. 

Todėl Seldonas nuoširdžiai nustebo, kai jį atvedė į nedidelį 
kambarį, kur jo laukė jaunas vyriškis, sėdintis ant stalo krašto ir 
nerūpestingai maskatuojantis koja, - labai jau paprastas ir draugiš- 
kas jam pasirodė šitas valdininkas. Vaikinas iš patirties Žinojo, jog 
Imperijos citadelėje visi aukštas pareigas užimantys ponai atrodo 
niūrūs, pavargę, tarsi jų pečius būtų užgulusi nepakeliamų rūpes- 
čių našta. Ir keisčiausia, kad kuo žemesnio rango buvo valdininkas, 
tuo rūstesnis atrodė jo veidas, kai jis žvelgdavo į lankytoją. 

Turbūt šitas tipas pasiekė tokių hierarchijos aukštumų, tiek iš- 
simaudė valdžios spinduliuose, kad nejaučia jokio noro menkinti jų 
spindesį ir užsimaukšlinti rūstybės kaukę. 

Seldonas nenutuokė, kaip jam derėtų elgtis, todėl nusprendė 
leisti kalbėti tam, kas jį čia pakvietė. 

Ir vyriškis prabilo: 


- Jūs esate Haris Seldonas, - pasakė jis. - Matematikas? 

Seldono atsakymas buvo trumpas: 

- Taip, sere. 

Haris akivaizdžiai laukė kito klausimo. 

Vyriškis mostelėjo ranka. 

- Derėtų kreiptis ne "sere", o "Jūsų šviesybe", tačiau negaliu 
pakęsti oficialumo, pavargau nuo jo. Mudu esame vieni, todėl mie- 
lai leisiu sau atsipalaiduoti. Sėskitės, profesoriau. 

Sunkiai tikėdamas savo ausimis, Seldonas pagaliau suvokė, 
jog priešais jį pats Imperatorius Kleonas Pirmasis, ir ne juokais iš- 
sigando. Dabar, atidžiau įsižiūrėjęs, jis pastebėjo panašumą... Pana- 
šų Kleoną jam teko matyti informacinėje laidoje. Tačiau holovizijoje 
Imperatorius atrodė kitaip: visada oficialus, kiek aukštesnis, akme- 
niniu veidu... 

O čia - visai paprastas žmogus. Tai bent... 

Seldonas suakmenėjo. 

Imperatorius kiek paniuro ir, kaip pratęs įsakinėti žmogus, pa- 
miršęs, jog ketino apsimesti demokratišku, nepatenkintas ištarė: 

- Juk liepiau jums sėstis. Štai čia. Ir greičiau. 

Seldonas, netaręs nė žodžio, atsisėdo. 

Kleonas nusišypsojo. 

- Taip jau geriau. Dabar mudu galėsime žmoniškai pasikalbėti. 
Jokių oficialumų, ar ne taip? 

Matematikas atsargiai pasakė: 

- Jei Jūsų Imperatoriška Šviesybė taip sako, vadinasi, taip ir yra. 

- Na, nereikia šitų nesąmonių, profesoriau. Norėčiau pasikalbė- 
ti su jumis, kaip lygus su lygiu. Man šitaip būtų maloniau. Nagi, 
drąsiau. 

- Gerai, Jūsų Šviesybe. 

- Ir vėl iš pradžių... Neišmanau, kaip galėčiau jus įsiūbuoti. 

Kleonas žiūrėjo į Seldoną, ir jo Žvilgsnis svečiui atrodė klastingas. 

Galiausiai Imperatorius pasakė: 

- O jūs nepanašus į matematiką. 

Tik dabar Seldonas įstengė nusišypsoti. 

- Net nežinau, kaip turėtų matematikas atrodyti, Jūsų Imper... 

Kleonas pakėlė ranką, ir Seldonas nutilo. 

- Na, turbūt matematikas privalo būti žilas, barzdotas. Žodžiu, 
senas. 

- Bet juk ir matematikai iš pradžių būna jauni. 

- Žinoma, bet tada niekas apie juos nežino. O tuo metu, kai ma- 
tematikas išgarsėja visoje Galaktikoje, jis atrodo būtent taip, kaip ką 
tik apibūdinau. 

- Kol kas neturiu tokių nuopelnų. 

- Tačiau pasisakėte kongrese. 

- Kongrese daug kas kalbėjo. Buvo dar jaunesnių už mane. Ta- 
čiau kažin, ar kas nors atkreipė į juos dėmesį. 

- O štai jūsų pranešimas sudomino kai ką iš mano žmonių. Man 
pranešė, kad jūs tikite galimybe numatyti ateitį. 

Seldonas nusivylė. "Tai štai kur šuo pakastas, - pagalvojo ma- 
tematikas. - Visi apie tą patį, ir niekas manęs nesupranta. Nereikė- 
jo man išsišokti su tuo nelemtu pranešimu". 

- Iš tiesų ne visai taip, - atsakė jis. - Mano darbas kur kas kuk- 
lesnis. Daugelyje sistemų, priklausomai nuo sąlygų, įvykiai klostosi 
chaotiškai, todėl, net įvertinus atskaitos taškus, neįmanoma prog- 
nozuoti rezultatų. Tai būdinga net ir primityvioms sistemoms, o 
kuo sistema sudėtingesnė, tuo chaotiško jos vystymosi galimybė 
didėja. Jau nuo seno buvo manoma, jog tokia sudėtinga sistema, 
kaip Žmonių bendruomenė, labiau už kitas linkusi į chaosą. Vadina- 
Si, jos vystymasis neprognozuojamas. Mano pranešimas atskleidė, 
Jog galima ištyrinėti žmonių visuomenės vystymosi dėsningumus ir, 
įveikus polinkį į chaosą, surasti galimybę prognozuoti ateitį. Bet tai 
tik abstrakti tikimybė, nieko konkretaus. 

Imperatorius įdėmiai išklausė Seldono, tada paklausė: 

- Bet argi tai nereiškia, kad jūs įrodėte, kaip numatyti ateitį? 

- Ir vėl ne visai taip. Aš tik parodžiau, jog teoriškai tai įmano- 
ma. Norint pasiekti daugiau, reikėtų tiksliai apibrėžti atskaitos tašką, 
padaryti tikimybines prielaidas, po to pritaikyti viską konkrečiai 
epochai. Kol kas nežinau, kaip tai būtų galima atlikti. Bet net jeigu 
man pavyktų, geriausiu atveju, tai būtų tik galimybė vertinti tikimy- 
bes. O tai toli gražu ne tas pats, kas numatyti ateitį. Tai tik spėlio- 
jimas, ar yra tikimybė nutikti tam ar anam... Bet kuris politikas, 
verslininkas, o ir apskritai bet koks išmanantis savo darbą žmogus 
geba vertinti bei planuoti ateitį, antraip jie nieko nepasiektų. 

- Taip, bet jie žvelgia į ateitį ne per matematikos prizmę. 

- Teisybė. Jie dažniausiai pasitelkia intuiciją. 

- Vadinasi, pasitelkęs matematiką, kiekvienas gebės įvertinti 
įvykių tikimybę. Remdamasis tik intuicija, toli nenueisi, tiesa? 

- Taip, tačiau aš tik įrodžiau, jog apskritai galima matematinė 
analizė. Praktinės pusės visai neliečiau. 

- Argi gali taip būti, jog kokio nors įmanomo dalyko nebūtų 
galima pritaikyti praktiškai? 

- Kodėl gi ne? Štai, pavyzdžiui, aš teoriškai turiu galimybę ap- 
silankyti visuose Galaktikos pasauliuose ir pasisveikinti su kiekvie- 

nu juose gyvenančiu žmogumi. Bet tam man neužteks viso gyve- 
nimo. Net jeigu būčiau nemirtingas, vis tiek nespėčiau kiekvienam 
paspausti ranką - kažkas mirs, nesulaukęs mano vizito, be to, į pa- 
saulį ateis daug naujagimių. 

- Pasak jūsų matematinių išvedžiojimų, ateitis - ta pati istorija? 

Seldonas kiek sutriko, po to susitelkė. 

- Galimas daiktas, jog tie matematiniai tyrimai užtruktų labai 1!- 
gai, net jeigu mokslininkas turėtų milžinišką kompiuterį, veikiantį 
hipererdviniais greičiais. Kol gausi laukiamą atsakymą, jis jau nebe- 
teks prasmės - gyvenimas juk nestovi vietoje. 

- O kodėl negalima supaprastinti proceso? - vos ne piktai pa- 
klausė Kleonas. 

- Jūsų Imperatoriška Šviesybe... - Seldonas jautė, jog būtina 
grįžti prie oficialaus tono. Jaunuolis suvokė, jog valdovas nėra su- 
žavėtas jo atsakymais, ir jo geranoriškas nusiteikimas po truputį 
blėsta. - Įsivaizduokite, kaip fizikai tyrinėja subatomines dalelytes. 
Šitų dalelyčių nesuskaičiuojama gausybė, ir kiekviena juda savaip, 
neprognozuojamai, tačiau pasirodo, jog šitame chaose yra tam tik- 
ra vidinė tvarka. Taip gimė kvantinė mechanika, gebanti atsakyti į 
teisingai pateiktus klausimus... Tyrinėdami Žmonių bendruomenę, 
mes pritaikome jiems tuos pačius dėsningumus, tačiau čia atsiran- 
da papildomas faktorius - žmogaus sąmonė. Dalelės juda chaotiš- 
kai, o žmonės veikia sąmoningai, kryptingai. O įvertinus kiekvieno 
charakterio bei elgsenos ypatumus, tampa akivaizdu, jog tyrimo 
rezultatų teks laukti iki begalybės. 

- O argi sąmonė negali turėti kokios nors vidinės struktūros... 
tvarkos? 

- Tokia tikimybė egzistuoja. Mano paskaičiavimai įrodo, jog bet 
koks procesas turi savo vidinę tvarką. Bet kaip surasti tuos dėsnin- 
gumus? Įsivaizduokite: dvidešimt penki milijonai pasaulių... Kiek- 
vienas su savo ypatumais, tradicijomis, kultūra, kiekvienas origina- 
lus, nepanašus į kitus. Ir kiekviename pasaulyje milijardai žmonių - 
kiekvienas iš jų savitas, nepakartojamas. Pasauliai sąveikauja, ir tų 
santykių variantai vėlgi nesuskaičiuojami! Žodžiu, psichoistorinė 
analizė galima tik teoriškai, o praktiškai to atlikti neįmanoma. 

- Jūs pasakėte "psichoistorinė"? Ką tai reiškia? 

- Šitaip aš pavadinau teorinę ateities vertinimo tikimybę. 

Imperatorius nušoko nuo stalo, perėjo per kambarį, apsisuko, 
vėl sugrįžo ir sustojo priešais Seldoną. 

- Stokite! - įsakė valdovas. 

Seldonas pašoko, pažvelgė į Imperatorių. Jis nervinosi, bet 
stengėsi atlaikyti valdovo žvilgsnį. 

Po pauzės Kleonas pasakė: 

- Šita jūsų psichoistorija... Jei galima būtų ją praktiškai įgyven- 
dinti... Juk nauda nemenka, ar ne taip? 

- Tiesiog fantastiška! Žinojimas apie tai, kas mūsų laukia atei- 
tyje, suteiktų galimybę naujai įvertinti savo veiksmus. Tokios gali- 
mybės Žmogus dar niekada neturėjo. Bet, žinoma... 

- Na? - nekantravo Kleonas. 

- Esmė ta, jog psichoistorinės analizės rezultatus turėtų Žinoti 
tik tie Žmonės, kurie atsakingi už priimamus sprendimus. Daugiau 
niekas. 

- Niekas? - nustebęs šūktelėjo Imperatorius. 

- Bet juk tai akivaizdu. Leiskite man paaiškinti. Jei psichoisto- 
rinės analizės rezultatai pasieks visuomenę, iškart sutriks žmonių 
emocijų bei reakcijų spektras. Suprantate? 

Imperatoriaus akyse sužibo šelmiškos kibirkštėlės. Jis nusijuo- 
kė ir sušuko: 

- Nuostabu! - jis taip pliaukštelėjo Seldonui per petį, jog mate- 
matikas susvirduliavo. - Kaip jūs nesuprantate? - toliau džiūgavo 
Imperatorius. - Negi nematote? Nėra jokio reikalo pranašauti ateitį. 
Tereikia tik pasirinkti geidžiamą savo ateities variantą ir paskelbti 
pranašystę. Tada visos emocijos, visos reakcijos, kurios jus taip 
baugina, pasikeis ir priartins pageidaujamą numatytą ateitį. Juk ge- 
riau sukurti džiugią ateitį, negu išpranašauti žmogui jo laukiančią 
nelaimę? 

Seldonas susiraukė. 

- Supratau jus, sere, bet tai irgi neįmanoma. 

- Neįmanoma? 

- Na, bent jau nepraktiška. Nesuprantate'? Negalima žvelgiant iš 
ateities numatyti, kokios būtent emocijos ar reakcijos atves žmogų 
į tokią ateitį. 

Kleonas visai nusiminė. Sukandęs lūpas, jis paklausė: 

- Na, o jūsų pranešimas? Kokia tuomet iš jo nauda? 

- Jis įdomus tik matematikams. Nemaniau praktiškai pritaikyti 
savo idėjų. 

- Tai šlykštu! - piktai burbtelėjo Kleonas. 

Seldonas gūžtelėjo pečiais. Jis buvo sutrikęs ir šiuo metu apgai- 
lestavo, kad ryžosi perskaityti savo pranešimą. Kas bus, jei Impe- 
ratoriui šaus mintis, kad jis apmulkintas? 

O Kleono išvaizda liudijo, jog kaip tik taip ir yra. 

- Ir vis dėlto, - neatlyžo Imperatorius, - ar jūs galėtumėte pa- 
teikti tokią ateities prognozę, kuri padėtų valstybės veikėjams val- 
dyti Žmonių emocijas bei reakcijas? 

- Kodėl būtent aš? Kam aš jums reikalingas? Valstybės vadovai 
patys gali puikiai susitvarkyti ir apseiti be mano kuklios pagalbos. 

- Jiems tai nepavyksta. Jie prarado pasitikėjimą. 

- O kodėl Žmonės turėtų pasitikėti manimi? 

- Jūs matematikas. Jūs savo teiginius pagrįsite. 

- Bet aš nesugebėsiu to padaryti! 

- O kas apie tai žinos? - tyliai paklausė Kleonas ir prisimerkęs 
pažvelgė į pašnekovą. 

Stojo tyla. Seldonas suvokė patekęs į spąstus. Ar jis turi teisę 
ir galimybę atmesti tokį nedviprasmišką Imperatoriaus įsakymą? 
Atsisakęs, gali patekti į cypę arba net atsidurti kartuvėse. Žinoma, 
bus teismas, bet jam nėra vilties tikėtis teisingumo. 

Jis giliai atsiduso ir pasakė: 

- Nieko nebus. 

- Kodėl? 

- Jei mane paprašytų numatyti ateitį toli į priekį, kai jau nebe- 
bus šitos kartos, galėčiau pabandyti bent jau apytiksliai. Kita vertus, 
kam to reikia? Argi kažką pradžiugintų žinia, jog po kelių šimtmečių 
planeta maudysis prabangoje? Norint pasiekti rezultato reikia išpra- 
našauti kažką apie dabartį. O jeigu kuri nors iš mano pranašysčių 
neišsipildys, tada mano pranašo karjerai galas. Niekas daugiau ma- 
no žodžiais nebetikės. Be to, ir jūsų populiarumas susvyruos. O 
visų baisiausia - niekas daugiau nepatikės psichoistorijos mokslo 
galimybėmis, niekas jo nepalaikys, nors ateities matematikams gali 
pavykti priartinti jo pasiekimus prie realybės. 

Kleonas įsitaisė krėsle, išsišiepė, pažvelgė į Seldoną. 

- Ir tai viskas, ką galite jūs, matematikai? Mokate tik įrodyti, 
j0g neįmanoma pasiekti nei to, nei ano? 

Seldonas pasmerktojo balsu ištarė: 

- Sere, tai jūs reikalaujate neįmanomų dalykų. 

- Gerai, balandėli, pamėginsiu jus patikrinti. Ką pasakys jūsų 
matematika, jei aš paklausiu, ar vieną gražią dieną man negresia pa- 
vojus tapti pasikėsinimo auka? 

- Mano matematinė sistema nepateiktų atsakymo į tokį kon- 
kretų klausimą. Niekuo čia nepagelbėtų ir psichoistorija. Visa 
kvantinė mechanika nepajėgi numatyti vieno vienintelio elektrono 
elgesio - ji gali tik apibendrintai, apytiksliai apibrėžti gausybės elek- 
tronų judėjimo dėsningumus. 

- Jūs geriau už mane išmanote savo matematiką. Nagi, at- 
skleiskite mokslinę prielaidą. Nužudys mane ar ne? 

Seldonas tyliai ištarė: 

- Tai spąstai, sere. Verčiau tiesiai sakykite, kokio atsakymo iš 

manęs tikitės, ir jūs jį gausite. Arba leiskite man kalbėti laisvai ir 
pažadėkite, kad nebūsiu už tai nubaustas. 

- Kalbėkite ką tik norite. 

- Ar galite duoti man garbės žodį? 

- Norite mano raštiško patvirtinimo? - įgėlė Imperatorius. 

- Tikrai ne. Pakaks ir žodinio jūsų patikinimo, - išlemeno Sel- 
donas, jausdamas, kaip širdis nukrito į kulnus. Jis puikiai suvokė, 
jog garbės žodis ir surūdijusio skatiko nevertas. 

- Tarkim, jau daviau jums garbės žodį. 

- Ką gi, tuomet pasakysiu jums štai ką: per pastaruosius keturis 
šimtmečius daugiau nei pusė Imperatorių tapo teroro aukomis. Va- 
dinasi, nesunku paskaičiuoti, jog tikimybė jums žūti nuo išdaviko 
rankos sudaro penkiasdešimt nuošimčių. 

- Bet koks kvailys gali pateikti tokį atsakymą, - paniekinamai 
išsiviepė Kleonas. - Tam nereikia jokios matematikos. 

- Tą ir mėginu jums pasakyti - mano matematika netinka 
spręsti praktinius klausimus. 

- Nejaugi negalite net pasiremti prielaida, jog aš pasimokiau iš 
savo pirmtakų klaidų? 

Seldonas giliai atsiduso ir atsakė: 

- Ne, sere. Istorija įrodė, jog mes nepasimokome iš praeities 
klaidų. Štai jūs pasikvietėte mane į Rūmus. O ką, jeigu paaiškėtų, 
jog esu teroristas? Žinoma, juokauju, - pasitaisė Seldonas. 

Kleonas liūdnai šyptelėjo. 

- Jūs neturite informacijos apie mūsų technines galimybes bei 
saugos sistemą. Apie jus mes žinome viską... iki menkiausių smul- 
kmenų. Vos tik įėjote, iškart buvote nuskenuotas. Nuotraukos, bal- 
sas... Mums žinoma jūsų emocinė būsena. Mes, galima sakyti, per- 
skaitėme jūsų mintis. Jei bent akimirką būtume suabejoję jūsų pa- 
tikimumu, nebūtumėte čia įleistas. 

Seldonui svaigo galva, tačiau jis sukaupė visą valią ir ištarė: 

- Paprastiems mirtingiesiems visada nebuvo lengva prisiartinti 
prie Imperatorių, net ir tais laikais, kai jie neturėjo tokios apsaugos. 
Tačiau beveik visi pasikėsinimai prasidėdavo Rūmų sąmokslais. 
Imperatoriui didžiausią pavojų kelia būtent jo aplinka - apsauginin- 
kai, artimieji, pavaldiniai. 

- Aš tai Žinau, - pritarė Kleonas. - Tačiau visada gerai elgiuosi 
su aplinkiniais, todėl niekas iš jų neturi priežasčių maištauti. 

- Lengvabūdiškas... - prabilo Seldonas, tačiau sutriko ir nutilo. 

- Tęskite! - piktai šūktelėjo Kleonas. - Juk leidau jums atvirai 
kalbėti. Ką tokio lengvabūdiško jūs čia įžvelgėte? 

- Netinkamai išsireiškiau, sere. Atleiskite, išsprūdo. Ketinau 

pasakyti "netinkamas". Jūs netinkamai vertinate savo aplinką. Ne- 
atsargiai ištartas žodis, lengvabūdiškas gestas, žvilgsnis, dvipras- 
miška veido išraiška - to pakanka. Ir kyla įtarumas. O tada įvykiai 
įsisuka. Jūsų pavaldinys, pastebėjęs jūsų įtarumą, elgsis nervingai, 
nenatūraliai. Ir viskas gali baigtis tuo, kad arba jį nubaus, arba jūs 
žūsite. Būtent taip ir atsitikdavo su Imperatoriais per pastaruosius 
keturis šimtmečius. Beje, tai akivaizdus įrodymas, jog nukreipti bei 
valdyti Imperijos įvykius darosi vis sudėtingiau. 

- Vadinasi, aš nieko negaliu padaryti? Negaliu išvengti pasikė- 
sinimo? 

- Ne, sere, - pasakė Seldonas. - Tik galbūt jūs esate likimo nu- 
mylėtinis, ir jums pasiseks labiau, nei jūsų pirmtakams. 

Kleonas pirštais barbeno į krėslo ranktūrius. Galiausiai piktai ištarė: 

- Iš jūsų jokios naudos, kaip ir iš jūsų psichoistorijos. Išeikite. 

Imperatorius nusuko akis į šalį ir staiga tarsi paseno. 

- Sere, juk sakiau jums, jog matematika jokios praktinės nau- 
dos neduos. Noriu atsiprašyti jūsų. 

Seldonas jau pasirengė nusilenkti valdovui, bet tą pačią akimirką 
pasirodė du apsaugininkai ir išvedė jį. Juos palydėjo Kleono balsas: 

- Nuveskite šitą žmogų ten, iš kur atvedėte. 

Įėjo Edas Demerzelis ir apdovanojo Imperatorių nuolankiai pa- 
garbiu žvilgsniu. 

- Sere, - ištarė jis, - jūs vos nepraradote savitvardos. 

Kleonas pažvelgė į savo pavaldinį ir išspaudė šypseną. 

- Taip. Galite patikėti, šitas žmogus mane labai nuvylė. 

- Suprantu, tačiau jis negalėjo duoti jums daugiau, negu pats 
turi. 

- Tai jau tikrai. Regis, jis apskritai nieko neturėjo. 

- Bet jis nieko jums nežadėjo, sere. 

- Taip. Apmaudu. 

- Daugiau negu... Šitas žmogus - bereikalingas koziris. 

- Tu pratęs svaidytis nesuprantamais posakiais. Koks dar ko- 
ziris? Ką norėjai pasakyti apie šį jaunuolį? 

- Tik tiek, kad jis gali pridaryti nemažai žalos, netgi pats apie 
tai negalvodamas ir to nenorėdamas. Netyčia... Jis pats nežino, ko- 
kią turi galią. 

- Demerzeli, ar tai tavo spėliojimai? 

- Taip, sere. Jis iš provincijos, nepažįsta Trantoro, nežino jo 

tvarkos. Anksčiau nėra čia buvęs, todėl nemoka elgtis taip, kaip el- 
giasi išsilavinę aukštuomenės žmonės. Tačiau, reikia pripažinti, jog 
su jumis jis bendravo deramai. 

- Ir kas čia tokio. Leidau jam kalbėti atvirai, atsisakiau etiketo 
bei formalumų. Elgiausi kaip lygus su lygiu. 

- Ne visai taip, sere. Kad ir kaip stengiatės, jums nepavyksta 
laisvai bendrauti su žmonėmis. Esate pratęs įsakinėti. Tai jūsų 
kraujyje. O ir pašnekovams nepavyksta atsipalaiduoti. Daugelis jū- 
sų akivaizdoje praranda amą, kiti gi ima keliaklupsčiauti ir suokti it 
lakštingalos. O šitas žmogus elgėsi garbingai. 

- Nežinau... Zinoma, gali juo žavėtis, Demerzeli, tai tavo reika- 
las, bet man jis nepatiko, - sumurmėjo Imperatorius ir staiga susi- 
mąstė. - Beje, ar pastebėjai: jis net nemėgino man paaiškinti savo 
matematikos gudrybių? Tarsi žinotų, kad aš nieko nesuprasiu. 

- Sere, bet jūs iš tiesų nieko nebūtumėte supratęs. Juk nesate 
nei matematikas, nei dailininkas, nei mokslininkas. Yra gausybė 
Žmonių geriau už jus išmanančių savo srities subtilybes. Ir jų parei- 
ga - savo žiniomis tarnauti jums. Jūs Imperatorius, o tai pats aukš- 
čiausias bei garbingiausias titulas. 

- Tikrai? Zinai, manęs nė trupučio neįžeistų užuomina į mano 
nemokšiškumą, nuskambėjusi iš seno žmogaus lūpų, to, kuris metų 
metais kaupė žinias bei patirtį. Bet šitas... Seldonas, jis juk mano 
bendraamžis. O žino tiek daug... 

- Turbūt jis nešvaistė laiko, besimokydamas valdymo meno. 

- Demerzeli, kartais man atrodo, kad tu iš manęs tyčiojiesi. 

- Sere! - priekaištingai sušuko sekretorius. 

- Tiek to. Tai niekai. Sugrįžkime prie mūsų matematiko. Kodėl 
nusprendei, kad jis pavojingas? Jis man pasirodė viso labo tik nai- 
vus provincialas. 

- Taip ir yra. Turėjau galvoje ne jį patį, o matematikos mokslo 
galimybes. 

- Jis tvirtina, jog tie atradimai visai neduoda praktinės naudos. 

- O jūs manote, kad iš jų galima tikėtis naudos? Kai papasako- 
Jote man, iš pradžių ir aš taip pamaniau. Beje, ir kiti gali taip pagal- 
voti. Ir pats matematikas: juk dabar ta mintis užguls jo protą, ir, kas 
gali žinoti, gal tas gudročius ką nors ir sugalvos. O tada... Juk su- 
vokiate, kad galimybė prognozuoti ateitį suteiktų žmogui didžiulę 
valdžią bei galią. Net jeigu jam pačiam to nelabai reikia, visada at- 
siras tokių Žmonių, kurie pasinaudos juo. 

- Aš pamėginau. Ir nieko neišėjo. 

- Jis kol kas apie tai nepagalvojo. O štai dabar, po jūsų pokal- 
bio... - kas žino? Jūsų įkalbinėjimams jis nepasidavė, bet kas nors 
kitasįgaiNinikalbėtii Pavyzdžiui, Setčemo meras... 

- Kodėl jis turėtų pasirinkti Setčemo merą, o ne mus? 

- Jis juk pats paaiškino, jog sunku prognozuoti atskirų Žmonių 
emocijas bei jų elgesį. 

Kleonas susiraukė, susimąstė. 

- Ar tu tikrai manai, jog iš jo psichoistorijos galėtų būti kokia 
nors nauda? Jis pats, regis, tuo nelabai tiki. 

- Praeis kiek laiko, ir jo nuomonė gali pasikeisti. 

Kleonas vėl susiraukė. 

' - Vadinasi, be reikalo jį paleidau. 

- Ne, sere, - Demerzelis papurtė galvą. - Intuicija jūsų neapga- 
vo. Teisingai pasielgėte, kad paleidote. Areštuotas, jis imtų protes- 
tuoti, pultų į neviltį ir, žinoma, nesugebėtų kūrybiškai mąstyti. Ką 
jau kalbėti apie jūsų siūlymą bendradarbiauti... Bet nuo šiol būtina 
laikyti tą Seldoną ant nematomo pavadžio. Šitaip galėsime stebėti, 
ar matematiko nepagrobs ir nemėgins panaudoti prieš jus. O tinka- 
mu laiku, kai jis jau atliks savo tyrimus ir gaus rezultatą, mums be- 
liks tik truktelėti už pavadžio ir išvilkti mūsų neįkainojamą matema- 
tiką į dienos šviesą. Tada jau galėsime elgtis kiek atkakliau bei ryž- 
tingiau. 

- Na, o jeigu kas nors iš mano priešų... tiksliau, iš Imperijos 
priešų, nes aš - tai ir yra Imperija, - persivilios jį? O gal net ir jis 
pats įsigeis tarnauti mano priešams? Suprask, juk negaliu atmesti 
tokios galimybės. 

- Ir teisingai elgiatės. Tik nesijaudinkite. Aš stebėsiu, kad taip 
nenutiktų. Na, o jeigu tai įvyks, bus geriau, jei matematikas neati- 
teks niekam... 

- Veik savo nuožiūra, Demerzeli, bet tikiuosi, kad mes nesku- 
bėsime. Juk gali paaiškėti, kad jis viso labo tik kabinetinė žiurkė, 
sukūrusi mokslą, iš kurio niekam nėra jokios naudos. 

- Žinoma, sere. Bet mes nieko neprarandame. Tereikia tik šiek 
tiek laiko. Tačiau, jeigu paaiškės, jog paleidome iš rankų svarbią 
personą, mes prarasime visą Galaktiką... 

- Tebūnie, kaip tu sakai, - sutiko Kleonas. - Tikiuosi, jog ap- 
saugosi Mane nuo nemalonių smulkmenų. 

- Belieka tik viltis, jog taip neatsitiks. 


5 
Visą vakarą, visą naktį ir rytą mintys apie susitikimą su Impe- 


ratoriumi sukosi Seldono galvoje. Ryte matematikas įsitaisė ant pa- 
togaus plastikinio suoliuko nedideliame skvere. Suoliukas tą pačią 

akimirką prisitaikė prie jo kūno formų. Sprendžiant iš apšvietimo, 
buvo dar pakankamai anksti. Oras gaivus, tyras. 

Nejaugi čia visada šitaip? Jis prisiminė, kokia ūkanota diena 
buvo po atviru dangumi vakar, kai jį vežė pas Imperatorių; prisimi- 
nė įvairias dienas - darganotas, šaltas, šiltas, lietingas - namuose, 
Helikone, ir pagalvojo: ar pasiilgsta šičia kas nors gamtos kaprizų? 
Tikrai, argi ne keista - sėdi sau jaukiame Trantoro parke, mėgau- 
jiesi puikiu oru ir staiga pradedi ilgėtis skvarbaus šalčio ar Žvar- 
baus vėjo? 

Turbūt gali ir taip nutikti. Bet ne pirmą ar antrą dieną. Ir netgi 
ne septintą... O Hariui neilgai beliko tuo mėgautis. Rytoj išskris, ir 
kažin ar dar kada nors teks apsilankyti Trantore. 

Jam buvo nejauku. Prisiminęs pokalbį su Imperatoriumi, vaiki- 
nas suvokė, jog leido sau pernelyg drąsiai kalbėti su žmogumi, ku- 
ris bet kurią akimirką galėjo jį uždaryti į kalėjimą, pasmerkti mirčiai 
arba palikti be pragyvenimo šaltinio... O tai dar blogiau už mirtį. 

Vėlai vakare, prieš miegą, Seldonas pasidomėjo Kleono Pirmojo 
gyvenimo aprašymu. Kompiuteris pateikė jam visą norimą informa- 
ciją. Kaip ir reikėjo tikėtis, jaunuolis perskaitė gausybę liaupsių, skirtų 
Imperatoriui - turbūt jis nebuvo išimtis. Kol valdovas gyvas, jis gar- 
binamas, o purvas ant jo galvos pasipila tik po mirties. Pagyros, Ži- 
noma, Seldono nesudomino, užtat jis atkreipė dėmesį į tą faktą, jog 
Kleonas gimė Rūmuose ir niekada iš tų apylinkių nebuvo išvykęs. 
Vadinasi, ir paties Trantoro jis beveik nepažįsta. Galbūt tokį atsisky- 
rėlišką gyvenimą monarchas pasirinko saugumo sumetimais. Tačiau 
tai buvo tikras kalėjimas. Nors tenka pripažinti, jog Imperatorius kan- 
kinosi pačiame prabangiausiame Galaktikos kalėjime. 

Ir nors monarchas nebuvo panašus į kraugerį tironą, kaip dau- 
gelis jo pirmtakų, tačiau Seldono nedžiugino, kad Kleonas atkreipė 
į jį dėmesį. Todėl jaunuolį maloniai šildė mintis, jog rytoj jis išskris 
į Helikoną. Ir visai nesvarbu, kad jo gimtajame mieste dabar šalta, 
rūsti žiema. 

Seldonas pakėlė galvą. Viskas aplinkui nutvieksta šviesa. Jokio 
lietaus, tačiau negalima pasakyti, kad oras sausas. Netoliese links- 
mai žaidė fontano čiurkšlės, žaliavo medžiai bei krūmai. Atrodė, kad 
jie niekada nebuvo paliesti sausros. Retsykiais krūmuose pasigirs- 
davo šnaresys - galbūt tenai slėpėsi kokie nors maži gyvūnėliai, 
girdėjosi dūzgiančios bitės. 

Nuostabu. Visa Galaktika kalbėjo, jog Trantoras dirbtinis pa- 
saulis, jame nėra nieko, išskyrus keramiką bei metalą, tačiau čia 
viskas atrodė taip gyva ir tikra... 

Buvo dar labai anksti, bet po parką jau vaikščiojo žmonės. Ne- 
toliese jis pastebėjo simpatišką jauną moterį, tačiau ji buvo pasilen- 
kusi ir veido nesimatė. Pro šalį praėjo vyriškis, stabtelėjo, dėbtelėjo 
į Seldoną, atsisėdo ant suoliuko priešais ir, užmetęs koją ant kojos, 
įniko skaityti. Jis mūvėjo rožinėmis aptemptomis kelnėmis. 

Trantore vyrai rinkosi pastelinių spalvų drabužius, o moterys 
dažniausiai rengėsi baltai. Tokiame steriliame pasaulyje panašų pa- 
sirinkimą galima pateisinti. Seldonas dėl savo tamsiai rudo kostiu- 
mo pasijuto kiek nejaukiai. Jei tektų užtrukti Trantore (gink, Die- 
ve, jis to daryti neketina, tačiau, kas būtų, jeigu būtų), jam tektų 
įsigyti tinkamus drabužius, antraip nepavyktų išvengti smalsių 
žvilgsnių, nedviprasmiškų šypsenėlių, galbūt netgi patyčių. Na štai, 
vyriškis kaip tik pakėlė galvą ir įdėmiai pažvelgė į jį. Turbūt jo dė- 
mesį patraukė Seldono apranga. 

Dar gerai, kad neišsiviepė. 

Seldonas turėjo galimybę apžiūrinėti vyriškį kiek tinkamas. 
Tas, įnikęs į skaitymą, regis, mintyse ginčijosi su nematomu prie- 
šininku. Šia pakėlė galvą, atrodė netrukus prabils balsu, bet ir vėl 
susimąstė, mintimis sugrįžo prie įsivaizduojamo pašnekovo ir kaž- 
kokių teiginių... Haris stebėjo jį ir spėliojo, kuo gi baigsis šitas ne- 
bylus ginčas. 

Vyriškis buvo aukšto ūgio, atletiškos figūros - lieknas, plačia- 
petis. Tamsiai rudi plaukai vietomis kiek išblukę, švariai nuskustas 
veidas atrodė kiek grubokas ir liūdnas, tačiau liudijo vidinę vyriškio 
stiprybę. 

Ir kai nepažįstamasis, nežinia laimėjęs ar pralaimėjęs mūšį pats 
su savimi, padėjo į šalį popieriaus lapus ir pažvelgė į Seldoną, ma- 
tematikas nusprendė, jog šitas Žmogus jam patinka. 

Vyriškis ištarė: 

- Atleiskite, ar kartais jūs nedalyvavote paskutiniame matema- 
tikų kongrese? 

- Dalyvavau, - linktelėjo Seldonas. 

- A, vadinasi, tikrai jus ten mačiau. Iškart atpažinau, todėl ir 
atsisėdau priešais. Atsiprašau, jei sutrukdžiau... 

- Visai ne. Aš esu laisvas. 

- Leiskite, atspėsiu. Jūs - profesorius Seldonas. 

- Tikrai atspėjote. Aš Haris Seldonas. O kas jūs? 

- Četeris Žmoglis, - kiek sutrikęs atsakė vyriškis. - Atleiskite, 
mano vardas primityvus... vietinis. 

- Iš tiesų, lig šiolei man neteko sutikti nė vieno Četerio, - nusi- 
šypsojo Seldonas. - Ir Žmoglių kažkaip neprisimenu. Vadinasi, jūs 
savotiškai unikalus žmogus. O žinote, tai kur kas geriau, negu pa- 

siklysti tarp paplitusių vardų, kaip kad aš. Haris - labai dažnai su- 
tinkamas vardas. Ką jau kalbėti apie Seldonus... 

Seldonas kilstelėjo savo suoliuką ir prisitraukė arčiau pašneko- 
vo. Žvyras švelniai sugurgždėjo. 

- Aš kaip sykis norėjau pasikalbėti apie vietinius papročius, - 
tyliai ištarė Seldonas. - Sakykite atvirai, ar aš labai kvailai atrodau 
su savo kostiumu? Kažkaip nešovė į galvą pasirūpinti Trantoro 
madą atitinkančiu garderobu. 

- Na... tai galėjote čia nusipirkti, - gūžtelėjo pečiais Četeris, ap- 
žiūrinėdamas pašnekovo aprangą. 

- Rytoj jau išskrendu. Be to, tokie apdarai ne mano kišenei... Žino- 
te, matematikai sukasi tarp milžiniškų skaičių, deja, tie skaičiai neturi 
nieko bendra su jų pajamomis. O jūs turbūt taip pat matematikas? 

- Aš? Ką jūs! Neturiu tokių gabumų. Nieko neišmanau. 

- O... - nusivylė Seldonas. - Bet sakėte matęs mane kongrese? 

- Dalyvavau kaip stebėtojas. Aš žurnalistas. 

Kad būtų įtikinamiau, jis pamosavo popieriaus lapais, po to su- 
suko juos ir įsikišo į striukės kišenę. 

- Renku medžiagą holovizijos naujienoms. Atvirai sakant, - pri- 
dūrė jis, kiek patylėjęs, - įgriso viskas iki gyvo kaulo. 

- Atsibodo darbas? 

Žmoglis linktelėjo: | 

- Atsibodo rinkti ir dėlioti į vieną krūvą šlamštą iš visų pasaulių. 
Negaliu pakęsti to amžino riedėjimo nuožulniąja plokštuma. 

Vyriškis prisimerkė ir pažvelgė Seldonui tiesiai į akis. 

- Tačiau pasitaiko ir išimčių. Štai pavyzdžiui, girdėjau, kad ne- 
seniai Imperatoriaus gvardiečiai palydėjo jus į Rūmus. Gal jums 
kartais teko pamatyti net patį Imperatorių? 

Šypsena akimirksniu dingo iš Seldono veido. 

- Net jeigu taip ir būtų, negi manote, kad imčiau apie tai pasa- 
koti žmogui, kuris netrukus parašys apie tai naujienose. 

- O ne, naujienos čia niekuo dėtos. Pirmoji naujienų taisyklė: 
apie Imperatorių ir jo aplinką galima rašyti tik gavus oficialų valdo- 
vo leidimą. Žinoma, tai klaidingas potvarkis, nes informacijos sto- 
ką kompensuoja įvairiausi gandai, o jie, kaip Žinia, visada baisesni 
už tiesą. Bet taip jau yra, ir nieko čia nepadarysi. 

- Jeigu nieko negalėsite parašyti, kodėl tuomet klausinėjate? 

- Iš smalsumo. Tik iš smalsumo. Patikėkite, dirbdamas tokį 
darbą sužinau kur kas daugiau, negu naujienų laidas žiūrintys žmo- 
nės... Prisipažinsiu, nelabai įdėmiai klausiausi jūsų pranešimo, ta- 
čiau, regis, jūs kalbėjote apie galimybę prognozuoti ateitį. 

Seldonas papurtė galvą ir sumurmėjo: 

- Be reikalo kalbėjau... 

- Atleiskite? 

- Ne, nieko. 

- Tai štai... - tęsė toliau Četeris. - Tokie dalykai, be abejo, su- 
domintų mūsų Imperatorių, kaip ir bet kokį kitą valdovą. Todėl 
drįstu manyti, jog Kleonas Pirmasis, ir kol kas vienintelis, pareiškė 
norą pasikalbėti su jumis ir paklausė, ar galite jam pateikti ant lėkš- 
tutės vienos kitos palankios pranašystės. 

Seldonas atkirto: 

- Neketinu su jumis kalbėti šia tema. 

Žmoglis gūžtelėjo pečiais. 

- Tikriausiai ten buvo ir Edas Demerzelis? 

- Kas toks? 

- Ar nieko nežinote apie Edą Demerzelį? 

- Niekada negirdėjau tokio vardo. 

- Tai antrasis Imperatoriaus "aš", jo smegenys, jo piktasis de- 
monas. Visaip galima tą žmogų vadinti... Manau, jis turėjo tenai būti. 

Seldonas sutriko, jis nežinojo, ką atsakyti. Zmoglis atskubėjo 
jam į pagalbą: 

- Na, jūs gal ir nematėte to žmogaus, tačiau jis tikrai tenai bu- 
vo. Ir jeigu jis žino, kad jūs galite prognozuoti ateitį... 

- Bet juk aš negaliu prognozuoti ateities! - purtė galvą Seldo- 
nas. - Jei tikrai klausėtės mano pranešimo, turėtumėte žinoti, jog 
kalbėjau tik apie teorinę galimybę. 

- Nematau skirtumo. Jei tas žmogus mano, jog galite pranašau- 
ti, taip lengvai jūsų nepaleis. 

- Tačiau, kaip matote, paleido. Štai aš - sėdžiu priešais jus. 

- Tai dar nieko nereiškia. Jis puikiai žino, kur jūs esate. Ir visa- 
da žinos. O kai jam prireiks ir iš žemės jus iškas. Jei nuspręs, kad 
galite būti jam naudingas, pasinaudos jumis. Tačiau pajutęs iš jūsų 
pusės kylantį pavojų, netruks jumis atsikratyti. 

Seldonas susiraukė. 

- Ko jūs siekiate? Mėginate mane įbauginti? 

- Noriu tik įspėti jus... ir apsaugoti. 

- Netikiu. 

- Netikite? Juk pats ką tik pasakėte, jog be reikalo /ai padarėte. 
Ką turėjote galvoje? Turbūt kalbėjote apie savo pranešimą kongre- 
se? Dėl jo ir patekote į bėdą. 

Seldonas nervingai prikando lūpą. Šį sykį Četeris pataikė į de- 
šimtuką. Ir jaunuolis staiga suprato, kad yra sekamas. 

Ne, jis nepastebėjo jokio šešėlio. Jis tik akies krašteliu pagavo 
greitą judėjimą, o kitą akimirką kažkas jau stovėjo šalia jo. 

2 skyrius 
PABEGIMAS 


TRANTORAS - Pirmosios Galaktikos Imperijos sostinė. Val- 
dant Kleonui Pirmajam, šio sektoriaus šlovė priblėso. Keista, bet 
pašaliniam stebėtojui galėjo atrodyti, kad Trantoras klesti. Plane- 
tos paviršiaus plotas, sudarantis du šimtus milijonų kvadratinių 
kilometrų (neskaitant teritorijos, kurioje stovėjo Imperatoriaus 
Rūmai) buvo apgaubtas apsauginiu gaubtu, o žemiau jo driekėsi 
bekraštis miestas. Trantore gyveno keturiasdešimt milijardų žmo- 
nių. Įdėmiai pažvelgus, galima buvo pastebėti gausybę problemų 
bei prieštaravimų, tačiau Trantoro gyventojai to nematė ir vis dar 
buvo įsitikinę, jog gyvena Iegendiniame Amžinajame Mieste. Jie 
net nepagalvojo, jog kada nors... 


GALAKTIKOS ENCIKLOPEDIJA 

Seldonas pakėlė galvą. Priešais jį stovėjo jaunuolis. Jis žvelgė į 
Harį iš viršaus žemyn. Žvilgsnis atrodė nustebęs bei kupinas panie- 
kos. Dar vienas jaunas žmogus stovėjo šalia jo. Abu aukšto ūgio, 
tvirti. Abu vilkėjo ryškiais drabužiais, juosmenį veržė platūs diržai 
su kutais, galvas puošė plačiabrylės skrybėlės, apjuostos rožiniais 
kaspinais, kurių galai buvo nukarę iki pečių. 

Seldonas nesusitvardęs šyptelėjo. 

Tas, kuris stovėjo arčiau jo, įniršo: 

- Ko šiepi dantis, nelaimėli? 

Nekreipdamas dėmesio į grubų jaunuolio toną, Seldonas švel- 
niai atsakė: 


(“EP 


rengęs. Tokių skarmalų net drabužiais nepavadinsi. 

Storžievis ištiesė ranką ir sugriebė Seldoną už švarko atlapų. 
O, koks klaikus, koks bjaurus, stačiai nepadorus tą akimirką pasi- 
rodė matematikui jo kostiumas! 

- Ką padarysi? - atsiduso jis. - Aš ne vietinis, ir mano drabužiai 
taip pat. Tai suprantama. Bet kitokių neturiu. 

Seldonas pastebėjo, jog parke buvę žmonės pakilo nuo suoliukų 
ir pasišalino. Turbūt suprato, kuo čia pakvipo, ir nusprendė kol ne- 
vėlu nešti kudašių. Haris nematė, ar dingo ir Žmoglis: akiplėša jau- 
nuolis tarsi siena stovėjo priešais jį. Seldonas kiek pasitraukė atgal. 

- Tai tu nevietinis? - grubiai paklausė jaunuolis. 

- Taip. Todėl ir atrodau keistai apsirengęs. Atvykau šičia į svečius. 

- Iš kokios planetos? 

- Iš Helikono. 

Jaunuolis susiraukė. 

- Nieko apie tokią nesu girdėjęs. 

- Tai labai mažytė planeta. 

- Tai ko neskrendi namo? 

- Rytoj išskrisiu. 

- Rytoj? Klysti, gerbiamasis! Dabar, šią akimirką, supratai? 

Seldonas pažvelgė į antrąjį jaunuolį ir pastebėjo Žmoglį. Pasi- 
rodo, tas pasiliko. Tačiau daugiau parke nebuvo nė gyvos dvasios 
- Seldonas, Četeris ir du akiplėšos storžieviai. 

- Ketinau apžiūrėti jūsų planetos įžymybes, - paaiškino Haris. 
- Gerai pagalvok, drauguži. Klysti... nieko tu neketinai. Tuojau 
keliausi namučių, pas mamytę. 

Seldonas šyptelėjo. 

- Atleiskite, bet aš to nedarysiu. 

Jaunuolis atsisuko į savo bendražygį: 

- Ei, Marbi, ar tau patinka jo skarmalai? 

Marbis pagaliau prasižiojo: 

- Ne... Klaiku! Mane nuo jų pykina. 

- Na, tai ką mudviem su juo daryti? Paleisti, kad jis čia vaikš- 
tinėtų ir visiems keltų šleikštulį? Marbi, juk tokio egzemplioriaus 
kaimynystė kenkia Žmonių sveikatai. Kaip manai, a? 

- Dar ir kaip kenkia, Alemai, - atsiliepė Marbis. 

Alemas numykė: 

- Ei, kaliause, girdėjai, ką Marbis pasakė? 

Čia įsiterpė Žmoglis: 

- Paklausykite, jūs - Marbi, Alemai... ar kaip jus ten vadinti... 
Pasilinksminote - ir pakaks. Ko dar norite? 

Alemas atsisuko. 

- O tu kas toks? 

- Kas tau rūpi, - tokiu pačiu tonu atšovė Žmoglis. 

- Ar tu vietinis? - nesitraukė Alemas. 

- Jau sakiau, kad tai ne tavo rūpestis. 

Alemas suraukė antakius, apžiūrėjo Četerį nuo galvos iki kojų. 


"ma 

- Apsirengęs, regis, mūsiškai. Paklausyk, mes tavęs nekabina- 
me, traukis iš kelio. Supratai? 

- Nesitrauksiu, atsimink tai. Taigi - mūsų du prieš du. Regis, 
jūs ketinote muštis? Gal dar eisite ir atsivesite savo draugužius? 

Įsiterpė Seldonas: 

- Žmogli, gal jūs verčiau eikite. Ačiū, kad mane užtarėte. Jau- 
čiuosi nesmagiai. Kam jums rizikuoti dėl manęs? 

- Seldonai, nėra jokio pavojaus. Smulkūs peštukai, vėjavaikiai, 
pigūs liokajai ir nieko daugiau. 

- Lio-ka-jai? - suriaumojo Alemas, kuriam šitas žodis buvo aki- 
vaizdžiai ne prie širdies. - Marbi, tu įkrėsk proto šitam... Iš lioka- 
jaus girdžiu! Supratai? O aš pasistengsiu matematikui suteikti žmo- 
gišką pavidalą. Nagi... 

Jis pasilenkė, truktelėjo Seldoną už atlapų. Haris staiga sulenkė 
vieną koją per kelį ir apvirto drauge su suoliuku. Krisdamas, spė- 
j0 sugriebti užpuoliką už rankų, tas neišsilaikė ant kojų, apsivertė ir 
žnektelėjo ant nugaros. 

Seldonas akimirksniu pakilo, pažvelgė į Alemą, po to žvilgsniu 
surado Marbį. 

Alemas gulėjo nejudėdamas, skausmo grimasos iškreiptu veidu. 
Jis buvo susirietęs nuo spyrio į paslėpsnius. Be to, gėlė sutrenktą 
stuburą. 

Četeris kaire ranka laikė Marbį už pakarpos. Jo dešinė užsuko 
akiplėšos ranką. Marbio fizionomija priminė buroką, burna gaudė orą, 
tarytum į krantą išmesta žuvis. Prie jo kojų ant žemės gulėjo peilis, 
ant permatomos jo rankenos švietė miniatiūrinio lazerio Žiburėlis. 

Žmoglis abejingai ištarė: 

- Neblogai jūs jį patvarkėte. 

- Regis, taip, - sutrikęs pripažino Haris. - Galėjo krisdamas ir 
sprandą nusisukti. 

- Tai štai koks jūs matematikas, - nusistebėjo Četeris. 

- Helikonietiškas, - ironiškai atsakė Seldonas. Jis pasilenkė, pa- 
kėlė nuo žemės peilį, pasukiojo rankose ir pasakė: - Nemalonus 
daikčiukas. Turbūt mirtinas. 

- Tam pakaktų ir paties paprasčiausio peilio, be jokių gudrių 
subtilybių. Paklausykite, gal paleiskime šituos akiplėšas. Tegul ke- 
liauja kur akys veda. Nemanau, kad jie dar turės noro muštis. 

Jis paleido Marbį. Užpuolikas iškart ėmėsi masažuoti kaklą bei 
petį. Sunkiai kvėpuodamas, jis svaidė piktus žvilgsnius į Žmoglį ir 
Seldoną. 

Četeris griežtai pasakė: 

- O dabar nešdinkitės abu. Antraip mums teks liudyti prieš jus. 

Asmenybės įžeidimas ir pasikėsinimas nužudyti. Peilis - daiktinis 
įrodymas. 

Marbis pasilenkė prie Alemo, pakėlė jį nuo Žemės ir nusitempė. 
Porą kartų jie atsisuko, o Seldonas su Četeriu palydėjo akiplėšas 
akimis. 

Haris ištiesė Žmogliui ranką: 

- Kaip galėčiau jums atsidėkoti? Padėjote visai nepažįstamam 
a Vienas nebūčiau su jais susidorojęs. 

eteris protestuodamas sumosavo rankomis. 

- Aš jų neišsigandau. Tai paprasčiausi gatvės valkatos. 

- O jūs stiprus, - nusišypsojo Seldonas. 

Žmoglis gūžtelėjo pečiais: 

- Ir jūs nieko sau... Nesitikėjau. Paklausykite, - pridūrė jis, - 
mums reikia nedelsiant sprukti iš čia. 

- Kodėl? - nustebo Seldonas. - Manote, jog tiedu sugrįš? 

- Vargu. Tačiau tie "drąsuoliai", kurie paskubėjo iš čia dingti, 
gali iškviesti policiją. 

- Ir gerai. Mudu žinome užpuolikų vardus. Ir galime apibūdinti 
jų išvaizdą. 

- Jų? Kam policijai tokie reikalingi? 

- Kaip tai? Juk jie mus užpuolė! 

- Nekalbėkite niekų. Mudu neturime nė menkiausio įbrėžimo. O 
jiems prireiks medikų pagalbos, ypač Alemui. Areštuos mudu, ga- 
lite manimi patikėti. 

- Bet juk tai neįmanoma. Žmonės patvirtins... 

- Nebus jokių žmonių! Paklausykite, Seldonai, išmeskite tas 
nesąmones iš galvos. Šie du žmonės ieškojo būtent jūsų. Turbūt 
jiems pasakė, jog esate apsirengęs helikoniečių drabužiais ir apibū- 
dino jūsų išvaizdą. Galbūt netgi holografinę nuotrauką parodė. Įta- 
riu, kad juos galėjo pasiųsti žmonės, kuriems paklūsta policija, to- 
dėl mums reikia nedelsiant sprukti. 

Ir Četeris ryžtingai žengė pirmyn, sugriebęs Harį už rankos. 
Dabar Seldonas galutinai įsitikino, kokios geležinės šito žmogaus 
letenos. Jaunuolis niekaip negalėjo ištraukti rankos, todėl paklusniai 
nusekė paskui Žmoglį, tarytum vaikas paskui auklę. 

Netrukus jiedu nėrė į skliautuotą tunelį. Hario akys dar nespėjo 
apsiprasti su tamsa, 0 už nugaros jau sucypė mašinos stabdžiai. 

- Prisistatė, - sumurmėjo Četeris. - Greičiau, Seldonai. 

Jaunuoliai šoko ant šaligatvio ir įsimaišė į minią. 

Seldonas pakvietė Četerį užsukti į viešbutį, tačiau tas nieku gy- 
vu nesutiko. | 

- Jūs ką, kuoktelėjote? - pusbalsiu pasakė Zmoglis. - Ten jūsų 
jau laukia išskėstomis rankomis. 

- Bet tenai visi mano daiktai. 

- Daiktams teks palaukti. Tikiuosi, jie nepristigs kantrybės. 

Jiedu kalbėjosi, sėdėdami nedideliame vieno kambario bute. 
Namas stovėjo Seldonui nepažįstamame rajone. Matematikas smal- 
siai žvalgėsi. Didžiulis rašomasis stalas, kėdė, lova, kompiuteris. 
Nei virtuvės, nei tualeto, nei vonios. Labai nepatogu. Četeris nuve- 
dė Harį į bendrą tualetą, esantį kitame koridoriaus gale. Ir ką jūs 
manote? Seldonui dar nespėjus sutvarkyti savo reikalų, įgriuvo 
kažkas, smalsiai nužvelgė keistą jo aprangą ir nusuko akis į šalį. 

Kai Seldonas apie tai pasakė Ceteriui, tas pakraipė galvą ir tarė: 

- Nieko nepadarysi, teks pasikeisti drabužius. Gaila, kad Heli- 
kone žmonės taip atsilikę nuo mados. 

Haris nepatenkintas atrėžė: 

- O gal tai tik tavo vaizduotės žaismas? Kažkas panašaus į... 
kaip čia pasakius... 

- Į paranoją, nori pasakyti? 

- Turbūt. Gal tai tik įkyri idėja, įstrigusi tavo galvoje? 

- O tu gerai pagalvok. Tik pasistenk manęs nepertraukinėti, 
gerai? Matematiškai aš tau, žinoma, negalėsiu įrodyti, bet mąstyk... 
Tu buvai susitikęs su Imperatorium. Neneik, žinau, kad buvai. Štai 
kokia mano prielaida: jis reikalavo iš tavęs kažkokių smulkmenų, 
susietų su ateities prognozėmis. Tu atsisakei, paaiškinai, jog negali 
tiksliai nieko numatyti. Demerzelis, suprantama, įsitikinęs, jog tu 
meluoji. Jis mano, jog ketini parduoti tokią svarbią informaciją kaž- 
kam kitam, kas pasiūlys didesnę kainą. O gal jau pasiūlė? Kas žino? 
Juk sakiau, kad Demerzelis, panorėjęs, tave iš po žemių iškas. Ne 
be reikalo aš žurnalistas. Be to, gyvenu Trantore... Ir puikiai Žinau, 
kaip tvarkomi panašūs reikaliukai. Pameni, Alemas ištarė frazę: 
"Kaip tik jis mums ir reikalingas"? 

- Įsivaizduok, pamenu. 

- Aš jam buvau tuščia vieta, absoliutus nulis, ne laiku ir ne vie- 
toje išdygusi kliūtis... Jo užduotis - užpulti tave. 

Žmoglis atsisėdo ant kėdės, parodė į lovą: 

- Prigulk, Seldonai, atsipalaiduok, pailsėk. Kad ir kas atsiuntė tą 
porelę (nors aš įsitikinęs, kad tai Demerzelio darbas), jis gali ir dar 
kažką pasiųsti, todėl pirmiausia tau reikia atsikratyti šitų kvailų dra- 
bužių. 

- Na, gerai jau... 

- Ne, aš rimtai. Tau teks nusirengti. Kostiumą mes sunaikinsi- 
me, tačiau iš pradžių turiu tau gauti trantorietiškų drabužių. Aha... 
tu kiek žemesnis už mane. Turėsiu omenyje. Jei truputį apsiriksiu, 
nepyk. 

Haris papurtė galvą. 

- Aš neturiu pinigų, negalėsiu sumokėti. Yra šiek tiek smulkių 
ir tie patys viešbutyje liko... seife. 

- Apie tai vėliau pagalvosime. Pasėdėk čia be manęs valandžiu- 
kę, aš tuo metu apeisiu parduotuves. 

Seldonas skėstelėjo rankomis, atsiduso: 

- Pasiduodu. Jei tai svarbu, pabūsiu čia vienas. 

- Tikrai? Nepaspruksi į viešbutį? Duodi garbės žodį? 

- Matematiko žodis. Tik jaučiuosi nesmagiai, kad tu manimi šitaip 
rūpiniesi. Ir dar pasirengęs dėl manęs išlaidauti. Juk iš tiesų tie peštukai 
neketino manęs primušti ar pagrobti. Jie tik nurengti norėjo... 

- Ne tik. Be to, norėjo tave nutempti į kosmoso uostą ir iš- 
skraidinti į Helikoną. Tiesiu taikymu. 

- Na... aš rimtai tos užuominos nepriėmiau. 

- Ir kodėl gi? 

- Šiaip ar taip, rytoj aš pats išskrendu. Taip jiems ir pasakiau. 

- Tu vis dar ketini skristi namo? - paklausė Četeris. 

- Žinoma, o kodėl gi ne? 

- Tau jokiu būdu negalima skristi. Dėl daugelio priežasčių. 

Seldonas ne juokais supyko: 

- Paklausyk, neketinu ilgiau tęsti to kvailo žaidimo. Nebeturiu 
čia daugiau jokių reikalų ir noriu grįžti namo. Gaila, kad mano bi- 
lietas viešbutyje, antraip pasikeisčiau jį ir išskrisčiau šiandieniniu 
reisu. Pasitaikius galimybei, būtinai taip ir padarysiu. 

- Tau negalima grįžti į Helikoną. 

Seldonas išraudo. 

- Kodėl? Ar manęs ir ten jau laukia? 

Četeris linktelėjo. 

- Nesikarščiuok, Seldonai. Taip, ir tenai tavęs lauks. Išklausyk 
manęs. Skristi dabar į Helikoną - vadinasi, patekti tiesiai į Demer- 
zelio letenas. Kas tas tavo Helikonas? Mažytė, rami, paklūstanti 
įstatymams Imperijos teritorija. Ar pasitaikė tenai kada nors nera- 
mumų? Kas nors maištavo, mėgino pasipriešinti Imperatoriui? 

- Ne, ir ačiū Dievui. Taika Imperijoje - tai Helikono ramybės 
bei saugumo garantas. 

- Būtent! Todėl Imperijos valdovai ir gali tikėtis visiško jūsų 
vyriausybės lojalumo. Tu tenai būsi nuolat stebimas, sekamas ir, 

kai tik Demerzeliui to prireiks, būsi šiltas gyvas jam atgabentas... 
Tu net nepastebėsi, jog esi sekamas. Ramiai dirbsi savo įprastą dar- 
bą ir įsivaizduosi, jog viskas po senovei ir nieko nevyksta. 

- Tai stačiai juokinga. Kam areštuoti mane Helikone, jei jis ga- 
lėjo pasilikti mane čia ir neišleisti? Aš rytoj skrendu namo... Ir ku- 
riems galams reikėjo siųsti šituos plėšikus? Gal norėjo, kad išsigąs- 
čiau, sunerimčiau ir išskrisčiau anksčiau? Kažkokios nesąmonės. 
Juk po tokio susirėmino su užpuolikais aš kaip tik turėčiau sune- 
rimti ir skubiai išvykti. 

- Kodėl jis turėjo pagalvoti, jog tu sunerimsi? Jis juk nežinojo, 
kad lemtingą akimirką aš atsidursiu šalia ir išpilsiu ant tavo kvailos 
galvos kibirą savo paranojiškų kliedesių? 

- Vis tiek nesuprantu, kam ta sumaištis. Kodėl mane reikia kuo 
skubiau išguiti iš Trantoro? Kuo galėčiau per kelias likusias valan- 
das pakenkti jūsų planetai? 

- Galbūt jis baiminasi, jog tu persigalvosi? 

- Persigalvosiu? Tai kur aš galėčiau skristi, jei ne į Helikoną? 
Jei jis pasieks Helikoną, tai suras mane ir visur kitur. Ką reiškia at- 
stumas hipererdviniams laivams? Kur surasti pasaulį mažiau pa- 
klusnų Imperijai? Ar šiandien dar kur nors kas nors maištauja? Im- 
perijoje taika ir ramybė. Kuris pasaulis, rizikuodamas savo saugu- 
mu, ryžtųsi priglausti mane? Juk Imperijos Armija tokia grėsmin- 
ga. Be to, esu Helikono pilietis, ir bet kurioje kitoje planetoje būsiu 
užsienietis. 

Žmoglis kantriai išklausė Seldono postringavimus, retsykiais 
palinkčiodamas galva, tačiau jo veidas atrodė ramus. 

- Tu teisus, - pagaliau ištarė jis, - tačiau yra pasaulis nevisai pa- 
valdus Imperijai. Tikriausiai būtent tas faktas ir baugina Demerzelį. 

Seldonas susimąstė, prisiminė pastarųjų metų įvykius. Tačiau 
Imperijai nepavaldaus pasaulio jis niekaip negalėjo prisiminti. 

- Ir koks tai pasaulis? - pagaliau paklausė jaunuolis. 

- Tu šiuo metu esi jame, - atsakė Četeris - Todėl Demerzelis ir 
nenori, kad tu ilgiau pasiliktum Trantore. Jis tame įžvelgia pavojų 
ir nori kuo greičiau tave išgrūsti lauk. 

Stojo tyla. Galiausiai Seldonas prunkštelėjo: 

- Nieko sau! Mega briliantinė naujiena! Trantoras! Imperijos 
širdis! Orbitinėje stotyje - centrinė Laivyno bazė, planetoje dislo- 
kuoti rinktiniai kariuomenės daliniai. Jei tu iš tiesų manai, jog Tran- 
toras pati saugiausia vieta, vadinasi, tave kamuoja ne tik paranoja, 
bet ir absurdiškos fantazijos. 

- Ne! Seldonai, tu esi provincialas ir nežinai, kas yra Tranto- 
ras. Čia gyvena keturiasdešimt milijardų žmonių. Čia viskas taip 

sudėtinga - ir technika, ir kultūra... Dabar mes esame Imperijos 
sektoriuje, kur pats aukščiausias pragyvenimo lygis, o didžiąją gy- 
ventojų dalį sudaro Imperijos funkcionieriai. Be šio planetoje yra 
dar aštuoni šimtai įvairių sektorių - kiekvienas su savo kultūra, tra- 
dicijomis, papročiais. Imperijos tvarkos sergėtojai net nosies neki- 
ša į kai kuriuos iš jų. 

- Kodėl? 

- Net ir labai norėdama Imperija nepajėgi laikyti Trantorą kietame 
kumštyje. Tereikia kiek persistengti, ir galima pakenkti komunikacijų 
tinklui, kuriuo Trantoras apraizgytas it voratinkliu. O pasekmės bus 
liūdnos, nes čia viskas susieta. Patikėk, Seldonai, mes čia, Tranto- 
re, puikiai suvokiame, kas yra žemės drebėjimas ar ugnikalnio išsi- 
veržimas, apie kuriuos nebuvo iš anksto įspėta; kas yra nepažabota 
audra arba niekieno nepastebėta žmogaus klaida. Reikia visomis iš- 
galėmis palaikyti planetos stabilumą, išsaugoti pusiausvyrą. 

- Niekada apie tai negirdėjau. 

Žmoglis šyptelėjo. 

- Žinoma, negirdėjai. Negi nori, kad Imperija trimituotų per vi- 
są Galaktiką apie savo širdies skaudulius? Aš žurnalistas, todėl ma- 
no rankose vertinga informacija. Patikėk! Imperatorius ir Demer- 
zelis žino, jog sudrumsti Trantoro ramybę - tolygu sugriauti pačią 
Imperiją. 

- Todėl tu ir siūlai man pasilikti Trantore? 

- Taip. Galiu tau surasti tokią vietelę, kur nepasieks Demerze- 
lis. Nereikės slapstytis, prisidengus išgalvotu vardu, galėsi gyventi 
laisvai, nevaržomai, 0 jis tavęs nesuras. Jei mudu nebūtume susi- 
pažinę, jei'tu nemokėtum taip šauniai kautis, Demerzelis jau būtų 
tave išmetęs iš planetos. 

- Ir kiek laiko turėsiu praleisti Trantore? 

- Tiek, kiek reikės. Kol pasijusi saugus. Galbūt ir visą gyvenimą. 


Haris Seldonas apžiūrinėjo savo holografinį atvaizdą, atliktą 
projektoriaus. Reginys buvo kur kas įspūdingesnis, negu pažvel- 
gus į veidrodį. Susidarė įspūdis, jog kambaryje du Seldonai. 

Matematiką kiek glumino nauji jo drabužiai, jis jautėsi nesma- 
giai. Visą gyvenimą jaunuolis praleido Helikone, buvo pratęs prie 
tamsesnių, ramesnių tonų. Laimei, Četeris susiprato - išrinko nela- 
bai ryškius drabužius. Pačiupinėjęs naujos tunikos rankovę, Seldo- 

nas prisiminė, kaip akį rėžiančiai buvo apsirengę tie du jaunuoliai 
parke. Jis net susigūžė. 

- Ir kepurę man teks užsidėti? - paklausė jis. 

- Imperijos sektoriuje neapseisi be jos. Vaikštinėti be galvos 
apdangalo - prasto tono požymis. Kitose vietovėse tai nėra svarbu. 

Seldonas atsiduso. 

Kepurė buvo iš kažkokios minkštos medžiagos. Užsidėjo ją ant 
galvos, ir ši tarytum prilipo. Dar gerai, kad graižas siauresnis, ne 
toks, kaip tų dviejų dabitų, kurie vis neišėjo Seldonui iš galvos. "O ke- 
purė man visai tinka", - pagalvojo matematikas. Ir kiek nusiramino. 

- O kaspino pasmakrėje nebus? 

- Žinoma, ne. Kaspinai būdingi stileivoms. 

- Kam tokiam? 

- Stileiva - tai mados vergas, jo tikslas - šokiruoti aplinkinius. 
Turbūt pas jus Helikone irgi pasitaiko tokių? 

- Pas mus? - prunkštelėjo Seldonas. - Helikone yra jaunuolių 
su protu nesuvokiamomis šukuosenomis: vienoje galvos pusėje 
plaukai siekia pečius, o kita nuskusta plikai. 

Jis nusijuokė, o Žmoglis susiraukė. 

- Klaikiai atrodo, ar ne? 

- Būna ir dar baisiau! Vieni iš tų stileivų nusiskuta dešinę pusę 
galvos, o kiti - kairę. Kairieji negali pakęsti dešiniųjų, jie nuolat vai- 
dijasi tarpusavyje. Kartais viskas baigiasi muštynėmis. 

- Na, matai. Vadinasi, tu kaip nors priprasi prie kepurės. 

- Pamėginsiu, - nusišypsojo Seldonas. 

- Mūsiškiai į tave vis dar spoksos. Tu nebūsi labai ryškiai apsi- 
rengęs, atrodysi kiek gedulingai. O ir drabužiai ne visai tavo dy- 
džio. Atleisk. Be to, akivaizdu, jog su tais drabužiais tu kol kas jau- 
tiesi nesmagiai. Bet nieko, Imperijos sektoriuje mes ilgai neužsibū- 
sime. Na, jau atsižiūrėjai į savo atvaizdą? 

Žmoglis išjungė holografą. 

- Ar brangiai tau viskas kainavo? - paklausė Seldonas. 

- Nesvarbu. 

- Nenorėčiau likti skolingas. Nepatogu. 

- Nesikrimsk. Tai mano rūpestis. Negaiškime laiko. Mane tik- 
riausiai jau apibūdino su visomis smulkmenomis, netrukus išsiaiš- 
kins, kas aš toks ir kur mane rasti. Ir ateis čia. 

- Tu ne tik išlaidavai dėl manęs, bet dar ir rizikuoji savo saugumu! 

- Žinau, bet ir tai ne tavo bėda. Aš kaip nors savimi pasirūpinsiu. 

- Bet kodėl, koks tavo tikslas... 

- Paskui galėsime filosofuoti. Beje, tavo senus rūbus aš jau ato- 
mizavau. Regis, niekas manęs nepastebėjo. Tiesa, energijos išeik- 

vojimą būtinai pastebės - tai bus užfiksuota. Ir koks nors gudro- 
čius gali suprasti, kas čia darosi. Sunku ką nors nuslėpti, kai visur 
aplink tave smalsios akys bei ausys. Tikėsimės, jog mūsų pėdos 
atauš, kol jie suvoks, kas čia vyksta. 

Jie nuobodžiai ilgai Žingsniavo per perėjas, užlietas švelniai 
gelsva šviesa. Četeris vis žvalgėsi ir stengėsi prisiderinti prie praei- 
vių minios. Jis nesileido niekieno aplenkiamas ir pats nesistengė ap- 
lenkti kitų. 

Ir tarškėjo tarsi užprogramuotas. Apie nieką, apie bet ką... 

Seldonui sekėsi sunkiau. 

- Paklausyk, - galiausiai ištarė jaunuolis, - pas jus žmonės daug 
vaikšto pėsčiomis. Šitiek šaligatvių bei perėjų. 

- Ir kas čia tokio? - nustebo Četeris. - Ėjimas puiki judėjimo 
priemonė, ypač, jei nedideli atstumai. Patogu, pigu ir naudinga svei- 
katai. Kad ir kaip būtų išvystyta technika, šioje srityje niekas nesi- 
keičia. Seldonai, ar tavęs nekankina akrofobija? 

Haris žvilgtelėjo pro turėklą į apačioje judančius šaligatvius ir 
krūptelėjo. 

- Ar aš bijau aukščio? Nelabai. Tačiau nemalonu žiūrėti žemyn. 
O koks čia aukštis? 

- Šitoje vietoje maždaug keturiasdešimt ar penkiasdešimt lygių. 
Imperijos sektoriuje ir kituose techniškai išsivysčiusiuose rajonuose 
tokių vietų gausu. Pėstieji dažniausiai keliauja takeliais, esančiais Že- 
mutiniame lygyje. 

- Turbūt čia pasitaiko bandymų nusižudyti? 

- Labai retai. Tam yra paprastesnių būdų. Apskritai Trantore 
su savižudybėmis jokių problemų. Nori suvesti sąskaitas su gyve- 
nimu - gali tą padaryti legaliai, medicinos centre. Tik prieš tai pri- 
valai išklausyti psichoterapijos kursą. Todėl suicidai Čia - retas at- 
vejis. Apie akrofobiją aš tavęs visai ne dėl to paklausiau. Mudu da- 
bar einame prie taksi sustojimo. Tenai mane pažįsta, Žino, jog esu 
žurnalistas. Retsykiais pamaloninu taksistus pinigais, todėl jie neat- 
sisakys man padėti: neužregistruos manęs ir neprieštaraus, kad esu 
su draugu. Vėliau, jei Demerzelio žmonės prispaus uodegas, jiems 
teks iškloti visą tiesą. Bet tuo metu mes jau būsime toli nuo čia. 

- Vis tiek nesuprantu, kuo čia dėta akrofobija. 

- Tuo, jog mums teks pasinaudoti gravikeltuvu. Tas daikčiu- 


kas tik mėgėjams, atvirai sakant, aš retai juo naudojuosi. Bet jei tu 
ištversi, bus šaunu. 

- O kas yra tas gravikeltuvas? 

- Tai eksperimentinė transporto priemonė. Jei žmonės prie jų 
pripras, turbūt ateityje jie plačiau paplis ir po Trantorą, ir po kitus 
pasaulius. Tai toks liftas be kabinos. Mudu tiesiog žengsime žingsnį 
į niekur ir, veikiami antigravitacijos, lėtai krisime arba kilsime. Šian- 
dien tai vienintelis antigravitacijos pritaikymo. būdas. Galbūt todėl, 
jog tai labai brangu. 

- O kas gali nutikti, jei mums krentant arba kylant, laukas išsi- 
jungtų? 

- Tas, apie ką tu pagalvojai. Mes nukrisime ir, jei būsime aukš- 
tai, žinoma, žūsime. Tiesa, kol kas man neteko girdėti apie pana- 
šius nelaimingus atsitikimus. Na štai, mes jau visai netoli. Jei nepri- 
dėsi į kelnes, mes iškart keliausime, tik turėk galvoje, jog paprasti 
liftai juda lėtai ir nuobodžiai. Kartais net supykina. 

Žmoglis pasuko už kampo, ir netrukus jiedu išėjo į erdvią aikš- 
telę, kur driekėsi vyrų, moterų eilė... buvo net pora vaikų. 

Seldonas tyliai ištarė: 

- Įsivaizduok, Helikone apie panašius dalykus nebuvau net gir- 
dėjęs. Mūsų naujienos galėjo bent užsiminti, jog pasaulyje esama to- 
kių stebuklų... 

- Kol kas tai tik eksperimentas, - paaiškino Četeris. - Ir tik Im- 
perijos sektoriuje. Gravitaciniai keltuvai suryja labai daug energijos, 
todėl vyriausybė stengiasi jų nereklamuoti. Atsirado ta naujovė dar 
prie ankstesnio Imperatoriaus. Jis įsakė keliose vietose įrengti to- 
kius liftus. Šitaip norėjo įamžinti savo vardą. Seniams, ypač tiems, 
kuriuos kamuoja nepilnavertiškumo kompleksas, kartais kyla pana- 
šios mintys. Nors, kaip jau minėjau, gali būti, kad liftai vėliau išplis 
plačiau. Bet tik liftai, vargu ar antigravitacinė industrija dar labiau 
ištobulės. 


Eilė greitai judėjo, ir netrukus vyrai priartėjo prie aikštelės kraš- 
to, staigiai besileidžiančio į bedugnę. Oras virš bedugnės kiek švy- 
tėjo. Seldonas intuityviai ištiesė ranką ir pajuto silpną smūgį. Tai 
nebuvo skausminga, tačiau jis greitai atitraukė ranką. 

Četeris šyptelėjo. 

- Elementarus atsargumas. Kad niekam nešautų į galvą žengti 
į bedugnę, kol neįjungtas laukas. 

Jis priėjo prie pulto, įmontuoto į neaukštą stulpą, surinko kaž- 
kokius skaičius, ir švytėjimas išnyko. 


Seldonas baimingai žvilgtelėjo į gilią šachtą. 

- Bus geriau, jei susikibsime rankomis. Ir tu užsimerk, - pasiū- 
lė Žmoglis. - Nebijok, tai truks vos keletą sekundžių. 

Nepalikęs Seldonui laiko apmąstymams, Žmoglis tvirtai su- 
spaudė jo ranką ir žengė į tuštumą. Haris suriko ir pajudėjo jam iš 
paskos. 

Jis užsimerkė, tačiau nepajuto nei kritimo, nei oro virpesių. Po 
keleto sekundžių Četeris truktelėjo jo ranką. Seldonas susvirdulia- 
vo, išsitiesė, atsimerkė ir pastebėjo stovintis ant kieto paviršiaus. 

- Jau?! 

- Kaip matai, sveiki ir gyvi, - sausai atsakė Četeris ir pajudėjo 
pirmyn, tempdamas matematiką iš paskos. 

- Norėjau tik paklausti, ar mes patekome į reikiamą lygį? 

- Suprantama. 

- O Jeigu mums krentant žemyn, kas nors būtų kilęs į viršų? 

- Šachtoje yra dvi atskiros linijos. Viena jų kylama aukštyn, ki- 
ta tuo pačiu greičiu leidžiamasi žemyn. Atstumas tarp keleivių 
maždaug dešimt metrų. Negali būti jokių susidūrimų, jei viskas nor- 
maliai veikia. 

- Aš visai nieko nepajutau. 

- O ką tu galėjai pajusti? Pagreičio nebuvo. Tavo kritimo grei- 
tis buvo pastovus, o tave apgaubęs oras, krito tokiu pat greičiu, 
kaip ir tu. 

- Stulbinama! 

- Sutinku. Bet, deja, neekonomiška. Ir, regis, niekas nesusido- 
mėjo, kaip galima patobulinti šį nuostabų įrenginį ir padidinti jo ren- 
tabilumą. Visi, kaip susitarę, traukia tą pačią dainelę: "Tai ne mūsų 
jėgoms. Tai nerealu". Ir ne tik apie gravikeltuvą. Šitaip žmonės pa- 
sitinka bet kokią naujovę. 

Žmoglis atrodė susijaudinęs, piktas. 

- O štai ir taksi sustojimas. Paskubėkime. 

Sustojime Seldonas stengėsi elgtis taip, kad nesukeltų jokių įta- 
rimų. Tai buvo nelengva. Jaunuolis suprato, jog nereikia dairytis į 
šalis, nusigręžti nuo kitų keleivių, spoksoti į mašinas. Reikia apsi- 
mesti nekaltu ir elgtis natūraliai. 

Su naujais drabužiais jam buvo nepatogu. Tunika be kišenių, 
nėra kur dėti rankų. Iš šonų prie diržo kabo dvi piniginės ir erzina 
Jį - vis tabaluoja, pliaukši per šlaunis. 

Seldonas nusprendė paspoksoti į moteris. Piniginių ant diržų jos 
neturėjo, neturėjo ir rankinių. Jas atstojo kažkokios dėžutės, nežinia 
kaip pritvirtintos prie šlaunų. "Turbūt pseudomagnetai", - nusprendė 
Seldonas. Vilkėjo jos plačias, laisvas, bet uždaras sukneles, ir Haris 
kiek nusivylė. Turbūt šičia apie dekoltė pamiršo... Nors kai kurios 
suknelės buvo pasiūtos taip, kad išryškintų sėdmenis. 

Tuo tarpu Četeris ėmėsi aktyvios veiklos ir netrukus sugrįžo, 
nešinas keramine superlaidžia plokšte. Ja buvo galima nukreipti tak- 
si reikiamu maršrutu. 

- Nagi lipk, Seldonai, - ištarė jis, rodydamas į nedidelę dvivietę 
mašiną. 

- Tau teko užsiregistruoti? - paklausė Seldonas. 

- Ne, ką tu. Jie nesigilino į formalumus. 

- Turbūt suprato, ką tu sumanei? 

- Jie nieko manęs neklausinėjo, o aš irgi tylėjau kaip Žuvis. 

Žmoglis įkišo plokštę į valdymo skydelio plyšį, ir Seldonas pa- 
juto lengvą vibraciją. Matyt, variklis įsijungė. 

- Mes skrendame į D-septyni, - pranešė žurnalistas. 

Seldonas net nenutuokė, kas tas D-septyni, pamanė, jog tai 
kažkoks maršrutas. 

Taksi pajudėjo atbulas, apvažiavo kitas mašinas ir galiausiai iš- 
riedėjo į lygų, kylantį aukštyn kelią. Netrukus mašina, lengvai truk- 
telėjusi, pakilo į orą. 

Seldoną mestelėjo ant sėdynės. 

- Taip, - išlemeno jis. - Į antigravitaciją nepanašu. 

- Žinoma, - atsiliepė Četeris. - Čia visai kitoks principas. Reak- 
tyvinis. Šito postūmio pakanka, kad mes būtume pakelti iki tunelių. 

Priešakyje matėsi kažkas panašaus į milžinišką uolą, išmargintą 
skylėmis. Priminė šaškių lentą. Žmoglis nukreipė mašiną prie an- 
gos, pažymėtos D-septyni, laviruodamas tarp automobilių, judančių 
link kitų tunelių. 

- Juk galėjai įsirėžti į ką nors, - atgavęs kvapą ištarė Seldonas. 

- Jei viskas priklausytų tik nuo mano juslių bei reakcijų, turbūt 
panašiai ir būtų atsitikę, bet, laimei, automobilis kompiuterizuotas. 
Kompiuteris apsaugo vairuotoją. Na štai, mes jau prie tikslo... 

Mašina įsliuogė į tunelio angą, tarsi ją ten būtų įtraukęs galin- 
gas siurblys. Apšvietimas tapo gelsvas, kiek blankesnis nei išorėje. 

Četeris atsiplėšė nuo valdymo pulto, atsilošė ant sėdynės, giliai 
atsiduso. 

- Na, pirmąjį etapą, galima sakyti, įveikėme sėkmingai. Susto- 
jime mus galėjo sulaikyti. O čia jau esame saugūs. 

Taksi lengvai, lygiai skrido pirmyn, pro šalį plaukė tunelio sie- 
nos. Variklio beveik nesigirdėjo - tik vos girdimas marmėjimas. 

- Kokiu greičiu skrendame? - pasidomėjo Seldonas. 

Četeris žvilgtelėjo į valdymo pultą: 

- Trys šimtai penkiasdešimt kilometrų per valandą. 

- Magnetinis pagreitis? 

- Taip. Helikone jau irgi apie jį Žino? 

- Pas mus tik viena tokia linija. Aš dar net pats nebandžiau, vis 
neprisiruošiau... Bet, manau, ji ne tokia tobula, kaip ši. 

- Tikriausiai. Trantore tokių tunelių gausu, tarsi skruzdėlyne 
landų, jie užima ne vieną tūkstantį kilometrų. Tuneliai nutiesti ir po 
žeme ir po vandeniu. Tai pagrindinė transporto priemonė, skirta to- 
limoms kelionėms. 

- Ar toli mes skrisime? 

- Praleisime kelyje daugiau nei penkias valandas. 

- Penkias valandas! 

- Nesibaimink. Kas dvidešimt minučių sustojimai. Bet kuriame 
iš jų galima iššokti iš tunelio, prasimankštinti, pailsėti, pavalgyti. 
Bet, pats supranti, man nesinorėtų dažnai to daryti. | 

Kurį laiką abu tylėjo. Staiga iš dešinės blykstelėjo ryški šviesa. 
Seldonui pasirodė, jog jis mato dvi mašinas. 

- Sustojimas, - atsakė Četeris į dar neištartą klausimą. 

- Sakyk, ar tikrai būsiu saugus ten, kur mane veži? 

- Visiškai saugus nuo Imperijos paieškų, - patikino Žmoglis. - 
Suprantama, teks elgtis atsargiai - visur yra šnipų, specialiųjų agen- 
tų, samdomų žudikų. Bet tu juk turi asmens sargybinį. 

Seldonas sunerimo. 

- Tu čia rimtai... apie samdomą žudiką? Nejaugi jie tikrai norės 
mane nudobti'? 

- Demerzelis gal ir ne. Manau, jis labiau norėtų turėti tave šalia 
ir pasinaudoti tavo gabumais asmeniniais tikslais. Tačiau gali atsi- 
rasti kitų priešų. O ir įvykiai nežinia kaip pasisuks. Žodžiu, snūdu- 
riuoti neteks. 

Seldonas pakraipė galvą ir nusisuko. Tik pamanyk: vos prieš 
keturiasdešimt aštuonias valandas jis buvo niekam nežinomas ma- 
tematikas, provincialas, ketinantis apžiūrėti Trantorą, pasigėrėti 
įspūdinga planeta ir grįžti namo. Ir ką gi? Dabar jis tapo žmogumi, 
kurį gainiojasi Imperijos valdžia. Keista, kvaila, baisu... Jaunuolis 
susigūžė. | 

- O kaip tu? - paklausė jis bendrakeleivio. - Ar supranti, ką da- 
rai, suvoki, kas tavęs laukia? 

- Na, - mąsliai ištarė Četeris. - Veikiausiai, nieko gero. Galbūt 

galvą nuo pečių nuims ar kokį sprogmenį mestelės. Jiems nėra už 
ką manęs mylėti. 

Pasakė jis ramiai, tyliu balsu, bet Haris apšalo. 

- Kaip gali šitaip ramiai kalbėti? Nejaugi tau nė trupučio nebaisu? 

- Aš senas trantorietis. Pažįstu planetą kaip savo penkis pirš- 
tus. Turiu daugybę pažįstamų, daugelis iš jų man skolingi. Ne kartą 
pavyko sausam išlipti iš vandens, o situacijos atrodė dar baisesnės. 
Žodžiu, savimi sugebėsiu pasirūpinti. 

- Džiaugiuosi ir viliuosi, jog tikrai taip yra, bet negaliu suprasti, 
kodėl taip rizikuoji. Kas aš tau? Ar verta šitaip aukotis dėl nepažįs- 
tamo Žmogaus? 

Žmoglis kiek pasikrapštinėjo prie valdymo pulto, o kai atsisu- 
ko, jo veidas buvo rimtas. 

- Esu pasirengęs tave išgelbėti dėl tos pačios priežasties, dėl 
kurios tu reikalingas Imperatoriui - dėl tavo gebėjimo prognozuoti 
ateitį. 

Seldonas nusivylė. Tai štai kokie reikalai... Jis apgailėtina bejėgė 
auka, mėsos gabalas, dėl kurio pešasi maitvanagiai. Jaunuolis ištarė: 

- Tebūnie prakeiktas mano nelemtas pranešimas! Kuriems ga- 
lams aš prasižiojau? Pražudžiau savo gyvenimą! 

- Neskubėk su išvadomis, matematike. Imperatoriui ir jo paval- 
diniams tu reikalingas, kad padėtum išgelbėti Imperatoriaus sostą, 
išsaugoti jį Kleono sūnui. Jie dreba dėl savo kailio, supranti? O aš 
noriu, kad tavo atradimai būtų naudingi visai Galaktikai. 

- Nematau skirtumo, - karčiai atsiduso Haris. 

- Nematai? - piktai paklausė Četeris. - Atsipeikėk! Žmonės Ga- 
laktikoje gyveno ir iki Imperijos atsiradimo. Galbūt žmonija vyresnė 
už kiekvieną Galaktikos pasaulį. Legendos byloja: buvo laikai, kai 
žmonės gyveno vienintelėje planetoje. 

- Legendos! - nusijuokė Seldonas ir gūžtelėjo pečiais. 

- Taip. Ir iš tiesų galėjo šitaip būti. Kodėl gi ne? Prieš kokius 
dvidešimt tūkstančių metų, o gal dar anksčiau. Juk žmonija netu- 
rėjo įgimto suvokimo apie hipererdvinių skrydžių teoriją. Ir vos tik 
atsiradę pasaulyje žmonės nepradėjo iškart skraidyti šviesos greičiu. 
Vadinasi, jie tikrai buvo įkalinti vienoje planetoje. O jei pažvelgsime 
į ateitį - tai ir po tavęs, ir po Imperatoriaus taip pat gyvens žŽmo- 
nės. Todėl kokia prasmė sielotis dėl atskirų žmonių likimo - dėl Im- 
peratoriaus sosto įpėdinio? Kam jaudintis dėl Imperijos valdymo 
mechanizmo? O štai kvadrilijonai Galaktikos gyventojų jau visai kas 
kita. Kas bus su jais? 

Seldonas atsakė: 

- Manau, žmonės... kaip ir pasauliai - gims ir mirs. 

- Nejaugi nesinori pasikapstyti giliau, paieškoti sąlygų, kuriomis 
Žmonija galėtų išgyventi? 

- Galima tikėtis, jog viskas bus neblogiau, negu dabar yra. 

- Tikėtis galima. Bet argi pasitelkęs savo mokslą negali tiksliai 
sužinoti? 

- Tą mokslą aš vadinu psichoistorija. Taip... teoriškai galima. 

- Ir tu neturi noro tą teoriją panaudoti praktiškai'? 

- Četeri, noriu to iš visos širdies, bet norėti ir galėti - du skir- 
tingi dalykai. Jau sakiau Imperatoriui ir tau pasakysiu: psichoistoriją 
beviltiškai sunku pritaikyti praktiškai. 

- Bet tu net nepamėginai surasti kokį nors būdą? 

- Nenoriu. Tai būtų tas pats, kas kapstyti milžinišką akmenuotą 
kalną ir mėginti sudėlioti akmenėlius pagal dydį... Žinau, jog tam 
nepakaks viso mano gyvenimo, todėl nenoriu apsimetinėti, apgau- 
dinėti save ir kitus. Aš nepajėgus to padaryti. 

- O jeigu Žinotum visą tiesą apie žmonijos būklę, kas tada? 

- Kvailas klausimas. Apie kokią tiesą kalbi? Kas ją žino? Ar tik 
ne tu? 

- Taip, aš. Ta tiesa - tik trys žodžiai. 

Četeris nusisuko, pažvelgė į tunelio tuštumą. Tunelis praplatė- 
j0, po to vėl susiaurėjo. Tada jis ištarė tris lemtingus žodžius: 

- Galaktikos Imperija žlunga. 

3 skyrius 
UNIVERSITETAS 


STILINGO UNIVERSITETAS - senojo Trantoro Stilingo sekto- 
riuje esanti mokslo įstaiga... Nepaisant neabejotinų pasiekimų hu- 
manitarinių mokslų srityje, žmonių atmintyje ši įstaiga išliks ir bus 
minima tik dėl to, kad čia buvo trumpam apsistojęs kažkoks Haris 
Seldonas... vadinamuoju Pabėgimo ir klaidžiojimų laikotarpiu. 


GALAKTIKOS ENCIKLOPEDIJA 

Žmoglio žodžiai apstulbino Seldoną. Jis ilgai tylėjo. Jaunuolis 
susigūžė, suvokęs savo bejėgiškumą. 

Kas gi atsitiko? Jis atrado naują mokslą - psichoistoriją. Pakilo 
virš tikimybės dėsnių veikimo ribų, įvertino sudėtingus, prieštarin- 
gus dydžius ir gavo lygtį su begale nežinomųjų. 
kūrė psichoistoriją, ar bent jau padėjo pagrindus to mokslo vysty- 
mui, bet kol kas tai buvo tik naujovė, įdomus žaisliukas. Negyvas 
lygtis naujam gyvenimui galėjo prikelti tik gilios istorinės žinios. 

Tačiau tokių Žinių Seldonas neturėjo. Sis mokslas jo niekada 
nedomino. Suprantama, bendrais bruožais jaunuolis žinojo Helikono 
istoriją, mokėsi to mokykloje, bet kas iš to? 

Visos kitos žinios buvo gautos atsitiktinai - legendos, mitai, 
padrikos informacijos nuotrupos. 

Nejaugi iš tiesų Galaktikos Imperija žlunga? Tokiu vardu ji eg- 
Zistuoja jau dešimtį tūkstančių metų, o dar du tūkstantmečius prieš 
tai Trantoras, būdamas galingos karalystės sostine, faktiškai valdė 
Imperiją, nors tuo metu ji dar taip nesivadino. Pirmieji valdymo 
amžiai Imperijai nebuvo lengvi, bet ji susidorojo, įveikė pasiprieši- 
nimą tų Galaktikos pasaulių, kurie niekaip nenorėjo atsisakyti savo 
nepriklausomybės. Nemažai teko išgyventi: neramumai, dinastijų 
karai, ekonomikos smukimas. Tačiau nesėkmės smogė ne visiems 
pasauliams. Trantoras sėkmingai vystėsi, klestėjo, kol galiausiai ta- 
po stipriausia Galaktikos planeta ir buvo pavadintas Amžinuoju 
Miestu. 

Nors pastarieji keturi šimtmečiai buvo įtempti, neramūs: keli 
pasikėsinimai prieš Imperiją, rūmų perversmai. Bet dabar viskas 
nurimo, ir Galaktikoje įsiviešpatavo neregėta taika ir ramybė. Val- 
dant Kleonui ir dar anksčiau jo tėvui, pasauliai klestėjo. O Kleono 
niekas nelaikė tironu. Netgi tie, kas kritikavo Imperiją kaip valsty- 
bės valdymo formą, nedrįso pasakyti blogo žodžio apie Kleoną. O 
Demerzelis buvo negailestingai plakamas... 

Bet kodėl Žmoglis taip tvirtai įsitikinęs, jog Imperija žlunga? 

Jis žurnalistas. Galbūt šitas žmogus geriau išmano istoriją, aiš- 
kiau mato šių dienų situaciją? Ką tokio jis žino? Ką? 

Ne sykį šis klausimas vos neišsprūdo iš Seldono lūpų, bet, vos 
tik pažvelgęs į rūstų pašnekovo veidą, jis užsičiaupdavo. Jam Ga- 
laktikos Imperija buvo kažkas nepajudinama, amžina, savaime su- 
prantama. Ne, apie tai jis nenori girdėti... 

Nejaugi Seldonas klydo? Tuo neįmanoma patikėti. Jo suprati- 
mu, Imperija galėjo žlugti tik tuo atveju, jei žūtų visa Visata. 

Seldonas užsimerkė, pamėgino užsnūsti, bet, suprantama, ne- 
galėjo. Jei jis pradėtų gilintis į istoriją, galbūt psichoistorijos reikalai 
pajudėtų pirmyn? 

Bet kaip? Dvidešimt penki milijonai pasaulių ir kiekvienas su 
savo painia, sudėtinga istorija... Argi jis galėjo viską ištyrinėti? Yra 
nemažai filmų apie Galaktikos istoriją. Sykį Haris žiūrėjo vieną ir 
vos nekuoktelėjo - buvo neapsakomai nuobodu. 

Be to, Galaktikos istoriją domino tik patys svarbiausi, galingi 
pasauliai. O kiti buvo tik minimi ryšium su kokiu nors svarbiu įvy- 
kiu, o po to užmirštami, tarsi jų apskritai nebūtų. Sykį Seldonas nu- 
sprendė kataloge paieškoti duomenų apie Helikoną ir surado vos 
vieną užuominą... Įsigilinęs, dar aptiko Helikoną sąraše pasaulių, 
kėlusių grėsmę imperatoriaus sostui. Keista, bet Helikonas net ne- 
buvo už tai nubaustas, matyt, nusprendė, jog planeta tokia nereikš- 
minga, jog nekelia rimtos grėsmės. 

Ir kokia nauda iš tokios istorijos? Psichoistorija turi įvertinti vi- 
sų dvidešimt penkių milijonų pasaulių įvykius, reakcijas, tarpusavio 
bendradarbiavimą. Bet argi tai įmanoma? Tai beprasmiška, tik dar 
vienas įrodymas, jog praktikoje šito mokslo negalima pritaikyti. 

Seldoną mestelėjo pirmyn. Jis suprato, jog automobilis sulėtino 
greitį. 

- Kas atsitiko? - paklausė jaunuolis. 

- Manau, nuskridome pakankamai toli, - atsakė Žmoglis, - ir 
galime sau leisti trumpam stabtelėti. Užkąsime, išgersime ko nors, 
atsigaivinsime po dušu. 

Po penkiolikos minučių mašina įriedėjo į šoninį tarpą, pasuko ir 
sustojo. Ten stovėjo dar penkios ar šešios mašinos. 

Žmoglis patyrusiu žvilgsniu naršė aplinką - aikštelę, mašinas, bu- 
feto prekystalį, vyrus, moteris... Haris stengėsi likti nepastebėtas, 
jaunuolis vis žvilgčiojo į bendrakeleivį ir stengėsi jį pamėgdžioti. 

Kai galiausiai jie susėdo prie nedidelio staliuko ir užsisakė mais- 
to, Seldonas atsargiai paklausė: 

- Na kaip, ar viskas gerai? 

- Regis, taip, - atsakė Četeris. 

- Iš kur Žinai? 

Skvarbios pašnekovo akys įsmigo į Seldoną. 

- Intuityviai jaučiu, - pasakė jis. - Reporterio patirtis, supranti? 
Užmetu akį ir matau: nieko nevyksta. 

Haris linktelėjo, nurimo. Žmoglio atsakymas nuskambėjo links- 
mai, tačiau dalis tiesos jame buvo. 

Seldonas atsikando sumištinio, ir jo fizionomija persikreipė. Jis 
klausiamai pažvelgė į Četerį. 

- Pakelės bufetas, ko iš jo norėti, - gūžtelėjo pečiais Žmogiis. - 
Pigu, greita, neskanu. Produktai vietiniai, specifinio skonio. Mums 
tai įprasta. Viskas su mielėmis. 

Seldonas vos prarijo kąsnį. 

- O viešbutyje... 

- Tavo viešbutis kur? Imperijos sektoriuje. Tenai atvežtiniai, 
natūralūs produktai. O jei ir naudoja mieles, tai tik pačios aukščiau- 
sios kokybės. Geros mielės nepigiai kainuoja. 

Jaunuolis it užburtas spoksojo į sumuštinį, svarstydamas, ar 
kąsti dar sykį. 

- Ar visą tą laiką, kai būsiu Trantore... 

- Ts-s-s... - sušnabždėjo Četeris. - Neišsiduok, jog esi čia nau- 
jokas. Patikėk, maistas ne visur toks šlykštus. Tik pakelės bufe- 
tuose... visi jie vienodi. Jei sugebėsi sudoroti šitą sumuštinį, vadi- 
nasi, išgyvensi Trantore. Patikėk, nieko baisaus tau nenutiks. Jis 
šviežias... tikrai. Tik specifinio skonio, tu nepratęs prie tokio. Įpra- 
si. Teko sutikti trantoriečių, tvirtinančių, jog negali pakęsti natūralių 
produktų, atseit vietiniai labiau pikantiški. 

- O Trantore ar daug gamina produktų? - pasidomėjo Seldo- 
nas, prieš tai pašaudęs akimis ir įsitikinęs, jog netoliese nieko nėra 
ir galima ramiai kalbėti. - Girdėjau, jog kiekvieną dieną į Trantoro 

planetą atvyksta šimtas krovininių laivų su produktais iš dvidešim- 
ties artimiausių pasaulių. 

- Teisingai. Ir maždaug tiek pat laivų išgabena maisto atliekas. 
Tiksliau, tą veiksmą atlieka tie patys laivai - čia atskraidina produk- 
tus, o atgal - atliekas. Natūralūs produktai sudaro didžiąją mūsų 
importo dalį. Čia vertinama prabanga, egzotika. O atliekos ekspor- 
tuojamos ir perdirbamos į organines trąšas, kurios vertinamos ki- 
tuose pasauliuose. Tačiau importas ne taip išvystytas, kaip atrodo. 

- Tikrai? 

- Žinoma. Vandenyne gausu žuvies, be to, čia pakankamai 
daug daržų bei sodų. Vaismedžiai duoda neblogą derlių, yra nema- 
žai paukščių bei triušių fermų, milžiniškos plantacijos, kur auginami 
mikroorganizmai - jas dažniau vadina mielių plantacijomis, nors 
mielių ten kaip tik nedaug auginama. Iš tiesų Trantoras labai pana- 
šus į paprastą kosmoso gyvenvietę, skiriasi tik savo dydžiu. Ar ka- 
da nors buvai tokioje gyvenvietėje? 

- Taip, teko. 

- Tai dažniausiai uždaro tipo miesteliai su dirbtiniu klimatu, 
ventiliacija, dirbtine dienos bei nakties kaita... Trantoras skiriasi dar 
tuo, jog labai tankiai apgyvendintas. Tiesa, gravitacija pas mus na- 
tūrali, ir nė viena kosminė gyvenvietė neprilygsta mums išaugina- 
mais maistui skirtais mikroorganizmais. Ko tik čia nėra: mielių re- 
zervuarai, grybų šiltnamiai, baseinai su jūros dumbliais... Zinoma, 
jei ne prieskoniai, viso to nebūtų įmanoma valgyti. 

Seldonas jau beveik sudorojo sumuštinį, dabar jis atrodė ne 
toks šlykštus. 

- Sakai, man viskas bus gerai? 

- Pasitaiko, kad toks maistas pažeidžia žarnyno florą, ir ko- 
kiam nors svetimšaliui gali sutrikti virškinimas, bet tai greitai pra- 
eina. Gerk pieno kokteilį. Kažin, ar jis tau patiks, tačiau tai gera 
profilaktinė priemonė, saugo nuo virškinimo sutrikimų. 

Seldonas susiraukė: 

- Četeri, verčiau liaukis kalbėjęs apie tai... Man darosi negera 
nuo tavo paskaitos. 

- Tuomet išgerk kokteilį ir pirmyn! 

Keliautojai baigė valgyti ir pakilo. 

Netrukus jie visu greičiu vėl skriejo tuneliu. Seldonas pagaliau 
ryžosi užduoti klausimą, kuris jau seniai sukosi ant liežuvio. 

- Kodėl manai, jog Galaktikos Imperija žlunga. 

Zmoglis atsisuko į jį. 

- Aš juk žurnalistas. Turiu gausybę informacijos, man prieina- 
mi statistikos duomenys. Tiesa, spausdinti galiu tik nedidelę dalį... 
Trantore mažėja gyventojų. Prieš dvidešimt penkerius metus gy- 
ventojų buvo keturiasdešimt penki milijardai. Tai susieta su gims- 
tamumo mažėjimu. Pavaikščiojus po Trantorą, nesunku pastebėti, 
Jog vaikų gatvėse labai nedaug. Be to, emigracija. Išvyksta iš čia 
kur kas daugiau žmonių, negu atvyksta. 

- Nieko stebėtino, - įsiterpė Seldonas. - Juk pas jus ir taip daug 
gyventojų. 

- Sutinku, - pripažino Četeris, - bet anksčiau to nebuvo. O ir 
prekyba visoje Galaktikoje šiuo metu kažkokia apmirusi. Žmonės 
mąsto: dabar jokių sukilimų, jokių karų, vadinasi, visos negandos 
jau praeityje... Paradoksalu, bet politinė kova, revoliucijos, karai - 
tai gyvybės požymiai. O dabar juntamas kažkoks visuotinis nuovar- 
gis, apatija. Ramu ne todėl, kad žmonės laimingi ir viskuo patenkin- 
ti, o todėl, kad jie pavargo ir pasidavė. 

- Na, aš nežinau, - ištarė Seldonas. 

- Užtat aš žinau. Štai kad ir antigravitacijos fenomenas. Gravi- 
taciniai keltuvai egzistuoja, bet nėra plačiai taikomi. Atseit nerenta- 
bilu. Bet niekas nesiima atsakomybės ir nepabando siekti to renta- 
bilumo. Sulėtėjo mokslinis progresas, ką jau kalbėti apie technikos 
vystymosi tempus... Progresas juda vėžlio žingsniu. Negi tu šito 
nepastebi? Juk tu matematikas, po paraliais! 

- Kažkaip nesusimąsčiau apie tai. 

- Ne tu vienas. Visi su tuo susitaikė. Mokslininkai sudėję ran- 
kas sėdi ir vienu balsu suokia: nepraktiška, neįmanoma, nenaudin- 
ga... Kam toli ieškoti pavyzdžių, ir tu nuo jų neatsilieki. Ką tu sakai 
apie savo psichoistoriją? "Tai tik teorija, praktiškai pritaikyti jos ne- 
įmanoma". Argi ne taip? 

- Ir taip, ir ne, - susierzino Seldonas. - Sakau taip ne todėl, kad 
manyje užgeso avantiūrizmo dvasia. Tai tiesa - tas mokslas bevertis. 

- Na štai, - sarkastiškai ištarė Četeris. - Tu ką tik įrodei, kokia 
atmosfera vyrauja Imperijoje. Tavo įsitikinimai - Imperijos nuo- 
puolio padarinys. 

- Tai tavo nuomonė, - piktai burbtelėjo Seldonas. - Galbūt tu 
klysti? 

Žmoglis pritilo, susimąstė. 

- Taip, aš galiu ir klysti, - linktelėjo jis. - Mano mintys - tai in- 
tuicijos bei spėlionių vaisiai. Norint jas pagrįsti, man reikalinga psi- 
choistorija. 

Seldonas gūžtelėjo pečiais: 

- Deja, neturiu kuo tavęs pradžiuginti. Na, tarkim, tu teisus, ir 
Imperija iš tiesų rieda žemyn. Bet juk ir po jos žlugimo pasaulyje 
gyvens Žmonės. 

- Žinoma. Tik klausimas, kaip jie gyvens! Beveik dvylika tūks- 
tantmečių Trantoras sugebėjo išlaikyti Imperijoje taiką bei ramybę. 
O tavo gimtasis pasaulis, Helikonas? Jis toks mažas, silpnas, jog be 
Imperijos palaikymo seniai būtų pavergtas kokios nors kaimyninės 
valstybės. 

- Vadinasi, tu pranašauji, jog, žlugus Imperijai, kils pasaulinis 
karas arba prasidės anarchija? 

- Be abejo. Reikia pripažinti, jog nesu nei Imperatoriaus, nei 
Imperijos gerbėjas, tačiau nematau, kuo galima būtų šią santvarką 
pakeisti. O kol neturiu tinkamos pamainos, nenoriu palikti įvykių 
savieigai. 

Seldonas prunkštelėjo: 

- Kalbi taip, tarsi būtum Galaktikos valdovas! Tu neleisi, /u ne- 
nori... Tau reikalinga pamaina... Kas tu toks, kad leidi sau šitaip 
kalbėti? 

- Labai tiesmukai mane supratai, - šyptelėjo Četeris. - Ne save 
turėjau omenyje, ne Četerį Žmoglį. Mano amželiui Imperijos už- 
teks. Gyvenimas keičiasi, dar galiu ir pakilimų sulaukti. Iki mirtinos 
agonijos dar toli, gal koks tūkstantmetis prabėgs, ir, kaip supran- 
ti, mano mirtingas kūnas tuo metu ramiai ilsėsis po žeme. Aš ne- 
vedęs, vaikų neturiu, todėl palikuonių nebus, nebus kam peštis dėl 
palikimo. Beje, po tavo pranešimo, pasidomėjau tavo biografija, Sel- 
donai. Tu jau man atleisk, kad kišau nosį ne į savo reikalus. Tu juk 
taip pat vaikų neturi? 

- Neturiu. Bet gyvi mano tėvai, turiu du brolius. Sykį buvau 
pametęs galvą dėl moters, - droviai šyptelėjo Seldonas, - bet jai pa- 
sirodė, jog matematiką aš myliu labiau... 

- Ar ji buvo teisi? 

- Man taip neatrodė, tačiau mano nuomonė nebuvo svarbi. 
Žodžiu, ji mane paliko. 

- Ir nuo to laiko esi vienišas? 

- Esu. Buvo taip skaudu... ligi šiol negaliu pamiršti. 

- Ką gi, vadinasi, mudu abudu turime suglausti sparnelius, su- 
dėti letenas ir laukti, kol kiti pasirūpins žmonijos ateitimi. Žinai, 
anksčiau ir man tokių minčių kildavo, bet tik ne dabar. Dabar turiu 
instrumentą... 1r būtinai savo pasieksiu. 

- Ir kas tas instrumentas? - paklausė Seldonas, iš anksto žino- 
damas atsakymą. 

- Tu! - išpyškino Četeris. 

Seldonas neapsimetė nustebęs ar pasipiktinęs. Jis tik pakraipė 
galvą ir ištarė: 

- Tu klysti. Aš niekam tikęs instrumentas. 

- Kodėl? 

Seldonas liūdnai atsiduso: 

- Kiek galiu tą patį kartoti? Psichoistorija - teorinis mokslas, 
praktikoje jo nepritaikysi. Visos Visatos erdvės bei laiko nepakaks... 
Tai neišsprendžiama problema, neįmanoma rasti atsakymų į mus 
Jaudinančius klausimus. 

- Tu tuo įsitikinęs? 

- Deja, taip. 

- Suprask, tavo užduotis nėra išpranašauti ateitį Galaktikos Im- 
perijai. Nebūtina iki smulkmenų analizuoti kiekvieno atskiro žmo- 
gaus ar net atskiro pasaulio veiksmus. Tereikia tik pateikti atsaky- 
mus į keletą klausimų: ar tikrai Galaktikos Imperija žlugs, o jei taip, 
kada tai įvyks? Kaip po to gyvens žmonija? Ar galima kaip nors ati- 
tolinti Imperijos žlugimą ar bent kiek sušvelninti aplinkybes? Mano 
galva, tai nėra labai sudėtingi klausimai. 

Seldonas papurtė galvą ir liūdnai ištarė: 

- Matematikos istorija - tai aibės įvairiausių klausimų, atsakymų 
į kuriuos taip niekas ir nesurado. 

- Ir nieko negalima padaryti? Štai aš akivaizdžiai matau, jog 
Imperija miršta, tačiau negaliu to įrodyti. Juk mano išvados subjek- 
tyvios. Be to, mano prognozės nėra džiugios, todėl žmonės nusi- 
suks nuo manęs, nepanorėję net klausytis. Taigi įvykiai bus palikti 
savieigai, niekas žmonijos likimu nepasirūpins. O tu matematikas, 
todėl galėtum moksliškai pagrįsti ir patvirtinti arba paneigti mano 
prielaidas. 

- Būtent šito aš ir negaliu padaryti! Kaip galėčiau rasti neegzis- 
tuojančius įrodymus? Juk negalima sudėjus du lyginius skaičius 
gauti nelyginį, net jeigu to trokšta visa Galaktika! 

- Supratau, - burbtelėjo Žmoglis. - Tu laisva valia prisipažįsti 
pralaimėjęs. 

- Argi turiu pasirinkimą? 

- Nejaugi negalima net pabandyti? Ką geresnio šiame gyvenime 
tu gali padaryti, ko pasiekti? Ar turi kilnesnį tikslą? 

Seldonas pradėjo mirksėti. 

- Bet... Milijonai pasaulių. Milijardai kultūrų. Kvadrilijonai žmo- 
nių. Kvintilijonai sąsajų... Ir tu nori, kad aš vienas imčiau ir viską 
surikiuočiau? 

- Noriu, kad bent pamėgintum. Dėl šitų pačių milijonų pasau- 
lių, milijardų kultūrų ir kvadrilijonų žmonių. Ne dėl Imperatoriaus. 
Ne dėl Demerzelio. Dėl žmonijos! 

- Man nepavyks. 

- Nepavyks, tai nepavyks, bet juk tu pabandysi? 

Ir... nesąmoningai, pats nesuvokdamas kodėl, Seldonas išgirdo 
netikėtą savo paties atsakymą: 

- Pabandysiu. 

Nuo šios akimirkos prasidėjo naujas jo gyvenimas. 

Kelionė baigėsi, taksi atskrido prie stotelės. Ji atrodė erdvesnė, 
palyginus su ta, kur bičiuliai buvo stabtelėję pirmą kartą. Seldonas 
vėl prisiminė to nelemto sumuštinio skonį ir susiraukė. 

Žmoglis sustabdė taksi, išlipo, kažkur nuėjo, bet netrukus ir vėl 
sugrįžo, kišdamas į kišenę kreditinę kortelę. 

- Tu čia visiškai saugus, kaip ir žadėjau, - pasakė jis Seldonui. 
- Mes esame Stilingo sektoriuje. 

- Stilingo? 

- Regis, jis pavadintas žmogaus, įkūrusio šitą gyvenvietę, var- 
du. Čia dauguma sektorių pavadinami kieno nors garbei, todėl jų 
pavadinimai mažių mažiausiai keisti arba sunkiai ištariami. Tačiau 
vietos gyventojai nė už ką nesutiks pakeisti Stilingą į kokį nors Pa- 
radizą ar kažką panašaus... Pamėgink pasiūlyti - ir kaipmat gausi į 
dantis. 

- Paradizu čia net nekvepia, - pajuokavo Seldonas, suraukęs nosį. 

- Priprasi. 

- Džiaugiuosi, kad mes čia, - pripažino Seldonas. - Pavargau 
nuo sėdėjimo taksi. Įsivaizduoju, kas būtų, jei pamėgintume ap- 
skristi visą Trantorą. Br-r-r... Helikone paprasčiau - ten į bet kurią 
vietą oro keliu galima kur kas greičiau patekti. 

- Mes taip pat turime oro katerių. 

- Tai kodėl mes... 

- Matai, buvo paprasčiau keliauti taksi, nes norėjau, kad išvyk- 
tume anonimiškai. Kateriu nebūtų pavykę to padaryti. Bus saugiau, 
jei Demerzelis tiksliai nežinos, kur tu esi. Bet kelionė dar nesibaigė. 
Dar reikia ekspresu pasiekti galutinę stotį. 

Seldonas suprato, apie kokią transporto priemonę kalba Žmogilis. 

- Tai atviri traukiniai, važinėjantys bėgiais? 

- Teisingai. 

- Helikone tokio transporto nėra. Jis ten ir nereikalingas. Aš 
jau važinėjausi jūsų ekspresu, pačią pirmą dieną, kai tik atvykau į 
Trantorą. Važiavau iš oro uosto iki viešbučio. Įspūdinga, nauji 

pojūčiai, bet jei visą laiką tektų tokiu keliauti... Minios žmonių, 
maišalynė... 

- Tu buvai pasiklydęs? 

- Ne, ten buvo pakankamai rodyklių. Kiek užtrukau prie įėjimo ir 
išėjimo, bet iškart sulaukiau pagalbos. Dabar jau suprantu, jog mane 
išdavė drabužiai - visi suprato, jog esu svetimeivis. Patarėjų atsirado 
visas būrys. Regis, jiems buvo malonu stebėti, koks aš sutrikęs. 

- Na, jei tu toks kelionių ekspresu specialistas, vadinasi, nėra 
ko baimintis. 

Šią frazę Četeris ištarė šiltai, draugiškai, tačiau jo lūpų kampu- 
čiuose žaidė paslaptinga šypsena. 

- Eime. 

Jie neskubėdami nužingsniavo gatve. Gatvė buvo taip ryškiai 
apšviesta, jog susidarė dienos įspūdis. Be to, atrodė, jog neegzis- 
tuojantį dangų dengia debesys, o saulė (taip pat neegzistuojanti!) tai 
pasislepia už debesies; tai vėl išnyra. Seldonas instinktyviai pakėlė 
akis į "dangų", bet, suprantama, nepamatė jokių debesų. 

Žmoglis, pagavęs bendražygio žvilgsnį, atskubėjo į pagalbą: 

- Manoma, jog tokia apšvietimo kaita teigiamai veikia žmonių 
psichiką. Kartais padaromos dienos, panašios į saulėtas, o retsy- 
kiais - pasirodo debesys. 

- Bet nėra nei lietaus, nei sniego? 

- Taip, nėra. Jokios krušos, šlapdribos ar ko nors panašaus. 
Nei padidintos drėgmės, nei skvarbaus šaltuko... Matai, Trantoras 
net ir dabar turi savų trūkumų. 

Gatvėse matėsi daug Žmonių. Daugiausia jaunimo, pasitaiky- 
davo ir vaikų. (O Četeris ką tik postringavo apie mažėjantį gimsta- 
mumą!) Susidarė įspūdis, jog praeiviai gyvena be rūpesčių, jie pa- 
siturintys, viskuo patenkinti. Ir vyrai, ir moterys buvo apsirengę 
kukliau, negu Imperatoriškame sektoriuje. Naujas Seldono kostiu- 
mas čia niekam nekrito į akis. Žmonių su kepurėmis pasitaikydavo 
nedaug, todėl matematikas greitosiomis nutraukė nuo galvos savąją 
ir pasikišo po pažastimi. 

Transporto gatvėse nebuvo, ir Seldonas pasiteiravo Četerio, 
kodėl taip yra. 

- Imperijos sektoriuje daug mašinų, nes jomis naudojasi oficia- 
lių struktūrų tarnautojai. Kitose vietovėse privačiu transportu nau- 
dojamasi retai, ir mašinų savininkams skirti specialūs tuneliai. Fak- 
tiškai mašinos beveik nereikalingos, nes yra ekspreso linijos, o ma- 
žus atstumus padeda įveikti judantys šaligatviai. Be to, galima ir 
pėsčiomis. 

Seldono ausis pasiekė prislopinti garsai, ir netrukus jis pamatė 
tolumoje judant ilgą ekspreso vagonėlių virtinę. 

- Žiūrėk, štai ir ekspresas, - ranka parodė jaunuolis. 

- Matau, bet bus geriau, jei mudu įlipsime stotelėje. Ten ir 
maršrutą tiksliau galima pasirinkti, ir patogiau atsisėsti. Man regis, 
tu nesugebėtum įšokti į lekiantį vagoną. Pas mus nemažai nutrūk- 
tgalvių "akrobatų", mėginančių pademonstruoti savo išskirtines ga- 
limybes, tačiau pasitaiko ir traumų. 

- O argi nėra taisyklių? 

- Taisyklės yra, ir pažeidėjai kartais net baudžiami. 

Kai tik bičiuliai patogiai įsitaisė ekspreso vagone, Seldonas pa- 
sisuko į Četerį: 

- Šitas ekspresas juda stebėtinai ramiai, tolygiai. Suprantu, jog 
čia veikia elektromagnetinis laukas, bet vis tiek keista! - sušuko 
matematikas, įsiklausydamas į tylius garsus, sukeltus besiliečiančių 
vienas prie kito vagonų. 

- Taip, nuostabi transporto sistema, - sutiko Žmoglis. - Gaila, 
kad tau neteko matyti jos triumfo dienų. Kalbama, jog anksčiau 
triukšmo beveik nesigirdėdavo, o vagonėliai riedėjo kaip sviestu pa- 
tepti... Nors, aš manau, tai tik nostalgiškas praeities idealizavimas. 

- Kodėl gi dabar viskas pasikeitė? 

- Prasta priežiūra - štai kas. Juk ką tik kalbėjau... sakiau, kad 
viskas ritasi žemyn. 

Seldonas susimąstė, suraukė kaktą. 

- Esu įsitikinęs, jog Žmonės nesėdi sudėję rankų, it prakeiksmą 
kartodami: "Mes ritamės žemyn, todėl mums viskas dzin... ir eks- 
presas taip pat". 

- Suprantama, taip nėra. Procesas vyksta, gyvenimas nesusto- 
jo, tačiau viskas juda lėtai, neatsakingai tingiai... Ne taip, kaip bū- 
davo anksčiau. Ir pinigų stinga. 

- Ir kur tie pinigai dingsta? 

- Yra kitų tvarkytinų reikalų. Mums teko išgyventi keletą nera- 
mių šimtmečių, laivynas nuskurdo, dabar brangiau atsieina jo išlai- 
kymas. Kariškiams daugiau moka - neduok Dieve, pradės maištau- 
ti. Tenka mokėti už... ramybę. 

- Apskritai, valdant Kleonui, gyvenimas teka ramiai. Penkias- 
dešimt metų taikos. 

- Taip, bet kariškiai, kuriems keliami atlyginimai, nesutinka, 
kad taikos metu jie būtų mažinami. Admirolai laikosi įsikibę savo 
kandžių suvarpytų laivų jau vien todėl, kad neturi kito užsiėmimo. 
O pinigėliai upeliu teka į armiją, kai kitos sritys skursta. Tai ir yra 
Imperijos griūtis. Argi ne taip? Negi tau atrodo, kad galima už- 
merkti akis ir nekreipti į tai dėmesio? 

Seldonas neramiai sujudėjo ant sėdynės. 

- Beje, kur mes dabar vykstame? 

- Į Stilingo Universitetą. 

- Tai štai iš kur man pasirodė pažįstamas sektoriaus pavadini- 
mas! Esu girdėjęs apie tokį Universitetą. 

- Nėra kuo stebėtis. Trantore per šimtą aukštųjų mokymo įstai- 
gų, o Stilingo Universitetas laikomas prestižiniu. 

- Ar man teks čia užtrukti? 

- Neilgam. Nors, atvirai sakant, tai neliečiama šventovė, čia tu 
tikrai būsi saugus. 

- Bet ar jie apsidžiaugs man pasirodžius? 

- Koks dar klausimas! Mūsų laikais ne taip lengva surasti gerą 
matematiką. Tau ten tikrai darbo atsiras. Tikiuosi, ir tu pats nau- 
dingai praleisi laiką. Juk ketini ne tik slapstytis? 

- Nori pasakyti, jog tenai turėsiu galimybę padirbėti su savo 
psichoistorijos teorijomis? 

- Juk pažadėjai, - priminė Žmoglis. 

- Pažadėjau pamėginti, - patikslino Seldonas, o pats pagalvojo, 
Jog tas pažadas prilygsta mėginimui suvyti virvę iš smėlio... 

Pokalbis savaime nutrūko. Seldonas ėmėsi apžiūrinėti apylin- 
kes. Statiniai maloniai stebino savo įvairove. Tarp jų matėsi ir ne- 
aukštų pastatų, ir remiančių "dangų". Gatves keitė plačios aikštės. 
žinia, kuri dalis dominavo - antžeminė ar požeminė. 

Retsykiais tolėliau nuo ekspreso linijos mirgėjo žalios salelės. 
Dažniausiai žole apsėti gazonai, kai kur matėsi ir nedideli medžiai. 
Seldonas dairėsi į šalis ir staiga jam pasirodė, jog šviesa blanksta. 
Jaunuolis pasisuko į Žmogįį. Ši perskaitė bendrakeleivio akyse ne- 
bylų klausimą ir paaiškino: 

- Vakaras artėja į pabaigą. Netrukus ateis naktis. 

Seldono antakiai pakilo, lūpų kampučiai nusileido. 

- Nuostabu! Įsivaizduoju, kaip visa planeta grimzta į tamsą, o 
po to vėl nušvinta šviesa... 

Četeris šyptelėjo. 

- Ne visai taip. Vaizdžiai tariant, planeta niekada vienu metu 
neišsijungia ir neįsijungia. Prieblandos šešėlis lėtai slenka per Tran- 
torą. Po to nušvinta aušra. Iš tiesų viskas vyksta maždaug taip, kaip 
ir viršuje, virš kupolo. Aukštose platumose netgi dienos ilgumas 
keičiasi priklausomai nuo metų laiko. 

Seldonas pakraipė galvą: 

- Nesuprantu... Kuriems galams reikėjo planetą sukaustyti šar- 
vais, 0 po to nertis iš kailio, stengiantis sukurti sąlygas, primenan- 
čias natūralias? 

- Turbūt žmonėms tai patinka. Trantoriečiai vertina gyvenimo 
po kupolu privalumus, bet nenori taikstytis su nuobodžiu vienodu- 
mu. Tu kol kas nepažįsti mūsų psichologijos, Seldonai. 

Jaunuolis išraudo. Žinoma, jis tik helikonietis, užaugęs mažoje 
planetoje, iš kur jam Žinoti, kas dedasi už jos ribų, plačiame pasauly- 
je? Bet kaip tuomet gali tikėtis, kad jam pasiseks su psichoistorija? 

Kita vertus... Kiek Žmonių reikia suburti į vieną krūvą, kad jie 
galėtų surasti atsakymus į visus klausimus? Net jeigu galima būtų 
surinkti pačius protingiausius žmones, sutelkti visas jų Žinias... Ne, 
tai neįmanoma. Net kompiuteris negebėtų sutalpinti savyje šitiek 
duomenų. 

- Ko nosį nukabinai? - nutraukė tylą Žmoglis. 

- Šiaip sau. Pasirašinėju po teiginiu, jog esu visiškas asilas. 

- Garbingas, pagirtinas užsiėmimas. Nenusimink, tu nesi vieni- 
šas... O, mums metas išlipti. 

- Iš kur žinai? - nustebo Seldonas. 

- Į ženklus dairausi. 

Ir Haris pastebėjo pro šalį bėgantį užrašą: "Stilingo Universite- 
tas. Stovime tris minutes". 

- Paskubėk, nes pateksime į spūstį. Neimk į galvą, netrukus iš- 
moksi taip šuoliuoti, jog bėgdamas net galėsi laikraštį skaityti. 

- Tektų 1!gokai čia užsibūti, - sumurmėjo matematikas, laiky- 
damasis už Četerio rankos. 

Dangus nusidažė tamsiai avietine spalva, languose sužibo žiburiai. 

Lygiai taip pat naktis ateina ir Helikone. Jei Seldoną kas būtų 
atgabenęs čia užrištomis akimis, 0 po to nuplėštų raištį, jis pama- 
nytų patekęs į naują vieno iš stambesnių miestų rajoną. 

- Kaip manai, ilgai man teks užtrukti Universitete? - paklausė jis. 

- Sunku pasakyti, - kaip visada ramiai atsakė Žmoglis. - Gal ir 
visą gyvenimą. 

- Ką!? 

- O gal ir ne. Po to kai perskaitei pranešimą, tavo gyvenimas 
nebepriklauso tau. Imperatorius su Demerzeliu iškart tave pastebė- 
jo. Aš taip pat. Ir tai dar ne viskas. Žodžiu, turėtum suprasti, jog 
sau daugiau nebepriklausai. 

4 skyrius 
BIBLIOTEKA 


DORSA VENABILI - istorikė. Gimė Cinoje... Turbūt šios 
moters gyvenimas būtų taip ir tekėjęs ramia vaga, jei ne pažintis 
su jaunuoliu Hariu Seldonu. Jiedu susitiko Stilingo Universitete ir 
dirbo drauge dvejus metus... 


GALAKTIKOS ENCIKLOPEDIJA 

Kambarys, į kurį Žmoglis atvedė matematiką, atrodė erdvesnis 
už žurnalisto būstą Imperijos sektoriuje. Nors didelių patogumų ne- 
buvo: lova, kampe praustuvas, nėra kur gaminti maistą, nėra lan- 
gų, tik palubėje zvimbė ventiliatorius. 

Haris apžiūrėjo kambarį. 

Četeris, kaip visada, sureagavo: 

- Tai tik vienai nakčiai, Seldonai. Rytoj ryte ateis kas nors ir 
nuves tave į Universitetą. Tenai įsikursi patogiau. 

- Atleisk, Žmogli, bet iš kur tu tai žinai? 

- Aš viską sutvarkysiu. Turiu pažįstamų. Žodžiu... aptarkime 
kai kurias smulkmenas. 

Jis įdėmiai pažvelgė į Seldoną. 

- Teks visam laikui atsisveikinti su daiktais, kuriuos palikai 
viešbutyje. Ar liko ten kas nors vertinga? 

- Ne, nieko tokio. Mielos širdžiai smulkmenos, siejamos su pra- 
eitimi, bet dėl to nemirsiu... Kas liko, tai Miko. Kai kurios praneši- 
mo tezės, paskaičiavimai... ir pats pranešimas. 

- Dabar jis tapo visuomenės nuosavybe, - pabaigė mintį Žmog- 
lis. - Jei prireiks, aš gausiu kopiją. Esu įsitikinęs. Bet manau, tu su- 
gebėsi jį atkurti, ar ne taip? 

- Galėsiu. Todėl ir pasakiau, kad nėra dėl ko sielotis. Tik dar 
tenai liko pinigai, knygos, drabužiai, atgalinis bilietas į Helikoną... 

- Niekai. Vadinasi, teks pasirūpinti, kad tavo vardu išrašytų kre- 
ditinę kortelę iš mano sąskaitos. To pakaks smulkioms išlaidoms. 

- Tu pernelyg dosnus.. Negaliu priimti tokios dovanos. 

- Jokio čia dosnumo. Mainais aš gaunu viltį išgelbėti Imperiją. 

- Četeri, iš kur pas tave tiek pinigų? Be to, jei pradėsiu naudotis 
šita kortele, mano širdis visada bus nerami. 

- Patikėk, man užteks lėšų, pajėgsiu tinkamai tavimi pasirūpin- 
ti. Suprantama, nepažadu tau milijonų, bet gyvensi pakenčiamai. 

- Apie tai aš nekalbu... Bet juk mano vardas bus užregistruotas? 

- Bus, bet tai nieko baisaus. Imperijos vadovybė neturi teisės 
kišti nosies į Universiteto reikalus. Cia visiška laisvė - ką nori kal- 
bėk, ką nori daryk. Tarsi atskira valstybė. 

- Ojei kas nors iš Universiteto darbuotojų nusikalsta? 

- Tuomet bylą nagrinėja Universiteto vadovybė - teisingai ir 
mešališkai. Bet čia jokių nusikaltimų nepasitaiko. Studentai bei dės- 
tytojai vertina savo laisvę, supranta įstatymus ir juos gerbia. Terei- 
kia tik sukelti čia kokį nors maištą, ir vyriausybė tuojau pat atsiųs 
kariuomenę. O šito niekam nereikia. Žodžiu, pats Demerzelis nesu- 
gebės tavęs iškrapštyti iš Universiteto. Jam tai brangiai kainuotų. 
Patikėk, jau pusantro šimto metų niekas iš Universiteto darbuoto- 
jų ar studentų neturi jokių bėdų su vyriausybe. Kita vertus, jei 
koks nors studentas ištemps tave už Universiteto teritorijos... 

- O ką, ar studentų tarpe tokių yra? 

- Iš kur man žinoti? Juk bet kurį žmogų galima prigąsdinti, ap- 
mulkinti, nupirkti... ir jis taps Demerzelio ar dar kieno nors paran- 
kiniu. Todėl dar sykį kartoju: čia tu esi saugus, bet absoliutaus sau- 
gumo nėra ir niekada nebuvo. Reikia elgtis atsargiai ir įžvalgiai. Ta- 
čiau nesuprask mano patarimo paraidžiui, nereikia nuolat žvalgytis 
į šalis, šalintis kiekvieno sutikto žmogaus. Kad ir kaip būtų, čia tau 
bus ramiau nei Helikone ar kokioje nors kitoje planetoje. 

- Tikiuosi, - atsiduso Seldonas. 

- Ir gerai, - padrąsino jį Žmoglis. - Galėsiu ramia širdimi tave 
palikti. 

- Palikti? Tu nori mane čia palikti vieną? - ne juokais išsigando 
Seldonas. - Nedaryk to! Aš nieko čia nežinau! 

- Šalia tavęs bus kiti žmonės, jie geriau už mane pažįsta šitą 
pasaulį. O man metas... Visą dieną praleidau su tavim, turiu grįžti 
prie savo darbų. Be to, nenoriu atkreipti į save dėmesio. Nepa- 
miršk, jog man taip pat gresia pavojus. 

Seldonas sutriko, išraudo. 

- Tu teisus. Juk negali šitaip rizikuoti dėl manęs. Tikiuosi, kol 
kas nieko baisaus nenutiko? 

Četeris gūžtelėjo pečiais: 

- Kas gali žinoti? Laikai neramūs. Tik nepamiršk, jog būtent tu 
ir esi tas žmogus, kuris gali viską pakeisti... Tu, Seldonai! Puose- 
lėk šitą mintį, ir ji tau padės. 

Užmigti Seldonui nepavyko. Tamsoje jis vartėsi nuo vieno šo- 
no ant kito ir vis galvojo, galvojo... Nuo tos akimirkos, kai Žmog- 
lis atsisveikindamas linktelėjo, paspaudė jam ranką ir išėjo, jaunuo- 
lis pasijuto kaip niekada vienišas. Vienas vienutėlis svetimame pa- 
saulyje, atokioje, nepažįstamoje salelėje. Ir tas žmogus, kurį jis jau 
buvo pasirengęs pavadinti draugu, paliko jį. Seldonas neturėjo su- 
pratimo, kur jam eiti, ką veikti. Rytoj, O ir po to... 

Tokios mintys kankino jaunuolį, kol galiausiai nuovargis vis 
dėlto jį įveikė. Haris užmigo. 

Kai atsibudo buvo dar tamsu - tiksliau, jau ne visai tamsu, nes 
mirkčiojo rausva šviesa ir girdėjosi kažkoks zvimbimas. Turbūt ši- 
tie blyksniai ir garsai jį ir pažadino. 

Kol Seldonas įnirtingai mėgino prisiminti, kur jis ir kurioje pu- 
sėje yra jungiklis, pasigirdo beldimas į duris. 

Jis atsisėdo, pradėjo pirštais naršyti po sieną, ieškodamas jun- 
giklio. O paskui pasakė: 

- Palaukite minutėlę! 

Galiausiai pirštai apčiuopė mygtuką, spustelėjo, ir kambarys 
nušvito ryškia šviesa. 

Mieguistai mirkčiodamas, jaunuolis nusliuogė nuo lovos, aki- 
mis surado duris, jau ketino atidaryti, kai staiga prisiminė apie at- 
sargumą ir šaltai paklausė: 

- Kas ten? 

Malonus moters balsas atsakė: 

- Mano vardas Dorsa Venabili. Man reikalingas daktaras Haris 
Seldonas. 

Dar nespėjus merginai baigti minties, Seldonas pamatė ją kam- 
baryje, prie durų. O durų jis nebuvo net atidaręs... 

Akimirką vyriškis spoksojo į ją neatitraukdamas akių, po to su 
siaubu pastebėjo, kad stovi priešais moterį tik su trumpikėmis. Jis 
giliai įkvėpė ir puolė prie lovos. Tik dar sykį atsisukęs, pagaliau su- 
vokė, jog priešais jį tik holograma. Atvaizdas nebuvo realus, be to, 
moteris į jį nežiūrėjo. Ji turbūt pateikė savo atvaizdą, kad Seldonas 
turėtų galimybę įsitikinti, kas pas jį atėjo. 

Vaikinas pagaliau atsikvėpė ir garsiai ištarė: 

- Jei palauksite, netrukus jus įleisiu. Man reikia maždaug... 
pusvalandžio. 

Moteris atsakė: 

- Gerai, palauksiu. - Ir holograma išnyko. 

Dušo čia nebuvo, todėl Seldonas palinko virš kriauklės. Pastos 

tūbelė buvo, tačiau šepetėlio nesimatė - teko dantis valytis pirštu. 
Po to jaunuolis apsirengė Žmoglio padovanotais drabužiais ir pa- 
galiau atidarė duris. 

Galvoje sukosi įvairios mintys. Moteris labai mažai pasakė apie 
save. Na, vardą... Žmoglis neįspėjo, kad pas jį kas nors gali ateiti. 
Pirmasis impulsas ragino iškart atidaryti duris, jei tenai tik simpa- 
tiška jauna moteris, tačiau gali būti, jog drauge su ja visa kuopa Ža- 
liūkų... 

Seldonas atsargiai žvilgtelėjo pro plyšį 1r, įsitikinęs, jog moteris 
viena, atidarė duris ir įleido viešnią į kambarį. Vos tik jai įėjus, ma- 
tematikas užtrenkė duris ir užrakino. 

- Atleiskite, kuri dabar valanda? - paklausė jis. 

- Jau devynios, - atsakė mergina. - Seniai prasidėjo diena. 

Žinoma, Trantoras laikėsi Galaktikos laiko standartų, juk tik 
tokiu būdu buvo galima tarpžvaigždinė prekyba ar tarpvyriausybi- 
niai ryšiai. Tačiau kiekviename pasaulyje egzistavo savita vietos lai- 
ko sistema, prie kurios Seldonas dar nespėjo priprasti. 

- Jau įpusėjo rytas? - pamėgino pasitikslinti matematikas. 

- Teisingai, - atsakė moteris. 

- Taip ilgai miegojau, - sutriko Seldonas ir pamėgino apsiginti: 
- Suprantate, čia nėra lango. 

Dorsa priėjo prie lovos, ištiesė ranką ir palietė juodą tašką ant 
sienos. Ant lubų, tiesiai virš pagalvės sužibo raudoni skaičiai: 
09:03. 

Nuoširdžiai nusišypsojusi, moteris pasakė: 

- Atleiskite. Maniau, jog Žmoglis jus įspėjo, kad užeisiu devin- 
tą. Nelengva su juo, jis įsitikinęs, jog visi viską privalo žinoti... Ne 
be reikalo pasinaudojau radioholografine identifikacijos sistema. 
Turbūt išgąsdinau jus? | | 

Seldonas iškart nusiramino. Moteris atrodė nuoširdi, elgėsi natū- 
raliai ir, be to, paminėjo Žmoglio vardą. Viskas sugrįžo į savo vietas. 

- O dėl radioholografijos, panele... 

- Vadinkite mane tiesiog Dorsa. 

- Tai štai, Dorsa, Helikone irgi naudojama radioholografija, ir 
aš Žinau, kas tai yra. Tik man to neleidžia kišenė, todėl neteko tu- 
rėti rankose tokio daikto. Bet aš viską supratau ir neišsigandau, pa- 
tikėkite. 

Seldonas apžiūrinėjo viešnią. Vidutinio ūgio, aukso (o gal dau- 
giau vario?) spalvos, trumpai kirpti, garbanoti plaukai. (Trantore 
jaunuolis jau matė šitaip apsikirpusias moteris. Turbūt čia madingos 
panašios šukuosenos. Helikone tokia dama būtų išjuokta.) Ypatin- 
gu grožiu Dorsa neišsiskyrė, tačiau buvo labai simpatiška. Ir tokios 


54 


švelnios putlios lūpos, regis, bet kurią akimirką pasirengusios pa- 
dovanoti šypseną. Liekna, proporcingos figūros, jauna. ("Pernelyg 
jauna, - pagalvojo Seldonas, - kad galima būtų ja pasitikėti") 

- Nusprendėte po kaulelį mane išnarstyti? - koketiškai paklausė 
Dorsa. (Regis, ji, kaip ir Žmogilis, turėjo įgimtą talentą skaityti sve- 
timas mintis. O gal Seldonas visai nemokėjo slėpti savo minčių?) 

- Atleiskite, - sutriko jaunuolis. - Pamanėte, kad jus apžiūrinėju, 
o aš tiesiog susimąsčiau. Supraskite, aš čia visai svetimas, neturiu 
draugų. 

- Daktare Seldonai, prašau mane laikyti savo drauge. Ponas 
Žmoglis man įsakė jumis pasirūpinti. 

Haris šyptelėjo: 

- Regis, jūs per jauna tokiai misijai. 

- Netrukus įsitikinsite, jog taip nėra. 

- Pasistengsiu nesukelti jums daug rūpesčių. Jei jums nesunku, 
prašau pakartoti man savo vardą. 

- Dorsa Venabili, - aiškiai paraidžiui ištarė mergina. - Kaip jau 
minėjau, galite mane vadinti vardu ir naudoti kreipinį "tu". Tikiuosi 
neprieštarausite, jei jus vadinsiu Hariu? Čia, Universitete, mes sten- 
giamės vengti formalumų, neakcentuojame pareigybių ar mokslinio 
laipsnio. 

- Žinoma, vadinkite mane Hariu. 

- Puiku. Pagal etiketo taisykles dabar turėčiau paprašyti leidi- 
mo atsisėsti. Bet mes jau atsisakėme formalumų, todėl aš tiesiog 
atsisėsiu. 

Dorsa atsisėdo ant vienintelės kėdės. 

Seldonas atsikosėjo. 

- Atleisk. Juk aš turėjau tau pasiūlyti kėdę. Kas man darosi... 

Jis atsisėdo ant nepaklotos lovos krašto. Jautėsi nesmagiai, to- 
dėl pradėjo ranka glostyti antklodes klostes... 

Atrodė, jog moteris nieko nepastebi. 

- Vadinasi, taip, Hari. Iš pradžių mudu papusryčiausime vieno- 
je iš Universiteto kavinių. Po to įkurdinsiu tave bendrabutyje, ten 
kambariai patogesni už šitą. Beje, ir su langais. Žmoglis prašė, kad 
pasirūpinčiau tavo kreditine kortele. Tam man prireiks poros die- 
nų. O kol kas visas tavo išlaidas dengsiu aš. Vėliau atsiskaitysime. 
Surasime tau darbą. Žmoglis sakė, jog esi matematikas, o gerų 
matematikų mums labai reikia. 

- Ar Četeris pasakė, kad aš geras matematikas? 

- Žinoma, būtent taip jis ir pasakė. Ir dar sakė, kad tu ypatingas 
žmogus. Išskirtinis. 

- Na, žinai... - Seldonas spoksojo į savo nagus. - Komplimen- 

tas, be abejo, malonus, tačiau mudu su Četeriu tik šiandien susipa- 
žinome. Tiesa, kiek anksčiau jis klausėsi mano pranešimo, tačiau 
abejoju, ar nebūdamas specialistas ką nors suprato. Taigi, jis taip 
pasakė tik iš mandagumo. 

- Aš taip nemanau, - papurtė galvą Dorsa. - Jis ir pats neeilinis 
žmogus, turintis didžiulę bendravimo patirtį. Jo nuomone galima 
pasikliauti. Tuo labiau, jog tu turėsi galimybę įrodyti, ko iš tiesų esi 
vertas. Tikiuosi, moki naudotis kompiuteriu. Ar gali sudarinėti 
programas, skirtas matematikos mokymui? 

- Taip. Aš tą ir dariau. Helikono universitete dėsčiau matema- 
tikos katedroje. Buvau vyresnysis dėstytojas. 

- Žinau, - linktelėjo Dorsa. - Žmoglis sakė. Tiesa, kai visi apie tai 
sužinos, supras, kad esi ne iš Trantoro. Bet, manau, sunkumų netu- 
rėtų kilti. čia Universitete, yra ir darbuotojų, ir studentų iš įvairių 
pasaulių, tačiau niekas nešnairuoja į juos. Aš ir pati esu ne vietinė. 

- Tikrai? - sušuko Seldonas. - Jei ne paslaptis, iš kur tu esi? 

- Iš Cinos. Ar apie tokią girdėjai? 

Suvokęs, jog beprasmiška apsimetinėti, matematikas prisipažino: 

- Ne. 

- Nėra ko stebėtis. Mano gimtoji planeta turbūt dar mažiau ži- 
noma, negu tavasis Helikonas. Bet grįžkime prie programavimo. 
Kiek suprantu, programuoti galima arba gerai, arba prastai. 

- Tu teisi. 

- O tu ar gali gerai sudaryti programą? 

- Tikiuosi, galiu. 

- Puiku. Universitetas tau sumokės. O dabar eime, pavalgysi- 
me. Beje, kaip miegojai? 

- Keista, bet pavyko užmigti. 

- O valgyti nori? 

- Noriu, bet... 

Seldonas sutriko. 

- Supratau, - nusišypsojo mergina. - Tave domina maisto ko- 
kybė. Nesijaudink. Suprantu tave, pati tai patyriau, bet Universitete 
neblogas pasirinkimas, bent jau dėstytojams skirtose valgyklose. 
Studentams kiek prasčiau, bet čia visi įsitikinę, kad tokiu būdu jie 
grūdinasi. 

Dorsa pakilo ir pajudėjo link durų. Ją sustabdė Seldono klausimas. 

- Dorsa, ar tu esi dėstytoja? 

Ji atsisuko, priekaištingai šyptelėjo: 

- Ar atrodau pernelyg jauna? Doktorantūrą baigiau prieš dvejus 
metus, dar Cinoje. Nuo to laiko ir dirbu čia. Už poros savaičių švę- 
siu trisdešimtmetį. 

- Prašau man atleisti, - šyptelėjo Seldonas. - Atrodai kaip dvide- 
šimt ketverių, todėl nenoromis kyla abejonių dėl mokslinio laipsnio. 

- Pasirodo, tu moki sakyti komplimentus, - pakraipė galvą 
mergina, ir Seldonui iškart palengvėjo. "Viskas bus gerai, - nu- 
sprendė jis. - Štai aš jau flirtuoju su žavia moterimi, vadinasi, vis- 
kas bus gerai". 

Dorsa buvo teisi. Pusryčiai visai neblogi. Viename iš patiekalų 
jautėsi šviežių kiaušinių skonis, mėsa iškepta puikiai. Kakava (Tran- 
tore visi dievino kakavą, ir Seldonas tam pritarė) tikriausiai buvo 
sintetinė, bet skani, o bandelės - stačiai puikios! 

Seldonui norėjosi pasidalinti įspūdžiais: 

- Puikūs pusryčiai. Ir maistas geras, ir aplinka. 

- Džiaugiuosi, kad tau patiko, - šyptelėjo Dorsa. 

Haris apžiūrinėjo valgyklą. Išilgai vienos sienos išsidėstę lan- 
gai, tačiau pro juos nepateko natūrali šviesa. Apšvietimas buvo dirb- 
tinis. "Gerai nors tiek", - pagalvojo jaunuolis ir netrukus pamiršo, 
kaip smagu, kada po grindis šokinėja saulės zuikučiai. Už langų bu- 
vo labai šviesu: matyt vietos klimato kompiuteris nusprendė, jog 
metas šiandien visiems padovanoti gražią dieną. 

Staliukai skirti keturiems. Dauguma vietų buvo užimtos, bet ša- 
lia Seldono su Dorsa niekas neprisėdo. Visi mandagiai linkčiojo, ta- 
čiau įsitaisydavo prie kitų staliukų. Turbūt Dorsa pasistengė, gal jai 
norėjosi, kad jie valgytų vienu du. Tik nežinia, kaip jai tai pavyko. 

- Dorsa, - pasakė jaunuolis. - Tu kol kas nesupažindinai manęs 
su kuo nors iš matematikų. 

- Kol kas nieko iš pažįstamų nepastebėjau. Matematikų darbo 
diena prasideda anksti, nuo aštuonių - užsiėmimai. Matyt, studentai 
taip myli šį mokslą, kad stengiasi kuo greičiau pabaigti su juo visus 
reikalus. 

- Turbūt taip manai todėl, kad pati nesi matematikė. 

- Saugok, Dieve! - nusijuokė Dorsa. - Aš istorikė. Parašiau ke- 
letą straipsnių apie Trantoro istoriją jo klestėjimo laikotarpiu, kada 
buvo karalystės užuomazga. Trantoro Karalystė... 

- Nuostabu! - sušuko Seldonas. 

- Nuostabu? - nustebo mergina. - Ar tave domina tas laikotarpis? 

- Tam tikra prasme. Ir tas laikotarpis, ir dar kai kurie dalykai. 
Niekada anksčiau rimtai nesidomėjau istorija, o dabar teks. 

- Teks? Kodėl? Jei būtum pasinėręs į istoriją, nebūtų pakakę 

laiko matematikai. O matematikai mūsų Universitetui taip reikalingi. 
Istorikų čia daugiau nei reikia. Ir ekonomistų, ir sociologų, ir po- 
litologų, o štai su matematikais - tikra bėda. Žmoglis sako, jog tai 
liudija mokslo nuosmukį. 

- Tu mane blogai supratai, - papurtė galvą Seldonas. - Nesa- 
kiau, jog ketinu iki gyvenimo pabaigos užsiiminėti istorija. Man tik 
reikia praplėsti Žinias šioje srityje. Tai man pagelbės matematiniuose 
tyrimuose. Aš domiuosi socialinių struktūrų analize. 

- Skamba klaikiai. 

- Sutinku. Tai labai sudėtinga, todėl man būtina kuo daugiau 
sužinoti apie Žmonijos raidą, socialines formacijas, antraip mano 
darbas bus beviltiškas. Kol kas matau tik statišką vaizdą, supranti? 

- Nesuprantu, nes tavo sritis man tik tuščias garsas. Žmoglis 
sakė, jog tas mokslas vadinamas psichoistorija, ir kad tai labai 
svarbu. Ar teisingai pasakiau? Tai psichoistorija? 

- Iš pradžių norėjau pavadinti "psichosociologija", tačiau pats 
žodis man pasirodė kažkoks griozdiškas. Galbūt jau tada nesąmo- 
ningai jaučiau, jog be istorijos neišsiversiu. 

- Tikrai "psichoistorija" maloniau skamba, tačiau vis tiek nesu- 
prantu, kas tai per mokslas. 

- Jei atvirai, aš pats dar ne iki galo suvokiu, - pasakė Seldonas 
ir nutilo. Žvelgdamas į Dorsos akis jaunuolis staiga pagalvojo, jog 
tokios mielos moters draugija palengvins jo netikėtą tremtį. Jis pri- 
siminė merginą, kurią kadaise mylėjo, bet prisivertė negalvoti apie 
ją. Jei jam kada nors lemta susirasti gyvenimo draugę, tai bus to- 
kia moteris, kuri supras jo atsidavimą mokslui. 

Nusprendęs pakeisti pokalbio temą, Seldonas tarė: 

- Paklausyk, Dorsa, Zmoglis man sakė, jog vyriausybė visai 
nesikiša į Universiteto reikalus. Ar tai tiesa? 

- Tiesa. 

Seldonas nepatikliai pakraipė galvą: 

- Net nesitiki. Pas mus, Helikone, mokslo įstaigos negali pasi- 
girti tokia nepriklausomybe. 

- Cinoje taip pat. Tokių įstaigų visoje Galaktikoje vos kelios. 
Trantoras - visai kas kita. 

- Bet kodėl? 

- Juk čia Imperijos sostinė. Todėl labai aukštas Universiteto 
prestižas. Tik Trantore rengiami administraciniai Imperijos kadrai, 
aukščiausio rango valdininkai, kurie tarsi Imperijos čiuptuvai, tie- 
siasi iki pačių tolimiausių Galaktikos kampelių. 

- Jei atvirai, nesidomėjau statistika. 

- Patikėk. Manoma, jog labai svarbu išugdyti šituose žmonėse 

bendrumo jausmą, atsakomybę už Imperijos likimą. Negalima leis- 
ti, kad čia būtų mokomi tik trantoriečiai - tai gali įžeisti kitus pa- 
saulius. Todėl Trantoras stengiasi prisivilioti kuo daugiau studen- 
tų iš kitų pasaulių. Tai skatina Imperijos konsolidaciją, be to, pro- 
vincialūs pasauliai jaučiasi saugiau, ramiau, nes Imperijos valdyme 
dalyvauja ir jų Žemiečiai. 

Seldonas susimąstė. Tokie dalykai jam nebuvo atėję į galvą. 
"Ar galima save laikyti didžiu matematiku, - pagalvojo jis, - jei, iš- 
skyrus matematiką, nieko daugiau neišmanai?" 

- Ar apie tai, ką man papasakojai, visi žino? - paklausė jis. 

- Turbūt, - kiek pasvarsčiusi atsakė mergina. - Nors dažniau- 
siai Žmonės stengiasi atmesti informaciją, kuri jų asmeniškai nelie- 
čia. Laiko ją nereikalingu balastu. 

- Tačiau tu apie tai žinai. 

- Bet juk tai mano specialybė. Aš istorikė, Karališkojo Trantoro 
specialistė. Tuo metu susiformavę valdymo principai vėliau sąlygo- 
jo Karalystės virsmą Imperija. 

Seldonas (turbūt daugiau pats sau) pasakė: 

- Kaip pavojinga blaškytis... Tarsi darytum pjūvius pažinimo 
kūne ir paliktum juos kraujuoti. 

- O ką daryti? - gūžtelėjo pečiais mergina. - Tačiau Trantoras, 
viliodamas į savo Universitetą provincialus, turėtų kažką duoti 
jiems mainais. Juk tie žmonės atitrūksta nuo savo šaknų, patenka 
į jiems nepažįstamą, naują pasaulį, kur nėra nieko natūralaus... Aš 
dvejus metus praleidau čia, bet iki šiol negaliu priprasti. Galbūt nie- 
kada negalėsiu. Kita vertus, aš juk nesu administratorė, man nebū- 
tina savyje puoselėti Trantoro dvasią. 

Trantoras mainais siūlo ne tik aukštą padėtį, valdžią bei pini- 
gus, bet ir laisvę. Kol studentai mokosi, jie turi teisę kritikuoti vy- 
riausybę, rengti taikias protesto demonstracijas, kurti savo teorijas, 
reikšti savo nuomonę. Tai atrodo labai viliojančiai. Daugelis tik to- 
dėl ir atskrenda į Trantorą - jie nori pajusti, ką reiškia laisvė. 

- Tai, - pasakė Seldonas, - savotiškas spaudimo būdas. Čia jie 
iki valiai prisižaidžia, o užėmę postus Imperijos hierarchijoje jau pa- 
sineria į komfortą, mėgaujasi asmenine gerove ir tampa paklusnūs. 

- Turbūt tu teisus, - sutiko Dorsa. - Kad ir kaip būtų, vyriau- 
sybė deda visas pastangas, stengdamasi palaikyti Universitetuose 
laisvamanišką dvasią. Ir tai labai gudrus, išmintingas žaidimas. 

- Tu sakei, kad nesirengi būti administratore. Tuomet, kokie 
tavo planai? 

- Žinoma, istorija. Dėstysiu istoriją, rašysiu knygas, kursiu mo- 
kymo programas. 

- Nelabai prestižinė padėtis, ar ne taip? 

- Svarbiausia, kad didelių pinigų irgi negaliu tikėtis. Tai labai 
svarbu, Hari. O dėl padėties... Zinai, man visai nesinori veltis į ši- 
tuos žaidimus. Mačiau daug aukštas pareigas užimančių žmonių, 
tačiau kažkodėl laimingų jų tarpe nebuvo. Pareigos - tai ne prie 
grindų prikalta kėdė. Visą laiką reikia stengtis, kad tos kėdės kas 
nors neužimtų. Netgi Imperatoriams nėra taip paprasta. Vieną gra- 
žią dieną aš vėl sugrįšiu į Činą ir tapsiu profesore. 

- Žinios, įgytos Trantore, padės tau užimti aukštas pareigas. 

Dorsa nusijuokė. 

- Galbūt. Tik kam Cinoje rūpės tokie dalykai? Tai klaikiai nuo- 
bodus pasaulis - fermos, galvijų bandos - keturkojų ir dvikojų... 

- Turbūt po Trantoro tau tenai pasirodys dar niūriau. 

- Taip, jau mąsčiau apie tai. Jei užklups nuobodulys, galėsiu 
keliauti arba sugrįšiu prie istorinių tyrinėjimų. Tai ir yra mano pro- 
fesijos privalumai. 

- O vargšui matematikui, - graudžiai ištarė Seldonas, - belieka 
tik kiurksoti prie kompiuterio, apie kompiuterį galvoti, juo domė- 
tis... 

Seldonas sutriko. Jie baigė pusryčiauti. Turbūt Dorsa turėjo 
kokių nors kitų planų. 

Tačiau, regis, mergina niekur neskubėjo. 

- Na? Ką tu ten kalbėjai apie kompiuterį? 

- Ar galėsi parūpinti man leidimą padirbėti istorijos bibliotekoje? 

Dabar jau Dorsa sutriko. 

- Manau, tą bus galima padaryti. Jei nuspręsi imtis programa- 
vimo, tavo pareigos bus - neetatinis fakulteto darbuotojas. Papra- 
šysiu, kad tau išduotų leidimą. Bet... 

- Kas? 

- Nenorėčiau tavęs įžeisti, bet pats pasakei, jog istorijos neiš- 
manai. Ar esi įsitikinęs, kad "nepasiklysi" istorijos bibliotekoje? 

Seldonas šyptelėjo. 

- Tikiuosi, pas jus ten kompiuteriai tokie pat, kaip ir matema- 
tikos bibliotekoje? 

- Taip, tačiau programos skiriasi. Kiekviena sritis turi savų 
gudrybių. Tu nesi susipažinęs su žinynais, su greitos paieškos me- 
todais. Neabejoju, jog hiperbolės intervalą galėtum net užrištomis 
akimis surasti... 

- Turbūt norėjai pasakyti "integralą"? - patikslino Seldonas. 

- „bet užtat, - tęsė Dorsa, nekreipdama dėmesio į jaunuolio pa- 
stabą, - informacijos apie taikos sutartį Podarke ieškosi dvi dienas. 

- Tikiuosi, man pavyks išmokti tenai dirbti. 

- Išmoksi, jeigu... - Dorsa susiraukė. - Klausyk, padarykime 
taip: aš pasirengusi dvi savaites po vieną valandą per dieną nemo- 
kamai tave mokyti, kaip naudotis biblioteka. Paprastai toks instruk- 
tažas vedamas pirmakursiams. Tikiuosi, tavo savimeilė nebus labai 
įžeista, jei kiek pasimokysi drauge su pirmakursiais? Paskaitos pra- 
sideda už trijų savaičių. 

- Galėtum pamokyti mane privačiai, - beveik maldaujančiu tonu 
pasakė Seldonas ir sutriko. 

Mergina tai pastebėjo. 

- Galėčiau, bet manau, tau bus pravartu išklausyti oficialias pa- 
skaitas. Užsiėmimai vyks bibliotekoje, o baigiantis savaitei bus šioks 
toks egzaminas: tau teks surasti informaciją pateikta istorine tema. 
Turėsi varžytis su kitais studentais, ir tai bus tau į naudą. Patikėk, 
privačios pamokos neduotų tokio efekto. Tiesa, jei atsiliksi nuo pir- 
makursių, tuomet tavo savimeilė bus įžeista. Bet nepamiršk, kad, 
skirtingai nuo tavęs, jie jau išklausė įvadinį istorijos kursą. 

- Taip. Bet aš nebijau konkurencijos ir nesisieloju dėl įžeistos 
savimeilės. Svarbiausia - išmokti surasti informaciją istorinėmis te- 
momis. 

Seldonas suprato, kad jam vis labiau patinka šita moteris, ir su 
džiaugsmu galvojo apie perspektyvą tapti jos mokiniu. Be to, suvo- 
kė, kad jo mintyse įvyko akivaizdus perversmas. Jis pažadėjo 
Žmogliui pamėginti sukurti metodiką, kaip galima praktikoje panau- 
doti psichoistoriją, bet tą pažadą ištarė jo protas, o ne jausmai. Da- 
bar gi jaunuolis buvo tvirtai pasiryžęs griebti tą nelemtą psichois- 
toriją už gerklės ir būtinai įdiegti ją, pritaikyti praktikoje... Turbūt 
tokį jo minčių pasikeitimą nulėmė Dorsa Venabili. 

O gal Žmoglis būtent šito ir tikėjosi? "Tas vaikinas, - nusprendė 
Seldonas, ne šiaip sau išmintingas Žmogus, jis - genijus". 

Kleonas Pirmasis baigė pietauti. Beje, pietūs jam buvo valstybi- 
nės svarbos reikalas. Net prie pietų stalo valdovui tekdavo kalbėtis su 
įvairiausiais valdininkais. Kiekvienam iš jų Imperatorius turėjo ištarti 
vieną kitą padrąsinančią frazę, paskatinti, nuraminti, sustiprinti kiek- 
vieno jų širdyje ištikimybę Imperijai. Tai reiškė, jog maistas ant jo 
stalo ataušdavo. Kleonas niršo, bet niekaip negalėjo sugalvoti, kaip 
jam išsigelbėti. Galbūt reikėjo pradėti pietauti vienam ar su artimiau- 
siais žmonėmis, o tik po to ateiti į oficialius pietus, kur jam galėtų 
patiekti kažką pikantiško, pavyzdžiui, atvežtines kriaušes? O, Impe- 

ratorius taip mėgo kriaušes... O jei tuomet aukšti svečiai įsižeis, pa- 
manys, jog Imperatorius nenori pietauti drauge su jais? 

O gal ateiti su žmona? Tik ne tai - iš jos daugiau bėdos, nei 
naudos. Kai Kleonas paėmė tą moterį į žmonas, jos giminė buvo 
nusigyvenusi ir, suprantama, dėjo daug vilčių į sąjungą su Impera- 
toriumi. Jis suteikė žmonai galimybę gyventi savo malonumui jai 
skirtoje Rūmų pusėje ir tik retsykiais ją lankė ir atlikdavo sutuokti- 
nio pareigas. Nors... Imperatoriui ji nepatiko ir šitame vaidmenyje. 
Dabar, kai santykiai tarp jų šita prasme visai nutrūko, jis nustojo 
lankyti žmoną. 

Kleonas paėmė nuo stalo riešutą, sugraužė jį ir riktelėjo: 

- Demerzeli! 

- Taip, sere? 

Demerzelis visada atsirasdavo, vos tik pašauktas. Gal jis būdavo 
prilipęs prie rakto skylutės ar stengėsi toli nenuklysti ir jautė, kada 
valdovui jo prireiks, tačiau laukti jo niekada neteko. Kleonas tai ver- 
tino. Tiesa, būdavo atvejų, kai Demerzeliui tekdavo išvykti svarbiais 
reikalais, ir tuomet Kleonas kankindavosi, netekęs jo draugijos. 

- Na, kaip ten tas matematikas? Pamiršau, kuo jis vardu. 

Demerzelis puikiai suprato, ką turi omenyje Imperatorius, ta- 
čiau nekaltai paklausė: 

- Apie kokį matematiką kalbate, sere? 

Kleonas nervingai mostelėjo ranka: 

- Apie tą ateities pranašautoją. Tą, kuris buvo čia atėjęs. 

- Ar tą, kurį jūs iškvietėte, sere? 

- Na iškviečiau. Koks skirtumas? Bet jis vis tiek buvo atėjęs. 
Ketinai jį stebėti. Kaip sekasi? 

Demerzelis atsikosėjo ir pasakė: 

- Taip, sere, ketinau. 

- Aha! Regis, nepavyko? 

Keista, bet Kleonas pajuto piktdžiugišką pasitenkinimą. Demer- 
zelis - vienintelis jo ministras, kuriam visada viskas pavykdavo. Ki- 
tus nuolat persekiojo nesėkmes, o taisyti jų padarinius būdavo ne- 
lengva. Demerzelis retai klysdavo ir buvo sąžiningas. 

Vyriškis tylėjo, ir Kleonas paskubino jį: 

- Na, ar tu patyrei fiasko? Kalbėk gi! 

- Kažkuria prasme, sere, - nesutrikęs atsakė Demerzelis. - Pa- 
maniau, jog, pasilikęs Trantore, tas jaunuolis gali sukelti mums be- 
reikalingų rūpesčių. Galima buvo numoti į jį ranka, juk kitą dieną 
jis ketino išskristi, bet maža kas... Jei apsigalvos, nuspręs pasilik- 
ti... Žodžiu, viską sutvarkiau taip, jog du valkatos turėjo įgrūsti tą 
matematiką į erdvėlaivį tą pačią dieną. 

- Tu ką, su valkatomis susidedi? - nustebo Kleonas. 

- Matote, sere, kartais pasitaiko... Visokių reikalų būna, todėl 
ir Žmonių visokių prireikia. Tačiau, tiems valkatoms nepavyko, jie 
neatliko užduoties. 

- Ir kodėl gi? 

- Sere, jūs nepatikėsite. Tas Seldonas juos abu prilupo. 

- Kaip? Matematikai moka muštis? 

- Matyt, matematikos išmanymas muštynėms netrukdo. Vėliau 
sužinojau, kad savo tėvynėje Seldonas šioje srityje pasižymėjęs. 
Blogai, kad iš anksto tuo nepasidomėjau. Atleiskite, sere, tai didžiu- 
lė mano klaida. 

- Tikiuosi, jog kitą dieną matematikas išskrido? 

- Deja, ne. Po muštynių jis kažkodėl nusprendė negrįžti į Heli- 
koną. Ar kažkoks praeivis, muštynių liudininkas, jam patarė šitaip 
pasielgti, ar... Žodžiu, jis pasiliko Trantore. 

Imperatorius apsiniaukė. 

- Vadinasi, mūsų matematikas šiuo metu nepasiekiamas? 

- Kažkuria prasme taip, sere... Mes jį pasekėme. Šiuo metu Sel- 
donas yra Stilingo Universitete. Ten jis turi neliečiamybę. 

Imperatorius išraudo it vėžys. 

- Negaliu pakęsti šito žodžio - "neliečiamybė"! Neturėtų Impe- 
rijoje būti tokių kampelių, kurie mums nepasiekiami. Tai bjauru! 

- Sere, Universitetą mes galime pasiekti. Vos tik panorėjęs, ga- 
lite pasiųsti tenai kariuomenę ir suimti Seldoną. Tačiau to dary- 
ti...hm-m-m... nepageidautina. 

- Tu dar pasakyk, jog tai "neįgyvendinama". Visai, kaip tas ma- 
tematikas pasakė apie ateities prognozes: "Tai įmanoma, bet prak- 
tiškai neįgyvendinama". Koks aš Imperatorius?! Viską galiu ir tuo 
pačiu negaliu nieko! Nepamiršk, Demerzeli: Seldonas sunkiai pasie- 
kiamas, tačiau tu esi čia pat! 

Demerzelis tyliai nurijo paskutinę valdovo frazę. Jis, "už sosto 
stovintis žmogus", puikiai žinojo, jog Imperatorius be jo neišsivers, 
O ir grasinimus girdėjo ne pirmą sykį. Todėl tylėjo ir laukė, kol ap- 
rims aistros. Pabarbenęs pirštais per krėslo ranktūrius, Kleonas pa- 
klausė: 

- Gerai jau, sakyk, kokia mums nauda iš to matematiko, jei jis 
pateko į Universitetą? 

- Sere, nėra to blogo, kas neišeitų į gerą. Yra tikimybė, jog, 
atsidūręs Universitete, jis nuspręs rimtai imtis psichoistorijos. 

- Tikrai? Bet juk net apsiputojęs čia šaukė, jog šis mokslas tik 
gryna teorija? 

- Jis gali pagaliau suprasti klydęs. Ir kai tik supras, mes iš- 

krapštysime jį iš Universiteto. Gali būti, kad jis pats šito mus pa- 
prašys. 

Imperatorius giliai susimąstė. 

- O ką, jeigu kam nors šaus į galvą jį dar anksčiau iškrapštyti? 
- paklausė valdovas po pauzės. 

- Kam gali kilti tokia mintis, sere? - suabejojo Demerzelis. 

- Kad ir Setčemo merui! - burbtelėjo Imperatorius. - Jis lig šio- 
lei puoselėja viltį užvaldyti Imperiją. 

- Sere, jis jau paseno. Pristigs jėgų. 

- Kažin, Demerzeli! 

- Bet mes neturime informacijos, ar apskritai jį domina tas ma- 
tematikas. Tikriausiai meras apie Seldoną nieko nežino. 

- Jei mes girdėjome apie Seldono pranešimą, kodėl apie tai ne- 
galėjo girdėti Setčeme? Mes suprantame, jog Seldonas nėra eilinis 
žmogelis, kodėl to negalėtų suprasti ir meras? 

- Sere, jei kils bent menkiausias pavojus, mes imsimės rimtų 
priemonių. 

- Rimtų? 

- Padarysime taip, kad Seldono niekas negautų. Jau verčiau te- 
gu nutrūksta jo gyvybė. 

- Ketinate nužudyti matematiką? 

- Jei jums tokia formuluotė labiau patinka, sere... - atsakė De- 
merzelis ir nusilenkė. 

Haris Seldonas atsilošė krėsle. Jaunuolis sėdėjo Dorsos Venabili 
išrūpintame kambaryje, jo nuotaika buvo šlykšti. 

Haris buvo stačiai įsiutęs. Ir svarbiausia - pats nesuprato, ko- 
dėl taip yra. Ar jį siutino tai, ką sužinojo apie istoriją? Ar patys is- 
torijos kūrėjai bei kompiliatoriai? O gal jam kėlė įniršį istoriją sukū- 
rę pasauliai? 

Svarbiausia, kad visi jo užrašai pasirodė niekam tikę. O ir nau- 
Jai įgytos žinios taip pat... Viskas be naudos. Viskas! 

Jis Universitete jau šešios savaitės. Iškart sėdo prie kompiute- 
rio ir kibo į darbą - be jokių instrukcijų, pasikliaudamas tik savo in- 
tuicija. Dirbo lėtai, dažnai susidurdavo su sunkumais, tačiau buvo 
malonu, kad atsakymus į visus klausimus suranda pats, be niekieno 
pagalbos. 

Po to prasidėjo Dorsos paskaitos. Jos davė nemažai naudos, 
tačiau ir nervus kaip reikiant pagadino. Pirma, jį trikdė studentų 

svaidomi žvilgsniai. Turbūt juos glumino Seldono amžius. Kaskart, 
kai tik Dorsa į jį kreipdavosi, vadindama "daktaru", pirmakursiai 
šiepdavo dantis. 

- Aš specialiai tai pabrėžiu, - aiškino Dorsa. - Tu juk nenori, 
kad jie tave laikytų atsilikėliu, amžinu studentu, kuris niekaip ne- 
įstengia atsikratyti skolos iš istorijos? 

- Tu perlenki lazdą. Galbūt jie taip net negalvoja. Juk galėtum 
mane vadinti tiesiog Seldonu. 

- Ne, - papurtė galvą mergina ir staiga nusišypsojo. - Be to, ir 
man pačiai patinka. Juk puikiai skamba "daktare Seldonai"... Smagu 
stebėti, kaip tu kaskart raukaisi. 

- Tavo humoro jausmas iškreiptas. Su sadizmo priemaišomis. 

- Ketini mane perauklėti? 

Seldonas nusijuokė, pats nesuvokdamas, kodėl taip elgiasi. Su- 
prantama, kam malonu, kai tave vadina sadistu. Bet jam patiko, 
kaip Dorsa atrėmė jo ataką. Kiek pagalvojęs, jaunuolis paklausė: 

- Ar Universitete žaidžia tenisą? 

- Yra kortai, bet aš pati nežaidžiu. 

- Pažaisk su manim... O kol žaisime, aš tave vadinsiu "profeso- 
re Venabili". 

- Juk per paskaitas tu mane šitaip ir vadini! 

- Bet tu pamatysi, kaip maloniai toks kreipinys skamba teniso 
kortuose. 

- O jei man patiks? 

- Tuomet aš sugalvosiu dar ką nors. Nemanau, kad visose si- 
tuacijose toks kreipinys tau patiktų. 

- Tavo humoro jausmas taip pat specifinis... Sakyčiau, nepa- 
dorus. 

- Nori mane perauklėti? - toliau smūgiavo Seldonas. 

Ji tik šyptelėjo. 

Teniso korte paaiškėjo, jog Dorsa visai neblogai žaidžia tenisą. 

- Ar tikrai anksčiau nesi žaidusi? - paklausė Seldonas po pir- 
mos partijos. 

- Nė sykio, - atsakė mergina. 

Kiti išgyvenimai buvo daugiau asmeninio pobūdžio. Susipaži- 
nęs su elementaria istorinių duomenų paieškos metodika, Seldonas 
prakeikė visus ankstesnius savo bandymus padirbėti su kompiute- 
riu savarankiškai. Pasirodė, jog istorinių duomenų paieškoms nega- 
lima taikyti tų pačių metodų, kaip matematinių. Logika buvo svar- 
bi, tačiau čia dominavo ne tokia logika, kuria Seldonas buvo pratęs 
vadovautis matematikos moksle. 

Bet... kad ir kaip jis stengėsi, kad ir kaip dirbo - jokių rezultatų. 
Jokių! 

Jis nervinosi. Tai buvo akivaizdu net teniso korte. Dorsa greitai 
įsijautė į vaidmenį, ir jaunuolis, pamiršęs, jog Žaidžia su naujoke, 
pradėjo atakuoti merginą kietais smūgiais, tarsi mėgindamas į juos 
sudėti visą savo įtūžį. 

Dorsa priėjo prie tinklo ir pasakė: 

- Suprantu, kad tau norisi mane nudobti. Turbūt nerviniesi, 
kad taip dažnai praleidžiu kamuoliukus. Tai kodėl pats prašovei pro 
šalį? Paskutinis kamuolys praskriejo per tris centimetrus nuo ma- 
no galvos. Geriau taikykis, ko gi dar lauki? 

Seldonas sutriko, sumurmėjo kažką nesuprantamo. 

- Paklausyk, - pasakė Dorsa. - Šiam kartui pakaks. Nusipraus- 
kime po dušu, išgerkime arbatos, ir tu man papasakosi, ką iš tiesų 
nori nudėti, į kieno galvą taikeisi... Nes man darosi baisu su tavim 
žaisti! 

Prie arbatos Seldonas prisipažino: 

- Dorsa, aš spėjau daug ką peržiūrėti. Kol kas labai nesigilinau, 
norėjau tik susipažinti su istorijos faktais. Žinai, visose knygose 
kalbama apie tuos pačius įvykius. 

- Turi galvoje lemtingus, persilaužimo momentus, kurie keičia 
istoriją? 

- Turbūt taip. Atrodo, tarsi vieni nuo kitų būtų nusirašę. Juk 
Galaktikoje dvidešimt penki milijonai pasaulių, o knygose minimi 
vos dvidešimt penki. 

- Turbūt tu skaitai visuotinės istorijos knygas, - svarstė Dorsa. 
- Žvilgtelėk į atskirų pasaulių istorijos kronikas. Juk kiekviename, 
net pačiame mažiausiame pasaulyje, vaikai mokyklose pirmiausiai 
mokomi gimtosios istorijos, ir tik po to sužino, jog gyvena milži- 
niškoje Galaktikoje. 

Juk ir tu pats turbūt kur kas geriau žinai savo Helikono istoriją, 
negu apie Trantorą ar apie Didįjį Tarpžvaigždinį Karą? 

- Tokios žinios taip pat ribotos, - pastebėjo Seldonas. - Žinau 
Helikono geografiją, planetos apgyvendinimo istoriją... apie kovas 
su artimiausiais priešais - Dženiseko planeta. Beje, mano mokyto- 
Jai vengė juos vadinti priešais, o vadino "varžovais". Tačiau niekada 
nesu girdėjęs apie tai, kokį vaidmenį Helikonas suvaidino bendro- 
je Galaktikos istorijoje. 

- Galbūt jis jokio vaidmens nesuvaidino? 

- Tik nereikia... Žinoma, kažkas tokio buvo. Gal stambiuose 
kosmoso mūšiuose mažytis Helikonas ir nedalyvavo, gal mano pla- 
netos atstovai nepasirašinėjo svarbių globalinių taikos sutarčių, ta- 

čiau kokią nors įtaką Galaktikos gyvenimui jis vis tiek turėjo. O to- 
kios informacijos niekaip negaliu rasti. Štai matematika... Visą per 
dvidešimt tūkstantmečių žmonijos sukauptą informaciją galima su- 
rasti, pasitelkus kompiuterį. O su istorija viskas kitaip. Istorikai rau- 
siasi informacijoje, kažką iš jos pasirenka, bet keisčiausia, jog visi 
atkreipia dėmesį į tuos pačius faktus. 

- Bet, Hari, - pasakė Dorsa. - Matematiką sugalvojo žmonės, ir 
šiame moksle viskas sudėliota, surikiuota pagal griežtas taisykles. 
Vienas teiginys išplaukia iš kito. Apibrėžimai, aksiomos... jie vi- 
siems žinomi. Istorija - visai kas kita. Joje sukoncentruoti kvadri- 
lijonų Žmonių poelgiai, mintys, jų gyvenimai. Toks istoriko darbas 
- 1eškoti, rinkti. 

- Tarkim, - linktelėjo Seldonas. - Bet aš privalau išnagrinėti vi- 
są istoriją, antraip man niekada nepavyks, aš nesukursiu psichois- 
torijos dėsnių. 

- Tokiu atveju, tu jų niekada nesukursi. 

Toks pokalbis įvyko vakar. O štai dabar Seldonas sėdėjo savo 
kambaryje. Dar viena vėjais paleista diena. Ausyse tebeskambėjo 
Dorsos ištarta lemtinga frazė: "Tu jų niekada nesukursi". 

Juk ir pats Seldonas iš pradžių šitaip galvojo. Jei Žmoglis nebū- 
tų pakurstęs aistros ir pasėjęs jo sieloje abejonių, jis ir dabar šitaip 
galvotų. 

O kas dabar? Kodėl lig šiolei jį kankina abejonės? Kodėl jis taip 
atkakliai ieško atsakymo? Ieško... ir niekaip neranda. 

5 skyrius 
PAVIRSIUJE 


TRANTORAS. Labai retai sutinkamas jo apibūdinimas iš or- 
bitos, iš išorės. Trantoras nuo senų laikų - vidinis pasaulis, toks, 
kokį mato jo gyventojai. Tačiau išorinis jo paviršius egzistavo: iki 
šiol išliko holografinės planetos nuotraukos, atliktos iš kosmoso, 
kuriose galima įžiūrėti atskiras detales (žr. 14 ir 15 piešinius). 
Atkreipkite dėmesį į kupolų paviršių, didžiulio miesto kontūrus, 
atmosferos sluoksnį - tai visada buvo vadinama PAVIRŠIUMI. 


GALAKTIKOS ENCIKLOPEDIJA 

Vis dėlto kitą dieną Seldonas vėl patraukė į biblioteką. Turbūt 
todėl, kad buvo pažadėjęs Žmogliui. Pažadėjo pabandyti, negi da- 
bar sustosi pusiaukelėje. Be to, jam nesinorėjo prisipažinti pralaimė- 
jus. Bent jau kol kas. Dar ne viskas išbandyta. Reikia eiti iki galo. 

Jaunuolis visa galva pasinėrė į informacinių leidinių katalogus. 
Jų buvo aibės, todėl vargšas matematikas ilgai svarstė, kurie iš jų 
galėtų jam pagelbėti. Staiga jis išgirdo beldimą į kabinos sienelę. 

Seldonas pakėlė akis ir pamatė sutrikusią Randos Lisungo fizio- 
nomiją, žvelgiančią į jį iš už pertvaros. Haris pažinojo šį žmogų, 
juos supažindino Dorsa. Porą kartų jie drauge pietavo. 

Randa - psichologijos dėstytojas. Neaukšto ūgio, apskritavei- 
dis, putlus. Jo veidas visada šypsosi, oda gelsva, akys siauros. 
Taip atrodantys žmonės plačiai paplitę po Galaktiką, Seldonui ir 
anksčiau teko jų sutikti. Tiesa, Helikone su niekuo iš Rytiečių (ne- 
žinia kodėl visi juos taip vadino) jis nebuvo pažįstamas. 

- Trantore mūsų milijonai, - draugiškai pareiškė Randa jau pir- 
mą jųdviejų pažinties dieną, kai Seldonui nepavyko nuslėpti nuosta- 
bos, jį pamačius. - Šičia ir Pietiečių daugybė. Visi tamsiaodžiai, 
garbanoti. Ar pastebėjai Pietiečius? 

- Helikone nepastebėjau, - prisipažino Seldonas. 

- Ar Helikone vien tik Vakariečiai? Turėtų būti nuobodu! Tiek 
to... Visi Žmonės savaip įdomūs. 

Po to jų pokalbio Seldonas susimąstė, kodėl kalbama apie Ry- 

tiečius, Vakariečius, Pietiečius, o Šiauriečių niekas nemini? Jis netgi 
pasirausė Žinyne, tačiau atsakymo nerado. 

Ir štai dabar tas pats linksmuolis Randa susirūpinęs apžiūrinė- 
jo Harį. 

- Seldonai, ar tau viskas gerai? - paklausė jis. 

- Gerai, - atsakė matematikas. - O kodėl klausi? 

- Todėl, kad tu šaukei. 

- Aš? Šaukiau? - negalėjo patikėti Seldonas. 

- Negarsiai. Maždaug taip. - Randa sukando dantis ir išleido 
gerklinį garsą. - Jei aš suklydau, atleisk, kad tau sutrukdžiau. 

Seldonas nuleido galvą. 

- Nieko, neatsiprašinėk. Aš iš tiesų kartais šūkauju, man jau sa- 
kė... Tai vyksta nevalingai, aš pats to nejaučiu. 

- Ar bent supranti kodė/? 

- Kodėl? Suprantu, žinoma. Iš susijaudinimo. Ir nusivylimo! 

Randa pasilenkė arčiau Seldono ir tyliai pasakė: 

- Mudu trukdome žmonėms. Eime į vestibiulį, kol kas nors 
mūsų neapšaukė. Gal užkąsime ko nors? 

Kavinėje, po poros stiklinių gaiviųjų gėrimų, Randa pasakė: 

- Leisk pateikti tau profesionalų klausimą: kokia tavo nusivyli- 
mo priežastis? 

- Nusivylimo priežastis? - gūžtelėjo pečiais Seldonas. - Turbūt to- 
kia, kaip ir visų kitų... Dirbu kaip juodas jautis, o rezultatai - nuliniai. 

- Hari, bet juk tu matematikas. Kodėl kiurksai istorijos bibliote- 
koje? 

- O tu ką tenai veikei'? 

- Aš? Ėjau pro šalį ir išgirdau, kaip tu... dejuoji. Turbūt likimas 
mane tenai atvedė. Aš dėl to nesigailiu. 

- Norėčiau ir aš praeiti pro šalį... Matai, ieškau atsakymo į vieną 
matematinį klausimą, o tam būtinos istorijos žinios. Kol kas man 
nepavyksta. 

Randa rimtai pažvelgė į jaunuolį ir pasakė: 

- Neįsižeisk... aš peržiūrėjau tavo dosjė. 

- Mano dosjė? - sušuko Seldonas visas išraudęs. Jis iš tiesų at- 
rodė įsižeidęs ir supykęs. 

- Regis, aš tave įžeidžiau... Palauk, nepyk, pamėginsiu paaiš- 
kinti. Matai, mano dėdė matematikas. Kjantas Randa, gal teko apie 
tokį girdėti? 

Seldonui užėmė kvapą. 

- Tikrai? Jis tavo giminaitis? 

- Taip, tėvo brolis. Labai nusivylė, kai nepasukau jo pėdomis. 
Savo vaikų jis neturi. Todėl pamaniau, kad dėdė būtų patenkintas 

sužinojęs, jog aš susidraugavau su matematiku. Taip norėjosi pasi- 
girti, supranti? Todėl ir nusprendžiau pasirausti matematikos bib- 
liotekoje ir surasti daugiau informacijos apie tave. 

- Supratau. Dabar mano eilė atsiprašinėti, nes tu neturėsi kuo 
pasigirti dėdei. 

- Klysti. Žinoma, aš nieko nesupratau, kas ten kalbama apie ta- 
vo darbus, bet juos ten giria. Be to, sužinojau, kad tu perskaitei 
pranešimą paskutiniame Dekados kongrese. Beje, o kas ta "psi- 
cho-istorija"? Mane, žinoma, labiausiai sudomino du pirmieji skie- 
menys. 

- Suprantama, tau į akis krito tas žodelis. 

- Jei aš ne visai kvailas, man pasirodė, jog tu gali nuspėti isto- 
rijos ateitį. 

Seldonas linktelėjo. Jis atrodė pavargęs. 

- Tai ir yra psichoistorijos prerogatyva. 

- Ir tai rimtas dalykas? - nusišypsojo Randa. - Ne koks nors 
žaidimas - "laimingas bilietas"? 

- Koks dar bilietas? 

- Na, mano tėvynėje yra toks vaikiškas žaidimas - ateities išpra- 
našavimas. Gali nemenkai pasipelnyti, jei tik būsi apsukrus. Pavyz- 
džiui, pasakyk kokiai nors mamytei, kad jos sūnelis užaugęs taps 
tikru gražuoliu bei turtuoliu, ir gali būti įsitikinęs, jog tau nubyrės 
nemažai pinigėlių. Mamytė net nesusimąsto, kiek realios tavo pra- 
našystės, ją džiugina, guodžia, ramina vien tavo pažadas. Juk tai 
įkvepia viltį. 

- Supratau. Ne, jokių bilietų nėra. Psichoistorija - tai abstrak- 
tus mokslas. Jis nenumato jokio praktinio pritaikymo, išskyrus... 

- Nagi, kalbėk. Man išimtys visada labai įdomios. 

- Žodžiu, nusprendžiau paieškoti, kur galima praktiškai šį 
mokslą pritaikyti. Jei geriau Žinočiau istoriją, galbūt... 

- A-a-a... Tai štai kodėl tu kapstaisi po istorijos biblioteką. 

- Na taip, - liūdnai pasakė Seldonas. - Tik naudos iš to nedaug. 
Istorija - kažkoks neaprėpiamas mokslas, be to, jame nedaug teisybės. 

- Ir dėl to tu toks nusivylęs? 

Seldonas linktelėjo. 

- Hari, bet tu čia vos kelios savaitės! 

- Taip, ir jau spėjau suprasti... 

- Nieko tu negalėjai suprasti per tas keletą savaičių. Juk galima 
visą gyvenimą dirbti ir nieko nepasiekti. Visa matematikų karta tu- 
rėtų į šitą problemą gilintis. 

- Lisungai, aš viską puikiai suprantu, tik nuo to man neleng- 
viau. Man būtinai reikia ko nors pasiekti pačiam. 

- Savęs kalimas prie kryžiaus nieko gero neduos. Gal tau pa- 
lengvės, kai pateiksiu vieną pavyzdį. Mūsų Universitete jau ilgą lai- 
ką mėginama išspręsti vieną svarbią problemą. Man tas darbas pa- 
žįstamas, jame dalyvauja artimi mano draugai. Ir visos jų pastan- 
gos eina perniek - rezultatas nulinis. O tu, vos pradėjęs, kalbi apie 
nusivylimą. Juk net nežinai, kas yra nusivylimas! 

- Ir kokia gi tai problema? - pasidomėjo Seldonas. 

- Meteorologija. 

- Meteorologija? - apstulbo Seldonas. 

- Na taip. Nesistebėk ir nesijuok! Kiekvienas pasaulis turi savo 
atmosferą, kiekviename skirtinga temperatūra, skirtingas sukimosi 
apie savo ašį bei šviesulį periodas, kitoks sukimosi ašies pasvirimo 
kampas, kitoks sausumos bei vandens paviršiaus santykis. Dvide- 
šimt penki milijonai - štai kokia įvairovė, o apibendrinti parametrus 
niekam lig šiolei nepavyko. 

- Todėl, kad atmosfera smarkiai pakenkta chaotiškų pokyčių. 
Ir kvailam aišku. 

- Tą patį tvirtina ir mano bičiulis Dženaras Legenas. Beje, tu jį 
pažįsti. 

- Ar toks aukštas? Ilgakojis? Galingas vyras? 

- Tas pats... Tai štai. Trantoras ta prasme dar labiau paslaptin- 
gas, negu visi kiti pasauliai. Iš informacijos apie šią planetą aiškėja, 
JOg apgyvendinimo periodu klimatas čia nebuvo kuo nors ypatingas. 
Tačiau didėjo gyventojų skaičius, plėtėsi urbanizacija, buvo sunau- 
dojama daugiau energijos ir į atmosferą išskiriama daugiau šilumos. 
Ledo danga aptirpo, sumažėjo, debesų sluoksnis suplonėjo, orai pa- 
sidarė nepastovūs. Todėl ir gimė sprendimas pasislėpti po žeme ir 
apsisaugoti nuo gamtos kaprizų, išsiveržti iš ydingo rato. Bet visų 
keisčiausia, jog tas ratas tapo dar labiau ydingas. Kuo įnirtingiau 
žmonės kasėsi po žeme ir slėpėsi po kupolais, tuo labiau prastėjo kli- 
matas. Dabar virš paviršiaus nuolat telkiasi debesys, lyja arba snin- 
ga. Ir niekas negali paaiškinti šito fenomeno. Nors niekas ir nemėgino 
analizuoti pasikeitimo priežasčių ar prognozuoti orų kaitą. 

- Na ir kas? - gūžtelėjo pečiais Seldonas. - Argi tai taip svarbu? 

- Meteorologui - taip. Todėl žinok: tu nesi vienišas, jie tavo ne- 
laimės broliai. Jiems irgi nelengva. 

Čia Seldonas prisiminė debesuotą dangų, kurį stebėjo, keliau- 
damas į Imperatoriaus Rūmus. Ir buvo toks žvarbus šaltis... 

- Ir ko jie griebiasi? - paklausė matematikas. 

- Čia, Universitete, kuriamas globalinis projektas, jame daly- 
vauja ir Dženaras Legenas. Tie žmonės įsitikinę, jog įminę Trantoro 
klimato pasikeitimo mįslę, jie kur kas daugiau sužinos apie meteo- 

rologijos dėsningumus. Legenas tiesiog apsėstas to projekto. Vir- 
šuje jis paliko aibę visokių prietaisų bei instrumentų... Na, supranti, 
ant kupolų paviršiaus? Kol kas jis nieko naujo nesužinojo. Ir ne tik 
jis - ištisos kartos suka galvas dėl atmosferos būklės, o norimų re- 
zultatų kaip nėra, taip nėra. O tu žmonijos istorija domiesi vos ke- 
letą savaičių... 

"O juk Randa teisus, - pagalvojo Seldonas. - Aš pernelyg sku- 
bu su išvadomis. Įdomu, ką pasakytų Žmoglis?" 

Jaunuolis paklausė: 

- Nori pasakyti, jog meteorologai retsykiais išlipa į viršų, po at- 
viru dangumi? 

- Taip. Tai labai įdomu. Vietiniai, trantoriečiai, nė už ką nesu- 
tiktų to daryti. Pasakytų, kad jiems tenai svaigsta galva ar dar kas 
nors darosi. Jie to nemėgsta. Todėl su tuo projektu dirba beveik tik 
atvykėliai. 

Seldonas žvilgtelėjo pro langą. Universiteto pievutės ir nedidelis 
sodas žaliavo. Juos apšvietė dirbtinė šviesa. Nei šešėlių, nei kaitros... 

- Nežinau, - svajingai ištarė jis, - nenorėčiau kaltinti trantorie- 
čių. Nieko blogo tame, kad jie mėgsta komfortą bei saugų gyveni- 
mą po kupolais, bet, manau, bent jau iš smalsumo verta retsykiais 
pakilti į viršų. 

- Nori pamatyti, kaip dirba meteorologai? 

- Neatsisakyčiau. O kaip galima pakilti į viršų? 

- Labai paprastai. Liftu. Liftas pakyla, atsidaro durys, štai ir 
viskas. Man teko pabuvoti viršuje. Pakankamai įdomu... 

- Galbūt tai man padėtų kiek atsiriboti nuo tos nelemtos psi- 
choistorijos? - atsiduso Seldonas. - Būtų neblogai. 

- Visko gali būti, - linktelėjo Randa. - Be to... Žinai, mano dėdė 
sykį pasakė: "Žinios - tai visuma". Turbūt jis buvo teisus. Gal ką 
nors iš meteorologijos galėsi pritaikyti savo psichoistorijai? Kas ga- 
lėtų paneigti tokią tikimybę? 

Seldonas šyptelėjo. 

- Visko pasaulyje būna, - pasakė jis. 

- Su meteorologais? - nustebo Dorsa. 

- Taip, - linktelėjo Seldonas. - Rytoj jie kyla į viršų, ir aš nu- 
sprendžiau keliauti drauge su jais. 

- Pavargai nuo istorijos? 

Seldonas paniuro. 

- Truputį. Reikia prasiblaškyti. 

- Tikiuosi, tavęs nekankina agorafobija? 

- Ne, - nusišypsojo Seldonas. - Tavo klausimas man supranta- 
mas. Randa sakė, kad trantoriečiai nemėgsta lankytis viršuje, tvir- 
tindami, jog bijo aukščio. O aš manau, kad jiems tenai tiesiog ne- 
jauku be įprastinių "lubų". 

Dorsa linktelėjo. 

- Pats pamatysi ir įsitikinsi, kas natūralu, o kas ne. Tik nepa- 
miršk, jog trantoriečiai išsisklaidę po visą Galaktiką - turistai, admi- 
nistratoriai, kariai... Kituose pasauliuose taip pat pasitaiko agorafo- 
bijos atvejų. 

- Turbūt. Bet man tai nerūpi. Mane ten traukia smalsumas ir 
noras pakeisti aplinką, todėl būtinai pakilsiu rytoj su jais. 

Dorsa sutriko. 

- Reikėtų man keliauti su tavim, bet mano rytdienos tvarkaraš- 
tis to neleidžia. Tikėkimės, jog viskas bus gerai. Galbūt tau net pa- 
tiks viršuje. Tik nenueik toli nuo meteorologų. Girdėjau, tenai kar- 
tais Žmonės pasiklysta. 

- Pažadu būti atsargus. Man taip niekada nebuvo nutikę. 


23 


Dženaras Legenas atrodė niūrus, rūškanas, nors jo veidas buvo 
atviras, oda šviesi, tankūs antakiai. Gal tokį įspūdį sudarė gilios 
akys ar kumpa nosis? Žodžiu, jo veidas atrodė kažkoks liūdnas. 
Vyriškis beveik nesišypsojo, kalbėjo nedaug, o gilus jo balsas nede- 
rėjo prie trapios figūros. 

- Seldonai, jums prireiks šiltesnių drabužių, - pasakė jis. 

- O! - sutriko Haris ir apsidairė. Su jais buvo pasirengę kilti 
dar du vyrai ir dvi moterys. Visi keturi ir pats Legenas tikrai buvo 
šiltai apsirengę: ant lengvų drabužių užsimovę storus ryškius megz- 
tinius. 

- Atleiskite, nežinojau, nors nieko tinkamo ir neturiu, - pasakė 
Seldonas. 

- Palaukite, regis, aš turiu jums tinkamą megztinį... Štai jis. Ne- 
naujas, bet vis geriau negu nieko. 

- Su tokiais megztiniais turėtų būti labai karšta? - paklausė ma- 
tematikas, apsivilkęs Legeno paskolintą rūbą. 

- Tik čia, - pasakė Legenas. - Viršuje viskas kitaip. Ten šalta ir 
vėjuota. Gaila, kad neturiu atliekamų šiltų batų nei kojinių. Nepa- 
kenktų. 

Meteorologai buvo prisikrovę pilną vežimėlį įvairiausių prietaisų 
ir dabar juos tikrino. Seldonui pasirodė, jog jie tai daro labai lėtai. 

- Ar jūsų gimtojoje planetoje šalta? - paklausė Legenas. 

- Vietomis, - atsakė Seldonas. - Kur aš gyvenau, švelnus ir šil- 
tas klimatas, dažnai lyja lietus. 

- Vadinasi, jums nepatiks viršuje. 

- Kaip nors išgyvensiu. 

Kai viskas buvo parengta, grupė pasuko prie lifto, ant kurio du- 
rų kabojo užrašas: "Pašaliniams įeiti draudžiama. Skirta tik tarnybi- 
niam personalui". 

- Tai dėl to, kad liftas kyla į viršų, - paaiškino Seldonui viena iš 
moterų. - Tenai niekas be reikalo neišsiruošia. 

Seldonas anksčiau nebuvo sutikęs šios moters. Kolegos ją va- 
dino Klozija, ir jaunuolis niekaip negalėjo suprasti, ar tai vardas, ar 
pavardė... O gal pravardė. 

Liftas toks, kaip ir visi, nieko ypatinga. Seldonas ir čia, ir 
gimtajame Helikone ne sykį tokiais naudojosi; tačiau pats jausmas, 
jog liftas iškels juos už uždaros erdvės ribų į paviršių, sudarė jau- 
nuoliui įspūdį, tarsi jis skristų kosminiu laivu. 

"Kokia kvailystė", - mintyse šyptelėjo jis. 

Kabina lengvai virpėjo, ir Seldonas prisiminė Žmoglio postrin- 
gavimus apie technikos nuosmukį. Jo bendražygiai sustingo it ak- 
meniniai, tarytum nenorėdami veltui švaistyti energijos. Tik Klozija 
atvirai apžiūrinėjo Seldoną. 

Haris pasilenkė prie pat merginos ausies ir paklausė: 

- Ar aukštai mes kilsime? 

- Ar aukštai? - garsiai pakartojo ji klausimą. Mergina atrodė la- 
bai jauna. "Praktikantė turbūt", - nusprendė Seldonas. 

- Mes labai ilgai kylame. 

Ji ne iškart sumetė, ką atsakyti. 

- O ne. Ne taip ir aukštai. Tiesiog pats Universitetas labai Že- 
mai įsikūręs. Mes sunaudojame labai daug energijos, o kuo žemiau, 
tuo ji pigesnė. 

Legenas pagaliau ištarė: 

- Viskas. Atvažiavome. Išneškime įrangą. 

Kabina krūptelėjo ir sustojo, plačios durys nušliaužė į šalį. Iš- 
kart padvelkė šalčiu, ir Seldonas susikišo rankas į kišenes, mintimis 
padėkojęs Legenui už megztinį. Šaltas vėjas draikė jo plaukus, ir 
Jaunuolis apgailestavo nepasiėmęs jokio galvos apdangalo. Legenas 
ištraukė iš rankovės megztą kepurę ir užsimovė ant galvos. Tą patį 
padarė ir kiti brigados nariai. 

Klozija irgi buvo beužsidedanti kepurę, bet staiga jos ranka su- 
stojo. Mergina ištiesė galvos apdangalą Seldonui. 

Šis papurtė galvą: 

- Nereikia, Klozija. 

- Nesikuklinkite, užsidėkite kepurę. Mano plaukai 1!gi ir tankūs, 
aš tikrai nesušalsiu, o štai jūsų trumpi ir ne tokie... vešlūs. 

Kitomis aplinkybėmis Seldonas būtų pamėginęs pasiginčyti dėl 
plaukų ir dėl kepurės, tačiau dabar nieko kito nebeliko, kaip tik pa- 
klusniai paimti galvos apdangalą. Jis sumurmėjo: 

- Dėkoju. Kai sušalsite, pasakykite, iškart grąžinsiu. 

O gal jis klydo dėl Klozijos amžiaus. Tiesiog jos veidas buvo 
kažkoks vaikiškas, apvalus, naivus. O plaukai iš tiesų nuostabūs - 
kaštoniniai, auksinio atspalvio. Helikone Seldonui neteko sutikti 
moterų su tokiais plaukais. 

Viršuje buvo debesuota. Diena priminė tą, kai Seldoną vežė į 
Imperatoriaus Rūmus, tik gal kiek šalčiau. "Turbūt artėja žiema, juk 
praėjo šešios savaitės", - pagalvojo matematikas. Debesys niūrūs 
tamsūs - galbūt jie pranašauja artėjančią audrą, o gal jau vakarėja... 
Nors vargu, ar meteorologai galėjo išsiruošti į viršų prieš naktį? O 
gal jie pakilo tik trumpam? 

Seldonas norėjo paklausti, tačiau nusprendė, jog dabar ne lai- 
kas dėl menkniekio trukdyti žmones. Tuo labiau kad visų veidai at- 
rodė susikaupę, susijaudinę. 

Jaunuolis apsidairė. 

Jis stovėjo ant metalinio paviršiaus - bent jau taip nusprendė iš 
garso, kurį išgavo, treptelėjęs koja. Tačiau žengęs keletą žingsnių 
atsisuko ir pamatė pėdsakus. Paviršius akivaizdžiai padengtas dul- 
kėmis arba smėliu. 

Na tai kas? Nejaugi kam nors šaus į galvą pakilti čia ir nuvalyti 
dulkes? Seldonas pasilenkė, norėdamas apžiūrėti dangą. 

Priėjo Klozija. Namų šeimininkės tonu mergina pradėjo teisintis: 

- Apskritai, mes pašluojame, nes dulkės prietaisams kenkia. 
Kitose vietose kur kas labiau nešvaru, ir tai niekam netrukdo - sa- 
votiška šilumos izoliacija. 

Seldonas linktelėjo. Jis smalsiai apžiūrinėjo apylinkes. Tarsi eg- 
zotiniai augalai iš visur kyšojo prietaisų stiebai, kurių paskirties ma- 
tematikas nesuprato. Atsargiai statydamas kojas, prie Seldono pri- 
ėjo Legenas. "Turbūt stengiasi nepakenkti jautriems prietaisams, - 
nusprendė Seldonas. - Ir aš turėčiau be reikalo čia netrepsėti". 

- Paklausykite, Seldonai, - pasakė Legenas. 

Hariui nelabai patiko jo tonas, todėl jis atsiliepė nenoriai: 

- Klausau, daktare Legenai. 

- Randa, man pasakė, kad jūs matematikas. 

- Tai tiesa. 

- Ir geras? 

- Norėčiau tuo tikėti, tačiau man pačiam sunku tinkamai save 
įvertinti. 

- Jūsų galva užimta neįveikiamomis problemomis? 

Seldonas nuoširdžiai pripažino: 

- Būtent su tokia problema susidūriau. 

- Aš taip pat. Nesidrovėkite, kreipkitės, jei kils klausimų. Klo- 
Zija... ji jums atsakys. Galimas daiktas, jog mums taip pat prireiks 
jūsų pagalbos. 

- Mielai pagelbėčiau, bet nieko nenutuokiu meteorologijoje. 

- Tai ne bėda. Man norisi, kad jūs, kaip čia pasakius... pajus- 
tumėte. O po to mudu pasikalbėsime apie matematinius paskaičia- 
vimus. Žinoma, jei jūs sutinkate. 

- Aš jūsų paslaugoms. 

Legenas nusisuko, jau buvo benueinąs, po to stabtelėjo ir su- 
murmėjo: 

- Jei visai sušalsite, kabinos durys atidarytos. Įeikite, spustelė- 
kite mygtuką "Pirmas Universiteto aukštas". Kabina nugabens jus 
žemyn ir automatiškai vėl sugrįš pas mus. Jei pamiršite, klauskite 
Klozijos, ji jums primins. 

- Nepamiršiu. 

Vyriškis nuėjo, o Seldonas žiūrėjo įkandin, jausdamas, jog vėjas 
perpučia kiaurai. Prie jo priėjo Klozija. 

- Regis, daktaras Legenas kažko pyksta, - pasakė matemati- 
kas. - Ar jis visada toks? 

- Ne visada, - šyptelėjo Klozija. - Dabar jis iš tiesų piktas it širšė. 

- Kodėl? 

Klozija apsidairė, į vešlius jos plaukus įsisuko vėjas. 

- Man nedera to žinoti, bet aš žinau. Daktaras tikėjosi, jog 
šiandien debesys išsisklaidys, ir jis turės galimybę stebėti saulę. 
Bet, kaip pats matai, oras nevaldomas. 

Seldonas supratingai linktelėjo. 

- Čia įrengti holoviziniai imtuvai, kurie įspėjo būsiant prastą orą, 
bet daktaras turbūt prietaisais nepatikėjo, jis pasikliovė savo teorija 
bei paskaičiavimais. Tačiau kol kas jokių prietaisų gedimų neaptikta. 

- Todėl j jis toks nelaimingas? 

- Na... jei atvirai, jis niekada nebūna visiškai laimingas. 

Seldonas prisimerkė. Nepaisant debesuotumo, šviesa buvo pa- 
kankamai ryški. Netrukus matematikas suprato, jog paviršius po 

kojomis nevisai horizontalus, jis šiek tiek pasviręs. Jaunuolis stovėjo 
ant vieno nuožulnaus kupolo. Apsidairęs, pamatė daugybę skirtingo 
aukščio bei skersmens kupolų. 

- Labai nelygus paviršius, tarsi kalvotas, - pasakė jis. 

- Taip, beveik visur toks, - pritarė Klozija. 

- Kodėl? 

- Aš irgi iš pradžių, kaip ir jūs, išpūtusi akis žvalgiausi ir visų 
klausinėjau. Man pasakojo, jog pirmiausia trantoriečiai statė kupo- 
lus virš aikščių, prekybos centrų, stadionų, o tik po to paslėpė po 
jais ištisus miestus. Todėl kupolai išėjo skirtingi, ir susidarė štai 
toks "kalvotas" peizažas. Žmonės prie to priprato ir nusprendė, 
kad taip ir turi būti. 

- Norite pasakyti, jog atsitiktinumą jie priėmė tarsi tradiciją. 

- Turbūt taip. 

"Jei paprastą atsitiktinumą galima paversti nesugriaunama tra- 
dicija, - pagalvojo Seldonas, - gal tai galėtų tapti psichoistorijos 
dėsniu?" Lėkšta, nuvalkiota. Kiek dar panašių dėsnių gali susifor- 
muoti? Milijonas? Milijardas? O gal esama keletas bendrų dėsnių, iš 
kurių galima išvesti kitus? Kaip man sužinoti? Seldonas taip giliai 
susimąstė, jog pamiršo net žvarbų vėją. 

Klozija, regis, apie tai nepamiršo. Ji susigūžė ir tarė: 

- Taip, atvėso. Apačioje nepalyginamai jaukiau. 

- Ar jūs trantorietė? - paklausė jaunuolis. 

- Taip, vietinė. 

Čia Seldonas prisiminė Randos pasakojimą apie trantoriečių 
polinkį į agorafobiją ir atsargiai paklausė: 

- Ar mėgstate čia lankytis? 

- Negaliu pakęsti! - prisipažino mergina. - Bet turiu tai daryti, 
nes noriu turėti profesiją, darbą, siekiu mokslinio laipsnio, o dak- 
taras Legenas sako, jog tai neįmanoma be praktinių užsiėmimų. 
Todėl tenka nugalėti save... nors čia taip bjauru ir šalta. Jums tur- 
būt net nekilo mintis, kad čia gali kas nors augti? Juk šitaip šalta! 

- O ką, ar kas nors auga? - Seldonas nepatikliai pažvelgė į 
merginą, įžvelgęs jos žodžiuose pinkles naujokui. Bet ši atrodė ne- 
kalta it kūdikis. 

- Taip, auga. Ir netgi čia, kur mes dabar stovime... kai būna 
šilčiau. O tose vietose, kur kupolai vienas prie kito, susidaro visai 
tankus augmenijos sluoksnis. 

- Bet iš kur čia imasi dirva? 

- Kai kupolais buvo padengta dar tik dalis planetos, smėlio pri- 
pūsdavo vėjai. Vėliau, kai Trantoras buvo visas sukaustytas šar- 

vais, prasidėjo požeminės statybos, ir žemė buvo išmetama į viršų 
- nebuvo kur jos dėti. 

- Bet juk galėjo nukentėti kupolai? 

- Ne, ką jūs. Jie pagaminti iš labai tvaraus metalo ir uždėti ant 
galingų atsparų. Kažkur skaičiau, jog čia ketino auginti daržoves, 
tačiau po to suprato, kad po kupolais tuo užsiimti saugiau ir pa- 
prasčiau. Todėl daržoves perkėlė į apačią, o viršų paliko ramybė- 
je. Čia veisiasi ir gyvūnai, ir vabzdžiai - drugeliai, bitės, pelės, triu- 
šiai. Jų labai daug. 

- Ar augalų šaknys nekenkia kupolams? 

- Praėjo ne vienas tūkstantmetis, ir, kaip matote, nepakenkė. 
Kupolų paviršius apsaugotas - išteptas specialiu tirpalu. O ir auga 
čia dažniausiai tik žolė... nors pasitaiko ir medžių. Jei būtų šilčiau, 
galėtumėte pamatyti savo akimis. Ypač piečiau esančiose vietovė- 
se. Galima ir iš kosminio laivo. Ar žiūrėjote į Trantorą iš viršaus, 
kai skridote čia? - netikėtai paklausė Klozija. 

- Deja, nežiūrėjau. Laivas skrido taip, jog neturėjau galimybės 
stebėti. O jūs, Klozija, kada nors stebėjote Trantorą iš kosmoso? 
- Niekada nebuvau kosmose, - liūdnai šyptelėjo mergina. 

Seldonas apžvelgė horizontą. Nieko. Visur pilka spalva. 

- Negaliu patikėti, - pasakė jaunuolis. - Aš vėl apie augmeniją... 

- Tai tiesa. Girdėjau pasakojant, jog iš kosmoso mūsų planeta 
atrodo žalia, panaši į milžinišką pievą, todėl, kad padengta žole ir 
neaukštais krūmais. Bet, patikėkite, tikrai pasitaiko ir medžių. Visai 
netoli nuo čia yra giraitė. Savo akimis mačiau. Ten auga visada ža- 
liuojantys medžiai, aukšti, siekia net iki šešių metrų. 

- Kur? 

- Iš čia nesimato. Kitoje kupolo pusėje. Štai ten... 

- Klozija, sugrįžk! Tu mums reikalinga! - atskriejo balsas iš toli. 

Pasirodo, užsiplepėję, Seldonas su Klozija nuklydo gana toli 
nuo meteorologų. 

- Oi! - susizgribo mergina. - Atleiskite, daktare Seldonai, man 
reikia eiti. 

Ir mergina pasileido link saviškių. Net griozdiški batai netrukdė 
Jai judėti stebėtinai gracingai. 

Galbūt Klozija tiesiog linksmino Seldoną, norėdama jį prablaš- 
kyti. Bet kuriame pasaulyje svetimeivius stengiasi pralinksminti. 

Nejaugi iš tiesų čia galėtų augti medžiai... iki šešių metrų? Ilgai 
nesvarstydamas, Seldonas nužingsniavo link paties aukščiausio ku- 
polo, energingai mosuodamas rankomis. Šitaip jis mėgino sušilti. 
Kojos jau buvo sušalusios į ledą. 

Klozija nespėjo parodyti, kur auga medžiai. O galėjo... Bet ją 
pašaukė. 

Nebuvo lengva kilti aukštyn pasvirusiu kupolo paviršiumi, ta- 
čiau tik nuo viršūnės galima pamatyti, kas yra toliau, kitoje pusėje. 

Pagaliau jaunuolis užsiropštė į viršūnę. Apsidairė. Mažos mete- 
orologų figūrėlės kapstėsi apačioje, slėnyje. Seldonas pakankamai 
nuo jų nutolo. 

Nuo viršūnės nesimatė nieko panašaus į giraitę, bet giliau, tarp 
kupolų, vingiavo žemės juosta, o ten kur ne kur žaliavo dėmelės. 
Turbūt samanos... Nusileidus žemiau, dirva bus tankesnė, ten gal- 
būt pavyks aptikti medžius. 

Seldonas dar sykį apsižvalgė, mėgindamas įsidėmėti apylinkes. 
Ne, žvilgsniu: nebuvo už ko užsikabinti - visur vienodos kupolų 
kalvos. Čia jaunuolis prisiminė Dorsos įspėjimą nepasiklysti. Tada 
jam toks patarimas pasirodė keistai juokingas. Tačiau dabar... Ir vis 
dėlto įklonis tarp kupolų iš viršaus priminė lygų kelią. Jeigu paėjėjus 
tuo keliu... Ir kas čia tokio? Paėjėsi, kiek pasuksi ir vėl sugrįši į tą 
pačią vietą! 

Seldonas ryžtingai žengė pirmyn ir leidosi vis žemiau. Iš vir- 
šaus jį pasivijo kažin koks traškesys, tačiau jaunuolis neatsisuko. 
Sykį nusprendęs žūt būt pažvelgti į medžius, jis daugiau apie nieką 
negalvojo. 

Samanos darėsi vis tankesnės, mažos jų salelės jungėsi viena 
prie kitos, virsdamos žaliais kilimais. 

Iš kiliminės dangos šen bei ten styrojo žolės stiebeliai. Sama- 
nos buvo taip gaiviai žalios! Seldonas nusprendė, jog čia turbūt daž- 
nai lyja. 

Iškart, už kito kupolo, jaunuolis pamatė tamsią dėmę pilkame 
danguje. Vis dėlto jis surado tuos medžius! 

Tik dabar, kai Seldonas pasiekė tikslą, jo sąmonė išsivadavo 
nuo įkyrios minties, ir jis prisiminė apie garsą, kurį neseniai išgir- 
do. Kas tai buvo? Variklio ūžimas? Bet iš kur čia galėjo atsirasti va- 
riklis? 

Tikrai, iš kur? Jaunuolis stovėjo vienas vienutėlis tarp kupolų, 
po kuriais slėpėsi miestai, gamyklos... O ten apstu visokios tech- 
nikos. Kad ir ventiliacija. Gal būtent ventiliacijos variklio gausmą jis 
ir išgirdo? 

Galima surasti bet kokį paaiškinimą... bet Seldonas aiškiai pri- 
siminė, kad garsas sklido ne iš po žemės. Jis pakėlė akis į dangų. 
Tuščia. Nieko. 

Haris vis spoksojo į dangų, kol galiausiai suribuliavo akyse, ir 
kažkur toli... 

Pilkame danguje jis pamatė mažytį juodą taškelį. Po to taškelis 
užslinko už debesies. 
Pats nežinodamas kodėl, Seldonas staiga pagalvojo: "Ieško ma- 
nęs". 
Kiek neša kojos jaunuolis nukūrė prie medžių, pasuko kairėn, 
užbėgo ant artimiausio kupolo šlaito, vėl nusileido žemyn... Po ko- 
jomis šiugždėjo nukritę medžių spygliai, mirgėjo krūmai, aplipę rau- 
donomis uogomis. 

Sunkiai kvėpuodamas, vaikinas pribėgo prie pirmo medžio, 
prigludo prie jo, apkabino kamieną... Vėl pakėlė akis į dangų. Skrai- 
dantis objektas išniro iš už debesies, ir Seldonas tarsi voverė stryk- 
telėjo už kito medžio kamieno. 

Medis šaltas, žievė grubi, bet vis tiek šiokia tokia priedanga. Ži- 
noma, jei persekiotojai į pagalbą pasitelks jautrius išskiriamai šilu- 
mai prietaisus, medis negelbės... O gal kaip tik šaltas medis prige- 
sins jo kūno išskiriamą šilumą? 

Žemė po kojomis buvo minkšta. Net šią akimirką Seldonas nu- 
sistebėjo: kokio storio dirvos sluoksnis, kiek šimtmečių jis kaupėsi? 
Galbūt šiltesnėse Trantoro planetos vietovėse ant kupolų paviršiaus 
auga tikri medžiai? 

Jis vėl pastebėjo skaidantį objektą. Tai ne erdvėlaivis, ne kate- 
ris - tai sraigtasparnis. Šviečiančių jonų juostelės sklinda į šalis nuo 
šešiakampio viršūnės, slopindamos traukos jėgą. Tai leidžia sraig- 
tasparniui sklandyti it paukščiui. Taip, tokiu skraidymo aparatu la- 
bai patogu Žžvalgyti planetos paviršių. 

Seldoną išgelbėjo tik debesys. Jeigu jie turi šilumai jautrų prie- 
taisą ir pro debesis galėjo nustatyti, jog apačioje - Žmonės. O jie at- 
siuntė sraigtasparnį, kad įsitikintų, kiek čia Žmonių ir ar nėra tarp jų 
to, kurio ieško. 

Objektas nusileido žemiau, bet juk Seldonas spėjo jį pastebėti. 
Variklis ūžia 1r negalima jo išjungti, kol sraigtasparnis ore. 

Sraigtasparniai Hariui nebuvo naujiena. Helikone, kur žmonės 
gyveno po atviru dangumi, jais daugiausia naudojosi privatūs as- 
menys. | 

Bet kam jie čia reikalingi? Juk visa planeta gyvena po kupolais, 
O viršuje nuolat kabo tamsūs debesys. Čia skraidantys aparatai rei- 
kalingi nebent gaudyti pasislėpusius tarp kupolų nusikaltėlius. 

O kodėl gi ne? Vyriausybė neturi teisės šeimininkauti Univer- 

siteto teritorijoje, bet turbūt Seldonas dabar jau nėra uždraustoje zo- 
noje? Jis viršuje, o tai tikriausiai neutrali zona. O Imperijos skraidy- 
mo aparatas turbūt turi teisę nusileisti ant bent kurio kupolo, ir jo 
įgula gali sulaikyti ir apklausti bet kurį čia esantį žmogų. Tiesa, 
Žmoglis apie tai neįspėjo, matyt, jam į galvą nešovė tokia mintis. 

Sraigtasparnis leidosi vis žemiau. Jis priminė maitvanagį, per- 
sekiojantį savo auką. Ar pilotui kils mintis apžiūrėti šitą giraitę? Kas 
bus, jei sraigtasparnis nusileis, iš jo iššoks pora ginkluotų kareivių 
ir ims šukuoti augmeniją? 

Ką tada daryti? Seldonas neturėjo jokio ginklo, o jo kovos me- 
nų talentai čia, žinoma, negelbės. 

Bet sraigtasparnis nenusileido. Ar jie nesureikšmino medžių, ar... 

Čia jaunuoliui šovė į galvą mintis. O gal niekas jo netyko? Gal 
tai meteorologų sraigtasparnis? Kodėl jie negalėtų susidomėti aukš- 
tesniais atmosferos sluoksniais? 

O jis slapstosi, kaip paskutinis kvailys. 

Debesys patamsėjo. Galbūt artėja vakaras, o gal kaupiasi lietus. 

Gerokai atvėso. Naktį turbūt bus dar šalčiau. Nejaugi jis taip ir 
sustings į ledą, slapstydamasis nuo tikriausiai visai taikaus sraigtas- 
parnio, nežinia kodėl jį taip išgąsdinusio? Seldonui kilo noras išeiti 
iš giraitės ir sugrįžti pas meteorologus. 

Galų gale, iš kur tam Demerzeliui, kurio taip bijojo Žmoglis, ži- 
noti, jog Seldonas būtent šiandien išvyko iš Universiteto ir kad jis 
yra būtent čia? 

Jaunuolis apsisprendė - išlindo iš už medžio ir, drebėdamas nuo 
šalčio, pasileido atgal. Sraigtasparnis vėl pasirodė ir šį sykį skrido 
kur kas žemiau. Nepanašu, kad jame meteorologai. Iš kur Žinoti, 
kokia aparatūra tenai įrengta ir kaip ji veikia? Ar buvo verta rizi- 
kuoti ir išlįsti iš savo prieglobsčio? 

Juk Demerzelis iš tiesų galėjo gauti informaciją, jog Seldonas 
dabar viršuje. Be abejo, Universitete yra jo agentų... Kas pasiūlė 
pakilti į viršų? Lisungas Randa, nuolat besišypsantis vaikinas, Ry- 
tietis. Ir pasiūlė kažkaip primygtinai, reikliai. Galbūt tas Randa ir 
yra vyriausybės agentas, gal jiedu su Demerzeliu susitarė? 

Po to Legenas paskolino jam megztinį. Ačiū jam, žinoma, tik 
kodėl jis negalėjo iš anksto įspėti, jog reikia šiltai apsirengti? O jei 
tas megztinis koks nors ypatingas? Kažkoks alyvinis, kai tuo tarpu 
kitų megztiniai - dryžuoti. Pažvelgsi iš viršaus - ir iškart pastebėsi 
žmogų, vilkintį tokį drabužį. 

O Klozija? Tarsi susiruošė į viršų, kaip meteorologų pagalbinin- 
kė. Bet nežinia kodėl ėmėsi jį globoti, užkalbino, atsiskyrė nuo kitų, 

po to staiga pabėgo, palikusi Seldoną vieną? Ar tik ne todėl, kad jį 
būtų paprasčiau sučiupti? 

Kad ir Dorsa Venabili? Juk žinojo, jog Seldonas ruošiasi pakilti 
į viršų, tik kažkodėl nesustabdė jo. Galėjo pati kilti drauge, bet pa- 
siteisino turinti neatidėliotinų darbų. 

Visi susitarė? Iš tiesų - susitarė. 

Dabar jau Seldonas buvo tuo įsitikinęs ir vėl atsisakė minties iš- 
lįsti iš giraitės. Kojos visai sustingo. Mėgino šokinėti, trepsėjo - nie- 
kas negelbsti. Nejaugi šitas prakeiktas sraigtasparnis niekada nenu- 
skris? 

Vos tik Haris apie tai pagalvojo, variklių gausmas pritilo, sraig- 
tasparnis pakilo aukštyn ir dingo iš akiračio. 

Jaunuolis įsiklausė į tylą, norėdamas įsitikinti, ar nekliedi. Bet 
net įsitikinęs ilgai negalėjo pajudėti iš vietos. O gal tai tebuvo gudrus 
manevras, mėginimas išvilioti jį iš slėptuvės? Laikas bėgo, 0 jis it 
įbestas stovėjo po medžiu. Dangus tamsėjo. Artėjo naktis. 

Galiausiai jaunuolis išlindo iš už medžio ir nužingsniavo šalin 
nuo giraitės. Tamsa tirštėjo. Dabar sunku buvo Seldoną pastebėti, 
nebent tik detektoriaus pagalba. Bet kuriuo atveju, jis išgirs variklio 
gausmą, jei sraigtasparnis sumanytų sugrįžti. Baigiantis medžiams, 
Seldonas sustojo, pagalvojo, jog, kilus pavojui, bet kurią akimirką 
galėtų vėl nerti tarp medžių. Tiesa, net pats nesuvokė, kokia viso 
to prasmė. 

Jis apsižvalgė. Kaip dabar surasti meteorologus? Jie tikriausiai 
turi žibintą? O jei neturi? 

Kol kas dar matėsi kupolai, bet po ketvirčio valandos jau nieko 
nesimatys. Žibinto nėra, virš galvos tamsus dangus... 

Grėsmė likti vienam tamsoje ne juokais išgąsdino Seldoną, ir 
jis nusprendė kuo greičiau užsiropšti į viršūnę ir apžvelgti apylin- 
kes. Jaunuolis žengė aukštyn nuolaidžiu kupolo šlaitu. Regis, iš čia 
jis nusileido... 

Štai jau matytas uogų krūmas. Tik dabar uogos atrodė ne rau- 
donos, o beveik juodos. Seldonas patikėjo pasirinkęs teisingą kelią 
ir dar paspartino žingsnius. Jo paskaičiavimais, netrukus reikės pa- 
sukti dešinėn, po to - kairėn, o iš ten meteorologai bus ranka pa- 
siekiami. 

Pasukęs kairėn, Seldonas pakėlė galvą ir pamatė aukšto kupo- 
lo kontūrus. Tas pats! O jeigu ne? 

Neatitraukdamas akių nuo viršūnės, jis bėgte pasileido aukštyn. 
Arčiau, dar arčiau... Štai dangaus fone jau blykstelėjo kupolo kraš- 
tas. Jei pasirinko teisingai, netrukus užkops į viršų, pažvelgs žemyn 
ir pamatys meteorologų bazės žiburėlius. Buvo taip tamsu, jog Sel- 

donas nematė, kur eina. Kad bent kokia žvaigždutė! "Turbūt šitaip 
gyvena aklieji", - pagalvojo jaunuolis. 

Su kiekviena akimirka darėsi vis šalčiau. Seldonas sustodavo, 
kvapu mėgino sušildyti sustingusias rankas, trynė jas, kišo po pa- 
žastimis. Gaila, kad negali tos pačios procedūros atlikti su kojomis. 
Vargšelės! "Netrukus snigti pradės, - pagalvojo vaikinas. - Kad tik 
sniegas nebūtų šlapias!" 

Pirmyn, tik pirmyn! 

Staiga jam pasirodė, jog kojos neša žemyn. Turbūt jau pasiekė 
kupolo viršūnę? 

Vaikinas sustojo. Kurgi tie meteorologai? Iš čia turėtų matytis 
Jų Žibintų žiburėliai. 

Seldonas užsimerkė, vėl atsimerkė... Nieko. 

Galbūt Legenas su savo darbuotojais nuėjo, prieš tai išjungę Ži- 
bintus? O gal Seldonas pakilo ne ant to kupolo? Arba dairosi ne į tą 
pusę? Jau iš giraitės galėjo pasukti ne tuo keliu... 

Ką daryti? 

Turbūt vis dėlto meteorologai jau nuėjo su visais savo žibintais. 

Vadinasi, pirmyn. Tikimybė nedidelė, bet kitos išeities jis neturi. 

Jaunuolis prisiminė, jog nuo meteorologų stoties iki kupolo vir- 
šūnės keliavo pusvalandį. Be to, ėjo plepėdami su Klozija, pasivaikš- 
čiodami. 

Haris vis žingsniavo. Gerai būtų sužinoti, kuri dabar valanda. 
Laikrodį jis turėjo, bet kokia iš jo nauda aklinoje tamsoje. 

Seldonas sustojo. Jo laikrodis trantorietiškas, rodo Galaktikos 
laiką ir vietinį. Paprastai laikrodžių ciferblatas šviečia... Helikone 
tikrai taip, o Trantore? 

Vaikinas prikišo riešą prie pat akių, spustelėjo mažytį mygtuką. 
Laikrodis nušvito ir pranešė laiką: 18:47. Kažin, koks čia nakties 1|- 
gumas? Kiek čia trunka metai? Ar toli jis dabar nuo ekvatoriaus? Į 
šiuos klausimus atsakymo nebuvo, tačiau buvo silpna nuo ciferbla- 
to sklindanti šviesa. 

Vadinasi, jis neapako! Šviesa - visada viltis, kad ir mažytė. 

Vaikinas išsyk atsigavo. Dabar pirmyn! Pusvalandis kelio. Jei 
neras bazės - dar penkios minutės, ne daugiau. Tada sustos ir pa- 
galvos. O kol kas - žingsniuoti, apie nieką negalvoti ir stengtis su- 
šilti. Kaip ten kojų pirštai? Regis, gyvi... 

Ir jis pajudėjo pirmyn. Praėjo pusvalandis. Seldonas sustojo, 
kiek pagalvojo ir žingsniavo dar penkias minutes. 

Bazės nebuvo. Metas priimti sprendimą. Vadinasi, jis gali būti 
nuklydęs bet kur. Gali būti labai toli nuo išėjimo iš kupolo, o gal iš- 
ėjimas čia pat, tik jis uždarytas? 

Kas dabar? 

Pabandyti šaukti? Kokia tyla - nė menkiausio garso! Jei čia iš 
tiesų esama kokių nors gyvūnų - visi paukščiai, drugeliai, triušiai... 
seniai išsislapstė, tuo labiau, kad dabar žiemos metas. Vėjas vis la- 
biau šėlo, darėsi vis šalčiau. 

Seniai reikėjo pradėti rėkauti. Šaltame ore garsas toli skrieja. 
Tik kas jį išgirs? 

O viduje, po kupolais? Juk tenai turėtų būti prietaisai, f1iksuo- 
jantys išorinį triukšmą? Kokie nors davikliai? 

Kvaila. Seniai būtų išgirdę jo žingsnius. 

Ir vis dėlto... 

- Padėkite! Padėkite! - sušuko Seldonas. - Ar girdite mane? 
Kas nors! 

Kvaila buvo šūkauti šioje aklinoje tamsoje bei tyloje. Tačiau ty- 
lėti ir pasiduoti panikai dar kvailiau. Seldonas įkvėpė į plaučius oro 
ir vėl pradėjo šaukti. Vis garsiau ir garsiau. 

Nutilo, apsižvalgė. Nieko. Netgi aidas jam neatsiliepia. Kas dar 
belieka? Laukti aušros. Tik nežinia, kiek čia trunka žiemos naktys? 
Ir ar jos šaltos? 

Kažkas šaltas palietė Seldono veidą... Dar sykį. Dar... 

Sninga. Ir pasislėpti nėra kur. 

"Jau verčiau mane būtų pastebėję iš to sraigtasparnio, - apim- 
tas nevilties pagalvojo vyriškis. - Sėdėčiau dabar šiltoje kalėjimo pa- 
talpoje... O jei nebūčiau sutikęs Žmoglio, dabar jau būčiau gimta- 
jame Helikone. Galbūt mane būtų sekę? Tai kas, vis geriau, negu 
šalti čia!" 

Dabar jam norėjosi tik šilumos bei jaukumo. 

Beliko tik laukti ir tikėtis. Jis sunkiai atsisėdo ant Žemės, nusi- 
movė batus, pradėjo trinti sušalusias pėdas. 

Štai taip visą naktį - trinti galūnes ir jokiu būdu neužmigti. Nė 
už ką! Bet po tokio griežto įsakymo pačiam sau Seldono akys už- 
simerkė, jis kietai užmigo. O sniegas vis krito ir krito. 

j 6 skyrius 
ISGELBEJIMAS 


DŽENARAS LEGENAS. Svarus jo indėlis į meteorologiją nu- 
blanksta prieš informaciją, pateiktą knygoje "Legeno prieštarin- 
gumas". Šio žmogaus veiksmai neabejotinai įstūmė į bėdą Harį 
Seldoną, ir lig šiolei nerimsta ginčai, ar tai buvo nesąmoningi 
veiksmai, ar suplanuotas sąmokslas. Aiškios išvados taip ir nebu- 
vo prieita. Tačiau įtarimų šešėlis sujaukė Legeno gyvenimą bei 
pakenkė jo karjerai... 


GALAKTIKOS ENCIKLOPEDIJA 

Buvo dar šviesu, kai Dorsa Venabili susirado Dženarą Legeną. Į 
linksmą merginos pasisveikinimą jis tik burbtelėjo kažką neaiškaus. 

- Na, - nekantravo mergina. - Kaip jis? 

Legenas buvo prilipęs prie kompiuterio, todėl neiškart suprato, 
apie ką Dorsa kalba. 

- Kas tas "jis"? 

- Mano globotinis, Haris Seldonas. Jis buvo drauge su jumis 
pakilęs į viršų. Na, ar jums kiek pagelbėjo tas jaunuolis? 

Legenas atitraukė akis nuo terminalo, jo išsiblaškęs žvilgsnis 
sustojo ties Dorsa. 

- A-a-a, - pagaliau prisiminė. - Tas vaikinas iš Helikono? Kuo jis 
galėjo mums padėti? Jis niekuo net nesidomėjo. Ir apskritai. Bereika- 
lingas balastas. Ir kodėl jums šovė mintis siųsti tą vaikį į viršų? 

- Man? Tai ne mano idėja. Jis pats norėjo. Tik nelabai suprantu 
kodėl. O kur jis dabar? 

Legenas gūžtelėjo pečiais: 

- Iš kur galėčiau žinoti? Bastosi kur nors. 

- Kur jis nuėjo, kai jūs grįžote? Jis nesakė, kur eina? 

- Tas vaikinas su mumis negrįžo. Jau sakiau, kad jam su mu- 
mis buvo neįdomu. 

- Tai kada jis grįžo? 

- Nežinau, aš nesekiojau jam iš paskos. Turėjau reikalų iki kaklo. 
Regis, prieš porą dienų būta stiprios audros, mes to nelaukėme, ne- 

sitikėjome. Instrumentai nieko nerodė, o ir saulės nebuvo, todėl dabar 
ir mėginu surasti viso to priežastį, o jūs... su savo kvailystėmis. 

- Vadinasi, nematėte, kaip jis sugrįžo? | 

- Paklausykite, nesu jo auklė! Neturėjau tam laiko. Tas plevėsa 
net tinkamai apsirengti nesugebėjo. Dar būdamas apačioje supra- 
tau, kad jis suledės, todėl daviau jam megztinį. O paskui palikau at- 
virą lifto kabiną ir paaiškinau, kaip galima nusileisti Žemyn ir vėl at- 
siųsti mums liftą. Tai elementaru... Esu įsitikinęs, kad jis sušalo ir 
nusileido žemyn, po to vėl atsiuntė mums liftą. 

- Bet tiksliai jūs nežinote, ar jis sugrįžo, ir negalite pasakyti, kur 
jis dabar? 

- Nežinau. Juk sakiau, kad turiu darbo iki kaklo. Kai baigėme 
darbą, viršuje jo tikrai nebuvo. Jau temo, pradėjo snigti. Jis tikrai 
turėjo būti išėjęs. 

- O daugiau niekas nematė jo nueinant? 

- Neturiu supratimo. Klozija galbūt matė. Ji daugiau su Seldo- 
nu bendravo. Paklauskite jos, a? 

Kloziją Dorsa surado jos kambaryje. Mergina buvo ką tik išėju- 
si iš dušo. 

- Br-r-r... Pagaliau sušilau! Viršuje pasiutusiai šalta, - pareiškė 
Klozija. 

- Paklausyk, - nekantravo Dorsa, - tu matei Harį Seldoną viršuje? 

- Mačiau, - atsakė Klozija, kilstelėjusi antakius. - Jam norėjosi 
pasivaikščioti, ir mudu nuėjome drauge... Klausinėjo apie tenykštę 
augmeniją. Labai žingeidus vaikinas... Viskas jį domina. Aš pasako- 
jau, kiek galėjau, po to Legenas mane pašaukė. Liepė dirbti. Vadas 
buvo įsiutęs - visos jo prognozės subyrėjo į šipulius... 

- Pasakyk man, ar matei, kaip Haris Įėjo į lifto kabiną ir nusilei- 
do žemyn? 

- Po to kai mane pakvietė Legenas, apskritai jo nebemačiau. 
Tikriausiai jis jau seniai apačioje. Kai mes leidomės žemyn, viršu- 
je jo tikrai nebuvo. 

- Niekur jo nerandu. 

Klozija kiek sunerimo. 

- Tikrai? Jis turėtų būti kur nors netoliese. 

- O jeigu Seldonas vis dar viršuje, - nerimavo Dorsa. 

- To negali būti. Išvykdami, mes jo ieškojome. Jo ten nebuvo. 
Jis taip lengvai apsirengęs, o oras baisus. Pasakėme Seldonui, kad, 
Jeigu bus šalta, tegul mūsų nelaukia ir leidžiasi žemyn. O jis tikrai 
šalo. Kur dar galėjo dingti, jei ne nusileisti žemyn? 

- Taip, bet niekas nematė jo leidžiantis. Ar viršuje jam tikrai 
nieko neatsitiko? 

- Lyg ir ne... Bent jau, kol aš buvau šalia. Nebent tik sušalo, ir 
viskas. 

Dorsa linktelėjo ir, žiūrėdama į vieną tašką, ištarė: 

- Jei niekas nematė jo nusileidžiant, vadinasi, Seldonas iki šiol 
gali būti viršuje. Reikia pakilti ir paieškoti. 

- Bet... - Kolzija nervinosi. - Sakau tau, kad mes ieškojome. 
Buvo dar šviesu, bet to vaikino nematėme. 

- Vis tiek reikia ieškoti. 

- Taip, bet aš... tai ne mano kompetencija. Aš viso labo tik 
praktikantė, nežinau išėjimo iš kupolo kodo. Tau derėtų kreiptis į 
daktarą Legeną. 

Dorsa suvokė, jog Legeną įkalbėti bus nelengva. Ką gi, teks jį 
priversti. 

Mergina dar sykį apėjo visas vietas, kur buvo galima rasti Sel- 
doną - biblioteką, valgyklą... paskambino į jo kambarį. Niekas ne- 
atsiliepė. Tada Dorsa įkalbėjo budinčią moterį, ir ta savo raktu at- 
rakino Hario kambario duris. Kambarys buvo tuščias. Mergina 
klausinėjo apie Harį visų, su kuriais jis pastaruoju metu susipažino. 
Niekas jo nematė. 

Beliko tik įtikinti Legeną pakilti su ja į viršų. Dabar jau vėlu, 
naktis, ir Legenas, žinoma, spyriosis. Kiek laiko teks jį įkalbinėti'? 
O Haris tuo tarpu ten, viršuje. Galbūt šąla, galbūt jam gresia pavo- 
jus... 

Tuomet merginos galvoje nušvito nauja mintis. Ji prisėdo prie 
kompiuterio, pradėjo ieškoti duomenų apie dėstytojų, studentų bei 
aptarnaujančio personalo darbą. 

Greitosiomis perbėgusi pirštais per klavišus, Dorsa rado ko 
ieškojusi. 

Trys žmonės. Toli... beveik kitame krašte. Bet nieko. 

Mergina išsinuomojo nedidelį automobilį ir netrukus jau skam- 
bino į pirmojo "kliento" duris. O Dieve, kad bent vienas atidarytų 
duris. 

Jai pasisekė. Po skambučio iškart sužibo lemputė. Dorsa surin- 
ko savo identifikacinį kodą, tuo pačiu pranešė, kas ji tokia ir kur 
dirba. Durys atsidarė. Ant slenksčio stovėjo apkūnus pagyvenęs 
vyriškis. Plaukai šlapi, išsidraikę, turbūt prieš pietus maudėsi. 

- Atsiprašau, - sutrikęs nusilenkė jis. - Užklupote mane netikė- 
tai. Kuo galiu jums padėti, daktare Venabili? 

- Ar jūs seismologas Rodženas Benastra? - atgavusi kvapą iš- 
pyškino Dorsa. 

- Tas pats. 

- Turiu skubų reikalą. Man būtina pažiūrėti duomenis apie 
seisminę padėtį viršuje... per kelias pastarąsias valandas. 

- Kam jums šito? - nustebo Benastra. - Tenai viskas gerai. 
Seismografas nieko neįprasto nerodo. 

- Aš turiu galvoje ne kokį nors nukritusį meteoritą. 

- Ir aš. Tam seismografas nereikalingas. Mes registruojame 
įtrūkimus, visokias skyles, bet šiandien nieko panašaus nebuvo. 

- Prašau nuvesti mane prie seismografo ir iššifruoti jo parody- 
mus. Tai gyvybės ir mirties klausimas. 

- Bet... aš esu pakviestas pietų... 

- Kalbu rimtai. Tai iš tiesų gyvybės ir mirties klausimas. 

- Nieko nesuprantu, - sumurmėjo Benastra, bet Dorsa žiūrėjo 
į vyriškį tokiu žvilgsniu, jog šis pasidavė - nusivalė veidą, apsivilko 
marškinius. 

Jiedu beveik bėgte atskubėjo prie neaukšto statinio. Mergina, 
nieko nenutuokianti seismologijoje, paklausė: 

- Ar mes leisimės žemyn? 

- Žinoma, žemiau gyvenamosios zonos. Seismografas įtaisytas 
giliai, kad nejustų vibracijos. 

- Bet, atleiskite, kaip jūs galite iš apačios spręsti apie tai, kas 
dedasi viršuje? 

- Prie seismografo prijungta ištisa daviklių sistema. Tereikia 
viršuje nukristi bent akmenėliui, ir viskas fiksuojama. Vėjas stipriau 
papučia, mes ir tai matome. Dar... 

- Aišku, - nekantriai linktelėjo Dorsa. Ji visai neturėjo noro 
klausytis paskaitos. - Sakykite, o jei kas nors vaikšto paviršiumi, 
ar tai irgi registruojama? 

- Vaikšto? - nustebo Benastra. - Kas ten gali vaikščioti? 

- Maža kas. Pavyzdžiui, šiandien tenai dirbo grupė meteorologų. 

- Štai apie ką jūs. Jų žingsnius vargu, ar galima fiksuoti. 

- Aš manau, galima, reikia tik atidžiau įsižiūrėti... Būtent šito aš 
iš jūsų ir tikiuosi. 

Benastrai nelabai patiko įsakmios gaidelės merginos balse, bet 
jis nutylėjo. Spustelėjo pulto mygtuką, ir ekranas atgijo. 

Dešiniajame krašte sužibo ryškus taškas, nuo kurio nusidriekė 
horizontali linija į kitą kraštą. Linija lengvai virpėjo, retsykiais šok- 
telėdavo aukštyn. Dorsa žiūrėjo į ją tarsi užhipnotizuota. 

- Iš tiesų, ten viskas ramu, - patikino Benastra. - Jūs matote 

tik atmosferos slėgio pasikeitimo rezultatą... smulkus lietutis, toli- 
mas variklio gausmas. Viskas ramu. 

- Dabar. O kaip prieš keletą valandų? Prašau pasižiūrėti įrašus, 
atliktus 15:00. Turbūt turite tokius. 

Benastra įvedė komandą. Porą sekundžių ekrane vyravo cha- 
osas, po to viskas nurimo, ir vėl atsirado horizontali linija. 

- Nustačiau maksimalų jautrumą, - sumurmėjo Benastra. 

Dabar bangų keteros buvo aukštesnės ir labiau pastebimos. 

- Ką tai reiškia? - paklausė Dorsa. 

- Panele Venabili, jeigu jūs sakote, jog tuo metu viršuje buvo 
žmonės, turbūt tai užfiksuoti jų Žingsniai - jie sukėlė slėgio pasikei- 
timus. Paprastai tokius virpesius mes vadiname mažąja vibracija ir 
nesiejame jų su kokiu nors pavojumi. 

- Ar galite nustatyti, kiek tenai buvo žmonių? 

- Ne. Čia mes matome bendrą jų veiksmų rezultatą. 

- O gal šią informaciją galima išanalizuoti kompiuterio pagalba? 
Išskaidyti į atskirus komponentus? 

- Abejoju. Poveikis minimalus, o ir pašalinių garsų nemažai. 
Rezultatai gali būti netikslūs. 

- Na, gerai. Persukite... nežinau, kaip tą veiksmą įvardinti... 
Žodžiu, ar jūs galite surasti tą vietą, kai žingsniai nutilo. 

- Jei aš, kaip jūs sakote, persuksiu, gausime tiesią liniją, o iš 
abiejų jos pusių matysis rūkas. Verčiau judėkime pirmyn penkių 
minučių intervalais ir žiūrėkime juostą. 

- Puiku, judėkime! 

Jiedu įdėmiai žvelgė į ekraną. Galiausiai Benastra ištarė: 

- Štai. Matote? Štai čia viskas pasibaigė. 

Lengvai virpėdama, ekranu vėl nušliaužė horizontali linija. 

- Ir kada tai įvyko? 

- Prieš dvi valandas. Galbūt kiek anksčiau. 

- Gerai. O daugiau tenai nieko neliko? 

Benastra akivaizdžiai nervinosi. 

- Kaip aš galiu jums pasakyti? Net pati smulkiausia analizė ne- 
pajėgi atsakyti į tokį klausimą. 

Dorsa prikando lūpą. 

- Sakykite, ar jūs įtaisėte daviklį prie meteorologų bazės? Ar 
dabar jo parodymus žiūrėjote? 

- Taip. Ar norite, kad patikrinčiau kitų daviklių parodymus? 
Kiekvieno atskirai? 

- Ne. Sugrįžkime prie šito daviklio ir įdėmiai apžiūrėkime. Gal- 
būt jis ką nors parodys. Galėjo būti, jog vienas Žmogus tenai pasi- 
liko, o po to sugrįžo prie bazės. 

Benastra pakraipė galvą, sumurmėjo panosėje kažką panašaus 
į keiksmažodį. 

Ekranas vėl atgijo. Netrukus Dorsa, barbendama pirštu į liniją, 
paklausė: 

- O kas čia? 

- Nežinau, kažkoks triukšmas. 

- Ne, tai ne triukšmas... periodiškai kartojasi. Galbūt tai vieno 
žmogaus žingsniai? 

- Kodėl gi ne? Visko gali būti. 

- Labai panašu į žingsnius. Nagi, žiūrėkite! 

Dar po kurio laiko mergina paprašė: 

- Nagi, dar truputį į priekį. 

Benastra išpildė jos prašymą. 

- Ar jums neatrodo, jog virpesiai sustiprėjo? 

- Galbūt. Galima išmatuoti. 

- Nereikia. Ir taip matosi. Žingsniai artėja prie daviklio. Pasu- 
kite dar šiek tiek į priekį. Pažiūrėsime, kada jie baigsis. 

Netrukus Benastra pranešė: 

- Nutilo. Maždaug prieš dvidešimt penkias minutes. Tik neži- 
nau, ar tai žingsniai, ar dar kas nors. 

- Žinoma, žingsniai, - tvirtai patikino Dorsa. - Tenai, viršuje, 
žmogus. Kol mes čia niekais užsiimame, jis ten šąla. Paskambinki- 
te į meteorologijos fakultetą ir suraskite Dženarą Legeną. Pasaky- 
kite, jog Žmogaus gyvybė pavojuje. Taip ir pasakykite - būtina kuo 
skubiau gelbėti žmogų! 

Benastros lūpos suvirpėjo, bet jis jau seniai suprato, jog su šita 
užsispyrusia mergina beprasmiška ginčytis. 

Maždaug po trijų minučių holovizoriaus ekrane pasirodė Lege- 
no atvaizdas. Zmogus akivaizdžiai, buvo pakeltas nuo pietų stalo. 
Už apykaklės užkišta servetėlė, kurios jis nespėjo priglausti prie rie- 
baluotų lūpų. 

Ištįsęs jo veidas bylojo apie neslepiamą pasipiktinimą. 

- Kokia gyvybė? Ką visa tai reiškia? Velniai rautų, kas jūs toks? 

Čia jo žvilgsnis sustojo ties Dorsa - mergina priėjo prie Be- 
nastros, kad jos atvaizdas irgi matytųsi ekrane. 

- A-a-a! Tai vėl jūs! - suriaumojo Legenas. - Jūs galite bet ką 
išvaryti iš proto! 

- Nereikia. Aš ką tik pasikonsultavau su Rodženu Benastra, pa- 
grindiniu mūsų seismologu. Paaiškėjo štai kas. Po to kai jūs su sa- 
vo grupe nusileidote žemyn, seismografas užfiksavo žmogaus 
žingsnius. Jūs palikote ten mano globotinį, Harį Seldoną. O juk bu- 
vote už jį atsakingas. Dabar jaunuolis bus sušalęs, o galbūt jau mi- 

rė. Aš reikalauju, kad nedelsiant drauge su manim pakiltumėte į vir- 
šų. Nepamirškite pasiimti reikiamos įrangos. Jei to nepadarysite, 
susisieksiu su Universiteto saugumo tarnyba, o prireikus ir su pa- 
čiu Prezidentu. Aš vis tiek pakilsiu į viršų. Jei Hariui kas nors atsi- 
tiks, pasieksiu, kad jūs būsite nuteistas už abejingumą, nerūpestin- 
gumą, kompetencijos stoką... Žodžiu, aš jau suformuluosiu kaltini- 
mą, galite tuo neabejoti. Ir tada galėsite atsisveikinti su karjera. O 
jei jis mirė, būsite perduotas teismui už netyčinę žmogžudystę. O 
gal... už tyčinę - aš jus įspėjau, kad jam gresia pavojus. 

Dženaras pažvelgė į Benastrą. 

- Jūs tikrai aptikote... 

Dorsa neleido jam kalbėti: 

- Jis viską jau pasakė man. Daugiau neketinu to klausytis. Tai 
jūs einate ar ne? 

- O jums nekyla mintis, kad galite klysti? - pro sukąstus dantis 
ištarė Legenas. - Žinote, kaip tai vadinasi? Netikras pavojus. Irgi 
pavojingas dalykas... 

- Nepavojingesnis už žmogžudystę, - atkakliai spyrėsi Dorsa. 
- Nebijau! Aš atsakysiu už sukeltą netikrą pavojų. O jūs - už žmog- 
žudystę. Nebijote? 

Dženaras išraudo. 

- Gerai, aš eisiu. Bet jeigu paaiškės, kad jūsų studentas jau na- 
muose ir voliojasi šiltoje lovoje, tuomet žiūrėkitės... 

Visi trys tylėdami įėjo į kabiną. Legenas paliko sutrikusią žmoną 
prie pietų stalo. Benastra nenuėjo pietauti pas tą, kas jo laukė... O 
juk ten galėjo būti nuostabi dama! Dorsa irgi nespėjo pavalgyti. Visi 
jie atrodė nelaimingi, o labiausiai - Dorsa. Ji nešėsi šiltą antklodę ir 
du žibintus. 

Galiausiai kabina iškilo į paviršių. Iš pykčio grieždamas danti- 
mis, Legenas surinko šifrą. Durys atsidarė. Juos pasitiko ledinio 
vėjo gūsis. Benastra nusikeikė. Jie vilkėjo lengvais drabužiais - nie- 
kam į galvą neatėjo, kad galėtų čia ilgai užtrukti. 

- Sninga, - piktai pasakė Dorsa. 

- Ir dar šlapias sniegas, - patikslino Legenas. - Bet temperatūra 
nulinė. Tai ne mirtinas šaltis. 

- Priklauso nuo to, kiek laiko išbūsi tokioje temperatūroje, ar 
ne taip? - atšovė Dorsa. - Nemanau, kad šlapias sniegas galėtų 
žmogų šildyti. 

- Hm, - burbtelėjo Legenas. - Tai kur tas jūsų?.. - paklausė jis 
ir susigūžė, žvelgdamas į tamsą. Šviesa, sklindanti iš lifto kabinos, 
tik trukdė. 

Dorsa kreipėsi į seismologą: 

- Daktare Benastra, prašau palaikyti antklodę. O jūs, daktare 
Legenai, kiek priverkite kabinos duris, bet neužtrenkite. 

- Kabinos durys neturi saugiklio, nemanykite, kad aš išprotėjau. 

- Nežinau. Žinau tik, kad šitas duris jūs užtrenkėte iš vidaus, o 
čia liko žmogus, kuris dėl to negalėjo patekti į kupolo vidų. 

- Jei jis čia, tai parodykite man, kur tas žmogus! Kur jis? 

- Gali būti bet kur, - atrėžė Dorsa ir pakėlė aukštyn ranką su 
žibintu.. 

- Juk negalime iki begalybės jo čia ieškoti, - kalendamas dan- 
timis atsakė Benastra. 

Žibintai švietė ryškiai, ištraukdami iš tamsos sniegu padengtus 
didžiulius kupolo paviršiaus plotus. Snaigės sukosi, tarytum balti 
drugeliai, lipo prie žibintų. 

- Žingsniai vedė į čia, - pasakė mergina. - Jis ėjo link daviklio. 
Kur įtaisytas daviklis? 

- Iš kur man Žinoti? - išsišiepė Legenas. - Tai ne mano rūpestis. 

- Kur jis, daktare Benastra? 

- Aš... Aš to nežinau, - išsigando seismologas. - Niekada čia 
nesu buvęs. Daviklis įrengtas seniai, aš tada dar nedirbau. Turbūt 
galima sužinoti, pasitelkus kompiuterį, tačiau man niekada į galvą 
nešovė ieškoti tokių duomenų... Paklausykite, sušalau čia kaip šuo, 
kam aš jums viršuje reikalingas... 

- Teks truputį užtrukti, - griežtai pasakė Dorsa. - Eime su ma- 
nim. Apeisime kupolą aplinkui. 

- Tik ar daug pamatysime, - prunkštelėjo Legenas. - Šitaip 
sninga... 

- Tai jau tikrai. Jei nesnigtų, seniai būtume jį pastebėję. O da- 
bar prireiks dar keleto minučių. Bet nieko, nesuragėsime. 

Mergina buvo tvirta tarytum uola. 

Išskleidusi į šonus rankas su žibintais, ji tolo nuo įėjimo, įdėmiai 
žiūrėdama į tamsą. 

Pirmas prabilo Benastra: 

- Kas ten? - parodė jis pirštu. 

Dorsa nukreipė į tą pusę žibintą ir pasileido bėgti. Vyrai nu- 
šlepsėjo jai iš paskos. 

Seldoną jie surado maždaug už dešimties metrų nuo įėjimo, su- 
šalusį, sušlapusį. Dorsa norėjo patikrinti pulsą, tačiau, vos tik jos 
pirštai prisilietė prie jaunuolio, šis pajudėjo ir sudejavo. 

- Duokite čia antklodę, daktare Benastra! - šūktelėjo mergina. 
- Greičiau! 

Ji džiaugėsi. 

Patiesė antklodę ant sniego. 

- Dabar pakelkite jį ir atsargiai paguldykite čia. Apgaubsiu "ra- 
dinį", ir leisimės žemyn. 

Lifto kabinoje į antklodę įvyniotas kūnas pradėjo garuoti. 

Dorsa vis įsakinėjo: 

- Daktare Legenai, kai tik sugrįšime, iškart bėkite gydytojo. 
Suraskite kokį nors padoresnį ir tuojau pat atveskite. Jei daktaras 
Seldonas pasveiks, prisiekiu niekam apie tai neprasitarti. Bet tik tuo 
atveju, jei pasveiks... be jokių pasekmių. Nepamirškite... 

- Pakaks jums čia pamokslauti! - sumurmėjo Legenas. - Su- 
prantu savo kaltę ir padarysiu viską, ką galiu. Bet mano kaltė tik 
ta, kad sutikau šitą Žmogų paimti į viršų. Turėkite tai galvoje. 

Ryšulys sujudėjo, pasigirdo duslus, vos girdimas balsas. 

Benastra krūptelėjo, nes Seldono galva ilsėjosi ant jo peties. 

- Regis, šitas žmogus nori kažką pasakyti, - sutrikęs sumur- 
mėjo jis. 

- Taip, girdėjau, - linktelėjo mergina. - Jis pasakė: "Kas čia da- 
rosi?" 

Dorsa tyliai nusijuokė. Klausimas buvo toks savalaikis. 

Atsibudęs ryte, Seldonas šalia savo lovos pamatė Dorsą. Mer- 
gina sėdėjo prie staliuko, skaitė knygą ir kažką žymėjosi bloknote. 

- Tu vis dar čia, Dorsa? - paklausė Seldonas jau atsigavusiu 
balsu. 

- Juk negaliu tavęs palikti vieno, tiesa? O kitais nepasitikiu. 

- Matau tave kaskart, kai tik nubundu. Ar tu visą laiką čia sėdi? 

- Taip. Čia miegu, dirbu - visada šalia tavęs. 

- O kaip tavo studentai? 

- Kol kas mane pakeičia asistentas. 

Mergina pasilenkė, paėmė Seldono ranką. Jaunuolis sutriko. 
Dorsa pastebėjo ir paleido jo ranką. 

- Kas atsitiko, Hari? Aš taip nerimavau. 

- Dorsa, turiu prisipažinti... Pamaniau, jog tai sąmokslas, ir tu 
taip pat jame dalyvauji. 

- Koks dar sąmokslas? Tu čia apie ką? 

- Manau, jog kažkas tyčia norėjo išvilioti mane į viršų, kad at- 

sidurčiau neutralioje teritorijoje, kur mane galėtų sučiupti Imperijos 
valdžia. 

- Bet tu neišėjai iš Universiteto ribų. Trantoro teritorijoje sekto- 
riaus riba kyla iš apačios aukštyn, ir paviršiaus plotas, esantis virš 
Universiteto, taip pat jam priklauso. 

- Šit kaip! Nežinojau. Be to, tu su manim nėjai, pasakei, kad 
turi daug darbo, ir, apimtas nevilties, vienu metu pamaniau, jog ty- 
čia taip pasielgei. Prašau man atleisti. Žinau, jog tu mane išgelbėjai. 
Kiti turbūt net neprisiminė, kad toks yra šiame pasaulyje... 

- Visi užsiėmę savais reikalais, - diplomatiškai pasakė mergina. 
- Be to, jie nusprendė, kad tu vienas nusileidai žemyn. 

- Ir Klozija taip pamanė? 

- Ta praktikantė? Taip, ir ji. 

- Vis tiek negaliu atsisakyti minties apie sąmokslą. Tik, su- 
prantama, tu jame nedalyvavai. 

- Ne, Hari, aš viena dėl visko kalta. Neturėjau leisti tau pakilti į 
viršų be manęs. Privalėjau tavimi rūpintis. Aš kalta, kad tu pasiklydai. 

- Palauk, palauk, - netikėtai supyko Seldonas. - Aš nepasikly- 
dau. Kodėl taip sakai? 

- O kaip tu tai vadini? Kai visa grupė susiruošė leistis žemyn, 
tavęs ten nebuvo, o prie lifto sugrįžai jau visai sutemus. 

- Viskas buvo ne taip. Sakau, kad įtariu sąmokslą ir laikysiuosi 
savo. Paranoja manęs nekamuoja. 

- Gerai, tai kas gi atsitiko?) 

Seldonas viską papasakojo merginai. Nieko nepamiršo. Visa 
vakarykštė diena tarsi baisus košmaras liko jo atmintyje... 

Dorsa klausėsi ir vis labiau niaukėsi. 

- Neįtikėtina, - pakraipė galvą mergina. - Sraigtasparnis? Ar tu 
įsitikinęs? 

- Žinoma. Negi manai, jog man prasidėjo haliucinacijos? 

- Bet Imperijos valdžia vis tiek neturėjo teisės tavęs areštuoti 
ten, viršuje. Tai būtų grubus Universiteto teisių pažeidimas. 

- Gerai. Iš kur tada tas sraigtasparnis? 

- Nežinau. Be reikalo nepakilau su tavim į viršų. Galbūt viskas 
dar blogiau, nei tu manai. Žmoglis bus manimi nepatenkintas. 

- Tai nesakykime jam, - pasiūlė Seldonas. - Juk viskas baigėsi 
gerai. 

- Teks papasakoti, - liūdnai ištarė Dorsa. - Abejoju, ar tikrai 
viskas jau pasibaigė. | ; 

Vakare apsilankė Legenas. Toks sutrikęs, jautėsi nejaukiai, vis 
žvalgėsi tai į Dorsą, tai į Seldoną. Šiedu tylėjo. 

Galiausiai jis kreipėsi į Seldoną: 

- Štai... atėjau sužinoti, kaip jaučiatės. 

- Puikiai, - atsakė Seldonas. - Tik vis norisi miego. Daktarė 
Venabili sako, jog man teks dar porą dienų pasivolioti lovoje. Jei 
atvirai - aš neprieštarauju. 

Legenas giliai įkvėpė, garsiai išpūtė orą ir prakalbo, tarsi 
spausdamas iš savęs žodžius: 

- Aš neilgam. Suprantu, kad jums reikalinga ramybė. Tik noriu 
pasakyti, jog apgailestauju... Neturėjau tikėtis, kad jūs vienas nusi- 
leisite žemyn. Esate naujokas, todėl turėjau atidžiau jus stebėti. Juk 
būtent aš jus pasiėmiau. Tikiuosi, man atleisite... Tai tiek norėjau 
pasakyti. 

Seldonas nusižiovavo, delnu prisidengė burną. 

- Dėl Dievo... Nereikia šitaip sielotis, juk viskas baigėsi gerai, 
aš nepykstu ant jūsų. Neprisiimkite sau visos kaltės. Aš neturėjau 
atsiskirti nuo grupės, į tą įvykį galima pažvelgti... 

Dorsa neleido jam baigti minties: 

- Viskas, Hari. Užteks taukšti niekus. Pailsėk. Be to, turiu dak- 
taro Legeno kai ko paklausti, kol jis dar neišėjo. Daktare Legenai, 
visų pirma noriu pasakyti, jog puikiai suprantu jūsų nerimą dėl šio 
nemalonaus įvykio pasekmių. Tačiau aš jums jau pažadėjau, kad 
niekam apie tai neprasitarsiu, jei daktaras Seldonas pasveiks. O jis 
pasveiko, todėl galite nesijaudinti. Kol kas... Dar turiu jums klausi- 
mą ir tikiuosi tiesaus atsakymo. 

- Pamėginsiu, daktare Venabili, - burbtelėjo Legenas. 

- Ar būdamas viršuje nepastebėjote nieko įtartino? 

- Žinoma, pastebėjau, kam dar klausiate. Aš ten pamečiau dak- 
tarą Seldoną ir ką tik jo atsiprašiau. 

- Kalbu ne apie tai. Ar daugiau nieko neįprasto neatsitiko? 

- Absoliučiai nieko. 

Dorsa pažvelgė į Seldoną. Tas suraukė antakius. Jam atrodė, 
jog mergina nori jį patikrinti. Nejaugi Dorsa mano, kad jam pasivai- 
deno? Haris jau ketino pasiginčyti, bet ji davė ženklą tylėti. Ir jau- 
nuolis nutilo. Turbūt todėl, kad nenorėjo Dorsai prieštarauti? Ir dar 
- labai norėjosi miego. Jis iš visos širdies tikėjosi, jog Legenas ne- 
užsibus. 

- Jūs įsitikinęs? - neatlyžo mergina. - Ar tikrai niekas netrukdė 
jūsų stebėjimams? 

- Ne, jau sakiau... Tiesa, virš mūsų praskrido sraigtasparnis. 

- Ar tai jus nustebino? 

- Visai ne. 

- Kodėl gi? 

- Paklausykite, tai jau primena apklausą, daktare Venabili. Ir 
man visai nepatinka. 

- Užjaučiu, bet mano klausimai tiesiogiai susieti su tuo, kas 
nutiko Seldonui. Gali būti, jog viskas daug rimčiau, negu man pa- 
sirodė iš pradžių. 

- Kuria prasme? - piktai paklausė Legenas. - Ketinate ir toliau 
mane egzaminuoti, reikalauti kažkokių kvailų pasiaiškinimų. Turė- 
kite galvoje, kad galiu ir atsisakyti. 

- Abejoju, ar jums pavyks... Iš pradžių pasakykite, kodėl ma- 
note, jog sraigtasparnio pasirodymas nekėlė jokio pavojaus? 

- Todėl, mieloji panele, kad daugelis Trantoro meteorologijos 
stočių turi savo sraigtasparnius, kurių pagalba stebi viršutinius at- 
mosferos sluoksnius, debesis... Gaila, kad mūsų stotis neturi skrai- 
dymo aparato. 

- Ir kodėl gi? Būtų taip patogu. 

- Žinoma. Tik mes nerungtyniaujame tarpusavyje, neturime 
vieni nuo kitų paslapčių. Keičiamės duomenimis. Tuos pinigus, už 
kuriuos galėjome įsigyti sraigtasparnį, panaudojome kitoms reik- 
mėms - pavyzdžiui, įsigijome refraktometrus... Tokie štai reikalai. 
Mokslininkai laikosi vieni kitų. Tikiuosi, jūs tai žinote, - pridūrė Le- 
genas. 

- Žinau, - pasakė Dorsa. - Bet vis tiek... ar nekeista, kad kaž- 
kieno sraigtasparnis suka ratus virš jūsų bazės kaip tik tą dieną, kai 
jūs ketinote atlikti stebėjimus? 

- Nieko keisto. Mes neslėpėme, jog ketiname vykti į bazę. Ir 
nėra ko stebėtis, jei meteorologai iš kitos stoties taip pat nusprendė 
surengti stebėjimus. Juk įdomu po to sulyginti gautus rezultatus. 

- Vadinasi, jie ten kažką matavo? - paklausė Seldonas. Jis atro- 
dė mieguistas. 

- Žinoma, - atsakė Legenas. - Ką dar jie galėjo daryti? 

Dorsa pradėjo lapsėti akimis - taip ji visada elgdavosi, norėda- 
ma surasti tinkamus žodžius. 

- Galbūt. O kokiai bazei priklauso tas sraigtasparnis? 

Legenas papurtė galvą: 

- Iš kur man žinoti, daktare Venabili? 

- Pamaniau, jog skraidymo aparatai turi kažkokius skiriamuo- 
sius ženklus, nurodančius, iš kokios jie bazės. 

- Taip ir yra, tik aš į juos nežiūrėjau. Darbo buvo per akis. Gau- 
sime informaciją, ir paaiškės, kieno buvo tas sraigtasparnis. 

- O jeigu negausite? 

- Tada leisiu sau pagalvoti, jog sugedo jų prietaisai. Taip retsy- 
kiais būna... pasitaiko visaip. 

Legenas nervingai lankstė pirštus. Galiausiai sugniaužė dešinį 
kumštį ir paklausė: 

- Na, viskas? 

- Vieną minutę. O kaip jūs manote, iš kur galėjo atskristi tas 
sraigtasparnis? 

- Iš bet kurios bazės. Per dieną mus gali pasiekti skraidymo 
aparatas iš bet kurio planetos taško. 

- Ir vis dėlto, kaip jūs manote, iš kur jis galėjo būti? 

- Sunku pasakyti... Gestelonija, Setčemas, Zigoretas, Šiaurės 
Damianas... Didžiausia tikimybė, jog iš šitų keturių sektorių, bet 
negalima atmesti ir kitų... 

- Tada dar vienas klausimas. Paskutinis. Ar jūs niekam netyčia 
neprasitarėte, kad daktaras Seldonas kils į viršų drauge su jumis? 

Legenas nuoširdžiai nustebo. Vėliau jo veide pasirodė įtarumas. 

- Sąrašo aš niekada nepateikiu. Kam tai įdomu? 

- Tiek to, - atsiduso Dorsa. - Vadinasi, daktaras Seldonas pa- 
matė kažkokį sraigtasparnį ir be reikalo išsigando. Ir nežinia kodėl 
tas nelemtas skraidantis aparatas vis nedavė jam ramybės. Jis puo- 
lė bėgti, pasiklydo, nesiryžo sugrįžti atgal... Galbūt bijojo ar nega- 
lėjo. Ryžosi sugrįžti tik tada, kai visai sutemo, tačiau tamsoje nega- 
lėjo surasti bazės. Už tai jūsų negalima kaltinti, todėl pamirškime šį 
nesusipratimą - ir jūs, ir aš. Sutarta? 

- Sutarta, - linktelėjo Legenas. - Iki pasimatymo. 

Jis apsisuko ir išėjo iš kambario. 

Kai užsidarė durys, Dorsa atsargiai nutraukė nuo Seldono kojų 
šlepetes, užklojo jį antklode. Jis miegojo - kietai ir vaikiškai nerū- 
pestingai. 

O Dorsa atsisėdo prie darbo stalo ir susimąstė. Ar Legenas sa- 
kė teisybę? Kaip galima tai patikrinti? 

7 skyrius 
MIKOGENAS 


MIKOGENAS - tai senovinio Trantoro sektorius... Beviltiškai 
atsilikęs nuo gyvenimo, jis maudėsi savo legendinės praeities šlo- 
vės spinduliuose ir nesuvaidino ryškaus vaidmens planetos istori- 
joje. Jo saviizoliacija pasiekė tokio lygmens... 


GALAKTIKOS ENCIKLOPEDIJA 

Atsibudęs Seldonas šalia savęs pamatė žmogų, kuris susirūpi- 
nęs jį apžiūrinėjo. Matematikas pamirksėjo, pasitrynė akis ir nuste- 
bęs sumurmėjo: 

- Žmoglis... 

Svečias nusišypsojo. 

- Nepamiršai? 

- Ne. Nors mudu matėmės prieš du mėnesius. Vadinasi, tavęs 
nesuėmė ir nieko blogo tau neatsitiko... 

- Kaip matai, aš čia. Gyvas ir sveikas, nors... - jis žvilgtelėjo į 
Dorsą, - atvykti čia man nebuvo lengva. 

- Džiaugiuosi tave matydamas! - linksmai nusišypsojo Seldo- 
nas. - Neprieštarausi, jeigu... - jis parodė link vonios. 

- Daryk viską, ko tau reikia. Prauskis, pusryčiauk. 

Pusryčiavo Seldonas vienas. Žmoglis su Dorsa sėdėjo tylėda- 
mi. Četeris tingiai žiūrėjo bibliofilmą, Dorsa kurį laiką buvo susirū- 
pinusi savo nagais, po to ištraukė nešiojamą kompiuterį ir pradėjo 
kažką rašyti. 

Seldonas žvalgėsi į bičiulius, nesiryždamas pradėti pokalbį. Gal 
Trantore draudžiama kalbėtis su ligoniu? Nors, jei atvirai, jis jautėsi 
neblogai, bet draugai to nesuprato. 

Tik po to kai Haris nurijo paskutinį kąsnį ir užgėrė stikline pie- 
no (prie pieno jis jau spėjo priprasti ir jo skonis neatrodė toks ne- 
malonus), Žmoglis pagaliau prabilo: 

- Na, kaip jautiesi, Seldonai? 

- Puikiai. Norėjau pasakyti, kad galiu laisvai judėti. 

- Malonu girdėti, - sausai atsakė Četeris. - Aš pykstu ant Dor- 
sos, kad ji leido... 

- Ne, ne, - susiraukė Seldonas. - Ji čia niekuo dėta. Aš pats pa- 
norau pakilti į viršų. 

- Neabejoju, kad ji turėjo kilti drauge su tavim. 

- Aš jos paprašiau to nedaryti. 

- Hari, tai netiesa, - įsiterpė mergina. - Neteisink manęs. 

- Gerai, neteisinsiu, - mostelėjo galva Haris. - Žmogli, neturė- 
tum pamiršti, jog būtent Dorsa mane surado ir išgelbėjo. 

- Liaukis, Hari, - vėl įsiterpė Dorsa. - Četeris teisus. Neturėjau 
tau leisti išeiti iš Universiteto be manęs. 

- Tiek to, - pasakė Četeris. - Kas buvo - pražuvo. Pamirškim. 
Verčiau pakalbėkime apie tai, kas atsitiko viršuje, Seldonai. 

- O... ar čia saugu? - suabejojo Seldonas, baimingai apsižvalgęs. 

- Dorsa viskuo pasirūpino, - šyptelėjo Žmoglis. - Tavo kamba- 
rys apgaubtas atspindinčiu lauku. Esu įsitikinęs, jog nė vienas Im- 
perijos agentas, jei tokie klaidžioja po Universitetą, negalės išgirs- 
ti, apie ką mes kalbamės. O tu, Seldonai, įtarus. 

- Patikėk, iš prigimties toks nesu. Pripūtei man arabų tame par- 
ke, o ir po to... Tu turi įtaigos talentą, Ceteri. Demerzelis man kiek- 
viename šešėlyje vaidenasi. 

- Kartais man atrodo, kad jis - tai aš, - burbtelėjo Žmoglis. 

- Nemanau, - papurtė galvą Seldonas. - Aš jį atpažinčiau... O 
koks jis, Žmogli? 

- Nesvarbu. Tu vis tiek jo nepamatysi, jei tik jam pačiam nekils 
noras su tavim susitikti. Pasikalbėkime verčiau apie tą sraigtasparnį. 

- Jau sakiau, kad tu man įdiegei tą baimę. Vos tik pamačiau 
skraidantį objektą, iškart pagalvojau, kad manęs ieško. Kilo mintis, 
Jog be reikalo išėjau iš Universiteto teritorijos, kad buvau tyčia įvi- 
liotas į tą giraitę - taip Demerzeliui būtų lengviau mane sučiupti. 

- Bet Legenas tvirtina... - pertraukė jį Dorsa. 

- Beje, - prisiminė Seldonas. - Ar jis vakar nebuvo užėjęs'? 

- Buvo. Nejaugi neatsimeni? 

- Prisimenu. Tarsi pro rūką. Buvau silpnas, galvoje viskas py- 
nėsi ir norėjau miego. 

- Tai štai. Jis pasakė, jog tas sraigtasparnis - tai skraidantis 
aparatas iš meteorologų stoties. Ir visai nepavojingas. 

- Ką? - sušuko Seldonas. - Netikiu! 

- Todėl ir išsiaiškinsime, - pasakė Žmoglis. - Visų pirma atsa- 
kyk, kodėl tu netiki? Kuo ypatingas buvo tas sraigtasparnis, kad tu 
jame įžvelgei pavojų? O gal dėl visko kaltas tik tavo įtarumas? 

Seldonas susimąstė, prikando lūpą. 

- Buvo! - pagaliau linktelėjo matematikas. - Pilotai elgėsi įtarti- 
nai. Kabina staiga išnirdavo iš už debesų, tarsi tie, kas joje sėdėjo, 

kažko ieškotų. Po to sraigtasparnis skrisdavo į kitą vietą... ir vėl 
viskas kartodavosi iš naujo. Visą laiką. Susidarė įspūdis, jog įgula 
įdėmiai žvalgo paviršių, ieškodama manęs. 

- Gal tu viską hiperbolizuoji, Hari? - pasakė Četeris. - Gal tai 
tikrai pats paprasčiausias meteorologų skraidantis aparatas. O ir pi- 
lotų veiksmai, kaip tu papasakojai, man nekelia jokių įtarimų. 

- O man taip neatrodo, - nesutiko Seldonas. 

- Žinoma. Bet juk tikslių duomenų mes neturime. Tavo įtarimai 
- tai tik prielaidos. Beje, Legeno mintis, jog sraigtasparnis priklauso 
meteorologams, taip pat nepagrįsta faktais. 

- Nė už ką nepatikėsiu, - suraukė antakius Seldonas, - kad čia 
viskas taip nekalta. 

- Na, gerai, - pasakė Četeris, sukryžiavęs ant krūtinės rankas. 
- Panagrinėkime patį blogiausią variantą: sraigtasparnis medžiojo 
tave. Iš kur jį pasiuntęs žmogus galėjo žinoti, jog būtent tuo metu 
tu būsi viršuje? 

Čia vėl įsiterpė Dorsa: 

- Klausiau Legeno, ar jis nepaskelbė informacijos apie tai, jog 
su grupe kyla Seldonas. Mano klausimas jį šokiravo. Jis patikino, 
jog nebuvo jokio pranešimo. Ir aš tuo patikėjau. 

- O be reikalo. Nereikia taip lengvai juo tikėti, - patarė Žmoglis. 
- Jis bet kuriuo atveju išsigintų. Verčiau susimąstykime apie tai, 
kodėl jis taip lengvai sutiko paimti Seldoną į viršų. Be jokių priešta- 
ravimų. Nelabai panašu į Legeną. 

Dorsa kilstelėjo antakius. 

- Na, žinote, šitaip jam galima viską suversti. Išeitų, kad būtent 
Legenas viską ir organizavo. Galbūt jis gavo atitinkamą įsakymą. 
Kapstant dar giliau, galima pateikti prielaidą, jog Legenas įsakė jau- 
nai praktikantei Klozijai, kad ta užkalbėtų Hariui dantis ir nuvestų jį 
toliau nuo visos grupės. Štai jums ir paaiškinimas, kodėl Legenas 
ramia širdimi nusileido liftu žemyn, nesukdamas sau galvos dėl Ha- 
rio. Ir pasiteisinimą jis turėjo: juk smulkiai išaiškino jaunuoliui, kaip 
galima savarankiškai nusileisti žemyn. Ir jo atkaklus nenoras dar 
kartą pakilti į paviršių ir ieškoti "pražuvėlio" taip pat suprantamas: 
kam ieškoti to, kas jau seniai turėjo būti sučiuptas? 

Žmoglis įdėmiai išklausė, linktelėjo ir pasakė: 

- Puikiai išdėstytas kaltinimas, bet neskubėkime. Juk galų gale 
jis sutiko vėl drauge su tavim pakilti į viršų. Ar ne taip, Dorsa? 

- Sutiko tik todėl, kad pasakiau, jog buvo užfiksuoti Žingsniai. 
O seismologas patvirtino. 

- Gerai. Sakykite, ar Legenas buvo šokiruotas, kai jūs suradote 
Seldoną? Ar jis elgėsi kaip Žmogus, suradęs tą, kuris dėl jo kaltės 

pateko į didžiulę bėdą? Ar jo elgesyje negalima buvo įžvelgti klau- 
simo: "Kaip galėjo atsitikti, kad jo nepagavo?" 

Dorsa kiek pagalvojo ir atsakė: 

- Jis, žinoma, buvo susijaudinęs, bet tame nematau nieko keis- 
to - įprastinė reakcija. Man regis, kiekvienas juo dėtas panašiai re- 
aguotų. 

- Suprantu, tokius subtilius dalykus nelengva pastebėti. 

Staiga Seldonas, iki tol ramiai stebėjęs bičiulius, papurtė galvą 
ir pasakė: 

- Nemanau, kad Legenas kaltas. 

Četeris įdėmiai pažvelgė į jį. 

- Kodėl? 

- Pirma, iš pradžių jis nenorėjo sutikti, kad aš kilčiau į viršų. Jį 
teko visą dieną įkalbinėti. Man regis, jis sutiko tik todėl, kad aš įti- 
kinau esantis puikus matematikas ir pažadėjau jam padėti sukurti 
meteorologinę koncepciją. Pakilimas į viršų - tai mano idėja. Jei Le- 
genas būtų gavęs įsakymą ištraukti mane iš Universiteto, vargu ar 
būtų taip spyriojęsis. 

- Nejaugi jam tavęs reikėjo tik kaip matematiko? Ar judu apta- 
rinėjote kokias nors matematikos smulkmenas? Ar jis mėgino tau 
išdėstyti savo koncepciją? 

- Ne, - atsakė Seldonas. - Nemėgino. Užsiminė, kad vėliau no- 
rėsiantis apie tai su manim pasikalbėti. O ten, viršuje, jis tik krapš- 
tėsi prie savo prietaisų. Kiek supratau, Legenas buvo įsitikinęs, jog 
instrumentai jį suklaidino ir dėl to visai pasiuto. Žodžiu, aš jam net 
nerūpėjau. O dėl tos merginos, Klozijos, kurį mane nusivedė toliau 
nuo kitų... Ne, kai dabar pradedu viską prisiminti, nemanau, kad ji 
sąmoningai, piktybiškai taip pasielgė. Aš pats kaltas. Mane sudomi- 
no augmenija, ir pats nepajutau, kaip nusivedžiau ją toliau nuo gru- 
pės. Vargu, ar jos veiksmams vadovavo Legenas: juk jis pašaukė 
merginą, kai dar buvo šviesu. O aš pats nukėblinau toliau į giraitę. 

- Ir vis dėlto, - nenorėjo pasiduoti Žmoglis, - jei tas sraigtas- 
parnis šnipinėjo tave, tie, kas jame skrido, tikrai žinojo, jog tu ten 
esi. Kas jiems galėjo suteikti tokią informaciją, jei ne Legenas? 

- Aš įtariu visai kitą žmogų, - pasakė Seldonas. - Jauną psicho- 
logą vardu Randa Lisungas. 

- Randa? - sušuko Dorsa. - To negali būti! Puikiai jį pažįstu. 
Tas Žmogus negalėtų dirbti Imperatoriaus naudai. Jis iki kaulų 
smegenų Imperijos priešininkas. 

- Turbūt apsimeta, - pastebėjo Seldonas. - Jei jis Imperijos 
agentas, tuomet tai pats geriausias sprendimas. 

- Liaukis, - nerimo Dorsa. - Tai mielas, geraširdis, švelnus žmo- 
gus... be jokių gudrybių. Esu įsitikinusi, jog agentai visai kitokie. 

- Būtent jis man papasakojo apie meteorologų projektą, jis man 
rekomendavo pakilti į viršų, jis įkalbėjo Legeną pasiimti mane drau- 
ge, papasakojęs jam, koks aš neprilygstamas matematikas. Įdomu, 
kodėl jis taip nėrėsi iš kailio? 

- Manau, dėl tavęs, Hari. Turbūt nusprendė, kad tau bus pra- 
vartu susipažinti su meteorologija, galbūt tikėjosi, jog tai tau padės 
susidoroti su psichoistorija. Argi ne taip? 

- Perjunkim kanalą, - pasakė Četeris. - Nuo tos akimirkos, kai 
Randa pirmą sykį tau papasakojo apie meteorologinį projektą, pra- 
ėjo nemažai laiko. Tik po to tu pakilai į viršų. Randa neturėjo prie- 
žasties laikyti liežuvį už dantų. Ypač, jei jis toks mielas ir mėgstan- 
tis bendrauti... 

- Žinoma toks! - neištvėrė Dorsa. 

- „„tai niekas jam netrukdė išplepėti apie viską savo draugams. 
Tada mes neturime jokios galimybės sužinoti, kas būtent atliko in- 
formatoriaus vaidmenį. O tas faktas, jog Randa nusiteikęs prieš 
Imperiją, dar nieko nesako - jis vis tiek gali būti agentas. Tik neži- 
nia kieno naudai jis dirba? Kieno jis agentas? 

Seldonas ne juokais nustebo: 

- O kam jis dar gali tarnauti, jei ne Imperijai? Manau, jis gali 
būti reikalingas tiktai Demerzeliui. 

- Tu tiesiog nesupranti, kokia sudėtinga Trantoro politika, Seldonai. 

Atsisukęs į Dorsą, Četeris paprašė: 

- Būk maloni, primink man, kokius sektorius paminėjo Lege- 
nas, kai tu paklausei apie sraigtasparnį. 

- Gesteloniją, Setčemą, Zigoretą ir Šiaurės Damianą. 

- Na, otu, - kreipėsi Žmoglis į Seldoną, - jokių skiriamųjų žen- 
klų ant skraidymo aparato nepastebėjai'? 

Seldonas pasirengė audringai tiradai. Ketino pasakyti, kad 
sraigtasparnis slėpėsi už debesų, kad jam pačiam tuo metu rūpėjo 
ne skiriamieji ženklai, kad jis galvojo tik apie Demerzelį ir apie tai, 
kaip ir kur jam geriau pasislėpti... Bet jaunuolis nieko šito nepasa- 
kė, nusprendė, jog Žmoglis ir pats žino. 

- Ne, nepastebėjau, - ramiai ištarė jis. 

- Bet jeigu sraigtasparnis iš tiesų jį medžiojo, skiriamieji ženklai 
galėjo būti uždažyti, ar ne? - išsakė nuomonę Dorsa. 

- Teisinga prielaida, - pripažino Četeris. - Racionali. Tačiau ra- 
cionalumas ne visada atneša sėkmę. Kol kas mums belieka tik spė- 
lioti. Aš manau, jog tai Setčemas. 

- Nesupratau, - susiraukė Seldonas. 

- Tai toks labai specifinis sektorius. Jau tris tūkstantmečius jį 
valdo merų dinastija. Prieš kokius penkis šimtus metų Imperato- 
riaus soste pasėdėjo du Imperatoriai ir viena Imperatorė iš Setče- 
mų Namų. Bet nieko reikšmingo jie nepadarė. Bet Setčemo merai 
nepamiršo savo šlovingos praeities. Jie laikėsi neutralios pozicijos. 
Įsiliepsnojus pilietiniam karui, jie stengėsi, kad neramumai užtruktų 
kiek galima ilgiau, ir kovojančios pusės būtų priverstos ieškoti Set- 
čemo pagalbos... Jie lig šiolei nenuleidžia rankų. Dabartinis Setče- 
mo meras labai įtakingas. Jis jau senas, tačiau turi didelių ambicijų. 
Ir jei kas nors atsitiks Kleonui, meras būtinai pasivaržys su Kleono 
sūnumi dėl Imperatoriaus sosto. Berniukas dar mažas, todėl senis 
gali tikėtis Galaktikos palaikymo. Jeigu Setčemo meras išgirdo apie 
tave, visai galimas daiktas, kad jam kilo noras padaryti tave Rūmų 
pranašautoju. Viskas susidėlioja į vietas: jie pasiunčia Kleoną ir aną 
pasaulį, tu išpranašauji neišvengiamą Setčemo dinastijos klestėjimą 
ir taiką... tūkstančiui metų. O kai Setčemas atsisės į sostą, tu būsi 
nebereikalingas. Ir tave palaidos šalia Kleono. 

Seldonas susiraukė, patylėjo. 

- Bet juk mes negalime tvirtinti, kad tas sraigtasparnis atskrido 
būtent iš Setčemo? 

- Negalim. Mes nieko tiksliai nežinome. Bet gandai apie tavo 
psichoistoriją bei jos neribotas galimybes paplito po Trantorą - aš 
tą tikrai Žinau, - todėl akivaizdu, jog atsiras vis daugiau norinčių 
pasinaudoti tavo gebėjimais savo naudai. 

- Ir ką gi mums daryti? - paklausė Dorsa. 

- Tai bent klausimas, - linktelėjo Ceteris. Kiek pasvarstęs, jis 
tęsė: - Nereikėjo čia atvažiuoti. Nesunku suprasti, jog profesorius 
pirmiausia slėpsis Universitete. Juolab kad Stilingo Universitetas 
garsėja kaip nepriklausomas. Esu tvirtai įsitikinęs, jog kuo greičiau 
- būtų gerai jau šiandien - Seldoną reikia perkelti į kitą vietą. Tik 
klausimas... 

- Kas dar"? - suraukė antakius Seldonas. 

- Aš nežinau kur. 

- Galima kompiuteryje surasti katalogą ir pasirinkti vietą. 

- Irgi mat sugalvojo! - prunkštelėjo Četeris. - Šitaip galima pa- 
tekti į dar labiau pavojingą vietą. Netinka. Reikia kažką sugalvoti. 

Praėjo pusryčių metas, o trijulė vis dar sėdėjo Seldono kamba- 
ryje. Haris kalbėjosi su Dorsa apie bet ką, o Zmoglis tylėjo, pasken- 

dęs savo mintyse. Sėdėjo įsitempęs it styga, valgė nedaug, buvo 
niūrus, atrodė pasenęs dešimčia metų. 

"Turbūt prisimena Trantoro geografiją, - nusprendė Seldonas. 
- Ir ieško tinkamos vietos. Regis, jam nelengva". 

Iš tiesų Seldono gimtasis Helikonas nebuvo toks jau mažytis. 
Čia yra net vandenynas, tik kiek mažesnis, negu Trantore. Bet jeigu 
Trantore žmonės gyveno, tarsi viename milžiniškame mieste, Heliko- 
ne galima surasti vos keletą miestų. Administracinių apskričių čia 
vos dvidešimt, kai Trantore - maždaug aštuoni šimtai, ir kiekviena jų 
dar skirstoma į smulkesnius teritorinius vienetus. 

Galiausiai Seldonas neištvėrė: 

- Paklausyk, Žmogli, turiu idėją. Iš visų norinčių manimi pasi- 
naudoti išsirinkime patį geriausią. Aš atsiduodu į jo rankas, ir jis ma- 
nimi rūpinsis ir apsaugos. 

Četeris pažvelgė į jį ir visai rimtai atsakė: 

- Žinau tokį žmogų. Galima pasakyti, jog jis... beveik geras. 
Tu ir esi pas jį. 

- Seldonas šyptelėjo: 

- Ketini varžytis su Galaktikos Imperatoriumi ir Setčemo meru? 

- Kam to reikia? Tuščias laiko švaistymas. Jiems tu reikalingas 
tik tam, kad padėtum dar aukščiau pakilti virš kitų, o aš tokių am- 
bicijų neturiu. Mano noras - padėti Galaktikai. 

- Įtariu, - pasakė Seldonas, - jog kiekvienas iš tavo varžovų ly- 
giai taip pat imtų prisiekinėti, kad stengiasi tik dėl Galaktikos. 

- Šimtas procentų, - linktelėjo Žmoglis, - bet kol kas tu turėjai 
galimybę. susipažinti tik su vienu iš jų - su Imperatoriumi. Prisi- 
mink, ko jis iš tavęs norėjo. Aš juk panašių dalykų iš tavęs nereika- 
lauju. Tik prašau, kad užbaigtum metodinius psichoistorijos aspek- 
tus ir galėtum pateikti matematiškai pagrįstas prognozes. 

- Aha. Tik tiek, - liūdnai šyptelėjo Seldonas. 

- Tiesa, leisk paklausti, kaip tau sekasi šioje srityje? Ar jau ga- 
lima pasidžiaugti pasiekimais? 

Seldonas buvo pasirengęs kvatoti iki sąmonės netekimo arba 
paleisti visą seriją keiksmažodžių, tačiau susitvardė, kiek patylėjo ir 
ramiai paklausė: 

- Pasiekimai? Gal juokauji? Per tokį trumpą laiką? Tepraėjo vos 
du mėnesiai! Žmogli, tam nepakaks viso mano gyvenimo. Ir ne tik 
mano. Dar koks tuzinas matematikų lies prakaitą po manęs... ir 
nieko nepasieks. 

- Neturėjau galvoje ko nors išbaigto. Tu vis tvirtini, jog psi- 
choistoriją pritaikyti galima, bet tai neįgyvendinama. Todėl ir klau- 

siu - ar kartais nesužibo bent menka vilties kibirkštėlė? Galbūt sva- 
Jonė dabar tau atrodo įgyvendinama? 

- Deja, neatrodo. 

- Atleiskite, - įsiterpė Dorsa. - Aš, žinoma, ne matematikė, to- 
dėl ir mano klausimas kvailas. Kaip tai suprasti: įmanomas, bet ne- 
įgyvendinamas? Tu, Hari, pasakojai, jog teoriškai turi galimybę as- 
meniškai susipažinti ir paspausti rankas visiems Galaktikos gyven- 
tojams, tačiau praktiškai tai neįgyvendinama, nes tam nepakaks vi- 
so tavo gyvenimo... Leisk paklausti, kuo čia dėta psichoistorija? 

Seldonas nustebęs pažvelgė į merginą. 

- Tu tikrai nori, kad paaiškinčiau? 

- Taip! - Ji krestelėjo galvą, ir garbanos išsisklaidė. 

- Ir aš norėčiau paklausyti, - pasakė Četeris. 

- Be matematinių smulkmenų? - gudriai šyptelėjo Seldonas. 

- Jei tai įmanoma, - paprašė Žmoglis. 

- Taip... - Seldonas susimąstė, galvodamas, nuo ko pradėti. - 
Gerai. Tarkim, jūs nusprendėte kokiu nors aspektu ištyrinėti Visatą. 
Būtų naudinga supaprastinti užduotį ir apsistoti ties tais bruožais bei 
savybėmis, kurie svarbūs bendram suvokimui. Jei, tarkim, jūs nu- 
sprendėte išsiaiškinti, kaip krenta daiktas, nėra prasmės gilintis, ar 
tai senas ar naujas daiktas, neverta domėtis jo spalva ar kvapu. To- 
kias charakteristikas jūs atmetate, kad dar labiau neapsunkintumėte 
užduoties. Panašų supaprastinimą galima pavadinti modeliu ir nau- 
dotis juo arba kompiuterio ekrane, arba išvesti matematinę formulę. 
Štai kad ir pati paprasčiausia gravitacijos... 

- Hari, tu pažadėjai! - pertraukė jo mintį Dorsa. - Sakei, kad 
nebus jokių matematikos smulkmenų. Ir nesislėpk po tokio tipo 
žodžiais, kaip "pats paprasčiausias". 

- Ne! Pavadinęs šią teoriją paprasčiausia, turėjau galvoje, kad ji 
labai sena ir atsirado maždaug tuo pat metu, kai atsirado ugnis... 
arba ratas. Tačiau gravitacinės teorijos formulės talpina savyje pla- 
netų sistemų judėjimo principų, dvilypių žvaigždžių aprašymus, at- 
skleidžia potvynių priežastis... Šių lygčių pagalba galima netgi su- 
kurti vizualų planetos sukimosi aplink šviesulį modelį ar žvaigždžių 
porų judėjimą - dvimačiame ekrane. Kiek sudėtingesnes sąsajas ga- 
lima atsekti trimatės hologramos pagalba. Tokie supaprastinti mo- 
deliai kartais padeda geriau suvokti reiškinio esmę. Be gravitacinių 
formulių mūsų žinios apie planetų judėjimą bei dangaus mechaniką 
būtų labai ribotos. 

Po to atsiranda noras bei poreikis daugiau sužinoti apie kažko- 
kį reiškinį, o gal ir pats reiškinys tampa sudėtingesnis, ir mums pri- 
reikia vis sudėtingesnių lygčių, vis išradingesnio programavimo... 


105 


Todėl kompiuterinis modelis tampa vis sudėtingesnis ir sunkiau 
suprantamas. 

- O ar negalima sukurti modelio modelį? - pasidomėjo Žmoglis. 
- Gal taip būtų paprasčiau? 

- Tokiu atveju neišvengiamai teks atmesti kai kurias reiškinio 
charakteristikas, ir jūsų modelis taps beprasmiškas. MGM - tai yra 
minimaliai galimas modeliavimas - apauga detalėmis kur kas grei- 
čiau, nei pats tyrinėjamas reiškinys. Prieš daug tūkstantmečių buvo 
įrodyta, jog norint sumodeliuoti Visatą, reikalingas modelis, kurio 
matmenys būtų ne mažesni už pačią Visatą. Tai reiškia, jog vientisą 
Visatos vaizdą galima gauti, tik tyrinėjant pačią Visatą. Buvo taip 
pat įrodyta, jog, suskirsčius Visatą dalimis ir nagrinėjant atskirai 
kiekvieną jų, o po to sudėjus tarsi kubiukus, paaiškėja, jog tokių mi- 
niatiūrinių modelių nesuskaičiuojama galybė. Todėl, norint suprasti 
Visatą, prireiks labai daug laiko. Štai dar vienas pavyzdys, jog ne- 
įmanoma aprėpti neaprėpiamo. 

- Aišku... - atsakė Dorsa. 

- Taigi, mes žinome, jog kai kuriuos nesudėtingus dalykus 
lengva modeliuoti, tačiau kuo jie sudėtingesni, tuo ir modeliuoti da- 
rosi sunkiau, kol galiausiai pasiekiama riba, kur jau galima pasakyti 
- neįmanoma. Bet kada tai atsitinka, kokiame sudėtingumo lygme- 
nyje? Kol kas matematinio metodo pagalba man nepavyko įrodyti, 
kad mūsų Galaktikos sistema dar nepasiekė tokios ribos. Tai galima 
pademonstruoti, pasitelkus supaprastintą modelį... Tada aš žengiau 
toliau ir nusprendžiau įrodyti, jog yra galimybė prognozuoti ateities 
įvykius statistikos lygmenyje - tai yra nustatyti įvairių įvykių va- 
riantų tikimybę. Tai ne tas pats, kaip tvirtinti, jog vienas ar kitas 
įvykis neginčijamai įvyks. 

- Jei tu tikrai gali sukurti Galaktikos populiacijos modelį, kodėl 
to nepadarius? Kas čia neįgyvendinamo? 

- Jei paaiškės, jog suprasti Galaktikos bendrijos egzistavimo 
principus prireiks milijardų metų, galima manyti, jog tokia idėja 
neįgyvendinama. 

- Ir kiek būtent to laiko reikia? Tikrai milijardo metų? 

- Negalėjau tiksliai to nustatyti, tačiau ne mažiau milijardo. Ne 
iš lubų paėmiau tą skaičių. 

- Tu tikrai tuo įsitikinęs? 

- Mėginau nustatyti, bet man nepavyko. 

- O kaip Universiteto biblioteka? Nepadėjo? - Žmoglis pažvelgė 
į Dorsą. 

- Deja, - papurtė galvą Seldonas. 

- Ir Dorsa niekuo negali pagelbėti? 

Mergina atsiduso: 

- Četeri, juk aš nieko neišmanau apie matematiką. Galiu tik pa- 
tarti, kur ko reikia ieškoti. 

Žmoglis pakilo. 

- Jei taip, nėra prasmės kiurksoti Universitete. Turiu rimtai pa- 
galvoti, kur tave patalpinti. 

Seldonas palietė Zmoglio rankovę. 

- Turiu idėją. 

Četeris pažvelgė į jaunuolį. Jis atrodė nustebęs. 

- Tikrai? Ir kada ji gimė? Ką tik? 

- Ne. Jau prieš keletą dienų ta mintis sukosi mano galvoje, bet 
visi tie nuotykiai išmušė mane iš vėžių, o kai tu užsiminei apie bib- 
lioteką, idėja atgijo. 

Žmoglis vėl atsisėdo ant kėdės. 

- Sakyk, kas per idėja, tik maldauju - nesuversk man ant gal- 
vos viso srauto formulių. 

- Nebijok, jokių formulių nebus. Tik skaitydamas istorines 
knygas pastebėjau, jog anksčiau Galaktikos bendrijos gyvenimas 
tekėjo kažkaip paprasčiau. Prieš dvylika tūkstantmečių, kai tik kū- 
rėsi Imperija, Galaktikoje buvo vos dešimt milijonų apgyvendintų 
pasaulių. O priešimperiniais laikais (maždaug prieš dvidešimt mili- 
jonų metų) dar mažiau - vos dešimt tūkstančių pasaulių. Kuo giliau 
į praeitį, tuo ženkliau mažėja apgyvendintų pasaulių. Turbūt galima 
prisikasti iki tų laikų, kai tebuvo vienas vienintelis pasaulis (!), apie 
kurį tu man kadaise užsiminei. 

- Vadinasi, - pasakė Žmoglis, - tu manai, jog remdamasis ma- 
Žiau sudėtingomis, negausioms bendrijomis tu galėtum išjudinti sa- 
vo psichoistoriją iš mirties taško? 

- Man taip atrodo. 

- Ir tada, - pagavo mintį Dorsa, - jei tau pavyks, pritaikius psi- 
choistorijos dėsnius negausiai praeities populiacijai, ekstrapoliuoti ty- 
rimo rezultatus tūkstančiui metų į priekį, tu galėsi patikrinti, ar tei- 
singai pasirinkai atskaitos tašką. Esamasis laikas tavo paslaugoms. 

Žmoglis papurtė galvą. 

- Prognozuoti Galaktikos Eros tūkstantmečio įvykius? Nešva- 
rus eksperimentas. 

- Nemanau, - pasakė Dorsa. - Juk mes ne taip jau tiksliai žino- 
me, kas iš tiesų vyko tūkstantaisiais Galaktikos metais. Teks kaip 
reikiant pasirausti. Juk tai buvo prieš vienuolika tūkstančių metų. 

- Ką tu nori pasakyti, Dorsa? - susijaudino Seldonas. - Kodėl 
pasakei "ne taip jau tiksliai?" Argi tuomet nebuvo kompiuterių? 

- Žinoma, buvo. 

- Tai kur problema? Atminties bankai, amžininkų liudijimai... 
Turi būti įrašai. 

- Teoriškai taip, bet iš tikrųjų... Oi, Hari, man jau norisi kalbėti 
tavo žodžiais: tuos įrašus galima gauti, bet tai neįgyvendinama. 

- Gerai, kad įsiminei. Tik aš turėjau galvoje matematiką. Nesu- 
prantu, kaip tai galima susieti su istorinėmis ataskaitomis. 

- Ataskaitos nėra amžinos, - gynėsi mergina. - Atminties ban- 
kai gali būti sunaikinti, priešų pagrobti, gali tiesiog pasimesti. Juk 
toks ilgas laiko tarpas. Sakoma, jog beveik trečdalis Imperijos bib- 
liotekoje saugomų duomenų virto visišku šlamštu, tačiau taisyklės 
neleidžia jų išmesti. O kitos bibliotekos ne tokios skrupulingos. Pa- 
vyzdžiui, Stilinge kas dešimt metų atliekama inventorizacija, ir ne- 
turintys paklausos duomenys sunaikinami. Žinoma, svarbesnės ata- 
skaitos įvairiuose pasauliuose saugomos tūkstančius metų, ir todėl 
svarbiausi, lemtingi Galaktikos įvykiai išlieka. Tačiau, kuo giliau į 
praeitį, tuo mažesnė tikimybė, kad informacija išsaugota. 

- Negaliu patikėti! - sušuko Seldonas. - Maniau, jog, ataskai- 
toms susidėvėjus, padaromos jų kopijos. Juk negalima leisi, kad 
duomenys dingtų. 

- Nepageidautinos žinios - nenaudingos, - atsakė Dorsa. - Tu 
net neįsivaizduoji, kiek laiko, pastangų, darbo atima nuolatinis to 
šlamšto tvarkymas. 

- O kaipgi kitaip? Juk kam nors gali šito "šlamšto" prireikti? 
Būtent šito. 

- Kartą per tūkstantį metų? Atsiprašau. Tai nerentabilu. Netgi 
moksle. Štai tu kalbėjai apie lygtis ir pavadinai jas paprasčiausio- 
mis todėl, kad nežinia kada jos buvo išvestos. Kaip galėjo šitaip nu- 
tikti? Juk tavo bendražygiai matematikai bei fizikai galėjo išsaugoti 
visus duomenis ir prisikasti iki tų laikų, kada kažkas tas lygtis su- 
galvojo? 

Seldonas numykė kažką nesuprantamo. 

- Paklausyk, Žmogli, mano idėja tokia: įsigilinus į praeitį ir ty- 
rinėjant labiau primityvią bendruomenę, padidėja galimybės praktiš- 
kai pritaikyti psichoistoriją. Tačiau, pasirodo, žinių kiekis nyksta 
kur kas sparčiau, negu mažėja bendruomenė, vadinasi, mažėja ti- 
kimybė, jog taikydami psichoistoriją sulauksime realių rezultatų. 
Štai tokie reikalai. 

- Tarp kitko, yra toks sektorius - Mikogenas, - pasakė Dorsa. 

- Tiksliai, - sukluso Žmoglis, akivaizdžiai pritardamas merginai. 
- Labai nebloga vietelė Seldonui. Kaip aš anksčiau nepagalvojau? 

- Mikogenas? - nustebo Seldonas, dairydamasis į savo pašne- 
kovus. - Kas tai? Kur jis yra? 

- Hari, reikia ruoštis. Paskui tau viską papasakosiu. Šįvakar tu 
išvyksi. 

Dorsa įkalbėjo Seldoną bent kiek pamiegoti. Išvykti į kelionę jie 
nusprendė prieš sutemstant. 

- O tu vėl ant grindų įsitaisysi? - paklausė Seldonas. 

Mergina gūžtelėjo pečiais. 

- Lova siaura, jei sugulsime abu, nei vienas neišsimiegosime. 

Seldonas pažvelgė į merginą ir pasakė: 

- Tuomet aš gulsiu ant grindų. 

- Tai jau ne. Ne aš šalau palikta viena ant sniego! 

Jie taip ir neužmigo. Išjungė šviesą, pasidarė tylu... tačiau stai- 
ga Seldonas prabilo: 

- Dorsa... taip nesmagiai jaučiuosi. Suteikiau tau šitiek rūpes- 
čių. Atitraukiu nuo darbo. Ir... supranti, man gaila su tavim skirtis. 

- O kam skirtis? Aš keliauju su tavim. Žmoglis rūpinasi mano 
atostogomis. 

- Nebūčiau drįsęs tavęs šito prašyti. 

- Ir nereikėjo. Manęs paprašė Četeris. Privalau tave saugoti. Su- 
klydau, dėl mano kaltės patekai į bėdą. Dabar privalau reabilituotis. 

- Nereikia. Prašau tavęs... Tu dėl nieko nekalta. Atvirai sakant, 
tikrai jaučiuosi saugiau, kai tu šalia. Kad tik Žžinočiau, jog tau ne- 
trukdau... 

- Netrukdai, Hari, - švelniai pasakė Dorsa. - Miegok. 

Seldonas kiek patylėjo, po to tyliai paklausė: 

- Ar tu įsitikinusi, jog Žmoglis sugebės viską organizuoti? 

- Jis - nuostabus Žmogus, - patikino mergina. - Ir ryšių turi 
daug - ir Universitete ir visur kitur. Jei pažadėjo pasirūpinti mano ne- 
terminuotomis atostogomis, vadinasi, taip ir bus. Jis labai atkaklus. 

- Žinau... - atsiduso Seldonas. - Kartais susimąstau: ko iš tiesų 
jam iš manęs reikia? 

- To, ką jis sako. Četeris svajotojas, fanatikas. 

- Regis, tu jį puikiai pažįsti, Dorsa. 

- Taip. 

- Artimai? 

Mergina nusijuokė. 

- Nežinau, ką turi galvoje, Hari. Atsakysiu tiesiai - ne, artimų 
santykių tarp mūsų nėra. Nors... tavęs tai neliečia. 

- Atleisk... - sušnabždėjo Seldonas. - Tik bijau, kad netyčia ne- 
peržengčiau ribos, už kurios svetima... 

- Nuosavybė? Tai stačiai nepakenčiama. Jau verčiau miegok. 

- Atleisk, bet negaliu užmigti. Būk gera, pasikalbėkime apie ką 
nors kitą. Pavyzdžiui, apie Mikogeną. Kas tai? Kodėl judu nu- 
sprendėte, jog man ten bus gerai? 

- Nedidelis sektorius. Maždaug du milijonai gyventojų, jei ne- 
klystu. Žmonės baisiai senamadiški, laikosi senų tradicijų. Ten sau- 
gomi tokie istoriniai dokumentai, kokių niekur kitur net su žiburiu 
nerasi. Gali būti, jog tenai tu surasi duomenis apie piuE SIS 
laikus, kurių nėra ortodoksinėse kronikose. 

- Ar tu pati esi kada nors mačiusi tuo dokumentus? 

- Ne. Ir nemanau, jog apskritai kas nors juos matė. 

- Tai kodėl tvirtini, kad jie egzistuoja? 

- Netvirtinu. Supranti, Mikogeno gyventojai laikomi būreliu 
kvaištelėjusių idiotų, bet esu įsitikinusi, jog tai neatitinka tikrovės. 
Jie patys tikina turintys tokius dokumentus. Kodėl gi ne? Reikia ti- 
kėtis, kad tie žmonės sako tiesą. Bet atmink, jog ten turėsime lai- 
kyti liežuvius už dantų. Mikogeno gyventojai labai uždari, nemėgsta 
bendrauti... O dabar pasistenk užmigti, gerai? 

Galiausiai Seldonas šiaip ne taip užmigo. 

Haris Seldonas ir Dorsa Venabili paliko Universitetą trečią va- 
landą nakties. Jaunuolis suprato, jog svarbiausia šioje ekspedicijoje 
bus Dorsa. Ką gi, tebūnie, kaip ji nori. Juk Dorsa geriau pažįsta 
Trantorą, ji čia išgyveno dvejus metus. Be to, buvo artima Žmoglio 
draugė (tas faktas nedavė jaunuoliui ramybės), geriau suprato jo 
tikslus bei nurodymus. 

Bėgliai apsivilko lengvus apsiaustus su gobtuvais. Tokie ap- 
siaustai jau seniai buvo nebemadingi, tačiau labai tiko šiam atvejui 
- Dorsos bei Seldono nebuvo galima atpažinti... bent jau iš pirmo 
žvilgsnio. 

- Gali būti, - pasakė Četeris, - kad tavo nuotykiai paviršiuje - 
nesąmonė, ir niekas tavęs nesekė, bet dėl viso pikto reikia ruoštis 
blogiausiam. 

- O argi tu su mumis neskrisi? - susijaudinęs paklausė Seldonas. 

- Norėčiau, - atsiduso Žmoglis, - bet negaliu ilgam išeiti iš dar- 
bo. Tai gali sukelti įtarimą. Aišku? 

Seldonas giliai atsiduso. Aišku... aiškiau ir būti negali. 

Netrukus jie pasiekė ekspreso stotį ir susirado laisvą vagoną. 
Seldonas nustebo, kad taip anksti stotyje jau buvo žmonių. "Apskri- 
tai gal ir gerai, kad čia yra daugiau keleivių, - pagalvojo jis. - Ant- 
raip mudu atrodytume įtartinai". 

Nusidriekė begaliniai kvartalai, aikštės. Ilga vagonėlių virtinė 
skriejo bėgiais, traukiama elektromagnetinio lauko. 

Pro šalį bėgo gyvenamieji namai - nepasakysi, kad būtų aukšti, 
bet dabar Seldonas jau žinojo, kaip giliai jie skverbiasi po žeme. Bet 
kam statyti aukštus namus čia, kur urbanizuota teritorija driekėsi 
per dešimtis kvadratinių kilometrų? Keturiasdešimt milijardų žmo- 
nių puikiausiai galėjo susitalpinti tokioje aikštėje be jokių dangorai- 
žių... Ekspresas skriejo pro neapgyvendintus plotus. Daug kur ža- 
liavo augmenija, buvo įveisti parkai. Kai kurių statinių paskirties 
Seldonas nesuprato. Ar tai gamyklos? Kontoros? Kas juos žino? 
Štai milžiniškas cilindras. Kas tai? Galbūt jame saugomos maisto 
atsargos? Juk Trantorui reikia nemažai maisto. O gal surenkami 
krituliai, po to jie filtruojami ir saugomi? Turbūt. 

Netrukus Seldono apmąstymai nutrūko. 

- Artėjame, - sumurmėjo Dorsa, atsistojo ir paėmė jaunuolį už 
rankos. 

Išlipę iš ekspreso, jie ėmėsi tyrinėti rodykles. Jų čia buvo bega- 
lė. Haris net sutriko. Ženklai, raidės... Turbūt vietiniam trantorie- 
čiui viskas atrodė suprantama, tačiau Seldonui piktogramos nieko 
nesakė. 

- Čia, - pasakė Dorsa. 

- Iš kur Žinai? 

- Štai žiūrėk - du sparnai ir rodyklė. 

- Du sparnai? Kur? A-a-a. 

- Kodėl negalėtų parašyti žodžiais? - sumurmėjo nepatenkintas 
Seldonas. 

- Žodžiai visur skirtingi. Tai, kas čia reiškia "lėktuvas", Cinoje 
reiškia "liftas", o kitur - dar kitaip... O čia bendras visos Galakti- 
kos orlaivio simbolis, visiems suprantamas. Argi Helikone tokiu ne- 
sinaudoja? 

- Helikonas - tai pasaulis, kuris tvirtai laikosi savo tradicijų. 
Ten vengiama į savo gyvenimą įsileisti tai, kas mums svetima. 

- Štai! - pasakė Dorsa. - Štai, kur tu galėtum panaudoti savo 
psichoistoriją. Galėtum įrodyti, jog nepaisant gausybės dialektų, 
bendrų visai Galaktikai simbolių naudojimas gali tapti žmones vie- 
nijančia jėga. 

- Nieko nebus, - atsiduso Seldonas, žingsniuodamas šalia mer- 
ginos tuščiais tamsiais perėjimais ir galvodamas apie tai, koks Tran- 

tore nusikalstamumas. Ar tik nepateko jie į rajoną, garsėjantį nusi- 
kalstamumu? - Galima sukurti aibę vieno ar kito reiškinio egzista- 
vimo dėsnių, bet tai neatvers galimybės padaryti bendras išvadas... 
Dorsa, ar mes einame prie orlaivio? 

Mergina sustojo, nustebusi pažvelgė į Seldoną. 

- O kurgi dar? Juk ant rodyklės pavaizduotas oro uostas? O tu 
pamanei, jog mudu žygiuojame į golfo lauką? Gal bijai lėktuvų, kaip 
trantoriečiai? 

- Ne, iš kur ištraukei? Helikone lėktuvų labai daug. Tik, kai 
mudu su Četeriu skridome į Universitetą, jis atsisakė šio transpor- 
to, paaiškinęs, jog mus bus lengviau susekti, jei skrisime lėktuvu. 

- Tada tavo priešai žinojo, kur tu esi. Ir, manau, jog Žmoglis 
kalbėjo apie komercines oro linijas. Dabar apie tavo buvimo vietą 
niekas net nenutuokia, be to, mes išskrisime iš mažo oro uosto as- 
meniniu lėktuvu. 

- Ir kas jį pilotuos? 

- Turbūt Zmoglio bičiulis. 

- Manai, juo galima pasitikėti? 

- Kodėl gi ne, jei jis Žmoglio draugas? 

- Regis, tu juo besąlygiškai pasitiki, - burbtelėjo nepatenkintas 
Seldonas. 

- Tiesiog nežinau kito taip blaiviai mąstančio Žmogaus, - atšo- 
vė Dorsa. Tačiau jos atsakymas neišsklaidė jaunuolio abejonių. 

- Štai lėktuvas, - sumurmėjo Seldonas. 

Lėktuvas buvo nedidelis, kažkoks... trapus. Šalia jo stovėjo ne- 
didelio ūgio vyriškis, apsirengęs ryškiais darbužiais, kaip visi tran- 
toriečiai. 

- Mes "psicho", - prisistatė Dorsa. 

- Labai malonu. "Istorija" jūsų paslaugoms, - atsakė pilotas. 

Įėjęs į kabiną, Seldonas tyliai paklausė merginos: 

- Kas sugalvojo tokį slaptažodį? 

- Žmoglis, - atsakė Dorsa. 

- Niekada nebūčiau pagalvojęs, kad jis turi humoro jausmą. Vi- 
sada toks surūgęs. 

Dorsa tik šyptelėjo. 

8 skyrius 
PROTURBERANTAS 


PROTURBERANTAS KETURIOLIKTASIS - Senojo Trantoro 
Mikogeno sektoriaus valdovas... Apie jį, kaip ir apie kitus šio at- 
siliekančio sektoriaus valdovus, duomenų išliko labai nedaug. Jo 
vaidmuo istorijoje siejamas tik su tuo, jog šitas žmogus buvo susi- 
tikęs su Hariu Seldonu. 


GALAKTIKOS ENCIKLOPEDIJA 

Lėktuvo salone buvo tik dvi sėdynės. Kai tik Seldonas užėmė 
savo vietą, krėslas atsilošė atgal, ant krūtinės ir kojų nusileido tan- 
kus antvalktis, o ant galvos - šalmas, uždengęs kaktą ir ausis. Sun- 
kiai pasukęs galvą į kairę, vyriškis pamatė, jog Dorsa patyrė tokią 
pat procedūrą. 

Pilotas įsitaisė kabinoje ir, sukiodamas kažką ant pulto, pareiškė: 

- Endoras Levanianas, jūsų paslaugoms. Nesijaudinkite. Ky- 
lant, teks truputį pakentėti, bet kai tik pasieksime reikiamą aukštį, 
šalmą bei antvalktį bus galima nuimti. Galite man nesakyti savo var- 
dų. Jie manęs nedomina. 

Apsisukęs su krėslu, jis atkišo lūpas ir paklausė: 

- Na, jaunimėli, pridėjote į kelnes, a? 

- Nesu kilusi iš Trantoro, todėl prie lėktuvų pripratusi, - nepa- 
sidavė Dorsa. 

- Aš taip pat, - kiek įsižeidęs burbtelėjo Haris. 

- Tai puiku, jaunimėli. Tiesa, šis lėktuvas ne toks, prie kurių 
jūs pratę. Ir nemanau, kad jums teko skraidyti naktį. Tačiau, regis, 
jūs ne iš bailiųjų. 

Pilotas taip pat prisisegė diržus, užsidėjo šalmą. 

Suurzgė variklis. Jo triukšmas vis stiprėjo. Nieko ypač nema- 
lonaus tame nebuvo, tačiau Seldonas susiraukė ir pasukiojo galvą. 
Triukšmas niekur nedingo, tik šalmas labiau apgaubė jo galvą. 

Netrukus lėktuvas šoktelėjo (kitokio žodžio Haris tiesiog negalėjo 
surasti) į orą, Seldoną mestelėjo atgal, prispaudė prie kėdės atlošo. 

Jaunuolis su baime žvelgė pirmyn. Pro piloto kabinos priekinį 

stiklą jis pamatė sieną. Ji kilo aukštyn, o netrukus joje atsivėrė anga. 
Visai taip pat buvo, kai jiedu su Žmogliu skrido oro taksi. Lėktuvo 
fiuzeliažas nesunkiai pralindo pro angą, bet kas bus su sparnais! 

Seldonas paskersavo į dešinę ir pastebėjo, kaip suvirpėjo deši- 
nysis sparnas ir įlindo į f1iuzeliažą. 

Lėktuvas nėrė į angą, jį pagriebė elektromagnetinis laukas ir nu- 
nešė apšviestu tuneliu. Orlaivis skrido lengvai, tolygiai, retsykiais 
pasigirsdavo tylūs garsai. "Turbūt tai veikia elektromagnetai, įmon- 
tuoti į sienas", - nusprendė Seldonas. 

Tuneliu jie skrido ne daugiau dešimties minučių, po to išniro ir 
pakilo į naktinį dangų. 

Greitis iškart sumažėjo. Seldonas iš inercijos palinko pirmyn ir 
įsirėmė krūtine į antvalktį. 

Netrukus slėgis nukrito, ir antvalktis nuslinko po grindimis, o 
galva išsilaisvino nuo šalmo. 

- Na, kaip jūs ten? - jau švelniau paklausė pilotas. 

- Dar nežinau, - atsakė Haris. - Dorsa, kaip tu? Ar viskas gerai? 

- Gerai, - atsiliepė mergina. - Tik man susidarė įspūdis, jog po- 
nas Levanianas nusprendė patikrinti, ar mudu tikrai ne vietiniai. Ar 
taip, pone? 

- Daug kam aštrūs pojūčiai patinka, - gūžtelėjo pečiais pilotas. 
- Ar jūs nemėgstate? 

- Proto ribose, - atsakė Dorsa, o Haris pridūrė: 

- Žinoma, kaip ir visi. - Pilotui jis pasakė: - Nejuokautumėte 
čia su mumis, jei būtų nukritę lėktuvo sparnai. 

- Sere, tai neįmanoma. Jau sakiau, kad mano lėktuvas skiriasi 
nuo kitų. Jo sparnai valdomi kompiuteriu. Galima keisti jų ilgį, plotį, 
pasvirimo kampą, derinti visus parametrus prie lėktuvo greičio, vė- 
j0 krypties, oro temperatūros ir daugelio kitų pokyčių. Būkite ra- 
mūs, sparnai nenukris, jei tik nesubyrės pats lėktuvas. 

Tekšt... tekšt - pradėjo barbenti į iliuminatorių lašai. 

- Lietus, - pasakė Haris. 

- Būna, - abejingai atsiliepė pilotas. 

Seldonas prigludo prie stiklo. Jei dabar jie skristų virš Helikono 
ar kokio nors kito pasaulio, apačioje matytųsi žiburiai. O virš Tran- 
toro - aklina tamsa. Nors... štai blykstelėjo žiburiukas. Panašu į švy- 
turį. Galbūt pačiuose aukščiausiuose paviršiaus taškuose įtaisyti 
švyturiai? 

Dorsa, kaip visada, pastebėjo Hario smalsumą bei nerimą. Ji 
uždėjo delną ant jaunuolio rankos ir ištarė: 

- Hari, aš įsitikinusi, jog pilotas žino ką daro. 

- Norėčiau tikėti, jog taip ir yra, bet... - Haris prabilo garsiau, 
- būtų malonu, jei jis pasidalintų su mumis savo patirtimi. 

- Neprieštarauju, - atsiliepė pilotas. - Iš pradžių noriu pranešti, 
jog šiuo metu lėktuvas kyla aukštyn. Už poros minučių pakilsime 
virš debesų. Tenai nebus jokio lietaus, ir spindės žvaigždės. 

Piloto pažadas netruko išsipildyti. Paskutiniai debesų kamuoliai 
praplaukė pro šalį, sužibo kelios žvaigždės. Kai tik pilotas išjungė 
šviesas kabinoje bei salone - švietė tik kai kurių prietaisų skalės, - 
danguje sumirgėjo Žvaigždžių spiečius. 

- Pirmą kartą po dvejų metų vėl matau žvaigždes, - susižavė- 
jusi ištarė Dorsa. - Nuostabu! Tokios ryškios, ir tiek jų daug! 

- Trantoras arčiau Galaktikos centro, negu visi kiti pasauliai, - 
pasakė pilotas. 

O Seldonas tiesiog apmirė iš džiugesio - Helikone toks dangus 
galėjo tik prisisapnuoti. 

Negalėdamas atplėšti akių nuo nuostabaus vaizdo už iliumina- 
toriaus, galiausiai jaunuolis įveikė jausmus ir sugrįžo prie buitinių 
temų: 

- Kaip jūs nustatote, kur skrendate, pone Levanianai? 

- Tai nėra paprasta, - atsakė pilotas. - Prie tikslo mane veda 
tam tikras mikrobangų diapazonas. Startuoju pasirinkta kryptimi, o 
mano kompiuteris patikslina kursą. Žinoma, jį iš anksto reikia už- 
programuoti. O toliau - viskas kaip sviestu patepta. Jei koks pavo- 
jus, kliūtis - kompiuteris pakelia lėktuvą aukščiau arba pasuka į šalį, 
po to vėl sugrįžtą į pirminį kursą. Bet dabar naktis, todėl kokių nors 
kliūčių neturėtų būti. 

- O jeigu meteoritas? 

- Viena galimybė iš milijardo. Na, o jeigu prieš mus stos kos- 
minė artilerija, nieko nepadarysi. Juk absoliutus saugumas - nepa- 
siekiamas idealas. 

- Mes taip ramiai skrendame, - pasakė Dorsa. 

- Tikrai, - sutiko Haris. - Koks jūsų lėktuvo variklis, pone? 

- Mikrofuzinis, reaktyvinis. 

- Net nežinojau, kad mikrofuziniai lėktuvai jau naudojami. Apie 
juos tiek buvo kalbama, o pasirodo... 

- Kol kas jų nedaug, - paaiškino pilotas. - Jie naudojami tik 
Trantore, ir juos turi garsūs valstybės asmenys. 

- Ar Imperatorius tokį turi? - pasmalsavo Seldonas. 

Pilotas papurtė galvą: 

- Jis niekada lėktuvais neskraido. Turėtumėte šitą Žinoti. 

Seldonas suraukė antakius: 

- Tikrai. Kaip galėjau pamiršti?.. Tai turbūt brangus malonumas? 

- Labai brangus, sere. 

- Ir kiek jis kainavo Žmogliui? 

- Jam nieko nekainavo. Ponas Četeris palaiko gerus santykius 
su kompanija, gaminančia tokius lėktuvus. 

Seldonas supratingai linktelėjo. 

- O kodėl, - po pauzės vėl paklausė Haris, - mikrofuzinių lėk- 
tuvų tiek mažai? 

- Jie brangūs. Be to, paklausa nėra didelė. 

- Galbūt paklausa padidėtų, jei būtų gaminami talpesni lėktuvai. 

- Galbūt... tik kol kas kompanijai nepavyksta pagaminti galin- 
gesnių mikrofuzinių variklių. 

Haris prisiminė Četerio žodžius apie tai, jog naujovės lėtai įdie- 
giamos, ir niekas tuo nesirūpina. Jis tyliai sumurmėjo: 

- Nuosmukis... 

- Kas? - paklausė Dorsa. 

- Nieko, - papurtė galvą Haris. - Tik prisiminiau, ką man pasa- 
kė Žmoglis. 

Jis pažvelgė į žvaigždes ir paklausė piloto: 

- Ar mes skrendame į vakarus, pone Levanianai? 

- Tiksliai į dešimtuką. Kaip supratote? 

- Pamaniau, jei skristume į rytus, jau seniai būtume pamatę 
aušrą. 

O aušra jau prisivijo lėktuvą, ir netrukus kabiną apšvietė saulės 
spinduliai. Tikros saulės! Bet keleivių džiaugsmui nelemta buvo ilgai 
trukti: lėktuvas nėrė žemyn ir atsidūrė tarp debesų. O už iliuminato- 
riaus stiklų vėl pasirodė pilkas rūkas. Bet ir Seldonas, ir Dorsa buvo 
dėkingi likimui už trumpą neapsakomos laimės akimirką - bent keletą 
minučių jie galėjo mėgautis tikros saulės šviesa bei šiluma! 

Ir štai debesys liko už nugaros, o prieš keliauninkų akis visu 
gražumu atsivėrė Trantoro paviršius. Jis atrodė lygiai taip, kaip 
Hariui pasakojo Klozija - giraitės, žole apaugusios dykvietės... 

Neilgai trukus prieš lėktuvo stiklą atsivėrė anga, virš kurios bu- 
vo užrašas: "Mikogenas". 

Lėktuvas suglaudė sparnus ir nėrė į angą. 

Nusileido jie tuščiame oro uoste. Pilotas paspaudė abiem jau- 
nuoliams rankas, įlipo į kabiną; lėktuvas pakilo į orą ir netrukus iš- 
nyko angoje. Beliko tik kiek palaukti. Suoliukų aplinkui buvo tiek, 
kad galėjo susėsti koks šimtas Žmonių, tačiau čia nieko nebuvo, iš- 


116 


skyrus Harį bei Dorsą. Oro uostas - tai stačiakampė aikštelė, ap- 
supta aukštomis sienomis. Nei žmonių, nei lėktuvų. Tuščia. Tylu. 
Labai jau nebūdinga Trantorui. 

Seldonas ne juokais sutriko. Apsižvalgęs, jis atsisuko į Dorsą ir 
paklausė: 

- Ką dabar darysim? Ar Žinai, kur reikia eiti? 

Mergina papurtė galvą. 

- Četeris sakė, jog mus pasitiks Proturberantas Keturioliktasis. 
Daugiau aš nieko nežinau. 

- O kas jis toks? 

- Turbūt žmogus. Bent jau reikia tikėtis... Tik neaišku, vyras 
ar moteris. 

- Nieko sau vardas! Pasakyčiau, keistokas... 

- Tai priklauso nuo požiūrio. Tau jis atrodo keistas, o kitiems... 
Štai mano vardas daug kam atrodo vyriškas. 

- Kvailystė! - susijuokė Seldonas. 

- Nieko čia kvailo. Man sakė, jog kituose pasauliuose tokius 
vardus dažniausiai duoda berniukams. 

- Niekada nesutikau vyrų tokiu vardu. 

- Tik todėl, jog tu mažai keliavai po Galaktiką. Aš pažinojau 
daug Hartių, ir tarp jų buvo viena moteris. Tiesa jos vardas buvo 
rašomas kiek kitaip, tačiau tariamas "Haris". Kiek prisimenu Miko- 
gene vardų apskritai nėra. Tik pavardės ir numeriai. 

- Bet "Proturberantas" net į pavardę nepanašu! 

- Tai kas? Pas mus Cinoje vardas "Dorsa" reiškia "pavasario 
dovana". 

- Tu turbūt gimei pavasarį? 

- Visai ne. Gimiau vasaros viduryje. O tėvai man davė tokį var- 
dą, nes jiems patiko jo skambesys. Stai ir viskas. 

- Tokiu atveju, Proturberantas... 

- Taip, barbare, aš esu Proturberantas, - pasigirdo žemas 
griežtas balsas. 

Seldonas išsigandęs atsisuko. Automobilis taip tyliai privažiavo, 
jog nei jis, nei Dorsa neišgirdo. Sena, griozdiška, primenanti pašto 
furgoną mašina. Prie vairo sėdėjo aukštas liesas senis. Nepaisant 
amžiaus, jis atrodė pakankamai žvalus. Didingai atidarė duris ir 
žengė ant grindinio. 

Jis vilkėjo ilgą, baltą, siekiančią kulnus tuniką su plačiomis 
rankovėmis. Basos kojos įkištos į sandalus. Ant stambios gražios 
galvos blizgėjo plikė. 

- Sveiki, barbarai! - ištarė senis. 

Atsakydamas į archaišką jo pasisveikinimą, Seldonas linktelėjo: 

- Būkite pasveikintas, sere. 

Negalėdamas nuslėpti nuostabos, jaunuolis paklausė: 

- O iš kur jūs išdygote? 

- Iš ten, - mostelėjo ranka senis. - Pro vartus. Man į įvažiavus, 
jie užsidarė. Jūs ne į tą pusė žiūrėjote. 

- Mes nežinojome, kur žiūrėti ir ko laukti. Ir dabar vis dar ne- 
žinome. 

- Barbaras vardu Žmoglis pranešė Broliams, jog atvyks du bar- 
barai. Jis prašė pasirūpinti jumis. 

- Vadinasi, jūs su Žmogliu pažįstami? 

- Taip. Jis man padarė paslaugą. Tas žmogus garbingiausias iš 
visų barbarų. Mes privalome jam atsilyginti tuo pačiu. Nedaug kas 
patenka į Mikogeną, nedaug kam pavyksta iš čia išvykti. Aš turiu 
pasirūpinti jūsų saugumu, suteikti gyvenamą plotą, stebėti, kad nie- 
kas jums netrukdytų. Čia jums bus gerai. 

- Dėkojame, Proturberante Keturioliktasis, - nulenkė galvą 
Dorsa. 

Vyriškis nepatenkintas pažvelgė į ją. 

- Pažįstu barbarų papročius, - paniekinamai ištarė jis. - Žinau, 
kad pas jus moteris turi teisę kalbėti pirma ir nelaukti, kol į ją kreip- 
sis. Todėl aš neįsižeidžiau. Tik norėčiau paprašyti, kad moteris at- 
sargiai bendrautų su Broliais. Ne visi mūsiškiai gerai žino jūsų pa- 
pročius. 

- Šit kaip? - kilstelėjo antakius Dorsa. Ji atrodė įsižeidusi. 

- Būtent taip, - patvirtino Proturberantas. - Ir, kai mes vieni, 
nebūtina sakyti mano numerį. Pakaks kreiptis žodžiu "Proturberan- 
te". O dabar prašau sekti paskui mane. Nejaukiai jaučiuosi šioje vie- 
toje, ji man atrodo tokia barbariška. 

- Visi mes norėtume jaustis patogiau, - pasakė Seldonas. - 
Mes iš čia niekur neisime, kol nepasakysite, jog mums neprivalu lai- 
kytis jūsų tradicijų bei etiketo, prie kurio nesame pratę. Pas mus 
įprasta, jog moteris kalba tada, kada ji to nori. Jei ketinate mums 
suteikti ramybę bei saugumą, ta ramybė turi būti ne tik fizinė, bet 
ir psichologinė. 

Proturberantas įsistebeilijo į Seldoną. 

- O tu, jaunasis barbare, įžūlus. Kuo tu vardu? 

- Aš Haris Seldonas iš Helikono, o mano bendrakeleivė - Dorsa 
Venabili iš Cinos. 

Išgirdęs Hario vardą, senis pakreipė galvą, bet į Dorsos vardą 
jis niekaip nesureagavo. 

- Prisiekiau barbarui Žmogliui, - pasakė jis, - kad tu čia būsi 
saugus. Vadinasi, taip ir bus. Ir padarysiu viską, kad tavo ben- 

drakeleivė taip pat jaustųsi saugiai. Jei ji ketina demonstruoti nepa- 
klusnumą, tai jos reikalas. Pasirūpinsiu, kad ji nuo to nenukentėtų. 
Tačiau vienos taisyklės jums teks laikytis. 

Parodęs į Hario bei Dorsos galvas, jis pasakė: 

- Štai šitą reikės pašalinti. 

- Ką? - paklausė Seldonas. 

- Plaukus, - išsiviepė Proturberantas. 

- Siūlote mums nusiskusti plaukus? Kaip jūs? Na jau ne! 

- Mano galva nenuskusta, barbare. Kai sulaukiau pilnametys- 
tės, man atlikos depiliacijos apeigos, kaip ir kitiems Broliams. Taip 
pat ir Seserims. 

- Tada tuo labiau mes nesutinkame. 

- Barbare, aš neprašau nei nusiskusti, nei depiliuotis. Tik noriu, 
kad jūsų plaukai būtų paslėpti. Kol esate čia. 

- Kaip tai suprasti? 

- Atvežiau jums kepuraites. Jos su juostelėmis, kurios pri- 
dengs augmeniją virš akių... ach taip, jau prisiminiau - antakius. 
Būdami šalia mūsų, turėsite jas užsidėti. O tau, barbare Seldonai, 
teks skustis kasdien, jei ne dažniau. 

- Ir kam viso to reikia? 

- Mes manome, jog gėdinga ant galvos turėti augmeniją. Tai 
neleistina. 

- Bet jūs turėtumėte žinoti, jog visoje Galaktikoje niekas dau- 
giau taip nemano! 

- Mes žinome. Ir tie, kuriems tenka bendrauti su barbarais, pri- 
versti žiūrėti į jų šlykščią augmeniją. Mums šlykštu, bet vis tiek žiū- 
rime. Būtų neteisinga ir žiauru versti Brolius žiūrėti į tai, kas juos 
žeidžia. 

- Gerai, Proturberante, gerai jau, - sumurmėjo Seldonas. - Aš 
tik noriu suprasti... Jūs gimstate, kaip ir visi... su plaukais ant gal- 
vos ir, kaip supratau, iki pilnametystės vaikštote su jais. Juk taip? 
Kuriems galams po to juos šalinti? Tai tik toks paprotys? Ar po juo 
slypi kažkas racionalaus? 

Senis išdidžiai atsakė: 

- Depiliacija parodo jaunuoliui, kad jis jau tapo suaugusiu, o 
suaugusieji niekada nepamiršta, kas jie tokie, ir žino, jog jie svar- 
biausi, o visi kiti - barbarai. 

Nesulaukęs atsakymo į savo tiradą (atvirai sakant, Seldonas 
nesumetė, ką jam atsakyti), senis įdėmiai apžiūrėjo savo naujų pa- 
žįstamų veidus ir ištiesė jiems kepuraites. 

- Spalvos turėtų tikti, - pasakė jis. - Niekas, Žinoma, nepati- 

kės, kad jums atlikta depiliacija, tačiau bent jau neerzinsite žmonių 
savo kvaila išvaizda. 

Proturberantas priėjo prie Seldono ir parodė, kaip užsidėti ke- 
puraitę. 

- Barbare Seldonai, prašau ją užsidėti. Iš pradžių tau nepatiks, 
bet po to priprasi. 

Jaunuolis užsitempė ant galvos kepurę, bet ji vis smuko. 

- Pradėk nuo antakių, - patarė senis ir jau buvo betiesiąs ranką, 
ketindamas padėti jam. 

- Iš tiesų, gal padėsite? - paklausė Haris. 

Proturberantas staiga atsipeikėjęs atšoko: 

- Ne! Tai neįmanoma! Tada aš paliesčiau plaukus! 

Galiausiai Seldonui pavyko užsidėti kepurę. Dorsa susidorojo 
iškart. 

- O kaip ją nusiimti? - paklausė jaunuolis. 

- Bet kurioje vietoje truktelėk už kraštelio. Netrukus suprasi, 
jog apsikirpus plaukus būtų paprasčiau ir užsidėti kepurę ir ją nu- 
siimti. 

- Ne jau, aš verčiau pasikankinsiu, - pajuokavo Seldonas ir at- 
sisukęs į Dorsą, nuramino ją: - O tu vis tokia pat graži, šita kepurė 
tau tinka... veidas ne toks valingas. 

- Valingumas niekur nedingo, - patikino jį mergina. - Nesijau- 
dink, įprasi bendrauti su manim plikagalve. 

- Nenoriu, - sušnabždėjo Seldonas. - Tikiuosi, mes čia ilgai ne- 
užsibūsime. 

Proturberantas nusisuko, nenorėdamas klausytis, apie ką 
šnabždasi barbarai. 

- Jei atsisėsite į mano mašiną, nuvešiu jus į Mikogeną. 

- Netikiu, kad mes Mikogene, - pasakė Dorsa. 

- Ar anksčiau nieko panašaus nesi mačiusi? - paklausė Seldo- 
nas. 

- Aš tik dvejus metus praleidau Trantore ir beveik nekėliau ko- 
jos iš Universiteto. Keliautoja manęs nepavadinsi. Buvau kai kur, 
kažką girdėjau, bet nesitikėjau pamatyti tokio nužmogėjimo... - su- 
šnabždėjo mergina. 

Senis vairavo ramiai, lėtai. Pasitaikė kelyje ir kitų automobilių. 
Vairuotojų plikės blizgėjo žiburių šviesoje. 

Matėsi triaukščiai namai. Visi vienodi. Aplinkui viskas pilka, 
neryšku. 

- Nuobodu, - sušnabždėjo Dorsa. 

- Lygiava, - tyliai atsakė Seldonas. - Turbūt šito reikia tam, 
kad nė vienas Brolis negalėtų pasididžiuoti prieš kitus. 

Gatvėse buvo nemažai pėsčiųjų. Šaligatviai nejudėjo, nesigir- 
dėjo ekspreso dundėjimo. 

- Turbūt, - spėliojo Dorsa, - pilkai apsitaisiusios būtybės - tai 
moterys. 

- Sunku pasakyti, - gūžtelėjo pečiais Seldonas. - Visi skusta- 
galviai, visi dėvi tunikas. 

- Pažvelk: tie "pilkieji" vaikšto arba poromis, arba su tais, kurie 
apsirengę baltai. O "baltieji" po vieną... Be to, Proturberantas irgi 
apsirengęs baltais drabužiais. 

- Gal tu ir teisi, - linktelėjo Haris. - Tuojau sužinosime. Protur- 
berante, noriu pasmalsauti... 

- Nori - klausk, bet nesitikėk, jog tau atsakysiu. 

- Ar mes važiuojame pro gyvenamuosius rajonus? Čia jokių iš- 
kabų. Ir gamyklų nesimato... 

- Mūsų bendruomenė - valstietiška. Verčiamės tik žemdirbyste. 
Iš kur tu kilęs, jei šito nežinai? 

- Jūs puikiai Žinote, jog esu ne vietinis, - pyktelėjo Seldonas. - 
Tik porą mėnesių gyvenau Trantore. 

- Vis tiek. 

- Sakote, jog verčiatės žemdirbyste, bet kol kas nematėme nė 
vienos fermos. 

- Jos apačioje, - trumpai drūtai atrėžė senis. 

- Vadinasi, čia tik gyvenamieji rajonai? 

- Taip, čia. Yra ir dar kai kur. Mes tokie, kokie esame. Visi 
Broliai su savo šeimomis gyvena vienoduose būstuose, kiekviena 
kohorta gyvena komunoje, niekuo neišsiskiriančioje iš kitų. Visų 
Brolių mašinos vienodos, mašinas vairuoja jie patys. Neturime tar- 
nų. Niekas negyvena kitų sąskaita. Ir niekas neturi teisės niekam 
įsakinėti, vadovauti. 

- Tačiau vieni apsirengę baltai, kiti pilkai, - pastebėjo Seldo- 
nas, pamerkęs akį Dorsai. - Kaip tai suprasti? 

- Taip ir suprasti: vieni žmonės Broliai, o kiti Seserys. 

- O mes? 

- Tu esi barbaras ir mūsų svečias. Tu ir tavo... - Proturberan- 
tas užsikirto, - ... tavo palydovė neprivalote laikytis visų Mikoge- 
no papročių. Tau nereikės dėvėti baltos tunikos, o tavo palydovei 
- pilkos, gyvensite jūs svečiams skirtame būste. Jis niekuo nesiski- 
ria nuo mūsiškių. 

- Lygybė... nuostabus idealas! Bet juk jūsų bendruomenė tur- 

būt didėja? Kaip tuomet elgtis? Gabalą pyrago pjaustyti į mažesnes 
dalis, kad visi būtų sotūs? 

- Mūsų nedaugėja. Negalime sau šito leisti. Tuomet tektų plėsti 
apgyvendintą teritoriją, o tai nepatiktų kaimynystėje gyvenantiems 
barbarams. Be to, mes būtume priversti riboti savo poreikius. 

- Na, o jeigu, - prasižiojo Haris, bet senis kaip kirviu nukirto: 

- Pakaks, barbare Seldonai. Įspėjau tave, jog neprivalau atsaki- 
nėti į tavo klausimus. Žadėjome tavo draugui Žmogliui pasirūpinti 
tavo saugumu, kol nesikiši į mūsų gyvenimą. Tą ir padarysime, bet 
nieko daugiau. Jei smalsumas peržengia ribas, mes galime ir paro- 
dyti charakterį. 

Šie žodžiai buvo pasakyti tokiu tonu, jog Seldonui dingo noras 
daugiau klausinėti... Akivaizdu, jog Žmoglis ne viską papasakojo 
apie Mikogeną. 

O Hariui reikėjo ne tik saugumo. Jam būtina informacija. Ir jei- 
gu jis nesužinos nieko naujo, nėra prasmės čia pasilikti. 

Seldonas be ypatingo susidomėjimo apžiūrinėjo jiems paskirtus 
kambarius. Butas nedidelis, bet yra atskira virtuvė ir visai mažytė 
vonia. Dvi siauros lovos, dvi drabužinės, stalas, dvi kėdės. Žodžiu, 
viskas, kas būtina gyventi spartietiškomis sąlygomis. 

- Pas mus Cinoje taip pat buvo atskira virtuvė ir atskira vonia, 
- nostalgiškai ištarė Dorsa. 

- O aš tuo pasigirti negaliu, - atsiduso Seldonas. - Helikonas - 
nedidelė planeta, bet aš gyvenau naujame, šiuolaikiškame rajone. 
Manau, jog izoliuotos virtuvės bei vonios - labai neekonomiška. Na, 
nebent kur nors viešbutyje, bet visame rajone, tai jau ne... Įsivaiz- 
duoji, kiek čia virtuvių bei vonių! 

- Turbūt dar viena lygiavos apraiška, - pasvarstė Dorsa. - Nie- 
kas dėl nieko nesivaržo, pas visus viskas vienodai. 

- Ir nieko savo. Suprask, Dorsa, iš principo aš neprieštarauju, 
nesu mėgėjas išsiskirti iš masės. Bet turbūt mes turėjome kaip nors 
jiems užsiminti, jog norime atskirų kambarių. Galėtų būti vienas 
šalia kito, bet atskiri. 

- Manau, nebūtų pavykę, - atsakė mergina. - Jie taupo erdvę. 
Ir taip jau išsikaštavo, persistengė. Kaip nors išgyvensime, Hari. 
Juk ne maži vaikai, pagaliau. Nesu kokia nors išpopinta panelė. 

- Bet jei ne aš, nebūtum čia atsidūrusi. 

- Tai kas? Juk taip romantiška. Tikras nuotykis. 

- Gerai. Tai kurią lovą renkiesi? Patariu imti tą, kuri arčiau vonios. 

Ir Seldonas atsisėdo ant kitos lovos. 

- Dar kai kas man neduoda ramybės, - pareiškė jis. - Kol esa- 
me čia, mes - barbarai. Mes iš kitos genties, todėl neturime teisės 
kišti nosies ne į savo reikalus. Bet aš privalau tą daryti. Dėl to ir at- 
skridau čia. Noriu sužinoti kai ką, ką Žino šitie žmonės. 

- O gal jiems tik atrodo, kad žino, - skeptiškai, kaip dera tik- 
ram istorikui, patikslino Dorsa. - Na, turi jie legendų, sukurtų ne- 
atmenamais laikais, tačiau dar nežinia, ar jos vertos rimto dėmesio. 

- Kol nepamatysime - nieko nesužinosime. Ar jos neišverstos į 
kitas kalbas? 

- Mano žiniomis, ne. Čionykščiai žmonės verda savo sultyse. 
Kažkokia psichozė. Jie brangina savo atskirtį, uždarumą. Stebėti- 
na, kaip Žmogliui pavyko prasibrauti pro geležinę užkardą. 

- Vadinasi, plyšelis kažkur yra, - šyptelėjo Haris. - Prisimeni, 
kaip nustebo ir net pyktelėjo Proturberantas, kai paaiškėjo, jog aš 
nežinau, kuo verčiasi Mikogeno gyventojai? Savo fermų, regis, jie 
nevengia viešinti. 

- Bet juk to negalima nuslėpti. Jau pats pavadinimas viską pa- 
sako. Žodis "Mikogenas" kilęs iš senovinio išsireiškimo, tai reiškia 
"mielių gamintojas". Bent jau man taip sakė. Kad ir kaip būtų, čia iš 
tiesų auginama pati įvairiausia mikroskopinė maisto produkcija - 
mielės, dumbliai, bakterijos, daugialąsčiai grybeliai... 

- Nėra kuo stebėtis, - pasakė Seldonas. - Daugelyje pasaulių 
veisiamos mikrokultūros. Net ir pas mus, Helikone. 

- Bet ne tiek, kiek čia. Tai jų specifika. Jie naudojasi senoviš- 
kais metodais ir niekam jų neišduoda. Turbūt čia visko galima rasti?) 
Tačiau tai paslaptis. 

- Nejaugi? 

- Įsivaizduok. Svarbiausia, čia gaminami baltymai bei subtilūs 
prieskoniai. Čionykštė produkcija išsiskiria iš kitų. Gaminama ne- 
daug, tačiau kainos pasakiškos. Asmeniškai aš nesu ragavusi nieko 
iš jų gaminių, manau, tu taip pat. Iš čia beveik viskas keliauja ant 
Imperatoriaus bei kitų turtuolių stalo. Be to, eksportuojama ir į ki- 
tus pasaulius. 

- Vadinasi, Mikogenas turtingas? 

- Manau, taip. Tačiau, regis, turtų jie nesivaiko. Jiems kur kas 
svarbiau - turėti Imperatoriaus apsaugą. Imperijos valdžia gina Mi- 
kogeną, antraip netektų delikačių prieskonių, bet kuriam patiekalui 
suteikiančių subtilų skonį. O Mikogeno gyventojai įgyja teisę gy- 
venti taip, kaip jiems norisi ir riesti nosis prieš kaimynus. 

Dorsa apsidairė ir pasakė: 

- Tikri asketai. Nei knygų, nei holovizijos. 

- Regis, savo spintoje pastebėjau vieną knygą, - pasakė Seldo- 
nas, pakilo, paėmė knygą, pažiūrėjo viršelį susiraukė ir paskelbė: 

- Valgių gaminimo knyga. 

Dorsa paėmė iš jo bibliokasetę, pradėjo spaudyti mygtukus. 
Sistema neįprasta, tačiau netrukus nušvito nedidelis ekranas. Per- 
žiūrėjusi keletą puslapių, mergina pasakė: 

- Yra čia keletas receptų, o toliau - gastronominė filosofija. 

Mergina išjungė ekraną, pasukiojo rankose kasetę. 

- Prilituota ji, ar ką? Nesuprantu, kaip ištraukti kasetę ir įdėti 
naują. Štai tau ir ekonomija! 

- O gal jiems ir vienos knygos pakanka, - nusprendė Haris, pa- 
žvelgė į tarp lovų stovėjusią spintelę ir pasakė: - Žiūrėk, kažkoks 
imtuvas, o ekrano nėra. 

- Turbūt jie mano, jog pakanka vien tik garso. 

- Įdomu, kaip jis veikia? 

Seldonas ilgai apžiūrinėjo imtuvą, vartydamas jį rankose. 

- Ar kada nors tokį matei? 

- Kartą. Muziejuje. Nors negaliu tvirtinti, jog buvo lygiai toks 
pat. Regis, čia visokių senienų saugykla. Turbūt jie apsikrauna vi- 
sokiu šlamštu tik tam, kad nebūtų panašūs į barbarus. Prisirišę prie 
senovės, senų papročių... tačiau kiti dėl to juos laiko keistuoliais, 
antrarūšiais žmonėmis. Stebėtinas paradoksalios logikos pavyzdys. 

Dar kiek pasikrapštęs su imtuvu, Seldonas šūktelėjo: 

- O! Įsijungė. Tik aš nieko negirdžiu. 

Dorsa paėmė nuo spintelės mažytį, plokščią cilindrą ir prisikišo 
prie ausies. 

- Ten girdisi kažkoks balsas, - pasakė ji. - Imk, paklausyk. 

Seldonas paėmė, prisikišo prie ausies... 

- Supratau. Jis veikia, kaip ausinės. Oi, kaip garsiai! Kas? Su- 
pratau, jūs mane girdite... Taip, tai mūsų kambarys... Koks nume- 
ris? Nežinau, koks jo numeris. Dorsa, gal tu žinai, koks mūsų kam- 
bario numeris? 

- Žiūrėk, kažkas parašyta ant aparato. Gal būtent to mums ir 
reikia? 

- Gali būti, - atsakė Haris. - Ar girdite mane? - paklausė jis savo 
pašnekovo. - Čia parašyta: 6LT - 3648 A. Pasakykite, kaip tinkamai 
naudotis šiuo prietaisu. Taip pat ir virtuve. Ką norite tuo pasakyti? Ką 
reiškia "viskas veikia, kaip paprastai"? Man tai nieko nesako. Aš esu 
barbaras... jūsų garbingas svečias. Ir nežinau, kaip jis paprastai vei- 
kia.... Taip, atleiskite už mano akcentą. Kas? Malonu girdėti, jog iš- 
kart supratote, kas aš esu. Mano vardas Haris Seldonas. 

Haris nutilo ir įsistebeilijo į Dorsą, neatitraukdamas nuo ausies 
aparato. 

- Pasakė, jog privalo patikrinti. Turbūt netrukus pasakys, kad 
nesurado tokios pavardės... O, jūs mano pavardę radote! Puiku. 
Tuomet padėkite man. Taip. Taip... Kaip paskambinti už Mikogeno 
ribų? Niekaip? O kur surasti Proturberantą Keturioliktąjį? Galbūt 
galima bent jo padėjėją? Aišku. Dėkoju. 

Vos atitraukęs nuo ausies aparatą, Seldonas padėjo jį ant spin- 
telės ir pranešė: 

- Jie sprendžia mūsų problemą, ieško žmogaus, kuris viską pa- 
rodys, tačiau neaišku, kada tai įvyks. Už Mikogeno ribų su niekuo 
susisiekti negalima. Vadinasi, jei mums prireiks Zmoglio, negalėsime 
jo surasti. O jei panorėsime susisiekti su Proturberantu, teks nusi- 
lenkti iki žemės visai biurokratų armijai. Nežinau, gal čia ir lygiava, 
bet ir joje nemažai išimčių. Tik niekas niekada to nepripažins... 

Pažvelgęs į laikrodį, Haris pridūrė: 

- Žinai, Dorsa, neketinu skaitinėti maisto gaminimo knygą ir 
gilintis į kulinarijos paslaptis. Mano laikrodis rodo Universiteto laiką, 
todėl neturiu supratimo, ar pagal čionykščius kanonus galėčiau da- 
bar kiek numigti. Juk mudu visą naktį nemiegojome. 

- Aš irgi norėčiau. Klaikiai pavargau. 

- Puiku. O kai atsikelsime, pamėginsiu gauti leidimą apsilankyti 
mielių plantacijoje. 

- Tau tai įdomu? - nustebo mergina. 

- Nelabai. Bet juk tai Mikogeno pasididžiavimas, todėl, tikiuosi, 
jie neatsisakys apie tai kalbėti. Pasinaudosiu savo žavesiu, įtrauksiu 
į pokalbį, o po to gal ir prie legendų kaip nors prieisime. Šauniai su- 
galvojau, ar ne? 

- Tikėkimės. Nors aš manau, jog ne taip paprasta pergudrauti 
šituos Žmones. 

- Mes dar pažiūrėsime, - ryžtingai ištarė Seldonas. - Legendas 
aš vis tiek išgirsiu. Bet kuria kaina. 

Kitą rytą Haris vėl ėmė skambinėti. Jis buvo klaikiai alkanas ir 
piktas. 

Prisiskambinti Proturberantui nepavyko. Kažkas atsiliepė ir pa- 
sakė, jog negalima jam trukdyti. 

- Kodėl? - nesuprato Seldonas. 

- Neprivalau atsakyti į šį klausimą, - šaltai pareiškė balsas. 

- Atvykome čia ne tam, kad sėdėtume uždaryti, - taip pat šal- 
tai atšovė Seldonas. - Ir neketiname mirti badu. 

- Esu įsitikinęs, jog pas jus yra virtuvė. Ir maisto produktų turi 
būti. 

- Yra, - sutiko Seldonas. - Bet mes nežinome, kaip naudotis 
virtuvės įranga ir kaip gaminti maistą. Kepti, virti, troškinti ar žalius 
produktus valgyti... 

- Negaliu tuo patikėti. 

Dorsa, iki tol nervingai matavusi žingsniais kambarį, pamėgino 
išlupti ausines Hariui iš rankų, bet tas prikišo pirštą prie lūpų ir su- 
šnabždėjo: 

- Jis nekalbės, išgirdęs moters balsą. 

O į mikrofoną Seldonas ryžtingai pasakė: 

- Galite jūs tuo patikėti ar ne, man tai nerūpi. Arba tuojau pat 
atsiųskite žmogų, galintį mums pagelbėti, arba aš būsiu priverstas 
pasiskųsti Proturberantui Keturioliktajam. Jūs atsiimsite už tai. 

Jo grasinimas suveikė tik už poros valandų. Seldonas jau buvo 
apimtas isterijos, o Dorsa nebežinojo, kaip jį nuraminti. 

Baigėsi tuo, jog pas juos atėjo jaunuolis. Ant jo plikės mirgėjo 
strazdanos. Turbūt kadaise buvo rudaplaukis... 

Jis atnešė kažkokius puodus ir jau pasirengė aiškinti, kaip jais 
naudotis, tik staiga sutriko ir atsuko Seldonui nugarą. 

- Barbare! - drebančiu balsu ištarė jis. - Tavo kepurė nuslinko 
nuo galvos. 

Seldonas, vis dar draskomas pykčio, atšovė: 

- Man tai netrukdo. 

Dorsa jį nuramino: 

- Leisk, aš pataisysiu, Hari. Kepurė kiek pasislinko į kairę. 

Seldonas sumurmėjo: 

- Galite atsisukti, jaunuoli. Beje, kuo jūs vardu? 

- Dundulis Penktasis, - atsakė vyriškis, įtariai pažvelgęs į Sel- 
doną. - Aš naujakrikštis. Atnešiau jums maisto. Iš savo virtuvės. 
Mano Žmona pagamino. 

Jis padėjo puodus ant stalo. 

Haris atidengė vieną ir įdėmiai apžiūrėjo jo turinį. Po to nustebo 
ir pareiškė Dorsai: 

- Įsivaizduoji, kvepia skaniai. 

- Įsivaizduoju, - linktelėjo mergina. - Ir man tas kvapas patinka. 

Dundulis droviai išlemeno: 

- Turbūt atvėso, kol nešiau... Lėkštės bei šakutės turi būti vir- 
tuvėje. 

Dorsa atnešė stalo įrankius. Sočiai ir skaniai prisivalgęs, Seldo- 
nas pralinksmėjo. 

Supratusi, jog jaunuolis jaučiasi nepatogiai, Dorsa nusprendė 
išeiti į virtuvę ir suplauti indus. Kiek pasikankinus, ji suprato, kaip 
veikia indaplovė, ir kibo į darbą. 

Haris pasidomėjo, kuri dabar valanda Mikogeno laiku, ir liko 
priblokštas. 

- Kaip suprasti - vidurnaktis? - nustebo jis. 

- Būtent taip, barbare, - patvirtino Dundulis. - Todėl ir negalė- 
jome iškart patenkinti jūsų prašymo. 

Tik dabar Haris suprato, kodėl negalima buvo trukdyti Protur- 
beranto... Jis įsivaizdavo, kaip Dundulis vidury nakties žadina savo 
žmoną ir liepia ruošti maistą kažkokiems barbarams. Seldonas su- 
sigėdo. 

- Atsiprašau, - sumurmėjo jis. - Mes esame barbarai, todėl ne- 
žinojome, kaip naudotis jūsų virtuve ir kaip gaminti maistą. Ar ne- 
galėtumėte ryte ką nors atsiųsti, kad mus pamokytų? 

- Galiu atsiųsti jums dvi Seseris, - pažadėjo Dundulis. - At- 
leisk, barbare, kad tau teks pakęsti moterų draugiją, bet tik jos mo- 
ka naudotis visais šitais daiktais. 

Tuo metu Dorsa kaip tik išėjo iš virtuvės ir, visai pamiršusi apie 
vietinį patriarchatą, džiaugsmingai sušuko: 

- Nuostabu, Dunduli! Tegul tik ateina! Bus įdomu susipažinti 
su Seserimis. 

Dundulis baimingai žvilgtelėjo į merginą, bet nutylėjo. Seldonas 
suvokė, jog jaunuolis neišgirdo to, ką norėjo pasakyti Dorsa, todėl 
pakartojo jos žodžius: 

- Taip, tegul ateina. Bus įdomu susipažinti su Seserimis. 

Dundulis visas nušvito. 

- Kai prasidės nauja diena, tuojau pat jas atsiųsiu. 

Dunduliui išėjus, Seldonas, linksmai trindamas rankas, kalbėjo: 

- O juk Seserys - būtent tai, ko mudviem reikia! 

- Tikrai? Ir kodėl gi? 

- Na... supranti, jei mes su jomis elgsimės žmoniškai, jos bus 
mums dėkingos ir papasakos savo legendas. 

- Jei tik jos ką nors žino, - skeptiškai pareiškė Dorsa. - Man 
kažkodėl nesitiki, jog Mikogeno moterys gauna kokį nors išsilavi- 
nimą. Vyrai galbūt, bet ir tai nežinia... 

Seserys pasirodė maždaug po šešių valandų. Tuo metu Seldo- 
nas ir Dorsa, nusprendę priderinti savo biologinius laikrodžius prie 
vietos laiko, kiek pamiegojo. 

Seserys įėjo nedrąsiai, vos ne ant pirštų galų. Vilkėjo jos pilkas 
tunikas (kaip vėliau paaiškėjo, Mikogene jos buvo vadinamos "kert- 
lais") - minkštos, aksominės, papuoštos kiek tamsesniais nesudė- 
tingais ornamentais. Toks apdaras akivaizdžiai buvo skirtas paslėpti 
visas nereikalingas figūros smulkmenas. Seserų galvos, supranta- 
ma, buvo plikos, ant veidų - jokios kosmetikos. Abidvi sutriko, pa- 
žvelgė į Dorsą, kurios akys buvo paryškintos melsvais šešėliais ir 
lūpos padažytos... 

"O iš kur Žinoti, kad tai Seserys, gal jos - tikrų tikriausi Broliai" 
- šmėstelėjo Hario galvoje šelmiška mintis. 

Atsakymą jis gavo tą pačią akimirką: Seserys pasisveikino ir 
prisistatė. 

Jos kalbėjo dainingai, melodingais balsais. Seldonas prisiminė 
rūstų Proturberanto baritoną ir kiek švelnesnį Dundulio bosą ir pa- 
galvojo, jog moterys turbūt mokomos kalbėti plonais balseliais ir 
maivytis. Kaip kitaip atskirsi jas nuo vyrų? 

- Aš - Lašelė Keturiasdešimt Trečioji, - sucypė viena iš Seserų. 
- O čia mano jaunesnioji sesuo. 

- Lašelė Keturiasdešimt Penktoji, - nusilenkė antroji Sesuo. - 
Mūsų kohortoje - tai labiausiai paplitęs vardas. 

- Malonu su jumis susipažinti, - pasakė Dorsa. - Tik pasakyki- 
te, kaip jus galima atskirti? Ir kaip kreiptis, kai judvi drauge? Juk 
nepasakysi tiesiog "Lašele"? 

Ne, - pasakė Lašelė Keturiasdešimt Trečioji. - Kai mudvi 
drauge, reikia mus vadinti pilnais vardais. 

- O negalima tiesiog "Keturiasdešimt Trečioji" ir "Keturiasde- 
šimt Penktoji"? Ką jūs į tai, ponios? - šyptelėjo Seldonas. 

Jos greitosiomis paskersavo į vyriškį, tačiau nieko neatsakė. 
Dorsa tyliai ištarė: 

- Nereikia, Hari. Aš pati. 

Seldonas pasitraukė į šalį. Turbūt jos dar jaunos, netekėjusios 
ir joms apskritai negalima su vyrais kalbėtis. Vyresnioji atrodė rim- 
tesnė už jaunėlę ir, regis, buvo nusiteikusi puritoniškai. Tiesa, kol 
kas tebuvo ištarti vos keli žodžiai, mesti keli nedrąsūs žvilgsniai. 
Vargu, ar galima iš to daryti rimtas išvadas, tačiau Seldonas kai ką 
nusprendė. 

Dorsa pasakė: 

- Bėda ta, jog mes esame barbarai ir nežinome, kaip elgtis jūsų 
virtuvėje. 

- Tu nori pasakyti, jog nemoki gaminti maisto? - paniekinamai 
paklausė Lašelė Keturiasdešimt Trečioji. O jos sesuo vos sulaikė 
juoką. (Seldonas suprato, kad jo išvada buvo teisinga). 

- Aš turėjau savo virtuvę, - paaiškino Dorsa, - tačiau ji visai ki- 
tokia. Be to, šitie produktai man nematyti. Nežinau, ką ir kaip iš jų 
gaminti. 

- Bet juk tai visai paprasta! - sušuko Lašelė Keturiasdešimt 
Penktoji. - Mes tau parodysime. 

- Pagaminsime jums gardžius bei maistingus pusryčius, - pasa- 
kė vyresnioji Sesuo. - Jums... abiem. 

Ji vis dar atrodė sutrikusi. Seseris trikdė vyriškio buvimas. 

- Jei neprieštaraujate, - pasakė Dorsa, - pabūsiu su jumis vir- 
tuvėje, 0 jūs man papasakosite, kaip ką gaminti. Juk negalėsite at- 
eiti pas mus tris kartus per dieną? 

- Mes tau viską parodysime, - pasakė Lašelė Keturiasdešimt 
Trečioji. - Nors... barbarai tokie nesupratingi. Čia reikia... pajausti. 

- Aš labai stengsiuosi, - pažadėjo Dorsa ir nusišypsojo. 

Visos trys dingo už virtuvės durų. Seldonas palydėjo moteris 
žvilgsniu, o jo mintyse rutuliojosi tolesnių veiksmų strategija. 

9 skyrius 
MIKROFERMA 


MIKOGENO MIKROFERMOS - legendinės. Nors šiandien 
jos prisimenamos tik patarlėse, tokiose kaip: "turtingas tarsi Mi- 
kogeno mikrofermos" arba "gardus tarytum Mikogeno mielės". 
Panašių pagyrimų, laikui bėgant, vis daugėjo, tačiau Haris Sel- 
donas, apsilankęs mikrofermose, paliko memuarus, kuriuose lai- 
komasi nuomonės, jog... 


GALAKTIKOS ENCIKLOPEDIJA 

- Nuostabu! - sušuko Seldonas. - Kur kas skaniau už maistą, 
kuriuo mus Dundulis vaišino. 

Dorsa atšovė: 

- Nepamiršk, kad jo žmona gamino maistą paskubomis, vidury 
nakties. Zmona? Regis, jis pasakė "mano moteris". Taip. Jų lūpose 
žodis "moteris" skamba maždaug taip, kaip "mano namai", "mano 
drabužiai". Taip žeminančiai... 

- Pritariu. Tačiau manau, jog "žmona" skambėtų ne ką geriau. 
Taip jau jie gyvena. O Seserys, atrodo, tam visai neprieštarauja. 
Mudu nieko nepakeisime. Beje, ar pasižiūrėjai, kaip jos gamino 
maistą? 

- Taip. Iš pirmo žvilgsnio atrodo, jog tai visai paprasta. Pasa- 
kiau, jog nežinau, ar viską įsiminsiu, tačiau Seserys patikino, kad 
turiu išmokti tik pašildyt maistą. Dar supratau, kad į duoną įdėta 
kažkokių pagardų, nuo kurių ji darosi puri ir tokia trapi. Ar pajutai? 

- Ne. Tik pastebėjau, kad man duonos pristigo. O sriuba? Ar 
supratai, iš kokių ji daržovių? 

- Ne. 

- O kepsnys? Mėsa tokia švelni, kad norėjosi pirštus aplaižyti. 

- Abejoju, ar tai buvo mėsa. Tiesa, Cinoje kažką panašaus ga- 
mina iš avienos... Vargu, ar kas nors už Mikogeno ribų šitaip mai- 
tinasi. Net ir pats Imperatorius. Kad ir ką mikogeniečiai eksportuo- 
tų, esu įsitikinusi, jog geriausius produktus jie pasilieka sau. Ver- 
čiau mums čia neužsibūti, Hart! Įprasime prie tokio maisto, po to 
viskas atrodys neskanu, - nusijuokė Dorsa. 

Seldonas taip pat pradėjo juoktis, dar gurkštelėjo vaisių sulčių 
(niekada gyvenime neteko gerti nieko skanesnio) ir pasakė: 

- Paklausyk... kai Žmoglis mane vežė į Universitetą, buvome 
sustoję pakelės bufete. Ten buvo maistas iš mielių. Bet skonis... - 
Seldonas pasišlykštėjęs susiraukė. - Tada man į galvą nešovė, kad 
mielinis maistas gali būti toks skanus. Gaila, kad Seserys išėjo. Rei- 
kėjo joms nuoširdžiai padėkoti. 

- Jos žinojo, kad mums patiks. Aš Žžavėjausi ruošiamo maisto 
kvapais, o jos pasakė, jog skonis bus dar geresnis. Vyresnioji kal- 
bėjo, o jaunėlė vis kvatojo. Beje, jos dar užeis. Atneš man kertlą, 
kad galėčiau pavaikščioti po parduotuves. Patarė, išeinant iš namų, 
nusivalyti kosmetiką. Jos man parodys, kur įsigyti gražesnius kert- 
lus, kur galima nusipirkti pusfabrikačių, kuriuos turėsiu tik pašildy- 
ti. Nepraleido progos įgelti, jog barbarai negali pasigirti kulinariniais 
gabumais, todėl jiems labiau tinka pirkti paruoštą maistą ir jį pasi- 
šildyti. Ir leido suprasti, jog vaikščiojimas po parduotuves ir maisto 
ruošimas - tik mano darbas. 

- Būdama Trantore, galėsi elgtis, kaip trantorietė, o čia... 

- Žinojau, kad būtent taip pasakysi. 

- Esu paprastas žmogelis. 

- Išsisukai! - susijuokė Dorsa. 

Seldonas atsilošė. Po nuostabių pietų jo nuotaika buvo puiki. 

- Tu išgyvenai Trantore dvejus metus, turėtum geriau suprasti, 
kas čia dedasi. Kaip manai, ar šita sena socialinė Mikogeno sistema 
nėra jų tikėjimo į antgamtines jėgas apraiška. 

- Antgamtines'? 

- Taip. Ar tu taip nemanai? 

- Kaip tu supranti "antgamtiškumą"? 

- Kaip tikėjimą į kažką, kas nepaklūsta gamtos dėsniams, kas 
susieta su energijos išsaugojimu, su veiksmo konstanta... 

- Supratau. Tu nori paklausti, ar nėra Mikogenas religinė ben- 
druomenė? 

- Religinė? - perklausė Seldonas. 

- Taip. Terminas senas, bet istorikai juo naudojasi. "Religinis" 
- tai ne visai tikslus žodžių junginio "tikintis antgamtiškomis jėgo- 
mis" ekvivalentas... Tačiau atsakyti į tavo klausimą, deja, negaliu. 
Niekada nesigilinau į Mikogeno pažiūras. Nors... nenustebčiau, jei 
paaiškėtų, jog būtent taip ir yra. Labai tikėtina, kad juos jungia kaž- 
kokia religija. 

- O Jei paaiškės, jog ir Mikogeno legendos religinės? 

- Nenustebsiu. 

- Bet tai reikštų, kad jos neturi faktinio pagrindo. 

- Nebūtinai. Kiekvienoje legendoje gali būti kažkiek faktų. 

- Aha... - mįslingai ištarė Seldonas ir pasinėrė į gilius apmąsty- 
mus. Stojo tyla. Galiausiai Dorsa neištvėrė ir pasakė: 

- Žinai, nieko antgamtiško tame nėra. Daugelis pasaulių turi sa- 
vo religijas. Dabar, kai Imperija tokia trapi, nepastovi, religinės 
nuotaikos tik stiprėja. Pas mus, Cinoje, ketvirtadalis gyventojų - tri- 
teristai. 

Seldonas dar sykį įsitikino, kaip prastai jis išmano istoriją. 

- Sakyk, ar praeityje religija buvo įtakingesnė nei dabar? 

- Be abejo. Ir vis atsirasdavo naujos jos kryptys. O Mikogeno 
religija, regis, visai nauja ir labai skirtinga nuo kitų - būdinga tik 
jiems vieniems. Bent man taip atrodo. 

- Ar nemanai, jog moterys religingesnės už vyrus? 

Dorsa kilstelėjo antakius. 

- Nesu įsitikinusi, ar galima viską taip supaprastinti. Vyrauja 
nuomonė, kad prie religijos labiau linksta tie, kurie vienaip ar kitaip 
nuskriausti - našlaičiai, vargšai, atstumtieji. Bet juk gali būti ir išim- 
čių. Daugelis bedalių gali kratytis religijos, o turtuoliai ieškoti joje 
atgaivos bei ramybės. 

- Bet Mikogene, kur moterys tarsi daiktai, naminiai gyvuliai... 
Juk jos tikrai galėtų ieškoti užuovėjos religijoje? Ir turėtų daugiau 
žinoti apie mums rūpimas legendas? 

- Savo gyvybe negalėčiau prisiekti, bet galiu ginčytis iš savai- 
tinio savo atlyginimo. 

- Tinka, - linktelėjo Haris. 

Mergina nusišypsojo. 

- Štai tau ir psichoistorijos fragmentas, Hari. 47854 taisyklė: 
"Nuskriaustieji labiau religingi už tuos, kurie patenkinti gyvenimu". 

Seldonas papurtė galvą. 

- Su psichoistorija nejuokauk. Man nepakanka smulkių taisyk- 
lių. Reikalingi apibendrinimai, dėsniai. Reikia kažko tokio, ką galė- 
čiau pagrįsti matematine logika ir tvirtai pasakyti: "Aha, štai šita 
žmonių grupė bus labiau religinga už aną, jei bus įvykdytos tokios 
ir tokios sąlygos... O tada, kai žmonių bendruomenė patirs tokių ir 
tokių stimulų poveikį, atsitiks taip ir taip"... 

- Tikras siaubas! - pasipiktino Dorsa. - Tau Žmonės tarsi kaž- 
kokios mašinos. Mygtuką paspaudei - štai tau rezultatas! 

- Ne, visai ne taip. Mygtukų galima spaudyti daug ir įvairiai. Ir 
rezultatų bus aibės. Ir visi jie skirtingi, todėl paaiškės, jog ateities 
spėjimas gali būti tik statistinis, o atskiras Žmogus naudosis veiks- 
mų laisve. 

- Kaip gali šitaip tvirtinti? 

- Negaliu ir netvirtinu. Tik... nujaučiu, jog turi būti būtent taip. 
Jei sugebėsiu sudaryti aksiomas, išvesti fundamentalius, kertinius 
dėsnius ir pagrįsiu juos matematiškai, štai tuomet bus galima sakyti, 
Jog aš sukūriau psichoistoriją. Jau įrodžiau, jog teoriškai tai įmanoma. 

- Kiek pamenu, tu tvirtinai, jog praktiškai tai neįgyvendinama? 

- Ir dabar taip manau. 

Dorsa negalėjo sulaikyti šypsenos. 

- Sakyk, Hari, kuo tada tu užsiiminėji? Ir kokio tikiesi rezultato? 

- Nežinau. Prisiekiu... Bet Četeris Žmoglis taip trokšta gauti at- 
sakymą, o aš pats, net nežinau kodėl, noriu suteikti jam tokį malo- 
numą. Žinai, jis toks atkaklus, užsispyręs... 

- Kur jau nežinosiu. 

Seldonas kiek paniuro, bet nieko nepasakė, o tęsė toliau savo 
mintį: 

- Žmoglis tvirtina, jog Imperija žlunga, ir vienintelis išsigelbė- 
jimas - psichoistorija. Na, jei neišgelbės, tai bent kiek sušvelnins 
smūgį. Ir, regis, visą atsakomybę jis užkrauna ant mano pečių. 
Turiu nusimesti tą naštą, jei noriu ramiai gyventi. Privalau ir Žmog- 
lį, ir pats save įtikinti, jog psichoistorija niekaip nesusieta su prak- 
tika. Tai tik teorija. Bet pirmiausia privalau patampyti už visų turi- 
mų virvučių ir įsitikinti, ar tikrai visos nutruks. 

- Virvutės? Kaip manai, kas tau papasakos, koks buvo seno- 
vės pasaulis? Jei mikogeniečiai ir turi kažkokį suvokimą apie prie- 
šistorinę Galaktiką, Proturberantas nieku gyvu tau nieko nepasa- 
kys. O ir kiti taip pat. Tai uždara bendruomenė, kiek tau reikės kar- 
toti! Bendruomenė, kurios nariai bijo ir šalinasi barbarų. 

- Teks sugalvoti, kaip juos prakalbinti. Pavyzdžiui, galima pra- 
dėti nuo Seserų. 

- Tau jos nieko nepasakys, jos tavęs net nesiklausys, kaip kad 
manęs nesiklausė Proturberantas. 

- Bet juk reikia nuo kažko pradėti. 

- Gerai pagalvokime... Žmoglis man liepė tavimi pasirūpinti, 
vadinasi, turiu kuo galėdama tau padėti. Ką aš Žinau apie religiją? 
Su mano specialybe ji nesusieta... pats žinai. Aš specializavausi 
daugiau ekonominėje istorijos srityje. Nors, istoriją sunku mecha- 
niškai suskirstyti į nepriklausomas sritis. Religiniuose centruose 
dažnai susikaupia daug vertingų dalykų, kurie gali pažeisti ekono- 
minę visuomenės pusiausvyrą. Bet... 

Dorsa nutilo, giliai susimąstė. 

Seldonas nenuleido nuo merginos akių, o ši sėdėjo ir spoksojo 
į vieną tašką. 

Galiausiai pasakė: 

- Supranti, dažnai taip būna, jog kokioje nors religinėje knygoje 
aprašomos apeigos, pateikiamas požiūris į istoriją, kartais tenai bū- 
na religinės poezijos. Dažniausiai tokios knygos visiems prieina- 
mos, jos padeda žmogui pasirinkti tikėjimą. Bet pasitaiko, kai pana- 
šios knygos laikomos paslaptyje. 

- Manai, Mikogene yra tokių knygų? 

- Nežinau. Jei jos būtų atvirai naudojamos, turbūt būčiau palai- 
kiusi rankose bent vieną iš jų... arba bent apie jas girdėjusi. Vadina- 
si, arba tokių knygų nėra, arba jos laikomos paslaptyje. 

Bet kuriuo atveju tau neteks į jas net žvilgtelėti. 

- Ką gi, mintis nebloga, - linktelėjo Seldonas. 

Praėjo dvi valandos po antrųjų Dorsos ir Hario pusryčių. O ta- 
da atėjo Seserys. 

Šį sykį abi šypsojosi, o Lašelė Keturiasdešimt Trečioji ištiesė 
Dorsai pilką kertlą. 

- Labai gražus daiktas, - šyptelėjo Dorsa. - Ornamentas tiesiog 
nuostabus. 

- Nieko ypatingo, - sucypė Lašelė Keturiasdešimt Penktoji. - 
Tai mano senas kertlas. Gal nelabai tiks, nes tu už mane aukštes- 
nė. Bet apsivilkusi juo galėsi išeiti į gatvę, ir mes tave nuvesime į 
pačią geriausią parduotuvę, kur pati galėsi išsirinkti sau tinkamą ap- 
darą. Ten yra tokių gražių... 

Lašelė Keturiasdešimt Trečioji nervingai šyptelėjo, panarino gal- 
vą ir nedrąsiai ištiesė Dorsai dar vieną kertlą - baltą. Mergina net 
neišvyniojusi jo ištiesė Hariui. 

- Tai tau. Sprendžiu pagal spalvą. 

- Galbūt, - gūžtelėjo pečiais Seldonas. - Tik sugrąžink jai atgal. 
Noriu, kad ji pati man paduotų. 

- Oi, Hari... - Dorsa priekaištingai pakraipė galvą. 

- Pasakiau, kad neimsiu, vadinasi, taip ir bus, - ožiavosi jau- 
nuolis. - Noriu, kad ji pati man paduotų tą daiktą. 

Akimirką Dorsa dvejojo, po to nedrąsiai ištiesė apdarą Lašelei 
Keturiasdešimt Trečiajai. 

Ta paslėpė rankas už nugaros, atšoko... Ji buvo mirtinai iš- 
blyškusi. Kita Sesuo pervėrė Seldoną akimis, pripuolė prie Lašelės 
Keturiasdešimt Trečiosios ir apkabino ją. 

Dorsa tyliai sušnabždėjo: 

- Hari, tu neteisus. Esu įsitikinusi, kad joms neleidžiama kalbėti 

su svetimais vyrais. Kam reikia jas skaudinti? Ji nieko negali pa- 
keisti. Vargšelė, galbūt pirmą kartą gyvenime mato barbarus. 

Atsisukusi į Lašelę Keturiasdešimt „Trečiąją, Dorsa švelniai pa- 
klausė: | 

- Ar esi anksčiau mačiusi barbarus? 

Mergina tylėdama papurtė galvą. 

- Na, ką aš sakiau, - skėstelėjo rankomis Haris. - Tylos įžadai 
kausto tiktai Brolius. Argi šitas merginas būtų atsiuntę pas mus, jei 
joms negalima būtų su barbarais kalbėtis?) 

- Hari, bet galbūt joms galima bendrauti tik su manim? 

- Nesąmonė! Netikiu ir niekada nepatikėsiu. Aš ne šiaip sau 
barbaras, esu garbingas Mikogeno svečias. Žmoglis prašė, kad su 
manim būtų elgiamasi pagarbiai. Pats Proturberantas Keturioliktasis 
mane pasitiko ir atvežė čia. Nenoriu, kad su manimi elgtųsi taip, 
tarsi būčiau tuščia vieta. Būtinai pasiskųsiu Proturberantui Keturio- 
liktajam. 

Lašelė Keturiasdešimt Penktoji suinkštė, o Keturiasdešimt Tre- 
čioji nuraudo. 

Dorsa buvo beketinanti vėl įkalbinėti Harį, bet tas parodė mer- 
ginai kumštį. Ir nemirksėdamas įsistebeilijo į Lašelę Keturiasdešimt 
Trečiąją. 

Pagaliau pasigirdo virpantis plonas jos balselis. Regis, jai nebu- 
vo lengva prisiversti kreiptis į vyriškį. 

- Neturėtum mūsų įskųsti, barbare. Tai neteisinga. Tu verti 
mane laužyti mano tautos papročius. Ko tu nori iš manęs? 

Seldonas draugiškai nusišypsojo ir ištiesė ranką. 

- Noriu, kad pati paduotum drabužį, kurį man atnešei. 

Mergina tylėdama ištiesė jam ryšulėlį. 

Seldonas nusilenkė ir draugiškai, šiltai padėkojo: 

- Ačiū, Seserie. 

"Na matai, ir nesurijo manęs", - pasakė šelmiškas Hario žvilgs- 
nis skirtas Dorsai. Mergina piktai nusisuko. 

Jokių papuošimų ant baltos tunikos nebuvo. Tikriausiai tokie 
dalykai vyrams nereikalingi. Tačiau buvo baltas diržas su kutais. 
Turbūt jį reikėjo užsirišti kažkaip įmantriai. 

- Eisiu į vonią ir persirengsiu, - pasakė Seldonas. - Ilgai ne- 
truksiu. 

Vaikinas šmurkštelėjo į vonią, jam iš paskos įsmuko ir Dorsa. 
Mergina uždarė duris. 

- Ką tu sau leidi? - užsipuolė Harį mergina. - Elgiesi, kaip tikras 
tironas. Kodėl kankini tą nelaimingąją? 

- Juk turėjau priversti ją su manimi kalbėtis! - tyliai sušnypštė 

Seldonas. - Turiu kai ką iš jos sužinoti, juk pati žinai. Apgailestau- 
ju, kad padariau tai ne pačiu gražiausiu būdu, bet kaip kitaip sulau- 
Žžyti šį prakeiktą tabu? 

Dorsa, trenkusi durimis, išėjo. Kai Haris išlindo iš vonios, ji jau 
buvo apsivilkusi pilką kertlą. Nepaisant tos kvailos kepurės, slėpu- 
sios plaukus, ir plataus it maišas apdaro, mergina vis tiek atrodė 
žavi. Ji juosėjo platų diržą, kiek tamsesnį už patį kertlą. Iš priekio 
diržas buvo susegtas ryškiai žydra sagtimi. "O, moterys! - pagal- 
vojo Haris. - Visur ir visada jos stengiasi atrodyti gražiai. Net ir bū- 
damos užguitos". 

- Na, štai, - skėstelėjo rankomis Dorsa. - Tu tikras mikogenie- 
tis. Dabar mudu galime drąsiai išeiti į gatvę. 

- Taip, - pasakė Seldonas. - Bet mane labiau domina mikrofer- 
mos. Norėčiau, kad Lašelė Keturiasdešimt Trečioji palydėtų mane 
į šią ekskursiją. 

Lašelė Keturiasdešimt Trečioji išsprogino akis ir žengė žingsnį 
atgal. 

- Labai norisi pasižiūrėti, - ramiai paaiškino Seldonas. 

Lašelė Keturiasdešimt Trečioji pasiuntė Dorsai maldaujantį 
žvilgsnį. 

- Barbare... 

- A, supratau, - linktelėjo Seldonas. - Tu turbūt nieko nežinai 
apie fermas? 

Regis, jis palietė skaudžią vietą. Vis dar nepakeldama akių į Ha- 
rį, mergina pasakė: 

- Aš dirbau mikrofermose. Tenai dirba visi Broliai ir Seserys. 

- Tuomet nuvesk mane į ekskursiją! - sušuko Seldonas. - Ir 
nustok spyriotis. Tau negalima kalbėtis su Broliais, o aš esu barba- 
ras ir garbingas jūsų svečias. Užsidėjau kepuraitę ir apsivilkau kert- 
lą tik todėl, kad neatkreipčiau į save dėmesio. O šiaip... aš moksli- 
ninkas, ir kol esu čia, man reikia kai ką sužinoti. Negaliu lindėti šia- 
me kambaryje ir tyrinėti jo sienas! Noriu pamatyti jūsų mikrofer- 
mas. Juk tokių niekur daugiau nėra visoje Galaktikoje. Maniau, tau 
bus garbė man jas parodyti. 

- Taip, mes didžiuojamės jomis, - krestelėjo galvą Lašelė Ketu- 
riasdešimt Trečioji ir pagaliau pakėlė akis į Seldoną. - Aš tave nu- 
vesiu. Tik nesitikėk, jog tau pavyks sužinoti mūsų paslaptis, jei tu 
jas medžioji... Nuvesiu tave rytoj iš pat ryto. Man reikia laiko - turiu 
susitarti. 

- Iki ryto aš palauksiu, - sutiko Seldonas. - Bet tu manęs neke- 
tini apmauti? Duodi garbės žodį? 

- Aš esu Sesuo, - išdidžiai atšovė mergina. - Pasakyta - pada- 
ryta. Laikysiuosi savo žodžio, nesvarbu, kad jį daviau barbarui. 

Jos balsas buvo šaltas, o akys staiga sužibo. "Ką tai galėtų 
reikšti?" - pagalvojo Seldonas. Tai jo nedžiugino. 

Naktis buvo nerami. Dorsa pareiškė keliausianti į mikrofermą 
drauge su Seldonu, o tas užsispyrė it ožys - ne ir baigta. 

- Kaip tu nesupranti? - piktinosi jaunuolis. - Man reikia, kad 
Lašelė pasijustų laisva, nevaržoma ir pradėtų kalbėti, todėl būtina, 
kad ji atsidurtų neįprastoje situacijoje. Ji pirmą sykį bus su vyriškiu 
vienu du. Ir dar su barbaru! Papročiai jau pažeisti. Dabar kur kas 
lengviau žengti dar vieną žingsnelį. Jei tu eisi su mumis, ji bendraus 
tik su tavim, o aš būsiu nustumtas! 

- Ojei tau vėl kas nors atsitiks? Pameni, kas buvo, kai pakilai 
į paviršių? 

- Nieko neatsitiks. Prašau! Jei nori man padėti, pasilik čia. Su- 
prask, Dorsa, tai man labai svarbu. Tu man svarbi, aš vertinu tavo 
pastangas man pagelbėti, tačiau šį sykį pasielgsiu savaip. 

Galiausiai mergina nusileido. Ji tik paprašė: 

- Bent jau pažadėk, kad nebūsi su ja grubus. Prašau! 

- Ar tau neatrodo, kad turėtum mane ginti nuo jos? Patikėk, 
pats jaučiuosi prastai, kai grubiai su ja kalbu. Neketinu daugiau to 
daryti. 

Jiedu pirmą kartą susipyko, ir todėl Seldonas negalėjo užmigti. 
Dar jam nedavė ramybės mintis, jog Lašelė gali neateiti. Kas žino, 
ar ji laikysis žodžio? | 

Tačiau Seserys atėjo abi. Seldonas buvo vos spėjęs papusry- 
čiauti ir apsirengti kertlą. Kiek pasikankinęs, jis pagaliau užsisegė 
diržą. 

Lašelės Keturiasdešimt Trečiosios žvilgsnis vis dar buvo rūs- 
tus. Ji pasakė: 

- Barbare Seldonai, jei tu pasirengęs, tai mano Sesuo pasiliks 
su barbare Venabili. 

Ir balsas jos šiandien ne toks cypiantis ir kimus. Turbūt visą 
naktį treniravosi. Juk ne su Broliu kalbės, o su vyriškiu. 

"Kažin, ar ją kankino nemiga?" - pagalvojo Seldonas, o garsiai 
pasakė: 

- Aš pasirengęs. Galim eiti, kad ir dabar. 

Po pusvalandžio jiedu jau leidosi žemyn liftais bei laiptais. Jų, 

regis, buvo begalė. Pats vidurdienis, o net ir viršuje, gatvėje, šviesa 
kažkokia blanki, prislopinta. 

Įdomu kodėl? Gal jie iš įpročio prislopina šviesą? Seldono akys 
pagaliau priprato. 

Jaunuolis stengėsi kuo abejingiau reaguoti į pakeliui pasitaikan- 
čius Brolius bei Seseris. Jis stengėsi likti nepastebėtas ir tikėjosi, 
jog taip ir bus. 

Deja, Lašelė Keturiasdešimt Trečioji elgėsi taip, tarsi kaip tik 
norėtų atkreipti visų dėmesį. Kalbėjo vienskiemeniais žodžiais, be- 
veik nepraverdama burnos. Buvo akivaizdu, jog pasivaikščiojimas 
su svetimu vyriškiu, jai nėra malonus. Haris suprato, jog neverta 
jos įkalbinėti, kad kiek atsipalaiduotų, nes mergina pasijustų nejau- 
kiai ir dar labiau susikaustytų. 

Liftai, eskalatoriai... atrodė, jie nesibaigs niekada. Ji būtent taip 
pavadino šituos judančius laiptus - "eskalatoriai". Seldonas nebuvo 
anksčiau šito žodžio girdėjęs. 

Kuo žemiau jie leidosi, tuo labiau vaikinas nekantravo. Ir tuo la- 
biau stebėjosi. 

Mikrofermų buvo daugelyje planetų. Hariui teko Helikone lan- 
kytis tokiose fermose, ir ten visada jautėsi specifinis kvapas - ne- 
malonus, pykinantis. 

Mikrofermų darbininkai tikriausia priprasdavo prie to kvapo, 
kai kurie lankytojai taip pat. Pasirauko, pakraipo galvas, žiūrėk - ir 
vėl vaikšto kaip niekur nieko. Tačiau Seldonas kvapams ypač jaut- 
rus. Todėl šiandien jau iš anksto pasirengė viską iškęsti, pasiaukoti, 
kad tik gautų reikalingą informaciją. Nors skrandis, reikia pripažin- 
ti, gyveno pagal savo dėsnius ir jau nedavė jaunuoliui ramybės. 

Kuo giliau jie leidosi, tuo oras darėsi vis gaivesnis. Seldonas 
neištvėręs paklausė: 

- Kada gi pagaliau mes pasieksime mikrofermas? 

- Jau pasiekėme. 

Seldonas giliai atsiduso, patraukė nosimi orą. 

- O iš kvapo nepasakysi. 

- Iš kvapo? Tu čia apie ką? - jau kur kas drąsiau paklausė La- 
šelė. Ji atrodė nustebusi. 

- Kai anksčiau lankydavausi mikrofermose, ten būdavo specifi- 
nis nemalonus kvapas. Kažkoks rūgštus... tai turbūt maitinamosios 
dirvos, kuri reikalinga bakterijoms, grybeliams, mielėms, kvapas. 

- Tau teko lankytis mikrofermose? - paklausė Lašelė Keturias- 
dešimt Trečioji. - Kur taip? 

- Savo gimtinėje. 

- Argi tavo tauta rausiasi gabelėje? - pasišlykštėjo Lašelė. 


138 


Seldonas nebuvo girdėjęs šito žodžio, bet iš merginos veido iš- 
raiškos suprato jo reikšmę. 

- Ne... Kai produkcija paruošta, ji taip nedvokia. 

- Pas mus apskritai nėra jokio bjauraus kvapo. Mūsų biotech- 
nologai paruošė puikius biotipus, dumbliai auga prisodrintame elek- 
trolite, saprofitai maitinami pačia geriausia organika. Bet barbarams 
niekada nepavyks sužinoti mūsų receptų. Na štai, atėjome. Vaikš- 
čiok, uostinėk, kiek tik nori. Nepajusi jokio blogo kvapo. Štai kodėl 
mūsų produktai taip vertinami visoje Galaktikoje, ir Imperatorius 
renkasi tik mūsų maistą. Jei mane paklaustų, pasakyčiau, kad joks 
barbaras nevertas tokios prabangos, net jeigu jis pats Imperatorius. 

Šie žodžiai buvo ištarti piktai, ir visas pyktis nukreiptas prieš 
Seldoną. Kad barbarui būtų dar aiškiau, Lašelė pridūrė: 

- Net jeigu jis mano esąs garbingas mūsų svečias. 

Jiedu Žžingsniavo siauru koridoriumi. Iš abiejų pusių stovėjo vo- 
nios iš storo stiklo. Jose kliuksėjo drumzlinas žalsvas skystis, ku- 
riame matėsi ploni it siūlai dumbliai, besiraitantys oro burbuliukų 
sūkuryje. "Anglies dioksidas", - nusprendė Seldonas. 

Vonias apšvietė galingi šviestuvai, nuo kurių sklido maloni ro- 
Žinė šviesa. 

Seldonas susimąstė ir ištarė: 

- Aišku. Šitie dumbliai geriau auga, kai juos apšviečia raudoni 
spektro spinduliai. 

- Teisingai, - pasakė mergina. 

- Ir čia viskas automatizuota, ar ne taip? 

Ji gūžtelėjo pečiais ir nutylėjo. 

- Paklausiau, nes nesimato nei Brolių, nei Seserų. 

- Čia yra darbo ir jis atliekamas, nesvarbu, kad darbininkų ne- 
simato. Smulkmenų tau neketinu atskleisti. Tavęs tai neliečia. 

- Palauk. Liaukis ant manęs urzgusi. Neketinu reikalauti, kad 
atskleistum Valstybines paslaptis. Palauk, mieloji, - netikėtai išsprū- 
do iš jaunuolio lūpų. 

Ji žengė pirmyn, bet jaunuolis sulaikė ją už rankų. Lašelė nepa- 
judėjo, tik visa suvirpėjo, ir Seldonas greitai paleido jos ranką. 

- Man tiesiog pasirodė, jog čia viskas automatizuota. Kas čia 
tokio... 

- Nenoriu žinoti, kas tau rodosi, tačiau čia yra darbo ir galvai, 
tr rankoms. Kiekvienam Broliui ir Seseriai tenka retsykiais šičia pa- 
dirbėti. Kai kuriems tai tampa profesija. 

Dabar Lašelė kalbėjo laisviau, tik kaire ranka vis trynė dešinę, 
tą vietą, prie kurios buvo prisilietę Seldono pirštai... tarsi jis būtų 
įgėlęs merginai. 

- Šitos vonios nusidriekusios per keletą kilometrų. Jei dabar 
pasuksime, tai pateksime į grybelio sekciją. 

Jie nužingsniavo toliau. Seldonas stebėjosi nepriekaištinga tvar- 
ka patalpoje. Stiklas spindėjo. Koklinės grindys atrodė drėgnos, ta- 
čiau, kai vaikinas jas palietė, pasirodė, jog jis klydo. Nedrėgna ir vi- 
sai neslidu. Turbūt kažkuo išteptos. 

Lašelė Keturiasdešimt Trečioji buvo teisi - Seldonas pastebėjo 
kai kur besidarbuojančius Brolius bei Seseris. Jie ramiai, tyliai dirbo 
savo darbą - sukiojo svertus ant pultų, taisė žarnas. Kiti atliko ma- 
žiau kvalifikuotą darbą - valė įrenginius. Visi atrodė susikaupę, į 
pašalinius nekreipė jokio dėmesio. 

Netrukus jie įėjo pro tyliai užsidariusias duris, ir pagaliau Sel- 
donas pajuto kažkokį pažįstamą kvapą. Jis žvilgtelėjo į Lašelę, ta- 
čiau ta apsimetė nieko nepastebėjusi. Kvapas buvo vos pastebi- 
mas, ir jaunuolis netrukus apie jį pamiršo. 

Apšvietimo pobūdis vėl pasikeitė - šviesa buvo blanki, ryškiai 
apšviesti liko tik įrenginiai. Retsykiais šmėžavo dirbančių Brolių bei 
Seserų figūros. Ant jų galvų buvo fosforu švytintys raiščiai. 

Seldonas slapčia pažvelgė į Lašelę iš profilio. Kai anksčiau jis 
žiūrėjo į merginos veidą, matė tik blyškumą bei tuščias akis. Atro- 
dė, jog tame veide nebeliko nė trupinėlio individualybės. O štai iš 
profilio visai kas kita... Taisyklingi veido bruožai - tiesi nosis, put- 
lios lūpos, nedidelis smakras. Prietemoje net plikė neatrodė taip at- 
stumiančiai. 

"Bet juk ji galėtų būti tikra gražuolė, jei tik atsiaugintų plaukus 
ir gražiai susišukuotų! - nustebo Haris. - Tačiau jos plaukai niekada 
nebeataugs, - padėjo tašką atklydusi kita mintis. - Ši mergina visą 
gyvenimą taip ir vaikščios plika". 

Bet kodėl? Už ką? Proturberantas pasakė, jog mikogenietis pri- 
valo visada prisiminti, kas jis yra. Kodėl jie norėjo išskirti save iš 
kitų tokiu žiauriu būdu? 

Seldonas prisiminė, jog pripratimas - antras prigimimas. Terei- 
kia įprasti, jog aplinkui visi pliki, kaip ir tu pats, ir visi plaukuotieji 
tau atrodys šlykštūs. Juk ir jis pats kiekvieną rytą skutosi - nega- 
lėjo pakęsti šeriais apaugusio veido. Nors, panorėjęs, bet kuriuo 
metu galėjo užsiauginti barzdą. 

Seldonas žinojo, jog kai kuriose planetose visi vyrai barzdoti. 
Nesiskuta ir net nepakerpa barzdų. Ką pasakytų tokių planetų gy- 
ventojai, pamatę švariai nuskustą Seldono veidą? 

Jie vis ėjo pirmyn. Retsykiais Lašelė liesdavo Seldono alkūnę, 
norėdama įspėti, jog reikia pasukti į vieną ar kitą pusę. Regis, ji ge- 

rokai išdrąsėjo, bent jau neatitraukdavo rankos tarytum nuo ugnies, 
o kartais net palaikydavo jaunuolį už alkūnės. 

Pagaliau ji pasakė: 

- Ateik čia! 

- Kas ten? - paklausė jaunuolis. 

Mergina a priešais vežimėlį, iki pat viršaus prikrautą ne- 


didelių rutuliukų. Salia vežimėlio stovėjo Brolis ir klausiamai žvelgė 
į juos. 

Lašelė pusbalsiu pasufleravo Seldonui: 

- Paprašyk. 


"Aha, - suprato jaunuolis. - Lašelė Keturiasdešimt Trečioji ne- 
turi teisės pradėti pokalbį su Broliu, kol jis pirmas į ją nesikreipė". 
Jaunuolis nedrąsiai ištarė: 

- Ar galima pabandyti, Br-roli? 

- Imk nors ir visą saują, Broli, - geraširdiškai pasiūlė darbininkas. 

Seldonas atsargiai paėmė vieną rutuliuką ir ketino pavaišinti La- 
šelę, tačiau atsisukęs pamatė, jog mergina jau pasiėmė nuo padėklo 
dvi saujas rutuliukų. Regis, Brolio pasiūlymas galiojo ir jai. 

Rutuliukas buvo lygus, dailus. Kai jie kiek nutolo, Seldonas ne- 
patikliai pauostė rutuliuką ir paklausė: 

- Ar juos galima valgyti? 

- Jie bekvapiai. 

- Ir kas tai? 

- Gardėsis. Dražė. 

Ji įsidėjo vieną žirniuką į burną ir prisipažino: 

- Pasiutusiai juos mėgstu. 

Seldonas pasekė Lašelės pavyzdžiu. Žirniukas greitai ištirpo 
burnoje, jaunuolis net aiktelėti nespėjo. Burnoje atsirado lašelis 
skysčio. 

Akimirką Haris negalėjo pajudėti - jis liko apstulbęs. Dražė bu- 
vo saldus, burnoje pasiliko keistas skonis. 

- Galima, aš dar paragausiu? - paklausė jis. 

- Imk kiek tik nori, - atsakė Lašelė ir ištiesė jam saują. - Kiek- 
vieno skonis skirtingas. Ir visai neturi kalorijų. Ragauk. 

Mergina buvo teisi. Jis visaip ragavo skanėstą - dėjo į burną ir 
leido sutirpti, po truputį laižė, mėgino atsikąsti gabalėlį. Bet, vos tik 
prisilietus, žirniukas akies mirksniu ištirpdavo. Ir tikrai, kiekvienas 
buvo šiek tik skirtingo skonio. 

- Keista, - atsiduso Lašelė, - kiekvienas kažkuo nepakartoja- 
mas, skonio neįmanoma pamiršti, tačiau daugiau tokio paties gali 
niekada nesurasti. Pamenu, kai man buvo devyneri, pasitaikė 
toks... 

Svajinga išraiška kaipmat dingo iš jos veido. Griežtu balsu mer- 
gina pasakė: 

- Puikus dalykas tie žirniukai. Tarsi įspėja mus, jog viskas šia- 
me pasaulyje taip trapu... 

"O juk tai signalas, - pagalvojo Seldonas. - Pakaks, prisivaikš- 
čiojom. Ji jau apsiprato su mano buvimu šalia, laisvai bendrauja. 
Metas prie reikalo. Ir nedelsiant". 

Seldonas pasakė: 

- Seserie, aš kilęs iš pasaulio, esančio po atviru dangumi. Beje, 
visi pasauliai tokie, išskyrus Trantorą. Tenai retsykiais lyja, o kar- 
tais būna sausra. Upės teka ramiai, tingiai, o kartais išsilieja iš 
krantų. Gali būti karšta arba šalta. Tai reiškia, jog derlius tenai gali 
būti ir geras, ir prastas. O čia viskas taip stabilu, taip apgalvota, 
sudėliota... Ir derlius visada geras. Laiminga vieta Mikogenas! 

Jaunuolis nutilo ir laukė atsakymo. Nuo jo priklausė tolesni 
veiksmai. 

O štai ir atsakymas: 

- Ne taip lengva pasiekti stabilumo. Terpės būklę tenka nuolat 
kontroliuoti. Kartais patenka kokia nors virusinė infekcija, pasitaiko 
ir nepageidautinų mutacijų. Tada tenka išbrokuoti didžiules pro- 
duktų partijas. 

- Tikrai? Ir kas po to? 

- Kitos išeities nėra - tik sunaikinti. Naikiname, jei yra bent ma- 
žiausias įtarimas. O vežimėlius bei vonias kruopščiai sterilizuojame. 
Kartais tenka sunaikinti ir visą įrenginį. 

- Kaip chirurgijoje, - linktelėjo jaunuolis. - Pašalinate ligos pa- 
žeistą audinio dalį. 

- Taip. 

- O ką darote, kad išvengtumėte panašių bėdų? 

- Ką čia padarysi? Stengiamės laikytis švaros, tvarkos, anali- 
zuojame mutacijos bei virusų atsiradimo galimybes. Vos tik ką 
nors įtartino pastebėję, imamės skubių priemonių. Todėl nederlingų 
metų pas mus beveik nepasitaiko. O jei ir pasitaiko, tai nukenčia tik 
dalis derliaus. Pamenu, patys nederlingiausi metai buvo, kai prara- 
dome dvylika procentų derliaus. Bėda ta, jog pačios kruopščiausios 
prognozės, iki smulkmenų apgalvotos kompiuterinės programos ne 
visada gali numatyti tai, ko iš tikrųjų numatyti neįmanoma. 

Seldonas net krūptelėjo iš netikėtumo. Lašelė kalbėjo taip, tarsi 

samprotautų apie psichoistoriją, nors kalba sukosi tik apie nedide- 
lės mikrofermos produkciją. 

Nežinia kodėl pyktelėjęs, tarsi ta mergina iš tiesų būtų kalbėjusi 
apie jo darbą, Seldonas pasakė: 

- Visko negalima prognozuoti. Yra jėgos, kurios mus valdo ir 
mumis visais rūpinasi. | 

Lašelė staiga sustojo, atsisuko ir įsistebeilijo jaunuoliui į akis. 

- Kas? - paklausė ji. 

Seldonas ėmėsi negrabiai aiškinti: 

- Supranti... štai mes kalbame apie virusus, mutacijas... Tai 
gamtos reiškiniai ir, suprantama, jie paklūsta gamtos dėsniams. 
Nieko antgamtiško čia nėra, ar ne? Į tai, kas nepaklūsta gamtos 
dėsniams, čia neatsižvelgiama. O juk būtent tos jėgos ir gali valdyti 
pačius gamtos dėsnius. 

Lašelė vis dar nenuleido akių nuo Seldono, tarytum jis staiga 
būtų prabilęs svetima, sena, visų užmiršta kalba. 

- Kas? - dar sykį paklausė mergina. | 

Seldonas tęsė savo mintį, painiodamasis nežinomuose, neįpras- 
tuose žodžiuose: 

- Reikia kreiptis į kažkokią aukštesnę dvasią... net nežinau, kaip 
tai pavadinti. 

Mergina pusbalsiu ištarė: 

- Taip ir maniau. Tik išsyk negalėjau patikėti, jog kalbi būtent 
apie tai. Tu mus smerki, nes manai, jog mes turime religiją. Kodėl 
tiesiai nepasakei7? Kodėl vengei šito žodžio? 

Mergina laukė atsakymo, tačiau Seldonas, kiek sutrikdytas to- 
kios audringos pašnekovės reakcijos, sumurmėjo: 

- Nesu pratęs naudoti to žodžio. Man labiau priimtinas žodis 
"antgamtiškas". 

- Vadink kaip tinkamas. Bet mes religijos neturime. Tai būdinga 
tik barbarams, bandai galv... 

Mergina nutilo, norėdama atgauti kvapą, bet Haris neabejojo, 
kad ji norėjo pasakyti "bandai galvijų". 

Tačiau Lašelė stebėtinai greitai susitvardė. 

- Mes nesame religinga tauta. Mūsų karalystė šitame pasauly- 
je, šioje Galaktikoje. Visada taip buvo. Jei tu turi savo religiją... 

Seldonas pajuto įklimpęs. Šito jis niekaip nesitikėjo! 

- Nepasakyčiau, jog turiu, - išlemeno jis. - Matai, esu matema- 
tikas. Tiesiog, jūsų papročiai tokie keisti, todėl ir pamaniau... 

- Tai nemanyk, barbare. Jei mūsų papročiai ir keisti, tai tik dėl 
to, jog mūsų nedaug. Aplink mus milijardai milijonų Žmonių, 0 
mūsų tik saujelė. Kiekvienam iš mūsų turbūt tektų po milijardą sve- 

timeivių. Turime juk kaip nors išsiskirti, kad tarp kitų nepasiklys- 
tume. Todėl neturime plaukų, mūsų apranga kitokia... elgesys, gy- 
venimo būdas. Privalome atminti, kas tokie esame ir turime įsitikin- 
ti, kad jūs, barbarai, taip pat prisiminsime, kas mes esame. Dar- 
buojamės savo fermose, tikėdamiesi aukšto įvertinimo. Kol mus 
vertinsite, nemėginsite mūsų sunaikinti. Štai ir viskas, ko norime iš 
jūsų - kad paliktumėte mus ramybėje. 

- Nenorėjau pakenkti nei tau, nei tavo tautiečiams. Aš tik ieškau 
informacijos... kaip galėčiau ieškoti bet kurioje vietoje. 

- Ir todėl niekini mano tautą, kaltindamas mus religingumu, 
kalbi apie kažkokias mistines dvasias, kuriomis mes niekada neti- 
kėjome. 

- Bet yra daugybė pasaulių, kurie tiki antgamtiškų jėgų galiomis 
vienokia ar kitokia forma, ir tai vadinama religija. Galime su jais 
nesutikti, bet juk niekas negali pasakyti, kas iš mūsų teisus. Bent 
jau aš tikrai nieko blogo religijoje nematau ir nenorėjau jūsų įžeisti. 

Tačiau jam nepavyko įtikinti įniršusios Lašelės. 

- Religija! - nusijuokė mergina. - Kam ji mums reikalinga! 

Haris visai nusiminė. Visa ta ekskursija, jo gudrybės - viskas 
šuniui ant uodegos. 

Staiga Lašėlė pridūrė: 

- Mes turime kai ką geriau. Turime istoriją. 

Seldonas tą pačią akimirką atgijo ir linksmai nusišypsojo. 

10 skyrius 
KNYGA 


"RANKA ANT ŠLAUNIES" - tai atvejis, aprašytas Seldono 
memuaruose. Matematikas tvirtina, jog būtent šitas atsitikimas 
buvo lemtingas jo kelyje į psichoistoriją. Gaila, kad neišliko 
smulkaus to įvykio aprašymo, todėl neįmanoma susidaryti aiškaus 
vaizdo. Tai viena iš Seldono karjeros mįslių. 


GALAKTIKOS ENCIKLOPEDIJA 

Lašelė Keturiasdešimt Trečioji žiūrėjo į Seldoną išpūtusi akis. 
Jos krūtinė sunkiai kilnojosi. 

- Negaliu čia ilgiau pasilikti. 

Jaunuolis apsidairė. 

- Bet juk čia nieko nėra. Netgi Brolis, pavaišinęs mus žirniu- 
kais, nieko nepasakė. Regis, jis mudu palaikė eiline porele. 

- Tik todėl, kad ten buvo tamsu. Be to, kai tu kalbi tyliai, ne 
taip girdisi barbariškas akcentas. Todėl aš ir elgiausi ramiai. Bet da- 
bar... - vos atgaudama kvapą pasakė mergina. 

- O kas dabar? 

- Aš nervinuosi, dūstu. 

- Bet niekas to nepastebės. Nurimk, atsipalaiduok. 

- Negaliu atsipalaiduoti. Mane čia gali pamatyti. 

- Tai kur mums eiti? 

- Čia kažkur turi būti poilsio kambariai. Aš dirbau čia, todėl Ži- 
nau. Jie kažkur turi būti. 

Ji pasileido greičiau, Seldonas nusekė iš paskos. Netrukus pa- 
suko į siaurą koridorių, kurio pasieniu tęsėsi virtinė durų. 

- Regis, paskutinis kambarys laisvas, - sumurmėjo Lašelė. 

Kambarys tikrai buvo laisvas. Ant durų žibėjo nedidelis kvad- 
ratas, ant kurio matėsi užrašas: "Neužimta". Durys atsidarė. 

Lašelė Keturiasdešimt Trečioji greitai apžiūrėjo kambarį, įstū- 
mė į vidų Harį, po to įėjo pati. Vos tik ji uždarė duris, palubėje įsi- 
jungė šviestuvas. 

- Ar dabar lentelė parodys, jog kambarys užimtas? - paklausė 
Seldonas. 

- Taip, tereikia tik iš vidaus uždaryti duris, ir įsižiebia toks už- 
rašas. 

Čia girdėjosi ventiliatorių ūžimas. Regis, Trantore tylos niekur 
nėra. 

Kambarys buvo nedidelis. Jame stovėjo kušetė su kietu čiuži- 
niu, stalas, kėdė, nedidelis šaldytuvas, kažkoks daiktas... panašus 
į elektrinę viryklę. 

Lašelė atsisėdo ant kėdės, ištiesė nugarą. Turbūt mėgino nusi- 
raminti. 

Haris, nežinodamas ko jam griebtis, stovėjo it stulpas, kol pa- 
galiau mergina mostelėjo ranka link kušetės. Tada jis atsisėdo. 

Tyliai, tarsi kalbėdama pati su savimi, Lašelė Keturiasdešimt 
Trečioji prabilo: 

- Jei kas nors sužinos, jog buvau čia su vyriškiu, nesvarbu, 
kad jis barbaras, aš būsiu atskirta nuo savo bendruomenės. 

Seldonas pašoko tarytum įgeltas. 

- Tai eime iš čia. 

- Sėskis. Negaliu tokios būklės išeiti į koridorių. Tu klausinėjai 
apie religiją. Ko čia ieškai? Ką nori sužinoti? 

Seldonui pasirodė, jog priešais jį visai kitas žmogus. Kaip ji pa- 
sikeitė! Jokio nusižeminimo, nė lašo drovumo. Jos visai netrikdo 
vyriškio buvimas šalia. Lašelė prisimerkusi įdėmiai žiūrėjo į Seldoną. 

- Jau sakiau. Aš ieškau informacijos, žinių. Esu mokslininkas, 
toks mano darbas. Noriu suprasti skirtingus Žmones, todėl gilinuo- 
si į Istoriją. Daugelyje pasaulių senovės istorijos metraščiai virto 
mitais bei legendomis ir egzistuoja religinių tikėjimų forma... Bet, 
kadangi Mikogene nėra religijos... 

- Jau sakiau: mes turime istoriją. 

- Taip, sakei. Ar ji sena? 

- Jai dvidešimt tūkstantmečių. 

- Štai kaip? Kažin, ar tai tikri istorijos faktai, ar kažkas pana- 
šaus į legendą? 

- Tai pati tikriausia istorija. 

Seldonui norėjosi garsiai išsakyti savo abejones. Nejaugi gali 
būti, jog dvidešimt tūkstantmečių skaičiuojanti istorija išliko tikra? 
Tačiau jis nedrįso klausti. "Nesu istorikas, - pagalvojo jaunuolis. - 
Reikės su Dorsa pasikalbėti". 

Tačiau Hario nestebino, jog kiekvieno pasaulio senovės istorija 
talpina savyje nemažai panegirikos, heroikos, pasakaičių su mora- 
lu... Jokiu būdu negalima visko priimti už gryną pinigą. Taip yra ir 

Helikone, nors kiekvienas šios planetos gyventojas galėtų prisiek- 
ti, jog tai šventa teisybė. Net ir pasakojimai apie pirmykščius žmo- 
nės, kurie grūmėsi su milžiniškais skraidančiais ropliais, nors seniai 
buvo įrodyta, kad tokių gyvūnų apskritai negali būti. 

Tačiau Lašelei jis apie tai nepasakė. Tik paklausė: 

- Ir nuo ko prasideda jūsų istorija? 

Mergina susimąstė, jos žvilgsnis atrodė abejingas šiam pasauliui. 

- Nuo vieno pasaulio, - ištarė ji. - Mūsų pasaulio - vieno vienin- 
telio. 

- Vienintelio pasaulio? - paklausė Seldonas, iškart prisiminęs 
Žmoglio pasakojimą apie legendinę žmonijos protėvynę. 

- Taip, nuo pasakojimo apie vienintelį pasaulį. Mūsų pasaulis 
buvo pirmasis, po to jau atsirado kiti. Vienintelė planeta, kur buvo 
atmosfera, tyras oras, kur visiems pakako vietos. Žydinčios pie- 
vos, jaukūs šilti namai, geri žmonės. Mes tenai gyvenome tūkstan- 
čius metų... Po to teko palikti šitą pasaulį ir blaškytis iš vienos vie- 
tos į kitą, kol suradome šitą kampelį Trantore. Čia išmokome ga- 
minti nuostabų maistą, ir tai suteikė mums laisvę. Tačiau čia, Mi- 
kogene, mes gyvename savitai. Net svajojame skirtingai nuo kitų 
pasaulių. 

- Ir jūsų istorijoje šitas vienintelis pasaulis smulkiai aprašytas? 

- Taip, viskas aprašyta Knygoje. Kiekvienas iš mūsų turime tą 
Knygą. Visada nešiojamės su savimi, kad prireikus, galėtume atsiversti 
ir perskaityti, kas tokie esame. Privalome niekada nepamiršti apie tai ir 
tvirtai tikėti, jog ateis diena, kai vėl sugrįšime į savo tėvynę. 

- Ar tu žinai, kur yra tas pasaulis ir kas dabar jame gyvena? 

Lašelė Keturiasdešimt Trečioji sutriko, po to įnirtingai papurtė 
galvą. 

- Ne, šito mes nežinome, bet ateis diena, ir surasime tą pasaulį. 

- O dabar tu turi tą Knygą? 

- Žinoma. 

- Ar galima žvilgtelėti? 

Lašelės veidu nuvilnijo kreiva šypsenėlė. 

- Tai štai ko tau reikia... Supratau, jog tau kažko reikia, kai 
veržeisi eiti į mikrofermas su manim. Tik, - mergina kiek sutriko, 
- niekaip nesitikėjau, kad tave domina Knyga. 

- Įsivaizduok, taip... Tai vienintelis dalykas, kuris dabar mane 
domina, - atvirai prisipažino Seldonas. - Apie nieką daugiau negal- 
vojau. Jei tu atsivedei mane šičia, galvodama, kad... 

Jam nepavyko užbaigti minties. 

- Pakaks! Tai tau reikia Knygos ar ne? 

- O tu leisi man pasižiūrėti? 

- Su viena sąlyga. 

Seldonas apstulbo. Nejaugi bus persistengęs, ir Lašelė tiek at- 
sipalaidavo, jog... 

- Su kokia sąlyga? 

Lašelė Keturiasdešimt Trečioji liežuvio galiuku aplaižė išdžiūvu- 
sias lūpas. Pagaliau virpančiu iš jaudulio balsu ištarė: 

- Nusiimk kepuraitę. 

Nieko nesuprasdamas, Haris spoksojo į merginą. Jis buvo net 
pamiršęs, kad ant jo galvos ta kvaila kepurė. 

Pagaliau suvokė, ko prašo mergina, pakėlė ranką, prisilietė prie 
plastiko, po kuriuo slėpėsi dygus plaukų ežiukas. 

- Bet kam tau? - nedrąsiai paklausė. 

- Aš taip noriu. Tai mano sąlyga. Nusiimk ir gausi Knygą. 

- Gerai jau, jei tau tikrai to norisi... - Seldonas gūžtelėjo pe- 
čiais ir vėl tiesė ranką prie kepurės, bet Lašelė užbėgo jam už akių. 

- Palauk! Aš pati, - pasakė ji, įsmeigusi į jaunuolį godžias akis. 

Mergina greitai atsistojo ir persėdo ant kušetės. Lėtai, atsargiai 
palietė kepurės kraštą prie Seldono ausies, iškišo liežuvį, vėl apsi- 
laižė. Galiausiai palietė antakius dengiančią juostelę, paslinko ją nuo 
vyriškio kaktos. Seldonui pasirodė, jog plaukai kiek pakilo, tarytum 
apsidžiaugė taip netikėtai išlaisvinti... 

Jis sutrikęs pasakė: 

- Turbūt mano galva sukaito po kepure. Regis, plaukai šlapi. 

Jis kilstelėjo ranką, ketindamas patikrinti, bet Lašelė sugriebė jį 
už riešo. 

- Aš pati, - ryžtingai pasakė ji. - Tai 1rgi mano sąlygos dalis. 

Merginos pirštai lėtai, nedrąsiai palietė plaukus ir vėl atsitraukė. 
Ji prisilietė dar sykį ir dabar jau ryžosi paglostyti pirštais Seldono 
plaukus. 

- Sausi... - pranešė Lašelė. - Kaip malonu. 

- Niekada nesi glosčiusi svetimų plaukų? 

- Glosčiau. Vaikų. Bet tai visai kas kita... 

Ji vėl paglostė jaunuolio plaukus. 

- Ir koks skirtumas? 

- Nežinau... Skiriasi ir tiek. 

Po kurio laiko Haris išdrįso pasakyti: 

- Na ką, pakaks? 

- Neskubink manęs. Sakyk, tu gali juos sutvarkyti taip, kaip tau 
norisi? 

- Nepasakyčiau. Kažkiek pataisyti galėčiau, bet tam reikalingos 
šukos, 0 aš jų neturiu. 

- Šukos? 

- Tai toks daiktas su dantukais, panašus į šakutę, tik dantukų 
daugiau ir jie ne tokie aštrūs. 

- O pirštais ar negalima? - paklausė Lašelė ir, nelaukdama atsa- 
kymo, panardino pirštus į Seldono plaukus. 

- Galima, tik iš to nedaug naudos, - pasakė Seldonas. 

- O pakaušyje jie dygūs, - pastebėjo mergina. 

- Ten plaukai trumpiau pakirpti. 

Lašelė Keturiasdešimt Trečioji suraukė kaktą. Atrodė, jog mė- 
gina kažką prisiminti. 

- Antakiai... - ištarė ji. - Teisingai pasakiau? - paklausė, švelniai 
liesdama dešinį Seldono antakį. - Teisingai? Kaip malonu! Kaip juo- 
kinga... 

Staiga ji nusikvatojo - linksmai, nerūpestingai, lygiai taip pat, 
kaip jos jaunesnioji sesuo. 

- Irgi dygūs! 

Seldonas paklausė: 

- Na, ar viskas gerai? 

Lašelė pakreipė galvą ant šono. Įdomu, ką ji atsakys. Ir apskri- 
tai ar atsakys? Užuot atsakiusi, ji staiga atitraukė ranką nuo Seldo- 
no plaukų, prikišo pirštus prie nosies. "Ką ji tikisi užuosti?" - suirzo 
Seldonas 

- Kaip keista... - pasakė mergina. - Ar galima, aš dar sykį tai 
pakartosiu? Kada nors... 

Seldonas atsiduso: 

- Jei paskolinsi man Knygą, gal ir leisiu. 

Lašelės Keturiasdešimt Trečiosios ranka slystelėjo į vidinę tu- 
nikos kišenę ir ištraukė Knygą, įvyniotą į kažkokią medžiagą. Sel- 
donas, degdamas nekantrumu, ištiesė ranką ir paėmė Knygą. 

Kol jis tvarkėsi kepurę, Lašelė vėl prikišo pirštus prie nosies ir 
staiga lyžtelėjo juos liežuviu. 


46 
- Ji lietė tavo plaukus? - netikėdama savo ausimis paklausė Dor- 


sa ir pažvelgė į Seldono plaukus... tarsi pati norėtų juos paglostyti. 
Seldonas pasitraukė. 

- Dėl Dievo! Nereikia! Šita moteris... Tai kažkas panašaus į iš- 
krypimą! 

- Nesunku įsivaizduoti. O tau pačiam ar bent buvo malonu? 

- Malonu? Visas kūnas pagaugais nuėjo. Atsikvėpiau tik tada, 
kai ji nustojo mane lietusi. Ir vis galvojau: ar ji dar kokios nors są- 
lygos nesugalvos... 

Dorsa nusijuokė. 

- Bijojai, jog Lašelė išprovokuos seksą? Juk bijojai? Ar laukei to? 

- Patikėk, net negalvojau apie tai. Man rūpėjo tik Knyga. 

Pokalbis vyko jiems skirtame bute, ir jiedu tikėjosi, jog niekas 
nesiklauso. 

Artėjo naktis. Seldonas nusivilko kertlą, nusiprausė. Ypač ilgai 
jis terliojosi su plaukais - du sykius juos išmuilino... Dabar jaunuolis 
sėdėjo ant lovos. Jis vilkėjo lengvą pižamą, kurią rado vonioje. 

Dorsa klastingai nusišypsojo ir paklausė: 

- O ji nesuprato, jog tavo krūtinė taip pat plaukuota? 

- Tikėjausi, kad ji apie tai nepagalvos. 

- Vargšas Haris. Bet juk viskas taip natūralu... Turbūt pasilikusi 
su kokiu nors Broliu vienu du ir aš patekčiau į tokią pat situaciją. 
Ne, man galėtų dar blogiau baigtis! Juk mikogeniečių supratimu 
moteris turi paklusti vyriškiui. 

- Net nežinau, ką pasakyti, Dorsa. Lengva tau kalbėti. Būtum 
atsidūrusi mano vietoje! Vargšelė stačiai buvo apimta ekstazės! Vi- 
sai įsiaudrino - uostinėjo pirštus, lietusius mano plaukus, laižė 
juos... 

- Tu manęs nesupratai. Jai tai natūralu. Uždraustas vaisius iš- 
kart tampa seksualiai patrauklus. Ar tau kiltų kokie nors jausmai, 
jei nuo ryto iki pat vakaro matytum apnuogintą moters krūtinę? 

- Nežinau, turbūt vis tiek kiltų.... 

- Bet juk visai kitokie pojūčiai, kai matai moterį apsirengusią? 
Nori papasakosiu vieną atsitikimą. Kartą Cinoje užklydau į vieną 
kurortą. Ar pas jus Helikone yra kurortų? Na, paplūdimiai... ir visa 
kita? 

- Žinoma, - kiek suirzo Seldonas. - Nejaugi manai, jog Helikone 
tik uolos bei kalnai? 

- Nepyk, Hari. Tik norėjau įsitikinti, ar tikrai Žinai, kas yra "ku- 
rortas". Zodžiu, Cinoje tokie paplūdimiai, jog niekam nerūpi, kaip tu 
apsirengęs. Vaikštinėk kad ir nuogas... 

- Nudistų paplūdimiai? 

- Manau, ne visai taip. Tačiau, jei kas nusirengtų plikai, niekas 
į Jį pirštais nebaksnotų. 

- Regis, Helikone padorumas suvokiamas kiek kitaip, - burbte- 
lėjo Seldonas. 

- Ir aš taip manau. Sprendžiu iš to, kaip elgiesi su manim. Bet, 
kaip sakoma, kiekvienam savo. Tai štai... Sėdėjau jaukiame paplū- 
dimyje ant ežero kranto, ir prie manęs priėjo jaunuolis, su kuriuo 
anksčiau persimečiau keliais žodžiais. Malonus jaunuolis. Atsisėdo 
ant mano šezlongo krašto ir uždėjo ranką man ant šlaunies. Turbūt 
tik todėl, kad taip buvo patogiau sėdėti. Mudu paplepėjome porą mi- 
nučių ir staiga jis sako: "Žiūrėk tu man. Juk tu manęs visai nepažįs- 
ti, o štai mano ranka guli ant tavo šlaunies, ir aš tame nematau nie- 
ko neįprasto". 

Prisiekiu, aš tik tada pastebėjau jo ranką. Tikriausiai kai viešai 
apsinuogini, oda netenka seksualinio jautrumo. Kaip jau sakiau, tur- 
būt traukia tik tai, kas paslėpta nuo žmonių akių. 

Regis, jaunuolis irgi tai pajuto, nes jis man štai ką pasakė: "O jei 
mudu būtume susitikę kitoje aplinkoje, ir tavo kūną dengtų bent jau 
chalatas, tu nebūtum man to leidusi, a?" 

Aš nusijuokiau. Po to mudu plepėjome apie šį bei tą. Žinoma, 
jaunuolis iškart patraukė ranką. 

Vakare aš apsirengiau kur kas griežčiau negu reikalauja pado- 
rumas. Suradau tą jaunuolį. Jis sėdėjo prie stalo. Priėjau, pasisvei- 
kinau ir pasakiau: "Na štai, aš jau apsirengusi, o po drabužiais mano 
šlaunis. Nesikuklink, padėk ranką ten, kur ji neseniai gulėjo". 

Jaunuolis pamėgino, tačiau jam buvo nelengva, nes visi Žiūrėjo 
išpūtę akis... Ir jis nesugebėjo to padaryti. O juk žmonių čia buvo 
kur kas mažiau negu paplūdimyje. Ir publika ta pati, tačiau jis ne- 
išdrįso... Kitos sąlygos, supranti? 

- O aš būčiau tai padaręs, - netikėtai pareiškė Seldonas. 

- Tu tuo įsitikinęs? 

- Visiškai. 

- Nepaisant to, kad jūsų moralė griežtesnė už mūsiškę? 

- Taip. 

Dorsa atsisėdo ant savo lovos, po to atsigulė, užsidėjo rankas 
virš galvos. 

- Vadinasi, tavęs nejaudina, kai aš vaikštinėju su naktiniais, po 
kuriais beveik nieko nėra? 

- Sakykime taip: manęs tai nešokiruoja. O ar jaudina? Tai priklau- 
so nuo to, kaip tai supranti. Aš visada pastebiu, kaip tu apsirengusi. 

- Nieko nepadarysi. Jei mudviem lemta čia užsibūti, teks pri- 
prasti prie tokių smulkmenų. 

- Arba jomis pasinaudoti, - šyptelėjo Seldonas. - Dorsa, man 

taip patinka tavo plaukai. Jie tokie gražūs! Visą dieną tu vaikštai 
plika, užtat vakarais taip malonu į tave žiūrėti... 

- Tik neliesk jų! Aš dar nesiprausiau. - Dorsa prisimerkė. - 
Kaip įdomu, - pusbalsiu pasakė ji. - Įdomi tema... Formalus ir ne- 
formalus auklėjimo lygmuo. Iš tavo užuominų susidariau nuomo- 
nę, jog Helikone daugiau dėmesio skiriama neformaliam lygmeniui. 
Ar taip? 

- Aš tiesiog kalbu apie tą jaunuolį ir apie save. Negaliu spręsti, 
ar mus galima laikyti savo planetos atstovais. Tačiau įsivaizduoju, 
kaip atrodo tipiški planetos atstovai ir kaip... išsigimėliai. 

- Man regis, mes kalbame apie socialinius prietarus. Negalė- 
čiau tvirtinti, jog esu Galaktikos žinovė, tačiau socialinę istoriją Ži- 
nau. Pavyzdžiui, buvo laikai, kai Deraudo planetoje ikivedybiniai ly- 
tiniai santykiai buvo visiškai laisvi. Nesusituokę vyrai ir netekėju- 
sios moterys galėjo turėti partnerių kiek tik norėjo. O štai po vedy- 
bų prasidėdavo tikra monogamija. Žodžiu, iki vedybų išsidūk kiek 
širdis geidžia, o po to gyvenk padoriai ir tvarkingai. 

- Na tr kaip? Pavyko? 

- Tai pasibaigė maždaug prieš tris šimtus metų. Kai kas iš ma- 
no kolegų įsitikinę, jog tam turėjo įtakos kitų pasaulių poveikis - jie 
daug ką prarado, nes turistai būriais traukė į Deraudą. Taip, reikia 
pripažinti, jog egzistuoja toks dalykas, kaip tarpgalaktinis socialinis 
spaudimas. 

- Turbūt neapseita ir be ekonominio spaudimo? 

- Tikriausiai. Beje, su socialiniu spaudimu man teko susidurti 
Universitete. Turiu pažįstamų iš visos Galaktikos. Sociologijos fa- 
kultete labiausiai mėgstamas užsiėmimas - lyginti skirtingų pasaulių 
prietarus. 

Man atrodo, jog čia, Mikogene, seksas labai griežtai kontro- 
liuojamas, ribojamas kažin kokiomis taisyklėmis. Netgi užsiminti 
apie jį nevalia. Pavyzdžiui, Strilinge viešai kalbėti apie seksą taip pat 
neleidžiama, tačiau jis neuždraustas. O štai Dženate, kur man teko 
savaitę dirbti, apie seksą visi kalba nuo ryto iki pat vakaro. Tačiau 
tikslas - pasmerkti jį. Turbūt sunku būtų surasti dvi planetas ar 
Trantoro sektorius, kur seksas būtų vienodai vertinamas. 

- Žinai, galima pagalvoti, kad... - Seldonas nebaigė minties. 

- Aš tau pasakysiu, ką galima pagalvoti. Visi šitie plepalai leido 
man suprasti, jog nuo šiol niekur tavęs vieno neišleisiu. 

- Kas? 

- Du sykius išleidau. Ir abu suklydau. Kas atsitiko pirmą kartą, 
tu pats Žinai. 

- Taip, bet antrą kartą nieko man neatsitiko! - pasipiktino Sel- 
donas. 

- Tu buvai per plauką nuo nelaimės! Ar gali įsivaizduoti, kas 
atsitiktų, jei būtum užtiktas besimylintis su Seserimi! 

- Kaip tai besimylintis? 

- Juk pats sakei, kad Lašelė buvo susijaudinusi! 

- Bet... 

- Tai pavojinga. Hari, pradėk galvoti galva... Prašau. Viskas. 
Nuspręsta. Vienas daugiau nežengsi nė žingsnio. 

- Paklausyk, - lediniu balsu ištarė Seldonas. - Mano tikslas - 
susipažinti su Mikogeno istorija. Ir, pabendravęs su Seserimi, aš 
gavau Knygą. Knygą! 

- Ak taip, Knyga! Duok ją čia, pasižiūrėsime. 

Seldonas ištiesė Dorsai Knygą. Mergina įdėmiai ją apžiūrėjo. 

- Nieko gero, Hari, - po kurio laiko pasakė ji. - Mums prireiks 
Mikogene pagaminto projektoriaus, antraip nepavyks jos pavartyti. 
O pradėsi jo ieškoti, iškart kils klausimas, kam tau jo prireikė. Tada 
paaiškės, kad turi Knygą, ir mikogeniečiai ją atims. 

Seldonas šyptelėjo: 

- Esmė ta, jog Knyga ne visai tokia, kaip tu manai. Joks pro- 
jektorius čia nereikalingas. Reikia paprasčiausiai versti puslapius. 
Taip man paaiškino Lašėlė Keturiasdešimt Trečioji. 

- Spausdinta Knyga? - sušuko Dorsa tokiu balsu, jog sunku 
buvo suprasti, ar ji nustebo, ar išsigando. - Bet juk tai... akmens 
amžius! 

- Priešimperiniai laikai tai tikrai, - sutiko Seldonas. - Ar tau nie- 
kada neteko laikyti rankose spausdintos knygos? 

- Aš juk istorikė. Žinoma, teko. 

- A! O tokią kada nors matei? 

Jis ištiesė Dorsai knygą. Mergina pervertė puslapį... kitą, dar ir 
dar... 

- Bet nieko įdomaus čia nėra! - sušuko ji. 

- Mikogeniečiai tik atrodo primityvūs, tačiau nespjauna į pa- 
žangias technologijas, jei tik šios tarnauja jų tikslams. 

- Gal ir taip, bet aš nesuprantu, apie ką tu kalbi, Hari. 

- Taip tik atrodo, jog puslapiai tušti, 0 iš tiesų ten yra tekstas. 
Nagi, duok Knygą. Reikia paspausti nedidelį mygtuką vidinėje vir- 
šelio pusėje. Štai, žiūrėk! 

Atverstame Knygos puslapyje staiga pasirodė teksto eilutės, 
jos šliaužė iš viršaus žemyn. 

Seldonas pasakė: 

- Galima reguliuoti teksto judėjimo greitį štai šiuo ratuku. Pa- 
baigi puslapį, perverti ir skaitai toliau. 

- Tuomet turėtų būti koks nors maitinimo šaltinis? 

- Suprantama. Kažkur įmontuota miniatiūrinė mikrofuzinė ba- 
terija. 

- O jeigu ji išsikraus? 

- Teks pakeisti Knygą. Kiek supratau, baterijos negalima pa- 
keisti. 

Dorsa vėl paėmė Knygą, pasukiojo rankose, pasakė: 

- Taip, tokios Knygos tikrai man niekada neteko laikyti rankose. 

- Ir man. Visa Galaktika taip greitai susidomėjo vizualiomis 
priemonėmis, jog pamiršo tokį genialų metodą. 

- Bet juk Knyga - taip pat vizualinė priemonė. 

- Taip, bet ji turi savų pranašumų. Ji talpina savyje kur kas 
daugiau medžiagos, negu bet koks bibliofilmas.. 

- Taip... - sumurmėjo Dorsa. - Kur įsijungia? Pavyks man ar ne? 

Ji atsivertė puslapį ir įjungė eilučių judėjimo mechanizmą. Kurį 
laiką spoksojo į puslapį, po to pareiškė: 

- Regis, nieko gero nebus, Hari. Tai senovinė Galaktikos kalba. 

- Argi tu jos nemoki? Juk tu istorikė. 

- Taip, man teko regėti senovinių rankraščių, bet čia pernelyg 
kietas riešutėlis. Kai kuriuos žodžius suprantu, bet teksto suvoki- 
mui to nepakanka. 

- Puiku! - patrynė rankas Seldonas. - Jei Knyga iš tiesų tokia 
sena, tai nuostabu. 

- Kas čia nuostabaus, jei mudu negalime jos perskaityti"? 

- Kodėl negalime? Aš sugebėsiu. Ji dvikalbė. Juk nemanai, kad 
Lašelė Keturiasdešimt Trečioji geba perskaityti šį senovinį tekstą? 

- Jei ji to mokėsi, kodėl gi ne? 

- Ko mokėsi? Mikogeno moterys savo mokslus pradeda ir bai- 
gia virtuvėje. Gal vienas kitas vyras ir galėtų įveikti tokį tekstą, ta- 
čiau daugeliui būtinas vertimas į bendrą visos Galaktikos standartą. 

Spustelėjęs dar vieną mygtuką, Seldonas pareiškė: 

- Stai, prašau. 

Eilutės pasikeitė. 

- Nuostabu! - susižavėjusi sušnabždėjo Dorsa. 

- Iš tų mikogeniečių yra ko pasimokyti, tiesa? 

- Taip, tik mes ničnieko apie tai nežinojome. 

- Sunku patikėti. Dabar mudu apie tai žinome. Tikriausiai vie- 
nokiais ar kitokiais reikalais į Mikogeną užklysdavo ir kiti svetimei- 
viai. Antraip kuriems galams jiems reikėtų tiek paruoštų kepuraičių. 
Kaip galėjo atsitikti, jog niekam į rankas nepateko tokia Knyga, ir 

niekas nematė, kaip ji sudaryta? Jei kas ir matė, turbūt žiūrėjo į ją 
tarsi į įdomų daiktą, žaisliuką, kurį tuojau pat pamiršdavo. Ji iš Mi- 
kogeno, vadinasi, tai daiktas iš beviltiškai atsilikusio pasaulio. 

- O tu manai, ji tikrai verta dėmesio? 

- Be abejonės. Kaip ir viskas šiame pasaulyje. Galbūt kalbėda- 
mas apie Imperijos žlugimą, Žmoglis turėjo omenyje ir tai, jog me- 
tas atkreipti dėmesį į tokias Knygas. 

Seldonas švelniai paglostė viršelį ir pasakė: 

- Aš esu smalsus Žmogus, todėl perskaitysiu ją. Galbūt surasiu 
kažką tokio, kas paspartins mano psichoistorijos darbus. 

- Tikiuosi, - pasakė Dorsa. - Bet aš patarčiau tau pirmiausia 
gerai išsimiegoti. Rytas protingesnis už vakarą. Knapsėdamas no- 
simi, ne kažin ką išskaitysi. 

Seldonas kiek sutriko, po to atsakė: 

- Tu tarsi mano rūpestinga mamytė. 

- Juk privalau tavimi rūpintis. 

- Bet mano mama kol kas gyva. Norėčiau, kad tu būtum mano 
draugė. 

- Tokia ir tapau, vos tik mudviem susipažinus. 

Ji nusišypsojo, o Seldonas nežinia kodėl vėl sutriko. Po to at- 
siduso ir pasakė: 

- Ką gi, paklausysiu tavo draugiško patarimo ir keliausiu į lovytę. 

Jis ketino padėti Knygą ant spintelės tarp lovų, bet, akimirką 
dvejojęs, pasikišo ją po pagalve. 

Dorsa tyliai nusijuokė. 

- Galima pagalvoti, jog bijai, kad, atsibudusi naktį, aš pulsiu ją 
skaityti. Juk taip? 

- Na... - jaunuolis išraudo. - Kažkiek. Draugystė - geras daly- 
kas, tačiau Knyga priklauso man. Psichoistorija taip pat. 

- Sutinku, - pasakė mergina. - Pažadu dėl Knygos su tavim 
nesivaidyti. Regis, ketinai kažką pasakyti, o aš pertraukiau tave. 
Prisimeni? 

Haris trumpam susimąstė ir atsakė: 

- Neprisimenu. 

Šviesa užgeso. Seldonas galvojo tik apie Knygą. Dorsos pasa- 
kojimas apie "ranką ant šlaunies" visai išgaravo jaunuoliui iš galvos. 

Dorsa nubudo vidurnaktį. Hario lova buvo tuščia. Jei jis visai 
neišėjo, turėtų tūnoti vonioje. Kur jam daugiau būti? 

Mergina pabeldė į vonios duris ir tyliai pašaukė: 

- Hari? 

- Įeik, - pasigirdo abejingas atsakymas. 

Unitazas buvo uždengtas. Haris sėdėjo ant jo, įsmeigęs akis į 
Knygą. 

- Skaitau, - nežinia kodėl paaiškino jis. 

- Pati matau. Bet kodėl? 

- Atleisk, negalėjau užmigti. 

- Kodėl skaitai būtent čia? 

- Jei būčiau uždegęs šviesą, tu atsibustum. 

- Tikriausiai Knyga turi kokį nors apšvietimą? 

- Nėra. Aš ieškojau. Ir Lašelė nieko apie tai neužsiminė. Tai vi- 
sai suprantama - juk apšvietimas surytų aibę energijos, ir baterija 
greitai susinaudotų. 

Jo balsas atrodė nepatenkintas. 

- Gerai, išeik iš Čia, - atsiduso mergina. - Ketinu pasinaudoti 
tualetu pagal paskirtį... 

Kai Dorsa išėjo iš vonios, Haris sėdėjo ant lovos parietęs kojas, 
o palubėje žibėjo lemputė. 

- Ko tu toks nusiminęs? - pasidomėjo Dorsa. - Ar Knyga nu- 
vylė? 

Atsitraukęs nuo Knygos, Seldonas pasakė: 

- Taip. Aš ją perverčiau. Tai panašu į enciklopediją. Išvardintos 
kažkokių žmonių pavardės, pavadinimai, kurie man nieko nesako. 
Nė žodžiu neužsiminta apie Galaktikos Imperiją nei apie karalystes, 
buvusias iki susikuriant Imperijai. Visą laiką kalbama apie kažkokį 
vienintelį pasaulį. Disertacija vidaus politikos tema... 

- Reikia atsižvelgti į tai, jog Knyga senovinė. Galbūt tuo metu 
iš tiesų egzistavo vienintelis apgyvendintas pasaulis? 

- Suprantu! - mostelėjo ranka suirzęs Seldonas. - Man būtina 
įsitikinti, ar tai tikra istorija, ar tik legenda. 

Dorsa gūžtelėjo pečiais: 

- Dabar daug kalbama apie tai, jog Žmonija prasidėjo nuo vie- 
nos planetos. Žmonės - vienintelės protingos Galaktikos būtybės, 
vadinasi, jie turėjo iš kažkur atsirasti. Bent jau tokia hipotezė labai 
plačiai paplitusi. Vargu, ar viena populiacija galėjo kilti iš skirtingų 
šaltinių. 

- Nemanau, jog tokios hipotezės negalima paneigti, - nesutiko 
Seldonas. - Juk galėjo būti ir taip: įvairiose planetose atsirado skir- 
tingos Žmonių rūšys, o po to jie susikryžmino ir susidarė kažkokia 
tarpinė populiacija? 

- Rūšys negali susikryžminti. 

Seldonas kiek pagalvojo, po to numojo ranka ir pasakė: 

- Gerai, tegul sau biologai aiškinasi. Tai jų sritis. 

- Būtent biologai ir linksta prie versijos apie kadaise egzistavu- 
sią vienintelę planetą Žemę. 

- Žemę? Jie taip vadina žmonijos protėvynę? 

- Taip dabar įprasta ją vadinti, nors niekas neatsakė į klausimą, 
ar anksčiau ta planeta tikrai taip vadinosi. Žinoma, jei ji apskritai 
egzistavo. Ir niekas nežino, kur ji buvo. 

- Žemė! - prikando lūpą Seldonas. - Tuščias garsas. Knygoje 
neaptikau jokios užuominos apie ją. Kaip rašomas šitas žodis? 

Dorsa ištarė žodį paraidžiui. Seldonas akimis perbėgo nuorodas. 

- Nėra tokio pavadinimo. 

- Tikrai? 

- Kiti pasauliai minimi. Tiesa, be aiškių pavadinimų. Regis, šitos 
Knygos sudarytojų kiti pasauliai visai nedomino. Jie paminėti tik 
tada, kai jų keliai vienaip ar kitaip susikirsdavo su pagrindiniu čia 
aprašytu pasauliu. Nors... aš dar ne viską spėjau perskaityti. Vieno- 
je vietoje paminėtas kažkoks "Penkiasdešimt", bet apie ką kalbama, 
aš nesupratau. Gal tai penkiasdešimt vadų? Ar miestų? Man kažko- 
dėl pasirodė, jog turėta omenyje penkiasdešimt pasaulių. 

- Bet argi pasaulis, apie kurį kalbama Knygoje, niekaip nepava- 
dintas? - paklausė mergina. - Jei Knygos autoriai nevadina jo Zeme, 
tai turėtų vadinti kaip nors kitaip. 

- Niekaip nevadina. Kartais rašo "pasaulis", kartais "planeta". 
Kartais jis įvardijamas kaip "seniausias". Dar vadinamas "Rytinės 
Aušros Pasaulis". Pastarasis pavadinimas turbūt turi poetinę pras- 
mę, tačiau man ji neaiški. Tikriausiai teks perskaityti Knygą iki galo, 
gal tada kas nors paaiškės. - Seldonas vos ne piktai pažvelgė į iš- 
svajotą Knygą. - Tik laiką prarasiu, tačiau nežinia, ar tapsiu protin- 
gesnis. 

- Man tavęs nuoširdžiai gaila, Hari, - atsiduso mergina. - Atro- 
dai nusivylęs. 

- Toks ir esu! Nors, pripažįstu, pats dėl to kaltas. Nereikėjo 
puoselėti tuščių vilčių. Tiesa, dar vienoje vietoje savo pasaulį jie va- 
dina... tu tik pamanyk... - Aurora. 

- Aurora? - kilstelėjo antakius Dorsa. Ji atrodė nustebusi. 

- Galbūt tai ir yra tikrasis pavadinimas. Tik ką jis reiškia? Ar jis 
tau nieko nesako, Dorsa? 

- Aurora... - svajingai ištarė mergina. - Nepamenu planetos to- 
kiu pavadinimu. Bet juk neprivalau žinoti visų dvidešimt penkių mi- 
lijonų pasaulių pavadinimus? Galima būtų pasidomėti Universiteto 
bibliotekoje, tik kažin kada mes sugrįšime į Strilingą. O ieškoti bib- 

liotekos Mikogene beprasmiška. Regis, visos jų Žinios sukauptos ši- 
toje Knygoje. O tai, kas yra už jos ribų, mikogeniečių nedomina. 

Seldonas nusižiovavo ir pasakė: 

- Turbūt tu teisi. Toliau skaityti beprasmiška. Mano akys jau 
limpa. Neprieštarauji, jei išjungsiu šviesą? 

- Žinoma, ne. Pamiegokime ilgiau, gerai? 

Tamsoje Seldonas tyliai ištarė: 

- Daug kas, apie kalbama Knygoje, atrodo mažių mažiausiai 
keistai. Štai, pavyzdžiui, jie tvirtina, jog gyvenimo trukmė jų plane- 
toje buvo keturi šimtmečiai. 

- Šimtmečiai? 

- Taip. Ir skaičiuoja jie ne metais, o dešimtmečiais. Kyla kaž- 
kokie keisti pojūčiai. Tiek visokių niekų ir staiga - tikri skaičiai. 
Statistika. Neįmanoma tuo patikėti. Ir vis dėlto čia yra kažkas to- 
kio... Taip parašyta, jog nenoromis pradedi tikėti. 

- Nėra kuo stebėtis. Daugelyje legendų vadai gyvena nejtikėti- 
nai ilgai. Juk jie didvyriai, todėl ir gyventi turi nesuvokiamai ilgai. 

- Tikrai? - Žiovaudamas paklausė Seldonas. 

- Tikrai. Viena iš ilgaamžiškumo paslapčių - atidėti svarbius 
darbus rytdienai ir laiku atsigulti. 

Jaunuolis vos spėjo pagalvoti, kaip gerai būti ilgaamžiu; juk ta- 
da turėtum didesnę galimybę suprasti viską, kas vyksta Galaktiko- 
Je, - ir miegas jį įveikė. 


48 


Seldonas pabudo žvalus ir pailsėjęs. Pažvelgęs į Dorsą, jis pa- 
klausė: 

- Kaip manai, kiek metų galėtų būti Seserims? 

- Nežinau, - gūžtelėjo pečiais mergina. - Dvidešimt... gal dvi- 
dešimt dveji. 

- O tau neatrodo, kad joms jau kokie trys ar keturi šimtai? 

- Hari, tu tikrai pablūdai! 

- Tik paklausiau: "ar tau neatrodo"? Matematikoje viskas pa- 
grįsta prielaidomis. Jos atrodo, kaip dvidešimtmetės, o iš tiesų gali 
būti šešiasdešimtmetės. 

- Pasiklausk jų pačių. 

- Jos gali sumeluoti. 

- Nežinau. Paprašyk gimimo liudijimų. 

- Galiu lažintis - jos pasakys neturinčios jokių dokumentų. O 
Jei ir turi, tai pasiteisins negalinčios jų rodyti barbarams. 

- Nesiginčyk. Jei taip, visai neverta spėlioti, kiek Seserims metų. 

- Na jau ne! Tik pagalvok. Jei mikogeniečių tokia ilga gyveni- 
mo trukmė, turėtų būti apribotas jų gimstamumas, antraip gyven- 
tojų prieaugis būtų milžiniškas. Pameni, Proturberantas kažką mi- 
nėjo, jog gyventojų skaičius pas juos nedidėja. 

- Ką tu nori pasakyti? - suraukė kaktą Dorsa. 

- Kai vaikštinėjau su Lašele Keturiasdešimt Trečiąja, vaikų nie- 
kur nematėme. 

- Mikrofermose? 

- Taip. 

- Bet iš kur ten galėtų būti vaikai? O štai kai mes su Lašele Ke- 
turiasdešimt Penktąja vaikštinėjome po parduotuves, aš mačiau vai- 
kų... netgi kūdikių. Tiesa, nedaug, bet mačiau. 

- Aha... - nusivylusiu balsu ištarė Seldonas. - Vadinasi, 1igaam- 
žiškumas neatneša jiems laimės. Jie negali atsipalaidavę mėgautis jo 
privalumais. 

- Turbūt. Bet nejaugi tu tiki, jog mikogeniečiai gali taip ilgai gy- 
venti? 

- Negalima sakyti, jog tai galutinis mano sprendimas. Tai tik 
prielaida. 

- Ar verta eikvoti laiką tokiems niekams? 

- Kartais paaiškėja, jog niekiniais laikyti dalykai iš tiesų yra labai 
svarbūs. Beje. Tu juk istorikė. Ar tau niekada neteko sutikti užuo- 
minų apie daiktus ar reiškinius, vadinamus "robotais"? 

- Aha! Vadinasi, susidūrei su dar viena legenda. Reikia pripa- 
žinti, kad ji kur kas labiau paplitusi. Matai, kai kurie pasauliai įsiti- 
kinę, jog priešistoriniais laikais egzistavo mašinos žmogaus pavida- 
lu. Štai jas ir vadino robotais. 

Visi pasakojimai apie robotus turbūt kilę iš vieno šaltinio, nes 
pagrindinis siužetas visada vienas ir tas pats. Po to kai robotai bu- 
vo sukurti, jų skaičius nepaliaujamai augo, didėjo ir galimybės. Ga- 
liausiai jie tapo antžmogiais, pradėjo kelti grėsmę žmonėms. Tada 
ir buvo sunaikinti. Kai skaitai tokias legendas, susidaro įspūdis, jog 
tai - vaizdingas, simboliškas Galaktikos įsisavinimo laikų vaizdavi- 
mas... kada žmonės palikdavo savo gimtąjį pasaulį ir keliaudami po 
Galaktiką grūmėsi su įvairiais sunkumais, nugalėjo begales kliūčių. 
Regis, tuomet jie buvo apimti baimės susidurti su kitomis daug 
stipresnėmis, protingomis Galaktikos būtybėmis. 

- O gal iš tiesų taip atsitiko? - paklausė Seldonas. - Galbūt toks 
susitikimas įvyko, ir po to gimė legenda? 

- Galima daryti tokią prielaidą, tačiau nei viename pasaulyje, 

prieš jį apgyvendinat žmonėms, nebuvo aptikta jokių civilizacijos 
pėdsakų. 

- O kodėl juos pavadino "robotais"? Juk šitas žodis turi kokią 
nors reikšmę? 

- Tiksliai nežinau, bet, regis, tai žodžio "automatiškas" ekviva- 
lentas. 

- Automatiškas? Kodėl tuomet jų nepavadino automatais? 

- Legendose visada sutinkami senoviški, kartais beviltiškai pa- 
senę žodžiai bei terminai. Tai suteikia joms savitą koloritą. O kodėl 
tu apie tai klausinėji? 

- Todėl, kad Knygoje taip pat kalbama apie tuos robotus. Ir, 
beje, labai palankiai. Klausyk, Dorsa, ar tu kur nors eisi su Lašele 
Keturiasdešimt Penktąja? 

- Tikriausiai, jei tik ji pasirodys. 

- Ar negalėtum užduoti jai keleto klausimų? 

- Pamėginti, žinoma, galima. Ir kokie tai klausimai? 

- Man norėtųsi sužinoti - tik maldauju, švelniai bei taktiškai! - 
ar egzistuoja Mikogene koks nors objektas ypač tampriai susietas 
su praeitimi? Kažkoks mitinis, kuris gebėtų... 

Dorsa neleido jam pabaigti minties. 

- Nesikankink. Man atrodo, tu paprasčiausiai nori sužinoti, ar 
yra Mikogene šventovė. 

Seldonas nustebo ir paklausė: 

- O kas yra "šventovė"? 

- Dar viena senovinė sąvoka. Joje telpa viskas, apie ką tu klau- 
si - išskirtinumas, mistika, praeitis... Gerai, aš paklausiu. Nors tur- 
būt čia nepriimta apie tokius dalykus plepėti su bet kuo. Tuo la- 
biau su barbarais. 

- Bet vis tiek pabandyk. 

11 skyrius 
SVENTYKLA 


AURORA - legendinė planeta, tikriausiai apgyvendinta dar 
priešistoriniais laikais. Manoma, jog tai įvyko tarpžvaigždinių 
skrydžių eros priešaušryje. Kai kurie šią planetą laiko mitiniu, 
"pirminiu pasauliu"- žmonijos protėvyne. Kai kas tikina, jog jos 
pavadinimas - "Žemės" pavadinimo variantas. Mikogeno tauta 
buvo įsitikinusi, kad jų protėviai kilę iš Auroros. Šitos dogmos 
pagrindu kūrėsi ir mikogeniečių tikėjimas, apie kurį žinoma labai 
nedaug... 


GALAKTIKOS ENCIKLOPEDIJA 

Abidvi Lašelės pasirodė iš pat ryto. Keturiasdešimt Penktoji, 
kaip paprastai, atrodė linksma, o jos sesuo įstrigo prie slenksčio. 
Įsmeigė akis į grindis ir stovėjo it stabo ištikta. Turbūt bijojo pa- 
žvelgti Seldonui į akis. 

Haris nežinojo, kaip elgtis, todėl pamerkė akį Dorsai. Ta links- 
mai bei dalykiškai kreipėsi į Seseris: 

- Vieną minutėlę, Seserys. Man reikia kai ką savo draugui pa- 
aiškinti, nes jis nežino, ką šiandien turi daryti. 

Jiedu šmurkštelėjo į vonią. Dorsa pašnibždomis paklausė: 

- Ar kažkas negerai? 

- Taip. Lašelė Keturiasdešimt Trečioji akivaizdžiai sutrikusi. 
Pasakyk jai, jog netrukus sugrąžinsiu Knygą. 

Dorsa nustebusi žiūrėjo į Harį. 

- Hari, - pakraipė galvą mergina. - Žinoma, tu atidus bei rūpes- 
tingas, tačiau gudrumo neturi nė lašo. Negi nesupranti, jog negaliu 
Jai užsiminti apie Knygą. Lašelė iškart supras, kad viską man išple- 
pėjai apie vakarykštį nuotykį ir sutriks dar labiau. Vienintelė išeitis 
- elgtis su ja taip, kaip visada elgėmės. 

Seldonas linktelėjo ir pasakė: 

- Gal tu ir teisi. 

Dorsa sugrįžo prieš pat pietus. Seldonas gulėjo lovoje, nervin- 

gai vartydamas Knygos lapus. Piktai dėbtelėjęs į merginą, jis su- 
murmėjo: 

- Jei teks šičia užtrukti, reikėtų apsirūpinti kokia nors ryšio 
priemone. Nežinojau, kada tu sugrįši, ir nerimavau. 

- Na štai aš sugrįžau, - šyptelėjo mergina, nusitraukė nuo gal- 
vos kepuraitę ir paniekinamai nužvelgė ją. - Tu tikrai jaudinaisi? 
Kaip malonu girdėti. Atvirai sakant, buvau įsitikinusi, kad tu įnikęs 
į Knygą ir net nepastebi, jog manęs nėra. 

Seldonas susijuokė. 

- O dėl ryšio, - pasakė Dorsa, - nemanau, jog Mikogene mums 
pavyks ką nors panašaus gauti. Juk tada mums atsirastų galimybė 
susisiekti su kitais barbarais, esančiais už Mikogeno ribų. O šito jie 
tikrai neleis. 

- Tiksliai, - atsitokėjo Haris ir padėjo Knygą. - Ar tau pavyko 
ką nors sužinoti apie tą... šventovę? 

- Taip, - 2 mergina, nuimdama nuo antakio juostelę. - 
Ji yra. Ir ne viena. Sventovės išsklaidytos po visą Mikogeną, bet 
yra viena pati svarbiausia... Klausyk, tu nepatikėsi. Viena moteris 
pamatė mano padažytas blakstienas ir pareiškė, jog nepadoru šitaip 
rodytis žmonėse. Įtariu, kad ji įduos mane... dėl amoralaus elgesio! 

- Gerai jau, nebijok, - nekantriai numojo ranka Seldonas. - Na 
ir ką tu sužinojai apie tą pagrindinę šventovę? Kur ji? 

- Aš supratau, kur ji yra, tačiau Lašelė pasakė, jog moterys te- 
nai įleidžiamos tik ypatingais atvejais. O tokių artimiausiu metu ne- 
nusimato. Ji vadinama Šventykla. 

- Kaip? 

- Šventykla. 

- Stebėtinai griozdiškas žodis. Ką jis reiškia? 

Dorsa papurtė galvą: 

- Aš irgi pirmą sykį jį girdžiu. Ir Seserys taip pat nė viena ne- 
galėjo man paaiškinti. Joms "Šventykla" - tai ne pastato pavadini- 
mas, 0 jo esmė. Klausinėti jų, kodėl pastatas taip vadinamas, tas 
pats, kas klausinėti, kodėl siena yra siena. 

- Gerai. O ką jos Žino apie tą objektą? 

- Kai ką žino... Žino jo paskirtį. Tai vieta skirta kažkam ypatin- 
gam, išsiskiriančiam iš Mikogeno kasdienybės. Senoviniam, kito- 
kiam, nuostabiam pasauliui. 

- Tam pasauliui, kuriame jie anksčiau gyveno? 

- Kažką panašaus kalbėjo Lašelė Keturiasdešimt Penktoji, ta- 
čiau nedrįso to žodžio ištarti. 

- Aurora? 

- Taip. Kažkodėl man atrodo, jog, viešai išgirdę tą Žodį, žmo- 

nės išsigąstų. Lašelė spėjo tik pasakyti: "Šventykla skirta...", po to 
užsikirto, išraudo, tarsi būtų pažeidusi kažin kokį draudimą. 

- Keista, - susiraukė Seldonas. - Jei ši Knyga - pagrindinės jų 
gyvenimo gairės, vadovėlis, vadinasi, Aurora - pats brangiausias 
prisiminimas, kertinis jų pasaulėžiūros akmuo, ašis, apie kurią su- 
kasi visas Mikogenas. Kodėl uždrausta apie ją užsiminti? Tu įsitiki- 
nusi, jog teisingai supratai? 

- Taip, Hari. Turbūt nieko mįslingo čia nėra. Jei visi apie tai 
plepėtų į kairę ir į dešinę, informacija patektų į išorinį pasaulį, vadi- 
nasi, ją sužinotų barbarai. Ir geriausias būdas to išvengti - padaryti 
tabu net užuominą apie tą pasaulį. 

- Tabu? 

- Tai toks specialus antropologinis terminas - kokių nors 
veiksmų draudimas. Štai, kad ir toks pavyzdys: į vietinę Šventyklą 
neįleidžiamos moterys - tai susieta su kokiu nors tabu. Esu įsitiki- 
nusi, jog bet kuri Sesuo mirtų iš siaubo, jei jai pasiūlytų nesilaikyti 
draudimo. 

- Otu tikrai supratai, kur yra ta Šventykla? Ar galėsi man pa- 
aiškinti? Tuomet nueičiau. 

- Hari, vienas tu tenai neisi. Aš su tavim. Maniau, jog tą klau- 
simą jau aptarėme ir spėjome pamiršti. Per atstumą nemoku apginti 
tavęs nuo sniego pūgos ar nuo aistringų moterų. Tik aš manau, jog 
neverta puoselėti vilčių patekti į tą Šventyklą. Be to, pėsčiomis te- 
nai nenukulniuosi. Mikogenas nedidelis sektorius, bet vis tiek... 

- Na gerai. O ekspresu? 

- Ekspreso maršrutai nesidriekia per Mikogeno teritoriją. Tai 
supaprastintų kontaktus su barbarais. Bet šioks toks transportas 
čia yra. Pasenęs, naudojamas tik atsilikusiose planetose... Gerai, 
baik skaityti Knygą. Lašelė Keturiasdešimt Trečioji jaudinasi. Atida- 
vusi tau Knygą, ji taip pat pažeidė draudimą. Jei tai paaiškės, mer- 
gina gali rimtai nukentėti. 

- Nori pasakyti, jog duoti Knygą barbarui - taip pat tabu? 

- Esu įsitikinusi. 

- Ką gi. Kad ir dabar galiu ją grąžinti. Menkas nuostolis. Devy- 
niasdešimt penki procentai - mirtina nuobodybė: nuobodūs politinių 
grupuočių kovų aprašymai, nesibaigianti panegirika politikams, pa- 
mąstymai moralės temomis... Ir viskas dvelkia tokia savimeile, pa- 
sipūtimu, jog galima kuoktelėti. 

- Tai tu tik apsidžiaugs!, jei paimsiu iš tavęs Knygą? 

- Iš esmės, taip. Bet likusieji penki procentai skirti Aurorai, 
nors ji beveik niekada nevadinama savu vardu. Manau, tame kaž- 

kas slypi, ir aš galėčiau išpešti iš to naudos. Būtent todėl ir noriu nu- 
eiti į Šventyklą. 

- Tikiesi tenai daugiau sužinoti apie Aurorą? 

- Galbūt. Ir dar man neduoda ramybės tie... automatai ar robo- 
tai. Tai velniškai įdomu. 

- Juk nežiūri į tai rimtai? 

- Priešingai. Beveik rimtai. Iš Knygos aiškėja, jog kai kurie ro- 
botai atrodė visai kaip žmonės. 

- Žinoma. Jei ketini pagaminti žmogaus imitaciją, kokią ją pa- 
darysi? Suprantama, jog suteiksi jai žmogaus kūno formą. 

- Na taip, žinoma. Imitacijai būtinas panašumas, bet juk nebū- 
tinai turi būti tiksli kopija. Tarkim, dailininkas piešia karikatūrą, bet 
tu suprasi, jog jis pavaizdavo žmogų. Galva - apskritimas, kūnas - 
lazdelė, galūnės - zigzagai... Štai ir viskas. Bet esmė ta, jog robotai 
stulbinamai panašūs į žmones. Kaip du vandens lašai. 

- Kvailystės. Hari, tik pabandyk įsivaizduoti, kiek prireiks laiko, 
norint sukurti tikslias metalinio kūno proporcijas... 

- Kuo čia dėtas "metalinis kūnas"? Man susidarė įspūdis, jog 
nuo kažkurio laiko prasidėjo organinių arba pseudoorganinių robotų 
gamyba. Jų kūnas padengtas oda, ir atrodė jie taip, kaip tikri žmo- 
nės. Neatskirsi. 

- Ar šitaip parašyta Knygoje? 

- Tik keletas žodžių. Užuominos... Tačiau toks įspūdis... 

- Tavo įspūdis, Hari. Nepriimčiau to už gryną pinigą. 

- Palauk. Paklausyk manęs. Iš to, kas Knygoje parašyta apie 
robotus, padariau keturias išvadas. Pirmoji: kaip jau sakiau, kai ku- 
rie jų - tiksli žmogaus kopija. Antroji: jų gyvenimo trukmė labai ilga. 

- Oi, tik nesakyk "gyvenimo", - susiraukė mergina. - Geriau 
tiktų "veikimo". Nes susidarys įspūdis, kad jie tikrai kaip žmonės. 

- Trečioji, - dėstė Haris, nereaguodamas į Dorsos pastabą, - 
kai kurie jų, bent jau vienas tai tikrai - lig šiolei gyvi. 

- Hari, tai būdinga legendoms: senovės didvyris nemirė, jis yra 
anabiozės būsenoje tr prisikels, kai tik ateis laikas ginti savo tautą... 
Kas tau darosi, Hari! 

- 2 išvada, - nepasidavė Seldonas. - Yra kelios eilutės 
apie tą pačią Sventyklą. Tiesa, Knygoje ta vieta tiesiogiai taip ne- 
įvardijama, tačiau akivaizdu, jog tas robotas yra kaip tik Šventyk- 
loje. - Kiek patylėjęs, jis pridūrė: - Na, ar dabar supratai? 

- Ne, - papurtė galvą mergina. - Ir ką aš turėjau suprasti? 

- Jei susiesime visas keturias išvadas, tai gausime štai ką: robo- 
tas gali atrodyti visaip taip, kaip ir žmogus, jis vis dar gyvas, pra- 
gyvenęs dvidešimt tūkstantmečių ir šiuo metu yra Šventykloje. 

- Nebandyk manęs įtikinėti. Negali būti, jog galėjai tuo patikėti. 

- Negaliu tvirtinti, jog tikrai patikėjau, bet ir negaliu to atmesti. 
O ką, jei tai tiesa? Tegul vienas šansas iš milijono... Nejaugi nesu- 
pranti, kaip man tai svarbu? Juk šitas robotas gali prisiminti Galak- 
tiką tokią, kokia ji buvo dar prieš pasirodant pirmiesiems istori- 
niams įrašams. Jis galėtų padėti man sukurti psichoistoriją. 

- Net jeigu ir taip, negi tikiesi, kad mikogeniečiai įleis tave į tą 
Šventyklą ir suteiks galimybę pasikalbėti su robotu? 

- Neketinu prašyti jų leidimo. Pirmiausia turiu patekti į Šven- 
tyklą ir įsitikinti, ar tenai yra tas, su kuriuo norėčiau pasikalbėti... 

- Bet... juk ne šiandien? Atidėk bent iki rytdienos. Jei iki ryto 
nepersigalvosi, eisime drauge. 

- Ar tik ne tu man sakei, jog moterys į Šventyklą neįleidžiamos? 

- Manau, bent jau iš išorės galima bus stebėti Šventyklą. Kažin, 
ar tau pavyks pasiekti daugiau... 

Seldonas visiškai atsidavė į Dorsos rankas. Ji dažniau vaikšti- 
nėjo Mikogeno gatvėmis, todėl jaunuolis ja pasitikėjo. 

Tačiau pati mergina nesijautė taip tvirtai. 

- Turėk galvoje, - įspėjo ji. - Mudu galime pasiklysti. 

- Kodėl? Juk turime žemėlapį. 

Dorsa piktai dėbtelėjo į jaunuolį. 

- Hari, mudu esame Mikogene. Nepamiršk. Mums reikalingas 
kompiuterinis žemėlapis, toks, kad būtų galima užduoti klausimą ir 
gauti į jį atsakymą. O čia, kaip matai, tokią funkciją atlieka plastiko 
gabalas su atžymomis. Juk negaliu plastiku: paaiškinti, kur mes da- 
bar esame, - nei balsu, nei spustelėjusi mygtuką. Tai spausdintas 
daiktas. Supranti? Orientuotis galima tik vizualiai. 

- Tai perskaityk, kas ten parašyta. 

- Kaip tik tą ir darau. Bet žemėlapis sudarytas vietiniams, 
tiems, kurie čia orientuojasi. Vis tiek teks pasiklausti kelio. 

- Ne, Dorsa. Tik pačiu kraštutiniu atveju. Nenorėčiau atkreipti 
į save dėmesio. Pamėginkime patys... Jau verčiau klaidžioti, slam- 
pinėti, tačiau patys. 

Dorsa palinko prie žemėlapio, įsižiūrėjo ir pagaliau pasakė: 

- Taip. Šventykla čia vienaip ar kitaip pažymėta. Tai supranta- 
ma. Turbūt kiekvienam mikogeniečiui bent retsykiais tenka čia lan- 
kytis. - Dar atidžiau įsižiūrėjusi, ji pasakė: - Bet tiesioginio kelio į 
Šventyklą nėra. 

- Kas? 

- Palauk, nesijaudink. Teks kažkurioje vietoje persėsti į kitą 
transporto priemonę. 

Seldonas lengviau atsiduso. 

- Ačiū Dievui. Žinoma, persėdimai Trantore įprastas dalykas. 
Turėjau galvoje kitus planetos sektorius. 

- Suprantu, - pyktelėjo Dorsa. - Tik esu pratusi prie kalbančių 
informacinių leidinių. Kai ieškai kelio, kartais pačių paprasčiausių 
dalykų gali nepastebėti. 

- Gerai, neniurzgėk, mieloji. Jei supratai, kuria kryptimi mums 
pėdinti, vesk. Aš seksiu tau iš paskos. 

Pagaliau jiedu pasiekė sustojimą. Žmonių čia nedaug - trys vy- 
rai, apsivilkę baltais kertlais, ir dvi pilkai apsirengusios moteriškės. 
Seldonas draugiškai nusišypsojo, tačiau visa kompanija paklaikusio- 
mis akimis pažvelgė į juos ir tarsi pagal komandą nusisuko. 

Kaip tik tuo metu atriedėjo transporto priemonė. Jei tai būtų 
Helikone, Seldonas ją pavadintų autobusu. Viduje buvo apie dvide- 
šimt sėdynių, kiekviena talpino po keturis žmones. Prie kiekvienos 
sėdynės atskiros durelės. Sustojime keleiviai galėjo išlipti iš abiejų 
autobuso pusių. Seldonas susimąstė: kaip elgtis tiems keleiviams, 
kurie turi išlipti priešais priešpriešinį transporto srautą? Tačiau labai 
greitai pastebėjo, jog, vos tik autobusas privažiuoja prie stotelės, iš 
priekio judančios mašinos tuojau pat sustoja ir laukia, kol išlips visi 
keleiviai. 

Dorsa stumtelėjo užsižiopsojusi Seldoną link sėdynės, kur bu- 
vo dvi laisvos vietos. Jiedu atsisėdo. Haris pastebėjo, jog vyrai įlipa 
ir išlipa pirmieji. 

- Liaukis spoksojęs į žmones, - pašnabždėjo Dorsa jaunuoliui į 
ausį. - Nepamiršk, kur esi. 

- Pasistengsiu. 

- Žiūrėk, - parodė mergina į plokščią siaurą ekraną ant prieki- 
nės sėdynės atlošo. Kai tik autobusas pajudėjo, ekrane sumirgėjo 
raidės - kitos stotelės pavadinimas. Be to, čia buvo išvardinti svar- 
būs objektai, įstaigos, statiniai, pro kuriuos veda maršrutas. - Tas 
daiktas mums padės sužinoti, kur turime persėsti. 

- Puiku, - linktelėjo Seldonas. Po trumpos pauzės jis pasilenkė 
prie merginos ir sušnabždėjo: - Niekas į mus nespokso. Ten, kur 
susiburia daug Žmonių, niekas nekreipia į mus dėmesio. 

Dorsa neklydo. Netrukus šviečiantis ekranas įspėjo juos, kur 
reikia išlipti ir persėsti į autobusą, tiesiogiai važiuojantį link Šven- 
tyklos. 

Jiedu išlipo ir laukė kito autobuso. 

Haris spėjo pastebėti, jog ta kryptimi jau nuvažiavo kelios ma- 
šinos. Vadinasi, tai judrus maršrutas. "Turbūt Šventykla, - pagal- 
vojo jaunuolis, - savotiškas sektoriaus centras". 

Netrukus atriedėjo autobusas. Jaunuoliai įlipo, atsisėdo. Seldo- 
nas susijaudinęs pašnabždėjo Dorsai: 

- Dorsa, mes ir tąkart ir dabar nesumokėjome... 

- Sprendžiant iš informacinių nuorodų, visuomeninis transpor- 
tas Šičia nemokamas. 

Seldonas nustebo: 

- Tik pamanykite... Kaip civilizuota! Štai tau ir atsilikęs sektorius! 

- Tavo taisyklė paneigta, - pranešė Dorsa. - Į mus spokso vy- 
riškis, sėdintis tau iš dešinės. 

Seldonas pašnairavo į dešinę. Liesas senis... rudakis, tamsiao- 
dis... Vaikinas pagalvojo, jog, jei ne depiliacija, jo plaukai turbūt bū- 
tų juodi kaip degutas. 

"Kažkoks netradicinis Brolis. Netipiškas", - pamanė Haris. Jis 
nusuko žvilgsnį nuo smalsuolio. Visi lig šiol Mikogene sutikti Bro- 
liai buvo aukšto ūgio, šviesios odos, mėlynų ar pilkų akių. Nors... 
ne tiek jau daug Brolių Seldonas spėjo pamatyti, todėl neverta da- 
ryti skubotų išvadų. 

Staiga kažkas palietė dešinę jo kertlo rankovę. Jaunuolis atsisu- 
ko ir nustebo, pamatęs kortelę su greitosiomis išvedžiotais žodžiais: 
"Atsargiau, barbare!" 

Haris krūptelėjo, ranka intuityviai pakilo prie kepurės. Vyriškis 
vien tik lūpomis ištarė: 

- Plaukai. 

Čia Seldono ranka apčiuopė nepaklusnią plaukų sruogą, ties 
smilkiniu išlindusią iš po kepuraitės. Jis greitai sukišo plaukus, pa- 
tikrino, ar viskas gerai, apsimesdamas, jog kasosi plikę. 

- Dėkoju, - sušnabždėjo, pasisukęs į kaimyną. 

Tas šyptelėjo ir garsiai paklausė: 

- Į Šventyklą keliauji? 

- Taip, - linktelėjo jaunuolis. 

- Nesunku atspėti. Aš irgi. Išlipsime drauge? - draugiškai nusi- 
šypsojo senis. 

- Bet aš ne vienas. Su manim... mano... 

- Tavo moteris? Vadinasi, išlipsime trise? 

Seldonas net nežinojo, ką atsakyti. Jis pašnairavo į Dorsą. Ta 

žiūrėjo priešais save, atrodė, jog nekreipia jokio dėmesio į vyrišką 
pokalbį - tikra padoriai išauklėta Sesuo. Tačiau ji nepastebimai pa- 
lietė Seldono kelį, tarsi norėdama pasakyti: "Viskas gerai". 

- Taip, žinoma, - mandagiai pritarė nepažįstamajam Seldonas. 

Daugiau jiedu nesikalbėjo. Netrukus lentelė įspėjo, jog kita sto- 
telė - Šventykla, ir senis pakilo, pasirengęs išlipti. 

Autobusas staiga pasuko, apvažiavo aplink parką ir netrukus 
sustojo. Prasidėjo spūstis. Vyrai veržėsi pirmyn, stengdamiesi nu- 
stumti moteris. Šios nuolankiai traukėsi iš kelio. 

Mikogeniečio balsas buvo kiek kimus, tačiau gana malonus. 

- Mano bičiuliai, - pasakė jis. - Ar neprieštaraujate, jeigu jus 
taip vadinsiu? Dar ne pusryčių metas, tačiau, manau, reikia šiek 
tiek užkąsti. Patarčiau nusipirkti kokio nors maisto ir pavalgyti gry- 
name ore. Gerai pažįstu šitas vietas, todėl padėsiu jums susirasti 
jaukų kampelį. 

Seldonas kiek sunerimo - ar tik gudrus senis neketina nieko ne- 
įtariančius barbarus įvilioti į spąstus? Tačiau vis dėlto nusprendė 
surizikuoti. 

- Jūs labai malonus, - pasakė jaunuolis. - Mes čia nieko neži- 
nome, todėl mielai priimame jūsų pasiūlymą. 

Netrukus jie apsikrovė pirkiniais. Nusipirko sumuštinių ir kažin 
kokio pieniško gėrimo. Senis pasiūlė papusryčiauti parke prie 
Šventyklos. 

Žiūrėdamas į Šventyklą, Seldonas pastebėjo, kad ji kiek prime- 
na Imperatoriaus Rūmus. Parkas taip pat panašus į Rūmų apylin- 
kes. Sunku pasakyti, ar mikogeniečius įkvėpė Rūmų architektūra, 
tačiau statinys atrodė įspūdingai. 

- Gražu, tiesa? - išdidžiai paklausė senis. 

- Tikrai, - pripažino Seldonas. Viskas spindi. Nuostabu! 

- Parkas panašus į tą, kuris kadaise buvo įveistas prie Vyriau- 
sybės Rūmų mūsų Rytinės Aušros Pasaulyje. Tik, žinoma, jis ma- 
žesnis. 

- Sakykite, o jums teko matyti parką prie Imperatoriaus Rūmų? 
- paklausė Seldonas. 

Mikogenietis suprato užuominą, tačiau tai jo neįžeidė. 

- Jie taip pat mėgino kopijuoti tą pastatą, kuris buvo Rytinės 
Aušros Pasaulyje. 

Netrukus trijulė atėjo prie pusiau apvalaus suoliuko. Jis buvo iš 
balto akmens ir linksmai tviskėjo ryto saulės spinduliuose, kaip ir 
pats pastatas. 

- Gerai, - vyriškio žvilgsnis atrodė patenkintas, - mano mėgs- 
tama vietelė neužimta. Iš čia atsiveria nuostabus vaizdas į šoninę 

Šventyklos pusę. Prašau sėstis. Nebijokite, akmuo nešaltas. Ir tavo 
bendrakeleivė gali atsisėsti. Ji barbarė, ir jos įpročiai skiriasi nuo 
čionykščių. Tačiau ji... gali dalyvauti mūsų pokalbyje. Žinoma, jei 
nori. 

Dorsa žybtelėjo akimis į mikogenietį, tačiau netarusi nė žodžio 
atsisėdo. 

Suprasdamas, jog teks kurį laiką praleisti su naujuoju pažįsta- 
mu, Seldonas ištiesė jam ranką ir prisistatė: 

- Aš Haris, o mano draugė - Dorsa. Skaitvardžių mes prie var- 
dų nepridedame. 

- Kiekvienam savo, - ištarė senis. - Mano vardas Micelijus Sep- 
tyniasdešimt Antrasis. Mūsų kohorta labai didžiulė. 

- Micelijus? - kiek sutrikęs pakartojo jaunuolis. 

- Nustebote? Jūs turbūt lig šiolei bendravote tik su senovinių 
šeimynų nariais. Jų vardai dažniausiai susieti su astronomija, tokie, 
kaip "Debesis", "Saulės Šviesa", "Spindinti Žvaigždė". 

- Turiu prisipažinti, - prasižiojo Seldonas, tačiau Micelijus ne- 
leido jam baigti: 

- O štai dabar turite progos susipažinti su žemesniosios klasės 
atstovu. Mūsų vardai siejasi su žeme ir tuo, kas joje auga. Verti pa- 
garbos vardai. 

- Net neabejoju, - linktelėjo Seldonas. - Beje, norėčiau padėkoti 
už tai, kad įspėjote mane... autobuse. 

- Žinote, - prisipažino senis, - aš iš tiesų išgelbėjau jus iš didžiu- 
lės bėdos. Jei jūsų išlindusius plaukus pirmoji būtų pastebėjusi ko- 
kia nors Sesuo, ji būtų surikusi nesavu balsu, ir kas nors iš Brolių 
būtų jus išmetęs iš autobuso, nesulaukęs stotelės. 

Dorsa kiek pasilenkė ir paklausė: 

- O kodėl jūs pats to nepadarėte? 

- Aš? Matote, aš nejaučiu neapykantos barbarams. Esu moks- 
lininkas. 

- Jūs mokslininkas? 

- Pirmasis savo kohortoje. Mokiausi prie Šventyklos įsteigtoje 
mokykloje ir sėkmingai ją baigiau. Susipažinau su visomis senovės 
mokslo šakomis ir turiu leidimą patekti į bet kokią biblioteką, kur su- 
kauptos barbarų knygos. Galiu jas skaityti... kiek tik širdis geidžia. 
Ten yra netgi kompiuteriniai Žinynai, ir aš moku jais naudotis. Tai pa- 
deda plėsti akiratį. Todėl manęs visai neerzina tokia smulkmena, kaip 
iš po kepuraitės išlindusi plaukų sruoga. Ne sykį knygose mačiau 
piešinius, kuriuose pavaizduoti žmonės su vešliais plaukais. Beje, ir 
vyrai, ir moterys, - pridūrė jis, paskersavęs į Dorsą. 

Kurį laiką jie tylėdami kramsnojo sumuštinius. Po to Seldonas 
prabilo: 

- Atkreipiau dėmesį, jog kiekvienas į Šventyklą įeinantis Brolis 
nešasi raudoną krepšį. 

- O taip, - linktelėjo Micelijus. - Permestas per kairį petį ir nu- 
karęs iki juosmens. Dažniausiai tie krepšiai įmantriai papuošiami. 

- Bet kam jie reikalingi? 

- Jie vadinami obijomis ir simbolizuoja džiaugsmą, įžengus į 
Šventyklą bei kraujo spalvą... Kiekvienas pasirengęs pralieti kraują, 
kad tik išsaugotų Šventyklą. 

- Kraują? - nesuprato Dorsa. 

- Tai tik simbolis. Niekada neteko girdėti, jog kam nors tektų 
pralieti kraują, gelbstint Šventyklą. Nors, atvirai sakant, ir džiaugs- 
mo tenai ne tiek jau daug. Ten visi tik verkia ir sielvartauja dėl Pra- 
rastojo Pasaulio. - Jis kiek patylėjo ir tyliai pasakė: - Baisiai kvaila. 

- Vadinasi, jūs netikintis? - paklausė mergina. 

- Aš mokslininkas, - su neslepiamu išdidumu pasakė Micelijus. 
Po to nusišypsojo, ir jo veidą išvagojo raukšlės. Atrodė, žmogus iš- 
kart paseno. Seldonui pasidarė smalsu, kiek galėtų būti metų jų 
naujajam pažįstamam. Gal keli šimtmečiai? Ne, šito negali būti. Bet 
vis dėlto... 

- Kiek jums metų? - išsprūdo klausimas iš jaunuolio lūpų. 

Regis, klausimas Micelijaus Septyniasdešimt Antrojo neįžeidė. 
Jis tiesiai atsakė: 

- Septyniasdešimt dveji. 

Bet Seldono netenkino toks atsakymas. 

- Girdėjau, jog žiloje senovėje jūsų genties atstovai gyvendavo 
labai ilgai - po keletą šimtmečių. 

Micelijus kiek nustebęs pažvelgė į jaunuolį. 

- Iš kur gavai tokius duomenis? Negi kas nors galėjo tau papa- 
sakoti? Nors, tai tiesa. Norėjau pasakyti, jog kai kurie mūsų gen- 
tainiai tuo tiki. O jų tikėjimą palaiko Seniūnai, nes tai patvirtina mū- 
sų pranašumą. Mūsų gyvenimo trukmė iš tikrųjų įspūdinga, nes 
mes racionaliai maitinamės. Nors šimto metų retai kas sulaukia. 

- Man regis, jūs netikite, jog mikogeniečiai pranašesni už kitas 
tautas? 

- Tauta kaip tauta, - gūžtelėjo pečiais Micelijus. - Neblogesnė 
už kitas. Bet aš manau, jog visi žmonės lygūs. Netgi moterys, - pa- 
brėžė senis, žvilgtelėjęs į Dorsą. 

- Nemanau, jog mikogeniečiai pritartų jūsų nuomonei, - suabe- 
jojo Seldonas. 

- Ir jūsiškiai ne visi pritartų, - linktelėjo Micelijus Septyniasde- 
šimt Antrasis. - Bet aš tuo tikiu. Mokslininkas privalo tikėti. Per- 
skaičiau nemažai barbarų literatūros. Esu susipažinęs su jūsų kul- 
tūra, suprantu ją ir gerbiu. Netgi esu parašęs apie ją keletą moksli- 
nių straipsnių. Todėl sėdžiu štai čia su jumis ir kalbuosi kaip lygus 
su lygiais. 

- Regis, jūs didžiuojatės tuo, jog suprantate barbarų gyvenimą 
bei jų papročius, - kiek suirzusiu tonu pasakė Dorsa. - Ar teko kada 
nors išvykti už Mikogeno ribų? 

- Ne, - kiek susigėdo Micelijus. 

- Kodėl? Juk tai būtų galimybė dar geriau mus pažinti. 

- Manau, tenai pasijusčiau nejaukiai. Tektų nešioti peruką, aš 
gėdyčiausi. 

- Kam jums to peruko? - nustebo mergina. - Galėtumėte likti 
plikas. 

- Ne, - spyrėsi Micelijus. - Visi plaukuotieji mane badytų pirš- 
tais ir erzintų. 

- Erzintų! Nieku gyvu, - sušuko Seldonas. - Mano tėvas, pa- 
vyzdžiui, anksti nupliko. Regis, ir aš turiu polinkį plikti. Už poros 
dešimtmečių vaikščiosiu visai plikas. 

- Vis tiek... tai kitoks plikumas, - nenusileido Micelijus. - Lieka 
plaukai iš šonų ir virš akių... tie antakiai. Mano supratimu, "plikas"- 
tai kada visai nėra plaukų. Jokių. 

- Niekur ant kūno? - pasmalsavo Dorsa. 

Ir čia Micelijus, regis, ne juokais įsižeidė, nes į merginos klau- 
simą nieko neatsakė. 

Seldonas, mėgindamas taisyti padėtį ir sugrįžti prie ankstesnės 
temos, paklausė: 

- Prašau pasakyti, Micelijau Septyniasdešimt Antrasis, ar gali- 
ma barbarams įeiti į Šventyklą? 

- Niekada! - įnirtingai papurtė galvą senis. - Į Šventyklą atver- 
tos durys tik Rytinės Aušros Sūnums. 

- Tik Sūnums? - pasitikslino Dorsa. 

Micelijus kurį laiką tylėjo. Galiausiai, susitvardęs, pasakė: 

- Rytinės Aušros Dukros įeina į Šventyklą tik ypatingomis pro- 
gomis, iškilmių dienomis. Tokie štai reikalai. Nenoriu tvirtinti, jog 
aš asmeniškai pritariu tokiai tvarkai. Jei būtų mano valia, pasaky- 
čiau: "Ateikite visi, džiaukitės, mėgaukitės, jei tik galite!" 

- Ar jūs pats kada nors ten buvote? 

- Kai mažas buvau, tėvai nusivesdavo, bet... - jis pakraipė gal- 
vą, - prisimenu tik tiek, kad visi spokso į Knygą, skaito ištraukas iš 

jos, dūsauja ir ilgisi praeities. Ten negalima kalbėtis, juoktis. Net 
žvalgytis į kitus nevalia. Galima galvoti tik apie Prarastąjį Pasaulį ir 
apie nieką daugiau. Man tai nepatinka, - Micelijus ryžtingai numojo 
ranka. - Esu mokslininkas, noriu, kad man būtų atvertas visas mil- 
žiniškas pasaulis. 

- Gerai pasakyta, - pritariamai linktelėjo Seldonas. Jis pamanė 
suradęs landą. - Mudu su Dorsa irgi mokslininkai. 

- Žinau, - ramiai atsakė Micelijus Septyniasdešimt Antrasis. 

- Žinote? Iš kur? 

- Kas gi dar jūs galėtumėte būti? Iš barbarų Mikogene lankosi 
tik prekeiviai, politikai, diplomatai ir dar mokslininkai. O jūs pana- 
šūs tik į pastaruosius. Todėl ir sudominote mane, - senis nuošir- 
džiai nusišypsojo. 

- Jūs nesuklydote. Aš matematikas, Dorsa istorikė. O jūs? 

- Esu kultūrologas. Perskaičiau daugybę žymiausių barbarų 
kūrinių - Liso, Mentonomo, Novigoro... 

- O mudu spėjome susipažinti su žymiausiu jūsų tautos kūriniu, 
- pasakė Seldonas. - Aš, pavyzdžiui, perskaičiau Knygą... apie Pra- 
rastąjį Pasaulį. 

Micelijus išsprogino akis. Jo nuostaba buvo begalinė. 

- Nejaugi? Bet kaip? Kur? 

- Mūsų Universitete yra kopijos. Turint specialų leidimą su jo- 
mis galima susipažinti. 

- Knygos kopijos? 

- Taip. 

- Stulbinama! Kažin, ar apie tai žino Seniūnai? 

- Ir dar perskaičiau apie robotus, - pasakė Seldonas. 

- Apie robotus? 

- Taip. Todėl man ir kilo nenumaldomas noras patekti į Šven- 
tyklą. Norisi pažvelgti į robotą. 

Dorsa truktelėjo Seldoną už rankovės, bet jaunuolis, sykį su- 
griebęs jautį už ragų, neketino paleisti ir nekreipė dėmesio į mergi- 
nos įspėjimą. 

- Aš tokiais dalykais netikiu, - išdidžiai pareiškė Micelijus. - 
Mokslininkams nedera tuo tikėti. - Jis baukščiai apsižvalgė, turbūt 
vis dėlto baiminosi, kad kas nors neišgirstų. 

Seldonas nesitraukė: 

- Perskaičiau apie tai, jog robotas lig šiolei gyvas ir yra Šven- 
tykloje. 

- Kuriems galams taukšti tokius niekus, - sumurmėjo Micelijus 
Septyniasdešimt Antrasis. 

- Bet jeigu jis vis dar Šventykloje, - laikėsi savo Seldonas, - kur 
būtent jis galėtų būti? 

- Net jeigu jis ten ir būtų, aš negalėčiau tau nieko pasakyti. Juk 
sakiau, kad nebuvau tenai nuo vaikystės. 

- Bet gal Šventykloje yra kokia nors ypatinga vieta? 

- Yra altorius. Bet ten gali eiti tik Seniūnai. Ir nieko ten nėra. 

- Tai jūs vis dėlto buvote tenai? 

- Ne. Žinoma, ne. 

- Iš kur tuomet žinote, jog nieko nėra? 

- Nežinau, ar ten nėra granatmedžio. Nežinau, ar ten nėra laze- 
rinių vargonų. Nežinau, ar ten nėra dar milijono visokių daiktų. Jei 
aš apie tai nežinau, tai dar nereiškia, kad jie ten yra. 

Seldonas ne išsyk sumojo, ką atsakyti. 

Micelijaus veidu nuslinko lengva šypsenėlė. 

- Mokslininko logika, - ištarė jis. - Su manim ne taip paprasta 
bendrauti. Tačiau nepatarčiau jums pakilti į Seniūnų altorių. Nema- 
nau, kad jums patiks jų elgesys, jei jie pamatys Šventykloje barbarą. 
O čia dar altorius... Ką gi, linkiu jums viso geriausio, - pasakė Mi- 
celijus ir, daugiau netaręs nė žodžio, nuskubėjo. Seldonas palydėjo 
nueinantį nustebusiu žvilgsniu. 

- Ko čia jis... taip staiga? 

- Turbūt pabaidė tas, kuris ateina link mūsų, - pasakė Dorsa. 

Ir iš tiesų - prie jų artinosi aukštas vyriškis, vilkintis platų baltą 
kertlą, per petį persimetęs raudoną išsiuvinėtą krepšį. Žingsniavo 
tvirtai, taip galėtų žingsniuoti valdžios atstovas, kuris pastebėjo 
kažką, kas sukėlė jo nepasitenkinimą. 

Haris Seldonas atsistojo, net pats nežinodamas kodėl taip el- 
giasi. Jis nebuvo įsitikinęs, jog tai teisingas poelgis etiketo prasme, 
tačiau pamanė, kad blogiau nuo to nebus. Dorsa pasekė jaunuolio 
pavyzdžiu. Ji atsistojo ir nuleido akis. 

Mikogenietis sustojo priešais svetimeivius. Jis irgi buvo nejau- 
nas, tačiau atrodė skirtingai nei Micelijus Septyniasdešimt Antrasis. 
Senatvė tarsi puošė jo veidą. Taisyklinga galvos forma, ryškios 
žydros akys... 

Nepažįstamasis pasakė: 

- Matau, esate barbarai. 

Balsas aukštas, kalbėjo jis lėtai, pasverdamas kiekvieną žodį. 

- Jūs neklystate, - mandagiai, bet tvirtai atsakė Seldonas. Jis 
nusprendė nesižeminti, tačiau elgtis grubiai taip pat neketino. 

- Kas jūs tokie? 

- Aš Haris Seldonas iš Helikono. O mano bendrakeleivė - Dor- 
sa Venabili. Ji iš Cinos. O kuo jūs vardu? 

Mikogentietis prisimerkė, jis pastebėjo, kaip ramiai ir griežtai su 
juo kalbėjo Seldonas. Regis, vyriškis įvertino jaunuolio drąsą bei 
ryžtingumą. 

- Aš Žaibas Antrasis, - atsakė mikogenietis ir, išdidžiai užrietęs 
smakrą, pridūrė: - Šventovės Seniūnas. O kas jūs tokie, barbarai? 

- Mes, - atsakė Seldonas, ypač pabrėždamas šį Žodį, - esame 
mokslininkai iš Stilingo Universiteto. Aš matematikas, o mergina is- 
torikė. Mudu domimės Mikogeno papročiais. 

- Kas jums suteikė tokią teisę? 

- Mus čia pakvietė Proturberantas Keturioliktasis. 

Žaibas Antrasis kiek patylėjo, šyptelėjo ir pasakė: 

- Vyriausiasis Seniūnas. Puikiai jį pažįstu. 

- Net neabejoju, - atšovė Seldonas. - Ar dar turite klausimų, 
Seniūne? 

- Turiu. 

Regis, Seniūnas neketino pasiduoti. 

- Kas tas žmogus, kuris ką tik sėdėjo šalia jūsų, 0, pamatęs 
mane, paspruko? 

Seldonas papurtė galvą: 

- Mes jo nepažįstame ir nieko apie jį nežinome. Atsitiktinai su- 
sitikome ir paklausėme apie Šventyklą. 

- O kodėl jo paklausėte? Kas būtent jus domino? 

- Uždavėme jam du klausimus. Pasiteiravome, ar šitas pastatas 
ne Šventykla ir ar barbarams galima čia užeiti. Į pirmąjį klausimą 
tas Žmogus atsakė teigiamai, į antrąjį - neigiamai. 

- Viskas teisingai. O kodėl jus domina Šventykla? 

- Sere, mes ketiname tyrinėti Mikogeno papročius, o juk Šven- 
tykla - Mikogeno širdis ir smegenys. Argi ne taip? 

- Ji mūsų ir priklauso tik mums. 

- O jeigu Vyriausiasis Seniūnas mums leistų ją aplankyti... na, 
grynai moksliniais tikslais? 

- Jūs iš tiesų turite tokį leidimą? 

Seldonas sutriko. Dorsa vogčiomis žvilgtelėjo į jį. Jaunulis ne- 
drįso meluoti. 

- Ne, - atsakė jis. - Kol kas ne. 

- Ir niekada neturėsite, - kaip kirviu nukirto Seniūnas. - Jūs 
esate pakviesti į Mikogeną, bet net ir pats vyriausias vadovas nega- 

li savivaliauti ir nepaisyti tautos interesų. Mes branginame savo 
Šventyklą. Apskritai Mikogene barbarai nepageidaujami, tuo labiau 
jiems nėra ką veikti Šventyklos teritorijoje. Tereikia tik kam nors 
sukelti paniką, ir pati taikiausia minia akimirksniu sužvėrės ir suplė- 
šys jus į skutus. Patikėkite ir elkitės išmintingai. Savo pačių naudai. 
Nepiktnaudžiaukite Vyriausiojo Seniūno svetingumu ir keliaukite iš 
čia. Tuojau pat! 

- Tačiau Šventykla... - nenorėjo pasiduoti Seldonas, bet Dorsa 
timptelėjo jį už rankovės. 

- Jau apžiūrėjote Šventyklą iš išorės, - griežtai pasakė Seniū- 
nas. - O viduje jums nėra nieko įdomaus. 

- Bet tenai yra robotas, - ramiai pasakė Seldonas. 

Seniūnas visą minutę nemirksėdamas žiūrėjo į jaunuolį, paskui 
pasilenkė prie pat jo ausies ir sušnypštė: 

- Dink tuojau pat, antraip aš pats sukelsiu paniką. Jei negerb- 
čiau Vyriausiojo Seniūno, nepaleisčiau tavęs gyvo. 

Dorsa iš visų jėgų patraukė Seldoną už rankovės ir nusitempė. 
Jis susvirduliavo ir greitais Žingsniai nuskubėjo paskui merginą. 

Tik kitą rytą, per pusryčius, Dorsa išdrįso prabilti apie vaka- 
rykštį įvykį. Prabilo taip, jog Hariui norėjosi prasmegti. 

- Nuostabų fiasko vakar mudu patyrėme, - pasakė mergina. 

Seldonas, kuris nuoširdžiai tikėjosi, jog Dorsa negrįš prie šitos 
temos, nekaltai paklausė: 

- Ir kurgi tas fiasko, tavo nuomone? 

- Buvome gėdingai išvyti. Ir kuriems galams visa tai? Ko mes 
pasiekėme? 

- Tik vieno. Sužinojome, jog robotas ten tikrai yra. 

- Micelijus Septyniasdešimt Antrasis pasakė, kad jo ten nėra. 

- Kąjis dar galėjo pasakyti? Jis juk mokslininkas. O toje biblio- 
tekoje, kurioje jis lankosi, kitokių duomenų nėra. Tu verčiau prisi- 
mink Seniūno reakciją. 

- Aš jos ir nepamiršau. 

- Jis nebūtų taip įsiutęs, jei Šventykloje nebūtų roboto. Varg- 
šelis išsigando, supratęs, jog mes apie tai žinome. 

- Tai tik tavo spėlionės, Hari. Net jeigu robotas ten ir yra, mes 
vis tiek į vidų niekada nepateksime. 

- Bet pamėginti galima. Po pusryčių nueisime ir nusipirksime 

krepšį, na... tą obiją. Persimesiu jį per petį, kukliai nuleisiu akis ir 
kaip niekur nieko įžengsiu į Šventyklą. 

- Su kepuraite? Juk tave akies mirksniu perpras. 

- Nieko panašaus. Iš pradžių mudu eisime į biblioteką, kur su- 
kaupta barbarų literatūra. O iš bibliotekos, kuri, kaip supratau, 
įrengta priestate, turi būti įėjimas į pačią Šventyklą. 

- Kur tave ir sučiups kaip katė pelę. 

- Nebūtinai. Juk girdėjai, kaip aiškino Micelijus... kokia ten ap- 
linka. Visi žiūri į grindis, medituoja, dūsaudami dėl savo gimtosios 
Auroros. Nesidairo į kitus. Turbūt tai uždrausta. Tai štai... O po to 
susirasiu Seniūnų altorių... 

- Netgi taip? 

- Atsimeni, Micelijus pasakė, jog nepataria man pakilti į altorių. 
Pakilti. Vadinasi, altorius yra bokšte. Turbūt centriniame, pačiame 
aukščiausiame. 

Dorsa papurtė galvą. 

- Negaliu tiksliai prisiminti, ką jis pasakė. Manau, neverta taip 
aklai pasitikėti ir pulti stačia galva... Palauk! - staiga susijaudinusi 
ištarė ji ir suraukė antakius. 

- Kas dar? - paklausė Seldonas. 

- Senovinis žodis "altorius"... Tai kažkas didingas, išaukštintas, 
pakylėtas, esantis viršuje... 

- O ką aš sakiau? Vadinasi, mudu ne tik patyrėme fiasko, bet ir 
sužinojome kai ką svarbaus. Jeigu sugebėsiu surasti gyvą robotą, 
išgyvenusį dvidešimt tūkstančių metų, ir pasikalbėti su juo... 

- Gerai, tarkim, jis egzistuoja, nors tuo sveiku protu neįmano- 
ma patikėti. Tu jį surasi, tik ar ilgai tau pavyks su juo kalbėtis? Juk 
būsi tuojau pat pastebėtas. 

- Nežinau. Manau sugalvosiu, kaip priversti jį pasikalbėti. Kad 
ir kas manęs laukia, dabar trauktis jau vėlu. Žmoglis paliks mane 
ramybėje tik tada, kai įrodysiu, jog nėra net menkiausios galimybės 
sukurti psichoistoriją. O dabar, kai pagaliau sužibo vilties kibirkš- 
tėlė, aš pasieksiu savo ir niekas manęs nesustabdys... net mirties 
grėsmė. 

- Hari, mikogeniečiai gali ne juokais supykti, pavojinga rizikuoti. 

- Nesvarbu. Vis tiek pamėginsiu. 

- Ne, Hari. Aš privalau tavimi rūpintis ir saugoti. Neleisiu to daryti. 

- Leisi. Psichoistorija svarbiau už mano gyvybę ar saugumą. 
Sulaikysi mane - ir visas tavo rūpestis netenka prasmės. Pati pa- 
galvok. 

Seldonas jautėsi teisus. Jis buvo pagautas įkvėpimo. Psi- 
choistorija - jo paties miglota teorija, kuri dar taip neseniai atrodė tik 

neįgyvendinama svajonė, - staiga tapo tokia reali ir pasiekiama. 
Pats nesuvokdamas, kaip ir kada tai atsitiko, jaunuolis staiga ja pa- 
tikėjo. Tarsi dėlionės elementai vienas po kito pradėjo dėliotis į sa- 
vo vietas. Iki pilno vaizdo dar toli, bet Sventykla - vienas iš tų ele- 
mentų, galbūt pats svarbiausias. Haris tuo tikėjo. 

- Tuomet aš eisiu su tavim, plevėsa tu nelaimingas! Reikiamu 
momentu ištrauksiu iš balos. 

- Moterims ten negalima. 

- O kuo aš panaši į moterį? Tik tas pilkas kertlas. Netgi krūti- 
nės po juo nesimato. Šukuosena po kepuraite. Veidas pats papras- 
čiausias. Vadinasi, reikia tik balto kertlo ir raudono krepšio. Bet ku- 
ri Sesuo galėtų panašiai pasielgti, tačiau jas stabdo tabu. O man į 
tabu nusispjaut. 

- Nepamiršk, kad dar esu ir aš. Į mane nenusispjausi. Aš šito 
neleisiu. Tai labai pavojinga. 

- Tiek pat pavojinga ir tau. 

- Bet aš privalau rizikuoti. 

- Vadinasi, ir aš taip pat privalau. Kodėl manai, jog tau tai 
svarbiau nei man? 

- Todėl, kad... - Seldonas staiga nutilo. 

- Gerai įsidėmėk, - lediniu balsu pasakė Dorsa, - be manęs tu 
niekur neisi. Pamėginsi - gausi į galvą, po to surišiu... 

Jaunuolis sutriko, sumurmėjo kažką nesuprantamo. Jis nu- 
sprendė verčiau su Dorsa nesiginčyti. Bent jau kol kas. 

Danguje nė debesėlio, tačiau jo spalva kažkokia keista - blan- 
kiai žydra, tarsi apgaubta rūku. "Gera bus diena", - pagalvojo Sel- 
donas ir staiga pajuto nenumaldomą norą pamatyti saulę. O saulę 
Trantore buvo galima pamatyti tik nuo planetos paviršiaus ir tai tik 
tada, kai išsisklaido debesys. 

Ar trantoriečiai kada nors ilgisi saulės? Ar galvoja apie ją, ar 
prisimena? Lankydamiesi kitose planetose, kur šviečia tikra saulė, 
ar pakelia akis į spindintį diską? Ar suvirpa jų širdys? Ką jie jaučia 
- baimę ar džiugesį? 

"Kodėl taip atsitinka, - galvojo jaunuolis, - kad dauguma žmo- 
nių gyvena nemąstydami, ir jiems nekyla jokių klausimų?" 

Seldonas žingsniavo gatve. Neaukšti namai iš abiejų gatvės pu- 
sių. Daugelyje iš jų įsikūrusios parduotuvės. Į abi puses zuja auto- 
mobiliai. Visi tokie senoviški, jog vaizdas primena senovinės techni- 

kos paradą. "Senovinis", - mąstė Seldonas. - Ar visada šitas Žodis 
turi neigiamą atspalvį ir tariamas su panieka? Gal tai tik "lėtas, ap- 
galvotas, ramus"? O kur skubėti? 

Gatvėje Seldonas matė ir vaikų. "Taip, - mąstė jaunuolis, - i|- 
gaamžiškumas jiems negresia, antraip Mikogenas galiausiai sugrįžtų 
į vaikystę". Berniukai ir mergaitės vilkėjo kertlais, tik jie buvo kiek 
trumpesni, vos dengė kelius. Tikriausiai taip lengviau bėgioti ir šo- 
kinėti. 

Vaikai buvo plaukuoti. Tiesa, visų plaukai trumpi. Kiek vyres- 
nių kertlai su gobtuvais - galvos pridengtos. Gal ūgtelėję vaikai pa- 
tys gėdijasi vaikštinėti nepridengtomis galvomis, o gal iki depiliaci- 
jos jie privalėjo užsimaukšlinti ant galvų gobtuvus. 

Seldonui kilo mintis, ir jis paklausė Dorsos: 

- Kai jūs vaikštinėjote po parduotuves, kas mokėjo už pirkinius 
- tu ar Seserys? 

- Suprantama, aš. Jos net savo kreditinių kortelių nebuvo iš- 
traukusios. Juk viską pirkome mums, o ne Lašelėms. 

- Bet juk tavo kortelė barbarų... Trantorietiška. 

- Taip, tačiau nekilo jokių problemų. Jie čia gali elgtis kaip tin- 
kami - saugoti savo kultūrą, papročius, dėvėti kertlus, vaikščioti 
pliki, bet pinigais turi naudotis universaliais. Negali to atsisakyti - tai 
pakenktų komercijai. Žinoma, nė vienam protingam žmogui tai ne- 
šaus į galvą. Pinigai valdo pasaulį, Hari, - pasakė mergina, pamoja- 
vusi ore įsivaizduojama kreditine kortele. 

- Vadinasi, niekas neprieštaravo, kad tu atsiskaitai savo kredi- 
tine kortele? 

- Niekas net necyptelėjo. Ir į mano kepuraitę niekas nežiūrėjo. 
Pinigai, Hari... už juos viskas pasaulyje perkama. 

- Puiku. Vadinasi, aš galėsiu nusipirkti... 

- Ne, viską pirksiu aš. Kol esu su moteriškais apdarais, man tai 
bus paprasčiau. Paprastai jie į moteris nekreipia dėmesio. Beje, štai 
ir drabužių parduotuvė, kurioje mes apsipirkinėjome. 

- Gerai, eik, aš čia palauksiu. Nupirk man kuo gražesnį raudo- 
ną krepšį. 

- Tik nepamiršk, ką susitarėme. Nupirksiu du gražius raudo- 
nus krepšius, 0 sau nusipirksiu baltą kertlą. 

- Manai, pardavėja nieko neįtars, pamačiusi moterį perkant baltą 
apdarą? 

- Žinoma, ne. Ji pamanys, jog perku savo vyrui. Manau, vis- 
kas bus gerai. 

Seldonas, vienas pasilikęs gatvėje, jautėsi nesmagiai. Baiminosi, 

Jog kas nors prieis prie jo, išplūs, išvadins barbaru. Laimei, taip ne- 
nutiko. Praeiviai nekreipė į jį dėmesio - nei vyrai, nei moterys. 

Turbūt niekas nesitikėjo sutikti čia barbarą. Nesitikėjo - todėl ir 
nepastebėjo. 

Visai neblogai. Ypač pagalvojus apie tai, jog netrukus jie įsiverš 
į Šventyklą. Ten tai jau tikrai niekas nesitiki sutikti barbarą. 

Kai sugrįžo Dorsa, Seldonas jautėsi puikiai, atrodė linksmas. 

- Ar viską nupirkai? 

- Viską, ką norėjau. 

- Tada eime namo ir persirengsime. 

Baltas kertlas Dorsai tiko ne taip, kaip pilkas. Suprantama, 
mergina juk negalėjo jo pasimatuoti parduotuvėje; pardavėją turbūt 
būtų ištikęs nervinis šokas. 

- Ir kaip aš atrodau? - paklausė Dorsa. 

- Visai kaip berniukas, - nusišypsojo Seldonas. - Nagi, paimk 
krepšį. Reikia išmokti taisyklingai jį užsidėti ant peties. 

Dorsa krestelėjo plaukus - ji buvo dar be kepuraitės. 

- Jokiu būdu! Negi ketini per visą sektorių žingsniuoti, nešinas 
krepšiu, kad mikogeniečiai į tave spoksotų? 

- Ne, tik norėjau pasižiūrėti, kaip tai atrodo. 

- Paimk štai šitą. Jis efektingesnis ir brangesnis. 

- Tu teisi, Dorsa. Tau reikia atrodyti prasčiau, kad niekas ne- 
įtartų, jog esi moteris. 

- Nepagalvojau apie tai. Tik norėjau, jog tu gražiau atrodytum. 

- Ačiū, bet nemanau, jog tai įmanoma... Ir kaipgi jį užsidėti? 

Haris su Dorsa kurį laiką treniravosi - užsidėjo obijas, nusiėmė, 
vėl užsidėjo, kol galiausiai išmoko tai daryti vikriai bei nepriekaištin- 
gai... Mokymams vadovavo Dorsa - ji vakar prie Šventyklos ma- 
tė, kaip vyriškis užsideda krepšį. 

Pasiekę patenkinamų, kaip jiems atrodė, rezultatų, jiedu ėmėsi 
priekabiai apžiūrinėti vienas kitą. Hario obija spindėjo ir mainėsi... 
krepšys buvo įmantriai išsiuvinėtas, piešinys priminė drakoną. Dor- 
sos krepšys buvo paprastesnis, visas papuošimas - tik plona, kiek 
šviesesnė juostelė per vidurį. 

- Paprasta, bet skoninga, - pagyrė mergina savo obiją. 

- O dabar, - pareiškė Seldonas, - mes juos sulankstysime ir 
paslėpsime vidinėse kišenėse. Dar pasiimsime kreditinę kortelę ir 
Knygą. Ją įkišime į kitą kišenę. 

- Knygą? Nebijai ją imti? 

- Tiesiog privalau! Esu įsitikinęs, jog šitaip elgiasi kiekvienas, 
einantis į Šventyklą. Micelijus sakė, jog ten visi skaito Knygą. Jei 

kas, mudu įsikniaubsime į vieną Knygą, apsimesime skaitantys, ir 
niekas mūsų nepastebės. Tu pasirengusi? 

- Net nežinau. Gerai, eime. 

- Mūsų laukia rimta kelionė. Būk maloni, pažiūrėk, ar nekyšo 
kur nors mano plaukų sruogos. Beje, nepatariu kasytis galvos. 

- Nesikasysiu. Tavo plaukų nesimato. 

- Tavo taip pat. 

- Kažkodėl nerviniesi. 

- Spėk, kodėl? - šelmiškai pasakė jaunuolis. 

Dorsa nevalingai prigludo prie jo, griebė už rankos ir čia pat at- 
šoko, pati nesuvokdama netikėto protrūkio priežasties. Ji nuleido 
akis, pasitaisė kertlą. Haris nustebęs, bet patenkintas atšlijo ir pasakė: 

- Na, eime. 

12 skyrius 
ALTORIUS 


ROBOTAS. Senovinėse kai kurių pasaulių legendose šiuo žo- 
džiu buvo vadinami metaliniai automatiški įrenginiai, turintys 
žmogaus kūno formą. Išliko nuomonė, jog Haris Seldonas savo 
garsiojo Pabėgimo laikotarpiu buvo susitikęs su tikru robotu, ta- 
čiau kažin ar tai tiesa. Savo straipsniuose Seldonas nė sykio apie 
tai neužsimena, nors... 


GALAKTIKOS ENCIKLOPEDIJA 

Niekas jų nepastebėjo. Haris su Dorsa pakartojo savo vaka- 
rykštį maršrutą, ir šįkart niekas į juos neatkreipė dėmesio. Žmonių 
autobuse buvo labai daug, kvapas prastas, tvanku. 

ks jaunuoliai pasiekė tikslą. 

- Cia turbūt biblioteka, - pusbalsiu pasvarstė Haris. 

- Tikriausiai, - taip pat tyliai pritarė Dorsa. - Tas pats pastatas, 
kurį mums vakar rodė Micelijus Septyniasdešimt Antrasis. 

Jie lėtai nužingsniavo link bibliotekos. 

- Giliau kvėpuok, - patarė Haris. - Štai ji, mūsų pirmoji kliūtis. 

Pro praviras duris liejosi blanki šviesa. Jaunuoliai žengė ant pir- 
k akmeninio laiptelio ir išsyk suprato, jog laiptai nejudantys ir ne- 
užkels jų į viršų. Dorsa susiraukė, leido suprasti Seldonui, jog ne- 
norinti kulniuoti savomis kojomis. 

Kildami aukštyn, abu galvojo apie tą patį: kaip smarkiai Miko- 
genas atsilikęs nuo kitų pasaulių... savo technika. Iškart už durų 
stovėjo stalas, prie jo sėdėjo vyriškis, palinkęs prie primityvaus 
kompiuterio pulto. 

Vyriškis net nesiteikė pažvelgti į lankytojus. Ir kam to reikia? 
Juk visi mikogeniečiai vienodi - balti kertlai, plikos galvos. 

Nepakeldamas galvos, jis pasidomėjo: 

- Mokslininkai? 

- Mokslininkai, - atsakė jam Seldonas. 

Vyriškis mostelėjo galva link vidinių durų:: 

- Prašau praeiti. Eikite ir mėgaukitės. 

Dorsa su Hariu nuskubėjo į salę. Ten nieko nebuvo. Regis, 
biblioteka nelabai populiari vieta. O gal Mikogene buvo nedaug 
mokslininkų? 

Seldonas sušnabždėjo: 

- Buvau įsitikinęs, jog iš mūsų pareikalaus kokių nors leidimų 
ar bent skaitytojo pažymėjimų, ir teks išsisukinėti, aiškinti, jog pa- 
miršome... 

- Turbūt žmogelis džiaugiasi, kad čia apskritai kas nors užeina. 
Tik apsidairyk! Jei pastatai galėtų mirti kaip gyvos būtybės, galima 
būtų pasakyti, jog mudu patekome į gyvą lavoną. 

Didžiąją salės dalį užėmė lentynos, ant kurių sudėliotos spaus- 
dintos knygos, panašios į tą, kuri gulėjo vidinėje Hario kišenėje. 
Dorsa nužingsniavo pro lentynas, žvelgdama į knygų nugarėles. 

- Beveik visos labai senos, - po kurio laiko pasakė mergina. - 
Yra ir klasikos, ir visokio šlamšto. 

- O užsieninių knygų? Noriu pasakyti - ne mikogenietiškų? 

- Apie jas ir kalbu. Vietinių knygų čia nėra, jos turbūt saugo- 
mos kitoje vietoje. Čia viskas skirta tokiems mokslininkams, kaip 
vakarykštis mūsų simpatukas, kad jie galėtų atlikti čia savo genia- 
lius tyrinėjimus. Štai informacinė literatūra, o štai Imperijos Encik- 
lopedija, išleista prieš penkias dešimtis metų. Štai kompiuteris. 

Mergina jau siekė pulto klavišų, tačiau Seldonas ją sustabdė: 

- Palauk. Jei ką ne taip paspausi, mudviems teks užtrukti. 

Seldonas parodė į ant sienos kabojusią lentelę. Raidės skelbė: 
"Šventykloje". Raidė "t" buvo iškritusi, bet, regis, tai nieko nejau- 
dino. "Tikrai žlunga Imperija, - pagalvojo Seldonas. - Ir Mikoge- 
nas ne išimtis". 

Jis dar sykį apsižvalgė. Vargana biblioteka, bet reikalinga. Ji 
palaiko mikogeniečių išdidumą bei savimeilę, ji būtina Seniūnams, 
kurie čia suranda peno savo tikėjimui. Biblioteka vis dar buvo tuš- 
čia. Po Dorsos su Hariu niekas čia neužėjo. 

Seldonas sušnabždėjo: 

- Pasitraukime į šalį, kad mūsų nepastebėtų durininkas ar kaip 
Jį ten pavadinti, ir užsidėsime krepšius. 

Kiek vėliau, kai jie jau buvo pasirengę įveikti antrąją kliūtį savo 
kelyje, Seldonas pasakė: 

- Neik su manim, Dorsa. 

- Kodėl? - susiraukė mergina. 

- Tai nesaugu, nenoriu, kad rizikuotum. 

- Esu čia tam, kad tave saugočiau, - tyliai, bet tvirtai pasakė 
mergina. 

- Pagalvok pati. Na kaip tu gali mane apsaugoti? Suprask ir 

patikėk - pats savimi pasirūpinsiu. Bet kas bus, jei man teks dar ir 
tavimi rūpintis? Tada mane tikrai sučiups. Argi nesupranti? 

- Manimi gali nesirūpinti, Hari. Čia aš tavimi rūpinuosi, nepa- 
miršk, - atrėžė Dorsa ir pasitaisė obiją ant krūtinės. 

- Todėl, jog tai Žmoglio įsakymas? 

- Tai mano pareiga. 

Ji sugriebė Seldoną už rankos virš alkūnės, ir Haris dar kartą 
nusistebėjo, pagalvojęs, kokia stipri ši mergina. 

- Hari, aš nepritariau tavo sprendimui, bet tu tvirtai laikaisi sa- 
vo, vadinasi, aš turiu eiti su tavim. 

- Na, gerai. Bet jei kas nors atsitiks, spruk iš čia kiek galėda- 
ma. Ir negalvok apie mane. 

- Viskas. Pakaks. Tuščiai švaistai laiką ir erzini mane. 

Seldonas atsiduso, delnu palietė duris. Durys nučiuožė į šalį, ir 
Jiedu žengė į atsivėrusią angą... 

„. Ir atsidūrė erdvioje salėje. Galbūt erdvės įspūdis susidarė dėl 
to, kad čia nebuvo nieko panašaus į baldus. Nei kėdžių, nei suoliu- 
kų... nei podiumo, nei užuolaidų, nei piešinių ant sienų. 

Salė nutvieksta blankia šviesa - turbūt ji sklido nuo į sieną 
įmontuotų televizorių ekranų. Televizoriai išdėlioti be jokios siste- 
mos, skirtingame aukštyje. Holovizija čia net nekvepia. 

Žmonių salėje buvo nedaug. Jie stovėjo išsisklaidę, panašiai, 
kaip ekranai sienoje. Visi vilkėjo baltus kertlus, per petį persimetę 
raudonus krepšius. 

Tylą drumstė tik vos girdimas murmėjimas. Jei kas ir judėjo 
per salę, tai tik pirštų galiukais, nuolankiai nuleidę galvas. 

Aplinka buvo gedulinga. 

Seldonas ketino kažką pakuždėti Dorsai į ausį, bet ta prikišo 
prie lūpų pirštą ir parodė į vieną iš ekranų. Jame puikavosi žydintis 
sodas. 

Stengdamiesi Judėti taip, kad neišsiskirtų iš kitų, Haris 1r Dorsa 
priėjo arčiau ekrano... 

Maždaug už pusės metro nuo ekrano pasigirdo kadrus komen- 
tuojantis balsas. "... Antenino sodas. Taip jis atrodo senovinėse 
iliustracijose bei fotografijose. Jis įveistas Eos pakraštyje. Atkreip- 
kite dėmesį į..." 

Dorsa vos girdimai pakuždėjo Hariui: 

- Garsas įsijungia, kai prieini arčiau ekrano, o, pasitraukus to- 

liau, išsijungia. Čia, kur mudu dabar stovime, galima kalbėtis. Tik 
nepakelk akių ir užsičiaupk, kai tik kas nors priartės prie mūsų. 

Seldonas atsistojo reikiama poza - sudėjo ant pilvo rankas, nu- 
leido akis ir sušnabždėjo: 

- Man atrodo, jog netrukus kas nors pravirks. 

- Visko gali būti. Jie taip sielvartauja dėl savo Prarastojo Pa- 
saulio, - sušnabždėjo Dorsa. 

- Tikiuosi, paveikslėliai keisis. Antraip mirsiu iš nuobodulio. 

- Stovėk ir žiūrėk, - iš padilbų žvelgdama į ekraną, pamokė 
mergina. - Sunku pasakyti, gal tikrai retsykiais siužetai keičiasi. 

- Palauk! - kiek garsiau pasakė Haris, po to, pritildęs balsą, pri- 
dūrė: - Ateik čia. 

Dorsa susiraukė, ketino kažką pasakyti, bet Seldonas galvos 
mostu parodė į kitą ekraną. Mergina, nuleidusi galvą, pajudėjo jam 
iš paskos. Kai tik įsijungė balsas, jis paaiškino: 

- Čia robotai. 

Ekrane metėsi kažkokio statinio kampas. Aplink pastatą žaliavo 
pievutė, apjuosta neaukšta gyvatvore, ir stovėjo trys būtybės. Ki- 
taip jų nepavadinsi, žinoma - tai robotai. 

Diktoriaus balsas ištarė: 

"Priešais jus Vendomo pilis, pastatyta trečiajame šimtmetyje. 
Pasak padavimo, centre stovintis robotas - tai Vendaras. Jis tarna- 
vo dvidešimt dvejus metus, po to buvo pakeistas. Skaidrė pasiro- 
dė visai neseniai". 

- Jei jis sako "visai neseniai", - sušnabždėjo Dorsa, - vadinasi, 
jie keičia kadrus. 

- Žodžiai "visai neseniai" jiems gali reikšti - prieš tūkstantį me- 
tų... 

Čia į garso zoną įžengė kažkoks mikogenietis ir tyliai pasakė: 

- Būkite pasveikinti, Broliai. 

Tardamas pasveikinimo žodžius, jis nepažvelgė nei į Seldoną, 
nei į Dorsą. Haris paskersavo į jį ir nusisuko. O mergina net nepa- 
kėlė į nepažįstamąjį akių. 

Seldonas sutriko: Micelijus Septyniasdešimt Antrasis tvirtino, 
jog Šventykloje kalbėtis draudžiama. Nors... jis juk čia nesilankė 
nuo pat vaikystės. Galbūt per tuos metus tvarka kiek sušvelnėjo? 

Vaikinas pagalvojo ir nusprendė, jog reikia kažkaip reaguoti. 

- Sveikas, Broli, - tyliai atsiliepė Haris. 

Jis net nenutuokė, ką tokiu atveju reikėjo atsakyti, tačiau pa- 
stebėjo, jog mikogenietis liko patenkintas jo atsakymu. 

- Linkiu jums sugrįžti į Aurorą, - sušnabždėjo Brolis. 

- Tau taip pat... - atsakė Seldonas, kiek patylėjo ir, nuspren- 

dęs, jog šito akivaizdžiai nepakanka, pridūrė: - Linkiu sugrįžti į Au- 
rorą, Broli. - Įtampa kiek nuslūgo, bet Seldono galva po kepuraite 
liko šlapia. 

- Kaip gražu! - sušnabždėjo Brolis. - Nesu matęs to vaizdo. 

- Nuostabu! - pritarė Seldonas ir surizikavęs, ištarė: - Lai mūsų 
netektis niekada neužsimirš. 

Regis, nepažįstamasis kiek išsigando. Jis tepasakė: "Iš tiesų, iš 
tiesų..." - ir pasišalino. 

- Daugiau nerizikuok, - pasakė Dorsa. - Nekalbėk, ko nereikia. 

- Regis, viskas gerai. Žiūrėk, nauja skaidrė. Tik robotai labiau 
panašūs į automatinius. Norėtųsi pažvelgti į organinius ar humanoi- 
dinius. 

- Jei jie ir egzistavo, - pasakė mergina, - man regis, jie labiau- 
siai panašūs į sodininkus. 

- Tikrai, - sutiko Haris. - Todėl mudviem reikia susirasti altorių. 

- Jei jis apskritai egzistuoja. Man atrodo, jog šitame urve nieko 
daugiau nėra. 

Jie lėtai pajudėjo pasieniu pro ekranus, trumpam stabtelėdami 
prie kiekvieno iš jų. Pagaliau Dorsa sugriebė Harį už alkūnės. Tarp 
dviejų ekranų matėsi taisyklingo stačiakampio kontūrai. 

- Durys, - tyliai ištarė mergina. - Ar ne? 

Seldonas atsargiai apsižvalgė. Žmonės arba žiūrėjo į ekranus, 
arba į grindis. Puiku. Viskas būtų gerai, jei tas prakeiktas mikoge- 
nietis nebūtų į juos atkreipęs dėmesio. Ko jis buvo priėjęs? 

- Kažin, kaip jos atsidaro? - pasakė Seldonas. 

- Turbūt nuo prisilietimo. 

- Nieko nepažymėta. 

- Įdėmiau įsižiūrėk. Ten kažkoks išblukęs kvadratėlis. Matai? 
Tik nežinia, vieną ranką reikia priglausti ar abi? Ir kiek kartų? 

- Pamėginsiu. Pridenk mane ir įspėk, jei kas nors pažvelgs mū- 
sų pusėn. 

Haris sulaikė kvapą, ištiesė ranką prie kvadratėlio, priglaudė 
delną... 

Durys atsidarė tyliai. Vaikinas greitai įsmuko pro atsivėrusią 
sienoje angą. Dorsa žengė paskui jį. Durys užsidarė. 

- Įdomu, - vos atgaudama kvapą pasakė mergina, - ar spėjo 
kas nors pastebėti, jog mudu dingome? 

- Turbūt Seniūnai dažnai naudojasi šitomis durimis, - svarstė 
Seldonas. 

- Turbūt, tik kažin, ar mes labai į juos panašūs. 

Kiek pagalvojęs, Seldonas atsakė: 

- Jei mus būtų pastebėję, jau po penkiolikos sekundžių durys 
vėl būtų atsidariusios. 

- Turbūt, - atsiliepė mergina. - O gal šioje durų pusėje nėra nie- 
ko įdomaus, todėl niekam nerūpi, kas čia įeina ar išeina. 

- Netrukus sužinosime. | 

Jie pateko į siaurą, apytamsį kambarėlį, bet, vos tik žengė kelis 
žingsnius pirmyn, šviesa pasidarė ryškesnė. 

Čia stovėjo krėslai su plačiomis patogiomis sėdynėmis, nedideli 
staliukai, kelios kušetės, šaldytuvas... 

- Jei tai Seniūnų altorius, - pastebėjo Seldonas, - tai jie visai 
neblogai įsitaisė. Irgi mat asketai! 

- Nėra ko stebėtis, - gūžtelėjo pečiais Dorsa. - Valdančiųjų as- 
ketizmas - tik akių dūmimas. Užsirašyk šią mano išvadą į užrašų 
knygutę, kai sumanysi rinkti savo psichoistorijai aforizmus. 

Dorsa apsidairė ir pareiškė: 

- Jokio roboto čia nesimato. 

- Nepamiršk, jog altorius turi būti aukščiau, - priminė Haris. - 
Reikia paieškoti laiptų. Štai, žiūrėk! - jis parodė laiptelius, uždengtus 
kiliminiu taku. Tačiau jaunuolis nepuolė stačia galva pirmyn, o dar 
sykį apsidairė. 

Dorsa numanė, ko Haris ieško. 

- Liftą gali pamiršti. Jų Mikogene nebus. Ir judančių laiptų ne- 
sitikėk. Teks pėstute kulniuoti. 

- Pėsčiomis? 

- Laiptai turėtų kilti iki altoriaus. Tai logiška. Tu juk norėjai ten 
patekti? 

Seldonas linktelėjo. Jiedu pajudėjo laiptais aukštyn. 

... Šviesa vis silpnėjo. Seldonas giliai atsiduso ir pasakė: 

- Nors aš sveikata nesiskundžiu, bet šito jau per daug. 

- Tiesiog nesi pratęs prie tokių fizinių krūvių, - paaiškino Dor- 
sa. Regis, jai pačiai kilimas laiptais jokių problemų nekėlė. Mergi- 
na kvėpavo ramiai, lygiai. 

Ir štai laiptai baigėsi aikštele. Priešais jaunuolius atsirado dar 
vienos durys. 

- O kas, jei jos užrakintos? - garsiai pasamprotavo Seldonas. - 
Laušime? 

- Kaip jos gali būti užrakintos, - pasakė Dorsa, - jei apačioje ra- 
dome atrakintas duris? Turbūt čia niekam nevalia įeiti, išskyrus Se- 
niūnus. Jei čia tikrai jų altorius. Tabu... O jis tvirtesnis už bet ko- 
kius užraktus. 

Seldonas kažin kodėl nesiryžo artintis prie durų. 

- Dar yra laiko apsigalvoti ir sugrįžti, - įspėjo jaunuolį Dorsa. - 
Patarčiau taip ir pasielgti. 

- Manai, išsigandau, suabejojau? Nieko panašaus. Tik svarstau, 
kas galėtų būti už tų durų. Jei tenai nieko nėra... - Jis patylėjo, po 
to ryžtingai pasakė: - Nėra, tai nėra! 

Haris žengė pirmyn, palietė duris. Jos tyliai, lėtai atsidarė, ir 
vaikinas atšoko - tokia ryški šviesa plūstelėjo iš durų angos. 

Akinanti šviesa, o jos spinduliuose - figūra. Kieno? Veidu į du- 
ris... Švytinčios akys, pakeltos rankos, viena koja atkišta į priekį... 
Žmogus? Bet iš kur tas gelsvas metalinis blizgesys? 

- Tai... robotas! - apimtas siaubo išlemeno Seldonas. - Bet jis 
metalinis. 

- Dar blogiau, - pasakė Dorsa, apsukusi ratą aplink figūrą, - jis 
neseka manęs akimis. Ir rankos jo nejuda. Jis negyvas. 

Tą pačią akimirką iš už roboto nugaros išėjo žmogus - šitas tai 
tikrai buvo gyvas... Jis pasakė: 

- Gal ir taip. Užtat aš esu gyvas. 

Dorsa instinktyviai žengė pirmyn ir atsistojo tarp Seldono ir 
nepažįstamojo. 


57 


Seldonas švelniai pastūmė merginą į šalį. 

- Nereikia, Dorsa. Juk tai mūsų senas bičiulis, Proturberantas 
Keturioliktasis. 

Senis, per kurio petį buvo permestas dvigubas krepšys, - kas 
turbūt bylojo apie tai, jog šitas žmogus yra Vyriausiasis Seniūnas, 
- pasakė: 

- O tu barbaras Seldonas. 

- Žinoma, - linktelėjo Haris. 

- O čia, apsirengusi vyriškais drabužiais, barbarė Venabili. 

Dorsa nieko neatsakė. 

- Tu teisus, barbare, - pasakė Proturberantas. - Aš tau nieko 
blogo nepadarysiu. Prašau sėstis. O tu, barbare, nesi Sesuo, todėl 
irgi gali pasilikti. Sėskis ir atmink, jog esi pirmoji moteris, kuriai 
buvo leista čia atsisėsti. Tai didžiulė garbė. 

- Aš taip nemanau, - atšovė Dorsa. 

Proturberantas Keturioliktasis linktelėjo. 

- Kaip sau nori... Aš irgi prisėsiu, nes ketinu užduoti jums ke- 
letą klausimų, o stovint nepatogu kalbėtis. 

Visi trys susėdo kamputyje. Seldonas vis žvilgčiojo į metalinį 
robotą. 

- Tai robotas, - pagavęs jaunuolio žvilgsnį paaiškino Proturbe- 
rantas. 

- Žinau, - atsakė Haris. 

- Supratau, jog tu žinai. O dabar klok, kodėl judu čia? 

Seldonas pažvelgė į Proturberantą Keturioliktąjį ir atsakė: 

- Norėjome pasižiūrėti į robotą. 

- Ar tu Žinai, kad niekam, išskyrus Seniūnus, nevalia pakilti į al- 
torių? 

- Nežinau, bet numaniau, jog taip yra. 

- O ar žinai, kad barbarai neturi teisės peržengti Šventyklos 
slenksčio? 

- Man sakė apie tai. 

- Bet tu nenorėjai to išgirsti, ar ne taip? 

- Jau sakiau: mes norėjome pamatyti robotą. 

- O ar žinai, kad jokia moteris, netgi Sesuo negali įžengti į 
Šventyklą... nebent tik ypatingomis progomis? 

- Girdėjau apie tai. 

- Ir žinai, kad moterims draudžiama persirenginėti vyriškais 
drabužiais? Mikogeno ribose draudimas galioja taip pat ir barba- 
rams. 

- Šito nežinojau, bet tai manęs nestebina. 

- Gerai. Svarbu, kad tu tai suprastum. Tai kodėl norėjai pama- 
tyti robotą? 

Seldonas gūžtelėjo pečiais: 

- Buvo smalsu. Niekada nebuvau matęs. Net nežinojau, jog 
apskritai tokie egzistuoja. 

- Ir iš kur sužinojai? Kas pasakė, jog būtent čia yra robotas? 

Haris patylėjo, pakraipė galvą: 

- Į šį klausimą aš neatsakysiu. 

- Ar barbaras Žmoglis dėl to tave atsiuntė į Mikogeną? Kad iš- 
tyrinėtum robotus? 

- Ne. Barbaras Žmoglis atsiuntė mane, kad šičia surasčiau ra- 
mybę bei saugumą. Bet... supraskite - mudu esame mokslininkai. 
Mums reikalingos žinios, informacija. Kaupti Žinias - tai mūsų tiks- 
las. Apie Mikogeną nedaug kas žino, todėl norėjosi daugiau sužinoti 
apie jūsų gyvenimą, kultūrą, papročius, mąstymo būdą. Tai visai 
natūralus, suprantamas noras. Man regis, tai niekam nepadarys jo- 
kios žalos. 

- Bet mes nepageidaujame, kad kiti pasauliai apie mus žinotų. Ir 

mums spręsti, ar jūsų ketinimai nėra žalingi. Todėl dar sykį klausiu: 
iš kur sužinojai, jog čia yra robotas? 

- Tai... sklandė tokie gandai, - pamėgino išsisukti Seldonas. 

- Ar tu sakai teisybę, barbare? 

- Taip, teisybę. 

Protingų žydrų akių žvilgsnis tapo dar skvarbesnis. Seniūnas 
ramiai, nekeldamas balso, prabilo: 

- Barbare Seldonai, mes su Žmogliu seniai bendradarbiaujame. 
Jis, nors ir barbaras, tačiau visada buvo taktiškas. Įpratome juo 
pasitikėti. Kai jis paprašė dėl judviejų ir patikėjo mums jus globoti, 
mes sutikome. Tačiau barbaras ir lieka barbaru, todėl, kad ir kokios 
būtų jo dorybės, visiškai pasitikėti tokiu negalima. Mes nežinome, 
kokie iš tikrųjų jūsų tikslai. 

- Žinios ir tik žinios, - atsakė Seldonas. - Barbarė Venabili - is- 
torikė. Aš matematikas, bet taip pat domiuosi istorija. Kodėl netiki- 
te, jog mudu domimės Mikogeno istorija? 

- Todėl, jog mes nepritariame jūsų norams domėtis mūsų isto- 
rija. Beje, jums buvo priskirtos dvi Seserys. Jos turėjo artimiau su 
jumis susipažinti, sužinoti, kokie judviejų ketinimai. Seserys priva- 
lėjo elgtis taip, kad jūs nepastebėtumėte, kas iš tikrųjų vyksta. - 
Proturberantas liūdnai šyptelėjo. - Lašelė Keturiasdešimt Penktoji, 
- tęsė jis po kurio laiko, - vaikščiojo su barbare Venabili po parduo- 
tuves ir nieko įtartino nepastebėjo. Suprantama, ji apie viską mums 
papasakodavo. O tave, barbare Seldonai, Lašelė Keturiasdešimt 
Trečioji vedžiojo po mūsų mikrofermas. Turbūt jos pageidavimas 
keliauti į fermas su tavim vienu du tau sukėlė įtarimų. Panašus po- 
elgis tikrai prieštarauja mūsų papročiams. Tačiau tu nusprendei, 
jog tai, kas draudžiama Broliams, netaikytina barbarams. Nuraminai 
save mintimi, kad ir ji pati to norėjo. Sesuo išpildė tavo norą, nors 
tai nebuvo lengva ir galėjo sutrikdyti jos dvasinę pusiausvyrą. Po to 
paprašei jos Knygos. Jei ji būtų iškart sutikusi, turbūt tau būtų kilęs 
įtarimas, todėl Sesuo pasiaukojo ir pateikė tau sąlygą. Tai didžiulis 
jos žygdarbis, ir jis nebus pamirštas. Numanau, barbare, kad Kny- 
ga lig šiolei pas tave. Turbūt ir dabar ją turi? Ar gali man ją grąžinti? 

Seldonas išdidžiai tylėjo. 

Raukšlėta Proturberanto Keturioliktojo ranka pakibo ore. 

- Tai būtų geriau... nenorėčiau atimti jėga. 

Ką reikėjo daryti? Seldonas išsitraukė Knygą ir atidavė ją. Se- 
nis greitosiomis pervertė puslapius, matyt, norėdamas įsitikinti, ar 
Knyga nesugadinta. 

Tyliai atsidusęs, jis pareiškė: 

- Teks ją sunaikinti. Liūdna!.. Tai štai. Kai tu gavai Knygą, mes 

visai nenustebome, jog išsiruošei į Šventyklą. Buvai sekamas visą 
kelią, tačiau tu šito nepastebėjai. Buvai įsitikinęs, kad Broliai ar Se- 
serys neatpažins, jog esi barbaras. Tai kvaila. Kiekvienas be vargo 
atskirs kepuraitę nuo plikės. O ir tokių kepuraičių Mikogene vos 
septynios dešimtys. Jas dėvi barbarai, atvykę pas mus oficialiais rei- 
kalais. Jie apgyvendinami specialiame rajone ir niekur iš ten neišei- 
na. Todėl visi tave matė ir suprato, kas toks esi. 

Garbaus amžiaus Brolis daug tau papasakojo apie biblioteką ir 
Šventyklą. Nepamiršo pasakyti, jog barbarams draudžiama ten eiti. 
Tai buvo geros valios aktas - nesinorėjo surengti tau spąstus. Žai- 
bas Antrasis taip pat tave apie tai įspėjo. Ir labai atkakliai. Tačiau tu 
vis tiek neatsisakei savo sumanymo. 

Parduotuvės, kurioje pirkote du krepšius, pardavėjai, iškart 
mus apie tai įspėjo. Tada supratome, ką tu sumanei. Pasistengėme, 
kad bibliotekoje liktų kuo mažiau lankytojų, o bibliotekininkui liepė- 
me užsiimti savais reikalais. Ir Brolių į Šventyklą perpus mažiau 
įleidome. Vienintelis Brolis, kuris užkalbino jus niekieno neįpareigo- 
tas, vos nepaleido jūsų, tačiau, supratęs, kas tokie esate, pasitrau- 
kė į šalį. Po to jūs patekote čia. 

Juk tu pats to norėjai, mes tavęs neviliojome. Todėl ir vėl klau- 
siu to paties: kodėl? 

Šį sykį atsakė Dorsa. Merginos balsas buvo tvirtas, žvilgsnis - 
atkaklus, užsispyręs. 

- Mikogenieti, mes dar kartą kartojame: esame mokslininkai. 
Mus čia atvedė žinių troškimas. Taip, jūs mūsų neviliojote, tačiau ir 
nemėginote atbaidyti. Jūs, galima sakyti, patiesėte mums žalią kilimą. 
Juk tai ir yra jaukas. Bet argi mes padarėme kokią nors žalą, ar kam 
nors pakenkėme? Šventykloje nė prie vieno daikto net pirštu nepri- 
silietėme. Nei jūsų, nei štai šito nepalietėme... - ji parodė į robotą. - 
Saugote čia šitą krūvą niekam nereikalingo metalo... Dabar žinome, 
jog robotas negyvas. Štai ir viskas, ką norėjome sužinoti. Manėme, 
Jog čia bus įdomu, tačiau nusivylėme, todėl netrukus išeisime iš čia 
ir apskritai išvyksime iš Mikogeno, jei jūs to norite. 

Proturberantas Keturioliktasis abejingai klausėsi merginos žo- 
džių. Kai ji baigė, Seniūnas kreipėsi į Seldoną: 

- Šitas robotas - simbolis visko, ko mes netekome. Visko, apie 
ką nepamiršome tūkstantmečiais. Simbolis to pasaulio, kur vieną gra- 
žią dieną mes tikimės sugrįžti. Tai viskas, kas mums beliko iš Pra- 
rastojo Pasaulio, todėl mums jis labai brangus. O tavo moteris jame 
mato tik "metalo krūvą". Ar tu irgi taip manai, barbare Seldonai? 

Jaunuolis pasakė: 

- Matote, mes esame tokios draugijos nariai, kuri nėra taip 

stipriai prisirišusi prie tolimos praeities. Gyvename dabartimi ir ją 
vertiname, kaip praeities produktą. Protu suvokiame, ką jums ga- 
lėtų reikšti šitas robotas, tačiau vertiname jį savo akimis, o ne jūsų. 
O mums jis tikrai atrodo nereikalinga metalo krūva. 

- O dabar, - pareiškė Dorsa, - mes jau eisime. 

- Niekur jūs neisite, - papurtė galvą Proturberantas. - Peržengę 
šį slenkstį, jūs įvykdėte nusikaltimą. Žinoma, jūs pasakysite, jog 
taip atrodo tik mūsų akimis... - Jo lūpos išsiviepė. - Tačiau tai mū- 
sų teritorija, todėl mes ir spręsime. O pagal mūsų įstatymus toks 
nusikaltimas baudžiamas mirtimi. 

- Ketinate mus sušaudyti? - pašaipiai paklausė Dorsa. 

Proturberantas Keturioliktasis atsiduso ir vėl atsakė ne mergi- 
nai, o Seldonui: 

- Kuo tu mus laikai, barbare Seldonai? Mūsų kultūra tokia pat 
sena, kaip ir jūsiškė, tokia pat civilizuota bei humaniška. Tai nu- 
spręs teismas. O nuosprendis bus įvykdytas, laikantis įstatymo - 
greitai ir neskausmingai. 

Jei dabar nuspręsite sprukti, nemėginsiu jūsų sulaikyti. Apačio- 
je yra daug Brolių ir visi jie taip pasipiktinę jūsų veiksmais, taip įnir- 
šę, jog pasirengę jus sudraskyti į skutus. Mūsų praktikoje pasitaikė 
atvejų, kai barbarai mirdavo tokia baisia mirtimi. 

- Mus jau įspėjo, - šyptelėjo Dorsa. - Žaibas Antrasis. Tai štai 
kokia civilizuota, kokia humaniška jūsų kultūra. 

- Barbare Seldonai, apimti emocinės įtampos, žmonės gali su- 
žvėrėti. Kalbu apie iš prigimties gerus, ramius žmones. Tokie atve- 
Jai bet kurioje kultūroje galimi. Tavo moteris, kuri teigia esanti is- 
torikė, turėtų tai žinoti, - dėstė Proturberantas. 

- Būkime išmintingi, - pasiūlė Seldonas. - Mikogene savi įsta- 
tymai - mes tą suprantame. Bet mes esame Imperijos piliečiai, to- 
dėl ir turėtume būti teisiami pagal Imperijos įstatymus. 

- Teoriškai gal ir taip, - papurtė galvą Proturberantas, - tačiau 
mes dabar kalbame ne apie teoriją. Vyriausiasis Seniūnas baudė ir 
baudžia už šventvagiškus nusikaltimus, neatsiklausdamas Impera- 
toriaus leidimo. 

- Tuo atveju, jei nusikaltėliai - Mikogeno piliečiai, - nesitraukė 
Seldonas. - Su svetimeiviais viskas turėtų būti kitaip. 

- Abejoju. Barbaras Žmoglis pasakė, kad judu esate bėgliai, 
žmonės, kurie slapstosi nuo Imperijos vadovybės. Turbūt Impera- 
torius mums dar ir padėkos, kad atlikome už jį tokį nešvarų darbelį? 

- Nepadėkos, - papurtė galvą Seldonas. - Supraskite, jei Impera- 
torius būtų norėjęs mus nubausti, iki šiol mūsų ieškotų. Imperijos 
valdovas nebūtų leidęs įvykti tokiam precedentui, nes tai pakenktų jo 

autoritetui. Kad ir kaip valdovą domintų jūsų puiki produkcija, jam, 
suprantama, Imperijos prestižas kur kas svarbesnis. Nejaugi taip no- 
rite mudu nužudyti, jog nesuvokiate, kad, vos tik tai padarysite, jūsų 
sieną tuojau pat peržengs Imperijos armija, kuri sutryps ir jūsų fer- 
mas, ir gyvenvietes, o Šventyklą nušluos nuo žemės paviršiaus? Be- 
je, Seseris išniekins netašyti kareiviai... Gerai pagalvokite. 

Proturberantas nusišypsojo. Jis neketino pasiduoti. 

- Suprantama, aš apie tai pagalvojau ir pamačiau alternatyvą. 
Paskelbus nuosprendį, galėsime atidėti jo vykdymą, suteiksime 
jums galimybę pateikti Imperatoriui apeliaciją ir paprašyti, kad jū- 
sų byla būtų peržiūrėta. Imperatorius bus mums palankus - čia 
viskas vyks įstatymiškai. Jūs būsite atiduoti į Imperatoriaus ran- 
kas. Mikogenas nuo to tik laimės. Na, ar norite šito? 

Jaunuoliai susižvalgė ir tylėjo. 

Proturberantas Keturioliktasis tęsė: 

- Supratau, jog nelabai norite patekti į Imperatoriaus rankas. 

- Žinoma, - pasigirdo kažkieno balsas. - Manau, jog niekam tikęs 
ir pirmas, ir antras variantas. Mums reikia pagalvoti apie trečią. 

Dorsa iškart atpažino balsą. Galbūt todėl, kad laukė jo pasigirs- 
tant. 

- Žmogli, - atsidususi pratarė mergina. - Dėkui Dievui, tu mus 
suradai. Susisiekiau su tavim, kai supratau, jog negaliu leisti Hariui 
taip neatsakingai rizikuoti! 

Četeris vos pastebimai šyptelėjo, tačiau jo veido išraiška, kaip 
visada, liko niūri, liūdna. Jis atrodė pavargęs. 

- Mieloji, negalėjau tuojau pat atskubėti, nes buvau užsiėmęs 
kitais reikalais. Be to, atvykęs čia, turėjau įsigyti kertlą bei krepšį, 
jau nekalbant apie kepuraitę ir kančių kelius, kol patekau į Šventyk- 
lą. Jei būčiau atvykęs kiek anksčiau, nebūčiau leidęs, kad taip atsi- 
tiktų. Manau, jog dar nepavėlavau. 

Tik dabar Proturberantas Keturioliktasis atsitokėjo nuo šoko. 

- Kaip tu čia patekai, barbare Žmogli? - sušvokštė jis. 

- Tai nebuvo lengva, Vyriausiasis Seniūne, bet aš užsispyręs 
žmogus. Kai kas iš vietinių dar pamena, kas toks esu ir kiek gero 
padariau Mikogenui. Ir žino, jog esu garbingas Brolis. Nejaugi jūs, 
Proturberante Keturioliktasis, apie tai pamiršote? 

- Nepamiršau, - atsakė Seniūnas, - bet net ir patys geriausi pri- 
siminimai negali pateisinti tam tikrų veiksmų. Barbaras mūsų 

Šventykloje! Su barbare! Didesnio nusikaltimo negalima net įsivaiz- 
duoti. Mano tauta neužmiršta gėrio. Su tavimi atsiskaitysime kaip 
nors kitaip. Bet šiedu privalo mirti arba mes juos perduosime Im- 
peratoriui. 

- Bet ir aš įžengiau į Šventyklą, - ramiai kalbėjo Žmoglis. - Aš 
irgi nusikaltau. 

- Asmeniškai tau, - atsakė Proturberantas Keturioliktasis, - ka- 
dangi tu esi garbingas Brolis, galima padaryti išimtį. Tik ne ši- 
tiems... 

- Tikiesi Imperatoriaus atlygio? Kažkokios naudos? Galbūt jau 
su juo susisiekei? Ar su jo sekretoriumi Demerzeliu? 

- To klausimo neketinu aptarinėti. 

- Skamba kaip prisipažinimas. Neklausiu, ką tau pažadėjo Im- 
peratorius. Daug jis negalėjo pažadėti, nes pačiam ne kažin kas be- 
liko. Ne tie dabar laikai. Leisk ir man kai ką tau pasiūlyti. Ar šie 
žmonės pasakė, kad jie mokslininkai? 

- Pasakė. 

- Taip ir yra, jie nemeluoja. Mergina - istorikė, o jaunuolis - ma- 
tematikas. Jie ketina sujungti savo žinias ir sukurti naują mokslo šaką 
- psichoistoriją. Tai kažkas panašaus į matematizuotą istoriją. 

- Nieko nežinau apie jokią psichoistoriją, - suurzgė Proturbe- 
rantas. - Ir nenoriu žinoti. Barbarų mokslas manęs nedomina. 

- Ir vis dėlto, - nepasidavė Žmoglis. - Patariu tau išklausyti. 

Beveik penkiolikos minučių prireikė Četeriui, kol išdėstė psi- 
choistorijos esmę. Jis kalbėjo apie natūralius visuomenės dėsnius, 
apie atsiveriančias galimybes nuspėti ateitį... 

Proturberantas Keturioliktasis klausėsi akmeniniu veidu. Po to 
pareiškė: 

- Mano akimis - tai stebėtinai nepagrįsti pamąstymai. 

Seldonas, iki tol tylėjęs, ketino kažką pasakyti, tačiau Žmoglio 
pirštai tvirtai ir nedviprasmiškai suspaudė jaunuolio kelį. 

- Gal ir taip, Vyriausiasis Seniūne, - pasakė Četeris. - Tik Im- 
peratorius galvoja priešingai. Sakydamas "Imperatorius", žinoma, 
turiu galvoje Demerzelį. O jį tu pažįsti kaip nuluptą, Žinai kas per 
paukštis. Imperatorius svajoja prisivilioti šiuos du mokslininkus, to- 
dėl ir privalėjau juos čia paslėpti. Nesitikėjau, jog tu atiduosi mano 
žmones Demerzeliui. 

- Jie įvykdė nusikaltimą, kuris... 

- Taip, sutinku, Vyriausiasis Seniūne, bet tai jūsų nuomonė. 
Juk iš tiesų šie du jaunuoliai nieko blogo nepadarė. 

- Nieko blogo? O skausmas, kurį jie suteikė mūsų sieloms, o 
nepagarba mūsų tikėjimui, mūsų jausmų paniekinimas... 

- Pamėgink įsivaizduoti, kas būtų, jei psichoistorija patektų į 
Demerzelio rankas. Kas bus, jei Imperatoriui šaus į galvą ja pasi- 
naudoti? Jis gaus galimybę pažvelgti į ateitį. Ir tik jis vienas galės tą 
padaryti. Tai bus išskirtinė jo teisė. Galbūt valdovas net sumanys 
projektuoti tą ateitį savo nuožiūra, Imperijos pavyzdžiu? 

- Na? 

- Vyriausiasis Seniūne, juk tu puikiai įsivaizduoji, kokia tai ga- 
lėtų būti ateitis. Tai centralizacija. Jau keletą amžių daugelis pasau- 
lių tik formaliai paklūsta Imperijai, o iš tiesų tvarkosi savaip. Netgi 
čia, Trantore, akivaizdūs decentralizacijos požymiai. Mikogenas - 
ryškiausias valstybės valstybėje pavyzdys. Tu valdai Mikogeną, ir 
už tavo nugaros nestovi Imperijos valdininkas, stebintis kiekvieną 
tavo žingsnį. Kaip manai, ar ilgai tai tęsis, jei tokie žmonės kaip De- 
merzelis gaus galimybę savo nuožiūra projektuoti ateitį? 

- Kartoju: tai tik nepagrįsti apmąstymai, - sumurmėjo Proturbe- 
rantas Keturioliktasis. - Nors, turiu pripažinti, jie kelia nerimą. 

- Kita vertus, jei šie mokslininkai sugebės pabaigti savo darbą, 
jie nepamirš, kad tu jų pasigailėjai ir nenuteisei mirties bausme. Pa- 
tikėk, jie numatys tokią ateitį, kur Mikogenui liks visas pasaulis, 
kurį galėsite paversti tikra Prarastojo Pasaulio kopija. Net jeigu ma- 
no bičiuliai drįstų pamiršti tavo paslaugą, patikėk - aš būsiu šalia ir 
būtinai jiems priminsiu. 

- Na... - išlemeno Proturberantas Keturioliktasis. 

- Numanau, apie ką tu galvoji, - pasakė Žmoglis. - Tu mažiau- 
siai turėtum pasitikėti Demerzeliu. Ir nors nedaug šansų, jog psi- 
choistorija bus sukurta ir taps veiksminga, tačiau vilčių bet kuriuo 
atveju yra. O jeigu šių mokslininkų siekiai, jų svajonės išsipildys, jūs 
susigrąžinsite savo Prarastąjį Pasaulį. Nejaugi jums reikia ko nors 
daugiau? Negi nenorite bent minimaliai surizikuoti? Aš tau tai paža- 
du, 0 tu puikiai Žinai, jog nedažnai tai darau. Paleisk šiuos žmones, 
surizikuok. 

Ilgai tvyrojo slogi tyla. Galiausiai Proturberantas Keturioliktasis 
linktelėjo: 

- Nežinau, kas čia dedasi, barbare Žmogili, tačiau visada tu ma- 
ne įtikini pasielgti taip, kaip net neketinau. 

- Bet juk niekada jūsų neapgavau ir nenuvyliau, Vyriausiasis 
Seniūne? 

- Tačiau šįkart šansai labai nedideli. To dar niekada nebuvo. 

- Niekada nebuvo ir tokio atlygio! Taigi, mes atsiteisę. 

Proturberantas Keturioliktasis nulenkė galvą: 

- Tu teisus. Pasiimk juos ir išvežk iš Mikogeno kur tik nori. 

Nenoriu jų daugiau matyti, kol ateis ta valanda... Bet tai turbūt 
įvyks tada, kai manęs nebebus tarp gyvųjų. 

- Vyriausiasis Seniūne, tavo tauta kantriai laukė beveik dvide- 
šimt tūkstantmečių, nejaugi sunku dar porą šimtmečių palaukti? 

- Aš nenorėčiau laukti nė minutės, bet mano tauta... ji, Žinoma, 
lauks, kiek tik reikės. 

Jis pakilo ir pasakė: 

- Aš eisiu pirmas. Tu pasiimk juos ir išeik! 

Netrukus jie jau skriejo tuneliu, vedančiu iš Mikogeno. Seldo- 
nas nesiryžo paklausti, kur jie keliauja. Žmoglis sėdėjo akmeniniu 
veidu. Buvo akivaizdu - jis netrokšta kalbėtis. 

Jis atsisėdo keturvietės mašinos priekyje, Dorsa su Hariu įsi- 
taisė ant galinių sėdynių. 

Mergina taip pat atrodė paniurusi, tačiau Seldonas vis tik ryžo- 
si ją užkalbinti: 

- Kaip nuostabu vėl apsivilkti normalius drabužius, tiesa? 

- Niekada gyvenime, - staiga pagyvėjo Dorsa, - net nepažvelg- 
siu į apdarą, bent kiek primenantį kertlą. Tuo labiau neužsimaukš- 
linsiu tos prakeiktos kepurės. Man dabar kažkodėl atrodo, jog iki 
gyvenimo pabaigos kaip nuo maro bėgsiu nuo plikių. Turiu galvoje 
natūraliai praplikusius žmonės. 

Mergina kiek patylėjo ir pagaliau uždavė Žmogliui klausimą, 
kuris seniai sukosi Seldono galvoje: 

- Četeri, kodėl nepasakai, kur mes važiuojame? 

Išgelbėtojas kiek pasisuko, liūdnai pažvelgė į Seldoną... į Dor- 
są ir pasakė: 

- Kažkur... kur jums sunkiau bus patekti į bėdą. Nors abejoju, 
ar apskritai yra tokia vieta. 

Mergina sutriko ir puolė aiškintis: 

- Četeri, aš viena dėl visko kalta. Strilinge leidau Seldonui vie- 
nam pakilti į paviršių, o Mikogene... privalėjau jį sulaikyti ir neleisti 
įeiti į Šventyklą. 

- Tai buvo tik mano sprendimas, - pasakė Seldonas. - Dorsa 
čia niekuo dėta. 

- Supratau, jog tu norėjai pamatyti robotą, - pasakė Žmoglis. - 
Kam tau šito reikėjo? 

Seldonas išraudo. 

- Četeri, aš suklydau. Ne tą tikėjausi išvysti pakilęs į altorių. 
Tai buvo tikras fiasko. 

- O ką tu tikėjaisi išvysti, Seldonai'? Pasakok. Kelias tolimas, lai- 
ko turime į valias. 

- Man pasirodė, jog egzistuoja humanoidiniai robotai. Nuspren- 
džiau, jog jie ilgaamžiai. Pamaniau, jog bent vienas iš jų turėtų būti 
gyvas. Tikėjausi jį rasti būtent altoriuje... Robotas tenai iš tiesų bu- 
vo, bet jis metalinis... negyvas, jis viso labo tik simbolis. Jei tik bū- 
čiau žinojęs... 

- Taip. Jei visi viską Žinotų, nereikėtų klausinėti ir ieškoti atsa- 
kymnų. Bet iš kur tu sužinojai apie humanoidinius robotus? Esu įsi- 
tikinęs, jog niekas iš mikogeniečių negalėjo tau to pasakyti. Vadina- 
si, sužinojai iš Knygos? Juk taip? 

- Taip. 

- Ir iš kur tu ją gavai? 

Seldonas kiek patylėjo ir pasakė: 

- Labai painiomis aplinkybėmis. 

- Mane ne taip paprasta supainioti, - pasakė Žmoglis. 

Haris viską jam papasakojo, ir Četeris nusišypsojo. 

- Nejaugi net neįtarei klastos? - nustebo jis. - Nei viena Sesuo 
nė už ką to nepadarytų, jei nebūtų gavusi specialaus nurodymo, 
įsakymo... 

Seldonas suraukė kaktą, papurtė galvą. 

- Tau lengva juoktis. Juk nei aš, nei Dorsa nežinojome to, ką 
žinai tu. Kodėl neįspėjai mūsų apie galimybę patekti į spąstus? 

- Sutinku, pripažįstu savo kaltę. Vadinasi, Knygos jau nebeturi? 

- Ne. Ją pasiėmė Proturberantas Keturioliktasis. 

- Ar daug spėjai perskaityti? 

- Ne tiek ir daug. Knyga ilga ir, turiu pripažinti, klaikiai nuobodi. 

- Žinau. Kitados aš tikriausiai spėjau kiek daugiau už tave per- 
skaityti. Ji ne tik nuobodi, bet dar ir nepatikima. Joje išdėstytas 
vienpusiškas, mikogenietiškas požiūris į istoriją. Ir Knyga siekia 
įdiegti būtent šį požiūri, o ne papasakoti apie tai, kas vyko iš tiesų. 
Vietomis tiek daug miglos pripūsta, jog pašaliniam sunku suvokti, 
apie ką kalbama. Šiai tu perskaitei apie robotus. O kas konkrečiai 
Knygoje buvo apie juos parašyta? 

- Jau sakiau tau. Skaičiau apie humanoidinius robotus, kurių 
išoriškai neįmanoma atskirti nuo žmonių. 

- Ar daug jų buvo? - paklausė Žmoglis. 

- Ten nepaminėta... Bent jau aš tokių duomenų neradau. Gal jų 
buvo ir nedaug, tačiau vienas Knygoje minimas. Tai "Renegatas". 
Man pasirodė, jog jis minimas neigiama prasme, tik nesupratau kodėl. 

- O man nieko apie tai nepasakojai, - papriekaištavo Dorsa. - 
Būčiau tau paaiškinusi, jog tai nėra tikrinis vardas. Tas senovinis 
žodis šiuolaikinės Galaktikos kalba reiškia kažką panašaus į "išdavi- 
kas". 

- Senosios kalbos semantika - tai tavo sritis, Dorsa, - pastebėjo 
Četeris. - Jei tas Renegatas iš tiesų egzistavo ir jei jis buvo priešas 
ir išdavikas, Seniūnų altoriuje jis negalėjo būti saugomas. 

- Aš nežinojau, - pasakė Seldonas, - ką reiškia šitas Žodis, ta- 
čiau, kaip jau minėjau, suvokiau, jog tai priešas. Pamaniau, jog ga- 
liausiai jis buvo nugalėtas ir dabar saugomas Šventykloje kaip tro- 
fėjus, kaip mikogeniečių pergalės liudytojas. 

- Ar Knygoje kalbama apie tai, jog Renegatas buvo nugalėtas? 

- Tiksliai taip nebuvo parašyta. Pamaniau, jog galėjau praleisti, 
nepastebėti... 

- Vargu. Bet kokia mikogeniečių pergalė būtų šlovinama visais 
varpais. 

- Ten apie Renegatą dar kai kas pasakyta, - pridūrė sutrikęs 
Seldonas, - tik nesu įsitikinęs, jog aš gerai supratau. Regis, Rene- 
gatas mokėjo kažkaip paveikti žmonių emocijas, jas valdyti. 

- Tą geba kiekvienas politikas, - gūžtelėjęs pečiais šyptelėjo 
Žmoglis. - Kai kam nors tai pavyksta, sakoma, kad tas žmogus turi 
Dievo dovaną. 

Seldonas atsiduso. 

- Žodžiu, man labai norėjosi įsitikinti, ar ten tikrai jis. Buvau pa- 
sirengęs paaukoti viską, kad tik galėčiau pamatyti gyvą senovinį 
humanoidinį robotą ir užduoti jam keletą klausimų. 

- Kam tau to reikia? - paklausė Žmoglis. 

- Norėjau išsiaiškinti kai kurias smulkmenas apie priešistorinę 
visuomenę, kai Galaktikoje buvo apgyvendinti vos keletas pasaulių. 
Ta informacija būtų tapusi psichoistorijos pagrindu. 

- Negi esi įsitikinęs, jog galima patikėti viskuo, ką tau būtų pa- 
sakęs robotas? Juk prabėgo šitiek tūkstantmečių! Bent įsivaizduoji, 
kaip tie prisiminimai galėjo būti iškreipti? 

- Tikrai, - netikėtai įsiterpė Dorsa. - Hari, čia galėjo būti taip, 
kaip su kompiuterio atmintimi. Šio roboto atmintis galėjo būti pra- 
rasta, ištrinta, iškreipta. Kuo giliau būtum kapstęs, tuo mažesnė vil- 
tis, jog to senienos atsiminimai patikimi. 

Žmoglis linktelėjo: 

- Girdėjau, kad informatikoje toks reiškinys įvardijamas, kaip 
nepatikimumo principas, - pasakė jis. 

- Bet kai kurie duomenys galėjo išlikti? - svajingai ištarė Seldo- 
nas. - Juk mikogeniečių Knygos fragmentai dvidešimties tūkstančių 

metų senumo, ir čia aprašomi realūs įvykiai. Kuo vertingesni duo- 
menys, tuo kruopščiau jie saugomi - jie ilgaamžiai ir tikslūs. 

- Tai, ką išsaugojo Knyga, gali neatitikti tavo lūkesčių. Gali 
būti taip, jog tu ieškai visai ko kito. 

Seldonas skėstelėjo rankomis: 

- Kas čia dedasi? Kur bepasukčiau, vis atsiduriu akligatvyje. 
Nesiseka man su ta psichoistorija. Kuriems galams visos tos pa- 
stangos? 

- Tai dabar tau taip atrodo, - šaltai atsakė Četeris. - Tačiau gali 
atsitikti taip, jog nušvis Žiburėlis ir apšvies tokį kelią į tavo psichois- 
toriją, apie kokį tu net nesvajojai. Neverta nusiminti... Regis, artėja- 
me prie stotelės. Gal išlipkime? Užkąsime, pramankštinsime kaulus. 

Kramtydamas avienos gabaliukus ir žiaumodamas beskonę 
duoną (ne taip, kaip Mikogene!), Seldonas pasakė: 

- Kaip supratau, Četeri, tuo skiltuvu, kuris turėtų įžiebti kibirkš- 
tį, tu laikai mane? Nors aš pats nesu tuo įsitikinęs. 

- Kol kas neturiu tinkamesnio kandidato, - linktelėjo Žmogilis. - 
Todėl tikiuosi to iš tavęs. 

Seldonas atsiduso ir pasakė: 

- Gerai, pamėginsime, bet kol kas - jokių vilties prošvaisčių. 
"Tikėtina, bet neįgyvendinama", - kaip ir sakiau iš pat pradžių. Kuo 
toliau, tuo labiau tuo įsitikinu. 

13 skyrius 
TERMARIJAI 


JUGAS AMARILIS - matematikas, drauge su Hariu Seldonu 
dirbęs prie psichoistorijos. Būtent jis... Tačiau jo ankstyvosios 
vaikystės aplinkybės ne mažiau dramatiškos, nei jo įnašas į mate- 
matiką. Gimęs neturtingoje šeimoje, atokiame senojo Trantoro 
kampelyje, Dalyje, jis galėjo nugyventi gyvenimą skurde, jei ne vi- 
siškai atsitiktinė pažintis su Hariu Seldonu, tuo metu, kai... 


GALAKTIKOS ENCIKLOPEDIJA 

Galaktikos valdovas pavargo - pavargo fiziškai. Pavargo jo lū- 
pos, priverstos nepaliaujamai šypsotis, nutirpo kaklas, nes reikėjo 
nuolat sukioti galvą į visas puses, skaudėjo ausis - jos pavargo 
klausytis. Visą kūną maudė - jį nukamavo atsistojimai, nusilenki- 
mai, posūkiai, rankų paspaudimai. 

O juk tebuvo pats paprasčiausias priėmimas, kuriame dalyva- 
vo merai, vicekaraliai, ministrai su žmonomis iš Trantoro ir iš kai 
kurių kitų Galaktikos pasaulių. Jų atsivilko gal koks tūkstantis, mi- 
nia buvo kaip reta marga, kalbėjo skirtingomis tarmėmis, tačiau su 
Imperatoriumi visi stengėsi bendrauti Galaktikos kalba, todėl dar 
sunkiau buvo juos suprasi. Ir visų baisiausia, jog Imperatorius ne- 
galėjo komentuoti jų pareikštų minčių ir turėjo atsakinėti tik tuščio- 
mis nereikšmingomis frazėmis. 

Visas priėmimas buvo įrašinėjamas. Kai viskas baigsis, Demer- 
zelis peržiūrės ir pamatys, ar teisingai elgėsi Kleonas Pirmasis. 
Tiksliau, šitaip galvojo Imperatorius. Demerzelis, suprantama, pa- 
sakys, kad jis tik rinko informaciją arba nusprendė stebėti kokios 
nors svečių grupės elgesį. Galbūt tai ir teisybė. 

Laimės kūdikis tas Demerzelis! 

Imperatorius negalėjo palikti Rūmų bei jų apylinkių. O štai De- 
merzelis, panorėjęs, galėjo skersai ir išilgai išmaišyti visą Galaktiką. 
Imperatorius visada matomas, pasiekiamas, priverstas priiminėti ir 
pageidaujamus, ir nemielus svečius. Tuo tarpu Demerzelis visada 

likdavo "už kadro", inkognito, Rūmų teritorijoje niekam į akis nesi- 
rodė. Tai buvo tik vardas, visiems kėlęs baimę, kažkas nemato- 
mas, verčiantis virpėti, vien tik išgirdus apie jį. 

Ant Imperatoriaus pečių gulė visi valdžios privalumai bei jos 
žabangai. O Demerzelis neturėjo netgi formalaus titulo, tačiau jo 
rankos galėjo pasiekti visur. Jis ir turėjo tikrą valdžią. 

Tai linksmino Imperatorių. Retsykiais Kleonas mėgdavo pa- 
žaisti pats su savimi tokį žaidimą: įsivaizduodavo bet kurią akimirką 
galintis areštuoti Demerzelį, ištremti, pasodinti už grotų, kankinti, 
nubausti... galima buvo net nepateikus jokio kaltinimo. Juk laikai 
tokie neramūs, o Imperatoriui taip sunku palaikyti tvarką ne tik 
Galaktikoje, bet ir pačiame Trantore. 

Tačiau Kleonas puikiai suprato, jog visos jo svajonės apie valdžią 
- tik iliuzijos. Demerzelis tarnavo dar jo tėvui. Jis negalėjo prisiminti, 
jog koks nors sprendimas būtų priimtas, nepasitarus su šiuo žmogu- 
mi. Demerzelis viską žinojo, viską sugalvodavo, viską darė. Be to, 
nesėkmės atveju, jam buvo galima suversti visą kaltę. Imperatorius 
niekada negalėjo būti kritikuojamas, jis nieko nebijojo, žinoma, išsky- 
rus Rūmų sąmokslus, pavojus, kylančius iš savo pavaldinių. Kad to 
neatsitiktų, pirmiausia tekdavo pasikliauti Demerzeliu. 

Vos tik pagalvojęs, jog galėtų netekti Demerzelio, Kleonas su- 
sigūžė. Šitas žmogus jam būtinas. Be jo Imperatorius negalėjo ap- 
seiti. Kas būtų, jei kiltų Rūmų perversmas? O visa istorija rodė, jog 
to sunku išvengti. Kad ir kaip gudriai gintųsi Kleonas, Demerzelis 
būtinai pirmas pastebėtų bet kokį ėjimą ir pats imtųsi vadovauti 
perversmui. Ir tada... Tada Kleonas, nespėjęs net mirktelėti, kaip- 
mat nukeliautų į aną pasaulį. Jį pakeistų naujasis Imperatorius, o 
Demerzelis vėl jam tarnautų... ir įtakotų jo sprendimus. 

O gal Demerzeliui nusibos apsimetinėti, ir jis pats taps Impera- 
toriumi?? 

Ne! Nieku gyvu! Jis pernelyg priprato prie anonimiškumo. Jei 
tik pradės žaisti atviromis kortomis, visa jo galybė, išmintis bei 
sėkmė nuo jo nusigręš. Kleonas tuo net neabejojo. 

Žodžiu, kol Kleonas tinkamai elgėsi, Demerzelis negalėjo jo palikti. 

O štai ir jis pats. Apsirengęs paprastai, kukliai. Kleonas išsyk 
pasijuto nejaukiai - jis vilkėjo paradiniais drabužiais. Laimei, staiga 
pasirodė tarnai ir paėmė mundurą. 

- Kaip aš pavargau, Demerzeli, - ištarė Imperatorius. 

- Valstybiniai reikalai vargina, sere, - sumurmėjo Demerzelis. 

- Bet ar privalau kiekvieną vakarą jiems skirti laiko? 

- Na, ne kiekvieną, bet jie svarbūs. Žmonėms svarbu jus ma- 
tyti, jausti jūsų dėmesį. Tai padeda be rūpesčių valdyti Imperiją. 

- Anksčiau tam pakako tik valdžios galios, - atsiduso Impera- 
torius, - o dabar dar reikia pasitelkti šypsenėlę, švelnius žodžius, 
malonius gestus, medalius, ordinus. 

- Žinoma, sere, juk tai padeda išsaugoti taiką. O jūsų valdymo 
laikotarpis stebėtinai ramus. 

- Todėl, kad tu esi šalia manęs. Vienintelis mano talentas - tai, 
jog suvokiu savo svarbą. - Kiek patylėjęs, Kleonas prisimerkė ir 
pažvelgė į sekretorių. - Mano sūnus netinkamas sosto paveldėtojas. 
O gal man paskirti paveldėtoju tave? 

- Sere, - šaltai ištarė Demerzelis, - tai neapgalvotas pasiūlymas. 
Nedegu noru uzurpuoti sostą. O jei kuo nors nusikaltau, prašau ne- 
bausti manęs taip žiauriai. Juk nenusipelniau tokios griežtos bausmės. 

Kleonas nusikvatojo. 

- Šaunu, Demerzeli! Už tai, kad taip tiksliai įvertinai buvimo 
soste ypatumus, atsisakau tave bausti. Atsiimu savo žodžius. Tiek 
to, pasikalbėkime apie ką nors kitą. Reikėtų ruoštis miegui, bet ne- 
su moraliai pasirengęs tai procedūrai, kurią prieš miegą turiu iškęs- 
ti. Paplepėkime. 

- Apie ką, sere? 

- Apie bet ką... Beje, kaip tas matematikas su savo psichoisto- 
rija? Retsykiais pagalvoju apie jį. Ir šiandien per pietus prisiminiau. 
Pamaniau: gerai būtų, jei tas jaunuolis suprojektuotų tokią ateitį, jog 
Imperatorius galėtų apseiti be šitų begalinių ceremonijų? 

- Man regis, to nepajėgtų padaryti net pats genialiausias psi- 
choistorikas. 

- Gerai, pasakok man apie paskutines naujienas. Ar jis vis dar 
slapstosi pas tuos plikius mikogeniečius? Juk žadėjai ištraukti vai- 
kiną iš tenai. 

- Taip, sere. Žadėjau ir mėginau, tačiau turiu pripažinti, jog 
man nepavyko. 

- Nepavyko? - Imperatorius susiraukė. - Man tai nepatinka. 

- Man taip pat, sere. Mėginau matematiką išprovokuoti kokiam 
nors šventvagiškam poelgiui. Mikogene tai labai paprasta. Už tokį 
veiksmą jis būtų griežtai nubaustas ir tada kreiptųsi į Imperatorių 
su apeliacija. Šitaip būtume jį atgavę. Viskas turėjo būti atlikta ra- 
miai, tyliai. 

- Supratau, - linktelėjo Kleonas. - Ir tau nepavyko. O ką, ar 
Vyriausiasis Mikogeno Seniūnas atsisakė padėti? 

- Jis sutiko, ir Seldonas labai lengvai buvo įviliotas į spąstus. 

- Na, ir? 

- Jam leido pasprukti, sere. 

- Kodėl? - nekantravo Imperatorius. 

- Tikrai nežinau, sere. Regis, mus kažkas aplenkė. 

- Kas? Setčemo meras? 

- Galbūt, sere, nors aš tuo abejoju. Nuolat stebėjau Setčemą. 
Jei jie būtų pagrobę mūsų matematiką, aš apie tai Žinočiau. 

Dabar Imperatorius visai įniršo. 

- Tai blogai, Demerzeli, aš tavimi nepatenkintas. Tokia nesėk- 
mė verčia mane suabejoti tavo gabumais. Ir kokių priemonių dabar 
imsimės prieš Mikogeną, paniekinusį Imperatoriaus norą? 

Demerzelis nulenkė galvą, tikėdamasis išlaukti audringos val- 
dovo reakcijos pabaigos. Po to ramiai atsakė: 

- Imtis kokių nors sankcijų prieš Mikogeną šiuo metu būtų la- 
bai neatsakinga. Toks konfliktas kaip tik būtų parankus Setčemui. 

- Bet juk turime ką nors daryti! 

- Gal ir neturime, sere. Viskas ne taip jau blogai, kaip atrodo. 

- Blogiau ir būti negali! 

- Sere, juk prisimenate, jog tas matematikas tvirtino, kad psi- 
choistoriją pritaikyti praktikoje neįmanoma. 

- Žinoma, prisimenu. Tik mūsų tikslams tai netrukdo. 

- Galbūt. Bet jeigu tą mokslą galima būtų įdiegti, jis nemenkai 
mums pasitarnautų. O aš turiu informacijos, jog šiuo metu mate- 
matikas kaip tik ieško būdų, kaip praktiškai pritaikyti psichoistoriją. 
Su tuo susietas ir jo šventvagiškas poelgis Mikogene. Manau, da- 
bar reikėtų palikti jį ramybėje, leisti jam darbuotis. O kai jis priartės 
prie tikslo, tada mes jį ir sučiupsime. 

- Aha. Jei tik pirmiau už mus to nepadarys Setčemo meras. 

- Stebėsiu, kad to neįvyktų. 

- Bet juk leidai matematikui pasprukti iš Mikogeno. 

- Šįkart pasistengsiu išvengti klaidų, sere, - šaltai atsakė De- 
merzelis. 

- Taigi. Jau verčiau neklysk. Antros klaidos aš tau neatleisiu. 
Taip... - kaprizingai ištarė Imperatorius. - Pamiegoti man šiąnakt, 
regis, nepavyks. 

Žiradas Tisalveras iš Dalio buvo neaukšto ūgio, puse galvos 
žemesnis už Seldoną. Tačiau, regis, tai jo nejaudino. Veidas taisyk- 
lingų bruožų, malonus, žavi šypsena, tankūs juodi ūsai ir juodi gar- 
banoti plaukai. 

Gyveno Žiradas su žmona ir dukra kelių kambarių bute. Čia bu- 
vo stebėtina, beveik sterili tvarka, nors bute viskas atrodė kukliai. 

- Atsiprašau, pone Seldonai ir ponia Venabili, - kalbėjo vyriškis, 
- kad negaliu jums suteikti prabangos, prie kurios turbūt esate įpra- 
tę. Dalis - skurdus sektorius, o aš ir čia nesu priskiriamas prie tur- 
tuolių. 

- Tai mums reikėtų atsiprašyti, - pasakė Seldonas. - Juk varžy- 
sime jus, suteiksime tiek nepatogumų. 

- Anokie čia nepatogumai. Ponas Žmoglis mums dosniai atsi- 
lygino už tą laikotarpį, kol gyvensite mūsų kukliame bute. Pinigai 
mums visada pravers... be to, ir maloni jūsų draugija. 

Haris prisiminė Četerio žodžius. 

- Seldonai, - pasakė jis atsisveikindamas, - tai jau trečias prie- 
globstis. Į du pirmus Imperijos valdžiai nelengva buvo patekti, to- 
dėl logiška buvo tenai slapstytis. O šičia viskas kitaip. Tai skurdus 
sektorius, niekuo neišsiskiriantis, todėl, reikia pripažinti, jog tai ne 
pati saugiausia vieta. Kita vertus, vargu, ar Imperatoriaus pavaldi- 
niams šaus į galvą mintis tavęs čia ieškoti... Ar gali man pažadėti, 
kad bent čia neieškosi kvailų nuotykių ir pats sau bėdos? 

- Pasistengsiu, - kiek įsižeidęs atsakė Seldonas. - Tik nepagal- 
vok, jog šitaip elgiuosi tyčia. Aš ieškau informacijos, žinių, kurios 
man padėtų sukurti psichoistoriją. 

- Suprantama, - šyptelėjo Žmoglis. - Gaudydamas informaciją 
Strilinge išlindai į paviršių, o Mikogene susiradai altorių. Belieka tik 
spėlioti, į kokį rūsį įlįsi Dalyje. O jūs, Venabili, puikiai rūpinatės 
Seldonu, tačiau teks dar labiau juo pasirūpinti. Nepamirškite, kad jis 
- pats svarbiausias žmogus Trantore ar gal net visoje Galaktikoje, 
todėl privalu jį išsaugoti. 

- Pasistengsiu padaryti viską, kas tik įmanoma, - sausai atsakė 
Dorsa. 

- Jūsų buto šeimininkai kiek keistoki, tačiau geri žmonės. Seniai 
juos pažįstu, todėl nesinorėtų, kad įveltumėte juos į kokią nors bėdą. 

Kol kas Tisalveras, regis, tik džiaugėsi nuomininkais. Ir ne tik 
todėl, kad jam gerai sumokėjo... 

Jis visą gyvenimą praleido Dalyje ir dievino pasakojimus apie 
kitas vietoves. Jo žmona taip pat mielai klausėsi, šypsojosi, linksėjo, 
0 mažoji judviejų dukrytė, įsikišusi į burną pirštą, žiūrėjo pro rak- 
to skylutę. 

Dažniausiai po pietų susirinkdavo visa šeimyna ir laukdavo iš 
Hario bei Dorsos eilinio pasakojimo apie tolimus pasaulius. Maisto 
pakako, tačiau, palyginus su Mikogeno delikatesais, jis atrodė pra- 
stas, kartais net nevalgomas. O ir pati valgymo procedūra pas juos 

buvo keista. Stalą atstojo prie sienos prikalta siaura ilga lenta; visi 
išsirikiuodavo prie jos ir stovėdami valgydavo. 

Haris labai atsargiai išsiklausinėjo ir sužinojo, jog Dalyje taip 
priimta, čia visi taip valgo. "O taip, žinoma, - pareiškė ponia Tisal- 
ver, - aukšti valstybės pareigūnai kartais priversti naudoti kažko- 
kias sėdimas lentynėles (turbūt ji turėjo galvoje kėdes!), bet vidu- 
riniosios klasės atstovai tam nepritaria". 

Tačiau Tisalverai, nors ir niekino prabangą, mielai klausėsi pa- 
sakojimų apie ją. Užsiminus apie čiužinius ant kojyčių, jie net šoki- 
nėjo iš susižavėjimo. Nemažiau žavėjosi ir klausydamiesi apie sta- 
lus, spinteles, prabangius indus bei stalo įrankius. 

Išgirdęs apie Mikogeno papročius, Žiradas švelniai paglostė sa- 
vo garbanas, tarsi norėdamas pasakyti, jog mieliau leistųsi iškast- 
ruojamas nei depiliuojamas. O ponia Tisalver ne juokais pasipiktino 
moterų diskriminacija ir niekaip negalėjo patikėti, jog Seserys su 
tuo taikstosi. 

Bet labiausiai jie mėgdavo klausytis Seldono pasakojimo apie 
apsilankymą Imperatoriaus Rūmuose. Jaunuolis netikėtai apie tai 
prasitarė, o šeimininkai, vos tik išgirdę, jog Seldonas matė gyvą 
Imperatorių, stačiai suakmenėjo iš baimės ir džiugesio. Pasipylė to- 
kia klausimų kruša, jog Seldonas nesugebėjo į visus atsakyti. Tuo 
labiau, kad jaunuolis gerai net nematė nei pačių Rūmų, nei jų apy- 
linkių. 

Skurdi informacija šeimininkų akivaizdžiai netekino ir, nutaikę 
progą, jie vis mėgino ką nors daugiau ištraukti iš jaunuolio. Jie nie- 
kaip negalėjo patikėti, jog Dorsa nebuvo net prisiartinusi prie Impe- 
ratoriaus Rūmų; o Hario pasakojimas, jog Imperatorius su juo kal- 
bėjosi, kaip pats paprasčiausias žmogus, Tisalverams atėmė žadą. 

Po trijų tokių vakarų Seldonas pasijuto baisiai pavargęs. Iš pra- 
džių jam net patiko taip leisti laiką, įkyrėjo nieko neveikti, tik raus- 
tis po istorijos knygas. Šeimininkai maloniai sutiko dienos metu iš- 
jungti holovizorių. Tiesa, tai labai nuvylė jų mažylę. Vargšelė turėjo 
bėgioti pas kaimynus ir ten žiūrėti pamėgtas laidas. 

- Nieko gero, - prisipažino sykį Seldonas. - Suprantu, jog tu 
dievini istoriją, bet joje tiek visokiausių smulkmenų. Ištisas kal- 
nas... ne, kur ten kalnas - visa galaktika informacijos, kuri tokia 
padrika, jokios tvarkos... 

- Buvo laikai, - pasakė mergina, - kai Žmonės negalėjo rasti jo- 
kios sistemos ar tvarkos dangaus žvaigždyne, tik po to suvokė Ga- 
laktikos dėsnius. 

- Bet juk tai atsitiko ne per kelias savaites. Tam prireikė keleto 
šimtmečių. Ir pati fizika kadaise tebuvo tik padrikų faktų bei stebė- 

jimų rezultatų rinkinys. Tik po to atsirado gamtos dėsniai, bet ir 
tam prireikė ne vieno šimtmečio... Ką tu pasakysi apie Tisalverus? 

- O ką apie juos galima pasakyti? Mieli, malonūs žmonės. 

- Ir smalsūs. 

- Nieko stebėtino. 

- Tik kažin, ar tai tik paprastas smalsumas? Regis, juos labai 
sudomino mano susitikimo su Imperatoriumi smulkmenos. 

- Kas čia ypatingo? - nesuprato Dorsa. - Įsivaizduok save jud- 
viejų vietoje. Juk ir tau būtų įdomu? 

- Vis tiek aš kažkodėl nervinuosi. 

- Mus čia atvežė Žmogiis. 

- Bet jis juk ne šventasis. Atvežė mane į Universitetą, kur bu- 
vau išviliotas į paviršių ir vos nežuvau. Po to mus patikėjo Protur- 
berantui, o senis pats mus ir supakavo. Tu pati viską puikiai Žinai. 
Dvi nesėkmės iš eilės... Be to, aš pavargau nuo nuolatinio tardymo 
bei apklausų. 

- Sakyk, ar tave domina Dalis? 

- Žinoma. Ką tu žinai apie šį sektorių? 

- Nieko. Tai vienas iš aštuonių šimtų Trantoro sektorių. O aš 
Trantore gyvenau tik dvejus metus. 

- Taip. Iš viso yra dvidešimt penki milijonai įvairių pasaulių, o 
aš į tą problemą gilinuosi tik du mėnesius. Nusibodo. E ai ką tau 
pasakysiu: Noriu sugrįžti į Helikoną ir nagrinėti matematinės turbu- 
lencijos principus. Tai mano disertacijos tema. Ketinu gauti daktaro 
laipsnį. Prisiekiu, niekada gyvenime neprisiminsiu ir net nepagalvo- 
siu, jog turbulencija kažkaip įtakoja žmonių bendruomenę... 

Tačiau jau tą patį vakarą Seldonas paklausė Tisalvero: 

- Sakykite, pone Tisalverai, kuo jūs užsiimate, žinoma, jei tai 
ne paslaptis. Kur jūs dirbate? 

- Aš? - nustebo šeimininkas, prispaudęs ranką prie plonais 
marškinėliais pridengtos krūtinės (šitaip Dalyje rengėsi visi vyrai). 
- Nieko ypatingo. Dirbu programuotoju vietinėje holovizijos stoty- 
je. Nuobodokas darbas, tačiau pragyvenimui užtenka. 

- Darbas labai vertinamas ir gerbiamas, - įsiterpė ponia Tisalve- 
ra. - Bent jau jam nereikia tarsi juodam jaučiui plušėti termarijuose. 

- Kaip jūs pasakėte? Termarijuose? - neslėpdama nuostabos 
pakartojo Dorsa. 

- Na... tai didžiausia mūsų įžymybė, - šyptelėjo Tisalveras.. - 
Esmė ta, jog keturiasdešimčiai milijardų Žmonių, gyvenančių Tran- 
tore, reikalinga energija, o mes tiekiame didžiąją jos dalį. Nesakau, 
kad dėl to mes riečiame nosį, bet norėčiau pažiūrėti, kaip turtingi 
sektoriai išsiverstų be mūsų pagalbos. 

Seldonas atrodė nustebęs. 

- Bet argi Trantoras nenaudoja energijos iš orbitinių stočių, ap- 
rūpintų saulės baterijomis? 

- Iš dalies, - linktelėjo šeimininkas. - Kažkiek - iš atominių sto- 
čių, esančių salose, kitą dalį - iš mikrofuzinių variklių, tačiau pusė 
reikalingos energijos - čia vyriškis reikšmingai šyptelėjo ir išdidžiai 
pakėlė nykštį - atkeliauja iš termarijų. Panašūs šiluminiai šaltiniai eg- 
zistuoja daugelyje vietovių, bet Dalis tuo ypač turtingas. Nejaugi 
tikrai nieko nežinote apie termarijus? Žiūrite taip, tarsi... 

Dorsa susizgribo: 

- Juk mes svetimeiviai, suprantate, - ji vos nepasakė "barba- 
rai", bet pačiu laiku susivokė. - Štai daktaras Seldonas dar tik tre- 
čias mėnuo Trantore. 

- Tikrai? - nusistebėjo ponia Tisalver. Ji buvo kiek žemesnė už 
vyrą, putli... bet nestambi. Tamsūs plaukai tvarkingai surišti, rudos 
akys smalsios ir linksmos. Atrodė maždaug trisdešimties. 

Po viešnagės Mikogene Dorsa niekaip negalėjo priprasti, jog 
moteris taip laisvai elgiasi kompanijoje. "Kaip greitai viskas keičiasi 
- manieros, įpročiai", - pagalvojo mergina, nusprendusi būtinai pa- 
sakyti apie tai Hariui. Tai juk dar viena problema, verta psichoisto- 
rijos dėmesio. 

- Tikrai, - linktelėjo mergina. - Daktaras Seldonas iš Helikono. 

- O kur toks yra? - mandagiai pasiteiravo ponia. 

- Na, tai... - pradėjo Dorsa ir atsisuko į bičiulį: - Kur tai yra, 
Hari? 

Seldonas kiek sutriko. 

- Jei atvirai, net Galaktikos modelyje nesugebėčiau surasti savo 
planetos, reikėtų iš pradžių pažvelgti į žinyną. Galiu tik pasakyti, jog 
Helikonas yra kitoje juodosios skylės pusėje nuo Trantoro, ir patek- 
ti tenai hipererdviniu laivu ne taip paprasta. 

- Abejoju, - pasakė ponia Tisalver. - Štai mudu su vyru žada- 
me kada nors kur nors nuskristi hipererdviniu laivu. 

- Nenusimink, Kasilija, - palaikė ją vyras. - Gal kada nors tikrai 
taip atsitiks. Verčiau papasakokite mums apie Helikoną, pone Sel- 
donai. 

Haris papurtė galvą: 

- Aš manau, tai nuobodu. Planeta, kaip ir kitos, nieko įdomaus. 
Tik Trantoras nepanašus į kitas planetas... Termarijų ten nėra. Ma- 
nau, jų apskritai niekur daugiau nėra, išskyrus Trantorą.- Verčiau 
papasakokite apie juos. 

"Tik Trantoras nepanašus į kitas planetas" - įstrigo jo paties iš- 
tarti žodžiai Hario galvoje. Jie kartojosi vėl ir vėl, nedavė jaunuoliui 

ramybės... Ir staiga iš atminties iškilo Dorsos pasakojimas apie 
"ranką ant šlaunies", tačiau šeimininkas jau pradėjo pasakoti, ir vėl 
viskas užsimiršo... 

- Jei tikrai norite daugiau sužinoti, - pasakė Tisalveras, - galė- 
čiau jus tenai nuvesti. - Kasilija, - atsisuko jis į žmoną, - ar ne- 
prieštarausi, jei rytoj nusivesiu poną Seldoną į termarijus? 

- Ir mane, - įsiterpė Dorsa. 

- Gerai, ir jus taip pat. 

Šeimininkė suraukė kaktą, prikando lūpą. 

- Nemanau, jog tai gera mintis. Mūsų svečiams ten nepatiks. 

- Kodėl nepatiks? - nustebo Haris. - Mums kaip tik bus labai 
įdomu. Džiaugsimės, jei ir judvi su dukryte prie mūsų prisijungsite. 
Žinoma, jei mažoji panorės. 

- Ten ne vieta gerai išauklėtoms moterims, - pasipiktino šeimi- 
ninkė. 

- Neįsižeiskite, - pasakė Tisalveras. - Mano žmona įsitikinusi, 
jog tai žemina jos orumą, tačiau aš tenai nedirbu, todėl nematau 
nieko baisaus, jei nuvesiu ten mūsų svečius ir parodysiu jiems ter- 
marijus. Bet tik... Tai gana nemalonu, ir aš nieku gyvu nesugebė- 
siu priversti Kasilijos... tinkamai apsirengti. 

Visi pakilo. Dalių "kėdės" - tai aukštos taburetės ant ratukų. 
Seldonas negalėjo jų pakęsti: taburetės kraštas įsirėžė į kirkšnį, o 
sulig kiekvienu judesiu ji dar ir slidinėjo po grindis. Šeimininkai, rei- 
kia pripažinti, mokėjo visai patogiai ant jų įsitaisyti ir atsistodavo 
laisvai, nesilaikydami už sėdynės kraštų, kaip tai darė Haris. Dor- 
sa irgi pakilo gracingai, lengvai. Jaunuolis nebe pirmą kartą Žžavė- 
jOsi įgimtu jos gracingumu... 

Seldonas paklausė merginos: 

- Ar tu tikrai nieko nežinai apie tuos termarijus? Pasiklausius 
šeimininkės, susidaro įspūdis, jog tai bjauri vieta. 

- Nemanau. Antraip ponas Tisalveras nebūtų sutikęs surengti 
mums ekskursiją. Pasirenkime išvysti tenai kažką ypatingą. 

- Jums reikia tinkamai apsirengti, - pasakė ryte šeimininkas. 

Jo žmona išraiškingai prunkštelėjo. Su siaubu prisiminęs kert- 
lus, Haris pasidomėjo: 

- Ką jūs turite galvoje? 

- Kokius nors lengvus drabužius, panašius į mano. Marškinė- 

lius trumpomis rankovėmis, plonas kelnes bei apatinius, kojines, 
sandalus. Aš surasiu jums tokius drabužius. 

- Puiku. Kol kas, regis, nieko baisaus. 

- Ir poniai Venabili surasiu tokį komplektą. Tikiuosi, dydis tiks. 

Visi Tisalvero pasiūlyti drabužiai jaunuoliams tiko. Tik gal kiek 
buvo aptempti... Po to jie atsisveikino su šeimininke. Ta atsiduso, 
pakraipė galvą ir palydėjo juos žvilgsniu iki pat durų. 

Gatvėje dar buvo šviesu - ankstyvas vakaras, ir dangus švytėjo 
dirbtinio saulėlydžio spalvomis. Turbūt netrukus įsižiebs Žibintai. 
Buvo šilta, nesimatė jokio transporto, visi keliavo pėsčiomis. Iš toli 
atskriejo ekspreso dundėjimas, retsykiais blykstelėdavo jo žiburėliai. 

Haris atkreipė dėmesį, jog žmonės niekur neskuba, jie tiesiog 
vaikštinėja. Jei Dalis neturtingas sektorius, turbūt pramogų čia ne- 
daug, todėl jo gyventojai tenkinasi menkais malonumais - renkasi 
pasivaikščiojimą gatvėmis. 

Jaunuolis pats nepastebėjo, kaip sulėtino žingsnį ir įsiliejo į 
bendrą tingų gatvės ritmą bei draugišką atmosferą. Žmonės sveiki- 
nosi vieni su kitais, persimesdavo mandagumo frazėmis... Beveik 
visi vyrai buvo ūsuoti - ūsai juodi, skirtingo ilgio bei fasonų. Tur- 
būt čia ūsai neatskiriama vyro įvaizdžio dalis. Panašiai, kaip plikos 
Brolių galvos Mikogene. 

Pasivaikščiojimas priminė vakarinį ritualą, liudijantį, jog diena 
buvo sėkminga ir tau, ir tavo draugams bei artimiesiems. Haris ne- 
truko pastebėti, jog beveik visi praeiviai smalsiai žvilgčioja į Dorsą. 
Prietemoje rausvi jos plaukai atrodė kiek tamsesni, tačiau vis tiek 
išskyrė merginą iš juodaplaukių minios. Jos galva plaukė tarsi auk- 
sinė moneta juodoje anglies jūroje. Tiesa, retsykiais buvo galima 
sutikti ir vieną kitą Žilagalvį. 

- Man labai patinka šitas pasivaikščiojimas, - pasakė Haris. 

- Aš irgi mėgstu vakarais pasivaikščioti, - prisipažino Tisalve- 
ras. - Paprastai vaikštinėjame su Žmona, ji stačiai dievina vakarines 
promenadas... Visus pažįsta, žino jų vardus, prisimena, kas kur dir- 
ba, pažįsta jų giminaičius... Bet aš niekaip negaliu visų prisiminti. 
Juk matėte, kiek žmonių su manimi pasisveikino, o aš nežinau net 
pusės jų vardų. Beje, mums reikia paskubėti. Turime kuo greičiau 
pasiekti liftą. Apačioje Žmonių visada daugiau. 

Kai liftas vežė trijulę žemyn, Dorsa pasakė: 

- Aš suprantu, jog termarijai - tai tokia vieta, kur vidinė Tran- 
toro šiluma naudojama garų gamybai. Po to garai suka turbinas, 
kurios gamina elektrą. Ar taip, pone Tisalverai'? 

- O, ne! Tenai stovi galingi termoelementai, kurie tiesiogiai ga- 
mina elektrą. Tik prašau manęs neklausinėti smulkmenų. Aš viso 

labo tik programuotojas. Ir apskritai nepatariu nieko klausinėti. Čia 
viskas tarsi didžiulė juoda dėžė. Visi dirba, bet niekas nežino kaip. 

- O Jeigu kas nors sugenda? 

- Dažniausiai nieko panašaus nenutinka, bet, pasitaikius kokių 
nors sutrikimų, iškviečiamas ekspertas, nusimanantis apie kompiu- 
terius. Čia viskas kompiuterizuota. 

Lifto kabina sustojo, jie išlipo ir iškart pateko į karšto oro bangą. 

- Kaip čia karšta, - pastebėjo Dorsa, nors jos komentaras buvo 
bereikalingas - ir taip viskas aišku. 

- Taip, - pripažino Tisalveras. - Todėl Dalis ir yra toks vertin- 
gas energijos šaltinis. Tenka darbuotis tokiame karštyje. 

- O kaip dėl kondicionierių? - pasidomėjo Dorsa. 

- Kondicionierių pas mus yra, tik jie labai brangūs. Yra ir ven- 
tiliacija, ir drėkintuvų, ir aušintuvų, bet įrengti juos visur kainuotų 
labai brangiai ir gamykla taptų nerentabili. 

Tisalveras sustojo prie kažkokių durų ir paskambino. Durys 
atsidarė, pro jas plūstelėjo kiek vėsesnio oro banga, ir Tisalveras 
sumurmėjo: 

- Reikia rasti žmogų, kuris mus lydėtų ir viską paaiškintų. Jūs 
atleiskite, bet palydovui teks apsaugoti ponią Venabili nuo nepado- 
rių mūsų vyrų replikų. 

- Manęs visai nebaugina jokios pastabos, - nusišypsojo Dorsa. 

- Hano Lindoras, - prisistatė jaunuolis: Galima pamanyti, jog 
jis artimas Tisalvero giminaitis - Seldonui atrodė, jog Dalyje visi 
žmonės panašūs vienas į kitą. 

- Man bus malonu parodyti jums viską, ką tik galėsiu. Tiesa, 
reginys nelabai malonus... - Kalbėjo jis, tarsi kreipdamasis į visus, 
tačiau žvilgsnis buvo įsmigęs į Dorsą. - Jums bus nelabai patogu. 
Manau, teks nusivilkti marškinius. 

- Bet čia taip gerai, pakankamai vėsu, - pastebėjo Seldonas. 

- Tai tik kabinete, 0 už jo ribų mes neįstengiame vėdinti patal- 
pų tiek, kiek reikėtų. Todėl darbininkai uždirba daugiau už mane. Jų 
darbas geriausiai apmokamas visame Dalyje. Tik pinigais ir galima 
juos čia privilioti. Gerai, - pasakė jis, giliai atsidusęs. - Nersime į 
verdantį vandenį... 

Jis nusivilko marškinius, užsikišo juos už diržo. Tą patį padarė 
ir Tisalveras. Haris taip pat pasekė jų pavyzdžiu. 

Lindoras pažvelgė į Dorsą ir sumurmėjo: 

- Jums pačiai bus geriau, ponia. Nors tai nėra būtina. 

- Jokių problemų, - nusišypsojo mergina ir nusivilko marški- 
nius. Ji pasiliko tik su plonyte balta liemenėle, kuri beveik nieko ne- 
pridengė. 

- Ponia, - nuleidęs akis, išlemeno Lindoras, - tai nebūt... Tiek 
to, - gūžtelėjo pagaliau pečiais. - Eime. 

Seldonas žiūrėjo išpūtęs akis, bet matė tik kompiuterius, kaž- 
kokias mašinas, storus vamzdžius, mirgančius žiburėlius ir blankiai 
šviečiančius ekranus. 

Bendras apšvietimas buvo labai blankus, ryškiai švietė tik prie- 
taisų skydeliai. Žvelgdamas į tamsą, Haris paklausė: 

- Kodėl čia taip tamsu? 

- Ten, kur reikia, apšvietimas geras, - kiek kimiu balsu atsakė 
Lindoras. - O bendras apšvietimas silpnas, nes pernelyg ryški švie- 
sa asocijuojasi su karščiu. Vos tik įjungiame apšvietimą, iškart pa- 
sipila'skundai. 

- Man regis, - pasakė Dorsa, - pas jus čia viską galėtų atlikti 
kompiuteriai. 

- Galėtų, - pripažino Lindoras. - Bet privalome apsidrausti nuo 
klaidų. Jei kas nors suges, reikia, kad šalia būtų žmonės. Sugedęs 
kompiuteris gali sutrikdyti prietaisus, esančius net už dviejų tūks- 
tančių kilometrų nuo gedimo vietos. 

- Bet juk tas pats būtų ir su žmogaus klaida? - paklausė Seldonas. 

- Žinoma. Bet kai vienu metu dirba ir žmogus, ir kompiuteris, 
jie pastebi vienas kito klaidas. Svarbu tik, kad žmogus ir kompiu- 
teris nesuklystų vienu metu. O to beveik niekada nepasitaiko. 

- Vadinasi, retsykiais vis dėlto pasitaiko? - paklausė Haris. 

- Taip, - atsakė Lindoras. - Ir kompiuteriai jau nebe tie, ir žmo- 
nės... Tokia statistika. 

Ir vėl Seldonas prisiminė Žmoglio žodžius apie Imperijos žlu- 
gimą. 

- Štai apie ką kalbu, - tyliai pasakė Lindoras. - Pažvelkite, štai 
ten būrelis darbininkų, regis, iš C-3 lygio. Jie geria. Ir visi ne savo 
darbo vietose. 

- Ir ką gi jie geria? - pasidomėjo Dorsa. 

- Ypatingus gėrimus, skirtus profilaktikai. Kad neprarastų elek- 
trolitų. Vaisių sultis. 

- Bet argi galima jiems už tai priekaištauti? - pasipiktino Dorsa. 
- Kaip negersi, jei toks karštis? 

- O ar žinote, kiek laiko patyręs C-3 lygio darbininkas gali 
siurbti savo gėrimą? Ir nieko negalima padaryti. Pamėgink pasiprie- 
šinti - netrukus ir streiko gali sulaukti. 

Jie prisiartino prie darbininkų. Tarp jų buvo ir moterų. Visi iki 
pusės nusirengę. Tiesa, moterys prisidengusios šiokiais tokiais sku- 
durais, miglotai primenančiais liemenėles, bet paskirtis jų buvo vi- 

sai kitokia - jos prilaikė krūtis, sugėrė prakaitą, tačiau nieko nepri- 
dengė. 

- Žinai, Hari, - pakuždėjo jaunuoliui į ausį Dorsa, - iš jų verta 
pasimokyti. Aš jau visa šlapia. 

- Nusiimk, - atsakė Haris. - Aš neprieštarauju. 

- Taip ir maniau, - pasakė mergina, tačiau liemenėlės nenusiėmė. 

Darbininkų būrelyje buvo koks tuzinas vyrų. 

- Jei kuris nors iš jų ką nors užvems mano adresu... nieko, 1š- 
gyvensiu, - pasakė mergina. 

- Dėkoju, - pasakė Lindoras. - Negaliu pažadėti, kad jie susi- 
tvardys. Man teks jus pristatyti. Jie nepatikės, jog esate porelė ins- 
pektorių, vaikštinėjančių su manim. Inspektoriai paprastai šmirinėja 
po vieną, be vadovybės atstovų. 

Pakėlęs aukštyn abi rankas, Lindoras pasisveikino darbininkus 
ir 2 į juos: 

- Silumininkai, leiskite jums pristatyti mūsų svečius. Jie nevie- 
tiniai, mokslininkai. Atvyko iš tolimų pasaulių, kuriuose jaučiamas 
energijos stygius. Čia atėjo, norėdami pasižiūrėti, kaip Dalyje gau- 
nama energija. Svečiai tikisi kai ko iš mūsų pasimokyti. 

- Išmokysime juos, kaip reikia prakaituoti, - šūktelėjo vienas iš 
darbininkų. Ir visas būrelis prapliupo juoktis. 

- O tos damos turbūt jau pilvas sušuto, - sušuko viena moteris. 
- Šitaip apsirengusi! 

Dorsa nesutriko: 

- Mtelai nusirengčiau, tačiau, regis, tavęs niekaip neperspjausiu. 

Šįkart darbininkų juokas buvo visai draugiškas. 

Bet tą pačią akimirką į priekį žengė jaunuolis. Įsmeigęs akis į 
Seldoną, jis nusišypsojo ir pasakė: 

- Pažįstu jus. Jūs matematikas. 

Priėjęs arčiau, jis be skrupulų įžūliai apžiūrinėjo Seldoną. Dor- 
sa instinktyviai žengė pirmyn ir atsistojo tarp dviejų jaunuolių, o 
Lindoras uždengė merginą savo kūnu ir riktelėjo darbininkui: 

- Atgal! Elkis deramai! 

- Luktelėkite, - įsiterpė Seldonas, - leiskite žmogui kalbėti. Ko 
jūs visi išsirikiavote priešais mane? 

- Jei kas nors iš jų prieis arčiau, - tyliai pasakė Lindoras, - jūs 
iškart suprasite, jog kvepia jie visai ne taip, kaip šiltnamių gėlytės. 

- Išgyvensiu, - atrėžė Seldonas. - Jaunuoli, kas jūs esate ir ko 
norite? 

- Aš esu Jugas Amarilis. Mačiau jus holovizijos laidoje. 

- Gali būti. Ir kas iš to? 

- Pamiršau jūsų vardą. 

- Nesvarbu. 

- Jūs kalbėjote apie psichoistoriją. 

- Net neįsivaizduojate, kaip dėl to apgailestauju. 

- Ką jūs pasakėte? 

- Nieko. Tai ko jūs norite? 

- Noriu su jumis pasikalbėti. Trumpai. Dabar. 

Seldonas pažvelgė į Lindorą. Tas griežtai papurtė galvą: 

- Tik ne darbo laiku. 

- Misteri Amarili, kada jūs pradedate darbą? - paklausė Seldonas. 

- Šešioliktą valandą. 

- Ar galite su manim susitikti keturioliktą valandą? 

- Žinoma. Kur? 

Seldonas atsisuko į Tisalverą: 

- Ar leisite man priimti šį jaunuolį savo namuose? 

- Nenorėčiau, - sumurmėjo Tisalveras. - Jis juk paprastas dar- 
bininkas. 

- Bet šitas žmogus atpažino mane, jis apie mane kažką girdėjo, 
- nepasidavė Seldonas. - Negali būti, kad jis tik paprastas darbinin- 
kas. Žodžiu, aš priimsiu jį savo kambaryje. Už tą kambarį jums su- 
mokėta. Tuo labiau, jog mudu susitiksime, kol jūs būsite darbe. 

- Tai ne dėl manęs, pone, - pusbalsiu išlemeno Tisalveras. - 
Mano žmona... Ji to neištvers. 

- Aš pats su ja pasikalbėsiu, - atsiduso Seldonas. - Ir įtikinsiu. 

- Šilumininkas! - išsprogino akis Kasilija. - Ne! Tik ne pas 
mus! 

- Bet kodėl? Priimsiu jį savo kambaryje, - pasakė Seldonas. - 
Keturioliktą valandą. 

- Ne ir dar kartą ne! Ir nemėginkite įkalbinėti! Štai kuo baigėsi 
ta kvaila ekskursija po termarijus. Mano Žiradas kvailys, kad jus 
ten nusitempė. 

- Nesisielokite taip, ponia. Aš pats jį to paprašiau. Beje, man 
viskas ten labai patiko. Bet man būtinai reikia susitikti su tuo jau- 
nuoliui. Tai labai svarbu mano moksliniam darbui. 

- Jūs man atleiskite, bet negaliu to leisti. Negaliu ir... baigta. 

- Hari, - įsiterpė Dorsa. - Leisk, aš pamėginsiu poniai paaiškin- 
ti. Suprantu, ponia Tisalver, jog mes turime dar papildomai primo- 
kėti už tokią paslaugą. Vadinasi, už šią dieną sumokėsime dvigubai. 

Moteriškė susimąstė. 

- Labai kilnus sprendimas, - pagaliau pasakė šeimininkė. - Bet 
kalba ne tik apie pinigus. Ką apie mus pagalvos kaimynai? Grubus, 
prakaituotas, dvokiantis šilumininkas... 

- Nemanau, jog tokiu metu jis bus prakaituotas ar dvokiantis, 
- toliau kalbėjo mergina. - Jei daktarui Seldonui nevalia čia susitikti 
su tuo ŽmMogumi, tuomet mums teks pasiieškoti kito buto. Mums 
to visai nesinori, tačiau būsime priversti. Todėl sumokėsime jums 
iki šios dienos ir išsikraustysime. Suprantama, mums teks apie vis- 
ką pranešti ponui Žmogliui. 

- Palaukite, - pasakė ponia Kasilija. Moters veido išraiška aki- 
vaizdžiai bylojo, jog ji mintyse skaičiuoja. - Mes nenorime nuvilti 
pono Žmoglio... taip pat ir jūsų. Ar ilgai jis čia užtruks? 

- Jis ateis keturioliktą valandą. Po dviejų valandų prasideda jo 
pamaina. Pasitiksime tą jaunuolį kieme ir nusivesime į daktaro Sel- 
dono kambarį. Jei mus ir pastebės kas nors iš jūsų kaimynų, gali- 
ma bus paaiškinti, jog tai mūsų žemietis ar bičiulis. 

Ponia Tisalver linktelėjo: 

- Gerai, bet tik jei viskas bus taip, kaip jūs pasakėte. Dviguba 
kaina už pono Seldono kambarį už šią dieną... ir kad daugiau šito ši- 
lumininko čia nė kvapo nebūtų. 

- Tik šiandien. Pažadame, - linktelėjo Dorsa. 

O kiek vėliau, kai Seldonas su Dorsa liko dviese merginos 
kambaryje, ji paklausė: 

- O kodėl tu nori susitikti su tuo žmogumi, Hari? Nejaugi po- 
kalbis su paprastu šilumininku toks svarbus psichoistorijai? 

Merginos balse pasigirdo sarkazmo gaidelės, Seldonas įsižeidė 
ir piktai atsakė: 

- Negi visus poelgius turėčiau sieti tik su savo moksliniu pro- 
jektu, kuriuo, beje, net pats nelabai tikiu? Aš irgi žmogus. Man bū- 
dingas paprastas žmogiškas smalsumas. Juk pati matei į ką pana- 
šūs termarijaus darbininkai. Blogiau nebūna... Ir staiga jų tarpe at- 
siranda vienas, kuris mane žino. Matyti mane per holoviziją jis ga- 
lėjo tik vienu atveju - jei žiūrėjo laidą apie matematikų kongresą. 
Be to, jis netgi įsiminė žodį "psichoistorija". Tai tiesiog apstulbino 
mane. Kodėl tuomet jis dirba tokioje vietoje? Juk tai ne jo vieta. Štai 
man ir kilo noras su juo pasikalbėti. 

- Ar tas faktas, jog paprastas darbininkas iš Dalio tave žino, 
glosto tavo savimeilę? 

- Gal ir taip. Bet sutik - juk smalsu? 

- O nemanai, kad jis gali būti kieno nors užverbuotas ir specia- 

liai pasiųstas. Ir dabar mėgina įvilioti tave į spąstus? Juk anksčiau 
taip jau buvo. 

Jaunuolis šyptelėjo. 

- Nebijok, nesileisiu, kad jis glostytų man galvą. Be to, mudu 
jau pamokyti. Tu dalyvausi mūsų pokalbyje. Nepalik manęs, gerai? 

- Nepaliksiu, patikėk, - pažadėjo mergina. 

- Stebėk ir klausykis kiekvieno mano žodžio. Aš tavimi pasitikiu. 

Amarilis pasirodė kiek anksčiau sutarto laiko. Nedrąsus, sutri- 
kęs. Plaukai tvarkingai sušukuoti, juodi ūsai prilaižyti, kiek užriesti, 
marškiniai už sniegą baltesni. Kvepėjo vaisiniu dezodorantu, su ku- 
riuo akivaizdžiai persistengė. Jo rankoje buvo plastikinis krepšys. 

Haris su Dorsa pasitiko jį kieme, įvedė į lifto kabiną. Pasiekę 
reikiamą aukštą, visi trys šmurkštelėjo į Tisalverų butą, po to kori- 
doriumi nuskubėjo į Seldono kambarį. 

Baukščiai apsidairęs, Amarilis kimiu balsu paklausė: 

- Ar namuose nieko nėra? 

- Jei ir yra, tai kiekvienas užimtas savo darbais, - atsakė Haris. 
- Sėskis, - parodė jis į vienintelę kambaryje kėdutę. 

- Nereikia, - papurtė galvą vaikinas. - Pastovėsiu. Jūs sėskitės. 

Ir jis tarsi katė susiraitė ant grindų. 

Dorsa nemažiau gracingai prisėdo ant sofos krašto. Šalia jos 
įsitaisė Haris. 

- Na, jaunuoli, - prabilo Seldonas. - Kodėl norėjote su manim 
susitikti'? 

- Jūs pirmas matematikas, kurį pamačiau... iš taip arti, jog ga- 
lima paliesti. 

- Matematikai, kai juos lieti, niekuo nesiskiria nuo kitų žmonių. 

- Man skiriasi, daktare... Seldonai? 

- Taip, toks mano vardas. 

- Vis dėlto prisiminiau, - išsišiepė laimingas Amarilis. - Matote, 
aš irgi noriu tapti matematiku. 

- Puiku. Ir kas gi jums trukdo? 

- Jūs rimtai klausiate? - susiraukė jaunuolis. - Juk aš paprastas 
darbininkas iš Dalio. Neturiu mokslams pinigų ir niekada neįstengsiu 
Jų užsidirbti. Mane išmokė skaityti, rašyti, naudotis kompiuteriu - to 
šilumininkui pakanka. Bet man ne. Aš mokiausi savarankiškai. 

- Žinote, tai pagirtina ir visai neblogai. O kaip jūs mokėtės? 

- Susipažinau su bibliotekos darbuotoja. Labai gera moteris, ji 

norėjo man padėti. Leisdavo dirbti bibliotekoje, prijungdavo mano 
kompiuterį prie kitų bibliotekų. Bet kada galėjau ten ateiti - rytais, 
po darbo, išeiginėmis dienomis. Net tada, kai biblioteka būdavo už- 
daryta.... Pagyvenusi našlė. Labai supratinga ir gera. Savo vaikų 
neturėjo. Gal ji mane laikė sūnumi... 

"O gal tai buvo visai kitokie jausmai, - pagalvojo Haris ir čia 
pat nuvijo šalin kvailą mintį. - Kas man rūpi". 

- Susidomėjau skaičių teorija. Ir netgi sugalvojau kažką, ko ne- 
buvo nei vadovėliuose, nei kompiuterinėse programose. 

- Įdomu? - kilstelėjo antakius Haris. - Na, pavyzdžiui? 

- Kai ką atsinešiau. Dar niekam to nerodžiau. O ir kam parody- 
si? Vis tiek nesupras, tik išjuoks. Bandžiau sykį apie tai papasakoti 
pažįstamai merginai. Ji pasakė, jog esu nuoboda ir nepanoro dau- 
giau manęs matyti. Ar galiu jums parodyti? 

- Nesijaudink. Aš tikrai neišjuoksiu. 

Amarilis nedrąsiai, drebančiomis rankomis ištiesė Seldonui 
krepšį. 

Haris ilgai Žiūrėjo į jaunuolio užrašus. Jam pasirodė, jog tai nai- 
vu, tačiau jis elgėsi taktiškai. Jokių atradimų čia nebuvo, bet... tai 
nesvarbu. 

Pagaliau Seldonas pakėlė galvą ir paklausė: 

- Ar tai savarankiškas jūsų darbas? 

Amarilis, suakmenėjęs iš jaudulio, linktelėjo. 

Seldonas ištraukė iš krūvos keletą lapų. 

- Kodėl susimąstėte būtent apie tai? - paklausė Haris, bakstelė- 
Jjęs į skaičių grandinę. 

Jaunuolis pasižiūrėjo, suraukė kaktą, susimąstė ir išdėstė savo 
minčių eigą. 

Haris įdėmiai išklausė ir paklausė: 

- Ar skaitėte Anato Rigelio knygą? 

- Apie skaičių teoriją? 

- Ji vadinasi "Matematinė dedukcija". Ten rašoma ne tik apie 
skaičių teoriją. 

- Atleiskite, negirdėjau tokio autoriaus, - papurtė galvą Amarilis. 

- Štai šitą jūsų teoremą jis išvedė prieš tris šimtus metų. 

- Nežinojau, - sumurmėjo sutrikęs jaunuolis. 

- Žinoma, nežinojote. Jums dar geriau pavyko. Tik gal kiek ne- 
tiksliai, bet... 

- Ką norite pasakyti? Kaip tai netiksliai? 

- Tai nesvarbu. 

Seldonas įkišo lapus į krepšį ir pasakė: 

- Padarykite keletą kopijų. Mano draugė Venabili padės jums 

įstoti į Strilingo Universitetą. Ten jūs gausite stipendiją. Teks, žino- 
ma, pradėti nuo nulio ir mokytis dar kai kurių dalykų, ne tik mate- 
matikos, bet... 

Amarilis vos atgaudamas kvapą išlemeno: 

- Į Strilingo Universitetą? Manęs ten nepriims. 

- Kodėl nepriims? Dorsa, juk tu galėsi tai sutvarkyti? 

- Be abejo. 

- Negalės, - pasakė Amarilis. - Nepaims ten manęs. Aš esu iš 
Dalio. 

- Tai kas? 

- Tenai nepriima nieko iš Dalio. Ponia, jūs turbūt ne iš Tranto- 
ro? Kiek laiko esate Strilinge? 

- Daugiau nei dvejus metus? 

- Na, ar matėte ten ką nors iš mūsiškių? Nedidelio ūgio, garba- 
notų juodaplaukių, su dideliais ūsais vaikinų? 

- Pas mus yra visokių studentų. 

- O mūsiškių nėra. Kai sugrįšite į Universitetą, atkreipkite dė- 
mesį. Tenai mūsų nemėgsta. Mes kitokie. Mūsų ūsai juos erzina. 

- Bet jūs galite nusisk... - buvo bepradedąs Haris, tačiau piktas 
Jaunuolio žvilgsnis užčiaupė jam burną. 

- Nieku gyvu! Kodėl turėčiau? Mano ūsai - vyriškumo požymis. 

- O barzdą skutatės. Ji nėra jūsų vyriškumo požymis? 

- Mūsų tauta vyriškumo požymiu laiko ūsus. 

Haris pažvelgė į Dorsą ir sumurmėjo: 

- Ten plikiai, čia ūsuoti - velniai žino kas... Stogas gali nu- 
čiuožti. 

- Ką jūs pasakėte? - piktai paklausė Amarilis. 

- Nekreipkite dėmesio. Nejaugi problema tiktai ūsai? Kažkodėl 
nesitiki. 

- Sako, mes šlykščiai dvokiame, esame nešvarūs, grubūs, 
kvaili, mušeikos... 

- Ir kažin kodėl jie taip kalba? 

- Todėl, kad jiems taip patinka. Žinoma, kai padirbėji termari- 
juose, pasidarai purvinas ir pradedi dvokti. O pagyvenęs tokiame 
skurde nueini vogti ir muštis. Bet juk pas mus ne visi tokie! Be to, 
tie 1lgšiai blondinai iš Imperatoriško sektoriaus, kurie save laiko Ga- 
laktikos valdovais, argi jie nesimuša, nevagia? O jeigu padirbėtų ten, 
kur dirbu aš, ir jie pratuktų. 

- Žinoma, žmonės visur skirtingi, - gūžtelėjo pečiais Seldonas. 

- Niekas to neneigia. Tik jie apie mus turi susiformavusią nuo- 
monę ir net neketina jos keisti. Pone Seldonai, man reikia dingti iš 


216 


Trantoro. Čia aš niekada nieko nepasieksiu ir netapsiu matematiku. 
Liksiu tuo, kuo visi mane laiko - niekam tikusiu bukagalviu. 

Šiuos žodžius jis ištarė liūdnai ir beviltiškai. 

Seldonas ištraukė paskutinį argumentą: 

- Bet... štai mes apsistojome šitame bute. Mūsų šeimininkas tu- 
ri švarų darbą, jis išsilavinęs. 

- Na, žinoma! - sušuko įsiaudrinęs Amarilis. - Tai išrinktieji. 
Jiems leidžiama pakilti aukščiau, kad paskui galėtų kalbėti, jog tai 
įmanoma. Bet ir ta saujelė išrinktųjų neblogai gyvena tik čia, Daly- 
je. Tereikia jiems iškišti nosį už sektoriaus ribų, ir pamatysite, kaip 
jie ten bus vertinami. Tačiau, kol jie čia, jie išdidūs, žvelgia į mus iš 
aukšto, tarsi būtume purvas po jų kojomis. Ir įsivaizduoja esantys 
šviesiaplaukiai, švaručiai. Įdomu, ką pasakė jūsų šeimininkas, suži- 
nojęs, jog pasikvietėte mane? Kaip jis mane apibūdino? Turbūt šei- 
mininkai spruko iš namų, nenorėdami su manimi pasilikti po vienu 
stogu. 

Seldonas aplaižė išdžiūvusias lūpas. 

- Nepamiršiu jūsų, Jugai. Pasirūpinsiu, kad galėtumėte išskristi 
iš Trantoro. Jei neprieštaraujate, galite atskristi į Helikono Univer- 
sitetą. Kai sugrįšiu tenai, aš jus pasikviesiu. 

- Pažadate? Garbės žodis? Jums nesvarbu, kad esu iš Dalio? 

- Visai nesvarbu. Svarbiausia, jog esate matematikas. O jūsų 
pasakojimas mane pribloškė. Negaliu patikėti, kad gali būti toks po- 
žiūris į visai nekaltus žmones. 

Amarilis atsiduso. 

- Todėl, kad anksčiau nebuvote su tuo susidūręs. Jūsų tai ne- 
domino - štai ir viskas. O juk tokie dalykai vyksta šalia jūsų, po no- 
simi, galima sakyti. Tačiau tai jūsų neliečia. 

Įsiterpė Dorsa: 

- Pone Amarili, Seldonas matematikas, jis skraido padebesiais. 
Aš esu istorikė ir Žinau, jog dažnai taip pasitaiko, kai vienas visuo- 
menės sluoksnis engia kitą. Retsykiais tai perauga į baisią neapy- 
kantą. Tai baisu. Ir nėra jokio logiško paaiškinimo. 

- Lengva pasakyti - "baisu", - šyptelėjo jaunuolis. - Štai jūs pa- 
smerksite tokią tvarką, kažkam pasirodysite teisinga, gera, o po to 
išvažiuosite Iš Čia, užsiimsite savais reikalais, 0 į mus jums nusi- 
spjaut. Bet juk tai prieštarauja natūraliai žmogaus prigimčiai. Juk 
mes visi lygūs - blondinai, brunetai, maži, aukšti, iausi, Pie- 
tiečiai, Rytiečiai, Vakariečiai. Juk mes visi, ir net pats Imperatorius, 
esame kilę iš vienos žmonių planetos - Žemės. Argi ne taip? 

- Iš kur? - Seldonas liko priblokštas. Jis viltingai pažvelgė į 
Dorsą. 

- Iš Žemės, - pakartojo jaunuolis. - Iš žmonijos giminės lopšio. 

- Žmonija atsirado iš vienos vienintelės planetos? 

- Taip. Iš vienos. Tai Žemė. 

- Sakydamas "Žemė", turbūt turėjote galvoje Aurorą? 

- Kas ta Aurora? Nieko apie ją nežinau. Kalbėjau apie Žemę, ją 
ir turėjau galvoje. Negi niekada negirdėjote apie Žemę? 

- Ne, - pasakė Haris. - Negirdėjau. 

- Tai mitinis pasaulis, - pasakė Dorsa, - kuris... 

- Nieko jis nemitinis, - pyktelėjo Amarilis. - Tai pati tikriausia 
planeta. 

- Man apie tai jau sakė, - atsiduso Seldonas. - Ar Dalyje yra 
knyga, kur pasakojama apie Žemę? 

- Kas? 

- Na, knyga ar kokia nors kasetė? 

- Nesuprantu, ko jūs klausiate. 

- Jaunuoli, iš kur jūs sužinojote apie Žemę? 

- Tėvas pasakojo. Visi apie ją Žino. 

- O gal yra kas nors, daugiau žinantis apie Žemę? Gal jus mo- 
kykloje mokė? 

- Mokykloje nė žodeliu apie tai neužsiminė. 

- Iš kur tuomet Žmonės apie ją sužino? 

- Tiesiog visi žino, ir viskas. Jei norite daugiau išgirsti apie Že- 
mę... yra tokia moteris. Tai motušė Rita. Regis, ji dar gyva. Ji jau 
sena ir gyvena Bilibotone. Bent jau anksčiau gyveno... 

- O kur tai? Ir kaip jį pasiekti? 

- Pasiekti? Net negalvokite. Iš tenai niekas nesugrįžta. Galite 
manimi patikėti. 

- Bet man norisi pamatyti motušę Ritą. 

Amarilis papurtė galvą. 

- O su peiliu mokate apseiti? 

- Su kokiu dar peiliu? Kam to reikia? 

- Su aštriu, žinoma. Štai tokiu. 

Amarilis pirštais palietė platų diržą. Diržas pasislinko į šalį, ir jo 
viduje blykstelėjo aštrūs peilio ašmenys. 

Dorsos ranka sugriebė jaunuolį už riešo. 

Amarilis nusijuokė. 

- Neketinau ištraukti peilio. Tik rodau. Jis reikalingas savigynai. 
Būtinas. Be jo negalima keliauti į Bilibotoną. Gyvas negrįši. Beje, - 
jis surimtėjo, įsitempė. - Pone Seldonai, ar dėl Helikono jūs nejuo- 
kavote? Jūs man tikrai padėsite? 

- Žinoma. Kokie dar gali būti juokai? Juk pažadėjau. Užrašykite 
man vardą bei adresą, kad jus būtų galima surasti. Ar kodą jūs turite? 

- Yra kabineto kodas termarijuje, kur aš dirbu. Tikiuosi, to pa- 
kaks. 

- Taip. 

- Na tada... - Amarilis pažvelgė į Seldoną. - Visa mano ateitis 
priklauso tik nuo jūsų, pone Seldonai. Tik prašau neskristi į Bilibo- 
toną. Dabar negaliu jūsų prarasti. 

Jis maldaujančiomis akimis pažvelgė į Dorsą ir pasakė: 

- Ponia Venabili, jeigu jis jūsų paklausys, neišleiskite jo. Prašau. 

14 skyrius 
BILIBOTONAS 


DALIS. Keista, bet didžiausia šio sektoriaus įžymybė yra Bili- 
botonas. Tai pusiau legendinė vieta, apie kurią sklando daug 
įvairiausių gandų. Susiformavo net atskira literatūros šaka, kur 
sukaupti nuotykių, patirtų Bilibotone, aprašymai. Viename iš ro- 
manų yra fragmentas, kuriame aprašyti legendiniai Hario Seldono 
ir Dorsos Venabili nuotykiai, kurie... 


GALAKTIKOS ENCIKLOPEDIJA 

Kai Haris su Dorsa liko vienu du, mergina susiraukė ir pasakė: 

- Tu iš tiesų ketini aplankyti tą... motušę? 

- Svarstau tokią galimybę. 

- Keistas tu vis dėlto žmogus, Hari. Negana tau Strilingo ir Mi- 
kogeno... Dabar rengiesi keliauti į tokią vietą, kur, to jaunuolio Žo- 
džiais, drįsta keliauti tik savižudžiai. O ir tikslas toks nereikšmingas. 

- Mane sudomino užuomina apie Žemę. Turiu įsitikinti, kas už 
to slypi. 

- Tai pati paprasčiausia legenda. Nieko ypatingo. Skirtinguose 
pasauliuose ji perteikiama vis kitaip. Tačiau esmė ta pati - tai pasa- 
kojimas apie Žmonijos protėvynę ir auksinį jos amžių. Visose le- 
gendose gausu nostalgijos dėl nuostabios praeities. Tai natūralus 
jausmas, nes dabar žmonės gyvena žiauriame ir negailestingame 
pasaulyje. 

- Turiu įvertinti tą galimybę. O gal kadaise tikrai egzistavo vie- 
nintelis pasaulis? Nesvarbu, ar tai Žemė, ar Aurora. Pavadinimas 
nekeičia esmės. Iš tiesų... 

Jis staiga nutilo ir tylėjo, kol Dorsa jo nepaskubino: 

- Na?! 

Haris papurtė galvą. 

- Prisimeni, Mikogene tu man pasakojai įdomų atvejį... apie tą 
ranką ant šlaunies? Vieną vakarą nežinia kodėl ta istorija staiga atėjo 
man į galvą. Kai mudu plepėjome su Tisalverais. Kažką pasakiau ir 
staiga prisiminiau... 

- Ką prisiminei? 

- Net nežinau, kažkas šmėstelėjo ir vėl išnyko. Nežinia kodėl, 
vos tik kalba pasisuka apie tą vienintelį pasaulį, atsiranda pojūtis, 
tarsi prisiliesčiau prie kažko labai svarbaus, bet tas kažkas tuojau 
pat 1ma nuo manęs tolti... 

Dorsa nustebusi pažvelgė į Harį. 

- Nesuprantu, ką bendra turi istorija apie ranką, uždėtą ant 
šlaunies, su Žemės planeta ar su Aurora. 

- Kažkas tokio... tarsi tai susieta su vieninteliu pasauliu. Manęs 
neapleidžia tas neaiškus jausmas, todėl ir pamaniau, jog reikėtų apie 
tą planetą sužinoti daugiau. Ir apie robotus, žinoma... 

- Apie robotus? Maniau, tau visam likusiam gyvenimui pakaks 
nuotykio altoriuje? 

Seldonas tylėdamas papurtė galvą. 

Dorsa susiraukė. 

- Hari, štai ką tau pasakysiu. Tikroje istorijoje nėra net užuomi- 
nos apie kažkokį pirmapradį vienintelį pasaulį. Tiesa, daug kas tuo 
tiki. Ne tik Mikogene, kur tai virto liaudies padavimu; ne tik Dalyje, 
kur tuo tiki neturtingi bedaliai šilumininkai... Tiki net ir kai kurie 
gerbiami garsūs biologai. Ir atkakliai tvirtina, jog būtinai turėjo eg- 
zistuoti vienintelis pasaulis - protėvynė. Nors aš net nežinau, kur to 
įsitikinimo šaknys. Yra nemažai mistiškai nusiteikusių istorikų, ku- 
rie laikosi nuomonės, jog toks pasaulis egzistavo. Tokios mintys 
sklando ir tarp prabangoje skęstančių intelektualų. Tačiau oficiali, 
mokslinė istorija apie tai nekalba. 

- Tai dar kartą įrodo, jog būtina tenai keliauti, - tvirtai pareiškė 
Haris. - Ten, kur nekiša nosies tavo oficiali istorija. Man reikalin- 
ga priemonė, kuri supaprastintų psichoistorijos sukūrimą. O kokia 
tai bus priemonė - matematinis fokusas, istorinis ar apskritai kaž- 
kas... ne taip jau svarbu. Jei tas Amarilis būtų bent kiek labiau iš- 
silavinęs, patikėčiau jam šią problemą. Jis mąsto originaliai, galima 
sakyti, genialiai. 

- Vadinasi, tu tikrai ketini jam padėti? 

- Be abejo. Kai tik galėsiu. 

- Tik ar verta dalinti pažadus, jei pats nežinai, kada galėsi juos 
išpildyti? 

- Aš noriu savo pažadą išpildyti. Jei tave taip domina pažadai, 
verčiau prisimink, ką pažadėjo Žmoglis Proturberantui Keturiolik- 
tajam. Jis pažadėjo, jog psichoistorijos pagalba mikogeniečiai at- 
gaus savo Prarastąjį Pasaulį. O šansai beveik nuliniai. Netgi tuo at- 
veju, jei aš sukursiu psichoistoriją, nežinia, ar bus galima ja pasi- 

naudoti, sprendžiat tokią siaurą ir konkrečią užduoti? Štai kur tikras 
neįgyvendinamo pažado pavyzdys. 

Dorsa pasipiktino: 

- Četeris, tavo žiniai, mėgino išgelbėti mudviejų gyvybes. Beje, 
du sykius. Nepamiršk to! Be to, aš manau, jis nuoširdžiai nori pa- 
dėti mikogeniečiams. 

- Ir aš nuoširdžiai noriu padėti Amariliui ir turiu kur kas dau- 
giau galimybių, negu mikogeniečių atveju. Todėl, teisindama Žmog- 
lį, nesikabinėk prie manęs. Be to, - jo akys piktai sužaibavo, - aš 
noriu surasti motušę Ritą. Ir keliausiu tenai vienas. 

- Nie-ka-da! - išskiemenavo Dorsa. - Mudu keliausime drauge. 

Amariliui išėjus, tik po valandos sugrįžo ponia Tisalver su duk- 
rele. Nei Hariui, nei Dorsai ji nepasakė nė žodžio. Atsakydama į jų 
pasisveikinimą, tik linktelėjo ir priekabiai apžiūrėjo kambarį, tarsi 
ieškodama jame šilumininko buvimo pėdsakų. Su pasidygėjimu pa- 
uostinėjo, metė į Harį piktą žvilgsnį ir per svetainę nužingsniavo į 
savo miegamąjį. 

eimininkas sugrįžo vėliau. Atsisėdo prie pietų stalo ir, ištaikęs 
minutę, kol nebuvo žmonos, tyliai paklausė: 

- Na, ar buvo čia /as žmogus? 

- Buvo ir išėjo, - ramiai atsakė Haris. - Jūsų žmonos tuo metu 
nebuvo namuose. 

- Daugiau su juo nebesusitikinėsite? - paklausė Tisalveras. 

- Nemanau, - atsakė Seldonas. 

- Tai ir gerai. 

Pietavo visiškoje tyloje. Tik po to kai mergaitė nuėjo į savo 
kambarį, Seldonas staiga pasakė: 

- Papasakokite man apie Bilibotoną. 

Šeimininko žandikaulis atvipo. Tačiau Kasilija laikėsi tvirčiau 

- Vadinasi, - pasakė ji, paniekinamai papūtusi lūpas, - ten gyve- 
na jūsų naujas draugužis? Ketinate vykti atsakomojo vizito? 

- Kol kas tik paklausiau apie Bilibotoną, - patikslino jaunuolis. 

- Tai lūšnynai, - sušnypštė moteris. - Tenai gyvena visuome- 
nės atmatos. Ir niekas iš pašalinių tenai nekeliauja. 

- Kiek Žinau, ten gyvena motušė Rita. 

- Niekada apie tokią negirdėjau, - atrėžė Kasilija. Ji akivaizdžiai 
nenorėjo susidėti su niekuo, kas gyvena Bilibotone. 

Tisalveras, žvilgtelėjęs į žmoną, pasakė: 

- O aš tarsi kažką girdėjau... Tokia kuoktelėjusi senė. Sako, ji 
ateitį gali išpranašauti. Kartais apie ją užsimenama informacinėse lai- 
dose, kai ji ką nors išpranašauja. 

- Ir tos pranašystės išsipildo? 

Tisalveras susijuokė: 

- Argi jos kada nors pildosi? O ta moteris apskritai kalba viso- 
kius niekus. 

- Ar apie Žemę ji nieko nepasakoja? 

- Nežinau. Bet nenustebčiau, jei ir pasakotų. 

- Jūs net nenustebote, išgirdęs apie Žemę. Ar ką nors apie ją 
žinote? 

Tik dabar šeimininkas sukluso. 

- O kaipgi, pone Seldonai? Regis, tai planeta, iš kurios prasidė- 
JO Žmonių giminė. 

- Ir jūs tuo netikite? 

- Aš? Aš žmogus išsilavinęs. Kvaili žmonės tiki. Daugelis jų. 

- Ar yra kokių nors knygų apie Žemę? 

- Vaikiškose pasakose kartais apie ją kalbama. Pamenu, kai bu- 
vau mažas, ypač mėgau vieną pasaką, kuri prasidėjo taip: "Kadai- 
se, labai seniai... Žemėje, kai ji dar buvo vienintelė planeta..." Ar at- 
simeni, Kasilija? Tau irgi ta pasaka patiko. 

Kasilija gūžtelėjo pečiais - ji dar buvo pikta ir nenorėjo prisi- 
jungti prie pokalbio. 

- Neprošal būtų pavartyti kokią nors mokslinę knygą, - pasakė 
Haris. 

- Aš niekada apie tokias negirdėjau, bet gal bibliotekoje... 

- Pamėginsiu paieškoti. O sakykite, ar pokalbiai apie Žemę nėra 
tabu? Ar apie ją gali klausinėti svetimeiviai... ir tikėtis atsakymo? 

Tisalveras taip išraiškingai išsprogino akis, jog toliau klausinėti 
nebuvo prasmės. 

- O; Bilibotoną svetimeiviams galima važiuoti? - paklausė Dorsa. 

- Galima, - susiraukė šeimininkas. - Tik aš pats nieku gyvu to 
nedaryčiau. Tai pavojinga, baisu. Visi iki dantų ginkluoti. Ir jie tais 
ginklais naudojasi. Verčiau likite mūsų rajone. Čia saugu. 

- Kol kas, - skeptiškai pastebėjo Kasilija. - Tačiau šilumininkai 
ir čia jau skverbiasi. - Ji apdovanojo Harį piktu žvilgsniu. 

- Ar Dalyje visi ginkluoti? - nustebo jaunuolis. - Kaip tai su- 
prasti? Kiek žinau, Imperijos taisyklės labai griežtos - jos draudžia 
nešiotis ginklus. 

- Žinoma, - pritarė Tisalveras. - Ir čia niekas neturi pneumati- 
nių ginklų, paralyžiuoklių ar psichozondų... Visi nešiojasi peilius, - 
pasakė vyriškis ir pats sutriko. 

- Jūs taip pat turite peilį? - paklausė Dorsa. 

- Aš?! - apimtas siaubo sušuko šeimininkas. - Aš taikus žmo- 
gus, ir rajonas šičia ramus. 

- Namuose laikome porą peilių, - pripažino Kasilija. - Juk ne- 
same įsitikinę, kad viskas čia bus ramu. 

- Ir visi vaikšto su peiliais? - negalėjo patikėti Dorsa. 

- Beveik visi, - atsakė Tisalveras. - Bet tai dar nereiškia, kad 
jais naudojasi. 

- O Bilibotone naudojasi? - klausinėjo Dorsa. 

- Kartais. Kai supyksta, sukelia muštynes. 

- Ir vadovybė nesiima jokių priemonių? Turiu galvoje Imperi- 
jos vadovybę. 

- Kartais jie šukuoja rajoną, tačiau peilius nesunku paslėpti. Be 
to, kai žūsta Dalio gyventojai, nemanau, jog dėl to Imperijos vado- 
vybę kankina galvos skausmas. 

- O jeigu nužudo atvykusi iš kitur žmogų? 

- Jei toks įvykis pagarsinamas, vadovybė nervinasi, bet viską 
labai paprasta užgniaužti. Niekas nieko nematė, niekas nieko neži- 
no... Net jei ir sulaiko ką nors, įrodyti kaltę beveik neįmanoma. Ga- 
liausiai vadovybė numoja ranka ir nusprendžia, jog patekęs į bėdą 
žmogus pats kaltas - nereikėjo pasirodyti Bilibotone. Todėl ir jums 
patariu nelįsti kur nereikia, net jeigu turite peilius. 

- Neimsiu jokio peilio, - papurtė galvą Haris. - Net naudotis juo 
nemoku. 

- Tuomet nereikia tenai keliauti, pone Seldonai. 

- Turbūt nepavyks to išvengti, - atsakė Haris. 

Dorsa piktai dėbtelėjo į jį ir kreipėsi į šeimininką: 

- Kur čia parduodami peiliai? O gal galima iš jūsų pasiskolinti"? 

- Peilių skolinti nepriimta, - pasipiktino Kasilija. - Norite, patys 
nusipirkite. 

- Tai ne problema, - paaiškino Tisalveras. - Peiliai parduodami 
ūkinių prekių parduotuvėse. 

- O kaip nukeliauti į Bilibotoną? - paklausė Haris. 

- Ekspresu, - atsakė šeimininkas ir sutriko, pagavęs priekaiš- 
tingą Dorsos žvilgsnį. 

- O tiksliau? - neatstojo Seldonas. 

- Pasirinkite rytinį maršrutą ir stebėkite nuorodas. Tik, pone 
Seldonai, jei jau jums taip norisi, bent ponią Venabili palikite, nesi- 
tempkite jos. Su moterimis tenai elgiasi... blogiau... 

- Ji niekur nevažiuos, - nuramino šeimininkus Haris. 

- O aš sakau, kas važiuosiu, - ramiai, bet ryžtingai patikino 
Dorsa. 

Ūkinių prekių pardavėjo ūsai buvo ištaigingi - tankūs, purūs, 
blizgantys, tik kiek išblukę, nors ševeliūra vis dar išliko juoda it de- 
gutas, be jokios žilės. Pamatęs Dorsą, pardavėjas pasitempė, pa- 
glostė ūsus, kiek pasuko juos, užrietė galiukus. 

- O jūs, regis, nevietinė? - koketiškai pasakė jis. 

- Ne, bet man reikalingas peilis. 

- Įstatymas draudžia pardavinėti peilius, - pranešė vyriškis. 

- Nesu policijos seklys ar vyriausybės šnipas. Tik ketinu vykti 
į Bilibotoną. 

- Viena? - apstulbo pardavėjas. 

- Su draugu. - Dorsa pirštu parodė į gatvėje jos laukiantį Sel- 
doną. 

- Vadinasi, jam norite nupirkti peilį? - paklausė vyriškis, prieka- 
biu žvilgsniu įvertinęs Seldoną. - Regis, jis taip pat nevietinis. Tegul 
ateina ir nusiperka pats. 

- Jis taip pat nėra vyriausybės šnipas. O peilis reikalingas man 
pačiai. 

Pardavėjas pakraipė galvą. 

- Jūs, atvykėliai, kažkokie nenormalūs. Bet jeigu jums taip no- 
risi išmesti pinigus, ką gi - prašau... 

Jis pasilenkė po prekystaliu, ištraukė futliarą, įgudusiu gestu ati- 
darė jį; blykstelėjo peilio ašmenys. 

- Ar tai pats didžiausias? - paklausė mergina. 

- Tai pats geriausias moteriškas peilis. 

- Parodykite man vyrišką. 

- Jis bus jums per sunkus. Ar bent žinote, kaip naudotis peiliu? 

- Išmoksiu. Ir visai nesvarbu, sunkus jis ar ne. Parodykite vy- 
rišką. 

Pardavėjas šyptelėjo: 

- Jei taip norite... 

Jis dar sykį pasilenkė ir ištraukė didesnį futliarą. Šįkart peilis 
atrodė tikrai įspūdingai - kaip tikro mėsininko. 

Šypsodamasis, laikydamas peilį už ašmenų, vyriškis ištiesė jį 
Dorsai. 

- Parodykite, kaip jūs jį išimate, - paprašė mergina. 

Pardavėjas lėtai pademonstravo, kaip išlenda ašmenys ir kaip 
vėl pasislepia. 

- Štai taip pasukti... o po to nutverti, - aiškino jis. 

- Dar kartelį, sere. 

Vyriškis pakartojo. 

- Gerai, - pasakė Dorsa, - apsimeskite, jog grasinate man. 

Jis lėtai užsimojo peiliu. 

Mergina griebė iš jo peilį, grąžino atgal ir pasakė: 

- O dabar greičiau. 

Vyriškis kiek sutriko, po to neįspėjęs užsimojo iš kairės. Dorsa 
taip pat kaire ranka čiupo už peilio; žybtelėjo ašmenys ir čia pat 
dingo rankenoje. 

Pardavėjo žandikaulis atvipo. 

- Vadinasi, tai pats didžiausias? - kaip niekur nieko paklausė 
mergina. 

- Taip, bet naudodamasi juo jūs greitai pavargsite. 

- Nieko. Pasistengsiu giliau kvėpuoti. Duokite dar vieną tolį pat. 

- Jūsų draugui? 

- Ne. Man pačiai. 

- Jūs ketinate naudotis iškart dviem peiliais? 

- Aš juk turiu dvi rankas. 

Pardavėjas atsiduso. 

- Ponia, nelįskite jūs į tą Bilibotoną. Net nenutuokiate, ką jie 
daro su moterimis. 

- Numanau. O kaip juos užsikišti už diržo? 

- Jūsų diržas tam netinkamas, ponia. Galėčiau surasti kitą, jei 
pageidaujate. 

- Ar jame tilptų abu peiliai? 

- Kažkur turėjau dvigubą diržą. Tuojau paieškosiu... Tokius ne- 
labai perka. 

- Aš paimsiu. 

- Tik jis jums per platus. 

- Nieko, kaip nors susiaurinsiu. 

- Ir tai nemažai kainuos. 

- Nesijaudinkite, sumokėsiu. 

Kai Dorsa pagaliau išėjo iš parduotuvės, Haris susiraukė ir pa- 
sakė: 

- Na tu ir atrodai su šituo diržu! 

- Tikrai? Atrodau taip, jog tau nepatogu su manimi pasirodyti 
Bilibotone? Tada grįžkime pas šeimininkus ir niekur nevažiuokime. 

- Ne, aš vienas važiuosiu. Taip bus saugiau. 

- Nereikia, Hari. Viskas nuspręsta. Arba abu grįžtame, arba 
drauge keliaujame. Aš su tavim nesiskirsiu. 

Jos žydrose akyse buvo tiek pasitikėjimo, lūpos taip kietai su- 
čiauptos, rankos taip užtikrintai palietė diržą, jog Seldonas supra- 
to - Dorsa nejuokauja. 

- Gerai, - pasakė jaunuolis. - Bet jeigu liksime gyvi, ir aš dar 

sykį susitiksiu su Žmogliu, pareikalausiu sumokėtų už tai, kad dir- 
bu su psichoistorija. Ir paprašysiu, kad pasiimtų tave, nors tu man 
esi brangi... Supranti? 

Mergina staiga nusišypsojo. 

- Nesitikėk. Ir nepadlaižiauk man. Niekas manęs nepaims. Su- 
pratai? 

Kai tik šmėstelėjo raidės "Bilibotonas", Dorsa su Hariu iššoko iš 
ekspreso vagono. 

Jaunuoliai nusileido laiptais ir atsidūrė gatvėje. Buvo kiek po vi- 
durdienio, šviesu. Gatvė, regis, niekuo nesiskyrė nuo kitų Dalio ra- 
jonų. 

O štai kvapai tikrai buvo specifiniai. Dvokė kažkokiu pašvinku- 
siu maistu, ant šaligatvių matėsi krūvos šiukšlių. Ir jokių šiukšles su- 
renkančių mašinų nesimatė. 

Iš pirmo žvilgsnio, regis, gatvė kaip gatvė, tačiau jaučiasi kaž- 
kokia įtampa, net kvėpuoti darosi sunku. 

Gal tai dėl praeivių? Jų tiek, kiek ir kituose miestuose, tačiau 
šitie Žmonės akivaizdžiai kitokie. Dažniausiai miesto sumaištyje 
žmonės atrodo skubantys, užimti, užsisklendę savyje. Trantore tik 
taip ir galima išgyventi - ignoruoti kitus, nežiūrėti praeiviams į akis, 
galvoti tik apie tai, kur ir kodėl tu eini. Arba atvirkščiai. Štai tyliame 
rajone, kuriame gyveno Tisalverai... ten žmonės atviri, vieni ki- 
tiems draugiški. 

O Bilibotone nei susvetimėjimo, nei draugiškumo. Visų sutiktų 
praeivių galvos tarsi pagal kažkieno komandą, automatiškai atsisuk- 
davo į Harį su Dorsą, 0 jų žvilgsniai buvo pikti. 

Apsirengę visi netvarkingai, varganai. Seldonas net pasijuto ne- 
jaukiai, pagalvojęs apie švarius, išlygintus savo drabužius. 

- Kaip manai, kur galėtų gyventi motušė Rita? - paklausė jis 
Dorsos. 

- Nežinau, - atsakė mergina. - Tai buvo tavo idėja, tu ir gal- 
vok, kur ji galėtų gyventi. O aš rūpinsiuosi saugumu. Įtariu, jog be 
darbo tikrai neliksiu. 

- Maniau, bus galima pasiklausti bet kurio praeivio, - kaltai iš- 
tarė Haris, - o dabar nedrįstu. 

- Suprantu tave. Ir nemanau, kad jie noriai atskubės tau į pa- 
galbą. 

- Laimei, yra pasaulyje vaikai, - pasakė Seldonas ir pamojo kaž- 

kam pirštu. Iš pažiūros jam buvo dvylika, bent jau ūsai dar nesika- 
lė. Vaikinukas sustojo it įbestas ir išsprogino akis į Harį su Dorsa. 

- Manai, jei jis mažas, - pasakė mergina, - tai nejaučia neapy- 
kantos svetimeiviams? 

- Bent jau nebus toks piktas, kaip suaugusieji. Kai prieisime ar- 
čiau, geriausiu atveju, pabėgs arba apipils mus keiksmažodžiais. 
Peilio turbūt nesigriebs. Jaunuoli! - pašaukė vaikį Seldonas. 

Tas, nenuleisdamas nuo atvykėlių akių, žengė žingsnį atgal. 

- Ateik čia, - dar sykį pamojo Haris. 

- Ko reikia? - paklausė vaikis. 

- Noriu pasiklausti kelio. Nebijok, prieik, nenoriu garsiai rėkauti. 

Berniukas žengė porą žingsnių pirmyn. Snukutis purvinas, o 
akys linksmos, protingos. Ant basų kojų skirtingi sandalai, kelnės 
sulopytos. 

- Kokio dar kelio? - paklausė jis sušnirpštęs nosimi. 

- Mes ieškome motušės Ritos. 

Berniuko akys sužibo. 

- Ir kuriems galams tau jos prireikė? 

- Aš mokslininkas. Ar žinai, kas yra mokslininkas? 

- Vadinasi, mokykloje mokeisi? 

- Mokiausi. O tu? 

- Ne-e-e, - berniukas papurtė galvą ir paniekinamai nusispjovė. 

- Man reikia pasikalbėti su motuše Rita. Ar nuvesi mus pas ją? 

- Nori, kad tau išburtų, a? Atsibastei toks pasipūtęs į Biliboto- 
ną... net aš galiu išpranašauti tavo ateitį. Tai nesunku. Nieko gero 
gali nesitikėti. Nepavydėtinas tavo likimas. 

- Kuo tu vardu, jaunuoli? 

- Kam tau šito reikia? 

- Susipažinę, galėsime draugiškai bendrauti, ir tu mus nuvesi 
pas motušę Ritą. Ar Žinai, kur ji gyvena? 

- Gal žinau, o gal ir ne. Aš vardu Reičis. Ką duosi už tai, kad 
nuvesiu? 

- O ko tu norėtum, Reiči? 

Berniuko žvilgsnis sustojo ant Dorsos diržo. 

- Tetulė... taviškė turi porą peilių. Duosi vieną - palydėsiu pas 
motušę Ritą. 

- Tie peiliai skirti suaugusiems. Tu dar per mažas jais naudotis. 

- Tada ir pas motušę Ritą nuvesti aš per mažas, - tvirtai pareiš- 
kė Reičis, gudriai žvilgtelėjęs į Seldoną iš po ant kaktos užkritusių 
plaukų. 

Haris susinervino. Dar kiek - ir aplink juos susirinks minia. 

Jau kai kurie stabtelėjo, bet, nepamatę nieko įdomaus, nuėjo toliau. 
Tačiau tereikėjo vaikiui supykti, ir kaipmat susirinktų visas būrys... 

- Ar moki skaityti, Reiči? 

Berniukas vėl nusispjovė ir pasakė: 

- Ar aš kvailas? Skaityti? Kam to reikia? Tegul kvailiai skaito. 

- O su kompiuteriu moki elgtis? 

- Su kalbančiu? Žinoma. Tą moka kiekvienas kvailys. 

- Tada susitarkime: nuvesk mane į artimiausią parduotuvę, ir aš 
tau nupirksiu nedidelį kompiuterį su papildomu skaitymo bloku. Po 
kelių savaičių galėsi pats skaityti. 

Seldonui pasirodė, jog berniuko akyse trumpam sužibo kibirkš- 
tėlė, tačiau, jei taip ir buvo, ta kibirkštėlė labai greitai vėl užgeso. 

- Ne-e, - papurtė jis galvą. - Neduosite peilio, tai nieko daugiau 
man nereikia. 

- Reiči, pagalvok gerai. Išmoksi skaityti ir visus nustebinsi. 
Niekam nesakyk, kad mokaisi. Gali net su kuo nors susilažinti... ir 
tu būtinai laimėsi. Žiūrėk - ir pats galėsi nusipirkti peilį. 

Berniukas sutriko. 

- Ne-e. Kas su manim lažinsis? Niekas neturi šlamančių. 

- O gal išmokęs skaityti susirasi darbą parduotuvėje, kur par- 
davinėjami peiliai ir galėsi nusipirkti peilį pusvelčiui. Tinka? 

- Tu ką, tiesiog dabar gali nupirkti kalbantį kompiuterį? 

- Galiu. Bet gausi jį tik tada, kai nuvesi muš pas motušę Ritą. 

- Gerai, pirk. 

Kai kompiuteris buvo nupirktas, o Reičis jau tiesė į jį rankas, 
Haris papurtė galvą ir įsidėjo pirkinį į kišenę. 

- Iš pradžių nuvesk pas motušę Ritą. Ar tikrai Žinai, kur ji gy- 
vena? 

- Žinoma, - pyktelėjo Reičis. - Gerai nuvesiu, bet iškart turėsi 
atiduoti kompiuterį. Nelauk, kol sukviesiu savo šutvę - tada bus 
blogai ir tau, ir tetai. Žiūrėk, nemėgink manęs apmulkinti. 

- Be reikalo tu šitaip, - nusišypsojo Seldonas. - Mes tavęs ne- 
apgausime. 

Reičis gretai nužingsniavo gatve, pasuko į skersgatvį, kitą, tre- 
čią... Seldonas tylėjo. Dorsa taip pat. Tačiau mergina neleido sau 
atsipalaiduoti, įdėmiai stebėjo sutiktus praeivius ir ypač tuos, kurie 
ėjo iš paskos. Smalsūs, pikti... Gašlūs žvilgsnius mergina atrėmė 
ramiai, šaltai. Kai už nugaros pasigirsdavo žingsniai, ji atsisukdavo. 

La berniukas pasakė: 

- Čia! - ir purvinu pirštu parodė į ilgą pastatą. - Ko stovite it 
basliai? Juk ne gatvėje ji gyvena. 

Dorsa su Hariu įėjo į vidų paskui berniuką ir pateko į be galo 

ilgą koridorių. Jis vingiavo tai į kairę, tai į dešinę, ir Seldonui nie- 
kaip nepavyko įsiminti kelio. 

- Kaip tu nepasiklysti šiuose koridoriuose, Reiči? 

- Nuo mažens čia trinuosi, - gūžtelėjo pečiais vaikis. - Nieko 
čia tokio. Ant durų beveik visur numeriai, tik kai kur numesti... ant 
sienos rodyklės nupieštos. Jei Žinai, kur eiti, nepaklysi. 

Reičis, regis, būtų suradęs kelią ir užrištomis akimis. Netrukus 
jie atsirado namo gilumoje. O čia tai kvapas! Krūvos šiukšlių, dvo- 
kas... net nosį riečia. Kartais pasitaikantys koridoriuje namo gyven- 
maluoti vaikai zujo koridoriais, klykdami šiurpiais laukiniais balsais. 

- Ei, tu! - sucypė kažkoks berniūkštis, vos nepataikęs Dorsai į 
tarpuakį kamuoliu. - Ko painiojiesi! 

Galiausiai Reičis sustojo priešais tamsias sutrūkinėjusias duris, 
ant kurių mirgėjo numeris "2782". 

- Čia, - pasakė vaikis ir ištiesė ranką. 

- Iš pradžių pažiūrėsime, kas ten už durų, - tyliai ištarė Haris ir 
paspaudė skambutį. Jokios reakcijos. 

- Nieko nebus, - paaiškino Reičis. - Tu pabelsk. Tik garsiau, 
nes ji beveik kurčia. 

Seldonas pradėjo daužyti kumščiu į duris ir netrukus už jų iš- 
girdo žingsnius. Po to kimus balsas paklausė: 

- Kas ieško motušės Ritos? 

- Du mokslininkai! - šūktelėjo Haris ir čia pat ištraukęs iš kiše- 
nės kompiuterį padavė Reičiui. Tas stačiai išlupo dovaną iš rankų, 
išsiviepė ir nurūko. Seldonas, palydėjęs berniuką žvilgsniu, atsisu- 
ko. Ant slenksčio stovėjo motušė Rita. 

Ji atrodė maždaug septyniasdešimties. Putlūs žandai, mažytė 
burna, vos pastebimas pagurklis, nedidelio ūgio ir labai stambi. 

Akis apraizgęs raukšlių tinklas, o kai moteris šypsosi, raukšlės 
pasklinda po visą veidą. Judėjo ji sunkiai. 

- Užeikite, užeikite, - ištarė šeimininkė kimiu balsu ir prisimer- 
kė. - Matau, esate nevietiniai. Turbūt apskritai net ne iš Trantoro? 
Ir kvepiate kitaip... 

Verčiau ji nebūtų prasižiojusi apie kvapus. Ankštame kambarė- 
lyje, užgriozdintame visokiausiu šlamštu, dvokė kažkokia rūgštimi 
ir buvo neapsakomai tvanku. Seldonas pasibaisėjo, pagalvojęs, kad 
Judviejų su Dorsa drabužiai prisigers šito šlykštaus kvapo. 

- Jūs teisi, motuše Rita, - linktelėjo Haris. - Aš Seldonas iš He- 
likono, o mano draugė Venabili iš Cinos. 

- Na, štai, - patenkinta nusišypsojo moteriškė ir pradėjo ieškoti, 
kur galėtų pasodinti svečius. Ilgai nerado nieko tinkamo. 

- Nesirūpinkite, mudu pastovėsime, - nuramino ją Dorsa. 

- Ką? - paklausė senutė, pažvelgusi į Dorsą. - Kalbėk garsiau, 
vaikeli. Ausys jau nebe tos, kokios buvo jaunystėje. 

- Tai kodėl nenaudojate klausos aparato? - paklausė Haris. 

- Nepadeda. Sako, kažkas ten su klausos nervu negerai, o ope- 
racijai neturiu pinigų. Tai judu atėjote pas senutę Ritą, norėdami 
sužinoti savo ateitį? 

- Ne visai taip, - papurtė galvą Seldonas. - Atėjau kaip tik pa- 
klausti apie praeitį. 

- Gerai... Niekada nesuprasi, ko tie žmonės nori. 

- Turbūt tai didelis menas, - nusišypsojo Dorsa. 

- Aš dorai užsidirbu savo pinigus. 

- Jeigu turite prietaisą, priimantį kreditines korteles, mes jums 
neblogai sumokėsime, jei papasakosite apie Žemę, - pasakė Seldo- 
nas. - Tik nieko nereikia pagražinti ar išsigalvoti. Norime išgirsti 
tikrus faktus. 

Senutė, kuri iki tol vis vaikštinėjo po kambarį, dėliodama viso- 
kius rakandus iš vienos vietos į kitą - turbūt norėjo savo varganam 
būstui suteikti kiek padoresnį vaizdą, - staiga sustojo it įbesta. 

- O... ką jūs norite sužinoti apie Žemę? 

- Iš pradžių bent jau papasakokite, kas ji tokia? 

Senutė atsisuko į juos ir įsmeigė akis į vieną tašką. Prabilo ji ty- 
liai, lėtai, aiškiai tardama kiekvieną žodį: 

- Tai pasaulis... labai sena planeta. Ji jau prarasta ir pamiršta. 

- Istorijoje apie ją neužsimenama, - įsiterpė Dorsa. 

- Tai buvo seniai, vaikeli, dar priešistoriniais laikais, - išdidžiai 
pasakė motušė Rita. - Ta planeta egzistavo Galaktikos aušroje, o 
gal 1r dar anksčiau. Tuomet tas pasaulis buvo vienintelis. Kitose 
planetose žmonės dar negyveno. 

- Ar Žemė nebuvo tada kitaip vadinama? Regis, Aurora? - pa- 
klausė Seldonas. 

Motušė Rita piktai suraukė antakius. 

- Iš kur apie tai Žinai? 

- Net nežinau. Kažkur girdėjau, jog kadaise Aurora buvo vadi- 
nama planeta, kurioje žmonės gyveno taikiai ir harmoningai. 

- Tai melas! - pareiškė senutė ir pasibjaurėjusi nusišluostė lū- 
pas, tarsi ant jų būtų išlikęs išgirstų žodžių prieskonis. - Tuo žodžiu 
buvo vadinama vieta, kur gyveno Blogis. Iš ten jis ir pasklido po 

visur. Kol jis nebuvo pasklidęs, Žemė buvo viena vienintelė. Po to 
Blogis vos nepražudė Žemės, bet ji atsilaikė ir nugalėjo Blogį. Tai 
vis Žemės didvyrių nuopelnas... 

- Vadinasi, Žemė egzistavo dar prieš tą Blogį? Ar jūs tikrai tai 
žinote? 

- Kur kas anksčiau. Ji buvo vienintelė visoje Galaktikoje tūks- 
tančius ar net milijonus metų. Tai tiesa. 

- Bet iš kur jūs tą tiesą žinote? Ar tai užfiksuota kompiuterio at- 
mintyje? Ar išspausdinta kokioje nors knygoje? Gal turite apie tai 
parašytą knygą? 

Motušė Rita papurtė galvą. 

- Girdėjau savo motinos pasakojimus, o ji buvo girdėjusi iš sa- 
vosios... ir taip iš kartos į kartą... Aš neturiu vaikų, todėl pasako- 
ju apie tai kitiems. Bet kada nors tai pasibaigs. O ir laikai dabar to- 
kie - žmonės nedaug kuo tiki. 

- Ne visai taip, motuše, - įsiterpė Dorsa. - Yra žmonių, kurie 
domisi informacija apie priešistorinius laikus, tyrinėja pasakojimus 
apie prarastus pasaulius. 

Motušė Rita beviltiškai skėstelėjo rankomis. 

- Jie į viską žiūri šaltai. Mokslininkų akimis. Stengiasi viską 
įsprausti į savo supratimo rėmus. Aš ištisus metus nesustodama 
galėčiau jums pasakoti istoriją apie didvyrį Beilį, tačiau jums pristig- 
tų kantrybės bei laiko... 

- O ar ką nors girdėjote apie robotus? - paklausė Haris. 

Senutė krūptelėjo ir išgąstingai sušuko: 

- Kodėl klausi apie tokius dalykus? Tai buvo dirbtiniai Žmonės, 
piktos būtybės, blogų pasaulių tvariniai. Vėliau jie buvo sunaikinti. 
Apie juos nevalia užsiminti. 

- Bet juk buvo vienas toks robotas, kurio piktieji pasauliai ne- 
kentė, ar ne taip? 

Senutė staiga priėjo prie pat Seldono, prisimerkė ir pažvelgė 
jam į akis. Haris pajuto karštą jos kvėpavimą. 

- Tu atėjai iš manęs pasityčioti? Jei pats Žinai, kodėl dar klau- 
sinėji? 

- Klausinėju, nes noriu žinoti. 

- Buvo vienas toks dirbtinis žmogus, kuris padėjo Žemei. Tai 
Beilio draugas Denis. Jis nežuvo ir iki šiol kažkur gyvena. Laukia, 
kada ateis laikas jam sugrįžti. Niekas nežino, kada tai įvyks, bet 
vieną gražią dieną jis sugrįš, o drauge su juo sugrįš ir seni geri lai- 
kai. O blogis, neteisybė ir skurdas išnyks visiems laikams. Toks 
pažadas... - kiek tyliau išarė senutė, prisimerkė ir nusišypsojo tarsi 
kažką prisiminusi. 

Seldonas kiek luktelėjo, atsiduso ir pasakė: 

- Dėkoju, motuše Rita. Jūs mums labai padėjote. Kiek mes 
jums skolingi? 

- Taip malonu susitikti su svetimeiviais... - sumurmėjo senutė. 
- Dešimt kredų. Gal norite ko nors išgerti? 

- Ne, ne, dėkoju, - pasakė Haris. - Štai jums dvidešimt. Tik pa- 
sakykite, kaip iš jūsų pasiekti ekspreso sustojimo vietą. Beje, mo- 
tuše, jei jūs sugebėsite įrašyti savo pasakojimus apie Žemę į kom- 
piuterinį diskelį, aš jums neblogai sumokėsiu. 

- Na, tai nelengva, sūneli. Ir kiek gi tu man sumokėsi? 

- Priklausys nuo to, kiek papasakosite ir koks tai bus pasako- 
jimas. Galėčiau sumokėti tūkstantį kredų. 

Motušė Rita apsilaižė. 

- Tūkstantį? Visą tūkstantį? Gerai, įrašysiu pasakojimą, o kaip 
aš tave surasiu? 

- Štai jums kompiuterinis kodas, pagal kurį mane galima suras- 
ti. - Haris įteikė senutei lapelį su kodu, ir jiedu su Dorsa išėjo į ko- 
ridorių. Čia oras jiems pasirodė kiek gaivesnis. Jaunuoliai greitai 
nužingsniavo senutės nurodyta kryptimi. 

- Pokalbis neprailgo, - pastebėjo mergina. 

- Žinau. Bet pati matei, kokia ten aplinka. Be to, aš pakankamai 
sužinojau. Telieka tik stebėtis, kaip šios istorijos apauga gandais ir 
pagražinimais. 

- Ką turi galvoje, kalbėdamas apie pagražinimus? 

- Žiūrėk: mikogeniečiai savo Aurorą apgyvendino žmogiškomis 
būtybėmis, galinčiomis gyventi šimtus metų, o Dalio gyventojai ti- 
kina, jog žmonija gyveno Žemėje - išdidūs ir vieninteliai... milijonus 
metų. Bet ir vieni, ir kiti mini robotą, kuris gyvena amžinai. Kaž- 
kas tame yra. 

- Kas dėl milijono metų, tai... Kur mes einam? 

- Senutė sakė, jog reikia eiti iki poilsio zonos, tada bus rodyklė 
"Bulvaras", ir mums reikės sukti į kairę. Bet argi eidami čia, mes 
perėjome poilsio zoną? 

- Gal mes visai kitu keliu grįžtame? Nepastebėjau jokios poilsio 
zonos. Nors... ir nesidairiau į šalis, daugiau į žmones spoksojau, ir... 

Mergina nutilo. Priekyje koridorius šakojosi į dvi dalis. 

Seldonas prisiminė. Čia jie tikrai praėjo. Iš abiejų koridoriaus 
pusių stovėjo nudriskusios kušetės. Poilsio zona! 

Dabar Dorsaį nebereikėjo dairytis į praeivius. Koridoriuje buvo 
tuščia. Bet štai priekyje, kaip tik poilsio zonoje, būriavosi vyrai su 
didžiuliais ūsais, raumeningi, blizgančiomis nuo prakaito rankomis. 

Buvo akivaizdu, kad jie laukia svetimeivių. Seldonas sutriko, 
atsisuko. Iš paskos ėjo dar trys žaliūkai. 

- Mudu spąstuose, - pro dantis iškošė jis. - Nereikėjo tau su 
manim važiuoti, Dorsa. 

- Kaip tik priešingai. Būtent todėl ir važiavau. Tik kažin, ar ap- 
skritai buvo verta trenktis pas tą motušę? 

- Buvo... jei tik ištrūksime iš čia gyvi. 

Seldonas žengė pirmyn ir mandagiai paklausė: 

- Ar galima praeiti? 

Vienas iš vyrų išėjo į priekį. Maždaug Seldono ūgio, tik tvirtes- 
nis, platesnių pečių. Ir su pilvuku, kaip pastebėjo Haris. 

- Mano vardas Maronas, - išdidžiai pranešė vyriškis, tarytum 
jau vien jo vardas turėtų sukelti baimę ir pagarbą jam. - Atėjau pa- 
sakyti, jog mums nepatinka matyti svetimšalius savo rajone. Norite 
išeiti, prašom, tiktai teks iškratyti pinigines. 

- Puiku. Kiek? 

- Viskas, ką turite. Juk jūs turtingi, tiesa? Ir kreditines korteles 
turite. Taigi - duokite šen. 

- Ne. 

- Be reikalo šiaušiesi. Vis tiek atimsime. 

- Atimti tu nesugebėsi, nebent nužudysi mane, bet vis tiek iš 
kortelės jokios naudos neturėsi, nes reikalingas mano balso pavyz- 
dys. Natūralus jo skambesys, supratai? 

- Tu neteisus. Matai, koks aš mandagus. O korteles galime at- 
imti, net pirštu jūsų nepalietę. 

- Ir kiek stiprių vyrų tam prireiks? - nusijuokė Seldonas. - De- 
vynių? Ne, dešimties - jis greitosiomis paskaičiavo. 

- Pakaks ir manęs vieno. 

- Pats kausies? 

- Pats. 

- Tuomet, tegul visi kiti skirstosi. Pamėgink, Maronai. 

- Pone, tu neturi peilio. Tau jį duoti? 

- Nereikia. Aš kausiuosi be peilio, o tu savuoju gali naudotis. 

Maronas atsisuko į savo draugužius ir pasakė: 

- Drąsus bičas pasitaikė, pažiūrėkite vaikinai! Nebijo. Man tai 
patinka. Tokį net mušti gaila... Štai ką tau pasakysiu. Aš pasiimu 
tavo merginą. Jei nori, kad ją paleisčiau, atiduok kreditinę kortelę ir 
pasakyk savo balsu, ko reikia, kad ji veiktų. Ir mergina tegul ati- 
duoda ir pasako reikiamus žodžius. Atsisakysi - pirma pabaigsiu 

reikaliukus su tavo dama, o po to teks tave išgražinti... Nieko ne- 
padarysi. 

- Moters neliesk. - pasakė Haris. - Iškviečiau tave į kovą vienas 
prieš vieną. Tu turi peilį, aš jo neturiu. Tau to nepakanka? Gerai, 
sutinku kautis su dviem. Tik moters neliesk. 

- Pakaks, Hari! - sušuko Dorsa. - Jei jam niežti nagus, tegul 
mane pasiima. O tu stovėk ir nejudėk iš vietos. 

- Girdėjai? - iššiepė dantis Maronas. - Stovėk, Hari ir nejudėk iš 
vietos. Regis, mažytei aš kritau į akį. Jūs dviese prilaikykite jį, - 
pasakė jis saviškiams. 

Seldono rankos tą pačią akimirką buvo užsuktos už nugaros, 
o tarp menčių įsirėmė peilio ašmenys. 

- Nejudėk, - sušnypštė balsas jam į ausį. - Gali sau Žiūrėti. Pa- 
tikėk, mergytei patiks. Maronas tų reikalų meistras. 

- Nejudėk, Hari! - dar sykį suriko Dorsa ir atsisuko į Maroną. 
Ji prisimerkė, sulenkė rankas per alkūnes. 

Maronas lėtai pajudėjo link merginos. Jam priartėjus, ji vikriai 
ištraukė iš už diržo du didžiulius peilius. 

Vyriškis trumpam sutriko, net atšoko, tačiau netrukus susitvar- 
dė ir garsiai nusijuokė. 

- Ū-ū-ū, kaip baisu! Mažylė turi du peilius. Ir kokie didžiuliai! 
Tik mergytėms tokių nevalia nešiotis, tokius peilius turi dideli ber- 
niukai. Ai-ai-ai, o aš tik vieną turiu... - Ir staiga jo peilio ašmenys 
išlindo į priekį. - Oi, kaip nesinorėtų apdraskyti tavęs, meilute... Pa- 
matysi, viskas bus šaunu. Aukščiausia klasė, jei tik nesužeisiu... 
Gal tiesiog išmušti iš tavo rankučių tuos peilius, a? 

- Neketinu tavęs žudyti, - šaltai pasakė Dorsa. - Pasistengsiu, 
kad to neatsitiktų. Bet jei taip įvyks, tai tik todėl, jog privalėjau ap- 
ginti savo bičiulį. Daviau garbės žodį. 

Maronas ėmė kvailioti: 

- Oi-0i-0i, nežudyk manęs, mažyle, nereikia! - ir vėl nusikva- 
tojo. Tarsi eržilai pradėjo Žžvengti ir jo draugužiai. 

Maronas užsimojo, tačiau mergina išvengė smūgio. Žaliūkas 
pamėgino dar ir dar, bet visi smūgiai nepasiekė tikslo. Vyriškis įtū- 
žo, nustojo juokavęs ir ėmėsi ryžtingų veiksmų. Peilis kairėje mer- 
ginos rankoje grėsmingai blykstelėjo ir susirėmė su Marono peiliu. 
Smūgis buvo stiprus, ir užpuoliko ranką atstūmė atgal. Tuo metu 
dešinioji ranka žaibo greičiu pakilo, švystelėjo peilis, ir ant vyriškio 
marškinių atsirado įstrižas pjūvis, iš kurio pasirodė kraujas. 

Maronas apstulbęs, išsprogusiomis akimis spoksojo į savo 
žaizdą. Jo bendrai visi vienu balsu aiktelėjo. Seldonas pajuto, jog jį 

laikę vyrai kiek atsipalaidavo. Įvykiai akivaizdžiai klostėsi ne pagal 
jų scenarijų. 

Maronas vėl užsimojo dešine ranka, o kaire pamėgino apglėbti 
merginos taliją. Kairėje Dorsos rankoje buvęs peilis vėl susirėmė su 
vyriškio peiliu. Dešinę ranką mergina metė pirmyn, ir nepasiekę jos 
talijos Marono pirštai atsilenkė - delnas pasruvo krauju. 

Dorsa atšoko. Pamatęs kraują, vyriškis ne juokais įniršo ir su- 
riaumojo: 

- Kas nors, paduokite man dar vieną peilį! 

Išsyk niekas nesiryžo, bet štai vienas iš būrio ištiesė draugui 
peilį. Tačiau mergina užbėgo jam už akių - dešinė jos ranka aki- 
mirksniu pakilo, blykstelėjo peilio ašmenys, ir tiesiamas ginklas at- 
sitrenkė į grindis. 

Seldonas pajuto, jog žaliūkai jį laiko kur kas silpniau. Jis staigiu 
judesiu patraukė rankas tr išsilaisvino. Vyrai rėkdami puolė jį gau- 
dyti, bet Haris vikriai apsisuko, spyrė vienam į paslėpsnius, kitam 
į pilvą. Abu žnektelėjo ant grindų it pakirsti. 

Seldonas pasilenkė, paėmė jų peilius, nors neturėjo supratimo, 
kaip jais naudotis. Tačiau jaunuolį gelbėjo tai, jog užpuolikai to net 
neįtarė. 

- Nesivelk, Hari! - patarė jam Dorsa. - Nagi, Maronai, ginkis. 
Kitą sykį nepasigailėsiu, smogsiu taip, kad niekada neatsigausi. 

Vyriškis suriaumojo tarsi jautis ir puolė pirmyn, turbūt tikėda- 
masis jau vien savo svoriu įveikti priešininkę, išversti ją iš kojų. 
Mergina pasilenkė, nėrė po Marono ranka, pakišo jam koją, ir vy- 
riškis žnektelėjo ant grindų. Peilis iškrito jam iš rankų. 

Dorsa greitai atsiklaupė, įrėmė peilį smarkuoliui į kaklą. 

- Pasiduok! - ištarė ji. 

Bet užpuolikas suriaumojo, nuspyrė Dorsą, atsistojo keturpės- 
čias... 

Išsitiesti jis nespėjo. Dorsa tarytum katė užšoko jam ant nuga- 
ros ir peiliu nurėžė dalį ūsų. 

Maronas suriaumojo tarsi sužeistas žvėris, rankomis griebėsi 
už veido... Kai jis atitraukė ranką, delnas buvo kruvinas. 

- Pavaikščiosi dabar be ūsų, smarkuoli! - šūktelėjo mergina. - 
Tuo pačiu dar ir lūpos gabalą nurėžiau. Pamėginsi dar - tikrai už- 
mušiu! 

Ji laukė tęsinio, bet vyriškiui jau pakako pramogos. Dejuoda- 
mas, visas kruvinas jis nukulniavo šalin. 

Dorsa palydėjo jį akimis ir atsisuko į likusią kompaniją. Dvi 
Seldono aukos vis dar susirietę voliojosi ant grindų - nuginkluoti ir 

be gyvybės ženklų. Mergina pritūpė šalia, perpjovė diržus ir perplė- 
šė kelnes. 

- Kai keliausite namučių, nepamirškite prilaikyti kelnių, - patarė 
ji vyrams. 

Kiti septyni stovėjo it stabo ištikti. Jų žvilgsniai buvo prikaus- 
tyti prie merginos. 

- Kas paskolino Maronui peilį? - pasidomėjo Dorsa. 

Atsakymas - kapų tyla. 

- Nors, nesvarbu, - numojo ranka mergina. - Norite - kaukitės 
po vieną, norite - visi drauge, tačiau gyvi iš čia neišeisite. 

Visas septynetas apsisuko ir gėdingai pabėgo. 

Dorsa kilstelėjo antakius ir atsisuko į Harį. 

- Na dabar Žmoglis niekaip negalės apkaltinti manęs, kad pra- 
stai tave saugojau. 

Seldonas sumurmėjo: 

- Negaliu patikėti. Net nepagalvojau, jog tu šitaip gali. 

Mergina nuoširdžiai nusišypsojo. 

- Tavo gebėjimų taip pat nepaneigsi. Šauni mudu porelė, argi 
ne? Gerai, dėk peilius į kišenes. Turbūt čia naujienos plinta žaibiš- 
kai, todėl iš Bilibotono išeisime be rūpesčių. 

Ji buvo teisi. 

15 skyrius 
POGRINDININKAS 


DAVANAS. Neramiais laikais - o tokie buvo paskutiniai Pir- 
mosios Galaktikos Imperijos egzistavimo amžiai - vis dažniau įsi- 
liepsnodavo riaušių židiniai. Jų priežastis buvo ta, jog politiniai 
bei kariniai lyderiai kovojo dėl "išskirtinės" valdžios. Prieš įdie- 
giant psichoistoriją, tik retsykiais buvo užfiksuojami tautos pasi- 
priešinimai. Vienas iš ryškiausių tokio judėjimo pavyzdžių sieja- 
mas su Davano vardu. Apie šį žmogų išliko nedaug duomenų, bei 
manoma, jog jis susipažino su Hariu Seldonu tuo metu, kai... 


GALAKTIKOS ENCIKLOPEDIJA 

Haris su Dorsa išsimaudė sėdimose voniose - kitokių šeiminin- 
kų bute nebuvo, - persirengė ir susėdo Seldono kambaryje. Sugrį- 
žo iš darbo Tisalveras. Jis nedrąsiai paskambino. 

Haris atidarė duris ir draugiškai pasakė: 

- Labas vakaras, pone Tisalverai. Ir jums, ponia, labas vakaras. 

Kasilija stovėjo vyrui už nugaros - nepatenkinta, tamsi tarytum 
naktis. 

- Tikiuosi, judu su ponia Venabili gerai jaučiatės? - paklausė 
šeimininkas ir linktelėjo, tarsi bijodamas išgirsti neigiamą atsakymą. 

- Puikiai, - atsakė Haris. - Pabuvojome Bilibotone ir sugrįžome. 
Viskas gerai. Nusiprausėme, persirengėme, ir jokio kvapo nebeliko. 

Pastaruosius žodžius jaunuolis akivaizdžiai skyrė šeimininkei. 
Tačiau moteriškė nepatikėjo ir dėl viso pikto dar juos apuostinėjo. 

Tisalveras vis dar nedrąsiai pasidomėjo: 

- Jūs tenai kovėtės su peiliais? 

- Štai kaip? Ar jau sklando gandai? - nustebęs kilstelėjo anta- 
kius Haris. 

- Kalbama, jog judu su ponia Venabili susikibote su šimtu val- 
katų ir visus patiesėte. Ar tai tiesa? - paklausė vyriškis. 

- Nieko panašaus, - pasipiktino Dorsa. - Kažkokios kvailystės. 
Ar manote, jog mes profesionalūs žudikai? Nejaugi tikite, jog ban- 

ditų gauja stovėjo ir laukė kol aš... norėjau pasakyti mes, susidoro- 
sime su kiekvienu iš jų? 

- Taip žmonės kalba, - lediniu balsu atsakė Kasilija. - Negalime 
leisti, kad mūsų namuose dėtųsi tokie dalykai. 

- Pirma, - pasakė Haris, - tai atsitiko ne jūsų namuose. Antra, 
jų buvo ne šimtas, o dešimt. Trečia, mes nieko nenužudėme. Susi- 
mušėme, tai tiesa. Bet vėliau jie pasitraukė ir leido mums išeiti. 

- Leido išeiti! - susijuokė šeimininkė. - Ir norite, kad patikė- 
čiau jumis, svetimšaliai? 

Seldonas atsiduso. Ir atsitik tu man šitaip. O atrodė tokie mieli, 
geranoriški žmonės. 

- Gerai, - pasakė jaunuolis. - Jei atvirai, tai vienas užpuolikų 
buvo lengvai sužeistas. Nieko rimto. 

- O jūs sveiki sveikutėliai, jokio įdrėkimo? - susižavėjęs paklau- 
sė Tisalveras. 

- Jokio, - patvirtino Haris. - Ponia Venabili puikiai apsisuko su 
dviem peiliais. 

- O aš kartoju, - pareiškė ponia Tisalvera, piktai dėbtelėjusi į 
Dorsos diržą, - jog savo namuose nepakęsiu tokių dalykų. 

Dorsa ramiai atsakė: 

- Jūsų kol kas niekas nepuola, todėl jokio pavojaus nėra. 

- Tikrai? O ar žinote, jog prie mūsų durų stovi patvorių šlykš- 
tynė, skarmalius? Prie mūsų durų! 

- Mieloji, - pamėgino nuraminti ją šeimininkas. - Liaukis... 

- Ir kodėl turėčiau? - piktinosi Kasilija. - Išsigandai jos peilių? 
Tegul tik pabando juos išsitraukti! 

- Neketinu to daryti, - papurtė galvą mergina. - Ir kas ten per 
šlykštynė stovi už durų? Apie ką jūs kalbate, ponia? 

eimininkas paaiškino: 

- Mano žmona kalba apie valkatą iš Bilibotono, pamestinuką... 
bent jau jis taip atrodo. Tas vaikis nori jus matyti, o mūsų rajone 
tai neįprasta. Atleiskite, bet tai mus žemina. 

- Gerai, pone, - linktelėjo Haris. - Mes išeisime, paklausime, 
kas atsitiko ir pasistengsime kuo greičiau jo atsikratyti... 

- Ne. Palauk, - įsiterpė Dorsa. - Tai mūsų kambariai. Mes už 
juos mokame. Todėl patys turime spręsti, kas pas mus gali ateiti. 
Jei tas jaunuolis iš Bilibotono, vadinasi, jis Dalio gyventojas. Be to, 
trantorietis ir Imperijos pilietis. O visų svarbiausia - jis žmogus. Jei 
atėjo pas mus - vadinasi, jis mūsų svečias. Todėl mes pakviesime 
Jį užeiti į vidų. 

Ponia Tisalver net nesujudėjo. Šeimininkas sutriko. 

Mergina šyptelėjo: 


239 


- Na, jeigu jūs patikėjoje, jog viena patiesiau šimtą vyrų, negi 
manote, jog išsigąsiu kažkokio vaikėzo? Arba judviejų? 

Ir jos dešinė ranka palietė diržą. 

- Ponia Venabili, - prispaudęs rankas prie krūtinės suriko Ti- 
salveras. - Nenorėjome jūsų įžeisti. Žinoma, tai jūsų kambariai, jūs 
galite priimti ką tik norite. 

Jis pasitraukė į šalį, griebė už rankos pasipiktinusią žmoną. Po- 
nios veido išraiška bylojo, jog vargšeliui dar atsirūgs toks poelgis... 

Dorsa palydėjo juos lediniu žvilgsniu. 

- Tu nepanaši į save, - šyptelėjo Haris. - Maniau, jog esi san- 
tūri, rami ir stoji į kovą tik priversta būtinybės. 

Mergina papurtė galvą. 

- Negaliu pakęsti, kai mano akivaizdoje žeminami žmonės... tik 
dėl to, jog kažkas laiko juos žemesniais už save. Būtent šitie gerbia- 
mi piliečiai ir kalti dėl to, jog čia šitiek priviso banditų ir chuliganų. 

- Tikrai, - pritarė Haris. - Jie ir kiti gerbiami žmonės, kurie juos 
pagimdė ir užaugino. Tas tarpusavio priešiškumas taip būdingas... 

- Vadinasi, tu atsižvelgsi į tai, kurdamas savo psichoistoriją? 

- Atsižvelgsiu, jei apskritai teks į kažką atsižvelgti... Aha, štai 
ir mūsų valkata. Tai Reičis. Kažkodėl net nesistebiu. 

Reičis įėjo baukščiai dairydamasis į šalis, išsigandęs, sutrikęs, 
trindamas pirštu viršutinę lūpą, tarsi ieškodamas tenai nors kokių 
augmenijos požymių. 

Pasisukęs į suakmenėjusią iš pykčio ponią Kasiliją, negrabiai 
linktelėjo. 

- Ačiū, šeimininke, puikus jūsų butukas. 

Vos tik durys už svečio nugaros užsidarė, jis pažvelgė į Harį ir 
Dorsą taip, tarsi puikiai išmanytų jų bėdas: 

- Puikiai įsikūrėte, brolyčiai. 

- Džiaugiuosi, kad tau patinka, - linktelėjo Haris. - Kaip sužino- 
jai, kur mes gyvename? 

- Sekiau jus. O kaip jūs galvojate? Na, tetule, - pasakė jis, atsi- 
sukęs į Dorsą, - pliekiatės jūs... Tetulės taip nesikauna. 

- Ir daug tu matei besikaunančių tetulių? - paklausė mergina. 

Reičis nusišluostė nosį. 

- Ne, visai nemačiau. Jos ir peilių nesinešioja, nebent mažyčius, 
vaikams gąsdinti. Bet manęs neišgąsdinsi. 

- Tikiu. Ir ką tu darai, kad tetos būna priverstos peilius išsi- 
traukti? 

- Nieko. Durniuoju. Na, plyšoju, rėkauju visokias nesąmones: 
"Ei, tetule, leisk aš..." - Jis susimąstė, papurtė galvą. - Ne, nieko, 
aš tik šiaip sau. 

- Su manim verčiau nebandyk, tau nepavyks, - pasakė mergina. 

- Juokaujate? Kad aš... po to kai patiesėte Maroną? Ir kur jūs to 
išmokote? 

- Savo tėvynėje. 

- O mane galite išmokyti? 

- Ar dėl to čia atėjai? 

- Ne, ne dėl to. Atnešiau jums raštelį. 

- Nuo ko? Kažkam nagus niežti su manim susikauti? 

- Ne, niekas daugiau to nepanorės, dabar jūsų visi bijo kaip ug- 
nies. Atvažiuokite, visi jums iš kelio trauksis, nusilenks ir bėgs kuo 
toliau. Štai kokia jūs, tetule! Todėl jis ir nori su jumis susitikti. 

- Pakaks, netempk gumos, Reiči. Sakyk, kas jis toks? 

- Vienas vaikinas vardu Davanas. 

- Kas jis toks? 

- Paprastas bičas. Gyvena Bilibotone. Peilio nesinešioja. 

- Tr vis dar gyvas? 

- Jis skaito - krūvą visko perskaitė. Ir padeda vaikinams, kai 
tie įkliūva policijai. Jo niekas neliečia, todėl jam peilis nereikalingas. 

- Kodėl pats neatėjo? - paklausė Dorsa. - Kodėl atsiuntė tave? 

- Jis nemėgsta čia lankytis. Sako, jog čia gyvena tie, kas laižo 
vadovybei... - Reičis nutilo, kaltai pažvelgė į Harį su Dorsa ir pa- 
reiškė: - Žodžiu, jis neateis. O aš dar mažas, jis pasakė, kad mane 
čia įleis. Tik, - berniukas nusišypsojo, - vos negavau į kailį, a? Na, 
nuo tos ponios, kuri čia veizolus išpūtus uostinėjo. - Reičis nutilo. 
- Ten, pas mus, nelabai kur nusiprausi. 

- Nesikrimsk, - šyptelėjo mergina. - Tai kur mums su juo su- 
sitikti, jei čia jis nenori? Bilibotone? Mūsų kažkodėl tenai netraukia. 

- Juk sakau, Bilibotone jums niekas negresia, - sušuko vaiki- 
nas. - O ir gyvena jis tokiame rajone, kur niekas jūsų nepalies. Ga- 
liu jus nuvesti. Čia netoli, netrukus nugoglinsim. 

- Bet kodėl jis nori su mumis susitikti? - paklausė Dorsa. 

- Kad aš žinočiau. - Jis man tik taip pasakė... - Reičis užsimer- 
kė, stengdamasis tiksliai pažodžiui prisiminti. - "Pasakyk jiems, jog 
aš noriu matyti žmogų, kuris bendravo su Dalio šilumininku kaip 
lygus su lygiu, ir moterį, kuri nugalėjo Maroną, tačiau jo nenužu- 
dė, nors galėjo tai padaryti". Regis, taip jis pasakė. 

Seldonas nusišypsojo. 

- Atrodo, tu teisingai viską įsiminei. Na, galime keliauti? 

- Jis laukia. 

- Gerai, linktelėjo Dorsa. - Aš eisiu. Tikėsimės, jog tai ne spąs- 
tai. Viltis miršta paskutinė. 

Vakarėjo. Rožinis saulėlydis nutvieskė dirbtinį dangų su dirbti- 
niais debesimis. Nors Dalis ir skundėsi Imperijos dėmesio stoka ši- 
tam sektoriui, su klimatu čia viskas buvo gerai... 

Dorsa pusbalsiu ištarė: 

- Regis, mus nori pagerbti... Tikrai. 

Seldonas tik dabar sugrįžo į realybę ir pamatė smalsuolių minią 
prie namo, kuriame gyveno Tisalverai. 

Visų žvilgsniai buvo nukreipti į išėjusius jaunuolius. Minia su- 
bangavo, pasigirdo triukšmas, po to audringi aplodismentai. 

- Dabar supratau, kodėl ponia Tisalver taip niršo. Nereikėjo ir 
man šiepti dantis. 

Minioje buvo daugiausia varganai apsirengusių Žmonių. Ne- 
sunku atspėti, jog daugelis jų atvyko iš Bilibotono. 

Seldonas iš įpročio nusišypsojo, pakėlė rankas, sveikindamas 
žmones. Pasigirdo aplodismentai. Kažkas sušuko: 

- Tegul ledi mums parodo, kaip kaunasi! 

- Ne! - atsakė mergina. - Darau tai tik tada, kai būtina. 

Iš minios atsiskyrė vyriškis. Iš pažiūros nepanašus į dalietį. 
Ūsai atrodo prastai - jie net ne juodi, o rudi. 

- Marlas Tantas, - prisistatė jis. - "Trantoro holovizijos naujie- 
nos". Ar galiu su jumis pasikalbėti? 

- Ne, - atkirto Dorsa. - Jokių interviu. 

Reporteris nejudėjo iš vietos. 

- Sklando gandai, jog Bilibotone jūs susikovėte su gauja ir nu- 
galėjote. Čia tai bent naujiena! - nusišypsojo jis. 

- Tai netiesa, - papurtė galvą mergina. - Mes tik pasikalbėjome 
su jais ir išsiskirstėme kas sau. Štai ir viskas, daugiau nieko nesi- 
tikėkite. 

- Kuo jūs vardu? Jūsų tartis ne tokia, kaip Trantoro gyventojų. 

- Mano vardas auksinis kardas. 

- O kuo vardu jūsų draugas? 

- Jis apskritai bevardis. 

Reporteris susinervino. 

- Paklausykite, ledi. Jūs tapote tikra sensacija. O aš... aš tik at- 
lieku savo darbą. 

Reičis timptelėjo Dorsą už rankovės. Mergina pasilenkė. Jis 
kažką pakuždėjo į ausį. 

- Paklausykite, pone Tantai, - atsitiesusi pasakė mergina. - Ne- 
manau, kad jūs iš tiesų reporteris. Turbūt esate vyriausybės pa- 
siųstas šnipas, norintis pakenkti Dalio sektoriui. Nebuvo jokių muš- 
tynių, 0 jūs mėginate sukurti sensaciją, kad Imperijos policiją turėtų 
dingstį atvykti į Bilibotoną. Jumis dėta pasistengčiau kuo greičiau 
iš čia nešdintis. Regis, jūs čia nepageidautinas. 

Išgirdusi merginos žodžius, minia subangavo. Kilo triukšmas, 
pasigirdo šūksniai, žmonės pajudėjo link reporterio. Jis baimingai 
apsižvalgė ir skubiai pasitraukė. 

Dorsa šūktelėjo: 

- Nelieskite jo! Tegul sau keliauja. Antraip paskelbs naujienose, 
jog buvo čia užpultas. 

Minia prasiskyrė. 

- Oi, tetule, be reikalo jūs šitaip, - papurtė galvą Reičis. - Rei- 
kėjo leisti, kad tą glušą sudraskytų į skutus. 

- Na, mažasis kraugery, - nusišypsojo mergina, - vesk mus pas 
savo draugelį. 

Žmogų vardu Davanas jie rado užkandinėje įrengtame kamba- 
rėlyje. 

Paradui vadovavo Reitčis. Bilibotono lūšnynuose jis jautėsi taip 
pat drąsiai ir tvirtai, kaip kurmis savo paties išraustame kurmiarau- 
syje. 

Pirmoji sunerimo Dorsa. 

- Stok, Reiči, - pašaukė ji. - Ar tu tikrai žinai kelią? Kur mes ei- 
name? 

- Pas Davaną einame, - pasipiktino vaikinas. - Juk sakiau. 

- Bet čia niekas negyva. Nė gyvos dvasios nesimato, - Dorsa 
sutrikusi dairėsi. Ir tikrai vieta buvo nyki, šviesos skydeliai blankiai 
švietė 

- Netarškėk. Davanas taip mėgsta, - paaiškino Reičis. - Taip 
patogiau. Slapstosi jis. Supratote? 

- Ir nuo ko gi? 

- Nuo valdžios, nuo ko gi dar. 

- Ir kuo Davanas nusikalto vyriausybei? 

- Tetule, aš gi nežinau. Žinote ką: pasakysiu, kur jį rasti, ir kul- 
niuokite vieni, jei nenorite, kad nuvesčiau. 

- Ne, Reiči, - įsiterpė Haris. - Be tavęs mudu tikrai pasiklysi- 
me. Nuvesk mus ir palauk, paskui atgal parvesi. 

- Kuriems galams man šito reikia? - numykė berniukas. - Ką aš 
alkanas goglinėsiu ar ką? 

- Paslampinėk alkanas, po to pamaitinsiu tave prabangiais pie- 
tumis. Nupirksiu, ko tik panorėsi. 

- Jūs tik dabar taip sakote, pone. Po to apgausite. 

Dorsos rankoje blykstelėjo peilio ašmenys. 

- Ar mes apgavikai, Reiči? A? 

Berniukas suglumo, išpūtė akis, tačiau ne iš baimės. 

- Ol, tetule, mano žlibės nespėjo sužiūrėti, kaip jūs ten... Paro- 
dykite dar kartą, a? 

- Tebūnie. Parodysiu, jei palauksi. O paspruksi - mes tave su- 
rasime. 

- Oi, kaip išsigandau! - prunkštelėjo Reičis. - Suras jie mane? 
Kur jau ne? Sekliai morkos atsirado. Tikrai parodysiu kulnus. 
Garbės Žodis. 

Toliau jie ėjo tylėdami. Tylą drumstė tik jų žingsnių aidas po 
tuščių koridorių skliautais. 

Davanas išgąstingai pažvelgė į atėjusiu žmones. Nusiramino tik 
tada, kai tarp jų atpažino Reičį. 

Berniukas paaiškino: 

- Na... tie patys, - po to nusišypsojo ir kaipmat dingo. 

- Aš Haris Seldonas, o čia mano bendražygė - Dorsa Venabili, 
- pasakė Seldonas. 

Jis smalsiai apžiūrinėjo Davaną. Tamsaus gymio, tankūs juodi 
ūsai - tipiškas Dalio gyventojas... Tik jis dar buvo ir su barzda. Pir- 
mas dalietis su barzda, kurį jiems tenka sutikti. 

- Kuo jūs vardu, sere? - paklausė Haris. 

- Davanas. Maniau, berniūkštis jums pasakė. 

- O pavardė? 

- Tiesiog Davanas. Ar jūsų niekas nesekė? 

- Ne, esu įsitikinęs. Reičis arba ponia Venabili būtų pastebėję. 

Dorsa šyptelėjo 

- O tu, Hari, regis, pasitiki manimi? 

- Kuo toliau, tuo labiau, - rimtai atsakė jaunuolis. 

- Ir vis dėlto jus perprato, - pasakė Davanas, neramiai sujudė- 
jęs ant kėdės. 

- Perprato? 

- Na taip. Jau girdėjau apie tą apsimetėlį reporterį. 

- Jau? - nustebo Haris. - Aš tikrai palaikiau jį reporteriu ir ne- 
manau, kad jis gali kelti grėsmę. Reičis patarė pavadinti jį Impera- 
toriaus šnipu. Ir viskas gerai baigėsi - minia sutelkė dėmesį į jį, O 
mes dėjome į kojas. 

- Jis iš tikrųjų yra Imperijos šnipas, - pasakė Davanas. - Mano 
žmonės jį pažįsta. Bet jums nėra ko slapstytis, prisidengus svetima 
pavarde, kaip man, ir keisti gyvenamąją vietą. Jūs Haris Seldonas, 
matematikas. 

- Tikrai, - linktelėjo Haris. - Kam man svetimas vardas? 

- Imperija jūsų ieško, ar ne taip? 

Seldonas gūžtelėjo pečiais: 

- Stengiuosi vengti tokių vietų, kur jiems būtų paprasta mane 
pasiekti. 

- Bet juk Imperija neveikia atvirai. Patarčiau jums iš tiesų pasi- 
slėpti. 

- Kaip jūs? - Seldonas apžvelgė varganą kambarėlį. Tuščia, 
drėgna, šalta, nyku... 

- Taip, - linktelėjo Davanas. - Jūs galėtumėte padaryti mums 
paslaugą. 

- Ir kokią gi? 

- Jūs kalbėjotės su jaunuoliu vardu Jugas Amarilis? 

- Kalbėjausi. 

- Jis sakė, kad mokate nuspėti ateitį. 

Seldonas giliai atsiduso. Jis jau pavargo stovėti it stulpas tuš- 
čioje kamaroje. Pats Davanas sėdėjo ant pagalvės, ant grindų mė- 
tėsi dar kelios, bet, vos tik pažvelgus į jas, jokio noro sėstis nebe- 
liko. O ir galimybė prisiglausti prie slidžios sienos Hario neviliojo. 

- Arba jūs neteisingai supratote Amarilį, arba jis neteisingai su- 
prato mane. Aš tik kalbėjau apie tikimybę išvengti vystymosi cha- 
oso ir numatyti istorijos ateitį. Bet kas žino, kaip ta tikimybe pasi- 
naudoti? Čia jau prasideda neįveikiami sunkumai. Ar suprantate? 

Davanas susiraukė, pažvelgė į Seldoną, po to - į Dorsą ir pasakė: 

- Vadinasi, jūs nemokate prognozuoti ateities? 

- Būtent, pone Davanai. 

- Štai kodėl Imperijos valdžia jus medžioja. 

- Ne, - papurtė galvą Haris. - Man regis, būtent dėl to jie nela- 
bai stengiasi mane surasti. Kol aš nieko tiksliai nežinau, nesu jiems 
reikalingas, ir jie nenori sudrumsti Trantoro ramybės ir kištis į jo vi- 
daus reikalus. Štai kodėl man nebūtina slapstytis, prisidengus sve- 
timu vardu. 

Davanas griebėsi už galvos ir sumurmėjo: 

- Beprotybė... 

Pažvelgęs į Dorsą, jis paklausė: 

- Ar jūs pono Seldono žmona? 

- Aš jo gynėja, - ramiai atsakė mergina. 

- Turbūt puikiai jį pažįstate? 

- Mudu pažįstami vos porą mėnesių. 

- Kaip manote, ar jis sako tiesą? 

- Aš žinau, jog tai tiesa, tik ar jūs tuo patikėsite? Juk vis tiek 
palaikyčiau Harį, net žinodama, kad jis jus apgaudinėja. 

Davanas bejėgiškai pažvelgė į abu jaunuolius ir pasakė: 

- O gal vis dėlto padėsite mums? 

- Kam būtent? Ir kokia pagalba jums reikalinga? 

- Negi nematote, kokia Dalyje padėtis, - pasakė Davanas. - 
Mus žemina. Manau, tai supratote. Jūs taip geranoriškai bendravo- 
te su Amariliu, vadinasi, mūsų neniekinate. 

- Mes nuoširdžiai jus užjaučiame. 

- Jūs turite suprasti, iš kur toks spaudimas. 

- Turbūt pasakysite, kad jis kyla iš Imperijos vadovybės. Tik- 
riausiai turėčiau su jumis sutikti. Bet pastebėjau, jog ir Dalio vidu- 
rinioji klasė čia vaidina nepaskutinį vaidmenį. Šitie žmonės niekina 
šilumininkus. O kitoje sektoriaus dalyje siautėja banditai. Jie tero- 
rizuoja bendruomenę. 

Davanas kietai sučiaupė lūpas. 

- Taip ir yra. Bet Imperija tam netrukdo. Dalis - potencialus 
netvarkos bei suirutės šaltinis. Jei šilumininkai sustreikuos, Tran- 
toras iškart pristigs energijos. Tada Dalio turtuoliai patys pasamdys 
Bilibotono banditus, ir šie padės jiems numalšinti sukilimą. Panašus 
scenarijus jau buvo. Imperija leidžia kai kuriems daliečiams turtėti 
bei klestėti - ji nori paversti šiuos žmones Imperijos liokajais. Ir ne- 
kreipia dėmesio į tai, kad visi vaikšto apsiginklavę peiliais, 0 nusi- 
kalstamumas vis didėja. 

Ir taip yra visur, ne tik Dalyje. Trantore viskas taip susijaukė: be- 
lieka tik uždegti degtuką, ir... Imperijos valdžiai tenka laikytis atokiau. 

- Nuosmukio požymiai... - sumurmėjo Seldonas, prisiminęs 
Žmoglio žodžius. - Kalbėkite toliau... 

- Tai štai. Imperijos valdžiai tenka laikytis atokiau, bet ji nori 
žarstyti Žarijas svetimomis rankomis. Kiekvieną sektorių provo- 
kuoja kovoti prieš kaimynus, kiršina... O ir sektorių viduje vieni gy- 
ventojų sluoksniai nuteikinėjami prieš kitus. Todėl Trantoro gyven- 
tojų beveik neįmanoma suburti ir nukreipti prieš Imperiją - jie jau 
verčiau kausis tarpusavyje. O Imperija valdo, nenaudodama jokios 
prievartos. 

- Ir kaip manote, - paklausė Dorsa, - ką galima padaryti? 

- Ne vienerius metus mėginu pažadinti Trantoro tautų solida- 
rumo jausmą. 

- Įtariu, - pasakė Haris, - jau įsitikinote, koks tai sunkus ir ne- 
dėkingas užsiėmimas? 

- Jūs teisus, - sutiko Davanas. - Bet mūsų partija telkia pajė- 
gas. Daugelis mėgėjų pasimušti su peiliais jau suprato, jog neverta 
žudyti vieniems kitų. Tie, kurie šiandien atėjo jūsų palaikyti, tai 
mano žmonės. Aš gyvenu tarp jų. Nelabai patogu, tačiau saugu. 
Turime šalininkų ir kituose sektoriuose. Su kiekviena diena mūsų 
vis daugėja. 

- O ką mums pas jus daryti? - paklausė Dorsa. 

- Jūs svetimšaliai ir dar mokslininkai. Tokie žmonės mums rei- 
kalingi. Mes neturime vadų. Pagrindinė mūsų masė - beturčiai, daž- 
niausiai beraščiai, tie, kurie labiausiai kenčia nuo priespaudos. Ly- 
derių jų tarpe nėra. 

- Skamba keistokai iš lūpų žmogaus, kuris ketina ginti nu- 
skriaustuosius, - pastebėjo Seldonas. 

- Kalbu ne apie žmones, - pasakė Davanas. - Turiu galvoje va- 
dovybę. Lyderiais turi tapti intelektualaus darbo atstovai. 

- Supratau. Tokie, kaip mes, galėtų pakelti jūsų partijos pres- 
tižą. 

- Jūs, pone Seldonai, daugiau nei respektabilus, daugiau nei in- 
telektualas. Net jeigu ir nesugebėsite išsklaidyti rūko, gaubiančio 
ateitį... 

- Prašau, - pertraukė jį Haris. - Nereikia poezijos. Apie jokius 
"jeigu" negali būti net kalbos. Aš negaliu nuspėti ateities. Ir ne rū- 
kas ją nuo manęs slepia, o plieninis barjeras. 

- Leiskite man pabaigti. Prašau. Net jeigu nesugebėsite numa- 
tyti ateities... kaip jūs tai vadinate... psichoistorijos tikslumu, jūs 
Jau tyrinėjote istoriją ir galbūt intuityviai pajusite galimas kai kurių 
įvykių pasekmes. Argi ne taip? 

Seldonas papurtė galvą. 

- Galbūt ir galėčiau pasikliauti intuicija matematiniuose spren- 
dimuose, tačiau kokiu būdu perkelti mano tikimybių teorijas į isto- 
rinę realybę, man visai neaišku. Be to, aš nesigilinau į istoriją. No- 
rėčiau, bet, deja. 

- Davanai, aš esu istorikė, - pasakė Dorsa. - Jei norite, galė- 
čiau kai ką papasakoti. 

- Prašau, - nepatikliai gūžtelėjo pečiais jaunuolis. 

- Galaktikos istorijoje buvo daugybė revoliucijų. Jos nuversda- 
vo tironiją. Revoliucijos kildavo ir atskirose planetose, ir planetų 
sistemose, ir netgi Imperijoje. Ir kas iš to? Dažniausiai baigdavosi 

tuo, jog vieną tironiją pakeisdavo kita. Keitėsi tik valdančiosios kla- 
sės, O vargšai ir nuskriaustieji tokiais ir likdavo. Po tokių revoliuci- 
jų jų padėtis nebent tik dar labiau pasunkėdavo. 

Davanas įdėmiai išklausė merginą ir linktelėjo: 

- Žinau. Tą visi žino. Galbūt mums pavyks išmokti praeities 
pamokas. Žinosime, ko reikia vengti. O jeigu galvosime, jog bet ko- 
kia permaina tik pasunkina gyvenimą, tuomet niekada neįveiksime 
neteisybės. 

Dorsa pasakė: 

- Nereikia pamiršti, jog netgi tada, kai tiesa jūsų pusėje, jėga vi- 
sada tironijos rankose. Jūsų peštukai su peiliais nieko negalės pa- 
keisti. Na sukilimas... maištas - ką jie gali prieš iki dantų ginkluotą 
armiją, naudojančią mechaninius, cheminius, neurologinius gin- 
klus? Galite po savo vėliava suburti visus beturčius ir net viduti- 
niokus, tik argi jie įveiks policiją bei armiją? Ar jūs sugebėsite bent 
kiek išklibinti jų atsidavimą vyriausybei? 

- Trantore daug skirtingų vyriausybių, - nenorėjo sutikti Dava- 
nas. - Kiekviename sektoriuje - savi vadai, ir daugelis jų nusiteikę 
prieš Imperiją. Jeigu mus palaikys galingas sektorius, padėtis pasi- 
keis, ar ne taip? Tada mes nebebūsime tik driskių gauja, mosuojan- 
ti peiliais bei akmenimis. 

- Ar reikia suprasti, jog tokią paramą jūs jau turite? Ar tai tik 
jūsų svajonės? 

Davanas neatsakė. 

- Įtariu, - pasakė Dorsa, - jog turite galvoje Setčemo merą. 
Turbūt jis ketina pasinaudoti tautos sukilimu ir uzurpuoti Impera- 
toriaus sostą? Antraip, kuriems galams merui reikėtų rizikuoti savo 
padėtimi? Jam ir taip neblogai. Nejaugi jį jaudina teisingumas ar 
žmonių lygybė? 

- Norite pasakyti, - ištarė Davanas, - jog kiekvienas valdovas, 
kuris dabar nori padėti, vėliau gali mus išduoti? 

- Galaktikos istorijoje gausu panašių pavyzdžių. 

- Bet jeigu mes žinosime apie jo ketinimus, kodėl mums jo ne- 
išdavus? 

- Puikiausias anarchijos receptas. 

- Vadinasi, jūs mums nepadėsite? - paklausė Davanas. 

Seldonas, kuris suraukęs antakius klausėsi jų pokalbio, pasakė: 

- Viskas ne taip paprasta. Mes norėtume jums padėti. Palaiko- 
me jus. Nė vienas blaivaus proto žmogus turbūt negalėtų palaikyti 
Imperijos sistemos, grindžiamos provokacijomis, įtarinėjimais, ne- 
apykanta. Tai tarsi auglio metastazės, plintančios į visas puses... 
Klausimas kitas: kaip mes galime padėti? Jeigu jau dabar turėčiau 

psichoistoriją ir galėčiau numatyti labiausiai tikėtiną įvykių raidą, jei 
galėčiau pasakyti, koks iš galimų variantų bus pats geriausias, ta- 
da mes mielai pasiūlytume jums savo paslaugas. Bet aš nieko tokio 
neturiu. Daugiausia, ką galiu padaryti jūsų labui, tai toliau gilintis į 
psichoistoriją. 

- Ir 1lgai tai truks? 

- Nežinau, - gūžtelėjo pečiais Seldonas. 

- Mes juk negalime laukti amžinai. 

- Šiuo metu nieko negaliu jums pasiūlyti. Vienintelis tikras da- 
lykas yra tai, jog dar neseniai buvau įsitikinęs, kad psichoistorijos 
neįmanoma patobulinti. Dabar aš taip negalvoju. 

- Norite pasakyti, jog turite naujų idėjų? 

- Kol kas tik intuityviai jaučiu, jog galėsiu surasti sprendimą. 
Galbūt tai tik iliuzija, bet aš pamėginsiu. Man reikia laiko. Ir gali bū- 
ti, jog mudu dar susitiksime. 

- Galbūt, - linktelėjo Davanas. - Bet gali būti ir taip, jog, kitą 
sykį čia atėjęs, atsidursite Imperijos spąstuose. Aš įsitikinęs, jog 
Imperatorius ir jo parankinis Demerzelis neketina laukti amžinai, 
kol jūs iki galo ištobulinsite savo psichoistoriją. 

- Pasistengsiu jų neskubinti, - ramiai atsakė Haris. - Juk sakiau 
- esu jūsų pusėje. Eime, Dorsa. 

Jiedu apsisuko ir išėjo. Čia jų laukė Reičis. O Davanas liko vie- 
nas savo skurdžiame kambarėlyje. 

Reičis valgė apsilaižydamas, spausdamas prie krūtinės paketą 
su maistu. Nuo jo ir nuo maisto dvokė svogūnais, bet kažkokiais 
netikrais, turbūt mieliniais. 

Mergina suraukė nosį ir paklausė: 

- Iš kur gavai maisto? 

- Davano vaikinai atnešė. Jis geras vyrukas. 

- Vadinasi, mums nereikės tavęs maitinti? - pasakė Haris ir 
staiga pajuto, jog pats alkanas it šuo. 

- Jūs man kai ką skolingi, - pareiškė berniūkštis, laižydamas 
pirštus ir spoksodamas į Dorsos diržą. - Kaip bus su tetulės peiliu? 
Na, duokite bent vieną, a? 

- Jokių peilių, - atrėžė mergina. - Parvesi mus namo, gausi 
penkis kredus. 

- Na... - įsižeidė berniūkštis. - Aš ką, už juos nusipirksiu peilį? 

- Penki kredai - ir taškas. Daugiau nieko negausi. 

- Na ir nuoboda tu, tetule, - piktinosi Reičis. 

- Nuoboda su aštriu peiliu. Eime. 

- Tiek to... Ko čia šiaušiatės? - berniūkštis numojo ranka. 

Jie pajudėjo tuščiais koridoriais. Šį kartą mergina dairėsi ir ne- 
trukus tyliai sušnabždėjo: 

 - Stok, Reiči. Regis, mus seka. 

- Kas? Nieko negirdžiu. 

- Ir aš negirdžiu, - pritarė Haris. 

- Užtat aš girdžiu, - nepasidavė mergina. - Reiči, tu man maka- 
ronų nekabink. Klok, kas čia dedasi. Antraip taip gausi į kailį, jog 
savaitę susimetęs į kuprą vaikščiosi. Pažadu. 

Berniukas prisidengė ranka. 

- Tik nemuškite, tetule. Tai Davano vyrukai. Jie pridengia mus, 
kad kas neužpultų. | 

Dorsa sugriebė berniūkštį už marškinių. Tas pakibo ore, taba- 
luodamas kojomis ir rankomis: 

- Oi, tetule, 0i1-o0i! 

- Dorsa, nereikia šitaip, - pasakė Haris. 

- Jei varlius pamelavo, jam bus dar blogiau. Aš juk dėl tavęs 
nerimauju, - atsakė mergina. 

- Nemeluoju aš! - šaukė vaikas, mėgindamas išrūkti. - Sakau, 
kad nemeluoju. 

- Įsitikinęs, kad nemeluoja, - užtarė vaiką Seldonas. 

- Gerai, patikrinsime. Reiči, pasakyk jiems, tegul pasirodo. 

Mergina paleido berniūkštį ir nusivalė rankas. 

- Pikčiurna jūs, tetule, - priekaištingai pasakė jis. - Žiežula. Ei, 
vaikinai, išeikite. 

Teko kiek palaukti, ir netrukus iš už nišos išlindo du ūsuoti vy- 
rai ir dar vienas su randu per visą žandą. Visi trys rankose turėjo 
dėkluose paslėptus peilius. 

- Kiek čia jūsų? - griežtai paklausė Dorsa. 

- Nedaug, - atsakė vienas. - Gavome įsakymą jus saugoti. 

- Ačiū. Pasistenkite tyliau judėti. Eime, Reiči. 

- Na, tetule, - papriekaištavo berniukas. - Aš tiesą sakiau, o 
jūs... 

- Atleisk, - ištarė mergina. 

- O imsiu ir neatleisiu, - Reičis pasitrynė kaklą. - Tiek to, pir- 
mą kartą atleidžiu... - Ir jis nužingsniavo pirmyn. 

Kai jie pasiekė prospektą, nematomi apsauginiai išnyko, net ir 
Dorsa negirdėjo jų atsargių žingsnių. Dabar nebuvo ko bijoti, jie pa- 
teko į saugesnę miesto dalį. 

Mergina priekabiai apžiūrėjo savo palydovą ir pasakė: 

- Vargu, ar pas mus atsiras tavo dydžio drabužių, Reiči. 

- O kuriems galams man jūsų drabužiai, ponia. - Regis, išlindęs 
iš niūrių koridorių, vaikis virto mandagiu berniuku. - Aš turiu savo 
drabužius. 

- Maniau, jog norėsi užeiti pas mus ir nusiprausti vonioje. 

- Čia dar kas? Aš ir taip už kelių dienų prausiuos. Tada ir 
marškinius pasikeisiu. - Jis įtariai pažvelgė į Dorsą. - Ką, gėda dėl 
manęs? Sąžinė prabudo? 

- Kažkas panašaus, - šyptelėjo mergina. 

- Nieko, man neskauda, - išdidžiai pareiškė berniūkštis. - Na ir 
stipri gi jūs! Taip pakėlėte mane, tarsi plunksnelė būčiau... 

- Aš supykau. Mano pareiga rūpintis ponu Seldonu. 

- Asmens sargybinis? Ką? - Reičis klausiamai pažvelgė į Seldoną. 

- Nieko nepadarysi, - pasakė Haris. - Jai tai patina. Ir savo dar- 
bą ji išmano. 

- Pagalvok, Reitči, - spyrėsi mergina. - Gal vis dėlto išsimaudy- 
si. Vonia tokia maloni, šilta. 

- Nieko nebus, - sušnirpštė nosimi berniūkštis. - Šeimininkė 
spitrins žlibėmis... ir manęs neleis. 

Mergina pakėlė akis ir pamatė prie įėjimo Kasiliją. Moteris 
svaidė į juos piktus žvilgsnius. Sunku pasakyti, kuriam iš jų jie buvo 
skirti. 

- Iki, ponai. Galbūt šeimininkė ir jūsų nepanorės įsileisti. 

Berniūkštis susikišo rankas į kišenes ir nuėjo krypuodamas. 

- Labas vakaras, ponia Tisalver, - pasisveikino Haris. - Jau 
vėlu, ar ne tiesa? 

- Labai vėlu, - vos tramdydama pyktį sušvokštė ponia. - O čia, 
tarp kitko, mūšis kilo... dėl to, kad jūs atidavėte miniai sudraskyti 
vargšą reporterį. 

- Niekam nieko mes neatidavėme, - pasakė Dorsa. 

- Aš buvau čia, - šeimininkė išdidžiai užrietė smakrą. - Ir viską 
mačiau. 

Ji pasitraukė, praleisdama nuomininkus ir net nemėgindama 
slėpti, kaip jai šito nesinori. 

- Ponia elgiasi taip, tarsi tai būtų paskutinis lašas, perpildęs jos 
kantrybės taurę, - pasakė Dorsa Hariui, kai jie skirstėsi į savo kam- 
barius. 

- Tu taip manai? Bet ką ji gali padaryti? 

- Neturiu supratimo, - papurtė galvą mergina. 

16 skyrius 
REIČIS 


REIČIS. Hario Seldono prisiminimai byloja, kad jiedu susiti- 
ko atsitiktinai. Jis buvo eilinis gatvės driskius, o Seldonas pamatė 
jį ir paklausė kelio. Nuo šios akimirkos vaikino gyvenimas susipy- 
nė su didžiojo matematiko likimu. Tai tęsėsi iki tol... 


GALAKTIKOS ENCIKLOPEDIJA 

Kitą rytą, nusiprausęs, nusiskutęs, iki pusės išsirengęs, Haris 
pasibeldė į Dorsos duris ir tyliai ištarė: 

- Dorsa, atidaryk. 

Durys atsidarė. Mergina dar nespėjo išsidžiovinti plaukų ir taip 
pat buvo išsirengusi iki pusės. 

Jaunuolis sutriko, nusisuko. Dorsa abejingai nužiūrėjo savo kū- 
ną ir apsivyniojo galvą rankšluosčiu. 

- Kas atsitiko? - paklausė ji. 

Stengdamasis nežiūrėti į merginą, Haris pasakė: 

- Norėjau tavęs paklausti apie Setčemą. 

- Kam tau reikia? 

- Kaip tai "kam"? 

- Kalbėk aiškiau ir, dėl Dievo, atsisuk veidu į mane. Juk nesi 
nekaltas bernelis? 

Haris nepatenkintas sumurmėjo: 

- Tik mėginau elgtis, kaip dera išauklėtam žmogui. Jei tavęs tai 
nejaudina, man irgi nesvarbu. O aš tavęs klausiu apie Setčemo sek- 
torių. Ir Žmoglis, ir tu, ir Davanas minėjote jį ir jo merą, o aš apie 
juos nieko nežinau. 

- Ir aš nesu vietinė Trantoro gyventoja, todėl žinau ne tiek jau 
daug. Setčemas yra netoli Pietų ašigalio. Tai labai didžiulis, tankiai 
apgyvendintas sektorius. Trantore viskas po žeme, o būti po žeme 
ašigaliuose - tai tas pats, kaip būti po Žeme ties pusiauju. Žinoma, 
ten kitoks dienos bei nakties ilgumas - vasarą ilgos dienos, o žiemą 
ilgos naktys - maždaug taip, kaip būtų paviršiuje. 

- Bet paviršiuje jie visi sušaltų. 

- Na, žinoma. Setčemo apskrityje paviršių kausto ledas, snie- 
gas, tačiau jų sluoksnis nėra toks storas, kaip galėtų atrodyti. Jei 
taip būtų, poliarinė kepurė stačiai sutraiškytų kupolą. Bet to nėra, ir 
tai pagrindinė Setčemo galybės priežastis. 

Mergina atsisuko į veidrodį, nusiėmė nuo galvos rankšluostį ir 
užsimetė plaukų džiovinimo tinkliuką. Vos po kelių sekundžių ru- 
di jos plaukai buvau sausi ir žvilgėjo, tarsi nutvieksti saulės. 

- Net neįsivaizduoji, koks neapsakomas malonumas vaikščioti 
be tos kvailos mikogeniečių kepuraitės, - nusišypsojo mergina ir 
apsivilko palaidinę. 

- Bet kaip poliarinė kepurė įtakoja Setčemo galybę? 

- Pats pagalvok. Keturiasdešimt milijardų žmonių naudojasi mil- 
žinišku energijos kiekiu. Kiekviena kalorija laikui bėgant virsta šilu- 
ma, kurios kažkaip reikia atsikratyti. Šita šiluma pumpuojama į aši- 
galius, ypač į Pietinį, kur poliarinė kepurė aukštesnė; po to išmeta- 
ma į erdvę. Tuo pačiu ištirpsta labai daug ledo. Manau, būtent to- 
dėl Trantorą gaubia toks tankus debesų sluoksnis ir čia tokie dažni 
lietūs... Nors meteorologai tikina, jog Trantoro atmosferoje vyksta 
kažkokie sudėtingi procesai. 

- Ar, Setčemas prieš išmesdamas energiją į kosmosą, kaip nors 
ją panaudoja? 

- Galbūt. Nieko neišmanau apie techninę proceso pusę, kalbu 
tik apie politinę galybę. Jei Dalis nustotų gaminti naudingą energiją, 
Trantorui tai sukurtų nemenkus nepatogumus. Tačiau yra kitų sek- 
torių, gaminančių energiją, be to, sektorius sukaupė būtinas ener- 
gijos atsargas. Manau, su Daliu kaip nors pavyktų susitarti. O štai 
Setčemas... Jis išmeta beveik devyniasdešimt procentų visos Tran- 
tore gaminamos šilumos, todėl šia prasme yra nepakeičiamas. Jei 
nustotų tai daręs, Trantore pakiltų temperatūra... 

- Bet ir pačiame Setčeme taip pat. 

- Taip. Bet šis sektorius yra Pietų ašigalyje, todėl nesunkiai ga- 
lima pasirūpinti šalto oro priplūdimu. Ir taip jis galėtų išsilaikyti 1!- 
giau, negu kiti planetos sektoriai. Todėl Setčemas visada buvo 
krislas Imperatoriaus akyje, o jo meras - labai svarbi persona. 

- O koks dabartinis jo meras? 

- Nežinau. Kiek girdėjau, tai senas atsiskyrėlis, nepramušamas 
kietakaktis, abiem rankomis įsikibęs valdžios. 

- Kam jam to reikia? Jei jis senas, vis tiek negalės ilgai išlaikyti 
valdžios. 

- Kas gali žinoti? Gal laikosi iš įpročio? O galbūt tai kažkoks 
žaidimas, o pati valdžia jam ne taip jau reikalinga. Galbūt užėmęs 

Imperatoriaus ar Demerzelio vietą, išsyk nusiviltų... nes Žaidimas 
būtų baigtas. 

Seldonas pakraipė galvą. 

- Nejaugi kas nors gali taikytis į Imperatoriaus vietą? 

- To neturėtų trokšti nė vienas sveiko proto Žmogus, tačiau 
"imperatoriškos ambicijos" tarsi liga. Apsikreti ja ir netenki proto. 

- Suprantama, bet, man regis, Trantoras toks milžiniškas pa- 
saulis, jo poreikiai tokie sudėtingi, ambicijos tokios prieštaringos, 
jog Imperatoriui išties nelengva valdyti. Kodėl gi jam neišvykus iš 
Trantoro ir neįsikūrus kur nors kitame pasaulyje, kur gyvenimas 
paprastesnis ir ramesnis? 

Mergina nusijuokė. 

- Tau nekiltų tokių klausimų, jei geriau žinotum istoriją. Tran- 
toras tradiciškai siejamas su Imperija. Ir tai tradicijai ne vienas 
tūkstantis metų. Valdovas privalo sėdėti soste. Imperatorius labiau 
vieta, nei Žmogus. 

Seldonas nutilo, susiraukė, susimąstė. 

Po kurio laiko mergina neištvėrė ir paklausė: 

- Kas tau darosi, Hari? 

- Mąstau, - atsakė jaunuolis. - Nuo to laiko, kai papasakojai 
apie ranką gulinčią ant šlaunies, mane persekioja mintys apie tai, 
kad... O štai dabar tavo frazė, jog Imperatorius - daugiau vieta, nei 
Žmogus, palietė kažkokią sielos stygą... 

- Kokią dar stygą? 

- Apie tai ir mąstau. Galbūt aš klystu. - Haris įdėmiai pažvelgė 
į merginą. - Gerai, metas pusryčiauti. Ir taip jau mudu vėluojame. 
O ponios Tisalveros nuotaika tokia, jog vargu, ar ji atneš pusryčius 
čia. 

- Tu optimistas, - pasakė Dorsa. - Manau, ji apskritai nenorėtų 
mūsų matyti prie stalo. Tik ir galvoja, kaip mus iš savo namų išguiti. 

- Visko gali būti. Bet juk mes jai mokame. 

- Įtariu, jog dabar net mūsų pinigai jai nemieli. 

- Tikiuosi, jos vyras kiek supratingesnis. 

- Jei ponas mus užtars, Kasilija labai nustebs. Gerai, aš pasi- 
rengusi. 

Jie nusileido laiptais žemyn. Čia jaunuolių laukė ta, apie kurią 
jiedu ką tik kalbėjo. Pusryčių ant stalo nebuvo, bet užtat jiems buvo 
parengta staigmena... 

Kasilija Tisalver pasitiko juos, nenatūraliai išsišiepusi, degančio- 
mis akimis. Jos povyza atrodė karinga. Šeimininkas buvo sutrikęs, 
jis stovėjo prisišliejęs prie sienos. 

Kambario viduryje, įsitempę it stygos, stovėjo du vyriškiai. 

Abiejų plaukai juodi, garbanoti, tankūs juodi ūsai. Atrodo, kaip 
ir visi daliečiai... Pasitempę, uniformuoti. Dešinėje krūtinės pusė- 
je puikuojasi emblema "Erdvėlaivis ir Saulė" - Imperijos simbolis 
visuose Galaktikos pasauliuose. Emblemos viduryje, Saulės diske, 
tamsi D raidė. 

Haris išsyk suvokė, jog tai Dalio saugumo tarnybos atstovai. 

- Kas atsitiko? - piktai paklausė jaunuolis. 

Vienas iš kariškių žengė žingsnį pirmyn. 

- Aš sektoriaus karininkas, Lenelas Rasas. Tai mano porinin- 
kas, Heboras Astinvaldas. 

Abu išsitraukė pažymėjimus. Seldonas net nepažvelgė į doku- 
mentus. 

- Ko jums čia reikia? 

- Ar jūs Haris Seldonas iš Helikono? - ramiai paklausė Rasas. 

- Taip. 

- O jūs ponia Dorsa Venabili iš Cinos? 

- Taip, - atsakė mergina. 

- Atvykau, pone Seldonai, norėdamas ištirti skundą, kuriame 
tvirtinama, jog vakar judu išprovokavote riaušes gatvėje. 

- Nieko panašaus aš nedariau, - pasakė Haris. 

- Mus pasiekė tokia informacija, - pasakė Rasas, žiūrėdamas į 
nešiojamo kompiuterio ekraną. - Jūs apkaltinote reporterį, apšaukė- 
te jį Imperijos šnipu ir tuo pačiu nuteikėte prieš jį įniršusią minią. 

- Tai padariau aš, - pasakė Dorsa. - Aš pasakiau, kad jis Impe- 
rijos šnipas. Turėjau priežastį. Išsakyti asmeninę nuomonę - nėra 
nusikaltimas. Juk Imperijoje žodžio laisvė. 

- Žodžio laisvė su tuo neturi nieko bendra. Jūs sukėlėte riaušes. 

- Iš kur Žinote, jog buvo kažkas panašaus į riaušes, karininke? 

- Aš galiu patvirtinti, - įsiterpė ponia Kasilija. - Šita mergina 
matė, jog susirinko minia, žmonės įsiaudrinę, tereikia tik mesti deg- 
tuką, ir įsiliepsnos gaisras. Ji tyčia toms padugnėms riktelėjo, jog 
tai Imperijos šnipas. Ir minia užpuolė nekaltą žmogų. Ji žinojo, ką 
daro. 

- Kasilija... - išlemeno ponas Tisalveras, bet, pagavęs iškalbin- 
gą Žmonos žvilgsnį, kaipmat nutilo. 

Rasas atsisuko į ponią Tisalver: 

- Ponia, tai jūs parašėte skundą? 

- Taip. Šiedu gyvena čia vos keletą dienų, tačiau dėl jų kaltės 
mes patyrėme begalę nemalonumų. Jie kviečiasi į mūsų namus vi- 
sokius valkatas. Tai menkina mano reputaciją kaimynų akyse. 

- Sakykite, karininke, argi įstatymas draudžia pasikviesti į sve- 
čius taikius Dalio gyventojus? - paklausė Haris. - Tai mūsų kamba- 
riai. Išsinuomojome juos, mes už juos mokame. Argi Dalyje ben- 
drauti su daliečiais - nusikaltimas? 

- Ne, - atsakė Rasas. - Tai neturi nieko bendra su skundu. - 
Ponia Venabili, kodėl pamanėte, jog minėtas reporteris - Imperijos 
šnipas? 

- Jo ūsai trumpi ir rudi, todėl nusprendžiau, jog tai ne Dalio 
gyventojas. Pamaniau, kad jis Imperijos šnipas. 

- Jūs taip nusprendėte? O štai jūsų bičiulis, ponas Seldonas, 
apskritai be ūsų... Kodėl tuomet jo nelaikote Imperijos šnipu? 

- Jokių riaušių gatvėje nebuvo, - neištvėrė Seldonas. - Mes pa- 
prašėme minios neliesti tariamo reporterio. Aš įsitikinęs, jog niekas 
net pirštu to Žmogaus nepalietė. 

- Jūs įsitikinęs, pone Seldonai? - paklausė Rasas. - Mano ži- 
niomis, jūs iškart pasitraukėte iš įvykio vietos. Kaip tuomet galite 
tvirtinti, kas buvo ar ko nebuvo? 

- Negaliu, - sutiko Haris. - Bet leiskite paklausti: tas žmogus 
miręs? Ar sužeistas? 

- Mes jį apklausėme. Jis neigia esąs Imperijos šnipas. Mes taip 
pat neturime tokių duomenų. Reporteris tvirtina, jog su juo buvo 
grubiai elgiamasi. 

- Gali būti, kad tas žmogus jus apgaudinėja, - pasakė Haris. - 
Siūlyčiau jums atlikti psichozondavimą. 

- Be įtariamojo sutikimo, to daryti negalima, - pasakė Rasas. - 
Sektoriaus vadovybė griežtai laikosi įstatymų. Beje, ir judviem ga- 
lima būtų atlikti tokią procedūrą. Ar jūs sutinkate? 

Haris su Dorsa susižvalgė. 

- Ne, - atsakė jaunuolis. - Apie tai negali būti net kalbos. 

Antrasis karininkas, iki šiol tylėjęs lyg Žuvis, nusišypsojo. 

Rasas tęsė: 

- Mes turime duomenų, jog prieš dvi dienas Bilibotone jūs sukė- 
lėte muštynes ir peiliu sunkiai sužeidėte Dalio pilietį Elginą Maroną. 

- O jūsų duomenys neatskleidžia, kaip prasidėjo muštynės? - 
paklausė Dorsa. 

- Tai nesvarbu, ponia. Ar jūs neigiate dalyvavę muštynėse? 

- Ne, mes neneigiame, - pasakė Haris. - Tačiau ne mes jas pra- 
dėjome. Mus užpuolė. Tas Maronas pačiupo ponią Venabili. Kė- 

sinosi ją išprievartauti. Tai buvo savigyna. Argi Dalyje skatinama 
prievarta? 

Jei Rasas ir nustebo, tai niekaip to neparodė - nei balsu, nei 
gestais. 

- Sakote, užpuolė? Ir kiekgi jų buvo? 

- Dešimt vyrų. 

- Ir jūs vienas... su moterimi sugebėjote apsiginti nuo dešimties 
tvirtų vyrų? 

- Taip. Mes apsigynėme. 

- Ir kaip galėjo būti, kad ant jūsų kūnų nė menkiausio įbrėži- 
mo? O gal po drabužiais yra kokių nors pjūvių aš bent mėlynių? 

- Nėra, karininke. 

- Kaip šitaip gali būti? Tuo tarpu Maronas pateko į ligoninę sun- 
kiai sužeistas. Jam prireiks net plastinės lūpos operacijos. 

- Mudu stengėmės, - atsakė Haris. 

- Regis, mažumėlę persistengėte! O trys liudininkai tvirtina, 
kad jūs ir jūsų bendrakeleivė užpuolėte Maroną, jo neįspėję. 

- Tai neįmanoma. Beveik neabejoju, jog tas Maronas yra jūsų 
įskaitoje, kaip mušeika ir triukšmadarys. O jų buvo dešimt. Turbūt 
šeši atsisakė melagingai liudyti, o likusieji trys primelavo. Ar jie pa- 
aiškino, kodėl negynė užpulto draugo? Juk ir taip aišku, kad jie sa- 
ko netiesą... 

- Siūlote jiems atlikti psichozondavimą? 

- Taip. Tačiau mums to nesiūlykite. Mes atsisakome. 

Rasas neketino pasiduoti: 

- Ir dar gavome informaciją, jog vakar, palikę taip sakant, mū- 
šio lauką, jūs susitikote su žinomu pogrindininku Davanu, kurio ieš- 
ko policija. Ar tai tiesa'? 

- Jums teks tai įrodinėti be mūsų pagalbos, - pasakė Haris. - 
Daugiau neketiname atsakinėti į jūsų klausimus. 

Rasas įsidėjo į kišenę kompiuterinį delniuką. 

- Apgailestauju, bet prašau jus keliauti su mumis į nuovadą. 
Ten būsite apklausti. 

- Nemanau, jog tai būtina, karininke, - pasakė jaunuolis. - Mes 
atvykėliai ir nepadarėme jokio nusikaltimo. Mėginome atsikratyti 
reporterio, kuris mums įgriso savo kvailais klausimais; nusikalti- 
mais garsėjančiame sektoriuje stengėmės apsiginti nuo prievartau- 
tojo ir bendravome su kai kuriais vietos gyventojais. Argi mūsų 
veiksmuose galima įžvelgti ką nors neteisėto, nusikalstamo? Tai tik 
ba 

ia sprendžiame mes, - pareiškė Rasas. - Prašau eiti su mumis. 

- Ne, - pasakė Dorsa. 

- Atsargiai, - įspėjo ponia Tisalver. - Ji turi du peilius! 

- Dėkoju, ponia, aš pats Žinau. 

Pareigūnas atsisuko į Dorsą: 

- Ar jūs žinote, jog nešiotis peilius be leidimo - nusikaltimas. Ar 
turite tokį leidimą? 

- Ne, karininke, aš jo neturiu. 

- Vadinasi, Maroną sužeidėte nelegaliai nešiojamu peiliu? Suvo- 
kiate, jog tai sunkinančios aplinkybės? 

- Aš niekuo nenusikaltau, - pasakė mergina. - Supraskite, pa- 
galiau. Tas vyras taip pat turėjo peilį. Ir esu įsitikinusi, jog leidimo 
neturėjo. 

- Tokių duomenų mes neturime. Faktas tas, jog jis sužalotas, 
o jūs sveikutėliai. 

- Peilį jis turėjo. Ir apskritai kiekvienas vyras Bilibotone nešio- 
jasi nelegaliai įsigytą peilį. Turbūt jūs vienintelis Dalyje žmogus, ku- 
ris to nežinote. Ir parduotuvių, nelegaliai prekiaujančių peiliais, de- 
vynios galybės. Ar šito irgi nežinojote? 

Rasas atsakė: 

- Nesvarbu, ką aš žinau ir ko ne. Taip pat nesvarbu, kiek dar 
žmonių pažeidė įstatymus. Kalbu apie judu. Ponia Venabili pažeidė 
įstatymą. Esu priverstas, ponia, pareikalauti, kad atiduotumėte man 
peilius. Po to jūs abu keliausite su mumis į nuovadą. 

- Pamėginkite juos iš manęs atimti, - pasakė mergina. 

Rasas atsiduso. 

- Supraskite, ponia. Neturiu jokio noro iškviesti jus į dvikovą su 
peiliais. Mano porininkas turi blasterius, kurie akies mirksniu jus 
pavers kruvinu mėsos gabalu, jums nespėjus net prisiliesti prie savo 
peilių. Suprantama, mes jais nesinaudosime, juk neketiname jūsų 
žudyti. Tačiau kiekvienas dar turime ir neuronines šmaikštis, kurio- 
mis tikrai galime pasinaudoti. Jos nenužudo, nepalieka jokių pėdsa- 
kų, tačiau sukelia neapsakomą skausmą. Tikiuosi, nenorite, kad 
mes ją išbandytume? Mano porininkas jau nusitaikęs į jus. O štai ir 
manasis ginklas. Taigi, ponia, duokite čia savo peilius. 

Po trumpos tylos Seldonas pasakė: 

- Dorsa, atiduok jiems peilius. Juk matai - nieko nebus. 

Tą pačią akimirką pasigirdo įnirtingas beldimas į duris ir kaž- 
kieno susijaudinęs balsas. 

Palydėjęs Harį su Dorsa, Reičis namo nesugrįžo. 

Neblogai pavalgė, kol tiedu kalbėjosi su Davanu, spėjo net nu- 
migti mažumėlę, po to susirado tualetą... Todėl dabar jam nebuvo 
kur skubėti. Taip, berniukas turėjo kažką panašaus į namus. Ir mo- 
tiną turėjo, bet ji niekada nesijaudindavo, jei vaikas negrįždavo. Ir 
nepasigesdavo berniuko. Niekada. 

Kas buvo jo tėvas? Reičis neturėjo supratimo. Kartais net imdavo 
abejoti, ar jis apskritai buvo. Visi jam įrodinėjo, jog buvo, bet pateik- 
davo tokią nešvankią šito fakto priežastį, išklodavo tokias gašlias 
smulkmenas, jog vaikui labiau patiko mintis apskritai tuo netikėti. 

Prisiminė Reičis apie tai dėl tos... kurią vadino tetule. Žinoma, 
ji sena, bet tokia graži. Ir kaunasi geriau už bet kokį vyrą... Ir keis- 
tos mintys pradėjo lįsti Reičiui į galvą... 

Juk ji pasiūlė išsimaudyti vonioje. Kartais berniūkštis plaukioda- 
vo baseine, jei pavykdavo prasmukti nemokamai arba iš kur nors 
gauti pinigų. 

Bet vonia... tai visai kas kita. Ir šiltas vanduo, ir muilas, ir 
rankšluostis. Turbūt dar labiau patiktų, jei šalia stovėtų ji. 

Reičis pažinojo Bilibotono užkaborius kaip savo penkis pirštus, 
mokėjo pasislėpti taip, kad niekas jo nesurastų. Berniukas žinojo, 
jog prie namo, kuriame gyvena ji, sugebės prieiti nepastebėtas. 

Jis ilgai tūnojo skvere prie namo, netoli tualeto, kad, kilus pa- 
vojui, galėtų jame pasislėpti. 

Miegas neėmė, iš galvos neišėjo keistos mintys. O jei jis tikrai 
išmoks skaityti? Kokia iš to nauda? Kas gali žinoti? Gal ji paaiš- 
kins? Reičis jau matė miglotus vaizdus, kaip jis gauna atlyginimą už 
darbą... nors nelabai įsivaizdavo, koks tai galėtų būti darbas. 

Kad taip galėtų pasilikti su tais dviem jaunuoliais, jie tikriausiai 
padėtų. Bet kam jiems reikalingas Reičis? 

Jautrios berniuko ausys išgirdo rytinį triukšmą - prasideda diena. 

Garsus jis gaudė nuostabiai. Bilibotono užkaboriuose tai buvo 
išsigelbėjimas. Štai ir dabar pasigirdo automobilio variklio ūžimas. 
Toks oficialus, priešiškas... Tai reiškė "pavojų". 

Reičis pasipurtė, atsikratė mieguistumo ir išlindo į gatvę. Ma- 
šiną pastebėjo iškart ir, dar nepamatęs emblemos "Erdvėlaivis ir 
Saulė", suprato, kokia tai mašina. Vadinasi, atvažiavo jų suimti. 
Dėl to, kad jie buvo susitikę su Davanu. Net nesusimąstęs, Reičis 
spruko atgal į krūmus. Sugrįžo po penkiolikos minučių. Prie maši- 

nos būriavosi smalsuoliai. Netruks susirinkti ir visa minia. Reičis 
greitai pakilo laiptais - nėra laiko laukti lifto. | 

Surado duris ir pradėjo daužyti kumščiais, šaukdamas: 

- Tetule, tetule! 

Vaikas buvo taip susijaudinęs, jog negalėjo prisiminti jos vardo. 
O štai vyriškio vardą prisiminė. 

- Hari! - suriko jis pagaliau. - [leisk mane! 

Durys atsidarė. Reičis norėjo prasmukti pro jas, tačiau karinin- 
kas jį išsyk sugriebė už rankos. 

- Ei, vaikine! Kur skubi? 

- Jūs ką? Aš nieko tokio nedarau! - dusdamas pasakė Reičis. - 
Tetule, ką jie čia veikia? 

- Atvažiavo mūsų areštuoti, - pasakė Dorsa. 

- Už ką? - Reičis ištrūko iš karininko rankų. - Neikite su jais! 
Nėra ko su jais eiti. 

- Eik lauk! - suriko Rasas ir papurtė berniuką. 

- Neisiu. Ir tu, Saulės Nešėjau, niekur iš čia neisi. Netrukus čia 
pasirodys mano gauja, ir jūs neišeisite, kol nepaleisite dėdės su teta. 

- Kokia dar gauja? - paklausė Rasas. 

- Jie visi jau čia, prie namo. Gal jau jūsų mašiną dalimis išardė 
ir išsinešiojo. Ir jus išmėsinės, galite net neabejoti. 

Rasas atsisuko į porininką: 

- Iškviesk nuovadą. Tegul atsiunčia porą furgonų su kariais. 

- Tai jau ne! - Berniukas pribėgo prie Astinvaldo. - Nieko ne- 
kviesk! 

Rasas nusitaikė ir šovė į jį iš neuroninės šmaikšties. 

Reičis suriko, griebėsi už dešinio peties ir krito ant grindų. Vai- 
kas raitėsi tarytum apimtas agonijos. 

Rasas dar nespėjo pasisukti, kai Seldonas griebė jį už rankos, 
pasuko ją aukštyn, po to apsuko ratu, tuo tarpu primynęs jo koją, 
kad karininkas negalėtų judėti. Turbūt jaunuolis išsuko pareigūnui 
ranką iš peties, nes vyriškis sudejavo kimiu, širdį veriančiu balsu. 

Jo porininkas griebėsi blasterio, tačiau Dorsa uždėjo ranką jam 
ant peties ir įrėmė į gerklę peilį. 

- Nejudėk! - įsakė mergina. - Antraip nedvejodama perrėšiu 
tau gerklę. Mesk blasterį! Ir šmaikštį taip pat! 

Seldonas griebė visą drebantį Reičį, priglaudė prie savęs ir at- 
sisukęs į Tisalverą pasakė: 

- Prie namo įsiutę žmonės. [leisiu juos į vidų ir jie čia viską sutraiš- 
kys, išardys netgi sienas. Jei nenorite, kad šitaip nutiktų, surinkite gin- 
klus ir nuneškite į kitą kambarį. Greitai! Tegul žmona jums padeda. 

Kitą sykį žinos, kaip rašinėti skundus. Dorsa, šitas, kuris ant grindų 
voliojasi, jau nepavojingas. Nuramink antrąjį. Tik nežudyk. 

Mergina linktelėjo, vožė peilio rankena karininkui į smilkinį, ir 
tas sukniubo. 

- Nekenčiu to daryti, - pasakė ji. 

- Jie šovė į Reičį, - priminė Seldonas, stengdamasis nuslėpti 
savo jausmus. 

Jaunuoliai paliko butą. Gatvėje tikrai buvo susirinkusi minia. 
Vos pamatę išeinančius, žmonės pradėjo šaukti. Minia apspito bėg- 
lius. Nuo jų sklido nešvarių drabužių bei prakaito kvapas. 

- O kur dingo Saulės Nešėjai? 

- Jie viduje! - šūktelėjo Dorsa. - Nelieskite jų. Kol kas jie bejė- 
giai, bet, kai atsigaus, iškvies pastiprinimą. Todėl verčiau skirsty- 
kitės. 

- O jūs? - paklausė išsyk keletas balsų. 

- Mes irgi išeisime. Ir nebesugrįšime. 

- Nieko, aš jus saugiai išvesiu iš čia, - suriko Reičis, vis dar 
trindamas petį. - Paleisk mane, - pasakė jis Hariui. - Pats galiu eiti. 

Minia prasiskyrė, o berniukas paskubino bėglius: 

- Dėde, tetule, eime greičiau! 

Jie nuskubėjo gatve, lydimi minios. Netrukus Reičis sumurmėjo: 

- Palydėsiu jus į tokią vietą, kur niekas nesuras. Tiktai jums 
teks į kanalizaciją lįsti. Kvapas ten... 

- Išgyvensime kaip nors, - sumurmėjo Haris. Jie pajudėjo že- 
myn vingiuotais laipteliais. Kvapo šaltinį nesunku buvo nuspėti... 

Reičis tikrai surado jiems vietą. Metaliniais laiptais pakilę aukš- 
tyn, jie atsidūrė didelėje patalpoje, primenančioje sandėlį ar palėpę, 
užgriozdintoje nežinia kam skirais įrenginiais. Čia buvo pakankamai 
švaru ir jautėsi gaivaus oro dvelksmas, kiek slopinantis kanalizacijos 
kvapus. 

- Nieko, tiesa? - patenkintas paklausė vaikis. Jis vis dar lietė 
petį ir raukėsi iš skausmo. 

- Galėjo būti ir blogiau, - pasakė Haris. - O tu žinai, kam skirta 
šita patalpa? 

- Nežinau, - atsakė šis. - O kam to reikia? 

- Jei neklystu, - pasakė Dorsa, - ši patalpa - tai valymo įrengi- 
nių komplekso dalis. Detoksikacija, atliekų perdirbimas... Galiausiai 
jos naudojamos kaip trąšos. 

- Vadinasi, - liūdnai atsiduso Haris, - komplekso darbuotojai 
retsykiais turėtų čia pasirodyti. 

- Aš dažnai čia ateinu. Ir nieko niekada nemačiau, - nuramino 
Reičis. 

- Turbūt čia viskas automatizuota, - pasvarstė Dorsa. - Niekas 
čia mūsų nelies. Bent jau kurį laiką. 

- Bet juk išalksime ir gerti norėsime, - pasakė Haris. 

- Galėsiu gauti jums maisto ir atsigerti atnešiu, - pasisiūlė ber- 
niūkštis. - Bastausi šitais koridoriais nuo mažens. 

- Ačiū, Reiči. Bet kol kas man valgyti nesinori. Ir vargu, ar ka- 
da nors norėsis, - pasakė Seldonas, pauostęs orą. 

- Užsinorėsi. Jei ne valgyti, tai gerti - tikrai, - pasakė mergina. 
- Dar gerai, kad su tualetu nebus problemų. 

Kurį laiką trijulė tylėjo. Šviesa buvo blanki. Seldonui kilo mintis, 
kam apskritai čia reikalingas apšvietimas. Turbūt tai tapo įpročiu 
šioje energijos turtingoje planetoje. Keista, jog pasaulis, kuriame 
gyvena keturiasdešimt milijardų Žmonių, turi daug energijos. Pože- 
minės šilumos atsargos duoda milžinišką energijos kiekį, jau nekal- 
bant apie saulės baterijas ir atomines stotis palydovuose. Regis, 
energetiškai neturtingų planetų Imperijoje apskritai nėra. Nejaugi 
kada nors technika buvo tokia primityvi, jog stigo energijos? 

Jis norėjo atsiremti nugara į vamzdį, bet, prisiminęs, kas juose 
burbuliuoja, pasitraukė į šalį ir atsisėdo šalia Dorsos. 

- Pagalvojau, gal mums kaip nors reikėtų susisiekti su Žmogliu? 

- Pasiunčiau jam žinutę, nors ir labai nesinorėjo to daryti, - pa- 
sakė Dorsa. 

- Nesinorėjo?? 

- Privalau rūpintis tavo saugumu, o jau kelintą kartą pranešu 
jam apie tai, jog misija patyrė nesėkmę. 

- Juk negali apginti manęs nuo viso sektoriaus saugumo tarny- 
bos? - nuramino ją Haris. 

- Turbūt, ne. Mes galėjome nusikratyti... 

- Žinau. Ir nusikratėme. Tačiau jie iškvietė pastiprinimą - kovi- 
nės mašinos su neuroninėmis patrankomis, su migdančiomis dujo- 
mis... Turbūt jie visai pasius ir panaudos visą turimą techniką. 

- Tikriausiai tu teisus, - pripažino mergina. 

- Tetule, jie čia jūsų neras, - pasakė Reičis. Jis iki tol tylėjo, tik 
lakstė akutėmis nuo Hario prie merginos, kol tiedu kalbėjosi. - Juk 
Davano nesučiupo, nors iš kailio neriasi. 

Dorsa liūdnai nusišypsojo, sušiaušė berniūkščio plaukus ir, pa- 
žvelgusi į savo delną, pakraipė galvą: 

- Manau, tau reikia likti su mumis, Reiči. Labai nesinorėtų, kad 
jie sučiuptų /ave. 

- Manęs jie nesučiups, galite nebijoti. Tik jei aš dingsiu, kas 
jums maisto ir vandens atneš? Kas paskui nuves į kitą vietą? Juk 
reikia sumėtyti pėdas ir apgauti Saulės Nešėjus. 

- Ne, jie mus suras. Turbūt Davano ne taip atkakliai ieškojo. 
Tas vyrukas juos erzina, bet rimto pavojaus iš jo pusės saugumas 
turbūt neįžvelgia. O mes kaip reikiant aptalžėme tuos karininkus, to- 
dėl jie neleis mums pasprukti. Net jei teks iššukuoti visus skersgat- 
vius, iššniukštinėti visus koridorius - jie mus suras. 

- Ot... ir kam aš... - sumurmėjo Reičis. - Nebūčiau įsilaužęs 
pas jus ir sukėlęs triukšmą... 

- Nesisielok. Anksčiau ar vėliau vis tiek būtume su jais susikibę. 

- Bet šauniai jums pavyko! - susižavėjęs pasakė berniūkštis. 

- Mes nepajėgūs grumtis su visa sektoriaus policija. Įdomu, ką 
jie mums padarys, kai sučiups? Tikriausiai įkiš į kalėjimą. 

- O ne, - pasakė Dorsa. - Galima bus kreiptis į Imperatorių. 

- Į Imperatorių? - Reičio akys iššoko ant kaktos. - Jūs ką, net 
su Imperatoriumi pažįstami? 

Haris papurtė galvą: 

- Kiekvienas Imperijos pilietis turi teisę skųstis savo Imperato- 
riui. Tik nežinau, Dorsa, ar mums verta tai daryti. Jei jau pabėgome 
iš Imperatoriško sektoriaus... 

- Tu renkiesi Dalio kalėjimą? Parašę apeliaciją Imperatoriui 
bent jau atitolinsime nuosprendį - turėsime laiko pagalvoti. 

- Dar yra Žmoglis. 

- Yra. Bet nevalia viską suversti ant jo galvos. Net jeigu jis ga- 
vo mano žinutę ir sugebės atvykti į Dalį, kaip jis mus čia suras? O 
ir suradęs, ką galės padaryti, juk nepasipriešinsi sektoriaus saugu- 
mo tarnybai? 

- Tuomet reikia kažką sugalvoti, kol jie dar mūsų nesurado, - 
pasakė Haris. 

- Jei eisite su manim, išvesiu iš čia, - pasiūlė berniukas. 

- Na, nuo vieno kito policininko mes gal ir galėtume pasprukti, 
Reiči, bet ką darysime, jei jų bus pilni visi koridoriai? Apeisime vie- 
ną būrį - užsirausime ant kito. 

Tyla užsitęsė. Kiekvienas mintyse ieškojo išsigelbėjimo varian- 
tų. Staiga Dorsa pašnibždomis ištarė: 

- Jie čia. Aš girdžiu. 

Visi pritilo, įsiklausė. Reičis pašoko ir sušnabždėjo: 

- Iš ten atšlepsi. Varom į priešingą pusę... 

Haris buvo sutrikęs. Jis visai nieko negirdėjo, bet buvo pri- 

verstas pasikliauti bendražygių klausa. Vos tik Rečis pajudėjo pa- 
sirinkta kryptimi, pasigirdo balsas, aidu suskambėję kanalizacijos 
šulinyje: 

- Stokite! 

- Tai Davanas! - linksmai šūktelėjo berniūkštis. - Ir kaip jis su- 
žinojo, kad mes čia? 

- Davanas? - nepatikėjo Haris. - Tu įsitikinęs? 

- Žinoma. Jis pagelbės! 

- Kas atsitiko? - paklausė Davanas. 

Seldonas nepajuto ypatingo palengvėjimo. Na, Davanas, ir kas 
iš to? Ką jo pasirodymas galėjo pakeisti? 

- Turbūt jau žinote, kas atsitiko, Davanai? - paklausė jis. - Ma- 
nau, jog prie Tisalverų namų susirinkusioje minioje buvo nemažai 
jūsų Žmonių. 

- Taip, kai kas buvo. Sako, jus ketino areštuoti, o jūs visą es- 
kadroną patvarkėte... Bet už ką jus norėjo areštuoti? 

- Policininkų buvo tik du, - pasakė Haris ir iškėlė du pirštus. - 
Bet ir to pakanka. Mus norėjo areštuoti dėl to, kad buvome susitikę 
su jumis. 

- Šito nepakanka. Saulės Nešėjai neskiria man tiek daug dėme- 
sio. Matyt, nepakankamai vertina, - pasakė Davanas. 

- Galbūt, - sutiko Haris. - Bet moteris, pas kurią gyvenome, 
parašė skundą, apkaltino mudu sukėlus gatvėje riaušes gatvėje ir 1š- 
provokavus minią, kad ji užpultų reporterį. Jūs žinote, apie ką kal- 
bu. Ir vakar ten buvo jūsų žmonių. Dviem karininkams kliuvo gera 
porcija, todėl dabar jie imsis priemonių ir išnaršys visus užkabo- 
rius... Jūs irgi galite nukentėti. Apgailestauju. Nesitikėjau, kad taip 
atsitiks. Nenorėjau pakenkti jums. 

- Nepažįstate čionykštės policijos, - papurtė galvą Davanas. - 
Nieko jie nenaršys. Jei mus sučiups - reikės kažką su mumis dary- 
ti. Jie tik džiaugiasi, kad mes iš lūšnynų niekur nekišame nosies. Jie 
medžioja būtent jus. Ko jūs dar prikrėtėte? 

- Nieko neprikrėtėme, - irzliai atsakė Dorsa. - Nors, argi tai 
svarbu? Jei jie tikrai mus medžioja netrukus ateis čia. Ir jus su- 
čiups drauge su mumis. Vis tiek nemalonumų neišvengsite. 

- Išvengsiu, - atsakė Davanas. - Turiu įtakingų, galingų drau- 
gų. Jau vakar minėjau. Jie ir jums galėtų padėti. Jie žino, kas jūs 
toks, daktare Seldonai. Esate žinomas žmogus. Jie gali pasikalbėti 

su Dalio meru, pasiekti, kad jūsų neliestų... Bet jums teks išvykti iš 
Dalio ir pasislėpti. 

Haris nusišypsojo. Tik dabar jis pajuto palengvėjimą. 

- Turite įtakingą draugą? Tokį, kuris iškart atsiliepia į pagalbos 
šauksmą ir gali susitarti su Dalio vadovybe? Ir jis gali mus iš čia i1š- 
gabenti? Puiku! Nors aš tuo nesistebiu. 

Seldonas atsisuko į Dorsą: 

- Ir kaip Žmogliui viskas taip puikiai pavyksta? 

- Nieko nesuprantu, - papurtė galvą mergina. 

- O aš tikiu, kad jis viską gali, - pasakė Haris. 

- Pažįstu jį geriau už tave. Aš tuo netikiu! 

Haris nusišypsojo: 

- Tu nepakankamai vertini jo gebėjimus. 

Ir tarsi nenorėdamas daugiau apie tai kalbėti, jis pasisuko į Da- 
vaną ir paklausė: 

- Kaip mus suradote? Reičis sakė, jog nežinote šios vietos. 

- Ir nežino, - užsiplieskė vaikis. - Tai tik mano vieta. Aš ją radau. 

- Nesu čia buvęs, - patvirtino Davanas ir apsižvalgė. - O vie- 
telė įdomi. Turbūt Reičis čia kaip žuvis vandenyje. 

- Taip. Mes jau tai supratome. Bet vis dėlto, kaip mus čia su- 
radote? 

- Šilumos daviklis. Turiu tokį daikčiuką, kuris reaguoja į infra- 
raudonąjį spinduliavimą, aptinka objektus, kurių temperatūra trisde- 
šimt septyni laipsniai pagal Celsijų. Reaguoja tik į žmonių kūno šilu- 
mą, kitų šilumos šaltinių nefiksuoja. Štai ir sureagavo į jūsų trijulę. 

Dorsa susiraukė. 

- Kokia nauda Trantore iš tokio prietaiso, juk čia žmonių pil- 
na? Žinau, kad kitose planetose tokie prietaisai naudojami. 

- Taip, - linktelėjo Davanas, - Trantore jie nelabai tinka, tačiau 
lūšnynuose tiesiog nepakeičiami. 

- Ir kur tokį gavote? - pasidomėjo Haris. 

- Nesvarbu, - atsakė Davanas. - Mums metas judėti, pone Sel- 
donai. Pernelyg daug Žmonių jus medžioja. Norėčiau kuo greičiau 
jus atiduoti į savo galingo draugo rankas. 

- Ir kurgi jis? 

- Netrukus bus čia. Mano prietaisas jau užfiksavo artėjantį ob- 
jektą, kurio kūno temperatūra trisdešimt septyni laipsniai. Nema- 
nau, jog tai galėtų būti kas nors kitas. 

Objektas netrukus iš tiesų pasirodė tarpduryje, tačiau linksmas 
džiaugsmo šūksnis užstrigo Hario gerklėje. Tai buvo ne Žmoglis. 

17 skyrius 
SETCEMAS 


SETČEMAS - Trantoro planetos sektorius... Paskutiniais Ga- 
laktikos Imperijos egzistavimo metais - tai buvo stipriausia bei sta- 
biliausia planetos dalis. Setčemo valdovai ilgai siekė Imperijos 
sosto, įrodinėdami esantys pirmųjų Imperatorių palikuonys. Val- 
dant Maniksui Ketvirtūjam, Setčemas buvo militarizuotas ir, kaip 
tvirtino Imperijos valdovai, turėjo ambicijų užgrobti visą planetą... 


GALAKTIKOS ENCIKLOPEDIJA 

Tarpduryje stovėjo aukšto ūgio, plačiapetis vyriškis, su šviesiais 
užriestais ūsais ir vešlia barzda. Švariai nuskustas buvo tik smak- 
ras ir apatinė lūpa. Jo plaukai buvo tokie trumpi, jog Seldonui ne- 
valingai priminė Mikogeną. 

Jis vilkėjo kažkokią uniformą. Raudonai baltą apdarą puošė pla- 
tus diržas, nubarstytas sidabrinėmis kniedėmis. 

Prabilo jis sodriu bosu, su nežinomu Seldonui akcentu. Tačiau 
jo akcentas skambėjo maloniai, netgi muzikaliai. Galbūt tai lėmė že- 
mas, gražus vyriškio balso tembras. 

- Esu seržantas Emeras Talusas, - išskiemenavo nepažįstama- 
sis. - Ieškau daktaro Hario Seldono. 

- Tai aš, - linktelėjo Haris ir pašnabždėjo Dorsai: - Vadinasi, Če- 
teris negalėjo pats atvykti ir atsiuntė šitą mėsos kalną. 

Seržantas apžiūrėjo Seldoną nuo galvos iki kojų ir pareiškė: 

- Taip, tai tikrai jūs. Atitinka jūsų apibūdinimą. Daktare, prašau 
sekti paskui mane. 

- Veskite, - atsakė Haris. 

Seldonas su Dorsa žengė pirmyn. 

Seržantas sustojo, pakėlė ranką. 

- Man įsakyta atvesti tik daktarą Seldoną. Ir nieko daugiau. 

Akimirką Haris nustebęs žiūrėjo į seržantą. Nuostabą netruko 
pakeisti pasipiktinimas: 

- Negali būti, kad jūs gavote tokį įsakymą, seržante. Dorsa Ve- 

nabili - mano bendražygė. Ji privalo mane lydėti. Be jos nė žingsnio 
iš Čia nežengsiu. 

- Pasakysiu dar daugiau, - įsiterpė mergina. - Mano pareiga 
saugoti ir ginti daktarą Seldoną. Ir kaipgi galėsiu atlikti savo parei- 
gą, nebūdama šalia jo. Kur jis, ten ir aš. 

Seržantas sutriko. 

- Bet... aš esu įpareigotas jumis rūpintis, daktare. Jei atsisaky- 
site eiti su manim, turėsiu jus jėga nutempti į lėktuvą. 

Jis ištiesė rankas, tarsi norėdamas paimti Seldoną už talijos. 

Haris atšoko ir tuo pat metu kirto į dešinę seržanto ranką virš 
alkūnės. 

Vyriškis krūptelėjo, susigūžė iš skausmo, po to atsisuko ir vėl 
artinosi prie Seldono. Davanas nejudėjo iš vietos, o Reičis pasislėpė 
seržantui už nugaros. Seldonas vėl smogė, bet šįkart vyriškis jau 
buvo pasirengęs atremti smūgį ir atkišo petį. 

Dorsa griebėsi peilių. 

- Seržante, - pro dantis iškošė ji, - atsisukite! Noriu, kad mane 
suprastumėte: jei spyriositės ir mėginsite jėga išsivesti daktarą Sel- 
doną, man teks gerokai aplamdyti jums šonus. 

Nejudėdamas, tarytum užhipnotizuotas vyriškis kurį laiką žiū- 
rėjo į virpančius peilių ašmenis, bet galiausiai susigriebė ir pareiškė: 

- Mano instrukcijose nurodyta, kad nenaudočiau jėgos tik prieš 
daktarą Seldoną. Apie kitus nieko nepasakyta. 

Dešinė jo ranka siekė prie diržo pritvirtinto pistoleto rankenos. 
Dorsa sureagavo akies mirksniu: atkišusi peilius, ji puolė seržantą. 

Tačiau nė vienas jų neatliko numatyto veiksmo. 

Reičis puolė pirmyn ir iš visų jėgų kaire ranka tvojo seržantui 
per nugarą, o dešine išlupo iš dėklo pistoletą, čia pat atšoko į šalį, 
suspaudė ginklą abiem rankomis ir suriko: 

- Rankas aukštyn, seržante, antraip pykštelėsiu! 

Regis, berniuko rankose buvo ne kas kitas, 0 neuroninė 
šmaikštis. 

Seržantas sutriko, išraudo. 

- Mesk tą daiktą, sūnau, - bosu pasakė jis. - Juk vis tiek neži- 
nai, kaip ginklas veikia. 

- Didelio čia daikto? - sukikeno vaikis. - Spustelėsiu štai čia ir 
pykšt- pokšt! Taip ir bus, jei pajudinsi bent pirštą. 

Seržantas apmirė. Jis puikiai suvokė, jog ginklas įniršusio dvy- 
likamečio rankose labai pavojingas. 

Sunerimo ir Haris. 

- Atsargiai, Reiči, - ištarė jis. - Nešauk. Patrauk pirštus nuo gai- 
duko. 

- Neleisiu, kad jis mane sučiuptų, neleisiu! 

- Nieko jis tau nepadarys. Prašau, seržante, nejudėkite. Išsiaiškin- 
kime. Jums buvo įsakyta atgabenti mane, ar taip? Ir nieko daugiau? 

- Taip, - patvirtino seržantas. Jo balsas išliko ramus. Matyt, 
kietas vyrukas... 

- Gerai. Bet juk įsakyme nebuvo nurodymo nieko kito neimti? 
Tai skirtingi dalykai. Kaip tiksliai skambėjo įsakymas? 

Seržantas pagalvojo ir atsakė: 

- Man buvo įsakyta atgabenti jus, daktare Seldonai. 

- Vadinasi, apie kitus asmenis ten nebuvo užsiminta? 

- Taip, - po pauzės patvirtino vyriškis. 

- Na štai. O dabar pažvelkite į Reičį. To vaiko rankose ginklas, 
nukreiptas į jus. Ir jis trokšta jus nudėti. 

- Aha! - šūktelėjo berniūkštis. 

- Neskubėk, Reiči, - nuramino Haris berniuką. - Taigi, jis 
trokšta jus nušauti. O ponia Venabili turi rankose porą peilių, ku- 
riuos valdo virtuoziškai, patikėkite manimi. Ir dar aš... aš galiu vie- 
na ranka taip sumaitoti jūsų adomo obuolį, kad iki gyvenimo pabai- 
gos kalbėsite tik pašnibždomis. Na, tai kaip? Ar jūsų turimas įsaky- 
mas leidžia pasiimti ir ponią Venabili? 

Seržantas kiek pagalvojo ir linktelėjo. 

- Aš pasiimsiu moterį. 

- Dar ir berniūkštį Reičį. 

- Ir jį pasiimsiu. 

- Puiku. Duokite man kariškio garbės Žodį, jog neapgausite. 

- Duodu jums garbės žodį, - linktelėjo vyriškis. 

- Reiči, atiduok jam pistoletą. Greičiau. Be fokusų. 

Berniukas nepatenkintas susiraukė, pažvelgė į Dorsą, ieškoda- 
mas užtarimo, bet ta papurtė galvą. Šią akimirką ji buvo ne ką lai- 
mingesnė už Reičį. 

Berniukas ištiesė ginklą seržantui. 

- Padėkok jiems, tu riebi... - frazės pabaigą jis ištarė sau po nosimi. 

- Slėpk peilius, Dorsa, - pasakė Haris. - Na, seržante? 

- Jūs doras žmogus, pone Seldonai, - pasakė kariškis. - Aš lai- 
kysiuosi savo žodžio. 

Jis mikliai, įprastu judesiu įdėjo pistoletą į dėklą. 

Seldonas atsisuko į Davaną ir pasakė: 

- Prašau pamiršti viską, ką dabar matėte. Mes savo noru vyks- 
tame su seržantu Talusu. Perduokite Jugui Amariliui, jog aš pasirū- 
pinsiu, kad jis patektų į Universitetą. Kai tik viskas susitvarkys, ir 
galėsiu laisvai veikti. Ir dar: jei kada nors, kaip nors galėsiu jums 
pagelbėti, aš tai padarysiu. O dabar keliaukime, seržante. 

- Reiči, ar tau kada nors teko skraidyti lėktuvu? - paklausė Hans. 

Berniukas tylėdamas papurtė galvą. Išpūtęs akis, jis Žiūrėjo že- 
myn, į plaukiantį po lėktuvo sparnu planetos paviršių. Jo žvilgsnyje 
buvo ir baimė, ir susižavėjimas. 

Haris dar sykį nusistebėjo - kiek daug Trantore ekspreso ir tak- 
si linijų! Net ir į tolimus reisus žmonės dažniausiai vykdavo po že- 
me. Tačiau oro kelionės, taip populiarios kitose planetose, čia buvo 
prabanga. O jau toks lėktuvas... 

"Ir kaip Zmoglis viską sugeba?" - pagalvojo jaunuolis. 

Jis žvelgė pro iliuminatorių į kupolus, į žalumą, dengiančią pla- 
netos paviršių, į nedidelius ežerus, kurių vandenys ribuliavo saulės 
spinduliuose. 

Skrido jie maždaug valandą. Dorsą, regis, nelabai žavėjo vaiz- 
das pro iliuminatorių. Ji užtraukė užuolaidėlę ir pasakė: 

- Norėčiau žinoti, kur mes skrendame. 

- Jei tu nežinai, aš tuo labiau, - pasakė Haris. - Tu ilgiau už ma- 
ne gyveni Trantore. 

- Bet aš gyvenau viduje, o čia, paviršiuje, pasiklysčiau tarsi ma- 
žas vaikas. 

- Manau, Žmoglis žino, ką daro. 

- Galbūt jis niekaip su tuo nesusietas. Nesuprantu, kodėl ma- 
nai, jog tai jo nurodymas. 

- Na... - kilstelėjo antakius Haris. - Regis, dabar jau taip nema- 
nau. Nors, kodėl gi ne? 

- Jau vien todėl, jog nebuvo įsakyta pasiimti ir mane. Netikiu, 
kad Četeris galėjo mane pamiršti. Be to, Strilinge ir Mikogene jis at- 
vyko pats... 

- Juk negali jis visur suspėti. Galbūt užsiėmęs. 

- Na gerai, pats nepasirodė, bet argi jis galėjo atsiųsti šituos 
skraidančius rūmus? Dorsa parodė į prabangų lėktuvo saloną. 

- Gal tai konspiracija. Kam šaus į galvą, jog tokiu lėktuvu 
skrenda valkatos, kurie nori išvengti dėmesio? 

- Labai jau akivaizdi konspiracija. Be to, argi jis atsiųstų tokį 
bukagalvį stuobrį, kaip šitas seržantas. 

- Visai jis ne bukagalvis. Tik išmokytas besąlygiškai vykdyti 
įsakymus. Tokiu žmogumi galima pasitikėti. 

- Štai kaip. Bet kodėl jis gavo tokį kvailą įsakymą? Negaliu pa- 
tikėti, jog Žmoglis jam įsakė ištraukti tave iš Dalio, o apie mane nė 
žodeliu neužsiminė. Tai neįtikėtina. 

Seldonas neturėjo atsakymo. Dar po valandos mergina pasakė: 

- Regis, atvėso. Pažvelk žemyn. Augmenija jau nebe žalia, o 
parudavusi. Ir įsijungė apšildymas. 

- Ką tai galėtų reikšti? 

- Dalis įsikūręs tropinėje zonoje, vadinasi mes skrendame arba 
į pietus nuo jo, arba į šiaurę. Ir jau įlindome pakankamai giliai. 

Dar po kurio laiko lėktuvas praskrido virš apledėjusios pakran- 
tės. Po to staiga pradėjo leistis žemyn. 

- Tuoj išsitėkšime, - sušuko Reitčis. - Liks tik blynas! 

Seldonas mėšlungiškai suspaudė krėslo ranktūrius. 

Dorsa laikėsi drąsiai. 

- Pilotas nerodo pavojaus požymių. Nesijaudinkite. Mes tik le- 
kiame į tunelį. Vos tik ji ištarė šiuos žodžius, lėktuvas suglaudė 
sparnus ir it kulka nėrė į tunelį. Juos apgaubė tamsa, tačiau netru- 
kus įsijungė apšvietimas. 

- Turbūt niekada nesuprasiu, kaip jie sužino, jog tunelis laisvas, 
- sumurmėjo Haris, šlųostydamas išrasojusią kaktą. 

- Manau, pilotas iš anksto gavo tokią informaciją, - pasakė 
mergina. - Ačiū Dievui, mūsų kelionė artėja į pabaigą. Netrukus su- 
žinosime, kur atsidūrėme. - Kiek patylėjusi, ji pridūrė: - Ir turbūt 
neapsidžiaugsime. 

Lėktuvas išslydo iš tunelio ir nuriedėjo ilgu nusileidimo taku. 
Apšvietimas čia priminė natūralų, todėl Haris prisiminė imperatoriš- 
kame sektoriuje po atviru dangumi praleistą laiką. 

Orlaivis sustojo staigiai. Reičis užgriuvo ant priekinė sėdynės 
atlošo, 1r Dorsa atskubėjo jam į pagalbą. Seržantas Talusas, pasi- 
tempęs, griežtas, išlipo 18 kabinos, atidarė keleivinio salono duris ir 
visiems trims keleiviams padėjo nusileisti trapu. 

Seldonas išlipo paskutinis. Žvilgtelėjęs į seržantą, jaunuolis pa- 
sakė: 

- Skrydis buvo gana malonus. 

Seržanto veidu nuvilnijo šypsena, ūsai kilstelėjo į viršų. Palietęs 
kepurę, jis pasakė: 

- Ačiū, daktare. 

Po to jis palydėjo atvykėlius prie prabangaus automobilio. Visi 
trys įsitaisė ant galinės sėdynės, o seržantas sėdo už vairo. Mašina 
lengvai pajudėjo ir nuriedėjo plačiomis gatvėmis pro aukštus pra- 
bangius statinius, tviskančius saulės šviesoje... Ant šaligatvių mi- 
nios pėsčiųjų. Visi puikiai apsirengę. Mieste išskirtinė švara. 

Seldonas jautėsi nesmagiai. Regis, pasitvirtino Dorsoa spėlio- 
nės. Jis pasilenkė prie pat merginos ausies: 

- Kaip manai, ar mūsų neparvežė atgal į Imperijos sektorių? 

- Ne, - tvirtai atsakė mergina. - Imperijos sektoriuje pastatai 
dažniausiai rokoko stiliaus. Ir parkų čia ne tiek jau daug. 

- Tai kur mes tada? 

- Regis, teks pasiklausti. Važiavo jie neilgai, netrukus sustojo 
prie keturių aukštų pastato. Išilgai atbrailos puikavosi lipdiniai - fan- 
tastiniai gyvūnai, o tarp jų - šviesiai rožinių plytų juostos. Pastatas 
atrodė stulbinamai gražiai. 

- Na, - pasakė Seldonas. - Čia tai jau tikrai rokoko. 

Mergina gūžtelėjo pečiais ir nutylėjo. O Reičis susižavėjęs su- 
švilpė ir tarė: 

- Nieko sau namelis. 

Seržantas mostelėjo Seldonui, kad šis išliptų ir sektų paskui jį, 
tačiau matematikas atsilošė ant sėdynės ir apkabino Dorsą bei Rei- 
čį, tuo norėdamas pasakyti, jog be šių dviejų Žmonių nežengs iš čia 
nė žingsnio. 

Kariškis sutriko. Jis jau stovėjo prie namo. Net ūsų galiukai 
kiek nusviro. 

- Gerai jau, eikite visi trys, - pagaliau ištarė jis. - Juk daviau 
garbės žodį. Tik turėkite omenyje - kiti jums nieko nežadėjo. 

Seldonas linktelėjo: 

- Žinoma, seržante, jūs atsakote tik už save. 

Seržantas jautėsi pamalonintas, jo fizionomija trumpam nušvi- 
to. Tačiau netrukus jis nutildė emocijas ir žengė ant plačių laiptų. 
Laiptai tuojau pat pajudėjo aukštyn. 

Dorsa su Hariu žengė paskui jį, nesunkiai išlaikę pusiausvyrą. 
Reičis akimirką dvejojo, bet po to, matyt nusprendęs, jog šitie ste- 
buklingi laiptai tik kiek patobulintas eskalatorius, tvirtai užkėlė ant 
jų dešinę koją... tada kairę ir, susikišęs į kišenes rankas, pradėjo 
švilpauti kažkokią melodiją. 

Durys atsidarė. Iš ten išėjo dvi jaunos, dailios moterys. Jos vil- 
kėjo ilgas, pasiūtas iš šnarančios medžiagos sukneles, per liemenį 
suveržtas plačiais diržais. Kaštoniniai abiejų plaukai supinti į dvi 
įspūdingas kasas. Gatvėje Haris tokių šukuosenų nepastebėjo. 

Abi moterys nepatenkintos žvelgė į atvykėlius. Ir tai supranta- 
ma. Po to ką Hariui su Dorsa šiandien teko patirti, jie atrodė ne ką 
geriau už Reičį. 

Tačiau moterys nusilenkė jiems ir įprastais gestais pakvietė užeiti. 

Įžengę pro duris, jie pateko į erdvų vestibiulį, apstatytą praš- 

matniais baldais. Grindys čia buvo šviesios, kažkokios linksmos. 
Haris pasijuto nejaukiai - ant tokių grindų visi pastebės dulkėtus jų 
pėdsakus. 

Po to atsidarė kitos durys, ir iš jų išėjo dar viena moteris. Ji bu- 
vo vyresnė už pirmąsias. Merginos gracingai nusilenkė damai. "Tur- 
būt, reikėjo ilgai treniruotis, - pagalvojo Haris. - Gal ir man reikėtų 
kažką panašaus padaryti?" Bet nežinodamas, kaip padaryti tokį reve- 
ransą, jaunuolis paprasčiausiai nusilenkė. Dorsa stovėjo it stulpas. 
Reičis išpūtęs akis dairėsi aplinkui ir moters net nepastebėjo. 

Ji buvo apkūni, plaukai supinti lygiai taip, kaip ir tų dviejų mer- 
ginų, sunkelė taip pat panaši, tačiau prabangesnė ir siuvinėta įman- 
triais ornamentais. 

Moters plaukai buvo truputį pražilę, bet simpatiškos duobutės 
skruostuose darė jos veidą jaunesnį. Šviesiai rudos akys atrodė 
linksmos. Joje buvo kažkas... motiniško. 

- Kaip jaučiatės? - paklausė ji, nereikšdama jokių pretenzijų dėl 
Dorsos ir Reičio. - Daktare Seldonai, seniai svajojau su jumis su- 
sipažinti. O jūs turbūt daktarė Venabili? Man pranešė, jog visur ke- 
liaujate su daktaru Seldonu. O štai šito jaunuolio nepažįstu, nors 
man malonu ir jį matyti. Na, gerai, nevarginsiu jūsų, jums reikia 
pailsėti po kelionės. 

- Ir nusiprausti, ponia, - pridūrė Dorsa. 

- Žinoma. Nusiprausti, persirengti. Ypač šitam jaunuoliui. - Ji 
pažvelgė į Reičį ir nusišypsojo. Po to paklausė: - Kuo jūs vardu, jau- 
nuoli? 

- Reičis, - nedrąsiai atsakė berniūkštis ir dėl viso pikto pridūrė: 
- Ponia. 

- Koks neįtikėtinas sutapimas! - sušuko moteris ir jos akys nu- 
švito džiaugsmu. - O aš vardu Reičėlė. Eime, mes viską sutvarky- 
sime. O per pietus pasikalbėsime. 

- Palaukite, ponia, - pasakė Dorsa. - Ar galime sužinoti, kur 
mes patekome? 

- Tai Setčemas, mieloji! Ir prašau vadinti mane Reičėle. Taip 
bus patogiau. Nemėgstu formalumų. 

- Mes Setčeme? - pakartojo Haris. 

- Žinoma, daktare Seldonai. Svajojome su jumis susitikti nuo 
pat tos akimirkos, kai jūs perskaitėte pranešimą matematikų kon- 
grese. Todėl labai džiaugiamės, jog pagaliau atvykote pas mus. 

Prireikė beveik visos dienos, kol atvykėliai pailsėjo ir susitvar- 
kė. Jiems atnešė erdvius, šilkinius drabužius. Po dušo visi tarsi ne- 
gyvi krito į lovas. 

Tik kitos dienos vakare buvo surengti Reičėlės pažadėti pietūs. 

Ant ilgo stalo padėti įrankiai keturiems žmonėms - Seldonui, 
Dorsai, Reičėlei ir Reičiui. Nuo lubų ir sienų liejosi švelni šviesa, 
kurios spalva kartais mainėsi. Staltiesė mirgėjo. 

Per pietus jiems patarnavo tarnai, o, žvilgtelėjęs į atdaras duris, 
Haris pastebėjo ginkluotus kareivius. 

Reičėlė atrodė draugiška ir didžiausią dėmesį skyrė Reičiui, ku- 
rį pasisodino šalia savęs. 

Nupraustas, pakirptas, aprengtas naujais drabužiais, berniukas 
nedrįso net prasižioti, tarsi jausdamas, kad jo leksikonas šioje aplin- 
koje nuskambėtų neįprastai keistai. Jis slapčia stebėjo Dorsą ir ko- 
pijavo merginos judesius. 

Patiekalai buvo gardūs, tik labai aštrūs. 

Moteris, žavingai šypsodamasi, pasakė: 

- Turbūt manote, jog mes maistui gaminti naudojame Mikogeno 
prieskonius? Bet tai netiesa. Pas mus viskas vietinės gamybos, iš 
Setčemo. Stengiamės išlikti savarankiški, nuo nieko nepriklausomi. 

Seldonas mandagiai linktelėjo: 

- Viskas nuostabu, ponia, mes jums labai dėkingi. 

Tačiau galvoje sukosi mintis, jog Mikogene maistas kur kas 
gardesnis. Be to, tenka prisipažinti pralaimėjus. Žmoglis taip pat 
susimovė... 

Pagaliau Setčemas jį sučiupo. Atsitiko tai, ko taip bijojo Četeris. 

- Tikiuosi man atleisite, bet norėčiau pasinaudoti šeimininkės 
teisėmis ir kai ko jus paklausti, - pasakė moteris. - Juk jūs nesate 
šeima? Reičis ne jūsų sūnus? 

- Ne, tarp mūsų nėra jokių giminystės ryšių, - atsakė Haris. - 
Reičis gimė Trantore, aš - Helikone, Dorsa - Cinoje. 

- O kaip jūs susipažinote? 

Haris trumpai, vengdamas smulkmenų, papasakojo visą istoriją. 

- Man pasakojo, jog susikivirčijote su mano seržantu, kai jis 
norėjo išsivežti jus vieną. 

- Prisirišau prie jų, - atsakė jaunuolis. - Ir nenorėjau skirtis. 

Moteris nusišypsojo: 

- O jūs sentimentalus žmogus. 

- Taip, sentimentalus. Ir kiek suglumęs. Jūs sakėte, jog norė- 

jote mane gauti, kai tik išgirdote mano pranešimą kongrese. Saky- 
kite, kam aš jums reikalingas? 

- Netikiu, jog lig šiol nesupratote. Jūs mums reikalingas dėl psi- 
choistorijos. 

- Be aš jos neturiu ir niekada neturėjau. 

Moteris suraukė kaktą. 

- Pranešime jūs to nesakėte. Nesu matematikė ir negaliu pakęsti 
skaičių, bet mano matematikai man paaiškino... 

- Tuomet, mieloji Reičėle, jums reikėjo atidžiau klausytis tų 
matematikų. Jie turėjo suprasti mano mintį, jog psichoistorija - be- 
viltiškai tolima nuo praktikos. 

- Negaliu tuo patikėti, Hari. Juk kitą dieną po pranešimo jūs jau 
susitikote su tuo pseudoimperatoriumi Kleonu. 

- Su pseudoimperatoriumi? - ironiškai paklausė Dorsa. 

- Žinoma, - atsakė moteris. - Jis neteisėtai sėdi Imperatoriaus 
soste. 

- Ponia, - kiek suirzusiu balsu pasakė Haris. - Kleonui aš pasa- 
kiau lygia tą patį, ką ir jums. Tada jis mane paleido. 

ypsena dingo iš moters veido, ji prabilo visai kitu tonu: 

- Taip, paleido. Ir pradėjo katės ir pelės žaidimą. Persekioja 
kiekvieną jūsų žingsnį... Tiek to, pakaks tų kalbų. Pailsėkime. Gal 
norite pasiklausyti muzikos? 

Vos tik ji ištarė šiuos žodžius, pasigirdo instrumentinės muzi- 
kos garsai. Moteris pasilenkė prie Reičio: 

- Jei nesusitvarkai su šakute, gali valgyti šaukštu arba pirštais. 
Nesivaržyk, mažyli. 

- Taip, ponia, - linktelėjo berniūkštis ir vos nepaspringo. Dor- 
sa pagavo jo žvilgsnį ir tyliai ištarė: 

- Paimk šakutę. 

Vaikas pakluso. 

- Muzika nuostabi, ponia, - pasakė Dorsa, - bet neverta nu- 
krypti nuo temos. Man kažkodėl atrodo, jog mus persekiojo būtent 
Setčemo žmonės, o ne kas nors kitas. Antraip jūs neturėtumėte to- 
kios tikslios informacijos apie mūsų nutikimus. 

Moteris nusijuokė: 

- Mes visur turime akis bei ausis, tačiau nesivaikėme jūsų. Ne- 
same tokie netikšos, kaip Demerzelis. Panorėję, seniai būtume jus 
sučiupę. 

- Jūs apie Demerzelį tokios prastos nuomonės? - paklausė 
Dorsa. 

- O kaipgi kitaip? Juk nušluostėme jam nosį. 

- Jūs nušluostėte ar Setčemas? 

- Jeigu laimėjo Setčemas, vadinasi - tai ir mano pergalė. 

- Keista, - pasakė mergina. - Visi įsitikinę, jog šį sektorių valdo 
viena tvirta ranka - tai meras. Manau, jog visomis pergalėmis ga- 
lėtų pasigirti tik jis. 

- Malonu pripažinti, jog Setčemą valdo viena tvirta mero ranka, 
nes ta ranka - tai aš. 

- Kuo jūs čia dėta? - gūžtelėjo pečiais Haris. 

- O kodėl gi ne? - Reičėlė pažvelgė į aplink stalą besisukinėjan- 
čius tarnus. - Aš esu šio sektoriaus merė. 

Pirmas į naujieną sureagavo Reičis. Pamiršęs, jog neseniai už- 
sidėjo padorumo kaukę, jis pradėjo pašėlusiai kvatoti ir ištarė: 

- Tetule, tik nereikia mums kabinti makaronų. Tetos merais 
nebūna. Tik dėdės gali valdyti. 

Moteris nusišypsojo, pažvelgė į berniūkštį: 

- Oi, mažyli, netauzyk niekų! Būna merais ir dėdės, ir tetos bū- 
na. Pasuk savo makaulę ir pamėgink suprasti. 

Reičis išpūtė akis ir sustingo. Pagaliau išstenėjo: 

- Na ir skeliate, tetule. Pliekiate neprasčiau už mūsiškius! 

Seldonas atsikosėjo ir pasakė: 

- Tikrai, jums neblogai pavysta! 

- Turėjau draugą iš Dalio... Seniai. Buvau visai jauna. Mano tė- 
vas nepritarė mudviejų santykiams. O dabar nežinia iš kur atsirado 
šitas šelmis, Reičis, ir vėl sugrįžo prisiminimai. Toks pats akcentas, 
tokios pat akys, tamsi oda. Dar po kelių metų jis bus tikras širdžių 
ėdikas. Ar taip, gudruoli? 

- Kad aš Žžinočiau, - sutriko berniūkštis. Ir pridūrė: - Ponia. 

- Būsi, aš tikrai žinau. Tu labai panašus į mano buvusį drau- 
gą... Na, pietūs baigėsi, ir tau metas į savo kambarį, berniuk. Pa- 
sėdėk, holovizorių pažiūrėk. Skaityti turbūt nemoki? 

Reičis nuraudo: 

- Nieko. Išmoksiu. Ponas Seldonas sakė. 

- Na, jei ponas taip sakė, vadinasi, išmoksi. 

Iškart atsirado mergina, nusilenkė Reičėlei ir atsistojo šalia ber- 
niuko. 

- O man negalima likti su savo draugais? - paklausė jis. 

- Kol kas teks išsiskirti, - pasakė moteris. - Mes turime svarbų 
pokalbį. 


275 


Berniukas nepatenkintas nulipo nuo kėdės ir nutipeno paskui 
merginą. 

- Dėl jo nesijaudinkite. Viskas bus gerai, - nuramino Reičėlė, 
berniukui išėjus. - Beje, man taip pat... Lygiai taip, kaip dabar čia 
atsirado šita mergina, prireikus, atsiras tuzinas ginkluotų vyrų. No- 
riu, kad jūs tai suprastumėte. 

- Niekas ir neketina jūsų pulti, Reičėle... ar dabar jau "ponia 
mere"? 

- Turiu informacijos, jog Haris puikus kovos menų meistras, o 
jūs, Dorsa, šauniai kaunatės su peiliais. Beje, juos paėmė iš jūsų 
kambario. Todėl nemėginkite be reikalo demonstruoti savo gebėji- 
mų. Haris man reikalingas gyvas, geranoriškas ir neginkluotas. 

- Bet aš juk tiksliai Žinau, jog pastaruosius keturiasdešimt metų 
šį sektorių valdo meras Maniksas Ketvirtasis, - vis dar draugišku 
tonu pasakė Dorsa. - Ir jis lig šiolei gyvas ir sveikas. Kas gi tuomet 
esate jūs? 

- Esu ta, kaip ir sakiau. Maniksas mano tėvas. Ir jis tikrai gy- 
vas ir sveikas. Imperija laiko jį Setčemo meru, tačiau jis pavargo 
nuo valstybinių reikalų ir ketina perduoti valdymą į mano rankas. 
Aš tam neprieštarauju. Esu vienintelis jo vaikas. Mane visą gyveni- 
mą mokė valdymo meno. Pagal titulą ir įstatymiškai meru lieka 
mano tėvas, bet faktiškai sektorių valdau aš. Ir Setčemo kariuome- 
nė jau davė man priesaiką. O tai visų svarbiausia. 

- Seldonas pasakė: 

- Gerai. Mums vis vien - Maniksas Ketvirtasis ar Reičėlė Pir- 
moji. Nei jums, nei jūsų tėvui nėra tikslo laikyti manęs čia. Jau sa- 
kiau, kad neturiu psichoistorijos, ir vargu, ar kada nors turėsiu. 
Taip pasakiau ir Imperatoriui. Iš manęs jums jokios naudos. 

- Koks jūs naivus, - šyptelėjo Reičėlė. - Ar jūs žinote Imperijos 
istoriją? 

- Neseniai man kilo noras pasigilinti į ją, - atsakė Haris. 

- Aš ją neblogai žinau, - įsiterpė Dorsa. - Nors mano speciali- 
zacija - priešistoriniai laikai, ponia mere. Bet kuo čia dėta istorija? 

- Jei išmanote istoriją, turėtumėte žinoti, jog Setčemo Namai 
seni bei gerbiami. Jie kilę iš Dacianų dinastijos. 

- Dacianai valdė prieš penkis tūkstančius metų. Jų palikuonys 
per tiek laiko turbūt sudaro pusę Galaktikos bendruomenės. O jūs, 
regis, ketinate pareikšti savo genealogines teises į Imperatoriaus 
sostą. 

- Daktare Venabili, - pirmą sykį šaltai ir nedraugiškai prabilo Rei- 
čėlė, - mūsų genealoginės teisės neabejotinos. Tai parašyta juodu ant 

balto. Visą šį laikotarpį Setčemo Namai laikė valdžią savo rankose. 
Buvo atvejų, kai mes sėdėjome soste ir valdėme Imperiją. 

- O Istorijos vadovėliuose rašoma, - atkakliai tvirtino mergina, 
- jog Setčemo valdovai buvo nusiteikę prieš Imperatorių. Ir didžioji 
Imperijos dalis jų nepripažino. 

- Priklauso nuo to, kas tuos vadovėlius parašė. Netolimoje at- 
eityje juos rašysime mes, nes tikrai susigrąžinsime mums priklau- 
santį sostą. 

- Norint to pasiekti, teks sukelti pilietinį karą. 

- Ir nieko čia baisaus, - pasakė Reičėlė ir žavingai nusišypsojo. 
- Bet aš tikiuosi daktaro Seldono pagalbos. Jis padės išvengti mums 
gresiančios katastrofos. Mano tėvas visą gyvenimą buvo taikus 
žmogus, lojalus visiems Imperatoriams. Visa Trantoro ekonomika 
laikėsi ant Setčemo pečių. Jis viską darė Imperijos labui. 

- Nesu įsitikinusi, jog Imperatorius šventai tikėjo tokiais nesa- 
vanaudiškais jūsų tėvo tikslais, - šyptelėjo Dorsa. 

- Aš taip pat, - pripažino merė. - Nes visi Imperatoriai - tikri 
uzurpatoriai. O argi uzurpatorius gali patikėti doro mero dorais ke- 
tinimais? Tačiau mano tėvui vis pavykdavo išsaugoti taiką. Žinoma, 
jis sukūrė galingą armiją, saugančią ir ginančią mūsų klestintį sek- 
torių. O Imperija tam neprieštaravo. Setčemas jai buvo reikalingas 
taikus, patenkintas, ramus, lojalus. 

- Tik ar jis lojalus? - suabejojo Dorsa. 

- Teisėtam Imperatoriui - taip, - atsakė Reičėlė. - Dabar mes 
pasiekėme tokį lygį, jog be vargo galime nuversti vyriausybę. Nie- 
kam nespėjus net prasižioti, soste sėdės naujas Imperatorius arba 
Imperatorė. O Trantore viskas bus tylu ir ramu. Kaip ir buvo. 

- Jums leidus, truputį paprieštarausiu. Apšviesiu jus - juk esu 
istorikė, - neištvėrė Dorsa. 

- Mielai pasiklausysiu jūsų, - Reičėlė pasisuko į merginą ir kiek 
palenkė galvą. 

- Kad ir kaip būtų išmuštruota jūsų armija, ji vis tiek nesusido- 
ros su jungtinėmis Imperijos ginkluotomis pajėgomis, kurios iš- 
1 po dvidešimt penkis milijonus pasaulių. 

- Stai jūs ir atskleidėte silpną uzurpatoriaus vietą. Dvidešimt 
penki milijonai pasaulių - ir po visus išsklaidytos ginkluotosios pa- 
Jėgos. Tarp atskirų junginių milžiniški atstumai, karininkai atpratę 
nuo karinių veiksmų, jie gali apginti nebent savo interesus, tik jokiu 
būdu ne Imperijos. O mūsų pajėgos sutelktos čia, Trantore. Mes 
galime pradėti karinius veiksmus ir juos užbaigti, kol išglebę gene- 
rolai tolimose planetose pasikasys pakaušius ir supras, kam čia Im- 
peratoriui staiga jų prireikė. 

- Bet kai supras, prieš jus stos pajėgos, prieš kurias jūs būsite 
bejėgiai. 

- Jūs taip manote? - pašaipiai paklausė Reičelė. - Tuo metu 
Trantoras jau bus mūsų, ir mes sėdėsime Imperatoriaus soste. To- 
dėl niekas net necyptelės. Kiekvienas Imperatoriaus karvedys gaus 
savo nuosavą planetą, savo provinciją. Kuriems galams jiems dar 
šiauštis? 

- Vadinasi, jūs siekiate būtent šito? - nustebo Haris. - Nejaugi 
norite mane įtikinti, jog ketinate valdyti suskaldytą dalimis Imperiją? 

- Teisingai supratote, - linktelėjo moteris. - Ketinu valdyti 
Trantorą bei aplink jį esančias planetų sistemas. Man kur kas ma- 
loniau tapti Trantoro, negu visos Galaktikos Imperatore. - Reičė- 
lė tvirtai įsirėmė kumščiais į stalą. - Apie tai keturiasdešimt metų 
svajojo mano tėvas. Jis gyvena tik tam, kad savo akimis visa tai 
pamatytų. Kam mums milijonai tolimų pasaulių, išsklaidytų po vi- 
są Galaktiką? Kam mums jų rūpesčiai? Mūsų planeta, mūsų di- 
džiulis miestas - štai kur mūsų galaktika. Kitos mums nereikia. Pa- 
tys turime visko pakankamai ir galėsime be problemų valdyti. O 
Galaktika tegul skyla. Tegul kiekvienas militaristas-marionetė gaus 
savo riebų kąsnį. Visiems užteks, jiems net peštis nereikės. 

- Jie vis tiek kovos, - nesutiko Dorsa. - Niekas nenorės tenkin- 
tis jam skirta provincija, kiekvienas manys, jog kaimynas gavo di- 
desnį kąsnį. Niekas nesijaus saugus ir svajos tapti vieninteliu Galak- 
tikos valdovu. Tai aišku, kaip dukart du, ponia Tuštumos Impera- 
tore. Prasidės karai, įtrauks ir jus bei visą Trantorą... kol galiausiai 
viskas žlugs, teliks tik griuvėsiai. 

- Na, jeigu Žmogus nemato toliau savo nosies, galima ir toKį 
vaizdą nupiešti, - pašaipiai ištarė Reičėlė. - Ypač, jei istorijos pamo- 
kas priima paraidžiui. 

- Na, o jeigu žvelgsime tolyn? - atrėmė mergina. - Iš ko mums 
dar mokytis, jei ne iš istorijos? 

- Štai iš jo! - moteris parodė į Seldoną 

- Iš manęs? - nustebo jaunuolis. - Juk sakiau, kad psichoisto- 
rija... 

- Nekartokite to, mielas daktare Seldonai, - pertraukė jaunuolį 
Reičėlė. - Manote, jog mano tėvas niekada nesusimąstė apie pilie- 
tinio karo keliamus pavojus? Pastaraisiais metais jis keletą kartų bu- 
vo pasirengęs bet kurią dieną užkariauti Imperiją. Tačiau reikėjo 
įsitikinti, kaip klostysis įvykiai po pergalės, ar bus saugu gyventi. 
Ir ta viltis atsirado, kai tik mes sužinojome apie daktaro Seldono 
pranešimą Dekados kongrese. Mano tėvas senas, jis ne iškart su- 
prato, bet kai jam paaiškinau, išsyk perdavė man valdymo vairą. Tai 

štai, Hari - turiu būti jums dėkinga už mero postą ir tikiuosi jūsų 
dėka pasiekti dar aukštesnio posto. 

- Niekaip nesugebu jums paaiškinti, jog negaliu... - susierzino 
Seldonas. 

- Nesvarbu, ką jūs galite ir ko ne. Svarbu, jog Žmonės jumis 
patikės. Kai pasakysite, jog psichoistorinė prognozė skelbia, kad 
Trantoras geba tvarkytis savarankiškai, o provincijos turi tapti ka- 
ralystėmis ir palaikyti su kaimynais draugiškus santykius, jie tikrai 
patikės. 

- Neketinu skelbti tokios prognozės, - papurtė galvą Haris, - 
kol neturiu psichoistorijos. Nesiimsiu šarlatano vaidmens. Jei jums 
reikia, pati ir prognozuokite. Aš neprieštarauju. 

- Ką jūs kalbate? Mano prognozėmis nepatikės. O jūs - didysis 
matematikas, jūs visai kas kita... 

- Patikėkite, to paties manęs prašė ir Imperatorius. Atsakiau 
jam, kodėl turėčiau priimti jūsų pasiūlymą? 

Moteris kiek patylėjo. O kai vėl prabilo, jog balsas buvo mal- 
daujantis. 

- Netapatinkite manęs su Kleonu. Jis turbūt reikalavo iš jūsų, 
kad paskelbtumėte prognozę, padėsiančią jam išsilaikyti soste? Tai 
beprasmiška, nes soste jis vis tiek neišsilaikys. Juk pats žinote, kad 
Galaktikos Imperija žlunga ir toliau šitaip tęstis negali. Trantoras rie- 
da žemyn ir jį tempia paskui save dvidešimt penki milijonai pasaulių. 
Mūsų ateitis - pilietinis karas. Padėjęs Kleonui, jūs neišgelbėsite pa- 
dėties. 

- Jau girdėjau panašius žodžius, - pasakė Haris. - Gal tai ir tie- 
sa, tačiau kas iš to? 

- Padėkite Imperijai suskilti be jokio pilietinio karo. Padėkite man 
užimti Trantorą ir įsitvirtinti. Tuo pačiu, Galaktika bus laisva, ir kiek- 
viena planeta pasuks savu keliu, puoselės savo kultūrą, papročius. 
Suklestės prekyba, turizmas, kultūriniai ryšiai - Galaktika vėl atsi- 
gaus. Mano ambicijos kuklios: vienas pasaulis, taika ir laisvė... 

- Bet kodėl Galaktika turėtų manimi patikėti? Manęs niekas ne- 
žino. Kam iš karvedžių padarys įspūdį žodis "psichoistorija""? 

- Dabar gal ir nepatikės. Bet jei Setčemas laukė tūkstančius 
metų, palauks ir kelis tūkstančius dienų. Pasilikite pas mus. Aš jus 
išgarsinsiu. Pažadu, jog psichoistorija sužibės visuose pasauliuose. 
Ir ateis laikas, kai jūs ištarsite savo pranašystę. Tada mes smogsi- 
me. Ir Galaktikoje įsiviešpataus Nauja Tvarka, ramybė ir taika. Am- 
žiams. Na, Hari, nejaugi man atsakysite? 

18 skyrius 
NUVAINIKAVIMAS 


EMERIS TALUSAS - Setčemo saugumo pajėgų seržantas. 

... Išskyrus jau anksčiau paminėtas nereikšmingas smulkme- 
nas, daugiau apie šitą žmogų nėra jokios informacijos. Žinoma tik 
tiek, jog vieną kartą jo rankose buvo visos Galaktikos likimas... 


GALAKTIKOS ENCIKLOPEDIJA 

Kitą rytą pusryčių stalas buvo padengtas hole, esančiame prie 
trijų belaisvių kambarių. Pusryčiai buvo iš tiesų prabangūs. Didžiu- 
lis patiekalų pasirinkimas ir visko iki valiai. 

Haris ryte rijo aštrias dešreles, praleidęs pro ausis Dorsos įspė- 
jimą dėl galimo skrandžio uždegimo ar dieglių. 

Reičis pasakė: 

- Kai ponia vakar vakare buvo pas mane užėjusi... 

- Ji pas tave buvo užėjusi? - nustebo Haris. 

- Aha. Sakė atėjusi pasižiūrėti, ar man patogu. Ir žadėjo nusi- 
vesti mane į zoologijos sodą. 

- Koks čia zoologijos sodas? - Seldonas metė žvilgsnį į mergi- 
ną. - Nebent katės ir šunys? 

- Kodėl? Vietiniai gyvūnai. Gali būti ir atvežtų iš kitų planetų, - 
svarstė Dorsa. - Sakoma, jog Setčemo zoologijos sodas geriausias 
visame Trantore. Žinoma, po imperatoriškojo. 

- Gera senučiukė, - pasakė berniūkštis. 

- Ne tokia ir senučiukė, - pastebėjo mergina. - Ir maitina mus 
neblogai. 

Po pusryčių berniukas nuėjo apžiūrėti apartamentus, 0 jaunuo- 
liai pasiliko vienu du. 

- Nežinau, ar ilgai mums leis vieniems pabūti, - nepatenkintas 
pasakė Haris. - Turbūt jau sugalvota, kuo mus užimti. 

- Kol kas nėra kuo skųstis, - pastebėjo Dorsa. - Geriau nei Mi- 
kogene ar Dalyje... 

- Ar tavęs neapžavėjo ta moteris? - paklausė Haris. 

- Manęs? Reičėlė? Kodėl taip pagalvojai? 

- Sakai, jog tau čia malonu, galima atsipalaiduoti ir natūraliai 
mėgautis likimo dovanomis. 

- O kodėl reikėtų jų atsisakyti? 

- Juk pati vakar baiminaisi, kalbėjai apie tai, kas bus, jei ji nu- 
galės. Aš ne istorikas, bet ir pats suprantu, jog Imperija skyla. Su- 
sidariusios salelės kovos tarpusavyje, kol... Reikia šitą moterį su- 
stabdyti. 

- Sutinku, - pasakė mergina. - Tik nenutuokiu, kaip tą galima 
padaryti dabar. Hari, - prisimerkė ji, - sakyk, tu juk šiąnakt nemie- 
gojai? 

- O tu? - nemėgindamas neigti jos žodžių paklausė jaunuolis. 

- Visą naktį galvojai apie Galaktikos žlugimą? - su neslepiamu 
nerimu paklausė mergina. 

- Apie tai ir dar apie kai ką. Ar negalima susisiekti su Žmogliu? 
- tyliai paklausė jaunuolis. 

- Mėginau dar Dalyje, kai mus ketino areštuoti. Mano praneši- 
mą jis gavo, bet pats nepasirodė. Gal negalėjo? Bet, kai tik galės, 
būtinai atvyks. 

- Ar nemanai, kad jam galėjo kas nors atsitikti? 

- Nemanau. Aš žinočiau, jei kas atsitiktų. 

Haris susiraukė: 

- O aš nesu toks įsitikinęs... Nors, kažin, ar jis galėtų ką nors 
pakeisti. Ką jis gali vienas prieš gerai išmuštruotą armiją? 

- Pamirškime apie tai. Kaip manai, ar yra vilties įtikinti Reičėlę, 
kad tu neturi jokios psichoistorijos? 

- Ji ir pati žino. Tačiau ketina viešai paskelbti, kad aš galiu nu- 
matyti ateitį ir įtikinti tuo žmones. Tada jie patikės kiekviena mano 
prognoze. 

- Bet tam prireiks laiko. Per vieną naktį ji nepadarys iš tavęs 
dievuko. 

Seldonas nervingai matavo žingsniais kambarį. 

- Nežinau. Turbūt tu teisi. Reičėlė iš tolo neprimena nuolan- 
kios, pasirengusios laukti ir kentėti moters. Jos nukaršęs tėtušis 
taip pat. Senis jaučia, kad jo dienos suskaičiuotos ir būtinai paspar- 
tins Imperijos žlugimą. Juk laukė to visą gyvenimą. O po to... 

Haris nutilo, apžvelgė kambarį. 

- Kas "po to"? 

- Turime išsiveržti į laisvę. Supranti. Aš radau psichoistorijos 
problemos sprendimą. 

- Ką?! - Mergina išsprogino akis. - Tu parengei psichoistoriją? 

- Ne visai taip. Tam prireiks dešimtmečių, o gal ir šimtmečių. 
Bet dabar jau žinau, kaip pritaikyti ją praktikoje. Tik man reikia 

ramybės, lėšų bei laiko. Ir kol aš su savo mokiniais tą mokslą tobu- 
linsiu, Imperija privalo atsilaikyti. Neturi žlugti, supranti? Ir nemie- 
gojau praėjusią naktį todėl, kad mane kankino ši mintis. Metas im- 
tis darbo, o aš negaliu. 

Penktosios viešnagės Setčeme dienos rytą Dorsa padėjo Reičiui 
apsivilkti paradinį kostiumą, kuris juos abu maloniai nustebino. 

Reičis, vis dar netikėdamas savo akimis, ilgai spoksojo į savo 
atvaizdą veidrodyje. Pagaliau ištarė: 

- Nieko sau atrodo bičas. 

Jis pasičiupinėjo tuniką. Ši buvo pasiūta iš plono audinio ir su- 
juosta siauru pintu diržu. Apykaklė stačia, regis, iškrakmolyta, net 
siekia ausis. 

- Mano makaulė atrodo tarsi į puodą įdėtas sviedinys . 

- Šitaip rengiasi turtingi Setčemo vaikai, - pasakė Dorsa. - Visi 
tau pavydės. O dabar prisimink, ką mes tau sakėme. Būk atidus, 
nesielk, kaip mažas vaikas. 

- Bet juk ir esu dar mažas, - Reičis pažvelgė į Dorsą nekalto- 
mis akutėmis. 

- Tikrai? Maniau, jog tu laikai save suaugusiu dvylikamečiu. 

Berniūkštis išsišiepė: 

- Gerai jau, pašnipinėsiu. Viskas bus puiku. 

- Tik nepersistenk. Nesiklausyk prikišęs ausį prie rakto skylu- 
tės. Jei pričiups, bus blogai visiems. 

- Jūs ką, tetule? Kuo mane laikote? Aš koks mažius, ar ką? 

- Arne tu, išdykėli, prieš akimirką tvirtinai esąs mažas? Klau- 
sykis, dairykis ir įsimink, kas dėsis aplinkui. Ir žiūrėk, kad niekas 
to ee Po to papasakosi mums. 

ia pasirodė liokajus, pasirengęs nuvesti berniuką pas Reičėlę. 

Seldonas palydėjo juodu susirūpinusiu žvilgsniu. 

- Vargu, ar vaikas pamatys zoologijos sodą, jei bus priverstas 
šnipinėti. Abejoju, ar teisingai mudu elgiamės, stumdami jį į pavojų. 

- Nemanau, kad jam tai kelia pavojų. Nepamiršk - vaikis užau- 
gęs Bilibotono lūšnynuose. Šnipas iš jo nepralenkiamas. Be to, Rei- 
čėlė pasirengusi viską dėl jo padaryti. Vargšelė atleis bet kokią jo iš- 
daigą. 

- Tau pagailo merės? 

- Yra joje kažkas, kas man kelia simpatiją. Štai kad ir tas fak- 

tas, jog ji patyrė nelaimingą meilę. Akivaizdu, kad jos širdis kadaise 
buvo sudaužyta, ir ji kentėjo... 

- Dorsa, ar tu kada nors esi patyrusi nelaimingą meilę? - staiga 
paklausė Haris. 

Mergina kiek patylėjo ir atsakė: 

- Ne, nepatyriau. Visada buvau pernelyg įnikusi į darbus, ne- 
galėjau leisti sau tokios prabangos, kaip sudaužyta širdis. 

- Taip ir maniau. 

- Kodėl tuomet paklausei?.. O kaip tu? 

Seldonas kiek sutriko. 

- Buvo. Teko kurį laiką klijuoti sudaužytą širdį. Stačiai pažiro 
šukėmis. 

- Taip ir maniau. 

- Kodėl tuomet paklausei? 

- Norėjau pažiūrėti, ar pasakysi teisybę. Ir esu patenkinta, kad 
nepamelavai. 

Kiek patylėjęs, Haris pakeitė pokalbio temą: 

- Praėjo jau penkios dienos, ir nieko neįvyko. 

- Nieko. Ir su mumis visi gerai elgiasi. 

- Jei naminiai gyvuliai, penimi mėsai, galėtų mąstyti, turbūt irgi 
galvotų, kad su jais šeimininkai gerai elgiasi. 

- Sutinku. Tačiau Reičėlė tą daro ne su mumis, 0 su Imperija. 

- Ir kada bus Imperijos skerstuvės? 

- Turbūt tada, kai merė tam pasirengęs. 

- Susidaro įspūdis, jog ta moteris gali tai padaryti kad ir rytoj. 

- Net jeigu tavo prielaida teisinga, merė pirmiausia nori įsitikinti, 
jog susidoros su atsakomąja Imperijos reakcija. O tam reikia laiko. 

- Ar daug jo reikia? Ji ketina nuslopinti atsakomąją reakcija, 
pasinaudojusi manimi, tačiau kol kas nesiima jokių priemonių. Jo- 
kių požymių, kad iš manęs būtų daromas, kaip tu išsireiškei, dievu- 
kas. Vaikštau po gatves, ir niekas neprašo autografų. Nesusirenka 
žmonių minios manęs šlovinti. Ir naujienose nė žodeliu apie mane 
neužsimenama. 

- Regis, tave tai liūdina, - nusišypsojo mergina. - Naivuolis tu, 
Hari. Jei žmonės išmanytų istoriją, nedarytų tiek lemtingų klaidų. 
Manau, turėtum džiaugtis, jog, dirbdamas su psichoistorija, tapsi 
puikiu istoriku. 

- Ir kuo gi tas mano naivumas pasireiškia? - įsižeidė Haris, už- 
rietė smakrą ir iš viršaus pažvelgė į merginą. 

- Neįsižeisk. Manau, jog tai vienas iš simpatiškiausių tavo būdo 
bruožų. 

- Supratau. Todėl tavyje pabudo motiniškas instinktas, ir tu 

terliojiesi su manim, kaip su mažu vaiku. Ir vis dėlto - kame tas 
mano naivumas? 

- Tu naivus, jei manai, jog Reičėlė ketina po visą Imperiją iš- 
reklamuoti tave kaip pranašą. Nieko panašaus. Šiaip tokios Žmonių 
minios neišjudinsi. Egzistuoja socialinė bei psichologinė inercija, 
j0s nemažiau paplitusios nei fizinė inercija. Pradėjusi Žaisti atviro- 
mis kortomis, merė mestų iššūkį Demerzeliui. 

- Tai kas, tavo nuomone, dedasi dabar? 

- Manau, jog informacija apie tave skleidžiama siaurame rate. 
Ji pasiekia tik atskirų sektorių vicekaralius, laivyno admirolus, įta- 
kingus asmenis, kuriuos šita intrigantė jau persiviliojo į savo pusę. 
Tokių padlaižių šimtai. To merei pakaks. Laiko ji turi. Lojalūs žmo- 
nės sutriks, išgirdę žinią, o Reičelė įves Naująją Tvarką ir numal- 
šins bet kokį pasipriešinimą. Bent jau aš matau tokį šios damos pa- 
rengtą scenarijų. 

- O iš Žmoglio jokios žinios. 

- Negali būti, kad jis sėdėtų sudėjęs rankas. Labai daug kas pri- 
klauso nuo to, kas čia dedasi. 

- O tau į galvą neatėjo mintis, kad jis jau miręs? 

- Mažai tikėtina. Aš būčiau apie tai sužinojusi. 

Seldonas kilstelėjo antakius, bet nutylėjo... 

Reičis sugrįžo tik vakarop. Susijaudinęs, linksmas, nenutilda- 
mas čiauškėjo apie beždžiones ir kitus gyvūnus. Niekam neleido net 
įsiterpti. 

Pirmą sykį Reičėlė nepietavo su jais. Tačiau patiekalų pasirin- 
kimas nuo to nenukentėjo. Ir tarnų nesumažėjo. 

Tik po pietų, kai visi trys belaisviai sugrįžo į jiems skirtą patal- 
pą, Dorsa paklausė: 

- Reiči, dabar pasakyk, kas atsitiko poniai merei. Ką ji kalbėjo, 
ką darė - viską, ką mes turėtume žinoti. 

Berniūkščio akys sužibo: 

- Kai kas atsitiko, - pranešė jis. - Turbūt todėl ji ir pietauti ne- 
atėjo. 

- Kas buvo? 

- Pasirodo, zoologijos sodas buvo uždarytas. Tiktai mus įleido. 
O mūsų - visas pulkas: Reičėlė, aš, būrys uniformuotų vyrukų, nė 
kiek nemažiau išsidabinusių tetulių. Po to iš kažkur išdygo dar vie- 
nas uniformuotas, kažką į ausį pasakė poniai merei. Ta atsisuko, 
mostelėjo ranka visiems kitiems. Na, kad jie iš vietos nejudėtų. Tie 
ir liko stovėti tarsi prikaustyti. O tiedu pasitraukė į šalį ir ėmė kuž- 
dėtis... Aš apsimečiau, kad nieko nesuprantu, nuėjau prie narvų, 
apžiūrinėju gyvūnus ir klausiausi ausis pastatęs. 

Reičėlė jam sako: "Kaip jie drįsta?" - ir tokia visa pikta, tarsi pa- 
siutusi. O tas vyrukas... su uniforma irgi piktas kaip pats velnias. 
Nežiūrėjau tiesiai į juos, stengiausi į žvėrelius nukreipti spanges. Bet 
ausis kaip lokatorius pastačiau. Vyrukas sako, jog kažkas... - na, 
vardo aš neprisimenu, regis, kažkoks generolas - tai tas generolas 
pasakė, jog karininkai prisegė kažkokią ištikimybę seniui merui... 

- Prisiekė ištikimybę, - pataisė Dorsa. 

- Kažkas panašaus... Ir kariškiai įniršo, nenorėjo daryti, ką te- 
tulė jiems liepė. Ir sakė, kad jie nenori tetulės merės, jiems reikia, 
kad grįžtų senis. 

- Tikrai? Nenori tetos? 

- Taip ir pasakė. Tik tyliai tylutėliai. O mūsų Reičelė apspan- 
go, atrodė, kad liežuvį prarijo. Po to atsitokėjo ir sucypė: "Aš gau- 
siu jo galvą. Jau rytoj jie visi prisieks man, o kas atsisakys, pasigai- 
lės!" Stai taip ir užvėmė. Po to visus išgujo, liepė keliaut namo. O 
man nė žodžio nepasakė. Visą kelią sėdėjo kaip gyvatė, iškišusi ge- 
luonį. 

- Šaunuolis, - pagyrė Dorsa. - Tik tylėk, niekam daugiau nė 
žodžio. 

- Aš nebylys. Na, ar jums tik tiek reikėjo? 

- Puikiai padirbėjai, drauguži. O dabar keliauk į savo kambarį ir 
pasistenk pamiršti viską, ką matei ir girdėjai. 

Berniukui išėjus, Dorsa atsisuko į Harį. 

- Labai įdomu. Visuose valdžios lygmenyse vaikai paveldi tėvų 
postus. Neprisimenu, kad Imperijos istorijoje dėl to būtų kilę kokių 
nors nesutarimų. Stebėtina, kad toks klausimas iškilo Setčeme. 

- Kodėl gi ne? - gūžtelėjo pečiais Seldonas. - Neseniai Mikoge- 
ne mudu stebėjome visišką moterų beteisiškumą. 

- Tai išimtinis atvejis. Yra sektorių, kur moterys dominuoja. 
Bet dažniausiai pripažįstamos lygios abiejų lyčių teisės. Jei vyrai 
dažniau užima aukštus postus, tai tik todėl, jog moterys biologiškai 
labiau linkusios rūpintis namais, vaikais, o ne spręsti valstybinius 
reikalus. 

- O kokia situacija Setčeme? 

- Kiek žinau, čia vyrų ir moterų teisės lygios. Reičėlė perėmė iš 
tėvo rankų mero postą, todėl nėra ko stebėtis, kad ji taip įsiuto suži- 
nojusi, jog kariškiai atsisako jai paklusti. Ji apie tai net nepagalvojo. 

- Regis, tau visai patinka toks įvykių virsmas? - pastebėjo Ha- 
ris. - Ir kažin kodėl? 

- Todėl, kad viskas rutuliojasi taip neįprastai ir keistai, jog man 
kilo mintis, kad įvykius režisuoja ne kas kitas, o Žmogilis. 

- Nepatikėsi, bet ir aš taip pamaniau. 

Dešimtosios dienos rytą Seldoną pažadino atkaklus skambutis 
į duris ir sunerimęs Reičio balsas: 

- Pone Seldonai, pone Seldonai, karas! 

Haris papurtė galvą, nuvydamas miego likučius, šoko iš lovos 
ir atidarė duris. 

Berniūkštis it kulka įlėkė į kambarį ir, išpūtęs akis, išpyškino: 

- Pone Seldonai, dabar pas juos vėl senas meras... tas Manik- 
sas. Jie... 

- Retči, kas tie "jie"? 

- Imperialai. Jų lėktuvai - visa kupeta - atskrido praėjusią nak- 
tį. Dabar visos naujienos apie tai skalambija. Ponios kambaryje 
įjungtos... Ji liepė nežadinti jūsų, bet aš pamaniau, jog reikia. 

- Gerai padarei, - linktelėjo Haris ir užsitempė ant kūno chalatą. 
Segiodamasis, jis nuskubėjo į Dorsos kambarį. Ta buvo jau apsi- 
rengusi. Sėdėjo, įsmeigusi akis į holovizorių. 

Ekrane matėsi vyras, sėdintis prie nedidelio rašomojo stalo. Ant 
jo tunikos puikavosi Imperijos simbolika - "Erdvėlaivis ir Saulė". Iš 
abiejų vyriškio pusių stovėjo po du kareivius. Jų uniformos buvo 
pažymėtos tokia pat emblema. 

"... yra saugoma Jo Imperatoriškos Didenybės, - pabaigė saki- 
nį karininkas. - Meras Maniksas sveikas. Saugomas taikingų Impe- 
rijos pajėgų, jis toliau vykdo savo pareigas. Netrukus jis kreipsis į 
Setčemo piliečius ir juos nuramins, o Setčemo karius pakvies su- 
dėti ginklus ir nutraukti pasipriešinimą". 

Po to abejingas diktoriaus balsas paskelbė pranešimus. Jų turi- 
nys beveik nesikeitė: "kapituliavo toks ir toks Setčemo armijos pa- 
dalinys", "... po keleto įspėjamųjų šūvių...", "... be jokio pasiprieši- 
nimo", "užimtas toks ir toks miesto rajonas"... Į naujienas vis įsi- 
terpdavo kadrai, kur buvo demonstruojamos minios miestiečių, 
nuolankiai stebinčių per jų miestą žygiuojančius karius. 

- Puikiai organizuota operacija, Hari, - pastebėjo mergina. - 
Niekas to nelaukė. Pasipriešinimas buvo beviltiškas. Aukų išvengta. 

Kaip ir buvo žadėta, ekrane pasirodė meras Maniksas Ketvir- 
tasis. Jis stovėjo visu ūgio, ir imperialų šalia, regis, nebuvo. Tačiau 
Haris neabejojo, jog jie nepaleidžia mero iš akių ir kiek atokiau stovi 
iš abiejų pusių. 

Maniksas buvo senas, tačiau jo žvilgsnis atspindėjo buvusią 
tvirtybę. Beje, jis vengė žiūrėti į kamerą ir žodžius tarė tari nenoro- 
mis. Tačiau kreipėsi į Setčemo gyventojus ir ragino juos išlaikyti 

ramybę ir nesipriešinti, išlikti lojaliems Imperijai ir tokiu būdu ap- 
saugoti miestą. 

- O apie Reičėlę nė žodžio, - pastebėjo Haris. - Dukters tarsi 
net nebūtų. 

- Taip, - pasakė Dorsa. - Tačiau tai dar nereiškia, kad ji areš- 
tuota. Mes esame jos rezidencijoje ir matome, jog niekas į ją nesi- 
kėsino. Vadinasi, Reičėlė spėjo pabėgti ir pasislėpti kokiame nors 
pasienio sektoriuje. Nors esu beveik įsitikinusi, jog Trantore ji ne- 
ras saugios sau vietos. 

- Galbūt, - pasigirdo balsas tos, apie kurią jaunuoliai ką tik kal- 
bėjo, - tačiau čia kol kas aš esu saugi. 

Ji įėjo tvarkingai apsirengusi ir atrodė rami. Net pamėgino nu- 
sišypsoti. Tiesa, nelabai linksmai. 

Visi trys sustingo. Seldonas pagalvojo, ar jos tarnai irgi čia, o 
gal paliko šeimininkę ir išsibėgiojo. 

Dorsa išlemeno: 

- Matau, ponia, jūsų svajonėms užgrobti valdžią nebuvo lemta 
išsipildyti. Turbūt kažkas jus aplenkė? 

- Mane išdavė. Įtikino mano karininkus, ir jie atsisakė tarnauti 
moteriai, tvirtindami, jog pripažįsta tik senąjį merą. Po to tie nie- 
kingi išdavikai leido sučiupti savo buvusį merą, ir jis negalėjo vado- 
vauti pasipriešinimo kovai. 

Moteris surado akimis kėdę ir atsisėdo. 

- Tr štai dabar Imperija toliau irs ir žlugs. O aš jau buvau pasi- 
rengusi pasiūlyti jai naują gyvenimą. 

- Aš manau, - pastebėjo Dorsa, - jog Imperija kaip tik išvengė 
nereikalingo karo bei žlugimo. Susitaikykite su tuo, ponia mere. 

Reičėlė apsimetė neišgirdusi jos žodžių. 

- Šitiek metų ruošiausi, - sielvartavo ji, - ir per vieną naktį vis- 
ką praradau. 

Tik dabar ji pasidavė skausmui. Ir atrodė iškart dvidešimčia 
metų pasenusi. 

- Kažin, ar tai atsitiko per vieną naktį, - pasakė mergina. - Tur- 
būt jūsų karininkus jau anksčiau kažkas užverbavo. 

- Tai bus Demerzelio darbas! Jis pasiekė savo. O aš jo neįver- 
tinau. Jei tas niekšas vadovautų tik savo pajėgoms, kaipmat juos 
nušluočiau, tačiau kas galėjo pagalvoti, jog Setčeme atsiras išdavi- 
kų. Negi ištikimybės priesaiką taip paprastai galima paminti? 

- Bet juk kariai prisiekė ne jums, 0 jūsų tėvui, - pasakė Haris. 

- Niekai! - sušuko Reičėlė. - Kai tėvas man perdavė mero pos- 
tą, automatiškai mano žinion perėjo ir visi tie, kas jam prisiekė. 

Taip, naujajam valdovui paprastai kariai prisiekia, bet juk tai tik tra- 
dicija. Mano karininkai tai žino, tik nežinia kodėl teikėsi užmiršti. Ir 
sugalvojo pateisinimą savo išdavikiškiems veiksmams - neva, jie ne- 
norintys paklusti moteriai. Tiesa ta, jog šitie niekingi bailiai arba 
pridėjo į kelnes, išsigandę Imperijos keršto, arba gviešiasi Impera- 
toriaus dovanų, kurias jie matys kaip savo ausis... Pažįstu tą niek- 
šą Demerzelį. 

Staiga moteris atsisuko į Seldoną: 

- Jūs juk žinote, kokie jo tikslai, ar ne taip? Juk Demerzelis tik 
dėl jūsų užpuolė mane. 

- Kuo aš čia dėtas? - krūptelėjo jaunuolis. 

- Neapsimeskite kvaileliu. Jūs jam reikalingas dėl tos pačios 
priežasties, kaip ir man - jis ketina jumis pasinaudoti... kaip instru- 
mentu. Laimei, ne visi mane išdavė, - pridūrė atsidususi Reičėlė. - 
Yra dar patikimų žmonių. Seržante! 

Įėjo Talusas - lengvai, be triukšmo. Jo eisena visai nederėjo 
prie stambaus kūno sudėjimo. 

Kareiva, aklai vykdantis įsakymus... 

- Ponia mere, - kaukštelėjęs kulnais, ištarė jis. 

- Merė liūdnai nusišypsojo Reičiui. 

- Na, kaip tu, mažyli? Norėjau padaryti iš tavęs Žmogų. Deja, 
man nepavyko. 

- Sveika, ponia, - išlemeno berniukas. 

- Ir jums, pone Seldonai, ruošiau kitokią ateitį. Deja... Atleiski- 
te man. Matyt, nebuvo lemta. 

- Ponia, manęs gailėtis neverta. 

- Verta, Hari. Negaliu leisti, kad Demerzelis jus pasigrobtų. Jis 
nevertas tokios pergalės. Kol kas aš galiu tam sukliudyti. 

- Patikėkite, ponia, aš jam nedirbčiau. Beje, jums taip pat. 

- Darbas čia niekuo dėtas. Kalbu apie galimybę pasinaudoti ju- 
mis. Sudie, daktare Seldonai. Seržante, nušaukite jį. 

Seržantas klusniai griebėsi blasterio. Dorsa suriko ir puolė prie 
jo, bet Haris spėjo sugriebti merginą už alkūnės. 

- Nereikia, Dorsa! - pasakė jaunuolis. - Jis tave nušaus. Ir tu, 
Reiči, nejudėk! Į mane šitas Žmogus nešaus. 

Seldonas pažvelgė į Talusą. 

- Jūs sutrikote, seržante, nes žinote, jog negalėsite šauti į ma- 
ne. Prieš dešimt dienų turėjau galimybę jus nušauti, bet to nepada- 
riau. Tada davėte man žodį saugoti mane. 

- Ko tu delsi7 - sušnypštė Reičėlė. - Įsakiau jį nušauti! 

Seldonas tylėdamas žiūrėjo į seržantą. Tas laikė rankose į jo gal- 
vą nutaikytą blasterį. 

- Tai mano įsakymas! - suriaumojo Reičėlė. 

- O man jūs davėte garbės žodį, - ramiai ištarė Haris. 

- Tegul viskas eina po velnių! - sušvokštė seržantas, ir nuleido 
ranką. Blasteris nukrito ant grindų. 

- Išdavikas! - suklykė merė ir, jaunuoliams nespėjus atsipeikė- 
ti, griebė ginklą ir šovė į seržantą. 

Haris nebuvo matęs, kaip šaudo iš blasterio. Jis tikėjosi išgirsti 
kurtinantį garsą, išvysti kraujo klane gulintį sudraskytą kūną... Ta- 
čiau Setčemo blasteris buvo visai kitoks. Nežinia, kas ten įvyko 
seržanto krūtinėje, bet vyriškis tik susirietė, net neaiktelėjęs, ir su- 
kniubo ant grindų. Jis buvo negyvas. 

Tą pačią akimirką moteris atsisuko ir nusitaikė į Seldoną. Dar 
sekundė, ir Haris būtų nukeliavęs į aną pasaulį paskui seržantą... 

Tačiau Reičis vienu šuoliu atsidūrė tarp merės ir Seldono ir 
ėmė mosuoti rankomis: 

- Ponia, ponia! Nešaukite, ponia! 

Reičėlė sutriko. 

- Pasitrauk, mažyli, prašau tavęs! Nenoriu tavo mirties! 

Akimirkos sumaišties pakako: Dorsa išsilaisvino iš Hario rankų 
ir šoko ant Reičėlės. Ta suklykė, pargriuvo, blasteris vėl nukrito 
ant grindų. Jį pagriebė berniukas. 

- Reiči... atiduok, - virpančiu iš siaubo balsu prabilo Haris. 

- Pone Seldonai, juk nežudysite jos? Nežudykite, ji gera 

- Reiči, aš nieko neketinu žudyti, - pažadėjo Haris. - Sita mote- 
ris nužudė seržantą, kėsinosi nužudyti mane, bet nešovė, nes išsi- 
gando, kad gali tave sužeisti. Todėl aš jai dovanoju gyvybę. 

Haris atsisėdo ant kėdės, tvirtai suspaudęs rankoje ginklą. Dor- 
sa iš antrojo dėklo ištraukė nužudytojo seržanto pistoletą. 

Tą pačią akimirką pasigirdo pažįstamas balsas: 

- Dabar pats ja pasirūpinsiu, Seldonai. 

Haris, sujaudintas iki sielos gelmių, pakėlė galvą ir, apimtas 
nepaaiškinamo džiaugsmo, sušuko: 

- Žmogli! Pagaliau! 

- Atsiprašau, kad pavėlavau, Seldonai. Turiu begalę reikalų. 
Kaip laikotės, daktare Venabili? Čia, regis, Manikso duktė - Reičė- 
lė. O kas šitas berniukas? 

- Tai Reičis, mūsų bičiulis iš Dalio. 

Paskui Žmoglį į kambarį įėjo kareiviai ir, paklusę vos pastebi- 
mam jo gestui, pakėlė nuo grindų Reičėlę. 

Dorsa pasitaisė palaidinę. O Haris tik dabar suvokė, jog iki šiol 
vis dar su chalatu. 

Reičėlė pasipurtė, nustūmė kareivius, prisimerkusi pažvelgė į 
Žmoglį ir kreipėsi į Harį: 

- Kas jis toks? 

- Tai Žmoglis. Šioje planetoje jis mano draugas ir gynėjas. 

- Gynėjas? - tarytum beprotė nusikvatojo merė. - Kvaily tu! 
Idiote! Tai Demerzelis. Ir jūsų draugė Venabili puikiai tą žino! O 
jūs pats jau seniai spąstuose. 

Kitą dieną Seldonas pusryčiavo su Žmogliu vienu du. Jie tylėjo. 

Tik po kurio laiko Haris netikėtai linksmai paklausė: 

- Ir taip, sere, kaip dabar turėčiau jus vadinti? Niekaip negaliu 
patikėti jūsų dvilypumu, tuo labiau negalėsiu jūsų vadinti Demerze- 
liu. Šiame vaidmenyje turbūt turite kažkokį titulą. Pasakykite, kokį, 
būkite toks malonus. 

- Vadink mane Žmogliu. Taip, ta ponia teisi, aš esu Demerze- 
lis, bet tau aš - Žmoglis. Atvirai sakant, tarp mūsų nėra didžiulio 
skirtumo. Sakiau tau, jog Imperija žlunga - taip galvoja abi mano 
pusės. Kalbėjau, jog ieškau būdų, kaip atgaivinti Imperiją ir ją su- 
stiprinti, ir minėjau, jog čia pagelbės psichoistorija. Ir tuo taip pat 
tiki abu mano "aš". 

- Bet aš buvau jūsų rankose. Tikiuosi buvote kažkur netoliese, 
kai susitikau su Jo Imperatoriška Didenybe. Galėjote tuomet asme- 
niškai su manim pasikalbėti. Kam reikėjo apsimesti kažkokiu 
Žmogliu? 

- Ir ko būčiau pasiekęs? Demerzelis turi aibes reikalų. Turiu nu- 
kreipti Kleono veiklą, padėti jam išvengti klaidų ir atlikti savo vaid- 
menį - rūpintis Trantoru bei visa Imperija. Pats matai, kiek pastan- 
gų reikėjo, kol sustabdžiau Setčemą, neleidau jam pridaryti bėdų. 

- Matau, - sumurmėjo jaunuolis. 

- Buvo nelengva, operacija vos nesužlugo. Daug metų atsargiai 
manipuliavau Maniksu, išmokau sekti jo minčių eigą, kūriau planus, 
kaip atremti galimus jo išpuolius. Bet man net į galvą neatėjo, jog 
dar būdamas gyvas jis perduos valdymo vairą į dukters rankas. 
Šios moters nepažinojau ir nebuvau pasirengęs jos nutrūktgalviš- 
kiems poelgiams. Ta dama nesuvokia, jog valdžia turi ribas. Todėl 
ji mane ir įtraukė į žaidimą, kuriam nebuvau pasirengęs. 

- Šitaip tu... vos nepraradai manęs. Du sykius buvau per plau- 
ką nuo mirties. Bet tu taip ir neatsakei į mano klausimą: kam rei- 

kėjo mane blaškyti po visą Trantorą, apsimesti, jog slepi mane nuo 
Demerzelio, kai pats ir esi Demerzelis? 

- Tu pasakei Kleonui, jog psichoistorija - tik teorinis mokslas ir 
praktinės prasmės jame nėra. Jei būčiau į tave kreipęsis oficialiai, 
būtum pasilikęs prie savo nuomonės. Mane sudomino pati idėja. 
Man buvo reikalinga praktinė pichoistorija, todėl nusprendžiau pa- 
sinaudoti tavimi. Dėl to ir vaikiau tave po visą Trantorą. Nors, kad 
ir kur tu buvai, Demerzelio pavidalu aš lipdavau tau ant kulnų. Ma- 
niau, tau tai bus galingas stimulas. Dėl Imperijos liokajaus tu nebū- 
tum net piršto pajudinęs, bet idealistas Žmoglis - visai kas kita... Be 
to, klajonės suteikė tau galimybę pažvelgti į įvairių Trantoro sekto- 
rių gyvenimą. O tai kur kas vertingesnė patirtis, nei sėdėti dramblio 
kaulo bokšte matematikų apsuptyje. Nejaugi aš klydau? Ar tau tokia 
patirtis nebuvo naudinga? 

- Psichoistorijai tai padėjo. Argi tu nežinai? 

- Iš kur turėčiau žinoti? 

- Maniau, Dorsa pasakė. 

- Bet pats tu nieko man neužsiminei. Gerai, bent dabar pasakei. 
Geros naujienos? 

- Dar negaliu tuo pasigirti. Bet pradžia padaryta. 

- Ar negalima bent kiek praskleisti uždangą ir paaiškinti žmogui, 
kuris nėra matematikas? 

- Pamėginsiu. Supranti, iš pradžių maniau, jog psichoistorijos 
pagrindas turėtų būti ryšiai tarp dvidešimt penkių milijonų pasaulių. 
Po to suvokiau, jos su tokia informacijos gausa niekaip nepavyks 
susidoroti. Jei man lemta rasti problemos sprendimą, tai jis turėtų 
būti paprastesnio modelio. 

Tuomet nusprendžiau sugrįžti atgal į istoriją ir pradėti nuo vie- 
nintelio žmonių apgyvendinto pasaulio. Mikogene tokį pasaulį va- 
dina Aurora; Dalyje manoma, jog tai Žemė. Iš pradžių pagalvojau, 
Jog tai viena ir ta pati planeta. Vėliau pastebėjau, kad šie pasauliai la- 
bai skirtingi ir supratau, jog tai nėra viena ir ta pati planeta. Be to, 
kiekvieno pasaulio istorija apipinta legendomis, mitais, todėl pradėti 
kurti psichoistoriją, remiantis jais, beviltiškas reikalas. 

Haris nutilo, gurkštelėjo sulčių, nenuleisdamas akių nuo pašne- 
kovo. 

- Sykį Dorsa man papasakojo istoriją apie ranką, uždėtą ant 
šlaunies. Iš pirmo žvilgsnio - nieko ypatinga - tiesiog triviali istorija. 
Bet mane sudomino Dorsos išvada. Ji pasakė, jog skirtinguose 
Trantoro sektoriuose ir kituose pasauliuose moralinės normos taip 
pat skirtingos. Man pasirodė, jog apie Trantoro sektorius ji kalba 
tarsi apie skirtingus pasaulius. Keliaudamas iš vieno sektoriaus į ki- 

tą iš tiesų įsitikinau, kokie jie skirtingi. Tada pamaniau, jog Tranto- 
ras - ne vienintelė planeta įvairių pasaulių komplekse. Tačiau pa- 
grindinio dalyko tada dar nesupratau. | 

Padėjo man Reičėlės mintys apie tai, jog svarbus tiktai Tranto- 
ras bei aplinkinės planetos. Ji kalbėjo, jog Trantoras ir yra Imperija, 
o visi kiti pasauliai nėra reikšmingi, ir tada mano protas nušvito... 
Nors turbūt tokia mintis jau seniai kirbėjo mano galvoje. Viena ver- 
tus, Trantore labai sudėtinga socialinė sistema. Tai aštuonių šimtų 
pasaulių konglomeratas. Vadinasi, čia lengviau išbandyti psichois- 
toriją praktiškai. 

O kitos planetos šia prasme iš tiesų nėra reikšmingos. Žinoma, 
jos vienaip ar kitaip įtakojo ir įtakoja Trantorą, kaip ir Trantoras jas, 
bet tai įprastas reiškinys. Jei psichoistorija pradėtų veikti Trantore, 
po to būtų galima įvesti modifikacijas, apibrėžiančias antrinį kitų 
pasaulių poveikį. Ar supranti, apie ką kalbu? Ieškojau vienintelio pa- 
saulio, vienintelės planetos, nuo kurios galėčiau pradėti praktiškai 
diegti psichoistorijos mokslą, ir visą laiką tas vienintelis pasaulis bu- 
vo po mano kojomis. 

- Puiku! - apsidžiaugė Žmoglis. 

- Taip, bet viskas dar priešakyje. Turiu ištyrinėti Trantorą, api- 
bendrinti matematinius duomenis. Jei sėkmė nenusigręš, gal spė- 
siu, kol dar esu gyvas. Arba viską pabaigs mano pasekėjai. Tačiau 
Imperija gali žlugti dar iki tol, kol psichoistorija taps praktiškai 
veiksminga. 

- Padarysiu viską ir tau padėsiu. 

- Žinau, - atsakė Seldonas. 

- Vadinasi, pasitiki manimi, nors ir Žinai, jog esu Demerzelis? 

- Pasitikiu. Bet būtent todėl, kad tu nesi Demerzelis. Ir Žmog- 
lis nesi... 

- Tu čia apie ką? - išsprogino akis Četeris ir atsilošė. 

- Apie tai, kad Zmoglio vardą tu sugalvojai neatsitiktinai. Jis 
kp Jei su žodžiu "Žmogus". 

eteris tylėjo, įdėmiai žvelgdamas į Seldoną. 

- Tu ne žmogus, Žmogli-Demerzeli. Ar ne taip? - ištarė Haris. 

- Tu robotas. 

19 skyrius 
DORSA 


HARIS SELDONAS. Tradiciškai šis vardas minimas tik ry- 
šium su psichoistorija. Šitas žmogus panaudojo matematiką, siek- 
damas socialinių permainų. Savo oficialiuose darbuose jis neužsi- 
mena, kaip jam pavyko išspręsti psichoistorijos problemas. Iš jo 
išsakytų minčių susidaro įspūdis, jog sprendimas atėjo kažkur iš 
aukščiau... Nepasakoja jis ir apie ieškojimų peripetijas bei savo 
klaidas. 

„.. Apie asmeninį šio žmogaus gyvenimą nieko negalima pasa- 
kyti. Tai balta dėmė. Šykšti informacija apie tėvus, brolius, sese- 
ris. Jo vienintelis sūnus Reičis buvo įsūnytas. Apie žmoną žinoma 
tik tiek, kad ji buvo... Akivaizdu, jog viskas, kas nesusieta su psi- 
choistorija, lieka nežinoma. Tarytum Seldonas norėtų visiem paro- 
dyti, kad jis ne žmogus, o psichoistorija... 


GALAKTIKOS ENCIKLOPEDIJA 

Žmoglis išliko ramus. Jis žiūrėjo į Seldoną. O Haris laukė. Jis 
nusprendė, jog dabar metas kalbėti paslaptingam jo pašnekovui. 

- Robotas? Aš? Robotą tu turbūt suvoki kaip dirbtinę būtybę, 
panašią į tą, kurią matei Mikogeno Šventykloje? 

- Ne visai taip, - pasakė Haris. 

- Ne metalinį? Ne sukonstruotą iš dalių? Ne kopiją be gyvybės 
ženklų? 

- Ne. Aš kalbu apie robotą, kuris išoriškai niekuo nesiskiria nuo 
žmogaus. 

- Nesiskiria? Aišku. O jei taip, kaip tu gali atskirti robotą nuo 
Žmogaus? 

- Aš sprendžiu ne pagal išvaizdą. 

- Paaiškink. 

- Jau sakiau, kad pabėgęs iš Imperijos išgirdau apie du senovi- 
nius pasaulius - apie Žemę ir Aurorą. Apie kiekvieną jų buvo kal- 
bama, kaip apie pirmapradį ir vienintelį. Abiem atvejais buvo mini- 
mi robotai, tik skirtingai. Pasakojimuose apie Aurorą buvo minimas 

robotas "renegatas", išdavikas. O kai kalbama apie Žemę, minimas 
robotas herojus, išgelbėtojas. Argi nebūtų logiška manyti, jog tai 
vienas ir tas pats robotas? 

- Logiška, - sumurmėjo Žmoglis. 

- Pagalvojau ir nusprendžiau, jog abi minimos planetos egzis- 
tavo vienu metu. Nežinau, kuri iš jų atsirado anksčiau. Mikogenie- 
čiai tokie pasipūtę, taip didžiuojasi savo pranašumu, todėl galima 
pamanyti, jog Aurora buvo apgyvendinta anksčiau. Todėl jie taip 
nekenčia žemiečių, kurie arba atėmė iš jų planetą, arba juos išdavė. 
Bet, kita vertus, motušė Rita, kuri pasakojo man apie Žemę, įsitiki- 
nusi, jog būtent ši planeta yra žmonių tėvynė. Tokiu atveju aiškėja, 
kodėl mikogeniečiai izoliuoti nuo milžiniškos Galaktikos gyventojų, 
kodėl kiti žmonės nesilaiko keistų Mikogeno papročių. Todėl atro- 
do, jog pirmapradė tikrai yra Žemė, o Aurora - tik apgailėtina jos 
atmaina. Negaliu to tvirtinti, noriu tik, kad suprastum mano minčių 
eigą, suvoktum, iš kur gimė tokia išvada. 

Četeris linktelėjo: 

- Gerai. Tęsk. 

- Šios planetos gyveno nesantaikoje. Bent jau taip kalbėjo mo- 
tušė Rita. Besiklausydamas žmonių kalbų, susidariau įspūdį, jog 
Aurora vis dėlto buvo labiau išsivysčiusi, vadinasi, joje galėjo būti 
gaminami tobulesni robotai... netgi tokie, kurie išoriškai nesiskyrė 
nuo Žmonių. Toks robotas buvo sukurtas būtent Auroroje. Bet jis 
tapo išdaviku ir paliko savo planetą. Jei Žemė jį šlovina, laiko did- 
vyriu, turbūt jis atvyko į Žemę... Kodėl jis taip pasielgė, kokios bu- 
vo to priežastys, aš nežinau. 

- Tu kalbi apie jį, kaip apie gyvą būtybę? - patikslino pašnekovas. 

- Tu juk sėdi priešais mane, - atsakė Haris. - Motušė Rita įsįti- 
kinusi, jog robotas-didvyris gyvas lig šiolei ir jis būtinai sugrįš, kai 
tam ateis laikas. Ir man pasirodė, jog nemirtingojo roboto egzista- 
vimo idėja nėra tokia jau neįmanoma. Dažniau keičiamos susidėvė- 
jusios detalės - ir tu nemirtingas. 

- Netgi smegenys? - paklausė Žmoglis. 

- Taip, netgi smegenys. Iš tikrųjų aš apie robotus nieko neži- 
nau, bet manau, jog naujas smegenis galima sukurti iš senųjų. Mo- 
tušė Rita užsiminė apie neeilinius roboto protinius gebėjimus. Gal- 
būt aš ir romantikas, bet ne toks, kuris sutiktų, jog robotas perbė- 
gęs iš vienos stovyklos į kitą galėtų vienas pakeisti istorijos raidą. 
Jis negalėjo užtikrinti Žemės pergalės prieš Aurorą, jei jame nebūtų 
kažko keisto, ypatingo... 

- Hari, ar tau neatrodo, jog tu įtakojamas legendų ir jomis re- 
miesi, darydamas rimtas išvadas? Per tūkstantmečius legendos 

būdavo taip iškraipomos, pagražinamos, jog net patys paprasčiausi 
įvykiai jose atrodo antgamtiški. Nejaugi galėjai patikėti esant robo- 
tą, kuris ne tik turi žmogišką išvaizdą, bet dar yra nemirtingas, 1š- 
siskiriantis galingu mentalitetu? Ar tik nepradėjai tikėti, jog tai kaž- 
kas antgamtiška? 

- Puikiai Žinau, kas yra legendos, nesu iš tų, kuriuos lengva 
apkvailinti ir priversti patikėti pasakomis. Bet kai už tų legendų slypi 
realūs keisti įvykiai, kuriuos asmeniškai patyriau ir išgyvenau... 

- Pavyzdžiui? 

- Žmogli, mudu susipažinome, ir aš išsyk tavimi patikėjau. 
Taip, tu padėjai man susidoroti su dviem peštukais, nors aš tavęs to 
neprašiau. Taip pajutau tau simpatiją. Žinoma, tuomet net nenutuo- 
kiau, jog tie Žmonės tavo pasamdyti ir daro tai, ką tu jiems įsakei. 
Tiek to, atleidžiu tau. Bet aš tau patikėjau ir pasitikėjau tavimi. Lei- 
dausi įkalbamas neskristi namo, į Helikoną, ir sutikau klaidžioti po 
Trantorą. Tikėjau kiekvienu tavo žodžiu, atsidaviau į tavo rankas. 
Dabar man atrodo, jog buvau kažkoks... nesavas, tarsi tai visai ne 
aš. Mane nelengva apgauti. O tada nieko nepaprasto savo poelgiuo- 
se nepastebėjau. O Dorsa? Kaip galėjo graži moteris, kuri turi ai- 
bes savų reikalų, savo karjerą, mesti viską ir sekti paskui mane? 
Juk kiekvieną akimirką ji rizikavo gyvybe, šventai gynė mane. Ne- 
Jaugi tik dėl to, kad tu jos paprašei? 

- Taip, Hari, aš jos to paprašiau. 

- Ji man nepanaši į žmogų, galintį radikaliai pakeisti savo gyve- 
nimą tik todėl, jog kažkas to paprašė. Negaliu patikėti ir tuo, jog ta 
mergina iš pirmo žvilgsnio būtų mane mirtinai įsimylėjusi ir nega- 
lėtų įveikti savo jausmų. Jei atvirai, labai to norėčiau. Bet ji valdo 
savo jausmus kur kas geriau, nei tą darau aš. 

- Ji nuostabi moteris, - pasakė Žmoglis. - Aš tave suprantu. 

Seldonas tęsė: 

- Kaip galėjo nutikti, jog Proturberantas, tas pasipūtęs siaubū- 
nas, sutiko apgyvendinti Mikogene barbarus ir visai neblogai su jais 
elgtis? O kai mes nusižengėme jų įstatymams, įžengėme į Šventyk- 
lą, kaip tau pavyko įkalbėti tą pabaisą, kad mus paleistų? O kaip įti- 
kinai Tisalverus, kad išnuomotų mums kambarius? Kaip tau tai pa- 
vyksta? Visur jautiesi puikiai, visur turi draugų, gali paveikti kiek- 
vieną Žmogų, nepaisant jo keistenybių. Beje, kaip tau pavyksta val- 
dyti patį Imperatorių? Na, tarkim, Kleonas minkštakūnis, patiklus 
žmogus, bet kaip pavyko įtakoti jo tėvą - grubų, Žiaurų tironą? 

O svarbiausia - Maniksas Ketvirtasis. Visą savo gyvenimą 
žmogus kūrė galingą armiją, išmuštruotą, profesionalią, ir staiga 
viskas lekia velniop. Tereikėjo tik jo dukrai perimti valdymą ir 

pareikalauti, kad armija tarnautų jai. Kaip galėjai akies mirksniu 
juos visus paversti išdavikais? 

Žmoglis atsakė: 

- Galbūt taip atsitinka todėl, jog esu taktiškas, turintis nemenką 
bendravimo patirtį su įvairiais žmonėmis. Be to, rodau ir ateityje ro- 
dysiu dėmesį reikalingiems žmonėms. Nei vienam mano veiksmui 
nėra būtini kažkokie antgamtiški gebėjimai ar galios. 

- Nebūtini? Net ir Setčemo armijai? 

- Kariškiai nenorėjo tarnauti moteriai. 

- Jie seniai Žinojo, jog vieną gražią dieną Maniksas Ketvirtasis 
perduos mero pareigas dukrai, tačiau jokio nepasitenkinimo nereiš- 
kė... kol tu nusprendei, jog atėjo metas jiems tą pareikšti. Dorsa 
sykį pasakė, jog tu atkaklus žmogus. Taip ir yra. Tik tu daug at- 
kaklesnis nei bet koks žmogus. Na, Žmogli? 

- Ko tu iš manęs tikiesi, Hari? - gūžtelėjo pečiais Četeris. - Lau- 
ki prisipažinimo, jog tikrai esu robotas? Kad į žmogų panašus tik 
išoriškai? Kad esu nemirtingas? Esu - protų valdovas? 

- Taip, Žmogli, laukiu. Tikiuosi, jog atsakysi į visus mano ką 
tik pateiktus klausimus, kad pasakysi man tiesą. Tu esi tas pats ro- 
botas, apie kurį pasakojo motušė Rita, kurį ji vadino Deniu, Beilio 
draugu. Privalai pasakyti teisybę. Tu neturi pasirinkimo. 

Atrodė, kad jiedu sėdėjo savo nuosavoje Visatoje. Sėdėjo tyliai 
ir ramiai, pačioje Setčemo širdyje, to paties Setčemo, kurio armi- 
ją ką tik nuginklavo Imperatoriaus kariai. Pačiame įvykių, kuriuos 
stebėjo visas Trantoras, o galbūt ir visa Galaktika, centre, tarsi ma- 
žame rutulyje, atskirtame nuo viso pasaulio... Sėdėjo ir žaidė klau- 
simų ir atsakymų, puolimo ir gynybos žaidimą. Haris įsikibo į naują 
realybę ir nenorėjo jos paleisti, o Žmoglis nenorėjo tos realybės pri- 
imti. Haris Žinojo, jog niekas jiems nesukliudys, nes robotui pakaks 
galių nieko neįsileisti, kol jiedu nebaigs pokalbio. 

- Tu genialus vaikinas, Hari, - pagaliau ištarė Žmoglis. - Tik 
nesuprantu, kodėl turėčiau tau prisipažinti esąs robotas ir kodėl aš 
neturiu pasirinkimo. Sutinku, galbūt tu ir teisus, tvirtindamas, jog 
galiu įtakoti kai kurių Žmonių elgesį, bet tai nereiškia, jog tu teisin- 
gai interpretuoji įvykius. Viską galima paaiškinti. Tu pasitikėjai ma- 
nimi, nes patikėjai mano žodžiais; Dorsa, būdama istorikė, suprato 
psichoistorijos reikšmę, todėl nusprendė, jog tavo saugumas labai 
svarbus. Proturberantas ir Tisalverai susieti su manim įsipareigoji- 

mais, apie kuriuos tu nieko nežinai. Setčemo generolai tiesiog ne- 
panoro tarnauti moteriai. Štai ir viskas. Kam lįsti į antgamtiškų reiš- 
kinių teritoriją? 

- Žmogli, ar tu iš tiesų tiki, jog Imperija žlunga ir jos negalima 
palikti likimo valiai, būtina jai ištiesti pagalbos ranką? 

- Taip, aš tuo tikiu, - pasakė Četeris. Ir Hariui kažkodėl pasiro- 
dė, jog jis sako tiesą. 

- Ir tikrai nori, kad aš sukurčiau psichoistoriją? O gal pats gali 
tai padaryti? 

- Aš neturiu tokių gebėjimų. 

- Ir tau atrodo, jog, nepaisant mano abejonių, aš su tuo susido- 
rosiu? Ar tu suvoki, jog turėsi man padėti? 

- Suprantu. 

- Ir jokių asmeninių jausmų bei siekių? 

Lengva šypsena nuvilnijo pavargusiu Žmoglio veidu, ir po išori- 
ne pašnekovo ramybe Seldonas pamatė gilų nuovargį. 

- Jau seniai išmokau apseiti be jausmų. Todėl ir pasiekiau to- 
kios karjeros. 

- Tuomet aš paprašysiu tavo pagalbos. Kuriant psichoistoriją, 
žinoma, iškils sunkumų. Man būtų lengviau juos įveikti, jei žinočiau 
kai kuriuos faktus. Pavyzdžiui, kuri planeta iš tiesų buvo žmonijos 
protėvynė? Ar egzistavo kokie nors ryšiai tarp Žemės ir Auroros? 
Kur iš jų pradėjo kolonizuoti Galaktiką ir kaip vyko tas procesas? Ar 
yra bendri Žemės ir Auroros apgyvendinti pasauliai? Dėl ko žmonės 
susikivirčijo su robotais? Kodėl Imperijos sostine tapo Trantoras? 
Kas nutiko Žemei bei Aurorai?.. Galėčiau pateikti tau tūkstantį klau- 
simų, tačiau po to dar kiltų keli tūkstančiai... Juk nepaliksi manęs. 
Žinau, kad gali man padėti ir apie daug ką papasakoti. 

- Net jeigu būčiau robotas, - šyptelėjo pašnekovas, - argi galė- 
čiau savo atmintyje sutalpinti dvidešimties tūkstantmečių senumo 
istorijas? Tuo labiau, kai egzistuoja milijonai skirtingų pasaulių? 

- Aš nežinau roboto smegenų galimybių. Bet, jei tu neturi tokių 
gebėjimų, vadinasi, ta informacija, kuri netelpa tavo smegenyse, 
saugoma kažkur, ir tu gali ją paimti. Jei tu tokius duomenis turi, 
kaip gali juos nuo manęs slėpti? O jei ne, kaip gali neigti esąs tas 
pats robotas - išdavikas? - Seldonas atsilošė ir atgavo kvapą. - Dar 
kartą klausiu - ar tu esi tas robotas? Jei nori turėti psichoistoriją, 
teks prisipažinti. Viską neigdamas, tu menkini mano šansus. 

Ir Žmoglis kaip visada ramiai ištarė: 

- Tavo argumentai svarūs. Aš - R. Denielas Olivas. "R" - reiš- 
kia robotas. 

R. Denielas kalbėjo ramiai, bet Hariui pasirodė, kad jo balsas 
kiek pasikeitė. Dabar, kai jau nebereikėjo slėpti, kas jis toks, jam 
pasidarė lengviau. 

- Per dvidešimt tūkstančių metų, - prisipažino Dentelas, - nie- 
kas nesuprato, jog aš robotas. Nebent tik man pačiam kildavo no- 
ras apie tai pasakyti. Galbūt todėl, kad žmonės seniai pamiršo apie 
robotų egzistavimą, o gal aš iš tiesų moku atskleisti ir valdyti žmo- 
nių emocijas. Atskleisti emocijas nėra sunku, bet štai jomis mani- 
puliuoti man sudėtinga. Tai susieta su roboto prigimtimi. Todėl 
stengiuosi tai daryti tik kraštutiniais atvejais. Net ir tada aš tik su- 
stiprinu, aktyvizuoju jau esamus jausmus. 

Proturberanto įtakoti man nereikėjo, nes jis man skolingas. O, 
reikia pripažinti, jis doras žmogus, laikosi duoto žodžio, nepaisant 
visų jo keistenybių. Įsiterpti į jo sąmonę man teko tik tada, kai tu, 
mikogeniečių supratimu, pasielgei šventvagiškai. Ir tai poveikis bu- 
vo gana švelnus. Senis nemėgsta Imperijos valdžios, todėl ir pats 
nedegė noru atiduoti tave į jų rankas. Aš tik kiek sustiprinau tą jo 
nemeilę, ir jis sutiko su mano argumentais, nors kitoje situacijoje 
tikriausiai būtų jais suabejojęs. 

Ne taip stipriai įtakojau ir tave. Tu irgi nepasitikėjai viskuo, kas 
siejasi su Imperija. Be to, taip didžiavaisi psichoistorija, pačia ta są- 
voka, didžiavaisi tuo, jog pats pirmas ją sugalvojai. Ir nebūtum at- 
sisakęs praktiškai ją pritaikyti. O mano žodžiai tik paglostė tavo sa- 
vimeilę. 

Haris suraukė antakius ir ištarė: 

- Atsiprašau, pone, net neįtariau, jog esu toks išpuikėlis. 

- Ne toks ir išpuikėlis, - nuramino jį pašnekovas. - Tu visaip 
stengiesi nuslopinti savyje išdidumo jausmą. Bet nieko nepadarysi. 
Kad ir kaip nuo savęs slėptum savo išpuikimą, nuo manęs to nepa- 
slėpsi. Aš tik truputėlį pamanipuliavau tavo sąmone, ir tu iškart su 
viskuo sutikai. Kad tik galėtum pasislėpti nuo Demerzelio. Daugiau 
aš nieko nekeičiau, ir galų gale tu perpratai mano esmę. Tačiau da- 
bar nesigailiu pralaimėjęs, nes tavo argumentai tikrai svarūs. Gerai, 
kad tu žinai, kas aš toks. Aš tau padėsiu. O emocijos, mano mielas 
Hari, - galingas Žmogaus poelgių variklis. Tu net negali įsivaizduo- 
ti, kiek daug galima pasiekti vienu lengvu prisilietimu prie jų, ir kaip 
man nesinori to daryti. 

- Nesinori? Kodėl? 

- Todėl, kad labai lengva peržengti ribą. Man reikėjo sukliudyti 
Reičėlei įvesti Imperijoje feodalinę anarchiją. Galėjau veikti griežtai. 

Tada būtų pralieta daug kraujo. Vyrai lieka vyrais. Ir visai nesun- 
ku pasėti vyro sąmonėje protestą prieš moterį ir pažadinti jų baimę. 
Čia jau biologijos sritis, ir man, kaip robotui, tai ne visai supranta- 
ma. Taip aš sugrioviau tos moters planus. Jei bent kiek būčiau per- 
sistengęs, peržengęs ribą, galėjo viskas baigtis blogai. Norėjau tik 
vieno - kad Setčemo armija be mūšio pasiduotų mano kareiviams. 
Nenorėčiau gilintis ir smulkiai matematiškai apibūdinti mano pozit- 
ronines smegenis. Man pačiam tai sunkiai suvokiama. Turbūt tu 
čia geriau išmanytum. Mane valdo Trys Robototechnikos Dėsniai: 

1. Robotas negali pakenkti žmogui arba likti abejingas, kai tai 
daro kiti. 

2. Robotas privalo paklusti žmogaus įsakymams, jei tie įsaky- 
mai neprieštarauja Pirmajam Dėsniui. 

3. Robotas privalo gintis, kai jo veiksmai neprieštarauja Pirma- 
jam ir Antrajam Dėsniams. 

Bet aš turėjau draugą... prieš dvidešimt tūkstančių metų. Jis ir- 
gi buvo robotas. Ne toks, kaip aš. Tu nepalaikytum jo žmogumi. 
Jo mentalitetas tikrai buvo neprilygstamas! Aš buvau jo mokinys. 

Jam atrodė, jog turėtų egzistuoti dar vienas Robototechnikos 
Dėsnis - apibendrinantis. Jis jį pavadino Nuliniu Dėsniu, nes nulis 
eina prieš vienetą. Jo nuomone, tas dėsnis turėtų skambėti taip: 

0. Robotas negali pakenkti žmonijai arba dėl savo neveiklumo 
leisti, kad jai pakenktų kas nors kitas. 

Tuomet Pirmasis Dėsnis turėtų skambėti taip: 

1. Robotas negali pakenkti žmogui arba dėl savo neveiklumo 
leisti, kad jam pakenktų kas nors kitas, išskyrus tuos atvejus, jei tai 
prieštarauja Nuliniam Dėsniui. 

Tokiu būdu būtų interpretuojami ir kiti du dėsniai. Supranti? 

- Taip, - atsakė Seldonas. 

Denielas tęsė: 

- Bėda ta, jog labai lengva suprasti, ar priešais tave Žmogus, ar 
ne. Taip pat nesunku suvokti, kas pakenks Žmogui, o kas ne. Bet 
kas yra žmonija? Ką turime galvoje, kalbėdami apie ją? Ir kaip nu- 
statyti, kas gali pakenkti žmonijai? Kaip suprasti, kas jai geriau, o 
kas blogiau? Robotas, sugalvojęs Nulinį Dėsnį, jau mirė - tai yra 
nustojo egzistavęs, nes buvo įtrauktas į veiksmus, kurie, jo įsitiki- 
nimu, turėjo išgelbėti žmoniją. Išeidamas iš gyvenimo, jis man per- 
davė pareigą rūpintis Galaktika. 

Nuo to laiko aš vis bandžiau žmonijai pagelbėti. Mėginau tai da- 
rytis kuo atsargiau, buvau įsitikinęs, jog Žmonės patys žino, kas 
gerai, o kas blogai. Jie galėjo rizikuoti, o aš - ne. Jie galėjo klysti, o 
man to negalima. Jie galėjo neatsakingai kenkti vieni kitiems, o aš 


299 


to negalėjau. Padaręs ką nors panašaus, aš pats save susinaikin- 
čiau. Nulinis Dėsnis neužsimena apie nesąmoningą kenkimą. 

Esu priverstas vienaip ar kitaip elgtis. Tas faktas, jog lig šiolei 
dar tebesu, įrodo, jog visais laikais mano veiksmai buvo tikslūs bei 
saikingi. Tačiau pastaruoju metu, kai Imperijoje prasidėjo žlugimo 
procesas, esu priverstas vis dažniau įsikišti. Štai jau keletą dešimt- 
mečių atlieku Demerzelio vaidmenį, mėginu nukreipti vadovybės 
veiksmus taip, kad atitolinčiau Imperijos žūtį... 

Kai tu perskaitei pranešimą matematikų kongrese, iškart supra- 
tau, jog psichoistorija - tai instrumentas, padėsiantis rasti atsaky- 
mą į klausimą, kas žmonijai gerai, o kas - ne. Remdamiesi ja, galė- 
tume priimti išmintingesnius sprendimus. Ir aš galėčiau kiek atitolti, 
leisti žmonėms spręsti patiems. Įsikiščiau tik kritiniais atvejais. 
Pranešiau apie tave Kleonui, ir tu buvai pakviestas į Rūmus. Kai 
pradėjai abejoti savo gebėjimais ir praktine psichoistorijos nauda, 
nusprendžiau kaip nors paveikti tavo apsisprendimą. Ar supranti 
mane, Hari? 

- Taip, Denielai, suprantu, - nuoširdžiai atsakė Seldonas. 

- Mudu retai susitiksime. Ir tomis dienomis aš tau būsiu Žmog- 
lis. Pateiksiu tau visą reikalingą informaciją... Kaip Demerzelis, aš 
tave ginsiu ir saugosiu. Tą ir iki šiol dariau. O Denielo vardą ver- 
čiau pamiršk. 

- Pažadu, - pasakė Haris. - Man taip reikalinga tavo pagalba. 
Nieku gyvu negriausiu tavo reputacijos. 

- Teisingai, - pasakė Denielas. - Be to, tu esi godus ir norėsi 
gauti atlygį už savo psichoistoriją, todėl niekam nė už ką nepasaky- 
si, kad naudojiesi roboto pagalba. 

- Aš ne... - išvebleno Haris ir nutilo. 

- Nesiginčyk. Pasakiau teisybę, nors tu ją slepi net pats nuo 
savęs. 

- Turbūt Dorsa žino... - sumurmėjo jaunuolis. 

- Ji žino, kas aš esu, tačiau taip pat negali su kitais apie tai kal- 
bėti. Dabar jau abu galėsite kalbėti apie mane. Bet tik tarpusavyje. 
- Denielas pakilo. - Man metas, Hari. Netrukus judu su Dorsa par- 
gabens į Imperijos sektorių. 

- Berniukas taip pat turi keliauti su mumis. Negaliu jo palikti. 
Yra ir dar vienas jaunuolis - Jugas Amarilis... 

- Suprantu. Gali pasiimti 1r Reičį ir ką tik nori iš savo draugų. 
Mes jais pasirūpinsime, o tu dirbsi prie psichoistorijos. Turėsi savo 
personalą, kompiuterius, gausi bet kokia medžiagą. Tau pačiam 
teks įveikti iškylančius sunkumus, aš stengsiuosi kiek galima ma- 
Žiau kištis. 

- Palauk, Denielai, - greitosiomis ištarė Haris. - O kas bus, jei, 
nepaisant visų mano pastangų, man nepavyks? 

- Numačiau planą ir tokiam atvejui, - nusišypsojo Denielas. - 
Kai priešais tave du keliai, didesnė tikimybė, kad bent vienas iš jų 
atves į sėkmę. O dabar, - Denielas atsiduso, - turiu grįžti prie kas- 
dienių savo darbų. O tu - prie savų. Tavimi pasirūpins. 

Jis linktelėjo ir išėjo. 

Seldonas palydėjo jį žvilgsniu ir pasakė: 

- Visų pirma man reikia pasikalbėti su Dorsa. 

Dorsa pareiškė: 

- Namuose tuščia. Reičėlei niekas negresia. O tu. Hari, sugrįši 
į Imperijos sektorių. 

- O kaip tu? - susijaudino Seldonas. 

- Turbūt grįšiu į Universitetą. Apleidau ir darbą ir mokslus. 

- Ne, Dorsa, tavęs laukia svarbesnis darbas. Psichoistorija. Be 
tavo pagalbos aš nesusidorosiu. 

- Nejaugi? Aš visai neišmanau matematikos. 

- Taip pat, kaip aš istorijos. Turime sujungti mudviejų žinias. 

Mergina nusijuokė: 

- Regis, tu tikrai kietas matematikas, o aš tik eilinė istorikė. Su- 
sirasi labiau tinkamą Žmogų. 

- Leisk tau paaiškinti, jog psichoistorijai reikalingi daugiau nei 
geri specialistai - reikalingi žmonės, pasirengę paskirti šiam moks- 
lui visą savo gyvenimą. Jei paliksi mane, man dings toks noras. 

Mergina įdėmiai pažvelgė į Seldoną. 

- Mudu be reikalo burnas aušiname, Hari. Viską nulems Žmog- 
lis. Jei jis nuspręs grąžinti mane į Universitetą... 

- Nenuspręs. Viską jam paaiškinsiu. Jei jis tave išsiųs į Univer- 
sitetą, aš sugrįšiu į Helikoną ir teprasmenga visa Imperija. 

- Taip jam ir pasakysi? Kaip nesupranti, jog Žmoglis gali taip 
pakeisti tavo nuotaiką, jog sutiksi dirbti ir be manęs? 

- Jis nepasielgs taip Žiauriai, - papurtė galvą Haris. - Kalbėjausi 
su juo. Jis pažadėjo, jog vadovaudamasis Trimis Robototechnikos 
Dėsniais, stipriai neįtakos žmonių sąmonės. Niekas negali taip pa- 
keisti mano sąmonę, kad nenorėčiau būti su tavim, Dorsa. Be to, 
jei jis suteiks man veiksmų laisvę, ir tu būsi šalia, atsiras kur kas 
daugiau galimybių greičiau pasiekti teigiamo rezultato. 

Mergina papurtė galvą: 

- Jis gali su tuo nesutikti dėl asmeninių priežasčių. 

- Kodėl? Juk pats paprašė tavęs, kad mane gintum? Vadinasi, 
jis to nori. Ir aš noriu. 

- Nuo ko ginti? Dabar tave gina Žmoglis... Demerzelio ir De- 
nielo asmenyje. Ko tau dar reikia? 

- Net jeigu mane gintų visa Galaktika, man vis tiek reikėtų tavęs. 

- Vadinasi, aš tau reikalinga ne dėl psichoistorijos? Tau reika- 
linga mano apsauga? 

- Ne! - suriko Haris. - Nereikia iškraipyti mano žodžių! Kodėl 
verti mane pasakyti tai, ką pati puikiai žinai? Psichoistorija ar ap- 
sauga čia niekuo dėtos. Man reikia tiesiog tavęs... ir tik tavęs. Tu 
man reikalinga, nes... tai esi tu. 

- Bet, Hari, tu net nepažįsti manęs. 

- Nesvarbu. Manęs tai nejaudina. Be to, kažkuria prasme aš ta- 
ve pažįstu. Ir daug geriau, negu pati manai. Tu vykdai įsakymus, 
net nesusimąstydama dėl manęs rizikuoji gyvybe. Stebėtinai grei- 
tai išmokai Žaisti tenisą, žongliruoti peiliais, tu puikiai susidorojai su 
Maronu. Viską "pagauni", pasakyčiau, nežmogiškai greitai. Tavo 
stebėtinai tvirti raumenys, greita reakcija. Nesuprantu iš kur tu vi- 
sada žinai, ar mūsų pasiklausoma, ir sugebi susisiekti su Žmogliu 
kažkokiu stebuklingu būdu, be jokių ryšio priemonių. 

- Ir ką apie visą tai manai? 

- Man šovė į galvą, jog Žmoglis, R. Denielo asmenyje, negali 
vienas valdyti visos Imperijos. Jis privalo turėti pagalbininkų. 

- Žinoma. Tikriausiai jų milijonai. Tarp jų ir aš, ir tu, ir mažylis 
Reičis... 

- Taip, bet tu ki/oks padėjėjas, ne toks kaip kiti. 

- Kalbėk, Hari. Pasakyk, ką reiškia "kitoks"? Vos tik ištarsi gar- 
siai tą mintį, pats suprasi, kokia tai nesąmonė. 

Seldonas ilgai Žiūrėjo į merginą ir galiausiai pusbalsiu pasakė: 

- Ne, neištarsiu... nes man nesvarbu. 

- Tai tiesa? Ketini mane priimti tokią, kokia esu? 

- Privalau priimti tave būtent tokią, kokia tu esi. Tu Dorsa - ir 
nieko daugiau man nereikia. Kad ir kas tu būtum. 

- Hari, - švelniai ištarė mergina. - Aš tokia, kokia esu. Noriu 
tau gero. Tik nemanau, jog esu tau tinkama... 

- Nesvarbu, - pasakė Haris. Jis žengė kelis žingsnius, staiga 
sustojo ir paklausė: - Dorsa, ar tave kada nors bučiavo? 

- Žinoma, kas čia ypatinga? Juk aš gyvenu kaip visi normalūs 
Žmonės. 

- Ne! Aš ne apie tai! Sakyk, ar tu bučiavaisi su vyriškiu iš rik- 
rųjų? Na, supranti, aistringai? 

- Bučiavausi. 

- Ar tau buvo malonu? 

Mergina sutriko. 

- Kai bučiavausi, man buvo kur kas maloniau, negu tada, jei 
nuvilčiau žmogų, kuris man patiko... - Dorsa išraudo ir nusuko 
akis į šalį. - Prašau, Hari... nereikia. Man sunku tai paaiškinti. 

Bet Seldonas neketino pasiduoti. 

- Vadinasi, tu neteisingai bučiavaisi. Tik todėl, kad nenorėjai 
įžeisti jaunuolio. O tu niekada neprašei, kad tave pabučiuotų? 

Dorsa susiraukė, pamėgino prisiminti. Po to atsakė: 

- Ne. 

- Ir niekada nebuvai lovoje su vyriškiu? - nusivylusiu balsu ty- 
liai paklausė jaunuolis. 

- Kodėl? Buvau. Juk tai natūralu. Lygiai taip, kaip ir bučiniai. 

Haris stipriai sugriebė ją už pečių, tarsi ketindamas papurtyti. 

- Bet ar kada nors jautei geismą, ar troškai suartėti su vienu 
konkrečiu žmogumi? Dorsa, ar tu kada nors mylėjai? 

Ji lėtai pakėlė galvą ir liūdnai pažvelgė į Seldoną. 

- Deja ne, Hari. 

Jaunuolis paleido ją. Jo rankos nusviro. 

Tada Dorsa švelniai paėmė jį už rankos ir pasakė: 

- Pats matai. Aš ne ta, kurios tau reikia. 

Seldonas nuleido galvą, įsmeigė žvilgsnį į grindis. Jaunuolis sten- 
gėsi prisišaukti proto balsą, tačiau... galiausiai pasidavė. Jis norėjo to, 
ko norėjo... Argi proto protestas čia galėjo ką nors pakeisti? 

Haris pažvelgė į merginą. 

- Dorsa, mieloji, man nesvarbu... 

Jis apkabino merginą ir lėtai atsargiai priglaudė prie savęs. 

Dorsa nesipriešino. Haris pabučiavo ją - iš pradžių atsargiai, 
švelniai, po to aistringai. Ji tvirčiau prigludo prie jaunuolio krūtinės. 

Kai Haris pagaliau atsiplėšė nuo merginos lūpų, ji linksmai nu- 
sišypsojo, pažvelgė jam į akis ir sušnabždėjo: 

- Pabučiuok mane dar, Hari... Prašau. 


303 


Pasaulinės fantastikos Aukso fondas 
Isaac Asimov 
FONDO PRELIUDIJA 
Mokslinės fantastikos romanas 


GINTARAS ALEKSONIS 
redaktorius 
SVETLANA ČALKINA 
meno redaktorė 


www.eridanas.lt 


Formatas 84x108 1/32. Popierius ofsetinis. Garnitūra "Times" 
SL Nr. 950. Ofsetinė spauda 9,5 sąl. sp. I. 
Kaina sutartinė 
"Eridanas", 50210 Kaunas, Partizanų g. 4, tel. 73 39 67 
Spausdino "ARX Baltica" spaustuvė, Veiverių 142 b/c, Kaunas 


Galaktikos Imperija, kurioje yra, 
25 milijonai planetų, atrodo kaip 
niekad stipri ir galinga. Nėra Visatoje 
jėgos galinčios kelti jai grėsmę. 
Deja, deja. 

Tik vienas žmogus, jaunasis Haris 
Seldonas, miglotai suvokia, jog 
Imperijoje jau įsimetė puvimo 
užkratas. Tačiau kaip tą įrodyti, 
kaip surasti? Tai galėtų nustatyti 
naujas mokslas - psichoistorija, 
kurios metmenys, pasirodo, jau 
klostosi Hario Seldono galvoje... 


"Fondo" epopėja - 
žymiausia mokslinės 
fantastikos serija. 


T 


WWW.ERIDANAS.LT | 


